
প্রকাশকের নিব্দেন 


ভারতের সাধকের ষষ্ঠ খণ্ডের নব সংস্করণ প্রকাশিত হলো। আমাদের 
দেশের মহৎ সাহিত্যের এক অনন্তসাধারণ ুষ্টিরপে এ গ্রন্থ আজ কীর্ডিত। 
রবীন্দ্র পুরস্কার জরী হবার সৌভাগ্য এ গ্রন্থ অর্জন করেছে। তাছাড়া, বিশিষ্ট 
সমালোচক ও পত্র-পত্রিকা এর পূর্ববর্তী খ্গুলিকে যে বিপুল অভিনন্দন দান 
করেছেন, তা খুৰ কম গ্ৰন্থে ভাগ্যে মিলে । পাঠকসমাঁজও এযাবৎ একে 
কম সমর্থন দেননি। অল্পকালের ব্যবধানে বিভিন্ন খণ্ডের যে পুনযু'দ্রণ হয়ে 
চলেছে, তাতেই প্রমাণিত হয় এ গ্রন্থের অসামান্য জনপ্রিক্সতা। 

বর্তমান সংস্করণটি প্রকাশ করার দায়িত্ব পেয়ে আমরা নিজেদের 
গৌরবাশ্বিত মনে করেছি এবং এ দায়িত্ব পালনে যত্বের কোনরূপ ক্ৰটি 
করিনি । 

এই খণ্ডের বিশেষত্ব_লেখক এতে কয়েকজন বিশ্রুতকীন্তি সাধকের 
দুম্রাপ্য জীবনতথ্য সন্নিবেশিত ক’রেছেন। 

বিগারপ্য স্বামী, নামদেব, আচার্য্য রামানন্দ, শ্রীপাঁদ মাধবেন্দ্রপুরী 
প্রভৃতির জীবন এমন বিস্তৃত ও প্রামাণ্যভাবে, শুধু বাংলাভাষায় কেন অপর 
কোন ভারতীয় বা অভারতীয় ভাষায়ও, আজ অবধি প্রকাশিত হয়নি । 
অপর জীবনীগুলৌতে যে সব নবাবিদ্কত তথ্য সন্নিবেশিত হয়েছে তাও এই 
খও্ডটিকে ক'রে তুলেছে সমৃদ্ধতর। বলা বাহুল্য, এ কাজ অতি ছরহ। 
এজন্য লেখককে দীর্ঘদিন বিভিন্ন মঠ ও মণ্ডলীর সঙ্গে যোগাযোগ স্থাপন করতে 
হয়েছে, গবেষণা ও তথ্য সংগ্রহের কাজ চালাতে হয়েছে এটুর ধৈর্য্য, শ্রম 
ও নিষ্ঠাসহকারে। 

প্রাপ্ত তথ্যোপকরণ দিয়ে যে জীবনীগুলো তিনি রচনা করেছেন তা হয়ে 
উঠেছে প্রামানিক, প্রাণবন্ত ও সর্ব্রতোভাবে রসোত্তীর্ণ। লেখক-জীবনে 
সত্যকার মনীষা, ততৌজ্জলা। বুদ্ধি ও সাহিত্য-গ্রতিভার বিরল সময় ঘটলে 
তবেই এমন সাফল্য সম্ভব হয়। -ছদ্মনামের -অস্তরালচারী শঙ্করনাথ রায়ের, 


অধ্যে এই সমন্বয় যে রয়েছে তার প্রমাণ তাঁর এই অবিস্মরণীয় সাহিত্যকীর্তি- 
ভারতের সাধক । 

দেশের আত্মিক জাগরণের জন্য শ্রদ্ধেয় লেখক তাঁর এই মহান গ্রন্থমালার 
ভেতর দিয়ে যে কল্যাণকর প্রয়াস শুরু ক'রেছেন, প্রকাশক হিসেবে তাতে 
হাত মেলানোর স্থযোগ পেয়ে আমরা সত্যই কৃতার্থ বোধ করছি । 


প্রকাশক 

-ভারভবিশ্রুত মনীষী ও সাধক, 
মহামহোপাধ্যায় ডক্টর গোপীনাথ কবিরাজ মহাশয়ের 
করকমলে 


_ শঙ্করনাথ 


সপ - পাল আপা 


স্চীপত্র 


বিদ্যারণ্য স্বামী 
“ভক্ত নামদেব 

আচাৰ্য্য রামানন্দ 
“স্্রীপাদ মাধবেন্্রপুরী 
ভক্ত লালাবাবু 
»-পওহারীবাবা 

যোগী ত্রিপুরলিঙ্গ 

হুংসবাবা অবধৃত 


বিদ্যাৱণ্য ঘানী 


মীধবাঁচার্যের মনে বিন্দুমাত্র শান্তি নাই। দিনের পর দিন তীত্র 
শন্নুশোচনায় জ্বলিয়া মরিতেছেন, জীবনের উপর আসিয়াছে প্রবল 
বিকার ৷ / 

বয়স পঞ্চাশের উর্ধে চলিয়া গিয়াছে। কিন্ত কই, মনে মনে যে 
সঙ্ধল্প গ্রহণ করিয়াছেন, তাহ! তো৷ আজো সিদ্ধ হয় নাই! মরীচিকার 
মত কাম্যধন দিনের পর দিন কেবলি দূরে সরিয়া গিয়াছে। সকল 
প্রয়াস, সকল সাধনা হইয়াছে ব্যর্থ ৷ 

তবে কেন শুধু শুধু এই নিক্ষল জীবনের ভার বহিয় চলা ? 

বেদবেদান্তে আচাধ্যের পাণ্ডিত্য অগাধ । মূল্যবান শাস্তগ্রন্থ 
তিনি কম রচনা করেন নাই। হাজার হাজার জিজ্ঞান্থ পাঠক তাহা 
পাঠ করিয়া তৃপ্ত হইতেছে। সুধীনমাজ দিয়াছেন অজস্র সাঁধুবাদ। 

চতুর্দিশ শতকের দক্ষিণ ভারত মাধবাঁচার্যের মনীষার দাপ্তিতে 
চমৎকৃত হইয়া উঠিয়াছে। এসময়ে এমন কোন দার্শনিক, এমন কোন 
ধর্মনেতা এ অঞ্চলে নাই, শান্ত্বিষ্যায় যিনি তাহার সহিত আঁটিয়া 
উঠিতে সমর্থ । 

কিন্তু এই বিষ্তাবস্তা, এই পরাক্রম আজ অবধি তাহার কোন্‌ কাজে 
লাগিয়াছে? সত্যকার শান্তি তো তিনি পান নাই। যে অভীষ্টের 
দিকে এতকাল দৃষ্টি নিবদ্ধ করিয়া আছেন, আজো! যে তাহা রহিয়াছে 
সুদূরপরাহত ৷ 

মাধব চাহিয়াছিলেন, সার! ভা 
বিজয় পতাকা উজ্ডীন করিবেন। আচাৰ্য্য শঙ্করের মতবাদকে আবার 
করিবেন উচ্জীবিত। এ মতবাদ ও এ আদর্শকে স্থাপন করিবেন জাতীয় 
জীবনের পুরোভাগে । 

ভাঃ সাঃ (৬) ১ 


রতে তিনি অদ্দৈত-্রন্মবার্দের 


ভারতের সাধক 


এই মহান কর্ম্মযন্ঞের জন্ত চাই এক উপযুক্ত ভিত্তিভূমি। কিন্তু 
ধ্ধূত, দৃঢ়মূল রাজশক্তি ছাড়া তো এই ভিত্তি কখনো রচিত হইতে 
পারে না! আচার্য্যের অন্তরে আজ তাই জাগিয়! উঠিয়াছে ধর্ম্মরাজ্য 
প্রতিষ্ঠার দুর্জয় সঙ্কল্প । 2 

দিনের পর দিন তিনি ধ্যান কল্পনায় দেখিয়াছেন, তাহার এই ধর্ম্ম- 
রাজ্যের শিয়রে দীপ্তিমান রহিয়াছে জ্ঞানধ্্মে চিরপ্রোজ্জল এক রজত- 
শুভ্র গিরিশিখর ! এই শিখর-নিঃস্থত পুণ্যধারা সারা বিশ্বে অজস্র ধারায় 
ছুড়াইয়া পড়িতেছে, জাগাইয়! তুলিতেছে বৈদিক ধর্মের প্রাণশক্তি ! 

আপন লক্ষের দিকে দৃষ্টি রাখিয়াই মাধব পথ চলিয়াছেন, দীর্ঘ 
বৎসর ধরিয়া নিজেকে প্রস্ততও করিতেছেন। কিন্তু এ প্রস্তুতিকে কাজে 
লাগাইতে পারিলেন কই ? 

জীবনপ্রভু একদিক দিয়া কৃপ| তাহাকে যথেষ্টই করিয়াছেন। 
অকুপণ করে জীবনপাত্রে ঢালিয়াছেন মেধা, প্রতিভা আর বেদৌজ্জলা 
বুদ্ধির এই্বর্য। কিন্তু কৃপণতা দেখাইয়াছেন শুধু অর্থের বেলায়। চরম 
দারিদ্রের নিষ্পেবণে সারা জীবন মাধব জর্জরিত হইয়া আসিতেছেন, 
মাথা তোলার সুযোগ পান নাই । 

আজ এতদিন পরে এবার আচার্য্য সজাগ হইয়া উঠিয়াছেন। 

নাঃ আর নয়! দারিদ্রের এ অভিশাপ দূর করিতেই হইবে। 
বে ধর্মরাজা, যে ধ্যানের ভারত তিনি গড়িয়া ভুলিতে চান, তাহার 
প্রধান বাধা এই দুঃসহ দারিদ্র । এ বাধ! চূর্ণ করিতেই হইবে । এজন্য 
সর্বশক্তি, সর্বব সাধনা তিনি আজ নিয়োজিত করিবেন। প্রয়োজন 
হইলে দিবেন আত্মবলি ৷ 

মহান্‌ এই কর্মযজ্ঞ, বিপুল ইহার দায়িত্ব। একাজে প্রথমেই চাই 
"প্রচুর অর্থ। চাই লক্ষ্মীর ঝণপির কল্যাণম্পর্শ । 

আর স্বপ্নলোকে বিচরণ না৷ করিয়া অচিরে গড়িয়া তুলিতে হইবে 
সংগঠনশক্তি, লোকবল, সৈম্তবল | সংগ্রহ করিতে হইবে কোটি কোটি 
স্বণমুদ্রা আর রত্ুসস্ভার | 


ন্‌ 


বিদ্যারণ্য স্বামী 


এজন্য চাই পরাশক্তি মহাদেবীর কৃপা । তা ছাড়! যে লক্ষ্মীর 
ভাণ্ডার উন্মুক্ত হইবে না। তাইতো আচার্য্য আজ হাম্পির ভূবনেশ্বরী 
মন্দিরে ব্যাকুল হইয়া ছুটিয় আসিয়াছেন। এবার তাহার দৃঢ় পণ_ 
মন্ত্রের সাধন কিম্বা শরীর পতন । 

সেদিন হোঁমক্রিয়ার শেষে তিনি ধ্যানজপে নিবিষ্ট হইলেন। 
স্থির করিলেন, মায়ের প্রত্যাদেশ না পাওয়া অবধি নিরস্ত হইবেন না 
চালাইয়া যাইবেন আমরণ অনশন | " 

সাতদিন এভাবে অতিবাহিত হইয়! গেল। 


রাত্রি সেদিন গভীর হইয়া আসিয়াছে। আশেপাশে জনমানবের 
সাড়াশব্দ নাই। অদূরে শুধু ধ্বনিত হইতেছে স্রোতস্বিনী তুঙ্গভদ্রার 
অশ্রান্ত কল্লোল । 

গাঢ় অন্ধকারে চারিদিক আচ্ছন্ন। মন্দিরের এক কোণে, স্তিমিত 
দীপের আলোকে বসিয়া মাধবাচার্য্য একাগ্রমনে শক্তিমন্ত্র জপ করিয়া 
চলিয়াছেন। 

হঠাৎ কাণে পশিল মধুময়, অলৌকিক কণ্ঠস্বর, “বৎস মাধব, চোখ 
মেলে চাও । বল, কি তোমার প্রার্থনা ৷” 

সারা কক্ষ দেবী-অঙ্গের শুভ্র জ্যোতিতে একেবারে ঝলমল করিয়া! 
উঠিয়াছে। নয়ন মেলিতেই আচার্য্য আনন্দে বিহ্বল হইলেন। পতিত 
হইলেন মায়ের চরণতলে ৷ ৃ 

যুক্ত করে নিবেদন করিলেন, “জননী, বদি রুপা ক'রে দর্শন আজ 
দিলেই তবে বালে যাও, আমার জীবনের স্বপ্ন কি সফল হবে না?” 

“কি তোমার অভীষ্ট, বস ?” 

এআন্তর্ধ্যামিনী, তোমায় কি.সে কথা খুলে বলতে হবে? এ অধম 
সন্তানের সন্তাপের কথা তো তুমি সবই জানো বিধন্মীর আক্রমণের 
আঘাতে সারা দেশ আজ খান খান হ'য়ে ভেঙ্গে পড়তে বাচ্ছে। 
আমার স্বধন্মর্দের ভেতর নেই কোন নীতিনিষ্ঠা, নেই আত্মিক শক্তি। 

তাই ধর্মকে, দেশকে বাঁচাবার জন্য আমি ক'রতে চাই এক মহান 
ধৰ্ম্মরাজ্যের প্রতিষ্ঠা ৷” 

“তা, আমায় কি ক’রতে হবে, বল ।* 

“মা, তুমি আমায় এমন খদ্ধির বর দাও, এমন বিপুল ধনৈশ্্য্য 
দাও, যাতে এক শক্তিশালী রাজ্য আমি প্রতিষ্ঠা ক'রতে পারি__-আর 
আমার সেই রাজ্য হোক্‌ ত্রান্মণ্যধর্্ম আর ক্ষাত্রশক্তির উৎস-স্থল !” 

“মাধব, তোমার এ প্রার্থনা তে! আমি পূর্ণ ক'রতে পারছিনে । 
এ জন্মে ধনসম্পদের অধিকারী তুমি হ'তে পারবে না।. নিয়তির এই 
বিধানই রয়েছে, বস । পরবর্তী জন্মে হবে তোমার বিত্ত লাভ। দৈব 
কৃপাতেই তা তুমি পাবে। আর কঠোর তপস্তায় কাজ নেই, তোমার 
সঙ্কল্প এবার ত্যাগ কর !» 

দেবীর বাণী তো নয়, এ যেন এক বজ্াঘাত ! 

অশ্ররুদ্ধ কণ্ঠে মাধবাচাধ্য বলিতে লাগিলেন, “একি কথা তুমি 
শোনালে, জননী ! আমার সারা জীবনের স্বপ্রসৌধকে যে তুমি ক'রে 
দিলে ধূলিসাৎ ৷» 

ভগ্নহ্ৃদয়ে তিনি কক্ষতলে লুটাইয়া পড়িলেন। 

বড় দুঃখে ব্রাহ্মণের বৃত্তি ছাড়িয়া মাধবাচার্য্য ক্ষত্রিয়ের বৃত্তি 
গ্রহণে আগাইয়া আসিয়াছেন। দীর্ঘ বৎসর ধরিয়া তিনি দেখিয়াছেন, 
দিন দিন দেশ হীনবীর্য্য হইয়া পড়িতেছে। দেশের রাজারা ভোগ 
বিলাসের পঞ্ধিলতায় ডুবিয়া আছে। অনাচার আর ছুূ্নাতির ফলে 
রাষ্ট্রের ভিত্তি আজ শিথিল। ন্যায়নীতি আর কল্যাণের পথ হইতে 
সমাজ সরিয়া আসিয়াছে অনেক দুরে। ধর্ম ও লক্ষ্মী দুই-ই বুঝি এক. 
সঙ্গে বিদায় নিতে উদ্যত । 

এইসঙ্গে দাক্ষিণাত্যে দেখা দিয়াছে মুসলমান শক্তির আবির্ভাব। 
খিলজী আর তুঘলক বাহিনীর অত্যাচারে সারা দেশ উৎসন্ন যাইতে 
বসিয়াছে। জনজীবনে আতঙ্কের সীমা নাই। মাধবাচার্য্যের নিজের 
অঞ্চল আনাগোণ্ডিও আজ মহা বিপন্ন । এ রাজ্যের সমৃদ্ধি দেখিয়া: 

দিল্লীর স্থলতান, মহম্মদ তুঘলক লুব্ধ হইয়া উঠিয়াছেন। বার বার 
চালাইতেছেন প্রচণ্ড আক্রমণ । 

মাধব প্রাণ দিয়া তাহার দেশকে ভালবাসেন । বেদধর্ম্নের রক্ষায়ও 
তাহার উৎসাহের সীমা নাই । সর্বেবাপরি মনের গভীরে প্রচ্ছন্ন রহিয়াছে 
ধর্্মরাজ্য স্থাপনের, অদ্বৈতত্রহ্মবাদ প্রচারের, ছূর্ববার আকাজ্কা। তাই 
আজ বড় চঞ্চল হইয়া দেবীর মন্দিরে ছুটিয়া আসিয়াছিলেন। 

নিয়তির নিষ্ঠুর পরিহাস-_দেবী কৃপা করিয়া আবিভূর্তা হইলেন, 
কিন্তু প্রার্থনা! তাহার পূর্ণ হইল না। 

আশাহত মাধব মন্দিরের সোপানে বসিয়া, শিরে হাত দিয়া, 
ভাবিতে লাগিলেন-_এবার তিনি কি করিবেন? কোন্‌ পথে, কাহার 
কাছে যাইবেন? 

ঘরে ফিরিয়া আগের মতই আচাধ্য-জীবন যাপন করা তাহার 
পক্ষে কোনমতে আর সম্ভব নয়। এবার সর্বস্ব ছাড়িয়া চিরতরে গ্রহণ 
করিবেন সন্যাস ৷ 

অচিরে হাম্পি ত্যাগ করিয়া মাধব পদত্রজে উপস্থিত হন শৃঙ্গেরী 
মঠে। আচার্য্য শঙ্করের প্রতিষ্ঠিত এ মঠ অদ্বৈতবি্ঠার মহান কেন্দ্র । 
এখানে বসিয়। শুরু হয় তাহার জীবনের নৃতনতর অধ্যায় । 

উত্তরকালে মাধবাচার্য্যের এই সন্যাস দাক্ষিণাত্যের জনজীবনে 
ঘটায় এক নাটকীয় রূপান্তর । সঙ্গম রাজবংশের সাহায্যে বিজয়নগর 
সাআজ্যের প্রতিষ্ঠা তিনি করেনা তারপর বৃত হন শৃঙ্গেরী মঠের 
অধ্যক্ষের পদে। অদ্বৈতবাদের শ্রেষ্ঠ ব্যাখ্যাতারূপে, জ্ঞানপন্থী সন্যাসী 
সঙ্বের নেতারূপে, অজ্জন করেন অবিস্মরণীয় কীত্তি। 

ঝন্ধি আর সিদ্ধির যুগ্ারশ্মি ধারণ করিয়া মাধবাচাধ্য বিদ্যারণ্য 
তাহার ধ্যানের ভারত গঠনে ব্রতী হন৷ 


হাম্পির নিকটে, বর্তমান অন্ধ, রাজ্যের বেলারী জেলার এক ক্ষুদ্র 
গ্রাম মাধবাচার্য্যের জন্মস্থান । আনুমানিক ১২৭৮ খৃষ্টাব্দে তিনি 

এখানে ভূমিষ্ঠ হন। পিতা আচার্য্য মায়ন ছিলেন ভরদ্বাজ গোত্রের 
বজুশাখীয় ব্রাহ্মণ।৯ বেদজ্ঞ ও বহু শীস্ত্রবিদ্‌ বলিয়া যেমন আচাধ্যের 
খ্যাতি ছিল, তেমনি সদাচারী ও সাঁধনপরায়ণ বলিয়াও লোকে 
করিত গভীর শ্রদ্ধা! ৷ মাধবের্‌ জননীর নাম শ্রীমতী । তিনি ছিলেন এক 
উন্নতমনা, ধৰ্ম্মনিষ্ঠা মহিলা । / 

মাঁধবের ছুই ভ্রাতা, সায়ন ও ভোগনাথ ৷ ভগিনীর নাম সিঙ্গলী | 

মাধবাচার্য্যের মত সায়নও ছিলেন মহা প্রতিভাধর | উত্তরকালে 
বেদবেদাঙ্গে তিনি পারঙ্গম হইয়া উঠেন, বেদভাব্য রচনার মধ্য দিয়া 
অজ্জন করেন অতুলনীয় প্রতিষ্ঠ।। এই প্রতিষ্ঠা ভারতের ধৰ্ম্ম ও 
সংস্কৃতির ইতিহাসে সায়নাঁচাধ্যকে অমর করিয়া রাখিয়াছে। 

কনিষ্ঠ ভ্রাতা ভোগনাথ খ্যাতি লাভ করেন সমকালীন রাজনীতির 
ক্ষেত্রে। তিনি ছিলেন বিজয়নগর রাজ্যের সুদক্ষ সচিব | 

পিতার চতুষ্পাঠীতেই মাধব আর তাহার ভ্রাতাদের পড়াশুনা শুরু 
হয়। মায়ন আচার্যের জীবনের প্রধান ব্রত শান্্রচ্চা আর বিগ্যাদান। 
অন্থান্ত ছাত্রদের সঙ্গে পুত্রদেরও তিনি পরম যত্বে গড়িয়া তোলেন। 
ধন্মশান্্র ও কাব্যকলার গ্রন্থ একে একে তাহারা অল্প সময়ের মধ্যে 
আয়ত্ত করিয়া ফেলে । 

তিন পুত্রের মধ্যে মাধব আর সায়ন অসামান্য শ্রুতিধর । যত 
কঠিন, যত জটিলই হোক না কেন, যে কোন শ্লোকের ব্যাখ্যা একবার 
কাণে পশিলে আর কখনো তাহারা বিস্মৃত হয়না । পণ্ডিত মহ! উৎসাহে 
পুত্রদের কৃতবিদ্য করিয়া তুলিতে থাকেন। 

গৃহচত্ষ্পাগীর পড়া সমাপ্ত হইয়া বায়, পিতা এবার সবাইকে 
পাঠাইয়া দেন কাঞ্চীনগরে। 

শ্রেষ্ঠ বিগ্াকেন্দ্রূপে সারা দক্ষিণ ভারতে তখন কাঞ্ষীর খুব নাম। 
বিশিষ্ট অধ্যাপক, দার্শনিক ও ধৰ্ম্মগুরুরা সেখানে অবস্থান করেন। 


১ দ্রঃ ইণ্ডিয়ান আযান্টিকুয়েরী, ভল্যু ৪৫, ১৯১৬, জান্ুয়ারী_-গুঃ ১:৬5 


১৭-২৪-_-আর, নরসিংহাচার | 

দিক্‌ দিগন্ত হইতে শিক্ষার্থীরা দলে দলে আনিয়া ভীড় করে। শাস্ত্রের 
আলোচনা, বিচারদন্দ আর ধর্্মসভার অনুষ্ঠানে আকাশ বাতাস সদাই 
থাকে সরগরম । 

এখানে আসি মাধবের আনন্দের অবধি রহিলন1। 

তরুণ বয়সেই তাঁহার মনে জাগিয়া উঠিয়াছে দুর্জয় আকাভ্া। 
সর্ববশন্ত্র তিনি আয়ত্ত করিবেন হস্তামলকবং। অর্জন করিবেন 
অতুলনীয় প্রতিষ্ঠা ও প্রভাব । তারপর সে প্রভাব প্রয়োগ করিবেন 
দেশের উজ্জীবনে। কাঞ্চীর ছাত্রজীবন এ অভীষ্ট সাধনের সুযোগ 
আনিয়া দের এবং পূর্ণরূপে এই সুযোগ গ্রহণের জন্য তিনি তৎপর 
হইয়া উঠেন। 

কাঞ্চীতে থাঁকিতেই নবীন শিক্ষার্থী বেঙ্কটনাথের সহিত মাধবের 
পরিচয় ঘটে । ক্রমে এ পরিচয় পরিণত হয় অবিচ্ছেচ্য বন্ধুত্বে । 

উভয়েই উভয়ের চরিত্র, প্রতিভা ও বিগ্াবস্তার প্রতি সশ্রদ্ধ, 
স্নেহ, প্রেমে ভরপুর । একে অপরকে একদিন না দেখিলে অস্থির হইয়া 
উঠেন। অথচ আদর্শ ও মতবাদের দিক দিয়া তাদের কোনই মিল 
নাই । জীবনদর্শনেও রহিয়াছে বিরাট পার্থক্য । 

ছুই সখার মধ্যে প্রায়ই চলে নান! রহস্তালাপ ও বাদনুবাদ। 
শঙ্করের বেদান্তবাদের উপর মাধবের প্রবল অনুরাগ, কিন্তু বেঙ্কটনাথ 
উহার. ঘোর বিরোধী । নিজ জীবনে তিনি অনুসরণ করিতে চান 
রামান্থুজের ভক্তি ও শরণাগতির পথ । 

বিতর্ক উঠিলেই বেস্কটনাথকে মাধব ঠাট! বিদ্রপ করিতে থাকেন। 
বলেন, “যাই বল ভাই, তোমার এ ভক্তি প্রপত্তির স্নিগ্ধ রসে এদেশের 
পুনরুজজীবন কখনো! আসবেনা । এজন চাই শঙ্করের জ্ঞানধর্্ম আর 


ক্ষাত্রশক্তি_-এই দুয়ের মিলন ৷” 
বেঙ্কটনাথ ভক্তিরসের রসিক। স্মিতহান্তে উত্তর দেন, “তোমার 


ও দুয়ের মিলন সাধনের জন্য চাই কিন্তু ভগবতকৃপা। শরণাগতি না 
এলে সে কৃপা কি ক'রে মিলবে, ভাই, বলতো?” 


+ 

“তুমি তোমার কোমলকান্ত ভাবালুভা নিয়ে আনন্দে থাকো। 
আমি বাধ! দিচ্ছিনে ৷ কিন্তু বাস্তবে কি দেখি? পুরাণে ইতিহাসে কি 
দেখি? ক্ষাত্র শক্তির বিকাশ না হ'লে, আর দেই শক্তির পেছনে 
জ্ঞাননূর্য্যর প্রেরণা না থাকলে, কবে কোথায় ধর্শ্মের উজ্জীবন দেখা 
গিয়েছে ?” ই 

“ভাই, নিজের ক্ষুদ্র শক্তির ওপর নির্ভর না করে শ্রীবিষ্ণুর শরণ 
নাও। কেঁদে কেটে প্রার্থনা কর, তবে যদি তোমার প্রাথিত বস্তু মিলে,” 
বেস্কটনাথ মুচকি হাসিয়। বলেন। 

দৃঢ়স্বরে মাধব কহেন, “নিক্রিয়তার পথ আমার নয়। আমি 
বেছে নিতে চাই কর্মের বন্ধুর পথ। তোমার ভক্তিপথের এ আন্তি 
আর স্ততিবাদ মানুষকে করে তোলে আরো! দৈন্যময়, আরো নিজ্জীবি। 
চোখ মেলে দ্যাখো, দেশের আকাশ জুড়ে ঘনিয়ে আসছে ঝড়ের তাণ্ডব । 
বিধন্মাঁ হানাদার এগিয়ে আসছে ধৰ্ম্ম, সংস্কৃতি ও সমাজকে ধ্বংস করতে । 
এ আক্রমণ প্রতিরোধ ক’রতে হলে, তা করতে হবে এক নূতন ধর্মরাষ্ট্রের 
দুর্গ থেকে ৷? 

বেঙ্কটননাথ সচকিত হইয়া উঠেন। সবিন্ময়ে তাকান মাধবের 
দিকে। তরুণ সতীর্থের চোখে মুখে ফুটিয়|৷ উঠিয়াছে আত্মপ্রত্যয়ের 
অদ্ভূত উদ্দীপনা । আয়ত নয়ন দুইটিতে ঝলকিয়া উঠিয়াছে স্বগ্রলোকের 
অপরূপ দ্যুতি । 

আলোচনা আর বেশী আগাইতে চায় না। 

কিছুক্ষণ বাদে ছুই বন্ধুর মধ্যে আবার শুরু হয় সহজ কথাবার্তা, 
আর লঘু হাস্তপরিহাস। 

বেঙ্কটনাথ হাসিয়া বলেন, “মাধব, তোমার পরাক্রম দেখ বার জন্য 
অবপ্তই আমি অপেক্ষা ক'রে থাকবো । কিন্তু আপাতত ক্ষান্ত হও, 
ভাই। বেল! পড়ে এসেছে। এবার খেয়ে দেয়ে চতুষ্পাীতে যাও” 

“হ্থ্যা ভাই, তুমিও তোমার ভক্তিগ্রন্থের ডোর খুলে ব'সো, আত্তি 
আর কান্নার পাল! শুরু করো ।৮ 


ধা 

“তুমিও বসে পড়ো তোমার জৈনগন্ধী বেদাস্তীর গ্রন্থ নিয়ে,” মুচকি 
হাসিয়া আচাৰ্য্য শঙ্করের মতবাদকে কটাক্ষ করেন বেঙ্কটনাথ । 


অনাধারণ মেধা, প্রতিভ। ও বিচার-বিশ্লেষণের শক্তি নিয়া মাধব 
জন্মিয়াছেন। এই সঙ্গে মিলিত হইয়াছে ক্ষুরধার বুদ্ধি, ব্যক্তিত্ব ও 
তেজস্বিত। এই উদীয়মান শাস্ত্রবিদের দিকে তাই কাঞ্চীর সকল 
শিক্ষার্থী ও অধ্যাপকেরই দৃষ্টি পড়িয়াছে। সুধীসমাজও তাহার প্রশংসায় 
সদাই পঞ্চমুখ | 

কাঞ্চীর তখনকার শিক্ষার্থীদের মধ্যে আরো দুইটি তরুণের নাম 
করা যায়, মাধবের মতই সাফলোর বিরাট প্রতিশ্রুতি নিয়া যাহারা 
আসিয়াছেন। একজন পূর্বোক্ত বেঙ্কটনাথ, মাধবের অন্তরঙ্গ সখা। 


অপরজন মাধবেরই মধ্যম ভ্রাতা, সায়ন। 
বেঙ্কটনাথের প্রতিভা ও বিগ্যাবন্তার প্রকৃত মৰ্ম্ম মাধবের জানা 


আছে। এ সম্বন্ধে সদাই তিনি অতি উচ্চ ধারণা পোষণ করেন। সুখে 
যাহাই বলুন না কেন, মনে মনে তাহাকে করেন শ্রন্ধী। সায়নও 
মাধবের এক গর্ধের বস্তু । বেদশাস্ত্রের অনুশীলনে সায়ন তাহার 
প্রাণমন টালিয়া দিয়াছেন, বেদচ্চাকে দেশে নূতন করিয়া জাগাইয়া 
তোলার জন্ত উৎসাহের তাঁহার অবধি নাই। এই ভ্রাতাটিকে মাধৰ 
বড় ভালবাসেন, দিনের পর দিন নব নব প্রেরণায় তাহাকে তিনি 
উদ্ধ দ্ধ করিয়া তোলেন। 

শিক্ষার্থী জীবন শেষ হইয়া ঘায়। মাধব সর্বশাস্ত্রে পারঙ্গম হইয়া 
উঠেন, বিশেষ করিয়া শাঞ্কর মতে বেদান্ত অধ্যয়ন শের করিয়া অর্জন 


করেন বিপুল প্রতিষ্ঠা 
অতঃপর নবীন পণ্ডিত একদিন স্বগ্রামে ফিরিয়া আনেন! শুরু হয় 


কুলগত আচার্যের বৃত্তি ৷ 
তাই 


৯ 


পুত্ৰ কৃতী হইয়া ঘরে ফিরিয়া আসিয়াছেন, পিতা মাতার 

আনন্দের সীমা নাই। অল্পদিনের মধ্যে তোড়জোড় করিয়া তাহারা 
মাধবের বিবাহ দিলেন । 

শান্ত্রচ্চা, টীকাভাত্য রচনা আর অধ্যাপনা, ইহাই হুয় এখন হইতে 
মাধবাচার্যের প্রধান কর্ম্ম। কিন্তু এই দরিদ্র, নগণ্য গ্রামে বসিয়া 
জীবিক! অর্জন সম্ভব হয় কই ? 

বিষয় আশয় এমনিতেই বিশেষ কিছু নাই। তদুপরি পিতা পুত্র 
সবাই সংসার সম্বন্ধে একেবারে উদাসীন। ফলে অর্থের অনটন সব 
সময়ে লাগিয়াই থাকে । 

নবীন আচাৰ্য্য কিন্তু নিজ জীবনের লক্ষ্যট একদিনের তরে বিস্মৃত 
হন নাই। সংসার সংগ্রামে বার বার ক্ষত বিক্ষত হইয়াও বড় আশায় 
তিনি বুক বাঁধিয়া রহিয়াছেন ৷ ধীরে ধীরে আগাইয়া চলিয়াছে তাহার 
প্রস্তুতির পর্ণব। শান্ত্রীয় গবেষণা আর গ্রন্থ্রচনার কাজে তিনি নিবিষ্ট 
হইয়া রহিয়াছেন 

অপূর্ব প্রতিভার স্বাক্ষর নিয়া আত্মপ্রকাশ করে তাহার এক একটি 
গ্রন্থ । এই সব গ্রন্থের মাধ্যমে দক্ষিণ ভারতের সর্বৰ অঞ্চলে তাহার 
খ্যাতি ছড়াইয়া পড়ে। 

কিন্ত এসব কোন খ্যাতিই আচারধ্যের মনে দাগ কাটেনা । দিন৷ 
দিন তিনি আকুল হইয়। উঠেন জীবনের ব্রত উদযাপনের জন্য, অভীষ্ট 
সিদ্ধির জন্য ! মনের এই আকুলতা৷ নিয়াই সেদিন হাম্পির মন্দিরে 
ধর্ণা দেন, দেবীর কাছে জানান তাহার প্রার্থন | 

চরম দুর্ভাগ্য, সে প্রার্থন। পূর্ণ হইল না। নিয়তির ছুলজ্ব্য বিধানের 
কথা বলিয়া জগন্মাতা! বিমুখ হইলেন । 


দেবীর কণ্ঠস্বর এখনে! মাধবাচার্য্যের কাণে বাজিতেছে। প্রার্থনা 
তিনি পূর্ণ করেন নাই, সকল আশা ভরসা হইয়াছে চুৰ্ণ । তবে এই 
বিন্ধ্য জীবন আর বহন করিয়া কিলাত? আজ এইখানেই সব শেষ 


হইয়া যাক্‌ ৷ 


5৩ 

খরস্রোতা তুন্গভদ্রা সম্মুখ দিয়া বহিয়। চলিয়াছে। এক একবার 
ইচ্ছা হয়, এই নদীগর্ভে ঝাপ দিয়া সকল স্বালার অবসান ঘটানো 
যাকৃ্‌__এ ব্যর্থ, অভিশপ্ত জীবন হোক্‌ নিশ্চিহ্ন ৷ 

সূন্দে সঙ্গেই জাগে বিবেকের দংশন। মনে পড়ে ধর্ল্মশাস্তরের 
স্বতর্কবাণী-_আত্মহত্যা যে মহাপাপ ! 

দেহ বিসর্জন দেওয়া আর হইয়! উঠিল না । এবার তবে মাধবাঁচাধ্য 
কি করিবেন? সংসার জীবনে আবার ফিরিয়া যাইতে মন চাহে না। 
বয়স যথেষ্ট হইয়াছে । শাস্ত্রমতে অনেক আগেই গাহ্স্থ্যাশ্রম ত্যাগ 
করা তাহার উচিত ছিল। ধর্্নরাজ্য স্থাপনের আশ! ? তাহাও স্বপ্নের 
মত মিলাইয়। গিয়াছে। এবার বরং খুঁজিতে বাহির হইবেন নিজেরই 
মুক্তির পথ। অবিলম্বে নিবেন তিনি সন্ন্যাস । 

আত্মপরিজনের মায়া কাটাইয়া, আচার্য্য জীবনের যাহা কিছু 
প্রতিষ্ঠা ছিল তাহার উপর যবনিকা টানিয়া! দিয়া, মাধবাচার্য্য উপস্থিত 
হইলেন শৃঙ্গেরী মঠে। 

শঙ্করের যুগ হইতে, শত শত বৎসর ধরিয়া জ্ঞানসাধনার ধারা 
এখানে রহিয়াছে বহমান। প্রবীণ সন্ন্যাসী বিদ্তাশঙ্করতীর্ঘ তখন এই 
মঠের অধ্যক্ষ_জগৎগুরু শঙ্করাচার্ধ্য। ভারতের দিক্‌ দিগন্ত হইতে 
জ্ঞানপন্থী সাধকেরা দলে দলে এখানে আসিয়া সমবেত হয়, তাহার 
চরণতলে আশ্রয় নেয় । - 

এই মহ! বৈদান্তিকের কাছেই দীক্ষা ও সাধন গ্রহণের জন্য মাধৰ 
ব্যগ্র হইয়া উঠিলেন। আশ্রয় অচিরে মিলিয়া গেল। দীক্ষার পর গুরু 
নামকরণ করিলেন বিদ্যারণ্য স্বামী । 

মঠের প্রবীণ সন্যাসী, আচার্য্য শঙ্করানন্দের কৃপা! পাইভেও দেরী 
হয় নাই। সানন্দে বিদ্ঠারণ্যের শিক্ষাগুরুরূপে এই মহাপুরুষ সেদিন 
আগাইয়া। আসিলেন। 

ধৰ্ম্ম ও দর্শনগ্রন্থের রচয়িতা হিসাবে মাধবাচাধ্য ইতিমধ্যেই খ্যাত 
হইয়াছেন, তাই শৃঙ্গেরীর সন্যাসীর! পরম উৎসাহের সহিতই তাহাকে 

গ্রহণ করিলেন। প্রতিভার সাধকের আগমনে মঠের বিগ্যাচচ্চ1 ও 
সাধনায় সঞ্চারিত হইল নূতন প্রাণের জোয়ার | 


আপন সাধন! ও শান্ত্ররচনার কাজে মাধব দিনরাত নিমগ্ন থাকেন। 
কিন্তু এখনো মনের গোপন পুরে প্রচ্ছন্ন রহিয়াছে বড় সাধের ধর্ম্মরাজ্য 
স্থাপনের আকাজ্কা । 

যে আশার বাতি তরুণ হৃদয়ে একদিন দ্বলিয়| উঠিয়াছিল আজে! 
‘তাহা একেবারে নিভিয়া যায় নাই। 

শৃঙ্গেরীতে প্রায়ই ধর্মসভার অধিবেশন বসে। জ্ঞানবাদী বড় বড় 
মহারথীরা সেখানে আসিয়া সমবেত হন। অদ্বৈতবেদান্তের ব্যাখ্যায়, 
ভাষণে সারা মঠ মুখর হইয়া উঠে। বিদ্যারণ্যের মনে এক একদিন 
জাগে তীব্র আলোড়ন । বেদান্তের এই তত্বভাবনায়, সুক্মতর এই সব 
বিচার বিশ্লেষণের মধ্য দিয়া সত্যই কি দেশ জাগিতেছে? মঠবাসী 
সন্যাসীদের জীবনের ব্রত- মাত্মজ্ঞান লাভ, আর অদ্বৈত-বেদান্তের 
প্রচার । কিন্ত এ ব্রত কি সকল হইতেছে? তাছাড়া, এ পরম তত্ব ও 
আদর্শ কি দেশবাসীকে অনুপ্রাণিত করিতেছে ? 

বেদান্তের জয়পতাক। তাহারা উড্ভীন করিতে চান। কিন্তু কই 
সে ছর্ভেন্ত ছুর্গপ্রাকার, যেখানে উহ! প্রোথিত করিবেন? এই কর্মের 
পশ্চাতে কোথায় রহিয়াছে জনসমর্থন ? কোথায় রাষ্ট্রণক্তি? আত্ম- 
জ্ঞানের যে পরম সাধনায় তাহারা ব্রতী, কিভাবে সারা দেশকে তাহা! 
উদ্বদ্ধ করিবে? 

অব্যক্ত ব্যথ| স্বামী বিষ্ঠারণ্যের হৃদয়ে গুমরিয়া ওঠে । বারবার 
মনে পড়ে খিলজী আর তুঘলক বাহিনীর আক্রমণের কথ|। যেখানেই 
তাহারা গিয়াছে, নির্বিচারে চালাইয়াছে হত্যা, লুঠন আর অগ্নিদাহ। 
মঠ মন্দির হইয়াছে বিধ্বস্ত । বিগ্রহ অপবিত্র করিয়া, বলপূৰ্বক ধৰ্ম্ম নষ্ট 
করিয়! চালাইয়াছে ত্রাসের রাজত্ব । সনাতন ধৰ্ম্ম আর সংস্কৃতি আজ 
আপিয়া দীড়াইয়াছে এক বিরাট বিপর্য্যয়ের মুখে। 

এ সঙ্কট হইতে উদ্ধারের উপায়? স্বামী বিদ্যারণ্য ভাবিয়া কোন, 
কুল কিনার! পান না। 


১৩৩৪ খুষ্টাব্দের এক প্রভাত। কৃত্যাদি সারিয়া বিদ্যারণ্য সবে 
মঠের সভাকক্ষে আসিয়া বসিয়াছেন। প্রবীণ সন্যামীদের অনেকেই 
সেখানে উপস্থিত। বেদান্তের নানা জটিল প্রশ্ন নিয়া জোর বিতর্ক 
শুরু হইয়াছে । হঠাৎ সেখানে পৌছে এক নিদারুণ দুঃসংবাদ । বিভয়- 
নগরের রাজা জন্বুকেশ্বর ইহলোক ত্যাগ করিয়াছেন । 

ছুঃসংবাদের শেষ এখানেই নয়। রাজার কোন পুত্র সন্তান নাই। 
ফলে রাজ্যে এবার মাৎস্যন্ায় অবশ্টাস্তাবী। 

এ অরাজকতা ও অন্তধিপ্রবের ফল অনুমান করা কঠিন নয়। এবার 
দিল্লীর সুলতান বাহিনীর আঘাতের সম্মুখে এ রাজ্য শুক্ষপত্রের মত 
ঝরিয়া পড়িবে । 

মঠের সন্যাসীরা সবাই বড় দুশ্চিন্তায় পড়িলেন । 

আর স্বামী বিদ্যারণ্য ? তাহার কাছে এ সংবাদ যে ব্রীঘাত তুল্য ! 
লক্ষ লক্ষ নিরীহ নরনারীর জীবনে আসিবে চরম বিপর্যয়, তাহার 
জন্মভূমি এবার পড়িবে বিধন্মীর কবলে। মাছুরা ও শ্রীরঙ্গমের মত 
এখানেও অবাধে চলিতে থাকিবে বীভৎস অত্যাচার । এ চিন্তা যে, 
তাহার পক্ষে দুঃসহ ! 

নয়ন তাহার বার বার অশ্রুসজল হইয়া উঠে । 

এই পরিস্থিতিতে নিজের কর্তব্য স্থির করিয়া নিতে সেদিন 
তাহার দেরী হয় নাই। পরদিনই গুরু বিদ্যাতীর্থের সন্মুখে গিয়া তিনি 
উপস্থিত হন, যুক্তকরে নিবেদন করেন, “আচার্ধাদেব, কিছুদিনের 
জন্য মঠ থেকে আমি বিদায় নিতে চাই !? 

“কোথায় যেতে চাও, বৎস ?” 

স্থির করেছি, একবার বিজয়নগরের দিকটা ঘুরে আসবো। 
আমার স্বদেশ আজ অরাজক, মহা বিপন্ন । এ সময়ে তার রক্ষার 

চেষ্টা ন! ক'রলে সর্বনাশ হবে । জাতি, ধর্ম, সমাজ সবই যাবে 
রসাতলে ৷ | 
বিদ্যাতীর্থ চমকিয়া উঠেন | “সে কি বিদ্যারণ্য ! তুমি হচ্ছো সহায়- 
সম্পদহীন সন্যানী। এই ঘোর রাষ্ট্রবিপ্পবে তুমি কি ক'রবে ?, কার 
কোন সাহায্যে আসবে ?” 

“তা জানিনে, প্রভূ। তবে এটুকু জানি, চরম দুঃসময়ে দেশের 
লক্ষ লক্ষ নরনারীর পাশেই রয়েছে আমার স্থান। আমি কপর্দকহীন 
সন্যাসী, ঠিক কথা। কিন্তু প্রভু, দৈব অনুকুল হ'লে কি না সম্ভব 
হাতে পারে? নিঃসন্বল ব্রাহ্মণ দধীচির অস্থি থেকেই তো একদিন 
নিম্মিত হয়েছিলো দানবসংহারী বজ্র 1» 

“বৎস সবাই দধীচি নয়। স্থির হ'য়ে আরো একটু ভেবে দ্যাখো ৷ 
যা তুমি চাচ্ছে; আসলে তার জন্য চাই ক্ষাত্রশক্তি। সত্বগুণাশ্রয়ী 
-সাধককে দিয়ে তো৷ একাজ হয় ন! ৷? 

“আচাধ্যবর, অধীনের ধুষ্টতা মার্জনা করুন। পুরাণে কিন্তু দেখি, 
সত্পধণাশ্রয়ী সাধকেরাই যুগে যুগে করেছেন ক্ষাত্রশক্তির উদ্বোধন । 
বিশ্বামিত্ৰ রামকে জুগিয়েছেন সংহারমন্থ, গুরু দ্রোণাচার্য্য অজ্জুনকে 
িথিরেছেন অস্ত্রগালনা। ক্ষত্রিয় কখনো ক্রত্রিয়কে মন্তঃপৃত অন্তর 
দেননি-_দিরেছেন বরং সব্বগুণাশ্রয়ী দেবত! আর ব্রাহ্মণের! 1৮ 

“ঠিকই বলেছো । কিন্তু এ যে কলিযুগ । আচ্ছ। বংস, তুমি দেশে 
গিয়ে কি ক'রতে চাও, খুলে বল তে? 

“প্রন, পারি বা না পারি, একবার শেষ চেষ্টা আমি ক'রে দেখবো । * 
মন্ত্রসিদ্ধির ভেতর দিয়ে জাগাবো নূতন ক্ষাত্রতেজ। শক্তিমান এক 
ধর্দ্মরাজ্যের ভিত্তি গড়ে তুলবো আমি ৷” 

স্বামী বিদ্যাতীর্ঘের আনন গম্ভীর হইয়া উঠে। ধীর স্বরে কহেন, 
“বিদ্যারণ্যত ভুলে যেয়ো না--পরমহংস-সন্যাস তুমি গ্রহণ করেছে।। 
ইহলোঁকেই লাভ করবে তন্বজ্ঞান আর মোক্ষ, এই হচ্ছে তোমার 
ব্রত। তাছাড়া, বৎস বিরজা হোম ক'রে তুমি যে পূর্বাশ্রমকে, আর 


-১৪ 


বিদ্ঠারণ্য স্বামী 


তোমার সর্ব সংস্কারকে আহুতি দিয়ে ফেলেছো । তবে আত্মোপলব্ধির . 
পথ ছেড়ে, কেন মিছিমিছি মায়ার বন্ধনে নিজেকে জড়াবে £» 

“আচাধ্যবর, সত্যের খাতিরে স্বীকার করতেই হবে, বাসন! 
আমার আজো নিম্যুল হয়নি। বেদ-ধর্ম্ম আর স্বদেশের সেবা ক'রবো, 
এ বাসনা আজো প্রচ্ছন্ন রয়েছে আমার হৃদয়ে । তা"ক্ষয় না করে যে 
মুক্তির পথে আমি আর এগুতে পারছিনে। বহুতর সংস্কার আজে! 
ভেতরে রয়েছে অনড় হয়ে । আমায় অনুমতি দিন, বিজয়নগরে ফিরে 
যাই। কর্মব্রতের ভেতর দিয়ে ধীরে ধীরে সমস্ত বাসনা আর সংস্কার 
ক্ষয় কারে ফেলি ।” 

খানিকটা চুপ করিয়া থাকিয়া বিগ্ভাতীর্থ কি যেন ভাবিয়া নিলেন । 
তারপর প্রশান্ত কণ্ঠে কহিলেন, “বি্যারণ্য, তোমার সম্কল্পে আমি বাধ! 
দেবোনা। কিন্ত সাময়িক উত্তেজনাবশে তুমি একাজে যেন ঝাঁপ 
দিয়োনা। বেশ তো, বিজয়নগরের অবস্থা তুমি এখানে থেকেই 
কিছুদিন পর্যবেক্ষন কর। তারপর ধীরে স্থুস্থে বিচার বিবেচনা ক'রে 
স্থির কর তোমার কর্তব্য ৷? 

গুরুদেবের কথা বিগ্ভারণ্য মানিয়া নেন। আপাততঃ শৃ্েরীতেই 
বহিয়া যান বটে কিন্তু সার! মন তাহার পড়িয়া থাকে মাতৃভূমির বিপন্ন 
নরনারীর পাশে । 

ক্রমে ছুই বংসর অতীত হয়, কিন্ত বিজয়নগরের রাজনৈতিক 
অবস্থার কোন রকম উন্নতি দেখা যায় না। অরাজকতা ও বিশৃঙ্খলার 
ফলে লোকের ছুর্ঘিশা পৌছে চরমে । 


এ সময়ে একদিন মঠের সন্ন্যাসীদের শোকসাগরে ভাসাইয়া জগদৃগুরু 
'বিগ্ভাতীর্থ মহারাজ চির-সমাধিতে মগ্ন হন । 

এবার বিদ্যারণ্যকে আর ঠেকানো বায় নাই। গুরুর সমাধিবেদীতে 
প্রণাম নিবেদন করিয়া ধীর পদে সেদিন শৃন্দেরী হইতে তিনি নিক্রান্ত 
হইয়া যান। 


১৫ 


ভারতের সাধক 


লক্ষ্য আগে হইতে স্থির করাই আছে। সরাসরি আনিয়| উপস্থিত 
হন দেবী ভুবনেশ্বরীর মন্দিরে । 

জগজ্জননী একবার তাহাকে বিমুখ করিয়াছেন। কিন্ত এই চরম 
সঙ্কটে লক্ষ লক্ষ আর্ত মানুষ যে আজ সকাতরে তাহাকে ডাঁকিতেছে। 
স্ঘটহারিনী কি তাহাতে কাণ দিবেন না? তবে কি পাষাণী তিনি? 

অভীষ্ট সিদ্ধির জন্য বিগ্ভারণ্যের এবার শেষ প্রয়াস । 

দেশ ও ধর্মের জন্য চরম ত্যাগ স্বীকারে তো তিনি পশ্চাদ্পদ হন 
নাই। এমন কি নিজের মোক্ষপাধনা! ত্যাগ করিয়। ছুটিয়া আসিয়াছেন। 
করিয়াছেন জীবন পণ। তবুও কি জগন্মাতার কৃপা হইবে না? 

ু্ববার সন্কল্প নিয়া সন্যাসী ধ্যানাসনে উপবিষ্ট হন। প্রগাঢ় ধ্যানে 
গ্রহরের পর প্রহর কাটির। যায়। বাহ্জ্ঞান হয় বিলুপ্ত ৷ 

সেদিন রাত্রির শেষ যামে জগন্মাত৷ দর্শন দিলেন। 

দিব্য জ্যোতির্মমগুলের মধ্যে বসিয়া কল্যাণময়ী দেবী ভুবনভোলানো 
হাঁসি হাসিতেছেন। নয়নে প্রসন্নতার দীপ্তি, হস্তে বরাভয় | 

সন্সেহে কহিলেন, “বৎস, তোমার আহ্বানে আমি এসেছি। সানন্দে 
এবার বর দিচ্ছি, ধনরত্ব আমার কাছে য| তুমি চেয়েছিলে ত! প্রচুর 
পাবে। হ্যা, আরো শোন। অচিরে এখানে অভ্যুদয় ঘটবে নুতন; 
রাজশক্তির, আর তা পরিচালিত হবে তোমারই ইঙ্গিতে ।” 

আনন্দে বিগ্তারণ্য স্বামী উচ্ছুল হইয়। উঠিলেন। সাষ্টাঙ্গে দেবীকে" 
প্রণাম করিয়। শুরু করিলেন স্তবগান । 

স্তবস্তুতি শেষ করিয়া সাশ্রনয়নে, অভিমানভর। কে কহিলেন, 
“ম। গো, প্রাথিত বর আমায় যদি দিলেই, তবে এতদিন কেন কৃপা! 
করনি? কেন বিমুখ হয়েছিলে সন্তানের ওপর ? জীবনের এতোগুলে। 
বৎসর আমার গিয়েছে বৃথায় । কৃপাময়ী, দেখো, তোমার কৃপা থেকে, 
আর যেন বঞ্চিত না হই ।” 

“বৎস, তোমার ওপর আমি প্রসন্ন হয়েছি। আবার আসবার, 
প্রয়োজনও ছিলো । তাই তে| আজ এসে পড়লাম 1৮ 


১৬ 


বি্ভারণ্য স্বামী 


আবদারের সুরে বিদ্যারণ্য জিজ্ঞাসা করিলেন, “কিন্তু জননী, ও কটা 
কথা আমায় বুঝিয়ে দাও। আগের বার যখন তোমার ছুয়ারে এসে 
ধর্না দিই, তুমি বলেছিলে__নিয়তির বিধানে এজন্মে আমার ভাগ্যে 
ধনপ্রান্তি ,নেই। তখন সোজান্মুজি করেছিলে আমায় প্রত্যাখ্যান । 
কিন্তু এবার কেন এতে প্রসন্ন হ'লে ? কেনই বা দিলে এই বর? কেমন 
ক'রে এ সম্ভব হলো?” 

“শুনে তোমার লাভ ?* 

“বড় কৌতুহল হয়েছে মা। তোমার অবোধ ছেলেকে এ কথাটা 
একটু বুঝিয়ে বল” 

“শোন বৎস, তখন তুমি ছিলে মাধবাঁচাধ্য, গার্হস্থ্যাশ্রমী পণ্তিত। 
এবার এসেছে সন্যাসী হয়ে । তোমার যে পুনর্জন্ম হয়েছে। নিয়তির 
বিধানও তাই গেছে পাল্টে ৷ মাধবাচাধ্য-জীবনে বা তুমি পাওনি, 
সর্ববত্যাগী বিগ্ঠারণ্য-স্বামী হ'য়ে তা আজ লাভ করলে । যাও, এবার 
নিষ্কাম কৰ্ম্মযোগ অবলম্বন কারে ব্রত সাধনে তৎপর হও ।” 

বিগ্ভারণ্যের ছুই চোখ আনন্দাশ্রুতে ভরিয়া উঠে । ভক্তি আগ্ুত 
কণ্ঠের উচ্চ মা__মা রব বারবার প্রতিধ্বনিত হয় মন্দির কক্ষে । 

দেবী সহসা কখন অন্তহিতা হইয়া যান ৷ 


দিব্য আনন্দের অনুভূতিতে বিগ্ভারণ্যের দেহ তখনো টলমল 
করিতেছে । অন্তর ভরিয়া উঠিয়াছে অপার তৃপ্তিতে । জগজ্জননীর 
দর্শন ও কৃপা দুই-ই মিলিয়াছে। তিনি আজ ধন্য। আর তাহার কোন 
খেদ নাই, কোন ছুশ্চিন্তাও নাই । 

এবার কর্মক্ষেত্রে অবতীর্ণ হইতে হইবে । ভাবিলেন, তার আগে, 
অনুরস্থিত পর্বত গুহায় নির্জনে কয়েকদিন কাটাইয়। গেলে মন্দ কি? 
ব্রত উদ্যাপনের পরিকল্পনা সেখানে বসিয়া রচনা করিবেন। স্থির 
করিবেন ভবিব্যতের কর্মপন্থা! ৷ 

গুহার দ্বারে বসিয়া বিদ্যারণ্য সেদিন নিবিষ্ট মনে চিন্তা করিতেছেন” 


১১ 


ভাঃ সাঃ (৬) ২ 


ভারতের সাধক 


হঠাৎ সম্মুখে আসিয়া দাড়ান সুন্দর দেহ এক তেজন্বী তরুণ। কটিতে 
অসি, হস্তে বৰ্ষা ও শরাসন। পরিধানে যোদ্ধবেশ। 

তাড়াতাড়ি অস্ত্রশস্ত্র মাটিতে নামাইয়া রাখিয়া ভক্তিভরে তিনি 
বিষ্ঠারণ্যকে প্রণাম নিবেদন করেন। ? 

“জয়ন্ত বংস”__হাত তুলিয়া আচাৰ্য্য আশীর্বাদ জানান । একদুষ্টে 
চাহিয়া থাকেন তাহার দ্রিকে। কি অদ্ভুত আকর্ষণ এই তরুণের ! 
সারা দেহে পৌরুবের দৃপ্ত তেজ। বুদ্ধির দীপ্তিতে নয়ন দু'টি বক্ঝক্‌ 
করিতেছে। প্রশস্ত ললাটে সৌভাগ্যের চিহ্ন অঞ্কিত। সহস্র মানুষের 
ভীড়েও তাহাকে ভুল করার উপায় নাই । 

আগন্তক জোড়হস্তে চুপ করিয়া দ্াড়াইয়া আছেন। স্সেহপূর্ণ 
স্বরে বিছ্যারণ্য প্রশ্ন করিলেন, “কোথা থেকে আস্ছে।? এই বিজন 
পাববত্য অঞ্চলে কি করতেই বা আসা ?” 

“প্রভু, এ অধীনের নাম হরিহর রায়। পুবের্কার নিবা ছিল 
'ওয়ারেঙ্গেলে। সেখানকার রাজ-অমাত্য বলেই লোকে আমায় জানতো । 
সে রাজ্যের পতন হবার পর আশ্রয় নিয়েছিলাম কম্পিলি রাজ্যে । 
সেখানকার রাজবংশের সঙ্গে কুটুদ্দিতা ছিল। কিন্তু সে আশ্রয়টুকুও 
ভগবান কেড়ে নিলেন। তুঘলক সুলতান কম্পিলি অধিকার করার 
পর সপরিবারে আমি বন্দী হলাম 1৮ 

“বিড় হুঃখের কথা । তারপর বংস ?” 

“দুর্ভাগ্যের এখানেই শেষ নয়, প্রভু। আুলতান আমাদের দক্ষতা ও 
খুণপনার কথ শুনে নিজের কার্য্য সাধনে নিয়োজিত করলেন। আদেশ 
হ’লো, তীর রাজ্য বিস্তারে আর এখানকার বিদ্রোহ দমনে আমাদের 
সাহায্য করতে হবে |” 

“তোমরা কি ক'রলে ?” 

“কুটনীতি অনুসরণ ক'রলাম ৷ রাজী হ'য়ে গেলাম এ প্রস্তাবে । কিন্ত 
মনে রইলো দৃঢ় সংকল্প, দিল্লীর সেনাবাহিনীর সাহায্যে শক্তি সঞ্চয় 
ক'রে নেব, তারপর সুলতানের সংশ্রব ত্যাগ ক'রবো জীর্ণ বস্থের মত । 


১৮ 


বিদ্যারণ্য স্বামী 


দুর্ভাগ্যবশে তা আর হয়ে উঠলো না। হয়শাল অধিপতির কাছে 
আমরা পরাজিত হয়েছি । তাছাড়া, বিধন্মী সংসর্গের জন্য চারিদিকে 
নিন্দা রটে গেছে। দেশের কেউ আমাদের সমর্থন করতে চাইছে না। 
চরম নৈরাশ্ম এসেছে জীবনে । ভাবছি, এবার সব ছেড়েছুড়ে দিয়ে 
আর কোথাও চলে যাবে৷” 

“না বৎস, ভয় নেই। তোমার ললাটে যে আমি রাজটীকা চিহ্ন 
দেখতে পাচ্ছি । আমার মন বলছে, বিরাট এশী কাজ সাধিত হবে 
তোমায় দিয়ে। তাই তে| ঈশ্বর তোমায় এতো অভিজ্ঞতা আর দুঃখ 
দহনের ভেতর দিয়ে নিয়ে যাচ্ছেন। আর একদিন এসে! হরিহর, 
তোমায় আমার কিছু বলবার আছে ।» 

হরিহর বিদায় নিতে যাইবেন, এমন সময় বিগ্ভারপ্য কৌতুহল ভরে 
কহিলেন, “আচ্ছা বংস, বল তো, এই জনমানবহীন জায়গায় আজ হঠাৎ' 
তুমি কেন এসেছিলে ?” 

“মন ভাল ছিল না। তাই আমার সকল কাজের সঙ্গী ছোট ভাই 
বুকে নিয়ে এখানে এসেছিলাম শিকার করতে ৷” 

সন্সেহে বি্ঠারণ্য কহিলেন, “তা বৎস, তোমার ভ্রাতাকে নিয়ে 
এলে না কেন? কোথায় সে?” 

“এ পাহাড়ের নীচেই অপেক্ষা ক'রছে। ঘোড়া আর কুকুরগুলো 
ভার কাছে রেখে আমি আপনাকে দর্শন ক'রতে এলাম। হ্যা ভাল 
কথ! মনে পড়েছে, প্রভু। এখানকার বনের ভেতর ঢুকে আমাদের এক 
অদ্ভুত অভিজ্ঞতা হলো আজ ৷» 

“কি, বলতো শুনি ৷” 

“এতকাল জানতাম, শশক নিতান্ত নিরীহ, ভীরু জীব। এখানে 
এসে দেখলাম, তার! ভয়ঙ্কর হিংজ | আমাদের যে সব কুকুর বাঘের 
সাথে লড়াই করে, তাদের ওপর এ শশকেরা সবিক্রমে ঝাপিয়ে পড়লে।। 
দংশনে ক্ষত বিক্ষত ক'রে নিমেষে, কোথায় ছুটে পালালো | এমনতর 


কাণ্ড কখনো দেখিনি, শুনিওনি !” 
১৯ 


ভারতের সাধক 


«এ যে সত্যই বড় বিস্ময়কর! চল বংস+ এঁ জায়গাটি আমায় 
এখনি দেখাবে, চল ৷” ওৎলুক্যভরে বিগ্যারণ্য স্বামী তখনি পাহাড় 
হইতে নামিয়া আসিলেন । 

হরিহর ও বুক স্থানটি দেখানোর সঙ্গে সঙ্গে তিনি ভাবাবিষ্ট হইয়া 
পড়িলেন। চোখে মুখে ঝলকিয়া উঠিল দিব্য উদ্দীপন1 | 

দৃঢকষ্ঠে বলিয়া উঠিলেন, “বৎস হরিহর, বুক্ধ ! তোমরা ধন্য, 
আমি নিজেও ধন্ত। আজ সত্যই এক অপূর্বব দৈবী যোগাযোগ এখানে 
ঘটে উঠেছে। আর তা ঘটেছে দেবী ভূবনেশ্বরীরই কৃপায় ! সব কথা 
তোমরা হয়তো বুঝতে পারবে না। আমি নিজে এখানে দাড়িয়ে 
উপলব্ধি করছি_-এ ভূমিতে প্রতিষ্ঠিত হবে এক বিশাল ধর্ম্মরাজ্যের 
ভিত্তি। তা-ই জগন্সাতার অভিপ্রেত। বৎস হরিহর, আমার মন 
বলছে, তুমিই বহন ক'রবে সে দায়িত্ব ।”? 

বিশ্ময় বিস্ফারিত নেত্রে হরিহর ও বুক অমিততেজ সন্ন্যাসী 
দিকে তাকাইয়া আছেন। কিছুই যে তাহারা বুঝিয়া উঠিতে পারিতেছেন 
না। সহায় সম্পদহীন হরিহর প্রতিষ্ঠা করিবেন ধর্্মরাজ্য ? এ যে 
অসম্ভব কথী! ভাবের ঘোরে সন্যানী কি প্রলাপ বকিতেছেন? 
তাহাদের মুখে কথা যোগাইতেছে না । 

আবার শোনা গেল বিদ্যারণ্যের গম্ভীর ক, “শোন হরিহর, শোন 
বুক । কথাট! তোমাদের খুলে বলছি। আমার নাম তোমরা হয়তো 
শুনে থাকবে। পুর্ববাশ্রমে আমি ছিলাম মাধবাচার্ধ্য নামে পরিচিত। 
এখন শৃঙ্গেরী মঠের সন্ন্যাসী-_বিষ্যারণ্য স্বামী । আজীবন ধ্যানকল্পনায় 
দেখে এসেছি ধর্মধুত মহান ভারতের রূপ। ব্রত নিয়েছি আমার 
স্বদেশভূমি বিজয়নগরকে কেন্দ্র করে ধর্মরাজ্য গঠনের জন্য। এই ত্রত 
সাধনে দেবী তুবনেশ্বরীর আজ্ঞাও মিলে গিরেছে। কৃপা কারে দর্শন, 
দিয়ে দেবী বলেছেন_ রাজ্য সংস্থাপনের জন্য যা কিছু অর্থ, যা কিছু 
আনুকুল্য প্রয়োজন, ত! অচিরে মিল্বে। তারপরই ঘট্‌লো| এখানে. 
তোমাদের আগমন? 


২০ 


৮৫ 


বিদ্যারণ্য স্বামী 


ছুই ভ্রাতার বিস্ময়ের ঘোর তখনো কাটে নাই। মন্্মুগ্ধের মত 
সন্াসীর দিকে তাহারা চাহিয়া আছেন। 

হরিহর জোড়হস্তে কহিলেন, “প্রভু, আমরা ভাগ্যবান, তাই চরণ 
দর্শনের সুযোগ পেলাম। এবার আদেশ করুন, ক্ষুদ্র শক্তি নিয়ে 
আপনার বৃহৎ যজ্ঞের কোন্‌ কাজে নিজেদের লাগাবে ৷” 

“তোমরা অনেক কিছু পারো এবং অনেক কিছু তোমাদের করতে 
হবেও, হরিহর | শুধু প্রমোদের জন্য, শিকারের জন্য, আজ তোমর! 
এখানে আসোনি । এসেছো লীলাময়ী দেবী, ভুবনেশ্বরীর ইচ্ছায় 
হরিহর, এবার তোমার ক্ষাত্রশক্তি নিয়ে আমার পাশে এসে দাড়াও, 
আমার এঁশী কাজের প্রধান সহায় হও তুমি । এঁ যে স্থানটি আমায় 
এখনি দেখালে, তারও গুরুত্ব আছে আমার এ ব্রতের উদ্যাপনে। 
তুমি কি মনে কর, ভীরু সদাসশঙ্ক শশক যে ভূমিতে দাড়ানো মাত্র 
তার স্বভাব ভুলে যায়, অমিত তেজবীর্যসম্পন্ন হয়, তার একটা নিগৃঢ 
তাৎপৰ্য্য নেই? এঁ ভূমি যে মহা পুণ্যময় পীঠ ! খদ্ধি সিদ্ধি দুই-ই 
নিহিত রয়েছে ওর গর্ভে । এ ভূমিকে কেন্দ্র করেই তুমি স্থাপন কর 
তোমার ছূর্গ। প্রতিষ্ঠা কর নূতন রাজ্য । অপরাজেয় হবে তুমি, 
আর তোমার দুর্জ্জয় রাজশক্তির মাধ্যমে আমি রূপায়িত করবো আমার 
খৰ্ম্মরাজ্যের ধ্যানকল্পনা ৷” 

প্রত্যেকটি কথা যেন দিব্যশক্তিতে স্পন্দিত । হরিহর ও বুক 
মন্ত্যুগ্ধের মত সন্যাসীর তেজগর্ভ বাক্য শুনিতেছেন, আর নিমিমেষে 
চাহিয়া আছেন আত্মিক প্রেরণায় উদ্ধুদ্ধ তাহার আননের দিকে । 

শ্রদ্ধাভরে উভয়ে বিষ্ভারণ্যের চরণতলে লুটাইয়৷ পড়িলেন। 
কহিলেন, “প্রভু, আমরা আপনার কিন্বর। যেভাবে চালিত করবেন, 
সেভাবেই আমরা চলবো । আজ থেকে আপনার আদেশ পালন 
করাই হবে জীবনের ত্রত।” 

দুই ভ্রাতাকে প্রাণ ভরিয়া আশীর্বাদ জানাইয়া বিদ্যারণ্য গুহায় 
যে র আনন্দ আর ধরে গন্মাতার 
ফিরিয়া আসিলেন। আজ তাহা তি 

ভারতের সাধক 


উদ্দেশ্যে বারবার প্রণাম করিয়া কহিলেন, “মাগো, আমি বুঝতে পাচ্ছি, 
তোমার প্রসাদে অভীষ্ট আমার সিদ্ধ হ'তে চলেছে। দয়াময়ী ! শেষ 
অবধি সন্তানের প্রতি তোমার করুণা যেন অক্ষুণ্ণ থাকে ।৮ 


পরদিন হরিহর ও বুক আবার আসিয়া উপস্থিত। এবার তাহাদের 
কর্ম্পপদ্ধতি স্থির করিতে হইবে। শুরু করিতে হইবে সংগঠন, দুর্গ 
নিৰ্ম্মমণের কাজ। 

বিপুল অর্থের প্রয়োজন এ সময়ে । কিন্তু কে তাহা যোগাইবে ? 
বিষ্ভারণ্য স্বামী নিজে কাঙাল সন্যাসী । হরিহর রায়েরও ধন-সম্পদ 
বলিতে তেমন কিছু নাই। ভাগ্য কবে স্ুপ্রসন্ন হইবে, সেই আশায় 
দিন গুণিয়। চলিয়াছেন। 

বু রায় যুদ্ধকুশলী, সাহসী ও করিংকর্ম্ম। যুবা। তাড়াতাড়ি 
একটা কিছু গড়িয়া তোলার জন্য মহা ব্যগ্র। আলোচনার শেষে 
হতাশভাবে কহিলেন, “প্রভু, সবই তো বুঝলাম । কিন্তু বিপুল অর্থ 
ছাড়া তো এ কাজ সম্পন্ন হবেনা । তার কোন ব্যবস্থা না হলে সবই 
যে হবে ব্যর্থ। আপনি আগে সে বিষয়ে নির্দেশ দিন ৷” 

“শোন বৎস, দেবীর বরে আমার এ কাজে অর্থাভাব কোনদিনই 
হবে না। আমার মন আজ বারবার কেবলি ছুটে যাচ্ছে কাল্‌কের 
সেই চিহ্নিত স্থানটিতে, যেখানে দুর্গের ভিৎ গড়বার কথা ঠিক 
হয়েছে। তোমরা খনন শুরু ক'রে দাও । আমার দৃঢ় বিশ্বাস, মায়ের 
কৃপায় প্রয়োজনীয় অর্থ ওখান থেকেই উঠবে ৷” 

জনশ্রুতি আছে, এই খনন কাধ্যের ফলে অচিরে বাহির হইতে 
থাকে বিপুল ধনরাশি। অত্র স্বর্ণপিণ্ড আর রত্রস্তার শত শত 
বৎসর ধরিয়া এখানকার মৃত্তিকা গর্ভে লুক্কায়িত ছিল। এবার তাহা 
নিয়োজিত হয় মহাসন্যাসী বিষ্ঠারণ্যের আরব কর্মে 

দুর্গ ও নগর নির্মাণ সম্পন্ন হইয়া গেল। হাম্পি-হস্তিনাবতীর 
অরণ্যময় জনহীন অঞ্চলে জাগিয়া উঠিল নূতন প্রাণস্পন্দন। 


২২ 


বিদ্যারণ্য স্বামী 


বিগ্ভারণ্য সেদিন হরিহর রায়কে ডাকিয়া কহিলেন, “বৎস, এবার 
শাস্ত্রীয় বিধি অনুযায়ী রাজশক্তির প্রতিষ্ঠা ক'রতে হবে, তোমার 
অভিষেক সম্পন্ন করতে হবে। কিন্ত তার আগে হওয়া চাই তোমার 
গুরুকরণ। তোমায় দীক্ষা নিতে হবে । নইলে রাজ্যের শাসন তো 
সত্বগ্রণাশ্রয়ী হ'তে পারবে না।” 

“বেশ তো প্রভু, কৰে আপনি এ অধমকে কৃপা ক'রবেন, বলুন ৷” 

“না বৎস, আমি তোমায় দীক্ষা দেবনা । আমার পরম শ্রদ্ধেয় গুরু, 
মহাবৈদাস্তিক বিদ্যাশঙ্করতীর্থ বিরাজ ক’রছেন শৃঙ্গেরী মঠে। তার 
কাছ থেকে তুমি ও বুক শৈব দীক্ষা নাও। তীর শক্তি-সঞ্চারণ আর 
শুভেচ্ছা! করুক তোমাদের জয়যুক্ত ৷” 

হরিহর রায় নিঃশব্দে নত মস্তক বসিয়া আছেন, কৌন মতামত 
প্রকাশ করিতেছেন না। বিষ্ভারণ্য বুঝিলেন, এ প্রস্তাব তাহার 
মনঃপুত হয় নাই, বি্ভারণ্যের কাছেই হরিহর দীক্ষা চান ! 

এবার সন্যাসী যে কথা কয়টি বলিলেন, তাহাতে ফুটিয়া উঠিল 
অসামান্য দূরদৃষ্টি ও রাজনীতি জ্ঞান। বলিলেন, “শোন হরিহর, 
খিলজি সুলতানের বশ্যতা স্বীকার কারে, তীর সহযোগিতা কারে, 
এখানকার জনসাধারণের আস্থা তোমরা হারিয়েছ। সে আস্থাকে 
ফিরিয়ে আনতৈ হলে শুঙ্গেরী মঠের আশীর্ববাদ তোমাদের চাই। চাই 
সেখানকার ঘনিষ্ঠ সহযোগিতা আর সমর্থন। সার! দক্ষিণ ভারতে 
এ মঠের প্রভাব অপ্রতিহত ৷ তাই মঠগুরুর কাছেই তোমরা দীক্ষা 
নাও, তাহলে সর্ববজনের সমর্থন প্রাপ্ত হবে অতি সহজে । ভেবোনা 
বৎস, আমার স্েহদৃষ্টি চিরদিনই থাকবে তোমাদের ঘিরে। আমিই 
থাকবো! এ রাজ্যের সর্ববনিয়ন্তা হ'য়ে ।” 

এই নির্দেশ অনুযায়ী হরিহর রায় বিদ্াতী্থকেই গুরুর 
বরণ করেন। তাঁহার জীবন ও. কর্মে শৃঙ্গেরীর মঠাধীশের, জগদ্গুরু 
শঙ্বরাচার্য্যের, আশীর্ববাদের সাথে মিলিত হয় বিদ্যারণ্য স্বামীর প্রেরণা 


আর বেদোজ্জলা বুদ্ধি! 

রাজপদে অভিষিক্ত হওয়ার পর হরিহর রাজধানীর নব নামকরণ 
করেন__বিগ্ভানগর । তাহার ইচ্ছা, রাজ্যের স্থাপয়িতা বি্ভারণ্য স্বামীর 
নামটি এভাবে স্মরণীয় হইয়া থাকুক। 

এই নামকরণে বিদ্যারণ্য কিন্তু আপত্তি জানান। হরিহর উত্তরে 
বলেনঃ “প্রভু, আমাদের মিনতি, আপনি এ প্রস্তাবের বিরোধিতা 
করবেন না। আপনার খদ্ধি সিদ্ধির বলে এ নগরের পত্তন হয়েছে, 
আপনিই অধিষ্ঠিত এর ভাগ্যনিয়ন্তারপে। তাই আমাদের ইচ্ছা, 
জনমনে আপনার স্মৃতি চির জাগরূক হয়ে থাক্‌। তাছাড়া, আমার 
নিজের দিক থেকেও এর প্রয়োজন আছে। বিগ্ভানগর নাম আমায় 
সদাই স্মরণ করিয়ে দেবে যে, এ রাজ্যের পেছনে জাগ্রত রয়েছে এক 
খষিপ্রতিম মহাসাধকের সদাজাগ্রত দৃষ্টি, আর এ রাজ্য বিধৃত রয়েছে 
সত্বগুণাশ্রয়ী শক্তি দ্বারা |» 

রাজা হরিহর রায়ের এই যুক্তির সাথে মিলিত হইল সকলের 
আন্তরিক ইচ্ছ!। তাই বিদ্যারণ্য স্বামীর পক্ষে আর এই নামকরণের 
বিরোধিতা করার উপায় রহিল না । 

পরবন্তাকালে বিগ্ভারণ্যের স্থাপিত এই ছুর্গনগর- বিদ্ভানগর ও 
বিজয়নগর-_-এই ছুই নামেই অভিহিত হইতে থাকে । 

বিষ্ঠারণ্যের সহিত হরিহর ও বুকের এই নাটকীয় সাক্ষাৎ ও 
পরিচয়ের প্রামাণ্য তথ্য বেশী পাওয়া যায় না। প্রধানতঃ সমকালীন 
সাহিত্য ও জনশ্রুতি হইতেই প্রচলিত কাহিনীটি গড়িয়া! উঠিয়াছে। 

ডক্টর এন, বেঙ্কটরামানাইয়া এ প্রসঙ্গে লিখিতেছেন, “বিদ্যারণ্য- 
কথাজ্ঞান ও বিষ্ঠারণ্য-বত্তান্তের বর্ণনার সারাংশ এইভাবে দেওয়া 
যায় £ ‘হরিহর এবং বুক প্রথমে কাকতীয় রাজ! প্রতাপরুদ্রের অধীনে 
রাজকীয় কোবাগারের অধিকর্তারপে কা করিতেন। সুলতানের 
সেনাবাহিনী তাহাদের মনিবকে পরাস্ত করে এবং বন্দী অবস্থায় তাহাকে 
দিল্লীতে নিয়া যায়। এই সঙ্কট কালে হরিহর ও বুক রায় ওয়ারেঙ্গেল 
হইতে পলায়ন করেন। তারপর কম্পিলিতে আনিয়া সেখানকার বীর 

বাজতনয় রামনাথের আশ্রয় তাহারা প্রাপ্ত হন। কয়েক বৎসরের 
“মধ্যে সুলতান মহম্মদের আক্রমণে কম্পিলির পতন ঘটে, রাজা ও 
তাহার পুত্র নিহত হন। হরিহর ও বুক এসময়ে বন্দীরূপে দিল্লীতে 
নীত হইয়াছিলেন। ভ্রাতৃদ্যয়ের আচরণ ও সততায় তুষ্ট হইয়া 
সুলতান তাহাদের যুক্তি দেন। শুধু তাহাই নয়, তাঁহাদের তিনি 
নিজের কাজেও লাগান। হরিহর ও বুক্কে কর্ণাটের শাসকরপে 
নিযুক্ত করা হয়। নির্দেশ থাকে, বিদ্রোহী রাজা বল্লালের দমন ও 
সুলতানের হৃত রাজ্যাদির পুনরুদ্ধার হইবে তাহাদের প্রধান কাজ। 
হরিহর ও বুক নৌকাযোগে কৃষ্ণা নদী পার হইয়! দক্ষিণকুলে পা 
দিবার পরই বল্লালের সেনাবাহিনীর সহিত ঘোর সংঘর্ষ বাধে, 
এ সংঘর্ষে ছুই ভাই পরাজিত হন। অতঃপর তাহারা দক্ষিণাঞ্চলে 
পলাইয়া আসেন। এই সময়ে ইতস্তত; ঘোরাফেরা করার কালে 
তু্গভদ্রা তীরে, হাম্পিতে, প্রসিদ্ধ সন্যাসী বিগ্তারপ্য স্বামীর দর্শন 
তাহার! লাভ করেন। 

“এই জন্াসীরই পরামর্শতে উভয়ে নূতন সেনাদল গঠন করেন । 
বল্লাল তাহাদের হস্তে পরাজিত হন। সঙ্গে সঙ্গে হরিহর ও বুক রায় 
আনাগোণ্ডীতে স্থাপন করেন তাহাদের রাজধানী । কর্ণাট অঞ্চলও 


তাহাদের শাসনাধীনে আসিয়া যায় ।” 
“উপরোক্ত গ্রনথদ্ধয়ে কিন্তু একটি গুরুত্বপূর্ণ তথ্যের উল্লেখ নাই। 


কেলডিন্পবিজয়ম্‌ গ্রন্থে তাহা সন্নিবিষ্ট রহিয়াছে। এই গ্রন্থ অনুযায়ী 
কম্পিলি রায়ের রাজসভায় অবস্থান করার সময় হরিহর ও বুক 
কুরুব বংশের সহিত বিবাহ সম্পর্ক স্থাপন করেন। কম্পিলিরাজও 


ছিলেন এ বংশ হইতে উদ্ভূত 1৮১ 


বিদ্ঠারণ্যের আবির্ভাব ও বিজয়নগর স্থাপনের মূলে ছিল এক 
১ দি হিষ্টরি আ্যা্ড কালচার অব দি ইণ্ডিয়ান পিপল্‌__মজুমদার, 


পুসলকার-_যষ্ট খণ্ড, পৃঃ ৩২২। 

এঁতিহাসিক প্রয়োজন। দেশের রাজনীতিক ও সামাজিক ক্ষেত্রে 
তখন চরম দুরবস্থা চলিতেছিল। ইহারই প্রতিক্রিয়ারপে সমকালীন 
দাক্ষিণাত্যে দেখা দেয় এক নূতন জাগৃতি। এই জাগৃতি সারা দেশে 
বিদ্রোহের মনোভাব জাগাইয়া তোলে । ধন্মীয় উজ্জীবনের প্রস্তুতি 
শুরু হয় ইহারই মাধ্যমে । টি 
এঁতিহাসিক শ্রী কে, এ, এন, শান্ত্রীর বর্ণনায় দেখিতে পাই, 
“দাক্ষিণাত্যের জনসাধারণ স্বেচ্ছায় কখনো মুনলমান শাসন স্বীকার 
করিয়া নেয় নাই। এ সময়ে তাহারা এবং তাহাদের নেতৃবর্গ নব- 
উদ্ভুত শৈব আন্দোলন দ্বারা প্রভাবিত ছিল__নিজেদের এঁতিহ 
হারাইতে কখনো রাজী হয় নাই। মঠ মন্দিরের ধংসসাধন, দেবমন্দির 
অপবিত্রকরণ তাহাদের কাছে খুব অসহ্য হইয়া উঠিয়াছিল। নূতন 
শৈববাদীরা ছিল প্রলয়-দেবতা শিবের অনুরক্ত, অপর সম্প্রদায় 
বা ধর্ের প্রতি কোন সহনশীলতা তাহাদের মধ্যে দেখা যায় নাই। 
কিন্তু জাতিবর্ণ নির্বিবশেষে সকল ণিবোপাসকদের ইহারা সমান চক্ষে 
দেখিত। এই সব বৈশিষ্ট্যের জন্য দাক্ষিণাত্যের নূতন শৈববাদ 
ইসলাম ধর্মের উপযুক্ত প্রতিপক্ষ হিলাবে গণ্য হয়, প্রতিরোধ করার 
মত শক্তি নিয়া আগাইয়। আসে । এই মতবাদ দেশের রাজনৈতিক 
জীবনে যে প্রাণশক্তি সঞ্চারিত করে, তুঘলক শাসনকে তাহ! এই 
অঞ্চলে শিকড় গাড়িতে দেয় নাই। 
“সুলতান ও প্রাদেশিক শাসনকর্তার! ধর্মীয় ও দাতব্য প্রতিঠান- 
গুলিকে ধ্বংস করিতেন, চাষী ও পিল্পক্মীদের অর্থ করিতেন 
নিবিবচারে শোষণ। কাজেই মুসলমানের অধীনতাপাশ ছিন্ন করার 
তীব্র আকাজ্ষা জনসাধারণের মধ্যে জাগিয়া উঠে। শুরু হয় মুক্তির 
সংগ্রাম। বিষ্ঠারণ্য স্বামীর ধর্দরাজ্য, বিজয়নগর, আত্মপ্রকাশ করে 
এই সংগ্রামেরই এক প্রধান ঘাটিরূপে ।৯২ 
রাজা হরিহর ও রাজা বুক রায় ছিলেন বিগ্ভারণোর হাতের তৈরী- 
২ এ হিষ্টরি অব সাউথ ইণ্ডিয়া--কে. এ. এন. শান্তী, পঃ ২২৬। 

মানুষ । তাঁহাদের সব কিছু গুরুতর কাজের পিছনেই সদ! সক্রিয় 
ছিল এই সন্যাসীর কুশাগ্রবুদ্ধি, রাজনীতিজ্ঞান ও অধ্যাত্ব-চেতনা । 

দিল্লীর সুলতানের অনুসরণে হরিহর বিজয়নগর রাজ্যকে প্রধানতঃ 
সামরিক ভিত্তিতে গড়িয়া তোলেন। বিভিন্ন অঞ্চলের শাসনভার দেন. 
রণনিপুণ' শাসকদের উপর, আর এই সামরিক সংগঠন দাক্ষিণাত্য 
বিজয়নগরকে অপরাজেয় করিয়া তোলে । হাম্পি-হস্তিনাবতীর ক্ষুদ্র 
রাজ্য ধীরে ধীরে পরিণত হয় এক বৃহৎ সাত্রাজ্যে । 


দক্ষিণ ভারতে মুসলমানশক্তি তখন ছুর্বার গতিতে আগাইয়। 
আসিতেছে। এই শক্তিকে ঠেকাইতে হইলে ক্ষুদ্র ক্ষুদ্র হিন্দুরাজ্য- 
গুলিকে একত্র করা দরকার। এক রাজ্যছত্রের তলে সুসংগঠিত 
রাষট্শক্তি নিয়া না দাড়া ইলে হিন্দুর ধর্ম, সংস্কৃতি ও সভ্যতা রক্ষা করার 
কোন উপায় নাই-_বিগ্ভারণ্য ইহা মর্মে মর্ম্মে উপলদ্ধি করিয়াছেন । 
কিন্ত কিভাবে এ কাজ সফল করিয়া তোলা যায়? শুধু, তাহার একার 
শক্তিতে তো একাজ হইবার নয়। এজন্য সর্ববাগ্রে শৃঙ্গেরী মঠের 
অসামান্য প্রভাব ও আত্মিক শক্তিকে কাজে লাগানো দরকীর ! তাই 
রাজা হরিহরের সহিত তিনি এ সময়ে মঠের ঘনিষ্ঠ সম্বন্ধ স্থাপন করিয়া 
দিলেন। 

বিজয়নগররাজ ও শৃঙ্গেরী মঠের যোগাযোগের কথা উল্লেখ করিয়া 
কে, এ, এন, শান্ত্রী বলিয়াছেন, “১৩৪৬ খৃষ্টাব্দে দেখিতে পাই, হরিহর 
রায় ও তাঁহার পাচ ভাই সপরিবারে, বিশিষ্ট আত্মীয় কুটুম্ব এবং 
সহকারীগণ্সহ শৃঙ্গেরীতে প্রধান ধর্মনেতার মঠে বিজয় চিনি 
জন্য সমবেত হইয়াছেন। এক সাগর-উপকূল হইতে আর এক 
উপকূল অবধি সা্রাজ্যের বিস্তারসাধন করা হইয়াছে, তাই সেদিনকার 
উৎসব সমারোহ। এ উৎসবে হিন্দু সমাজের খ্যাতনাম! বহু সাধক ও 
আচার্য উপস্থিত ছিলেন ।”৩ 


TE দা 

ভারতের সাধক 


বিগ্যারণ্য স্বামী দূরদর্শী, রাজনীতিতে মহ! বিচক্ষণ। মনে মনে 
চিন্তা করিলেন, হরিহর ও বুক এককালে দিল্লীর সুলতানের আন্ুগত্য 
স্বীকার করিয়া শাসন কাধ্য চালাইয়াছেন, বিধন্মীদের ঘনিষ্ঠ সংস্পর্শে 
আসিয়াছেন। স্বভাবতঃই এই অঞ্চলের জনসাধারণ তাহাদের বেশী 
মানিতে চাহিবে না। বিছ্ভারণ্য নিজে হরিহরকে সমর্থন দিয়াছেন । 
তারপর শুঙ্দেরি মঠের মহাপ্রভাবশালী অধ্যক্ষ বিদ্যাতীর্থের দ্বারা 
দেওয়াইয়াছেন দীক্ষ।। তবুও হয়তো লোকের মনের দ্বিধা এবং 
সন্দেহ ঘুচে নাই। বিগ্ভারণ্য এ সম্পর্কে কোন রকমের ঝুঁকি 
নিতে রাজি নন। হরিহরকে নির্দ্দেশ দিলেন, “বৎস, তুমি ঘোষণা ক'রে 
দাও,__বিজয়নগরের অধীশ্বর হচ্ছেন স্বয়ং দেবাদিদেব শ্রীবিরূপাক্ষ। 
তুমি তারই প্রতিনিধি হয়ে শাসন চালাচ্ছে! । এখন থেকে রাজ্যের 
দলিল বা আদেশপত্রে রাজারা সই করবেন প্রভু বিরূপাক্ষেরই 
নামাঙ্কিত অভিজ্ঞান দিয়ে |» 

বিদ্ারণ্যের নির্দেশ শুধু হরিহরই নন, পরবর্তী সকল রাজারাই 
মানিয়া নেন। এই নব ব্যবস্থা দক্ষিণ ভারতে শৈব মতের প্রসার 
সাধন করে, সঙ্গে সঙ্গে বিজয়নগর রাজ্যের মর্যাদা এবং শক্তিও 
বাড়াইয়া তোলে । 


উত্তরকালে, বিজয়নগরের সর্ববাঙ্গীণ উন্নতি দেখ যায় রাজা 
বুক রায়ের সনয়ে। তাহার সাফল্যের মূলে সন্যাসী বিছ্ভারণ্যের 
প্রতিভা ও কর্মশক্তি অনেকটা স্থান জুড়িয়া রহিয়াছে। বুক সম্বন্ধে 
এঁতিহাসিক ডক্টর বেস্কটরমনাইয়া লিখিতেছেন, “তিনি ছিলেন সে 
যুগের এক শ্রেষ্ঠ রাজ৷ বিজয়নগর রাজ্যের অন্থতম ত্রষ্টা। এই 
দু্ঘ্ষ যোদ্ধা সকল রণক্ষেত্রে, বিশেষতঃ মুসলমানদের বিরুদ্ধে, অসামান্য 
সাফল্য প্রদর্শন করেন। বুক্ধ রায় নিজে বেদধর্মের উজ্জীবনের 
জন্য তংপরতা দেখান। “বেদমার্গ প্রতিষ্ঠাপক'-_-এই উপাধি গ্রহণ 
করিয়া তিনি বেদপারঙ্গম পণ্ডিতদের তাহার রাজ্যে সাদরে আহ্বান 


৮ 


দেশের সনাতন ধর্ম ও সংস্কৃতিকে এই সাম্রাজ্য নবাগত 


বিদ্যারণ্য স্বামী 


করিয়া আনেন। কুলগুরু মাধবাচাধ্য বিগ্ারণ্য এবং তাহার কীন্তিমান: 
ভ্রাতা সায়নাচাষ্যের অধীনে এই সব পণ্ডিতদের তিনি নিয়োজিত 
করেন। নূতনতর বেদভাষ্তয প্রণয়ন, বিভিন্ন বেদ এবং অন্যান্য শান্ত 
গ্রন্থের তত্ব নিরপণের জন্য তাহাদিগকে উৎসাহিত করেন। তেলেগু 
সাহিত্যের উন্নতির জন্যও বুক রায় যথেষ্ট চেষ্টা করিয়া গিয়াছেন। 
সমকালীন তেলেগু সাহিত্যের শ্রেষ্ঠ কবি নচনসোম-এর তিনি ছিলেন 
বড় পুষ্ঠপোবক।৮১ 

বিজয়নগর ক্রমে হিন্দুর ধন্মজীবন ও সংস্কৃতির অভ্যুদয়ের এক 
মহান কর্মকেক্্র হইয়া ওঠে। এই সঙ্গে দক্ষিণ ভারতে মুসলমান 
ধর্মের প্রবল তরঙ্গ রোধ করিতেও এ রাজ্য তৎপর হয়। আর তাহা 


সম্ভব হয় দীর্ঘ সামরিক সম্প্রসারণের মধ্য দিয়া ৷ 


প্রায় তিন শত বংসর ব্যাপিয়া স্বামী বিগ্তারণোর স্থষ্ট এই সাত্রাজ্য 
সনাতনধৰ্্মকে রক্ষ। করে । এ সময়ে এক দিকে মুসলমান শক্তি, আর 
এক দিকে পর্তুগীজ বোম্বেটেদের নৌ-সাআজ্য বিস্তারের বিরুদ্ধে 
বিজয়নগরকে তুমুল সংগ্রাম করিতে হয়। এই সংগ্রাম অনেকাংশে 
জয়যুক্তও হয়। 

যোড়শ শতকের মধ্যভাগে, দক্ষিণভারতের উপকূলে পর্তূগীজদের 
আবিপত্য ও অত্যাচার বৃদ্ধি পায়। এক সময়ে দুঃসাহস তাহাদের 
চরমে উঠে। সুযোগ পাইলেই হিন্দুর দেবমন্দির তাহারা লুণ্ঠন করিত। 
জোর করিয়া জেন্গুইটদের দিয়! হিন্দুদের খৃষ্টান করিতেও ছাড়িত না। 


কিন্তু অচিরে বিজয়নগরের গ্রতাপের কাছে এই দুর্দান্ত ুষ্টানেরা 
মস্তক অবনত করিতে বাধ্য হয়। পর্ভূগীজদের দমনের ফলে ভারত 
এক নূতন উপদ্রব হইতে নিষ্কৃতি পায়। 


ভারত ইতিহাসে বিজয়নগরের আরও এক বড় অবদান আছে। 
ভাবধারা বা 


১ দি দিলী হুলতানেট__মজুমদার, পুসলকার _ পৃঃ ২৮* | 
হল 


ভারতের সাধক 


বিধন্মীর শক্তি ছারা পর্যণদন্ত হইতে দেয় নাই। নিরন্তর সংঘর্ষের 
মধ্য দিয়া বাহসনী রাজ্যের সামরিক শক্তিকে ইহ! দক্ষিণ ভারতের 
সীমায় নিবদ্ধ রাখে। পরোক্ষভাবে বিজয়নগর এই শক্তিমান মুসলমান 
রাজ্যের প্রভাবকে উত্তর ভারতে প্রসারিত হইতে দেয় নাই। বলা 
বাহুল্য, এ সময়ে দিল্লীর সুলতানের ক্রমিক শক্তি হাসের ফলে বাহমনী 
রাজ্যের বিস্তৃতির সম্ভাবন। খুবই বেশী ছিল 1৮২ 


সমাজ ও ধর্মের উজ্জীবনের জন্য ব্যগ্র হইয়! বিদ্যারণ্য বিজয়নগর 
রাজ্য প্রতিষ্ঠ। করিয়াছেন। এই মহান কর্ম সকল করিয়া তুলিতে 
যে ব্যাপক প্রচেষ্টার প্রয়োজন, তাহা শুরু হইতেও দেরী হয় নাই। 
বিদ্যারণ্য, সায়নাচাধ্য ও অন্তান্ত পণ্ডিতদের শাস্ত্র রচনায় তাহার 
প্রমাণ মিলে। এই সঙ্গে দেখ। দেয় ধৰ্ম্ম, সংস্কৃতি এবং সাহিত্যের 
বিরাট আন্দোলন। রাজ্যের ভিতরে ও বাহিরে নিন্মিত হইতে থাকে 
অজস্র বিশালকায় মন্দির। ক্ুদৃপ্ত মণ্ডপ, বেদী ও নিখুত কারুকলা 
সমন্বিত স্তস্তসারির জন্য মন্রিরগুলি আজো দক্ষিণ ভারতের ভাক্ষর্ধয 
শিল্পের শ্রেষ্ঠ অবদান বলিয়া গণ্য হইতেছে । 

শিলালেখ ও তাত্রণাসন হইতে দেখ! বার, বিজরনগরের রাজা ও 
অমাত্যের! পুকুবান্গক্রমে সাধুহাত্ম। ও শান্ত্রথদ পণ্ডিতদের জন্য 
অকাতরে অর্থ দান করিয়া গিয়াছেন। ফলে মঠ মন্দির এবং বিদ্যাস্থান- 
গুলি জাকিয়া উঠিয়াছে। জনজ্রীবনেও ছড়াইপনাছে তাহাদের দূরপ্রনারী 
প্রভাব । 

বিগয়নগর স্থাপনের পর হইতে প্রায় দশ বংসর বিদ্যারণ্য স্বামী 
রাজ্যের মন্ত্রিহপদে সমাদীন থাকেন। রাজধানীতে অবস্থান করিয়া 
নিপুণ হস্তে করেন সর্ব কর্মের পরিচালন|। তাহার বড় সাধের 
ধর্মারাজ্য সাক্ষাংভাবে গড়িয়া উঠে তাহারই হস্তে 


২ আ্যান আ্যাডভানন্ড, হিষ্টরি অফ ইও্ডয়া-_মহ্ুমদাঁর, রায়চৌধুরী, 
দত্ত পৃঃ ৩৬৬-৬৭ 

EONS EOE নি 


বিদ্যারণ্য স্বামী 


পরবর্তী বিশ বংসরও এই রাজ্যের পরিচালনা তীহারই নেতৃত্বে 
সম্পন্ন হয়। কিন্তু সে সময়ে দূরে, শুঙ্গেরী মঠে বসিয়াই তিনি কাজ 
চালাইতেন এবং যে কোন নীতি নির্ধারণে বা গুরুতর কাধ্যে তাহার 
প্রভাব ছিল অপ্রতিহত। তবে এ সময়ে জরুরী প্রয়োজন ন! ঘটিলে 
বিজয়নগরে তিনি উপস্থিত হইতেন না। 

বিদ্ঠারণ্যের উৎসাহ ও প্রেরণায় সঙ্গমরাজ বংশ দুর্ববার হইয়া 
উঠে, রাজাসীমা বিস্তারিত হইতে থাকে । কেরিস্তার বর্ণনায় দেখিতে 
পাই, হরিহর রায় অন্যান্য হিন্দু রাজার সহায়তায় একবার দিল্লীর 
সুলতানের বিশাল বাহিনীকেও পরাস্ত করিতে সমর্থ হন। এই 
জয়লাভের ফলে ওয়ারেঙ্গেল, দেওগিরি, হয়শাল প্রভৃতি রাজন্যদের 
শাসিত বহু অঞ্চল তাহার অধিকারে আসিয়। পড়ে । বিজয়নগর এক 
মৃতন শক্তিকেন্দ্র রূপে আত্মপ্রকাশ করে । 

রাজ! হরিহর নিজে বহু গুণের অধিকারী । বুক রায় প্রভৃতি 
তাহার অপর চার ভ্রতীও যুদ্ধবিষ্ঠা ও প্রশাসনে নিপুণ। পঞ্চপাণ্ডবের 
মতই তাহাদের শৌধ্যবীর্ধয, সংহতি ও ভ্রাতৃপ্রেম। এই সঙ্গে 
মিলিত হয় বিগ্ঠারণ্য স্বামীর আত্মিক শক্তি ও অতুলনীয় রাজনৈতিক 
প্রতিভা! । 

দেশ ও ধর্ম্মের জন্য স্বামী বিগ্যারণ্যকে এ সময়ে চরম ত্যাগ বরণ 
করিতে দেখ। যায়। অদ্বৈতবাদী সন্ন্যাসী নিজের নিভৃত তপস্থা 
ছাড়িয়া, মোক্ষসাধন! স্থগিত রাখিয়া; জনকোলাহলের মধ্যে নামিয়া 
_আদেন। কর্ণবজ্ঞ উদ্যাপনে ব্রতী হন। বিজয়নগরের রাজমন্রিত 
তিনি গ্রহণ করেন দশ বৎসরের জন্য | [ 

মন্ত্রী হইলেও কাধ্যতঃ তিনিই সকল কিছুর নিয়ামক । রাজা 
হরিহর ও তাঁহার ভ্রাতারা এই শক্তিধর মহাপুরুষের চরণে চিরতরে 
আত্মসমর্পন করিয়া আছেন। গুরুর মতই বিষ্ঠারণ্যের মানমধ্যাদা। 
এই কৌগীনধারী সন্যাসীর নির্দেশ ছাড়া কোন রাজকার্য্যই সম্পন্ন 
হয় না, রাষ্ট্রজীবনের তিনিই সর্বময় প্রভু । 


৩১ 


ভারতের সাধক 


বিদ্ভানগর ছিল রাজ্যের মধ্যবর্তী এক ছূর্ভেগ্ঠ দুর্গনগর ৷ উত্তরে 
খরস্রোত| তুক্গভদ্রা শত্রুর সন্মুখে এক ছুত্তর প্রাকৃতিক পরিখারপে 
বর্তমান। নগরের তিন দিকে হেমকুট, মতঙ্গ ও মলয় পাহাড় । প্রস্তর 
প্রাকার দ্বার। এই সব পাহাড়ের শ্রেণী সংঘোলিত হয়, আর চারিদিকে 
থাকে সুগভীর খাদের বেষ্টনী । 

এই গড়খাই ও প্রাচীরের ভিতরে থাকিয়া বিজয়নগর বাহিনী 
যতদিন যুদ্ধ করিয়াছে ততদিন তাহারা পরাজিত হয় নাই। কিন্ত 
নিজন্ব রক্ষাবাহ ছাড়িয়া যেদিন দূরে গিরা৷ লড়িয়াছে সেদিন আর 
পরাজয় এড়ানো সম্ভব হয় নাই। উত্তরকাঁলে তেলিকোটার যুদ্ধে এই 
দুর্দৈব ঘটিতে দেখা গিয়াছিল । 

যে অঞ্চলে বিষ্ভারপ্যের ধর্ম্মরাজ্য স্থাপিত হয় তাহার এঁতিহ্য 
অতি প্রাচীন। রামায়ণযুগের কিছ্িন্ধ্যা, কপিরাজ বালির রাজধানী 
ছিল এই স্থানে। তুঙ্গভদ্ৰা সেকালে পরিচিত হইত পণ্পা নামে। 
এই পুণ্যতোয়! শ্রোতম্বিনীর তীরে ছিল মহামুনি মতঙ্গের আশ্রম । 

শূরশ্রেষ্ঠ বালি সেবার এক ছুদ্র্য রাক্ষসকে হত্যা করেন, তারপর 
শক্তিগর্বেব মত্ত হইয়া ও রাক্ষসদেহ ছু'ড়িয়৷। মারেন মতঙ্গ পর্বতে, 
মুনিবরের আশ্রমে । 

মুনি তো! ক্ষেপিয়া আগুন । পুতিগনধময় মৃতদেহ তাহার আশ্রমে 
নিক্ষেপ করে, এই দুঃসাহস কাহার ? ধ্যানযোগে জানিলেন__-একাজ 
আর কারুর নয়, বলদগাঁ কপিরাজ বালির । ক্রোধে তখনি দিলেন: 
অভিশাপ-_বালি এই পর্ববতে পা বাড়ানোর সঙ্গে সঙ্গে হইবে তাহার 
জীবনান্ত। 

মতন্গ খবির শাপের ভয়ে বালি আর কখনে| আশ্রমের সীমানায় 
প্রবেশ করেন নাই । 

এই অভিশাপের কথা স্ুগ্রীবের জানা ছিল। তাই বালির সহিত. 
যুদ্ধে হারিয়া তিনি মতঙ্গ আশ্রমের কাছে, খধ্যমুখ-এ আশ্রয় নেন। 
এই স্থানেই রামচন্দ্র প্রাপ্ত হন সীতা দেবীর সন্ধান! তারপর স্ুগ্রীব; 


২ 


বিদ্যারণ্য স্বামী 


এবং হনুমানের সহায়তায় প্রিয়তমার উদ্ধারে ব্রতী হন। বীমলীলার 
এক পটপরিবর্তন ঘটে এই অঞ্চলে । 

মতঙ্গ খধির সাধনায় এই ভূমি জাগ্রত, প্রভু শ্রীরামের পাদস্পশে 
ইহার প্রতি ধুলিকণা পবিভ্র। তাই এখানে রাজ্য স্থাপিত হওয়ায় 
স্বামী বিদ্যারণ্যের আনন্দের সীমা নাই। এবার ইহাকে এক শক্তিমান 
ধর্্মরাজ্যরূপে গড়িয়া তুলিতে তিনি আত্মনিয়োগ করিলেন । 


সামরিক ও অর্থনৈতিক বনিয়াদ দৃঢ় হওয়ার সঙ্গে সঙ্গে সারা 
ভারতে বিজয়নগরের শক্তি সমৃদ্ধির বার্ত্তা ছড়াইয়া পড়ে। বিধন্মীদের 
নিপীড়ন ও লাঞ্ছনার ভয়ে ভীত জনগণ দলে দলে এখানে আসিয়া 
আশ্রয় নিতে থাকে । 

কিন্ত, শুধু আশ্রয় দান আর নিরাপত্তা সাধনই তে বড় কথা নয় 
প্রধান লক্ষ্য- ধর্ম ও সমাজের উজ্জীবন। এজন্য চাই নূতন মানসিকতা” 
নূতন ভাবপরিমণ্ডল। বিগ্যারণ্য স্থির করিলেন, বিজয়নগরকে অচিরে 
ধর্ম সংস্কৃতির শ্রেষ্ঠ কেন্দ্রূপে গড়িয়া তুলিবেন, সারা ভারতের 
সম্মুখে স্থাপন করিবেন এক আলোকস্তন্তরূপে । 

শুভলগ্ন আসিয়া গিয়াছে, আর দেরী করা নয়। একে একে 
ভারতের শ্রেষ্ঠ মনীষী, দার্শনিক ও ধর্ম্মসজ্ঘের আচাধ্যদের তিনি 
আমন্ত্রণ জানাইলেন । 

মুসলমান রাজশক্তির দাপটে তখন সার! উত্তর ভারত কম্পমান, 
কাজেই বিজয়নগরের আহ্বান ব্যর্থ হয় নাই। বহু সংখ্যক বেদবিদ্‌ 
পণ্ডিত, মনীষী গ্রন্থকার ও ধর্মগুরু সেখানে আসিয়| বসবাস করিতে 
থাকেন। 

বিদ্যারণ্য প্রখ্যাত জ্ঞানপন্থী আচায্য এবং অদ্বৈত বেদান্তের 
অন্ততম শ্রেষ্ঠ দার্শনক। নিজের প্রতিষ্ঠিত রাজ্যে এই তত্ব ও 
দার্শনিকত তিনি প্রচার করিবেন, ইহাই স্বাভাবিক। কিন্তু কাষ্যত* 
সকল মতবাদ সম্পর্কেই সেদিন দেখান তিনি অপূর্বৰ উদারতা । 


ভাঃ সাঃ (৬) ৩ 


৩৬ 


ভারতের সাধক 


বিচক্ষণ রাজনীতিজ্ঞ হিসাবে তিনি বুঝিয়া নিয়াছেন যে, জাতি- 
বর্শসম্প্রদার নিবিবশেষে সকল হিন্দুর সমর্থন না পাইলে তাঁহার এই 
সাস্রাজ্য স্থায়ী হইবে না। তাছাড়া, দার্শনিকতা ও ধন্মসাধনার দিক 
দিয়া নিজে তিনি উদারপন্থী বৈদান্তিক। রাষ্ট্রের সংগঠনে উদারতা ও 
সর্ববজনীনতাকে তাই বড় করিয়া তুলিয়। ধরিলেন। 

বেদভিত্তিক ধর্মের নব অভ্যুদয় বিদ্যারণ্য চাহিয়াছেন, চাহিয়াছেন 
ধর্মীরাজ্যের প্রতিষ্ঠা ও সার্ধিবক কল্যাণ। তবে প্রশাসন-কায্যে ও 
ধৰ্ম্ম সংস্কৃতির পৃষ্ঠপোষকতায় সংকীর্ণতার প্রশ্রর দিলে চলিবে কেন? 
তাঁহার এ মহান ব্রত কি করিয়া সার্থক হইবে? তাই মহান্‌ সন্যাসী 
সকল সাম্প্রদায়িকতার উদ্ধে উঠিয়া সকল মত ও পথের মানুষকে 
জানান আন্তরিক আহ্বান ৷ 

সেদিন দেখা যায়, স্বামী বিদ্যারণ্যের স্থাপিত বিরূপাক্ষ মন্দিরের 
আশেপাশে মাথা উ'চাইয়া রহিয়াছে যোগী, তান্তিক, বৈষ্ণবীয় সাধক ও 
আচায্যদের অগণিত সাধনগীঠ আর মঠ-মন্দির | 

বিজয়নগরের রাজানুগ্রহও বিতরিত হইতে থাকে ধৰ্ম্মীয় মতবাদ 
নির্বশেষে। মধাযুগের কোন রাজার প্রশাসন বা রাজনৈতিক 
জাবনে এমন উদারতা কমই দেখা গিয়াছে। 


রাজ্য প্রতিষ্ঠার অল্পদিনের মধ্যেই বিষ্যারণ্য স্বামী আমন্ত্রণ করেন 
আবাল্য বন্ধু, প্রাক্তন সহপাঠী বেস্কটনাথকে ।১ বেদান্তচাব্য বেস্কটনাথ 
রামানুজের বিশিষ্টা্বৈতবাদের এক প্রধান ব্যাখ্যাতা বলিয়া পরিচিত। 
সারা দাক্ষিগাত্যের লোক তাহাকে জানে ভক্তিবাদের এক শ্রেষ্ঠ 
ধারক ও বাহকরূপে। সবাই তাহার দার্শনিকতা ও কবিত্ব শক্তির 
করে অকুণ্ঠ প্রশংসা। 

জীবনদর্শনের দিক দিয়া স্বামী বিদ্যারণ্য বেঙ্কটনাথের বিরুদ্ধবাদী | 


১ ইণ্ডিয়ান ত্যাটটিকুয়েরী, লু, ১২-গৃঃ ১২-১৬, প্রবদ্ধকার ঃ 8) আর, 
নরসিংহাচার। 


৬৪ 


সর A 


বিছ্যারণ্য স্বামী 


তাহার ব্রত__অছৈতবাদের প্রচার। চিরকাল এই মহান কায্যেই 
আত্মনিয়োগ করিয়াছেন। আজ কিন্তু দেশের ধর্ম ও সংস্কৃতির 
কল্যাণের কথা ভাবিয়া তিনি অসামান্য উদার মনোভাবের পরিচয় 


দিলেন। 
ভক্ত হেঁন্টটনাথ পূর্বের ছিলেন শ্রীরঙ্গম তীর্থে। প্রভু রঙ্গনাথের দীন 


সেবকরূপে, মনের আনন্দে এই পরম ভাগবত সেখানে দিনযাপন 
করিতেন। ছূর্ভাগ্যক্রমে হঠাৎ সেদিন দেখ! দেয় মহা! দুর্দ্দেব। মালেক 
কাফুরের বাহিনী মাদুর! ও শ্রীরঙ্গম বিধ্বস্ত করিয়া ফেলে, এ সময়ে 
প্রীরঙ্গনাথ বিগ্রহকে তাড়াতাড়ি গোপনে অন্থত্র সরাইয়া! নেওয়া হয়। 
বেস্কটনাথের পক্ষে শ্রীরদ্মে থাকা আর সম্ভব হয় নাই। মনোদ্ঃখে 
মহীশুরের এক নগণ্য গ্রামে সরিয়া গিয়া তিনি নির্মাণ করেন নিজের 


সাধন কুটির । 
বহুদিন পরে, হঠাৎ সেদিন বিদ্যারণ্যের আহ্বানলিপি পাইয়। 


বেঙ্কটনাথ চমকিয়া উঠিলেন। কিন্তু প্রিয় বন্ধুর এই আমন্ত্রণ গ্রহণ 
কর! তো! তাহার পক্ষে সম্ভব নয়। 

বিদ্যারণ্যকে লিখিয়া জানান, “দীনহীন কাঙ্গাল সাধক আমি। 
প্রভু রঙ্গনাথজীর সভার কোণে দাড়িয়ে, প্রভুর নয়নডুলানে! শ্্ীমুখের 
দিকে তাকিয়ে তাকিয়ে, এতকাল আমার দিন কেটেছে। কিন্ত 
কর্মদৌষে ভাগ্য বিরূপ। শ্রীরঙ্গমের সভা ভেঙ্গে দিয়ে লীলাময় 
প্রভু নিজেকে রেখেছেন লুকিয়ে । এখনো চল্ছে তার লুকোচুরি 
খেলা, আর দীনভক্ত বেক্কটনাথের জীবনে জ্বলছে বিরহের সন্তাপ ৷ 
দূর থেকে তাই রঙ্গনাথজীর অঙ্চন। করি, আর করি তার রূপরাশি 
ধ্যান। এ ভাবেই কেটে যায় আমার দিন। তোমার এ আমন্ত্রণে 
উদারতার সাথে রয়েছে প্রচুর আন্তরিকতা, তা জানি। কিন্তু ভাই, 
রঙ্গনাথজীর সভার দীন ভক্ত অপর কোন রাজার সভায় যেতে যে 
রাজী নয়। তাছাড়া, বি্তানগরের রাজসভা, আর বৈভবের মধ্যে গিয়ে 


বাস কম্রতে আমার মন সরে না 


2 


৩৫ 


ভারতের সাধক 


বিগ্ভারণ্য ক্ষু্ধ হইলেন। তাহার বড় আশা! ছিল, বেন্কটনাথের 
আগমনে বিদ্যাচচ্চায় জাগিবে নূতন প্রাণের জোয়ার, প্রতিযোগী 
দার্শনিক ও শাস্ত্রবিদ্দের বিচার বিতর্কের মধ্য দিয়া ফুটিয়া উঠিবে 
ভারতধর্মের মহনীয় রূপ ৷ 


উত্তরে বেশ্বটনাথকে লিখিলেন,_-“তোমার শ্রীরঙ্গনাথ তো আর 
পাষাণ বিগ্রহ নন, তিনি বিভু, সর্ববব্যাপী__অখণ্ড চৈতন্তময় সত্তা । 
তবে শ্রীরঙ্ম বিধ্বস্ত হলেই বা তার সভা ভাঙ্গে কি কারে? তাছাড়া, 
বন্ধু, বিজয়নগরের রাজসভা যে প্রভুরই কিন্করের সভা! যেখানে 
আমার মত কপর্দকহীন কাঙাল সন্ন্যাসী রয়েছে, সেখানে তোমার 
আগমনে বাধা কোথায়, বলতো? আর একটা কথা। শ্রীরঙ্গনাথের 
যত কিছু রঙ্গ, বিশ্বময় তা ছড়ানো রয়েছে নাম রূপের মধ্য দিয়ে। 
আমাদের মত মানুষের জীবনেই তে! ঘটে তার লীলার প্রকাশ, এক 
ও অদ্বিতীয় প্রপঞ্চিত হন বহুতে। তিনি যে ভাই, নৈহ্ধৰ্ম্ম্মের অবতার 
হাট জগনাথ। তার হাত পা যে তুমি, আমি, সবাই। বিদ্যারণ্য স্বামী 
আর বিদ্যানগরের রাজা দীন সেবক হয়ে তারই কাজ ক'রে যাচ্ছে। 
বন্ধু, আমার সেই সেবার অন্যতম লক্ষ্য 
শুনে রাখো, আমার ত্রতের উদযাপন হবে না 
পুনরুদ্ধার ছাড়া। আমার এই কর্ম্মযন্ঞের 
মাঝে তুমি আসবে না, তা বুঝতে পারছি। 
যেন ভুল বুঝোনা।৮ 


» মাছুরা আর শ্রীরঙ্গমের 
ভীড় আর কলরবের 
কিন্ত আমার ব্রতকে 


প্রত্যক্ষ ও পরোক্ষভাবে প্রায় ৩০ বৎসর কাল বিদ্যারণ্য রাজ্যের 
ভাগ্যনিয়ন্তারপে অধিষ্ঠিত থাকেন। তাহার নেতৃত্ব ও প্রেরণায় 
বিজয়নগর পরিণত হয় সারা দাক্দিণাত্যের একচ্ছত্র রাজ্যে। ৃ 

স্বাধীন ও শক্তিমা 


রঙ্গনাথজীর পুনঃপ্রতিষ্ঠা 


বিদ্যারণ্য স্বামী 


বিদ্যারণ্য স্বামীর স্থষ্ট এ সাম্রাজ্যের শক্তি, সামর্থ্য ও এশ্বধ্যের 
কাহিনী ভারতের ইতিহাসে এক গৌরবময় স্থান অধিকার করিয়া 
আছে। সমকালীন বিদেশীয় পধ্যটকদের লেখায় এ সম্পর্কে নানা 


মূল্যবান তথ্য আমরা পাই। 
এই সব বিদেশীরা দূর দুরন্ত হইতে বিজয়নগরের সমৃদ্ধি ও 


প্রতাপের কথা শুনিতেন, স্বচক্ষে তাহা দেখার জন্য এখানে উপনীত 
হইতেন। চতুর্দশ ও পঞ্চদশ শতকে যাহারা আসেন তাহাদের মধ্যে 
রহিয়াছেন ইটালীর নিকোলো, আফ্রিকার ইবন বাতুতা, পারস্তের 
রাজনৃত আবদুল রজাক, রাশিয়ার নিকিতিন, পর্ত,গালের ফারনাও 
সঁয়েজ ও গীজ্‌। ছুয়ার্তে বারবোসা, সিজার ফ্রেড্‌রিক ও কাস্টেন 
হেড গ্রভৃতিও প্রত্যক্ষদর্শী পযাটক হিসাবে বিজয়নগরের নানা তথ্য 


রাখিয়া গিয়াছেন।১ 
বিজয়নগর সাম্রাজ্যর পরিণত রূপ সম্বন্ধে রবার্ট সিউএল তাহার, 


“এ ফরগটন্‌ এম্পায়ার” নামক গ্রন্থে লিখিয়াছেন, “এখানকার শাসকের! 
তাহাদের সময়ে যে বিরাট সাম্রাজ্যের ভাগ্য নিয়ন্ত্রণ করিতেন তাহার 
আয়তন ছল ইউরোপের অষ্টিয়ান্‌ সাম্রাজ্যের চাইতেও অনেক 
বেশী। আর বিজয়নগর রাজধানী সম্পর্কে পঞ্চদশ ও যৌড়শ শতাব্দীর 
ইউরোগীয় পয্যটকের! একের পর এক লিখিয়া গিয়াছেন-__-এই নগরীর 
আয়তন ও সমৃদ্ধি নিতান্তই বিস্ময়কর ! পশ্চিম গোলাদ্ধের কোন 
রাজধানীই এশ্বধ্য ও শিল্পসৌন্দধ্যের দিক দিয়া ইহার সহিত তুলনীয় 
নয়। এই সাম্রাজ্যের সমৃদ্ধির বড় প্রমাণ মিলে ভারতে আগত 
তৎকালীন পত্ুগীজদের কাব্যকলাপে। পশ্চিম উপকূলের প্রায় 
সমস্তগুলি সামরিক সংঘর্ষে তাহারা লিপ্ত হইয়াছে বিজয়নগরেরই 
সমৃদ্ধিশীল বাণিজ্য হস্তগত করার ভন্তা। 
“তাই দেখা যায়, ১৫৬৫ খৃষ্টাব্দে এ সাম্রাজ্যের পতন ঘটার 
১ আযান আযাডভানস্ড হিষ্টরি অফ ইত্ডিয়া--মভুমদার, রায়চৌধুরী, 
সতত পৃঃ ৩৭৪-৭৮ 
৩৭ 


ভারতের সাধক 

সঙ্গে সঙ্গে পতুগীজ গোয়ারও পতন ঘটে, ভবিষ্যতে আর কখনো 
উহা মাথা তুলিতে পারে নাই।»১ 
শুধু এশ্বধ্য ও সামরিক শক্কিবলে নয় ধর্ম, সাহিত্য, স্থাপত্য, 
কলাশিল্পের উৎকর্ষের দিক দিয়াও বিজয়নগর ছিল সমকালীন ভারতে 
অতুলনীয় । 
সনাতন ধর্মের উজ্জীবন প্রধান লক্ষ্য, হইলেও, উত্তরকালে সর্বব 
ধর্ম ও সর্বব সম্প্রদায়ের প্রতিই এখানকার রাজারা উদার মনোভাব 
পোষণ করিতেন | 

পরবর্তী কালে দেখা যায়, রাজা দেবরায়ের সেনা বাহিনীতে বহু 
ফুদলমান যোদ্ধ। নিয়োজিত রহিয়াছে। ইহারা যাহাতে নিজ নিজ 
বিশ্বাস ও ধর্ম্মবোধ অনুসারে উপাসনা করিতে পারে, এজন্য রাজা 
নগর মধ্যে মসজিদ নির্মাণ করাইয়া দেন। কোন কোন মসজিদ ও 
দরগার চিহ্ন আজে হাজির ধ্বংসাবশেষ দেখা যায়। দেবরায় ও 
অন্যান্য রাজারা যে কোন ধর্দেরই সম্মান করিতেন, মধ্যাদা দিতেন। 
এজন্ত রায্যে বহু বৌদ্ধ, জৈন ও মুসলমান আশ্রয় নিয়াছিল। 

বিজয়নগরের সমৃদ্ধি ও গৌরব চরমে উঠে রাজ কৃষ্ণদেব রায়ের 
সময়ে । তিনি ছিলেন বিষ্ণু উপাসক, পরম ধান্মিক নৃপতি। তাহার 
ডুজবলে সারা দাক্ষিণাত্য কম্পিত হইত। উড়িষ্যার সীমান্ত অবধি 
কুষণদেব রায় স্বীয় সাআজ্য বিস্তারিত করেন এবং এক যুদ্ধে উড়িয্যার 
রাজা প্রতাপরুদ্রকে তিনি পরাস্ত করিতে সমর্থ হন। কতকটা শান্তি 
স্থাপনের উদ্দেশ্যে, কতকটা কৃষ্ণদেবের বীরত্ব ও ধৰ্ম্মপরায়ণতায় 


আকৃষ্ট হইয়া, প্রতাপরু্র নিজ কন্যা চিন্না দেবীকে তাহার হস্তে 
সম্প্রদান করেন। 


ইতিহাস ও সমাজজীবনের তথ্যোপকরণ 
১২১৯১ TRS 


হইতে দেখা যায়, 
১ রবার্ট সিউএল-___-ফরগটম্‌ এম্পায়ার, 


৩৮ 


ভিজিটারস্‌ অব ইণ্ডিয়া ইন 
ফোর্টীনথ এণ্ড ফিফ্‌টীনথ, সেঞচুরী__পৃঃ ৫৮৪-৫৮৫ | তু 


বিগ্চারণ্ স্বামী 


বিজয়নগরের এ বিরাট সাম্রাজ্য ও সকল কিছু কল্যাণকর প্রয়াসের 
মূলে ছিল স্বামী বিদ্ভারণ্যের সঙ্কল্প আর কর্মপ্রেরণা। যে বীজ 
এই শক্তিধর সন্যাসী সেদিন হাম্পির জনমানবহীন অরণ্যে রোপণ 
করেন, কালে তাহাই পরিণত হয় এক বিরাট বনস্পতিতে। অগণিত 
নরনারী তাহার ছায়াতলে আশ্রয় লাভ-করে। 

তীক্ষবী বিদ্যারণ্য বুঝিয়া নিয়াছিলেন, ধর্মের ভিত্তির উপর এ 
রাজ্যকে দাড় করাইতে না পারিলে ইহা স্থায়ী হইবে না, আরব্ধ ব্রত 
রহিবে অসমাপ্ত। তাই গোড়া হইতেই শাস্ত্র প্রচারের উপর তিনি 
জোর দেন। পরমোৎসাহে শুরু করা হয় বেদ, বেদান্ত, স্মৃতি পুরাণের 
অনুলিখন, সম্পাদন! ও ভান্ত-টাকা৷ প্রণয়ন। নিজে তিনি ইতিমধ্যেই 
বহু গ্রন্থ রচনা করিয়াছেন! এবার ব্রতী হইলেন শীল্োদ্ধারের, 
বৃহত্তম পরিকল্পনায় ৷ 

ভ্রাতা সায়নাচাষ্য বেদশান্ত্রে মহাপণ্ডিত। স্বামী বিদ্যারণ্য তাহাকে 
ডাকিয়া কহিলেন, “ভাই, আমার সঙ্কল্লিত কর্মে, রাজা হরিহরের : 
মত, তুমিও আমার সহায় হও। আমার পাশে এসে দাড়াও । বেদের 
ভিত্তির ওপরই গড়ে উঠেছে সমগ্র হিন্দু ধর্ম, হিন্দু সমাজ_-এই 
বেদশীস্ত্রের মহাভাস্ত 'তুমি রচনা কর ।” 

কিন্ত এ যে এক বিরাট দায়িত্ব। যত বড় মনীষীই হোন না কেন 
একজনের পক্ষে তো এ কাজ কোনমতে সম্ভব নয় ! 

সায়ন উত্তর দিলেন, “এ যে আমার জীবনের এক বড় স্বপ্ন 
কিন্তু একার চেষ্টায় কি ত! সফল হয়ে উঠবে ?” 

«ভয় নেই তোমার, আমি নিজেই থাকবো তোমার এই মহান 
কর্শের পেছনে । শুধু তাই নয়, সারা বিজয়নগর সাআজ্যের শক্তি 
সামর্থ্য নিয়োজিত হবে একাজ সার্থক ক'রে তোলবার জন্য । দেশের 
খ্যাতনামা! বেদবিদ্‌ আচায্যদের সাহায্যও তুমি পাবে। আজ থেকে 
অনন্যকর্্ হয়ে এতে ব্রতী হও স্বপ্ন তোমার রূপায়িত কর 1” 


যথাযোগাভাবে সায়নাচায্য এই গুরু দায়িত্ব পালন করেন) 


৩৯৮ 


ভারতের সাধক 


ধীরে ধীরে আত্মপ্রকাশ করে বহুবিশ্রুত “বেদার্থ প্রকাশ” । খাক্‌, যজুঃ, 
সাম ও অথব্বব বেদের যে মহাভাম্য তিনি প্রণয়ন করেন, বিশ্বের 
ধর্মমসাহিত্যের ইতিহাসে আজও তাহা চিরস্থায়ী আসন অধিকায় 
করিয়া রহিয়াছে । / 

এই মহাভান্ত রচনায় মাধবাচাষ্য বিষ্ভারন্যের প্রতিভার স্বাক্ষরও 
যে ছিল, তাহা অস্বীকার করার উপায় নাই। কারণ, আচাব্য 
সায়ন নিজেই এ নাম ইহাতে সংযোজিত করিয়া দিয়াছেন ।১ 

এ রাজ্যের প্রশাসন যে বিগ্ভারণ্যের ধৰ্ম্মীয় কাজ, জীবন-ত্রত। 
বাছিয়া বাছিয়া তাই যোগাড় করেন তেমনি সব আদর্শ বর্ম্মী বাহার! 
মনীষা, ধৰ্ম্মনিষ্ঠা ও শৌয্যের দিক দিয়া অগ্রগণ্য । অমাত্য মাধবাঙ্ক 
ছিলেন এমনি একজন কন্মা পুরুষ। সায়নের মত ইনিও বিদ্যারণ্যের 
অন্যতম শ্রেষ্ঠ সহায়ক হইয়! উঠেন। মাধবান্ক কুশলী-যোদ্ধা আবার 


১ এ বিষয়ে পুরাতত্বের বিশিষ্ট গবেষকদের মধ্যে মতানৈক্য দেখা 
যায়। '‘বেদার্থপ্রকাশ’-এর রচনায় যে স্বামী বিষ্ঠারণ্যের অংশ আছে, তাহা 
অনেকে মানিতে চাহেন না। এই বিতর্কের নিরসন করিয়া সুধী ছুর্গাচরণ 
চট্টোপাধ্যায় লিখিয়াছেন, “কেহ কেহ বলেন, মাধবাচার্য্য রাজকার্য্যে নিমগ্ন 
থাকিতেন, বেদভাব্য রচনার্প বিরাট ব্যাপারে হস্তক্ষেপ করিবার অবসর 
তাহার ছিল না; সায়নাগার্য্য উহা রচনা করিয়া অগ্রজের নামে ও স্বনামে 
প্রচারিত করেন £ কিন্তু ১৩৮৬ খৃষ্টাব্দের এক তাম্রলিপি আবিষ্কৃত হওয়ায় 
তাহ! হইতে জানা গিয়াছে যে, ও সময়ে “বিদ্ারণ্য শ্রীপাদ' রাজা দ্বিতীয্ন 
হরিহরের সভায় উপস্থিত থাকিয়া বেদভাষ্যের প্রবর্তক নারায়ণ বাজপেয়ঘাজী 
নরহরি সোমঘাঁজী এবং পন্ডরী দীক্ষিতকে উক্ত নরপতি দ্বারা ভূমিদানের 
তাশাসন প্রদান করেন। সম্ভবতঃ, উক্ত পঞ্ডিতত্রয় মাধবাচার্য্য ও 
সায়নাচাধ্যকে বেনভাব্য রচনায় সাহাধ্য করেন। তৎপূর্বেে ১৩৮১ খৃষ্টাব্দেও 
উক্ত তিন পণ্ডিত দ্বিতীয় হরিহরের পুত্র ও আরগ প্রদেশের শাসনকর্তা 
চিক রায়ের নিকট হইতে যথাক্রমে বাক ৬০, ৪০ এবং ৬ বরহা (মুদ্রা 
বিশেষ) পরিমাণ আয়ের ভূমস্পত্তি অগ্রহাররূপে প্রাপ্ত হন।” ( জীবস্মুক্তি 
বিধেক-_ভুমিকা; অনুবাদ £ দুর্গাচরণ চট্টোপাধ্যায় 1) 


বি্ারণ্য স্বামী 


তেমনি বেদবিগ্ঠায়ও মহা পারঙ্গম। তাই দাক্ষিণাত্যের সুধীসমাজ 
তাহাকে উপাধি দেন উপনিষদ্মার্গ-প্রবর্তকাচাধ্য”। বিশ্বের যে কোন 
কল্যাণরাষ্র এমন একজন কৃতী, ধর্মপ্রাণ সচিব পাইয়া প্রকৃত গৌরব 
বোধ করিতে পারে। 

মাধবাস্কের ব্যক্তিত্ব ও কর্ম্মকুশলতায় সন্তষ্ট হইয়া বিজয়নগরের 
রাজা তাহাকে আঞ্চলিক শাসকের পদে নিযুক্ত করেন। রাজ্যের 
পশ্চিম উপকূল এবং জয়ন্তীপুরের ভার তাহাকে দেওয়া হয়। বিধন্দী 
বাহিনীর বিরুদ্ধে অপূর্ব শৌধ্য ও রণদক্ষতা তিনি দেখান এবং 
কোম্ধনের রাজধানী গোয়া অবধি সমগ্র ভূখণ্ড ক্রমে তাহার অধিকারে 
আসিয়া পড়ে। 

মাধবান্কের পিতা আচাষ্য চাবুণ্। তাহার গুরুর নাম কাশীবিলাস। 
এই শক্তিধর গুরুর আশীর্ববাদে মাধবাঙ্ক উত্তরকালে এক বিশিষ্ট 
আচাষ্যরপে পরিচিত হইয়া উঠেন । কুপ্রসিদ্ধ ত্র্ম্বকনাথ শিবলিঙ্গ 
তিনি প্রতিষ্ঠা করিয়া গিয়াছেন। 

সুতসংহিতার টাকা ও সর্বদদর্শনসংগ্রহ নামক জ্ঞানবাদী গ্রন্থ দুইটি 
এই অমাত্য মাধবান্কই রচনা করিয়াছিলেন। 


কেহ কেহ বিগ্ভারণ্য স্বামীকে যোদ্ধা বলিয়। বর্ণনা করিয়াছেন 
আধুনিক গবেষকদের মতে, ইহা সম্পূর্ণ অমূলক । আসলে তৎকালীন 
বিষ্ভানগরে একাধিক মাধবাচাষ্য থাকাতেই এই ভুলের সৃষ্টি হইয়াছে, 
একের কথা অপরের উপর আরোপিত হইয়াছে। সন্যাসী মাধবাচার্ধা- 
বিদ্যারণ্য নিজে কোনদিনই যুদ্ধক্ষেত্রে অবতীর্ণ হন নাই, যদিও প্রেরণ! 
যোগাইয়া আমিয়াছেন চিরদিন ।৯ 


3 গুলার আনদাশ্রম হইতে প্রকাশিত রুদ্রাধ্যায়ের ভুমিকায় পণ্ডিত 


বামনশাস্তী মাধবাঁচার্যের জীবনতথ্য কিছুটা আলোচনা করিয়াছেন। এই 
আলোচনা প্রসঙ্গে যে তারলেখের উল্লেখ তিনি করিয়াছেন, তাঁহার সহিত 
আমাদের মাধবাচার্য্য বিদ্ারপ্যের কোন সম্পর্ক নাই। আসলে অমাত্য 
আধবাঙ্ক সম্বন্ধেই শান্ত্রীজীর মন্তব্য প্রযোজ্য । 

8১ 


ভারতের সাধক 


রাজ্য-শীসনের ভিত্তি দৃঢ় হইয়াছে। এবার বিদ্যারণ্য অদ্বৈতবাঁদের 
প্রচারে প্রাণমন ঢালিয়া দিলেন। 


বিজয়নগরের রাজা সকল স্প্রদায়েরই রক্ষাকর্তা, তাহ! ঠিক; 


কিন্ত স্বামী বিদ্ঠারণ্যের প্রভাবে পড়িয়া তিনি বেদান্তধর্সর কিছুটা 
বেশী পুষ্ঠপোষকতা৷ করিতে থাকেন। কাজেই ভন্তান্ত সম্প্রদায়ের 
মুখপাত্রের৷ মাঝে মাঝে এই মহাবেদান্তীকে পরাস্ত করিবার জন্য 
আগাইয়া আসিতেন। 

এই সব বিচার-দন্দের ক্ষেত্রে বিদ্যারণ্য ছিলেন অপ্রতিদ্বন্থী ৷ 
শাস্ত্রের ব্যাখ্যা বিশ্লেষণে ও তর্কের শরসন্ধানে প্রতিপক্ষকে প্রায়ই 
তিনি ধরাশায়ী করিতেন। নূতন করিয়া উড্ডীন হইত অদ্বৈতবাদের, 
জয়পতাকা। 


মধ্ব-মতের অন্যতম নেতা, আচার্য্য অক্ষোভ্য সেবার বিদ্যারণ্যকে 


তর্বযুদ্ধে আহ্বান জানাইলেন। দাক্ষিণাত্যের এক শ্রেষ্ঠ শাস্তবিদ্‌ ও. 


বৈষ্ণর সাধকরূপে. অক্ষোভ্য সুপরিচিত । তাহার সঙ্কল্প, বিদ্যারণাকে 
পরাজিত করিয়া অদ্বৈতবাদের প্রভাব চিরতরে খর্ব করিবেন। 


তারপর বিজয়নগরের নৃপতিকে মাধবাচাধ্যের ভক্তিবাদ গ্রহণ করানো 


বেশী কঠিন হইবে না। 

ছুই দিকপাল আচায্যের এই বিচারসভা। কিন্তু সভাপতি কে 
হইবেন? ইহাদের মধ্যস্থ হওয়ার মত যোগ্যতাই বা কাহার? আরও 
এক প্রশ্ন_কোন্‌ মতাবলম্বী আচাষ্যকে এ কাষ্যের জন্য ডাক! যায় ? 
কোন ভক্তিবাদীর উপর ভার দিলে জ্ঞানপন্থীরা চটিবে। আবার 
জ্ঞানবাদীকে বিচার-আসনে বসাইলে ভক্ত বৈষ্ণবের| পছন্দ করিবে না। 


মনের মত সিদ্ধান্ত না হইলেই সম্প্রদায়ের লোকেরা দোষারোপ: 


করিবে মধ্যস্থের উপর । 


উদ্দারচেতা বিদ্যারণ্য স্বামী নিজেই এ সমস্তার সমাধান করিয়া 
দিলেন। কহিলেন, “আপনারা এজন্য ভাববেন না, এ 
বিচারক হোন্‌ বেদান্তাচাধ্য বেস্কটনাথ 1 


৪২ 


বিতর্কসভার 


যর কর 


বিদ্ধারণ্য স্বামী 


অন্ুগামীরা সবাই কিন্তু চমকিয়া উঠিলেন। একি অদ্ভুত প্রস্তাব" 
আচাষ্যের ?. দক্ষিণ ভারতের সবাই জানে যে, বেঙ্কটনাথ রামানুজীয়- 
ভক্তিবাদের এক স্তম্ভ । দ্বৈতবাদের তিনি প্রধান বৈরী। শঙ্কর 
বেদান্তের" সিদ্ধান্ত খণ্ডনে তাহার প্রচণ্ড উৎসাহ। এ হেন আচাধ্যকে- 
মধ্যস্থ মানা? এ যে নিজের পায়ে কুঠারাঘাত কর! । X 

অক্ষোভ্য স্মিতহাস্তে বিদ্যারণ্যকে কহিলেন, ‘আচায্য, আপনার 
এ প্রস্তাব আর একবার ভেবে দেখুন। বেঙ্কটনাথ হচ্ছেন দ্বৈতবাদী 
দার্শনিক, ভক্তি-আন্দোলনের স্বনামধন্য নেতা। তাছাড়া, তিনি 
প্রকাশ্যেই ঘোষণা ক'রে থাকেন, আমাদের মধ্ব-মত তার মতেরই 
কাছাকাছি । তাকে মধ্যস্থ মানতে কি আপনার ভয় হচ্ছেনা ?” 

“সে ভয় থাকলে কি এ প্রস্তাব ক'রতে সাহসী হতাম? আমি যে 
জানি, তিনি ভক্তিবাদের যত বড় সমর্থক হোন না কেন, বিচারাসনে 
বসে কখনো সত্যের অপলাপ করবেন না। দার্শনিক ও তাকিক 
বেঙ্কটনাথ থেকে সাধক বেস্কটনাথ অনেক বড়, আর সে বেঙ্ছটনাথকে 
আমি মনে প্রাণে জানি। বালককাল থেকেই যে তার সে স্বরূপ 
আমার চেন! হয়ে আছে ।” 

বেঙ্কটনাথকে আমন্ত্রণ করা হইল, কিন্তু তিনি রাজী হইলেন না। 
বক্তব্যের ভাব ও ভাষা আগেরই মত। প্রভু রঙ্গনাথজীর একান্ত সেবক: 
তিনি, কোন রাজসভায় যাওয়ার তাহার ইচ্ছা নাই। 

সকলে প্রমাদ গণিলেন। তিনি ছাড়া তো. আর কেহ এ সভার 
বিচারক হওয়ার যোগ্য নয় । তবে উপায়? 

এ সমস্তার সমাধানও বিদ্যারণ্য করিয়া দিলেন। কহিলেন, “বেশ 
তো, আমাদের বিতর্ক এখানে এ রাজসভাতে গুরু হয়ে যাক্‌ বিশিষ্ট 
আচায্য ও সাধু সন্ন্যাসীর সামনে । আর বেঙ্কটনাথ দুরে বসেই 
করুন তার বিচার। ছুই পক্ষের ভাষণ ও প্রশ্নোত্তর লিখে পাঠানো 
হোক তার কাছে। সেই লিখিত কাগজপত্র থেকেই তিনি জানিয়ে 
দেবেন তীর সিদ্ধান্ত ।৮ 

একবাক্যে সকলে এই প্রস্তাব সমর্থন করিলেন। এবার মধ্যস্থ 
হইতে বেহ্কটনাথের আর আপত্তি রহিল না । 

একদিকে অদ্বৈতবেদান্তী বিদ্যারণ্য স্বামী, আর একদিকে দ্বৈতবাদী 
অক্ষোভ্য। ছুই মনীবীর প্রবল যুক্তি তর্কের সংঘাত সার! দক্ষিণ দেশে 
আলোড়ন জাগাইয়৷ তোলে । বেশ কিছুদিন ধরিয়! তাহাদের এ তর্ক- 
যুদ্ধ চলিতে থাকে । 

মধ্যস্থ বেহ্কটনাথ কিন্তু উভয়ের বক্তব্য শুনিয়া জয়ী সাব্যস্ত করেন 
বিদ্যারণ্য স্বামীকেই। কাঞ্চী, মাদুর! ও বিজয়নগরের অদ্বৈতপন্থীদের 
মধ্যে সেদিন আনন্দ কলরব পড়িয়া যাঁয়।১ 

বিদ্যারণ্যের এই সাফল্যের মধ্য দিয়! সার! দাকিণাত্যের শাঙ্কর 
‘মতের জয় নূতন করিয়া! ঘোষিত হয় । 

বিজয়নগরের প্রতাপ দিন দিন বাড়িতেছে, দিকে দিকে উড়িতেছে 
প্রভু বিরূপাক্ষের নামাঙ্কিত জয়পতাকা। কিন্তু বিদ্যারণ্যের মনে শাস্তি 
নাই, এখনো কাটার খোঁচার মত বিধিতেছে শ্রীরঙ্গনাথজীর উদ্ধারের 
কথ!। 

মাছরার পতনের পর হইতে লক্ষ লক্ষ ভক্তের প্রাণপ্রিয় এই 
বিগ্রহকে পুজারীরা কোথায় লুকাইয়া ফেলিয়াছে। আবার তাহাকে 
স্থানে প্রতিষ্ঠ। করিতে না পারিলে কোন ধর্ম্মপ্রাণ মানুষের মনেই 
শান্তি আসিবে না। তাছাড়া, রঙ্গনাথজীর ধাম শ্রীরঙ্গম দক্ষিণ 
ভারতের অধ্যাত্ম-জীবনের মর্্মকেন্্র। এখনে তাহা রহিয়াছে বিধৰ্ম্মীর 


১ এই জয়ের সমর্থনে অদ্বৈতবাদীরা বেঙ্কটনাথের শ্লোকের উল্লেখ 
করেন-__“অক্ষোভাং ক্ষোভয়ামাস বিদ্যারণ্যে। মহামুনিঃ।” কিন্তু মাধ্ব-মতের 
অঙ্থগামীরা এ প্লোকের প্রমাণিকতা মানিতে চান না। তাহাদের মতে 
বেন্কটনাথের সিদ্ধান্ত ছিল বিদ্যারণ্যের বিরুদ্ধে। তিনি বরং বলিয়াছেন 

অসিনা তত্বমসিনা পরজীব প্রভেদিনা 
বিদ্যারণ্যমহা রণ্যমক্ষোভ্যমুনিরিচ্ছনৎ 
বিদ্যারণ্য স্বামী 

কবলে। নিধ্যাতন আর নিম্পেষণে মান্গুষ একেবারে অস্থির হইয়া 
উঠিয়াছে। এ দুঃসহ অবস্থার অবসান ঘটাইতে হইবে, আবার প্রবাহিত 
করিতে হইবে মুক্তির প্রাণআোত। 

মাদুরার সুলতানের অপকীন্তির সংবাদ শুঙ্গেবীতে বিদ্যারণ্যের 
কাণে আসিতেছে নিয়ত শুনিতেছেন বিগ্রহ ও দেবস্থান কলুষিত 
করার কথা। অধিকাংশ মঠ মন্দির ইতিমধ্যে বিধ্বস্ত হইয়াছে। কত 
নিরীহ নরনারী আজ সর্বস্বান্ত। কত লোককে যে প্রাণ হারাইতে 
হইয়াছে তাহা কে বলিবে? এ ঘোর বিপদে বিজয়নগরের রাজা 
কি নীরব দর্শক হইয়| বসিয়া থাকিবেন ? অত্যাচারিত যদি আশ্রয় ন! 
পায়, ধর্ম্মের রক্ষণ যদি সম্ভব না হয়, তবে কেন এই রাজ্য তিনি 
প্রতিষ্ঠা করিয়াছেন? বৃথা তবে বুক রায়ের সামরিক প্রতাপ ! বৃথা 
প্রভু বিরূপাক্ষের প্রতিনিধিত্ব করার গৌরব। 

শৃন্দেরী মঠে বসিয়া বিদ্যারণ্য স্বামী শান্তি পান না, বার বার ছুটিয়া 
যান বিজয়নগরে ৷ রাজাকে. মাছুরা অধিকার করার জন্য উৎসাহিত 
করিতে থাকেন । 

অবশেষে বুক রায়ের সন্মতি মিলে। অভিযানের ভার পড়ে: 
সমরকুশলী যুবরাজ কম্পনের উপর । 

কুমার কম্পন তখন তামিল দেশের শীসনকর্তা। নিজে তিনি 
মহাবীর, তদুপরি তাহার সাহায্যের জন্য রাজ্যের ছুই শ্রেষ্ঠ সেনাধ্যক্ষ, 
গোগ্নন ও সালুভকে নিয়োগ করা হইয়াছে। মাছুরা আক্রমণের: 
জন্য এক বিরাট বাহিনী তিনি প্রস্তুত করিয়! তুলিলেন। কিন্তু মনে 
মনে দুশ্চিন্তাও বেশ কিছুটা হইয়াছে। কারণ, মাদুরার সুলতানের 
সেনাবাহিনী ছু, পাণ্রাজারা বার বার চেষ্টা করিয়াও এযাবং 
তাহাদের পরাস্ত করিতে পারেন নাই। 

কুমার কম্পনকে উদ্দীপিত করিয়া বিষ্ঠারণ্য লিখিলেন “বৎস, 
মাছরা ও প্রীরত্গম অধিকার তোমায় শুধু জয়গৌরবই এনে দেবেনা, 
সেই সঙ্গে দেবে লক্ষ লক্ষ নিগীড়িত নরনারীর আশীরববাদ। মুক্তির 

নিঃশ্বাস ফেলে তারা বাঁচবে, পুতিগন্ধময় গহ্বর থেকে এগিয়ে আসবে 
অরুণোদয়ের পথে। ধর্ম ও দেশের রক্ষায় জীবনপণ ক'রে তোমার 
জ্যে্ঠতাত ও পিতা লাভ করেছেন প্রভু বিরূপাক্ষের আশীর্ববাদ। 
ধর্নরক্ষার জন্য মাদুরা ও শ্রীরক্ঘম জয় করে তুমিও সেই পরম ধন 


লাভ করে।। ভয় নেই, এগিয়ে যাও । এশী শক্তিই দেবে তোমায় সব - 


কিছু সাহায্য ৷ 

এই বংসরেই, ১৩৭০ খৃষ্টাব্দে, শ্রীরঙ্গমের কাছে সময়ভরম নামক 
স্থানে রক্তক্ষয়ী সংগ্রামের মধ্য দিয়া কুমার কম্পন মাছুরার বাহিনী 
বিধ্বস্ত করেন। 


দক্ষিণ ভারতে জনশ্রুতি আছে, কুমার কম্পন এই যুদ্ধে দৈবী শক্তি 
লাভ করিয়! বিজয়ী হন। | 

মাদুরা সমরের এক মনোজ্ঞ বর্ণনা পাওয়া যায় ‘মধুর! বিজয়ম” 
কাব্যে। কুমার কম্পনের বিদ্রধী ও সুকবি পত্নী গঙ্গাদেবী সুললিত 
সংস্কৃত ভাষায় ইহ! রচন। করিয়াছেন । সমকালীন এঁতিহাসিক তথ্যের 
সাথে এ কাব্যে ভাবকল্পনাময় নান! কাহিনী পরিবেশিত হইয়াছে £ 

কুমার কম্পন তখন কাঞ্চীনগরে অবস্থান করিতেছেন! মীছুরার 
যুদ্ধ আসন্ন । তাই বিশিষ্ট সমরনায়কদের সহিত দিনের পর দিন 
চলিতেছে শলাপরামর্শ ও প্রস্তুতি। চিন্তা-ভাবনা ও কর্মব্যস্ততার 
মধ্যে সবার দিন কাটিতেছে। 

সেদিন গভীর রাতে কুমার পালক্কের উপর গাঢ় নিদ্রায় অভিভূত 
আছেন। এসময়ে তিনি এক অদ্ভুত স্বপ্ন দেখিলেন। 

সারা কক্ষ আলোকে উদ্ভাসিত হইয়া উঠিয়াছে, আর এই দিব্য 
আলোকপুঞ্জের মধ্যে দণ্ডায়মানা এক অপুর্ব নারীমৃত্তি। কম্পন অবাক 
বিস্ময়ে চাহিয়া আছেন। মনে মনে ভাবিতেছেন, কোন্‌ দেবী তাহার 
সন্মুখে আবিভূতা ? কি তাহার বক্তব্য ? 

দেবী ধীর পদে তাহার দিকে আগাইয়া আসিলেন। স্মিত হাস্তে 

কহিলেন, “বংস কম্পন, আমায় দর্শন ক'রে হয়তো তুমি বিস্মিত 
হয়েছো । হবারই কথা। তুমি যে আমায় চেননা। তবে শোন বল্ছি 
আমার পরিচয় । আমি পাণ্য রাজ্যের অধিষ্ঠাত্রী দেবী | বৎস, 
আমি এসেছি তোমারই কাছে। তোমায় দিয়ে সম্পন্ন করাতে হবে এক 
ঈশ্বরীয় কর্মী ।» 

যুবরাজ কম্পনের বিস্ময়ের ঘোর তখনো কাটে নাই। নিবেদন 
করিলেন, “মা, কৃপা ক'রে বল, কি তোমার আদেশ । এ দাস সাধ্যমত 


তা পালন ক'রবে ।”? 
“বৎস, আমার আশ্রিত পাণ্ত রাজ্যের এক বড় অংশ কেড়ে 


নিয়েছে মাত্রার স্থলতান। অবাধে চলছে সেখানে নিৰ্ম্মম, বীভৎস 
অভ্যাচার। ধর্ম হতে যাচ্ছে দেশান্তরী। এ রাজ্যে মানুষকে টেনে 
আনা হয়েছে পশুত্বের গণ্ডীতে। মানবাত্মার করুণ আর্তনাদ আর 
আমি সইতে পারছিনে, বংস। তুমি আমার এ অঞ্চলকে মুক্ত কর, 


-কাঞ্চীনগরে বসে আর কালহরণ করোনা ৷” 
“মা তোমার তো কিছুই অজানা নেই। বৃথা সময় আমি একটুও 


নষ্ট করছিনে। এতদিন আমার কেটেছে দক্ষিণের বিজয়নগর বিরোধী 
সাম্ৃভরায়কে দমন করতে । সে কাজ সিদ্ধ হয়েছে। আমার প্রস্তুতিও 
সম্পূর্ণ। এবার মাদুর! অভিযানের পথ হয়েছে প্রশত্ত। সর্বেবাপরি 
আজ তোমার আদেশ পেয়ে আমি নিশ্চিন্ত হলাম ৷” 

এক শাণিত খড়ী সম্মুখে আগাইয়া দিয়! দেবী কহিলেন, “বৎস, 
তবে এই নাও মহামুনি অগস্তের দেওয়া দিব্যশক্তিসম্পন অন্তর । 
এর বলে অজেয় হবে তুমি ৷” 

“জনশ্রুতি মতে, কুমার কম্পন মাছুরা৷ আক্রমণে আর দেরী করেন 
নাই। স্বামী বিষ্ভারণ্যের আশীষ এবং সগ্চলন্ধ দিব্য শক্তি এই বীর 


যোদ্ধাকে উন্দীপিত করে। জয়লাভ হয় ত্বরাধ্বিত। 
সময়ভরমের যুদ্ধে কম্পন মাদুর! বাহিনী বিধ্বস্ত করেনঃ তারপর 


অপর এক রণক্ষেত্রে সুলতানও নিহত হন। এভাবে মাছুরার চল্লিশ 
৪৭ 


ভারতের সাধক 


বৎসরের অপশীসনের অবসান ঘটে। রামেশ্বর সেতুবন্ধ অবধি সারা? 
দাক্ষিণাত্য বিজয়নগর সাত্রাজ্যের অধিকারে আসে । 

এবার রঙ্গনাথজীকে শ্রীরঙ্গমে আনিয়া মহাসমারোহে প্রতিষ্ঠা 
করা হয়। হয়সালেশ্বর বিগ্রহও এতদিন ছিলেন স্থানচ্যুত, তাহারও 
নূতন অভিষেক সম্পন্ন হয় কনানুর-কুপ্পমের মন্দিরে ৷ 


বিদ্ভারণ্যের অন্তর অপার প্রসন্নতায় ভরিয়া উঠিয়াছে। এসময়ে 
প্রথমেই মনে পড়িল বন্ধুবর বেক্কটনাথের কথা। শ্রীরঙ্গনাথজীর 
পুনঃপ্রতিষ্ঠার দিন হইতেই ভক্তপ্রবর বেস্কটনাথ শ্রীরঙ্গমে রহিয়াছেন। 
সানন্দে করিতেছেন তাহার ভজন সাধন ও ভক্তিশান্ত্রের চ্চ। | 

বিদ্যারণ্য তাহার কাছে দূত পাঠাইলেন। লিখিলেন, “বন্ধু, 
.তোমার এতদিনের কাতর প্রার্থন।৷ আর অশ্রুজল সার্থক হোল। প্রভু 
তোমার মনস্কামনা পূর্ণ করেছেন । আবার ফিরে পেয়েছ রঙ্গনাথকে। 


এ কিন্তু সম্ভব হয়েছে বিজয়নগরের রাজশক্তির সাহায্যে । এবার. 
বোধ হয় তুমি স্বীকার করবে, আমার ধৰ্ম্ম রাজ্য স্থাপনের ব্রত বিফল: 


হয়নি। আরো বোধহয় লক্ষ্য ক'রে থাকবে, রঙ্গনাথজীর আবীর্ববাদ 


এ ব্রতের ওপর রয়েছে। এবার আবার নূতন করে তোমায় আমন্ত্রণ, 


জানাই বিদ্যানগরে এসে বসবাস করতে । আমি কিন্ত রাজসভার 
সৌন্দয্য বৃদ্ধির জন্য মহাপণ্ডিত বেক্ষটনাথকে চাইনে, তাকে চাই, 


এ ধন্মরাজ্যের শক্তি বৃদ্ধি করার জন্য । আমি নিজে অদ্বৈত বেদান্ত: 
নিয়ে বসে আছি, তুমি এসে পড় তোমার দ্বৈত বেদান্ত নিয়ে । দৈত. 


আর অদ্বৈতবাদ ছুই-ই প্রতিষ্ঠিত হোক দাক্ষিণাত্যের এই প্রাণকেন্দ্রে ৷ 
হরি ও হরের মহামিলন দুচোখ ভরে লোকে দেখুক।  ধর্মরাজ্য, 
বিজয়নগর হয়ে উঠুক সর্বজনীন ধর্মের উৎসস্থল ৷” 

বেক্ঘটাচাধ্য কিন্তু এবারও বিজয়নগরে যাইতে রাজী হন নাই। 
বৈরাগ্যবান মহাবৈষ্ণৰ উত্তরে জানান, “প্রভু রঙ্গনাথকে ভার ভক্তের! 


আবার নিজেদের ভেতর ফিরে পেয়ে কৃতার্থ হয়েছেন। এজন্য বারবার, 

বিদ্যারণ্য স্বামী 


আশীর্ববাদ জানাই বিজয়নগরের ন্বপতিকে। শ্রীরঙ্গনাথের পাদোদক 
পান ক'রে, আর উদ্থবৃত্তি ক'রে এ দীন ব্রাহ্মণের বাকী জীবন কেটে 
যাক, তবেই সে কৃতার্থ হবে। তোমার সাদর আমন্ত্রণ গ্রহণ করতে 
পারলাম না, ভাই। নিজগুণে আমায় ক্ষমা ক'রে» 

স্বামী বিদ্যারণ্য ও রাজা বুঝ রায় নিজেরা শৈব উপাসক হইলেও 
বিদ্যানগর রাজ্যে এসময়ে ধর্ম্মসংক্রান্ত কোন সন্ধীণতারই প্রশ্রয় দেওয়া 
হইত না। ধৰ্ম্মান্ধতা ও গৌড়ামি এ যুগে সর্বব্রই প্রচলিত ছিল, 
কিন্তু বিজয়নগরের শাসন কার্যে বুক রায় দেখাইয়া গিয়াছেন অপূর্বব 
উদারতা ও পরমসহিষ্ণুত|।১ 

শিলালেখ, ভাস্কর্য, মুদ্রা এবং সাহিত্যের তথ্য প্রমাণ হইতে দেখা 
যায়, বিজয়নগরের পরবরত্তা শীসকেরাও ছিলেন স্বধৰ্ম্মনিষ্ঠ অথচ 
ধর্মান্ধত। বা সাম্প্রদায়িক ভেদবুদ্ধি তাহাদের ছিল না। যে কোন 
ধর্ম-_তা সে এই দেশের শৈব, বৌদ্ধ, বৈষ্ণব বা জৈনই হোক অথবা 
বিদেশাগত খৃষ্টান, ইহুদী ও ইসলামই হোক, তাহাদের কাছে প্রাপ্ত 
হইত নিরপেক্ষ ও উদার আচরণ। পর্যটক বারবোসা বিজয়নগর 
সম্পর্কে লিখিয়| গিয়াছেন, “রাজা সকলকেই সমান অধিকার দেন । 
এ রাজ্যে যে কোন ব্যক্তি, খৃষ্টান, ইহুদী, মুসলমান বা হিন্দু অবাধে 
গমনাগমন ও বসবাস করিতে পারে, এ জন্য কখনো কাহাকেও কোন 
তদন্ত বা হয়রানির সম্মুখীন হইতে হয় না» 


শৃঙ্গেরী মঠের পট্টাধিকারে দেখ! যায়, স্বামী বিদ্যারণ্য সেখানকার 
বড়বিংশতি মঠাধীশ বা জগদ্গুরু শঙ্করাচার্য্যরূপে বৃত হন। তিনি 
মঠাধ্য্ষের এই কর্ম্মভার গ্রহণ করেন আচার্য্য বিদ্যশঙ্কর ও ভারতী 
ভীর্থের পরে । 

বিদ্যারণ্যস্বামীর গুরুপরম্পরা সম্পর্কে কিছুটা তথ্য পাওয়া গিয়াছে 

ভারতের সাধক 
বটে, কিন্তু তাহ! নিয়া গবেষকদের মধ্যে বিতর্ক কম উঠে নাই। 


স্বরচিত জৈমিনীয় ন্যায়মালাবিস্তর-এ তিনি ভারততীর্থকে গুরুবূপে 
নমস্কার করিয়াছেন। লিখিয়াছেন__ 


স ভব্যাদ্‌ ভারতীতীর্থযতীন্দ্রচতুরাননাৎ ৷ 
কৃপামব্যাহতাং লব্ধ! পরাধ্য প্রতিমোহভবৎ ॥৮ 
কিন্তু অপর গ্রন্থ, অনুভূতিপ্রকাশ-এ বিদ্যারণ্য স্পষ্টভাবে জানাইয়! 
দিতেছেন, বিদ্যাশঙ্কর তীর্থ ই তাহার গুরু-_-“সোহম্মান্‌ মুখ্যগুরুঃ পাতু 
. বিদ্যাতীর্ঘমহেশ্বরঃ ৷ 
অনুমিত হয়, বিদ্যারণ্যস্বামী প্রথমে বিদ্যাতীর্ঘকেই গুরুরূপে বরণ 


করেন। তারপর গুরুর তিরোধান ঘটিলে গ্রহণ করেন ভারতীতীর্থের 
শিষ্যত্ব । 


শৃঙ্গেরীর মঠাধীশ এবং অদ্বৈতবাদী দক্ষিণী সন্যাসীদের নেতারপে 
বিদ্যাশঙ্কর তীর্থের প্রতিপত্তি ছিল অপরিসীম। বিদ্যারণ্যের অনুরোধে 
এই মহাবেদান্তী রাজা হরিহর ও বুক রায়কে শৈবমন্ত্রে দীক্ষা দেন। 
ছুই ভ্রাতার জাগতিক ও পরমাথিক উভয় প্রকার কল্যাণের জন্যই 
বিদ্যাতীর্থ নানারূপে সাহায্য করিতেন বলিয়া শুন! যায় । 

১৩৭৬ খুষ্টাব্দের এক শিলালিপিতে রাজা বুক রায় সানন্দে উৎকীর্ণ 
করেন বে, এই মহাত্মার কৃপা প্রসাদেই অধিকৃত রাজ্য তিনি শ্ববশে 
আনিতে পারিয়াছেন__ 

ক্ষৌণীং সাগরমেখলাং স কলয়ন্‌ জক্ষেপমাত্রে স্থিতাম্‌ 
বিদ্যতীর্থ মুনেঃ কৃপান্থুধিশশী ভোগাবতারোহভবৎ ॥ 
বিদ্যাতীর্থ ও ভারতী তীর্থের কাছে দীক্ষা ও সন্যাস নিয়া স্বামী 

১ বিগ্যাতীর্ঘ নিজে ছিলেন আচার্য পরমাত্মতীর্থের দীক্ষিত শিগ্ঠ। 


নিজের রচিত কুত্রপরশনভাস্ক গ্রন্থের পুপিকায় গুর্রদেবের কথা তিনি শ্রদ্ধাভরে 
উল্লেখ করিয়া গিয়াছেন। 


টা 


মতা সমাস” যারা, 


বিছ্যারণ্য স্বামী 


বিদ্যারণ্য শিক্ষাগুরুরূপে বরণ করিয়া নেন শৃঙ্গেরী মঠের প্রবীন 
বৈদান্তিক আচাৰ্য্য শঙ্করানন্দকে।৯ 

বিদ্যারণ্যের প্রতিভা ছিল বিস্ময়কররূপে বহুমুখী । রাজনীতিতে 
তিনি কুশাগ্রবুদ্ধি, দূরদৃষ্টিস্পন্ন। প্রশাসন কার্যেও তাহার দক্ষতা ছিল 
অসামান্ত ! আবার শাস্ত্রবিদ্‌ ও গ্রন্থকার হিসাবেও খ্যাতি প্রতিপত্তির 
সীমা ছিল না। 

সর্ববতোমুধী এই প্রতিভা ও কর্মনকুশলতার -সঙ্গে তাহার জীবনে 
সমন্বিত হয় অসাধারণ ব্যক্তিত্ব । জীবনের সকল ক্ষেত্রেই এই ব্যক্তিত্বের 
ছাপ তিনি রাখিয়। যান । 

তাই দেখি, যিনি সর্বদত্যাগী অদ্বৈতবাদী সন্যাসী, শৃঙ্গেরী মঠের 
কর্ণধার, শত শত ভ্রহ্মনিষ্ঠ সন্যাসীর নেতা--তিনিই আবার বিজয়- 
নগরের স্থাপরিতা, বিরাট সাম্রাজ্যের নিয়ামক, কূটনীতি ও সমরনীতিতে 
অপ্রতিদ্বন্দ্বী | 

একাধারে এমন উচ্চস্তরের রাজনীতিবিদ, সাধক দার্শনিক, কবি, 
বৈয়াকরণ, স্মৃতিসংগ্রহকার ও সর্ববদর্শনবেত্বা আর কোন এতিহাসিক 
পুরুষ এ দেশে আবিভূ'ত হইয়াছেন বলিয়া জানা যায় না। 

বিদ্যারণ্য স্বামীর রচিত গ্রন্থের তালিকায় তাহার এই অমান্ুবী 
প্রতিভার পরিচয় মিলে ৷ 

বেদার্থ-প্রকাশ নামে চারি বেদের মহাভাস্তয তিনি সুপণ্ডিত ভ্রাতা 
_ শ্াঙধর মতের বিশিষ্ট ব্যাখ্যাতা হিসাবে শৃঙ্গেরী মঠের আচাধ্য 
শঙ্করানন্ন সে সময়ে প্রচুর খ্যাতিলাভ করিয়াছিলেন। আনুমানিক ১৩৫০ 
খৃষ্টাৰ অবধি এই মহাত্মা জীবিত ছিলেন। এই শিক্ষাকে বন্দনা করিয়া 


মাধবাচাধ্য বিছ্যারণ্য লিখিয়াছেন_ 
নমঃ শ্রীশস্করানন্নগুরু পাদা ঘুজন্মনে 
সবিলাসমহামোহগ্রাহগ্রাসৈককর্মণে । 

(পঞ্চদশ ) 
্বমাত্রয়াননয়দত্র জন্থন্‌ সর্বাত্মভাবেন তথা পরত্র। 
হচ্ছস্করানন্দ পদং হৃদজে বিভ্রাজতে তদ্যতয়ো বিশস্তি। 

( বিবরণপ্রমেয়-সংগ্রহ ) 


৫১ 


ভারতের সাধক 


সায়নাচার্ধের সঙ্গে যুক্তভাবে রচনা করিয়াছেন। তাহার নিজস্ব অন্যান্ত 
পাণ্ডিত্যপূৰ্ণ গ্রন্থের মধ্যে রহিয়াছে এঁতরেয়, তৈত্তিরীয় ও ছান্দোগ্য 
উপনিষদের দীপিকা, বৃহদারণ্য বান্তিক-সার, পরাশর মাধব (পরাশর 
স্মৃতির ভাষ্য ), জৈমিনীয় ন্যায়মালা-বিস্তর (পুর্ব মীমাংসার টীকা ), 
'বিবরণ-প্রমেয়-সংগ্রহঃ অনুভুতি-প্রকাশ ( শ্লোকাকারে রচিত বেদান্তের 
প্রকরণ গ্রন্থ) অপরোক্ষান্থভৃতির ( আচার্য্য শঙ্করের) টীকা, 
জীবনুক্তিবিবেক (সন্যাসীর কর্্মাদি হইতে নিরূপিত হইয়াছে) 
পঞ্চদশী (বেদান্তের বহুখ্যাত প্রকরণগ্রন্থ ), কালমাধব (স্মৃতি শাস্ত্রের 
সংগ্রহ ), ধাতুবৃত্তি ইত্যাদি ।১ 


বিদ্যারণ্যের অক্ষয় কীত্তি তাহার বেদান্ত প্রকরণগ্রন্থ ‘পঞ্চদশী” । 
আচার্য্য শঙ্কর ও সর্ববঙ্ঞাত্মযুনির পরে এমন রসোত্তীর্ণ পদ্যে রচিত 
তাত্বিক গ্রন্থ আর আত্মপ্রকাশ করে নাই। যতদিন মানব সভ্যতা 
থাকিবে, ভারতের ধর্ম ও দর্শন মানবকে মুক্তির পথসন্ধান দিবে, 
পঞ্চদশীর আত্মজ্ঞানের তত্ব ফুটিয়! রহিবে ঞ্ুবনক্ষত্রের মত । 

এই মহান গ্রন্থে বিদ্যারণ্য স্বামী শীঙ্করমত নানারপে ব্যাখ্যা 
করিয়াছেন, দৃঢ় ভিত্তিতে স্থাপন করিয়াছেন অদবৈতবেদান্তের পরম 
তত্ব। যে প্রতিভা ও মৌলিকতা ইহাতে তিনি দেখাইয়াছেন, চিন্তাশীল 
মান্গুষমাত্রকেই তাহ। বিস্মিত করে । 

পঞ্চদশী গ্রন্থের গোড়াতেই “তত্ব বিবেক’ পরিচ্ছেদে স্বামীজী 
ব্রহ্ম-সংবিদের স্বরূপ ঘোষণা করিতেছেন__ 

নোদেতি নাস্তমেত্যেক! সংবিদেষা স্বয়ংগ্রভা 


১ সর্ববদর্শন-সংগ্রহ, স্থতসংহিতার টাকা এবং শঙ্করবিজয় বিদ্যারণ্যের' 


রচিত বলিয়া প্রচারিত থাকিলেও আধুনিক গবেষকেরা ইহা স্বীকার 
করেন না। প্রত্বতাত্বিক শ্রী আর, নরসিংহাচার প্রমাণ করিয়াছেন, প্রথমোক্ত 
গ্রন্থ দুইটি মাধবাচার্য্য বিদ্যারণ্যের লেখনীপ্রস্থত নয়। শঙ্করবিজয়ের ভাব ও 


ভাষা যেরূপ, তাহাতে ইহা বিদ্যারণ্যের মত মনীষীর রচনা বলিয়া বিশ্বাস 


করা কঠিন। 


তত, 


বিদ্যারণ্য স্বামী 


__এই জ্ঞান স্বপ্রকাশ। ইহার উদয় নাই, অস্ত নাই। ইহাই শাশ্বত 
চৈতন্য, ইহাই আত্মা । ইহার ভেদ নাই, তারতম্য নাই। শব্দ, স্পর্শ” 
রূপ, রস, গন্ধ প্রভৃতি জ্ঞেয় জড়াংশই শাশ্বত জ্ঞানের ভেদ জন্মায় । 

তাহার মতে, মায়! ও অবিদ্যা বিভিন্ন। ঈশ্বর এবং জীব দুই-ই 
প্রতিবিদ্ব__আার ব্রহ্ম হইতেছেন বিশ্ব । 

প্রকৃতপক্ষে ঈশ্বরভাব ও জীবভাব দুই-ই উপাধিযুক্ত, কাজেই 
জীব ও ঈশ্বর উভয়ই প্রতিবিন্ব_এই মতই শোভন ও যুক্তিসিদ্ধ। 

শুদ্ধচৈতন্ত ব্রন্মের চার প্রকার অভিব্যক্তির কথা বিদ্যারণ্য স্বামী 
উল্লেখ করিয়াছেন--কুটস্থচৈতন্য, ত্রন্মটৈতন্ত, জীবচৈতন্য, ঈশ্বরচৈতন্য ॥ 
এক আকাশই যেমন উপাধি ভেদে ঘটাকাশ, নীলাকাশ, জলাকাশ, 
মহাকাশ এবং মেঘাকাশরূপে প্রকাশিত, ইহাও তেমনি। 

সর্বব আধারভূত যে শুদ্ধচৈতন্য পর্ববতকুট বা পর্ববতশৃঙ্গের মত 
নিরিবকার, তাহাই কুটস্থ চৈতন্য বা সাক্ষীচৈতহ্য । এই সাক্ষী অথবা 
উদাসীন সত্তা, হইতে বিচ্ছিন্ন হইলেই কাম ক্রোধ প্রভৃতি উৎপন্ন হয়। 
আবার সুু্তি,মুচ্ছা বা সমাধিতে এগুলি বিলীন হইয়া যায় । 

সাক্ষীচৈতন্যের স্বরূপ বুঝাইতে গিয়া বি্ভারণ্য স্বামী বৃত্য- 
শালার দীপের এক মনোজ্ঞ উপম! দিয়াছেন। গৃহস্বামীঃ অভ্যাগতগণ 
এবং নর্তকী, সকলেরই রূপ ও সাজসজ্জা প্রকাশিত হয় দীপের 
আলোকে । সকলে বৃত্যসভা ছাড়িয়া চলিয়া গেলেও দীপ আগেরই 
মত করিতে থাকে আলোক বিকিরণ। কুটস্থ চৈতন্য বা সাক্ষী- 
চৈতন্য যেন এই আলোক-উৎসারী দীপ। এখানে অহঙ্কার হইতেছে 
গৃহস্বামী, বিষয় সভ্যবন্দ, ইন্দ্রিয় সকল বাগ্ভকর, বুদ্ধি লীলায়িত 
ভঙ্গিমাযুক্ত নর্তকী। আর সাক্ষী ৈতন্তোর উপমা দেওয়া হইয়াছে সেই 
দীপের সাথে-_যাহার আলোকে সারা সভাগৃহ থাকে উদ্ভাস্তি। 

বিদ্যারণ্যের মতে, জীব যেমন সাক্ষী নয়, তেমনি ঈশ্বরেরও 
সাক্ষীত্ব নাই। কারণ, জীবের সুক্ষ বা স্থল দেহ নিধিকার নয়। আর 
ঈশ্বরও জগৎ স্থষ্টির কর্তা । এই কর্তৃত্ব আছে বলিয়া তাহাকে উদ্দাসীন 


৫৩ 


ভারতের সাধক 


বলা যায় না। কাজেই জীবত্ব ঈশ্বরত্ব রহিত যে পরম উদাসীন শুদ্ধ 
চৈতন্য নিত্য বিরাজমান, তাহাই হইতেছে প্রকৃত সাক্ষী । 
অদ্বৈত বেদান্তীরা শ্রবণ মননাঁদি সাধনার উপর বিশেষ জোর 
দেন। তাহাদের মতে, মোক্ষলাভের প্রধান পন্থা হইতেছে সাংখ্য বা 
বিচার। কিন্তু এপন্থ। শুধু উত্তম অধিকারীরাই অনুসরণ করিতে পারে। 
বিদ্যারণ্য তাই অন্য উপায়ে আত্মজ্ঞান লাভের কথাও বলিয়াছেন। 
এ উপায়__নিগুণ ব্ৰহ্মতত্তের উপাসনা । 
প্রশ্ন উঠিতে পারে, নিগুণ ব্রহ্ম__অবাঙ মনসোগোচর, মানুষের 
ধ্যান কল্পনায় তাহা কি করিয়া আসিবে? উপাসনাই বা কি করিয়া 
সম্ভব হইবে ? 
উত্তরে বিদ্যারণ্য বলেন_-এ যুক্তি টিকে ন!। কারণ, তাহা 
হইলে বাক্যমনের অগোচর নিগুণ ব্রহ্ম সম্বন্ধে সম্যক জ্ঞান লাভই 
বাকি করিয়া সম্ভব হয়? বাক্যমনের অতীত সেই পরম বস্তুকে বদি 
জানা যায়, তবে তাহার পরোক্ষ উপাসনা কেন করা যাইবে না? পরম 
ভ্ৰহ্মকে লক্ষণা দ্বারা লক্ষিত করিয়া মোক্ষার্থারা পরোক্ষভাবে অবশ্যই 
উপাসনা করিতে পারে। ধ্যানদীপ-এ তাই তিনি বলিয়াছেন 
নিগুণোপাসনং পক্ধং সমাধি স্তাচ্ছনৈস্ততঃ | 
যঃ সমাধিনিরোধাখ্যঃ সোইনায়াসেন লভ্যতে ॥ (১২৬) 
__অর্থাৎ নিগুণ উপাসনাই পরিপক হইয়া পরে সমাধিতে আত্মপ্রকাশ 


করে। অতএব এই নিগুণ উপাসনা হইতেই লাভ হয় নিঙিবকল্প 
অমাধি। 


চতুর্দশ শতকের দক্ষিণ ভারত রাজনৈতিক সংঘাতে যেমন চঞ্চল 
হইয়া উঠে, তেমনি আলোড়ন দেখা দেয় তাহার দার্শনিকতার ক্ষেত্রে । 
একাদশ ও দ্বাদশ শতকে মহাপ্রতিভাধর ছুই আচার্য্য, রামানুজ ও 
মধ্বাচাধ্যের আবির্ভাব ঘটে। দ্বৈতবাদ প্রচারের সঙ্গে সঙ্গে 
শাঙ্করমতের উপর পড়িতে থাকে প্রচণ্ড আঘাত। তারপর আসেন 


৫৪ 


বিদ্যার স্বামী 


ুর্শনাচার্ধ্য ও বেস্কটনাথ। ইহাদের আঁবিগাবে রামানুজীয় বিশিষ্টা- 
দ্বৈতবাদ সারা দাক্ষিণাত্যে প্রবল হইয়া উঠে। ভাস্করাচাধ্যের 
ভেদীভেদবাদও বেদান্তের অদ্বৈতবাদকে আক্রমণ কম করে নাই। 
তদুপরি প্রতিপক্ষরূপে আগাইয়া, আসেন অক্ষোভ্য প্রভৃতি মাধবাচার্যের 
অনুগামী আচার্যেরা। সকলে মিলিয়া বেদান্তীদের যখন কোণঠাসা 
করিতে চাহিতেছেন, ঠিক সেই সময়েই আবিভূর্তি হন বিদ্যারণা 
স্বামী৷ দৃঢ়হত্তে সাধননিষ্ঠা ও প্রতিভার বলে শীঙ্কর মতের পতাকা 
তিনি ভুলিয়া ধরেন । | 

বিবরণপ্রমেয়সংগ্রহের বিচার বিশ্লেষণে বিদ্যারণ্য ভাক্করীয় মত 
পুিস্ত করেন। পঞ্চদশীয় সিদ্ধান্তের মধ্য দিয়াও পূর্বব মীমাংসা, 
'দ্বৈতবাদ, বিশিষ্টাদ্বৈতবাদ ও ভেদাভেদবাদকে তিনি আরে! তীব্রভাবে 
আক্রমণ করেন। 

পঞ্চদশীর আলোকচ্ছটায় বেদান্তের ব্রহ্মাত্মবাদ নূতন করিয়া জন- 
মানসের সম্মুখে প্রোজ্জল হইয়া উঠে। সমকালীন ভারতের শ্রেষ্ঠ 
দার্শনিকরণে বিদ্যারণ্য স্বীকৃতি লাভ করেন এবং এ স্বীকৃতি তাহাকে 
আনিয়া দেয় অতুলনীয় গৌরব ও অমরত্ব | 

শৃঙ্গেরী মঠের পটাধিকারে দেখা যায়, স্বামী বিদ্যারপ্য ছিলেন 
সেখানকার ২৬তম মঠাধীশ-__জগদ্গুরু শঙ্করাচাধ্য ৷ শুধু দাক্ষিণাত্য 
নয়, সারা ভারতের অদ্বৈত বেদান্তীরা এই শিবকল্প মহাপুরুষের 
নির্দেশে পরিচালিত হইতেন। জনসাধারণ তাহাকে শ্রদ্ধা ভানাইত 
আচাৰ্য্য শঙ্করের অবতারজ্ঞানে 

উচ্চতর অধ্যাত্মজীবনের সহিত কন্মব্রতের অপরূপ মিলন দেখি 
বিদ্যারপ্যের মধো। এই মহাজীবনের মূল্যায়ন করিতে গিয়া দার্শনিক- 
সাধক গ্রজঞানানন্দ সরম্বতীজী লিখিয়াছেন_ 

“বিদ্যারণ্য একাধারে কর্মী, ভক্ত ও জ্ঞানী। এরূপ সমন্বয় অতি 
বিরল । বিদ্যারপ্য জার্মান দার্শনিক হেগেলের মত ভাবোন্মত্ত হইয়া 
দেশ, জাতি, ভুলিয়া যান নাই। হেগেল জেন! যুদ্ধক্ষেত্রের অতি 

নিকটে থাকিয়াও দার্শনিক চিন্তায় নিমগ্র। অপর দার্শনিক ফিকৃটের 
মত দেশের চিন্তা বিদ্যারণ্যের হৃদয় অধিকার করিয়াছিল। ফিকৃটে 
শিক্ষকরপে “আযান জ্যাডেস টু জার্মান নেশন" জার্ান জাতির প্রতি 
আবেদন-_লিখিয়া, ও বক্তৃত। দিয়াই ক্ষান্ত । কিন্ত বিদ্যারণ্য স্বামী 
মুসলমান শাসন বিধ্বস্ত করিয়া, দেশের স্বাধীনতা ও সাম্রাজ্য স্থাপন 
করিয়া গিয়াছেন। এই অক্লান্ত কর্মী সন্যাসব্রত গ্রহণ করিয়া 
ত্যাগের অপুর্ব আদর্শ প্রদর্শন করেন। বিদ্যারণ্যের দার্শনিক মত 
কেবল তাহার গ্রন্থেই. সংবদ্ধ ছিল না, পরন্ত তাহার জীবনেও 
প্রতিফলিত হইয়াছিল ।৮১ 


চতুর্দশ শতকের শেষ পাদ। মাছ্রা যুদ্ধের পর হইতে দক্ষিণ 
ভারতে বিজয়নগর অজেয় হইয়া উঠিয়াছে। শুধু শক্তি ও সমৃদ্ধিতেই 
নয়, ধর্ম ও সংস্কৃতির বিকাশেও বিদ্যারণোর স্থাপিত এই রাষ্ট্র সারা 
ভারতের শ্রদ্ধা অর্জন করিয়াছে। বলা বাহুলা, এই সর্ববাঙ্গীণ বিকাশের 
মূলে কাজ করিয়াছে প্রধানতঃ এই মহাসন্যাসীর ব্যক্তিত্ব, কর্ম্মশক্তি ও 
আত্মিক প্রেরণা । 
বিদ্যারণ্য স্বামী এ সময়ে প্রার অশীতিপর বৃদ্ধ। শৃঙ্গেরী মঠে 
বসিয়া এতকাল ধরিয়া তাহার বড় সাধের ধর্ম্মরাজ্য তিনি গড়িয়া 
তুলিয়াছেন। সযত্বে ঢালিয়াছেন তাহাতে অধ্যাত্বজীবনের প্রাণরস। 
এবার তাহার চমকপ্রদ জীবননাট্যে বিরতির পালা । কর্মজীবন হইতে 
চিরতরে তিনি অবসর নিলেন, একান্তভাবে ডুবিয়া গেলেন আত্মজ্ঞানের 
চরম সাধনায়। 
ভারতের শ্রেষ্ঠ বেদান্তগীঠ, শৃন্সেরী মঠের তিনি অধ্যক্ষ মারা 
ভারতের বেদান্তী সমাজের মধ্যমণি। তাই দিনের পর দিন, মাসের 
পর মাস, জ্ঞানপন্থী সাধকেরা দলে দলে এখানে আসিয়া উপনীত হন, 
টাহেন মুসুক্ষার পথনির্দেশ। জগদ্গুরু শঙ্করাচার্য্য, বিদ্যারণ্য স্বামীর 
১ সা পরজানানন্দ সরদতী : বেদান্ত দর্শনের ইতিহাস, য় খণ্ড পৃঃ ১৩৮ 

লোকোত্তর জীবনের ছায়ায় বসিয়া তাহারা হন কৃতার্থ। অনেকেরই 
জীবনে ঘটে বহুবাঞ্ছিত রূপান্তর । 

শৃঙ্গেরী আর বিজয়নগরের মধ্যে রহিয়াছে দীর্ঘদিনের অবিচ্ছেদ্য 
যোগাযোগ । তাই স্বভাবসিদ্ শ্রদ্ধা ও আনুগত্য নিয়া রাজা ও. 
আমাত্যেরা' মাঝে মাঝে মঠে উপস্থিত হন। কখনো বা এই জীবনুক্ত 
মহাপুরুষের কাছে নির্দেশ চহিয়া পাঠান। কিন্তু আজকাল আর এমব - 
দিকে বিদ্যারণ্যের জক্ষেপ নাই। সহাস্তে এক এক দিন জিজ্ঞাস 
রাজা ও মন্ত্রীদের স্মরণ করাইয়! দেন রাজর্ষি জনকের উক্তি__ 

কোটয়ো ব্রহ্মণো যাত। গতাঃ সর্গপরম্পর1। 


প্রযাতাঃ পাংসুবন্ধুপাঃ কা ধৃতি মম জীবিতে ৷ 
( যোগবাশিষ্ট ) আহহ 


__কোটি কোটি ব্ৰহ্মা কোথায় চলিয়া গিয়াছে, কত স্থষ্টিরাজি হইয়াছে 
ধ্বংস, কত মহীপতি উড়িয়া গিয়াছে ধূলির মতো । আমার এ জীবনের 
উপর আস্থা তবে আর কেন? 

মরলীলার শেষ দিনটি অবশেষে আসিয়া পড়ে। শুধু শু্সেরীর 
সাধনগীঠেই নয়, সারা দক্ষিণ ভারতে ঘনাইয়া আসে শোকের করুণ 
ছায়া। লক্ষ লক্ষ নরনারীর নয়ন হয় অশ্রুসজল। 

ধর্ম্মধৃত সমাজ ও রাষ্ট্র গঠনের যে পবিত্র ব্রত আচার্য্য গ্রহণ 
করিয়াছেন, তাহা যে এখনো পূর্ণরূপে উদযাপিত হয় নাই। আরব্ধ 
কর্ম্মযজ্ঞকে ঠেলিয়া ফেলিয়া কোথায় তিনি আজ চলিয়াছেন ? 

শিষ্য ও সেবকের দল অন্তিম শয্যা ঘিরিয়া দাড়ান। একান্ত- 
সেবকটি অশ্রুদ্ধ কণ্ঠে প্রশ্ন করেন, “প্রভু, বেদান্তের মহাপীঠ এই 
শুঙ্গেরীর জন্য, আপনার স্থষ্ট ধর্সরাজ্য বিজয়নগরের জন্য, কি রইলো! 
আপনার শেষ নির্দেশ? এ ছুটি সম্পর্কে অন্তরের কোন্‌ ইচ্ছা আপনি 
জানিয়ে "যাচ্ছেন ?* 

আত্মজ্ঞানী মহাবৈদান্তিকের আননে ফুটিয়া উঠে স্মিত্হাস্ত। 
অস্ফুট স্বরে আবৃত্তি করেন 

ন তদস্তি ন যত্রাহং ন তদস্তি ন যন্ময়ি। 
কিমন্যাদভিবাঞ্ছামি সর্বং সংবিন্ময়ং ততম ॥ 


--সংসারে এমন কিছুই নাই, যাহাতে আমি নাই ; এমন কিছুই নাই 
যাহ! আমাতে নাই। ওই আমি অন্য কোন্‌ বস্তু আর কামনা করিব ? 
আমার চতুর্দিকে ছড়ানো যউ.কিছু বস্তু সবই যে পরম আমারই 
চেতনার ওতপ্রোত। দর 

বেদান্তকেশরী বিদ্যারণ্যের কঠ নীরব হয়, আননে ফুটিয়া উঠে 
নিস্তরঙ্গ মহাসাগরের প্রশান্তি । ধীরে ধীরে নয়ন নিমীলিত করিয়া 
আত্মজ্ঞানী মহাসাধক নিমজ্জিত হন চিরসমাধিতে, লাভ করেন তার 
বহুবাঞ্ছিত চিরনির্ববাণ ৷ 

চতুর্দশীর রাত্রি। আম্বোধিয়ার দেবী মন্দিরের চারিপাশ ঘিরিয়া 
নামিয়াছে থমথমে ঘন অন্ধকার । এ অন্ধকারে কাহাকেও চিনিয়া নিবার 
উপায় নাই। শুধু প্রদীপের স্বল্প আলোকে চোখে পড়ে, একদল ভক্ত 
নরনারী নীরবে মণ্ডপতলে বসিয়া! রহিয়াছে । : 

গহন অরণ্যের এক প্রান্তে এই মন্দির। তাই জনসমাগম প্রায়ই 
এখানে তেমন দেখা যায় না। কিন্তু আজ রহিয়াছে বিশেষ পুণ্যতিথি। 
এমনি তিথিতে পুণ্যার্থীরা দলে দলে আসিয়া জুটে, ভক্তিভরে বিগ্রৃহের 
পুজা দিয়া বে যাহার ঘরে ফিরিয়া যায়। 

অদূরে হঠাৎ শোনা যায় অশ্ব-্ুরের খটাখট শব্দ৷ এ আবার কি? 
সবাই উৎকর্ণ হইয়া উঠে। সঙ্গে সঙ্গে মন্দির চত্বরে প্রবেশ করে এক 
তেজস্বী ঘোড়সওয়ার। 

বড় রহস্তময় এই যোদ্ধুবেশী পুরুষ ! মাঝে মাঝেই তাহার দর্শন 
মিলে। মন্দিরে সে ঘোড়া ছুটাইয়া আসে, ভক্তি-ভরে পুজা অর্চনা 
সম্পন্ন করে। দীনদুঃীদের দু'হাতে বিলায় টাকাকড়ি। তারপর আবার 
হঠাৎ ঘোড়া ছুটাইয়া মিলাইয়া যায় বনমধ্যে ৷ 

পরিচয় তাহার কাহারো জানা নাই। ভাঁবভঙ্গী দেখিয়া সাহস 
করিয়া কেহ কিছু জিজ্ঞাসাও করে না। যেমনি আকস্মিকভাবে সে 
উপস্থিত হয়, তেমনি হয় অন্তহিত। 

পাশের বটগাছের শাখায়, ঘোড়া বীধিয়া রাখিয়া লোকটি মন্দিরের 
সিঁড়িতে উঠিতে যাইবে, হঠাৎ কাণে পশে এক ভিখারী বালকের 
করুণ কান্না । ক্ষুধার যন্ত্রণায় সে অধীর ! জননী কত করিয়া বুঝান, 


কিন্তু ছেলেকে শীস্ত করানো যায় কই? J 


ভারতের সাধক 


যোদ্ধুবেশী আগন্তক থমকিয়া দীড়ায়। দেবদর্শনের শুরুতেই এ 
-আবার কোন্‌ অলক্ষুণে বাধা । 

আগাইয়া গিয়া রোবকষায়িতনেত্রে বালকের মাতাকে বলে, 
“এই রাত্তিরে কীছুনে ছেলেটাকে কেন এখানে টেনে এনেছে? যদি 
নিয়েই এসেছো, তে! চুপ করিয়ে রাখতে পারোনা? এটাঁ তোমার 
ঘর বাড়ী নয়, মন্দির। লোকে দেবতার পূজে! দেবে, ন! বসে বসে 
এ অসভ্য ছোড়াটার নাকী কন্না শুন্বে ?” 

নারীর ক বেদনায় ভর!। উত্তর দেয়, “বাবা, ছেলেটাকে চুপ 
করিয়েই তে! রাখতে চাই। কিন্তু তা পারছি কই? আর ওরই 
বা দোষ কি বল? আজ দুদিন পেটে একট! দানাও পড়েনি । মন্দিরে 
এসে, প্রসাদ পাবার আশায় বসে আছে ঘণ্টার পর ঘণ্টা । এবার আর 
ধৈৰ্য্য রাখতে পারছে না” 

“দুদিন খাওয়া হয়নি ! কেন? তোমরা কোথা থেকে আসছো, 
বলতো! ?”__লোকটির স্থুর এবার অনেকটা নরম । 

“পোধ না থেকে ।” 

“সেকি! সে যে অনেক দূরের পথ। নিজের গঁ! থেকে এতদূর 
‘কেন চলে এসেছে! * 

“সাধে কি আসতে হয়েছে বাবা? ছেলেটার কপাল মন্দ, তাই। 
দশখানা গাঁয়ের লোক জানে, আমাদের গোলা ভরা ধান ছিল, 
গোঁয়ালে ছিল গরু মোষ |» 

“তবে সে সব ছেড়েঃ কেন মরতে এলে এখানে ? 

অশ্ররুদ্ধ কণ্ঠে নারী উত্তর দেয়, “বাবা, কি আর তোমায় বলবো, 
সে এক চরম দুঃখের কাহিনী। প্রায় একমাস আগে, এই ছেলের বাবা! 
মারা যায়। সেদিন থেকে, আমার কপাল ভাঙার সঙ্গে সঙ্গে জ্ঞাতি 
বৈরীরা ষড়যন্ত্র শুরু ক'রে দিলো । জোর ক'রে করলো ভিটেমাটি 
ছাড়া। সর্বস্বান্ত ও নিরাশ্রয় হয়ে শেটায় এ বালককে নিয়ে হলাম 
দেশীস্তরী ৷” 


৬০ 


ভক্ত নামদেব 


«আহা !- সব কথা আমায় খুলে বলতো! আগে বল, কি করে 
তোমার স্বামীর মৃত্যু হলো ?” 

“রাজসরকারের সেনাদলে সে কাজ করতো । সেদিনকার রাতে: 
সঙ্গে ছিল আরে! চুরাশী জন সওয়ার। পোধ.নার জঙ্গলে এসে খাওয়া 
দাওয়ার শেষে কেউ বিশ্রাম করছে, কেউ ঘুমুচ্ছে, এমন সময় তাদের 
ওপর ডাকাত পড়লো । অতর্কিত আক্রমণে নিহত হ'ল সবাই। 
আমার স্বামীও প্রাণ হারালো 1৮ 

অভাগিনী রুদ্ধ কান্নায় একেবারে ভাঙ্গিয়া পড়ে। তারপর নিজেকে: 
কিছুটা সামলাইরা নিয়া, আঁচলে চোখ মুছিয়! বলিতে থাকে, “ভ্ঞাতিরা' 
আমাদের দূর ক'রে দিয়েছে ঘর থেকে। তাই আজ ছুমুঠো অন্নের, 
কাঙাল হয়ে এ ছেলেকে নিয়ে দোরে দোরে ঘুরছি। আচ্ছা বাবা» 
বিনা অপরাধে পঁচাশী জন মানুষকে এক দিনে হত্যা ক'রে ফেলে” 
এমন দানবকে ভগবান কেন স্থ্টি করেছেন? একথাটা কি আমায় 
বুঝিয়ে দিতে পারো? কত নারী বিধবা হলো, কত শিশু হলো 
সেদিন পিতৃহারা! এদের সবার দীর্ঘশ্বাস সে নরপশু কি জ্বলে পুড়ে' 
খাক্‌ হয়ে যাবে না?” 

দুঃখিনীর দীর্ঘস্বাসে ভরা এই অভিশাপ আগন্তকের উপর হানে: 
তীত্র কষাঘাত। 

ুহর্মধ্যে মুখ তাহার পাণুর হইয়া উঠে, হাত পা থর্থর্‌ করিয়া, 
কীপিতে থাকে। সর্বনাশ ! এতো! শুধু এ রমণীরই দুঃখের কাহিনী নয়» 
এ যে তাহার নিজেরই পৈশাচিক দুদ্কৃতির ইতিহাস ! 


সেদিনকার নরমেধ যজ্ঞের হোতা যে সে নিজেই। তাহারই 


চালিত দন্তুদল করিয়াছে এ হত্যাকাণ্ড। রক্তাক্ত, বীভৎস সেদিনকার 


সেদৃশ্ত! মনে পড়িলে আজো শরীর শিহরিয়া উঠে। 

বিধবার আকুল ক্রন্দন আর থামিতে চায় না। বক্ষে তাহার আজ 
তরঙ্গিয়া উষ্টিয়াছে দুঃখের পাথার | 

দ্য দন্্যুর পক্ষেও এই আত্তি সহা করা কঠিন। হৃদয়ে কেবলি 


৬১৯: 


ভারতের সাধক 
ন্বলিতে থাকে অন্ুতাপের ভ্বালা। সাপের মত কিল্বিল্‌ করিয়া 
উঠে চিন্তারাশি। কে জানে, তাহার পাপাচারের ফলে এই নারীর 
মত কত অভাগিনী হইয়াছে নিরাশ্রয়, কত ুখনীড় হইয়াছে বিনষ্ট ৷ 

নাঃ আর নয়। এই ছুক্কৃতিভরা জীবনের বোঝা আর সে বহিয়া 
বেড়াইবে না। লুণ্ঠন, গৃহদাহ, হত্যা, একটির পর একটি কত 
অপরাধই না৷ সে করিয়াছে। ঝারিয়াছে অসহায় মানুষের অশ্রুজল । 
তারি সঙ্গে নামিয়া আসিয়াছে দীর্ঘশ্বাস আর অভিশাপ । তাই তৌ 
মাঝে মাঝে পাপ স্বালনের জন্য সে ছুটিয়া আসে আন্বোধিয়ার 
এই মন্দিরে । 

কিন্ত দেবীর কৃপা কি মিলিয়াছে? পাপবাঁসনা কি ধুইয়া 
মুছিয়। গিয়াছে? কই, তাহাতে হয় নাই? অর্থের লালসা, হত্যার 
উন্মাদনা তেমনি রহিয়। গিয়াছে। কিন্তু এবার থামিবার পাল! । এই 
্বপ্য জীবনের উপর টানিয়া দিতে হইবে বিরতির যবনিকা | 

কাছেই দেয়ালের গায়ে ঝুলানো রহিয়াছে মন্দিরের সেবকদের 
শস্য কর্তনের তীক্ষ কাটারি। ইহার একটি টানিয়া নিয়! মন্দিরের 
ভিতর সে ঢুকিয়া পড়ে। মুহূর্তমধ্যে এ কাটারি বসাইয়া দেয় নিজের 
গলার । ফিন্কি দিয়া ছোটে রক্তধারা, ছড়াইয়। পড়ে বিগ্রহের অঙ্গে 
আর পুজার বেদীতে । 

একি উন্মাদের কাণ্ড! মন্দিরের পুরোহিত ও সেবকেরা হন্তনন্ত 
হইরা ছুটিয়া আসে । শুরু হয় প্রবল ধস্তাধস্তি। 

ক্ষত তেমন গভীর হইতে পারে নাই, লোকট তাই এবারকার মত 
রাঁচিয়া গেল। কিন্ত আত্মহত্যার এই অপচেষ্টার মধ্য দিয়! বিগ্রহকেও 
যে সে অপবিত্র করিয়া ফেলিয়াছে! 

সবাই মিলিয়া জোর করিয়! তাহাকে দেবীর মন্দির হইতে বহিষ্কৃত 
করিয়। দিল । ; 


অনুশোচনার আগুন হলি উঠিরাছে দন্্যর জীবনে । আনিয়াছে 


৮১১ 


ভক্ত নামদেব 
রূপান্তরের মহালগ্ন। আনম্বোধিয়া ছাড়িয়া তখনই সে বাহির হইয়া 
পড়ে পন্ধারপুরের পথে। 

অন্তরে জাগে তীব্র বেদনা ও আন্তি। কোথায় তুমি কলুবহারী 
প্রভু? কোথায় তোমার চির অম্তলোক ? ছুই নয়নে অশ্রু ঝরার 
আর বিরাম নাই। কাঁদিতে কীদিতে প্রভু বিঠঠলজীর চরণতলে সে 
গ্রহণ করে পরমাশ্রয় । 

দুদ্বর্ধ নরহত্যা পরিণত হয় নাম-প্রেমের মহাচরণে। : নামকরণ 
হয়_নামদেব। অর্ধ শতকেরও উপর, মীরাঠার জনজীবনে এই 
মহাসাধক অপূর্বব প্রভাব বিস্তার করেন। 

অনাধিনী বিধবার আকুল ক্রন্দন সেদিন উন্মোচিত করে এশী 
লীলার এক নৃতনতর দৃশ্যপট । দন্থ্ার উর জীবনে উৎসারিত করে 
ভক্তির ভাবগঙ্গা। এ গঙ্গায় অবগাহন করিয়া কৃতার্থ হয় লক্ষ লক্ষ 
নরনারী। 


জ্ঞানদেব ছিলেন মারাঠার ভক্তি-আন্দৌলনের পথিকৃৎ পন্থার- 
পুরের বিঠঠল সম্প্রদায়ের প্রধান নেতা । বিরাট প্রতিভা ও ভক্তি 
এশ্বর্ধের অধিকারী তিনি। কিন্তু ভক্তি আন্দোলনকে জনজীবনের 
পর্ববস্তরে বিস্তারিত করার সুযোগ তেমন পান নাই, কারণ স্বল্পায়ু 
হইয়া তিনি জক্মিয়াছিলেন। উত্তর কালে তাহার ব্রত উদ্যাপনের 
ভার পড়ে নামদেব আর তুকারামের উপর । 

জ্ঞানদেব গড়িয়া তোলেন জ্ঞানমিশ্রা ভক্তির আন্দোলন, আর 
নামদেব আনয়ন করেন শুদ্ধা ভক্তি। উভয় সাধকেরই এ ভক্তিধারার 
সিঞ্চনে সারা মহারাষ্ট্র তৃপ্ত হয়। 

নামদেব বয়সে জ্ঞানদেব হইতে কয়েক বদরের ছোট ছিলেন। 
জ্ঞানদেবের অকাল মৃত্যুর পর তিনিই হন দ্াক্ষিণাত্যের ভক্তিধর্মের, 
উৎস, আর এই ধর্ম প্রায়" চুয়ার বদর তিনি প্রচার করিয়া যান: 
পন্ধারপুরের বিঠঠল সম্প্রদায়কে দাড় করান দৃঢ় ভিত্তিতে । : 


৬৩ 


ভারতের সাধক 
ত্রয়োদশ শতকের মধ্যভাগ হইতেই বৈষ্ণব-তীর্থরূপে পদ্ধারপুর 
প্রসিদ্ধ হয়। জ্ঞানদেব, নামদেব, একনাথ ও তুকরামের প্রচারের 
মধ্য দিয়া 'ছাড়াইয়া পড়ে প্রভু বিঠঠলজীর মাহাত্ব্য । ইহার ফল হয় 
সুদূরপ্রসারী । মহারাষ্ট্রে অধ্যাত্মজীবনে এমন এক ধর্ম আত্মপ্রকাশ করে 
যাহা জাতিবর্ণনিবিশেবে সকলকে বৈষ্ণবীয় ভক্তির অধিকার দেয়। 


পন্ধারপুরে প্রাপ্ত এঁতিহাসিক নিদর্শন হইতে কিন্তু প্রমাণিত হয়, 
প্রাচীনকালে এখানে শৈব উপাসকের প্রভাবই ছিল বেশী। অনেকের 
মতে, এখানকার তীর্থাধিপতি বিগ্রহও আদিতে ছিলেন শিব । 

প্রাচীন মন্দিরের প্রধান পূজারী ছিলেন আচার্য্য পুগুলিক। কর্ণাট 
হইতে তিনি এস্থানে আসেন এবং অসাধারণ যোগবিভূতিসম্পন্ন 
মহাপুরুষ বলিয়া চারিদিকে খ্যাত হইয়া উঠেন। 

আচার্য্য পুণ্ডলিক কিন্তু শিব ও বিষ্ণু উভয়েরই উপাসক ছিলেন। 
তবে উত্তরকালে বিশেষ করিয়া পন্ধারপুরের কৃষ্ণবিগ্রহ বিঠঠলজীর 

" মাহাত্মই তিনি প্রচার করিতে থাকেন। ভক্তিবাদী বিঠ ঠল সম্প্রদায় 

ইহারই নেরুত্বে সংগঠিত হইয়া উঠে এবং ভক্তিবাদের প্রচার ও 
নামকীর্তবনে ব্রতী হয়।১ 

পরবর্তীকালে ভক্ত নামদেবের সময়েই পন্ধারপুরের এই কীর্তবন- 
সমাজের মর্যযাদা ও প্রভাব বাড়িয়া যায়। এখানকার সাধকদের 
কেন্দ্র করিয়া ভক্তির প্রবাহ দিকে দিকে ছঢ়াইতে থাকে । 


১২৭০ খৃষ্টাব্দে মহারাষ্ট্র এক ক্ষুদ্র গ্রাম নরসিংহপুরে নামদে 


১। এই প্রসঙ্দে_পদ্ধারপুর বিগ্রহ বিঠলজী সম্পর্কে ডক্টর পি, আর, 
ভাগারকরের একটি মন্তব্য বিশেষভাবে উল্লেখযোগ্য । তিনি বলেন, কৃষ্ণবিগ্রহ 
বিঠঠলজীর নামের অন্যতম বিশেষণ পাওুরদ ব! শুভ্রবরণ। এই বিশেষণের 
মধ্য দিয়া বিঠঠল সম্প্রদায়ের ভক্তগণ প্রচার করিয়াছেন যে, শিব ও কৃষ্ণ 
একই পরমতত্বরূপে বিরাজমান। দ্রঃ মিষ্টিসজ্জ ম্‌ ইন মহারাষ্ট্র আর, ডি; 
রানাড়ে £ পৃঃ ১৮৩ 

ভূমিষ্ঠ হন। কোন অভিজাত বা বিত্তবান পরিবারে তিনি জন্মগ্রহণ 
করেন নাই। পিতা দামাশেট নিম্নবর্ণের এক নগণ্য দরজি । হাটে 
বাজারে নিজের সেলাই কর! জামাকাপড় বিক্রয় করিয়া কোনমতে 
তাহার সংসারের ব্যয় নির্ববাহ হয়। . - 

শিশুপুজ্র ভূমিষ্ঠ হওয়া মাত্র দরজি দামাশেট ছুটিয়া যান ব্রাহ্মণ 
পাড়ায়। 

বাবাজী এখানকার এক প্রসিদ্ধ গণৎকার। গ্রামে কোন শিশু 
জন্মিলেই লোকে তাহার কাছে উপস্থিত হয়। বৃদ্ধ ব্রাহ্মণ খড়িপাতি 
নিয়! বসেন, বলিয়া দেন শিশুর ভবিষ্যৎ । 

দামাশেট প্রণাম করিয়া কহিলেন, “বাবাজী, দয়া ক'রে এ দাসকে 
বলে দিন, ছেলেটি আমার প্রকৃত মানুষ হবে তো? দীর্ঘজীবী হবে 
তো? দুঃখে দারিদ্র এমনিতেই তে দিন চলছেন» তার ওপর ছেলে 
যদি সংপথে না থাকে, দুটো পয়সা রোজগার না করে, তা হলে বুড়ো 
বয়সে দীড়াবো কোথায়? আর স্বল্লায়ু যদি হয়, সে আঘাতই বা সহ. 
করবো! কি কারে ?” 

গণনা শুরু হয়। কিছুক্ষণ বাদে বাবাজী ম্মিতহাস্তে কহেন 
“ঢামাশেট, তুমি দেখছি মহা! ভাগ্যবান। তোমার এ ছেলে হবে 
বিপুল এশ্বধ্যের অধিকারী । ভেবোনা, দীর্ঘজীবনও সে পাবে 1» 

“কাডালের ঘরে আসবে এতে। ধন দৌলত? বাবাজী, এ আপনি 
কি বলছেন? ভাল কারে দেখুন। ভুল হয়নি তো?” 

“না বাবা, গুরুকৃপায় গণনায় কখনো আমার ভুল হয় না। তবে 
কি জানো, তোমার ছেলে যে ধরণের ধনরক্ আনবে, তা দিয়ে তোমার, 
বৈষয়িক ছুঃখকষ্ট কখনো ঘুচবে না। এ জাতক অধিকারী হবে 
অধ্যাত্ব-ইশ্বর্যের। অতুল ভক্তিধন সে অর্জন করবে। ভক্তিচন্দনে 
চ্চিত ক'রে গাথবে অগণিত অভঙ-পদের মালা । এ পবিত্র মাল! 
কণ্ঠে পারে তৃপ্ত হবে দেশের জনগণ 1? | 

পুর বিত্তবিষয়ের মধ্যে জড়িত হইবে না, ধন উপার্জন. থাকিবে 

তাহার বিতৃষ্ণা। বেশ তো, তাহাই যদি বিধিলিপি হইয়া থাকে তে 
দামাশেট মনে কোন খেদ রাখিবেন না। 

দামাশেট দরিদ্র গৃহস্থ বটে, কিন্তু টাকা কড়ির লোভ তাহার 
নাই। সংপথ হইতে একটি দিনের তরেও তাঁহাকে কেহ ব্চ্যিত হইতে 
দেখে নাই। উত্থানে পতনে, সুখে দুঃখে ভগবানে চরণেই চিরদিন 
আত্মসমর্পণ করিয়া আছেন। পুত্র বিভ্তের অধিকারী নাই-বা হইল। 
সে সং হোক, ধর্মমপথে থাকুক, তবেই হইবে দামাশেটের তৃপ্তি 

গণৎকারের এই ভবিষ্যদ্বাণী কিন্তু ফলিতে দেখ! যায় নাই। বয়স 
বাড়িবার সঙ্গে সঙ্গে বালক মহ! দুর্দান্ত হইয়া উঠে । তারপর সংসর্গ- 
দোষে পরিণত হয় এক দছুদ্ধর্ধ দস্যুতে। নরঘাতকরূপে এ অঞ্চলে 
কুখ্যাত হইয়া উঠে। 

পুত্রের কুকীন্তির কথা প্রায়ই বৃদ্ধ দামাশেটের কাণে আসে। 
সার| অন্তর ব্যথায় ভরিয়া উঠে। ভগবানের চরণে আত্তি জানানো 
ছাড়া আর যে তাহার করার কিছু নাই। 

আনম্বোধিয়! মন্দিরের সেদিনকার এ অশ্বারোহীই দরজী দামাশেরে 
পুত্র সেই দন্থ্যু। আর্ত বিধবা আর তাহার স্বামীহস্তায় সেদিনকার এ 
নাটকীয় সাক্ষাৎ ঘটায় এক অঘটন। দন্থ্যজীবন হইতে বাহির হইয়া 
আসে এক পরম বৈষ্ণব । 

পদ্ধারপুর বিঠোবা-মন্দিরকে কেন্দ্র করিয়া এ সময়ে ভক্তিসাধকদের 
যে মধুক্র গড়িয়া উঠিয়াছিল, নামদেব আত্মপ্রকাশ করেন তাহারই 
মধ্যমণিরূপে । 

জ্ঞানদেবের অপূর্বব ভক্তিরসাশ্রিত রচন! 'জ্ঞানেশ্বরী” এ সময়ে 
প্রকাশিত হইয়াছে, বিঠঠল সম্প্রদায়ের মুখপাত্ররূপেও তিনি পরিচিত 
হইয়া উঠিয়াছেন। ভক্তি-আন্দোলনের শক্তি বৃদ্ধি করিতে পন্ধারপুরে 
সমাগত হইতেছে বিশিষ্ট সাধকের দল। নামদেবও আসিয়া এই সঙ্গে 
যোগ দিলেন। 

পাপ, কলুষময় যে জীবন পশ্চাতে ফেলিয়া আসিয়াছেন, তাহা 
নিঃশেবে ধুইয়া মুছিয়া ফেলিতে হইবে । এজন্য তরুণ ভক্ত নামদেবের 
চেষ্টার অবধি নাই । 

দিনের পর দিন অন্ুশোচনার আগুনে দগ্ধ হয় তাহার সংস্কারের 
বীজ। প্রভু বিঠঠলজীর রূপামৃত পানে, আর নাম সঙ্গীতে থাকেন 
তিনি সদা বিভোর। কৃস্ট্রত, ধ্যানজপ ও স্তুতি কীর্তনের মধ্য দিয়া 
দিনের পর দিন আগাইয়৷ চলে দুশ্চর সাধনা । 

মনপ্রাণ দিয়া নামদেব ভজন পূজন করিয়া চলিয়াছেন, কিন্তু 
প্রভুর কৃপা লাভের সৌভাগ্য হয় কই? বারবার মনে জাগে আলোড়ন 
চিন্ময়ধামের দুয়ার আজে! তো! নয়ন সমক্ষে উন্মুক্ত হইতেছে না । 

সেদিন আরতি ও নৃত্য-কীর্তন সবেমাত্র শেষ হইয়াছে, মন্দিরের 
অলিন্দে বসিয়া গিয়াছে আনন্দের হাট । 

পরমভাগবত জ্ঞানদেব ভাবাবিষ্ট। অদ্ধনিমীলিত নয়নে তিনি 
বিয়া আছেন। তাহার চারিদিকে গোরা কুমহার, সম্বং প্রভৃতি 
বিশিষ্ট ভক্ত সাধকের দল । সাধনা ও সিদ্ধির নানা তথ্য এবং তত্ব 
এই আসরে আলোচিত হইতেছে । 

গোর! কুম্হার পন্ধারপুর সমাজের এক সর্ববজনমান্য ভক্তিসিদ্ধ 
মহাপুরুষ । এ অঞ্চলের জনসাধারণের মধ্যে এই প্রবীণ সাধকের 
সিদ্ধাইরও খ্যাতি আছে প্রচুর । প্রসঙ্গক্রমে জনৈক ভক্ত আবদারের 
সরে তাহাকে কহিলেন, “গোরা চাচা, একটা! প্রশ্ন আমার রয়েছে। 
কপ! কারে যদি উত্তর দেন, তবে নিবেদন করি৷” 

“সে কি কথা বাবা, যে ছুটো| দিন বেঁচে আছি, তোমাদের কল্যাণ 
ক'রেই যে যেতে চাই ॥ বল বল, কি তোমার প্রশ্ন,” সন্সেহে ভক্তটির 
দিকে তাকাইয়। গোরা উত্তর দেন। 

লোকটি চতুর। হাপিয়া বলে, “নগণ্য লোকের এ এক অতি 
নগণ্য প্রশ্ন, গোরা চাচা। কিন্তু কথ! দিতে হবে__আপনি এর উত্তর 
আমায় দেবেনই। প্রতিশ্রুতি ন! পেলে আর এগুবোনা।” 

গোরা হাসিয়া কহেন, “আচ্ছা বাবা, বল। কথা দিচ্ছি সাধ্যমত 
জবাব অবশ্যই দেবো 1৮ 

“পন্ধারপুরের এই ভক্তসভায় বিশিষ্ট সব সাধকেরাই রয়েছেন। 
কিন্তু এরা ভাগবত সাধনার কোন্‌ স্তরে কে অধিষ্ঠিত, বিশেষ ক'রে 
ভক্তিসিদ্ধ হয়েছেন কারা, তা আমাদের খুলে বলুন।” ট 
॥ «এর কোন প্রয়োজন আছে বলে তো মনে হয় না !”__গোরার 
মুখভাব গম্ভীর হইয়া উঠে। 

“আপনি সিদ্ধ মহাপুরুষ । আপনার মুখ থেকে এ তথ্য জেনে 
নিতে পারলে আমাদের সুবিধে হয়__এই নূতন সাধকদের মধ্যে ধারা! 
কৃতী, তাদের চরণে শরণ নিয়ে ধন্য হতে পারি ৷” 

“এ কি অদ্ভুত প্রশ্ন তোমার, বাবা ! প্রকাশ্যে করতে হবে প্রভুর 
সাধকদের যাচাই? না--না, ত হয়না, এ যে গুদ্ধত্য ছাড়া আর কিছু 
নয়! আর কোন প্রশ্ন থাকে তো বল ?” 

“মার্জনা করুন, গোরা চাচা। সত্যি বলছি, আমার এই প্রশ্নে 
ওঁদ্ধত্যের লেশমাত্র নেই। সংসারের তাপছ্ঃখ ক্লিষ্ট পথিক আমর! । 
সঠিকভাবে জেনে রাখতে চাই__পথের বাঁকে বাঁকে কোথায় আছে 
বনস্পতির ছায়া । শরণ-ধর্ম্ম ছাড়া আমাদের মত জীবের উপায় কই ? 
গতি কই? তাই এ আশ্রয়দাতাদের চিনে রাখতে চাই৷”? 

গোরা এবার মৃতু হাসলেন । ধীরকণ্ঠে কহিলেন, “তোমার কথায় 
যুক্তি আছে কি নেই তা নিয়ে আর বিচার করবে৷ না।. কারণ, তোমায় 
প্রতিশ্রুতি দিয়ে ফেলে আমি আজ আটকে গেছি। বেশ, এখানকার 
সাধকদের সম্বন্ধে আমি তোমাদের কিছু বলবো। কিন্তু বাবা, জেনে 
রেখো, আমি. কুমারের ছেলে, কোন্‌ হাড়ি আগুনের তাপে কি 
রকম পুড়ছে__তাই শুধু বলতে পারি” 

কিছুক্ষণ নয়ন মুদিয়া থাকিয়া গোর! কুম্হার অবলীলায় বলিয়া 
দিলেন, কে কৌন্‌ অবস্থা লাভ করিয়াছেন । 

জ্ঞানদেব প্রভৃতি সাধকদের প্রশংসা করার পর তিনি কহিলেন, 

ভক্ত নামদেব 


“বিঠঠল সম্প্রদায়ের মধ্যে নবীন ভক্ত নামদেবই রয়েছে এখনো কিছুটা 
কাচা । প্রথম জীবনের সংস্কার আর দেহাত্মবুদ্ধি এখনো তার যায় নি-- 
ভক্তিসাধনার আধার হিসাবে অর্জন করেনি উপযুক্ত সামর্থ্য ৷” 

সভার এককোণে, নামদেব ভক্তিনস্রচিত্তে করজোড়ে বসিয়া 
আছেন। বর্ষীয়ান, সিদ্ধ সাধক গোরার এই মন্তব্য তীক্ষ শীয়কের 
মত তাহার বুকে গিয়া বিধিল। সারা মুখ হইয়া উঠিল পাণ্ডুর। 

গোরা কুম্হার শক্তিমান মহাপুরুষ । সবাই জানে, তাহার কথা 
অন্রান্ত। নামদেব তখনি ভাবিতে বসিলেন-__সত্যিই তো, জীবনে 
তাহার অম্ৃতলোকের বার্তা আজো পৌছে নাই। আকুল হইয়া কত 
কীদিতেছেন, কিন্তু প্রভু বিঠোবা তে! দর্শন দিতেছেন না । হৃদয় 
আজে। ভাগবত জ্যো তিতে উদ্ভাসিত হইয়া উঠে নাই ! 

অন্তরে জাগিয়া উঠে তীব্র অনুশোচনা । যে অমৃত আস্বাদন 
করার জন্য এত কৃচ্ছ, ব্রত, এত জপতপ করিলেন ভাগ্যদোষে সবই কি 
ব্যর্থ হইয়া গেল? 

অন্তর্দাহ ও নৈরাশ্যে নামদেব মুহমান হইলেন। 


রাত্রি ক্রমে গভীর হয়। ধর্মকথা ও আলোচনার শেষে একে একে 
সবাই মন্দির ত্যাগ করিয়া যান। 

নামদেব নতশিরে গিয়া দাড়ান ভক্তচূড়ামণি জ্ঞানদেবের সম্মুখে । 
কাঁদিয়া কহেন, “প্রভু, বড় আশী ক'রে বিঠঠলজীর চরণে আমি শরণ 
নিয়েছিলাম। অন্তরের ব্যাকুলতা নিয়ে ডেকেছি তাকে দিনের পর 
দিন, রাতের পর রাত। করেছি কত কচ্ছ-সাধন। কিন্ত কই, কৃপা 
তে আজো পেলাম না? আপনি একটু মুখ তুলে চান। দীক্ষা দিয়ে 
এ অধমের প্রাণ বাঁচান” 

সেহপুর্ণ স্বরে জ্ঞানদেব কহিলেন, “ভাই, শান্ত হও) বিঠোবার 
আঙিনায় পড়ে আছো। তোমার আবার ভয় কি? আমার থেকে 
বা সাহায্য পাবার তা সব সময়ই তুমি পাবে । কিন্তু ভাই, তোমার 

চিহ্নিত গুরু আমি নই। তোমায় যেতে হবে পরমভাগবত বিশোয়া 
খেচরার কাছে। তার. কাছ থেকেই মন্ত্র দীক্ষা, নিতে হবে। তবেই 
তোমার জীবনে উৎসারিত হবে এশী প্রেমের অমৃত-নির্ঝর ৷” 

সাধক বিশোয়া খেচরা আগে ছিলেন জ্ঞানবাদী। জ্ঞানদেবেরই 
কৃপায় কিছুদিন আগে তিনি রূপান্তরিত হইয়াছেন এক ভক্তি সিদ্ধ 
মহাপুরুষরূপে । 


অচিরে নামদেব বাপি গ্রামে, বিশোয়ার কাছে উপনীত হন। 
সাশ্রনয়নে মাগেন মহাত্মার কৃপা । 

করজোড়ে মিনতি জানাইয়া কহেন, “বাবা, নিজের আমার 
সুকৃতি বলতে কিছু নেই। অধম, ছুরাত্মা আমি। সারা জীবন কেটেছে 
দন্থুবৃত্তি ক'রে। এমন সাহস নেই যে, আপনার কৃপা ভিক্ষা করি। 
দয়াল জ্ঞানদেব আজ পাঠিয়ে দিয়েছেন আপনার কাছে। কিন্তু বাবা, 
আমার পাপের কলঙ্ক মুছে যাবে তো? পাবো তো বিঠঠলজীর 
কৃপা-প্রসাদ ?” 

ভাবাবিষ্ট বিশোয়া খেচর। ধীর পদে তার দিকে আগাইয়া 
আসেন। তখনি রচনা করেন এক অভঙ্‌। এই সঙ্গীতের ভিতর দিয়! 
নামদেবের প্রশ্নের উত্তর মিলে ঃ 

_-নিষ্ঠাভরে ক'রে যাও শ্রীভগবানের ধ্যান, পর্ববতপ্রমাণ পাপের 
স্বপও যে তাতে হয় ভন্মীভূত। এই ধ্যানেরই মাধ্যমে সাংসারিক 
জীবনের যত কিছু পাপ কলুষ নিঃশেষে যাবে ধুয়ে মুছে। বিশোয়ার 


বাণী শোন, হে নামদেব, সৌভাগ্যের তোমার থাকবে না সীমা, যদি 


পাও এই ভগবং-সরণির সন্ধান !-_-অভঙ ৩। 
নামদেবের দেহ তখন প্রেমভক্তির রসাবেশে ঘন ঘন কম্পিত 
হইতেছে, নয়নে ঝরিতেছে পুলকবারি। নিবেদন করিলেন, “বাবা, 


এ সন্ধান যে তোমাকেই বলে দিতে হবে। তোমার কৃপালাভের জন্যই: 


তো! এখানে আজ এমন ক'রে ছুটে আসা ?” 

“তয় নেই, নামদেব। তোমার অন্তরে আজ ভগবং-প্রেমের যে 
আগুন হ্ুলছে, অচিরে তাতে দগ্ধ হবে যত কিছু অজ্ঞান আর অহঙ্কার ৷ 
নির্মোহ, নিক্ষলঙ্ক হৃদয়বেদীতে সানন্দে এসে বসবেন বিঠঠলজী ৷ 
বৎস, এ কাজে সাহায্যের জন্য তোমায় আমি দীক্ষা দেব। আশশীর্ববাদ 
করছি, তোমার পরম প্রাপ্তি হোক্‌ । | 

মহাপুরুষের দীক্ষা আশীর্ববাদের ফল ফলিতে দেরী হয় নাই। 
বাঙ্সি গ্রামে বসিয়া নামদেব যে সাধনায় ব্রতী হন, তাহা সার্থক 
হইয়া উঠে। বিশোয়ার এক অভঙে ইহার ইঙ্গিত পাই ১ 

__“বিশোয়া খেচরার কাছ থেকে শোনা যায় আসল তত্র! তার 
দৃষ্টির সামনে, সার! বিশ্বচরাচরে দীপ্যমান রয়েছেন তার পরম প্রভু ৷ 
এ বিশ্বের জলে আর স্থলে, প্রস্তরে আর বৃক্ষলতায়, পিপীলিকা 
থেকে সৰ্ব্বোত্তম জীবের মধ্যে রয়েছেন তিনি ওতপ্রোত। বিশোয়া 
খেচর! করছে ঘোষণা-_সার! বিশ্বই হচ্ছে শ্রীভগবানের মুত্তি। এই 
উপলব্ধির মহামন্ত্রই দিয়েছে সে নামদেবের কাণে, নামদেরের শিরে 
রেখেছে নিজ হস্তের কল্যাণ পরশ, অপসারিত করেছে তার খণ্ডবোধঃ 
টেনে তুলেছে তাকে একীভূত পরম রসসত্বায়। ভাগবত রসের 
আনন্দে উচ্ছল হয়ে বিশোয়। বলছে আজ সবাইকে-_প্রভু জ্ঞানদেবের 
প্রেমের শিখায় একদিন সে স্বালিয়ে নিয়েছিল তাঁর সাধন জীবনের 
দীপালোক, সেই আলোকেরই পুণ্য পরশ আজ সে বুলিয়ে দিল ভক্ত 
নামদেবের জীবনে ।,_-অভঙ ৪ | 

প্রেমভক্তির অপরূপ আলোকের দীপ্তিতে ভাস্বর হইয়া উঠে 
নামদেবের সাধনজীবন। অচিরে চিন্ময় লোকের দুয়ার তাহার সম্মুখে 
উন্মুক্ত হয়, বিশোয়ার কৃপায় হন আপ্তকাম। ভক্তিসিদ্ধ তরুণ 
সাধকের দিব্য দৃষ্টিতে সর্বত্র স্কুরিত হইতে থাকে শ্রীভগবানের রসময়ঃ 


নয়নাভিরাম রূপ । 


বার্সি হইতে ফিরিয়া আসিয়াই নামদেব গোরা কুম্হারের কাছে 

গিয়া উপস্থিত হন। নিবেদন করেন, বিশোয়! খেচরার কুপা তিনি 
পাইয়াছেন। দীর্ঘ কুচ্ছ, ব্রত ও সাধনার ফলে লাভ করিয়াছেন দিব্য 
অনুভুতি । এবার তিনি বর্ষীয়ান মহাপুরুষ গোরার আশীর্বাদ প্রার্থী 

ভক্তপ্রবর গোরার রচিত এক অভঙ-গানে এই সাক্ষাতের তথ্য 
পরিবেশিত হইয়াছে £ 

‘ভক্ত জ্ঞানদেব আর নামদেবের সন্মুখে বসে গোরা একদিন 
পরখ করেছিলেন সাধুদের, যাচাই করেছিলেন তাদের অধ্যাত্মজীবনের 
উতকর্ষ। নামদেবকে তখন তিনি বলেছিলেন__কীচা ভাণ্ড। কিন্তু 
এবার যখন সে উপনীত হলো তার কাছে, প্রসন্নতায় ভরে গেল 
গোরার হৃদয়। নামদেবকে বললেন ডেকে» _-গোরা আর নামদেবে 
নেই কোন প্রভেদ। আরো! জানিয়ে দিলেন নামদেবকে,_-তার সমগ্র 
সত্তা প্রতিফলিত হয়েছে আয়ত ছুটি নয়নে, ভাগবত জীবনের উপলব্ধি 
ঝলসিয়ে উঠেছে নয়নতারায় ।_-অভঙ ১। 

প্রসনোজ্জল হাসি হাসিয়! গোরা কুম্‌হার নামদেবকে বুকে টানিয়া 
নিলেন, দিলেন সাধনপথের নূতনতর পাথেয়। 

গোরার স্বরচিত একটি অভঙ হইতে প্রমাণিত হয়, ভক্ত নামদেব 
তাহার নিকট হইতেও অধ্যাত্মদাধনার নিগুঢ় নির্দেশ কিছুটা! গ্রহণ 
করিয়াছিলেন ঃ 


--দাধক গোরা তার কাণ ভরে শুনেছে অনাহত ধ্বনি। সানন্দে 
ঘোষণা করছে সে এই জয়গৌরব | স্বয়ং বেদ পরম প্রভুর বর্ণনায় 
হয়নি সমর্থ, নিশ্চল হয়ে দাড়িয়ে আছে এই অন্তহীন প্রবাহের 
সম্মুখে। গোরা কুম্হার নামদেবকে ডেকে বলেছে__-ওগো এসো, এই 
আতে কর স্নান, তৃপ্ত হও দিব্যলোকের অমৃত-রসে 1৮-অভড ৩ |: 

পন্ধারপুর ভক্তসমাজের অগ্রণী সাধকরপে জ্ঞানদেব তখন 
ুপ্রতিষ্ঠত। বিঃঠল ভক্তসমাজের তিনি অবিসম্ঘাদিত নেতা। কৃপা 
করিয়া তিনিই সেদিন নামদেবকে বিশোয়া খেচরার কাছে দীক্ষা নিবার 

জন্য পাঠাইয়া দিয়াছিলেন। নামদেব তাই স্থির করিলেন, এবার 
হইতে স্থায়ীভাবেই পন্ধারগুরের প্রেমভক্তিময় পরিবেশে থাকিবেন। 
পরমানন্দে দিন কাটিবে জ্ঞীনদেবের পবিত্র সঙ্গে ৷ 
ই্টমন্ত জপ, -বিঠঠলজীর নাম কীর্তন আর বৈষ্ণবীয় দৈন্যের সাধন! 
__জ্ঞানদেবের নির্দেশে এই তিন ধারায় বহিয়া চলে ভক্ত নামদেবের 


-সাধনজীবন। 


জ্ঞানদেবের মহান গ্রন্থ জ্ঞানেশ্বরী ও অমৃতান্ুভব-এর খ্যাতি 
তখন ভারতের দিকে দিকে ছড়াইয়া পড়িয়াছে। পদ্ধারপুরের বিঠঠল 
ভক্তদের সাথে মিলিয়! তিনি উৎসারিত করিতেছেন প্রেমভক্তি ও নাম 
কর্তনের রসক্রোত। দিক্‌পাল ভক্তিসিদ্ধ মহাপুরুষরূপে তিনি সর্ববত্র 
কীন্তিত। এ সময়ে তাই দেশের নানা স্থান হইতে তাহার আমন্ত্রণ 
আসিতে থাকে। 

তীর্থ দর্শনের জন্য জ্ঞানদেব আগে হইতেই উৎসুক ছিলেন । 


এবার সুযোগমত একদিন বাহির হইয়া পড়েন পরিত্রাজনে। সঙ্গে 
“লেন গোরা, বিশোয়া খেচরা, সম্ঘৎ প্রভৃতি অন্তরঙ্গ সাধক। 


নামদেবও ছিলেন এই পরিব্রাজকদের সঙ্গে। ভারতের প্রধান 
তীর্থ ও তপস্তাক্ষেত্ৰগুলি দর্শনের সুযোগ পাইয়া অন্তর তাহার অপার 


তৃপ্তি ও আত্মপ্রসাদে ভরিয়া! উঠে। 


পদ্ধারপুরে ফিরিয়া আসার পর জ্ঞানদেব বেশীদিন ইহজগতে 
বাস করেন নাই। তাঁহার তিরোধানের পর হইতে বিঠঠল সমাজের 
নেতারপে চিহ্নিত হন ভক্তশ্রেষ্ঠ নামদেব। এ সময় হইতে ভক্তি- 
আন্দোলন পরিগ্রহ করে নূতন রূপ, নূতন প্রাণশক্তি। 

অর্ঘ শতাব্দীরও অধিক কাল পন্ধারপুর সাধন কেন্দ্রে অবস্থিত 
থাকিয়া এই সিদ্ধ মহাপুরুষ মহারাষ্ট্রের ভাগবত সমাজকে পরিচালিত 
করিতে থাকেন। 


জ্ঞানদেব ও নামদেব দেশের ভক্তি আন্দৌলনকে পরিপুষ্ট করিয়া 

গিয়াছেন। কিন্তু উভয়ের প্রচারিত ভক্তিবাদের তত্ব ও আদর্শের 
মধ্যে পার্থক্য অনেকটা ছিল। জ্ঞানদেব তাহার রচনা, উপদেশ ও. 
জীবনলীলার মাধ্যমে জ্ঞানমিশ্রা ভক্তি প্রচার করেন, আর নামদেৰ 
জোর দেন শুদ্ধাভক্তি, নামতত্ব ও নামকীর্তনের উপর | 

নামদেবের আরে| এক উল্লেখযোগ্য বৈশিষ্ট্য আছে। দাক্ষিণাত্যের' 
ভক্তিধর্ম্দে তিনি আনয়ন করেন এক ব্যাপক সর্বজনীন চেতনা । এই 
চেতনা উদ্বোধিত হওয়ার ফলে ভক্তির প্রবাহ ছড়াইয়া পড়ে সমাজের 
সর্বস্তরে । 

জাতিবর্ণ নিবিবশেষে সকল মানুষকেই এই ভক্তি সাধনায় নামদেব 
আহ্বান জানান। এই আহ্বান শুধু মহারাষ্ট্রেই নয়, সারা দক্ষিণ 
ভারতেই সাড়া জাগাইয়া তোলে । 


তখনকার দিনে পন্ধারপুর ছিল মহারাষ্ট্রের দেওগিরি রাজ্যের 
অন্তর্গত। নামদেবের অভ্যুদয় কালে এই দেওগিরির রাষ্ট্রজীবনে দেখা 
দেয় এক বড় দুর্দ্দেব ৷ 

১৩৭০ খৃষ্টাব্দে সুলতান আলাউদ্দীন খিলজীর সেনাপতি মালিক 
কাফুর এই রাজ্য আক্রমণ করেন। খিলজী বাহিনীর আঘাতে সারা 
দেওগিরি বিপধ্যস্ত হয়, সর্ববত্র উঠে তীত্র হাহাকার । 

রাজ! রামদেব রাও বন্দী অবস্থায় দিল্লীতে নীত হন। ছয়মাস কাল 
সেখানে থাকার পর খিলজী সম্রাটের করদ রাজারূপে তিনি দেশে 
ফিরিয়া আসেন। দুশ্চিন্তা ও হতাশায় জর্জরিত রামদেব রাও-এর 
মৃত্যু ঘটে ইহার তিন বংসর পরে। অতঃপর দিল্লীর সুলতান দেওগিরি 
রাজ্য নিজ অধিকারভুক্ত করিয়! নেন। 

রাষ্ট্রীয় জীবনের এই বিপর্ধ্যয় মহারাষ্ট্রের সমাজ-জীবনকেও চঞ্চল 
করিয়া তোলে। সর্বত্র দেখা দেয় অস্বস্তি, ভীতি আর হতাশা । 

এই ছূর্য্যোগের দিনেই নামদেবের আবির্ভাব। তাঁহার ব্যক্তিত্ব, 
আর ভাগবত জীবন সাধারণ মানুষের জীবনে বুলাইয়া দেয় সাস্তনার 

অমৃত প্রলেপ, সঞ্চারিত করে ভাগবত বিশ্বাসের শক্তি ও উদ্দীপনা ৷ 
মহারাষ্ট্রের পথে প্রান্তরে, প্রতি জনপদে, গীত হইতে থাকে তাহার 
মধুস্রাবী অভঙ্গ সঙ্গীত। 

নামদেব ও তাহার সমকালীন সাধকদের ভক্তি আন্দোলন সম্পর্কে 
মহারাষ্ট্রের ধর্ম্ম-সংস্কৃতির গবেষক, অধ্যাপক পটবর্ধন লিখিতেছেন_ 

“ভক্তির দুয়ার এ সাধকের! সদাই রাখিয়াছিলেন সর্ববজনের জন্য 
উন্মুক্ত। যে-ই একবার ইহার ভিতরে প্রবেশ করিত, অমনি সে 
গৃহীত হইত অন্যতম ভ্রাতারপে । শুধু তাহাই নয়, ভক্ত সাধকরপেও 
মৰ্য্যাদা তাহার অমনি বাড়িয়া যাইত। সন্ত বলিয়া লোকে তাহাকে 
ডাকিত। গরুডূধ্বজা, কীর্তন-সামিয়ান৷ ও পতাকার নীচে দাড়াইয়া, 
করতাল হাতে বিঠঠলজীর নাম একবার উচ্চারণ করিলেই সে চিহ্নিত 
হইত ভাগ্যবান ভক্তরূপে। এই কীর্ভনসভার আকাশ বাতাস ছিল - 
পরম পবিত্র । সমগ্র স্থানটিতে বহিয়া যাইত স্বগীয় নিঃশ্বাস, আর 
সকলেই ছিল এক পর্য্যায়ের। মানুষে মানুষে কোনরূপ তারতস্যের 
ভাব ছিল অমিন্তযনীয়। সত্যকার প্রেম, অকৃত্রিম প্রেম, এই ভক্ত 
গোষ্ঠীর মধ্যে ছিল বিরাজিত_তাঁই সেখানে উচ্চ নীচ, ধনী নিধনের 
পার্থক্য করার প্রশ্ন উঠিত না। সবাই ছিল সমধন্মী। 

“বৈষম্যের মনোভাব এখানে ছিল বিলুপ্ত। তাছাড়া, অহঙ্কার 
আভিজাত্য ও এঁতিহোর ভেদবুদ্ধি বা এককেন্দ্রিকতা জীয়াইয়| রাখার 
কোন উপায় ছিল না। যে কোন মানুষ-_-তা সে দুৰ্বল, রোগরিষ্টঃ খঞ্জ 
বাঁ অন্ধ যাহাই হোক না কেন__উদ্দীপিত হইত প্রবল শক্তিতে । এক 
প্রেম_একই আশ, বিশ্বাস ও প্রেমের উদার স্বপ্ন তাহারা দেখিত। 
ইষ্টদেব বলিয়া! সাধারণ ভক্ত মানুষ বাহারই চরণে নতি জানাক্‌ না' 
কেন-__তিনি বিঠোবা, দত্তাত্রেয় বা নাগনাথ, ঘিনিই হোন না কেন 
_ সকলেই ছিল এক, সকলেই ছিল অবিভাজ্য প্রেমের সুত্রে বিষ্বৃত। 
বয়সের পার্থক্য, ্রীপুরুষের ভেদ, জাতি বা বর্ণের গণ্ডী ভক্তদের এই 
পবিত্র ক্ষেত্রে কখনো টানা হইত ন|। প্রেমের আনন্দে, ভগবৎ-সেবায় 

শান্তি ও পরিতুপ্তিতে, ন্ৃত্যবীর্তনের আবেশের পশ্চাতে, সদা জাগ্রত 
ছিল একই অগ্নিময় উদ্দীপন! 1৮১ 


দাক্ষিণাত্যের ভক্ত সাধকের! সকলেই নাম কীর্ভনের উপর জোর 
দিয়া গিয়াছেন। কিন্তু এইসব সাধকদের মধ্যে নামদেবের প্রচারিত 
নাম-প্রেমের প্রসিদ্ধিই সব চাইতে বেশী। একদিকে ছিল তাহার 
পন্ধারপুরের কীর্তনসভা_-এই সভার মধ্যে দিয়া দিনের পর দিন 
বিস্তারিত হইত নামামৃতের ধারা, আর একদিকে এই অমৃত উচ্ছুলিত 
হইয়া উঠিত ভক্ত সাধারণের কণে কঠে__হ্ৃদয় গলানে| অভঙরাজির 
মধ্য দিয়া। নামের চারণ দিনের পর দিন এমনি ভাবেই উদ্যাপন 
করিতেন তাহার ধৰ্ম্ম জীবনের মহান ব্রত। 

নাম-মহিমার কথা৷ নামদেব বার বার তাহার অভঙে গাহিয়াছেন ঃ 
_-্বলস্ত আগুনের লেলিহান শিখা বেষ্টন করেছিল পাণ্ডবদের অরণ্য 
কুটির। কিন্তু নামরসের প্রসাদে সেদিন তারা পেয়েছিল পরিভ্রাণ। 
পুরাণে রয়েছে লেখা__গোচারণ-রত রাখালের! নামের বলে নিষ্কৃতি 
পেয়েছিল আগুনের হাত থেকে, এডিয়েছিল নিশ্চিত মৃত্যু । হনুমানকে 
যায়নি দগ্ধ করা, কারণ, সে যে সদাই ডুবে ছিল রামনামে। অগ্নি গ্রাস 
করেনি প্রহ্নাদকে__ভক্তবীর নামজপে ছিলেন মত্ত। সীতার অন্তরে 
জেগেছিল রঘুনাথের স্মৃতি, তাইতো৷ অগ্নি তাকে এতটুকু করলো না 
স্পর্শ। লঙ্কাদহনের দু্দিবের মাঝে বিভীষণের প্রসাদ পেলো রক্ষা, 
কারণ, প্রেম হয়েছিল তার ভগবানের নামের সাথে ।__অভঙ ৫। 

_খিই নিঃসীম স্থষ্টির মাঝে ঈশ্বর আমার রয়েছেন প্রচ্ছন্ন হয়ে, 
কিন্ত তার নামের স্ুধাকে তো পারেননি তিনি লুকিয়ে রাখতে । যখনি 
এই নামের তরে হই অধীর, অধরা অমনি এসে দেন ধরা, তার কপার 
হয় অপরূপ প্রকাশ ।+-অভঙ ৬৬। 

১। মিষ্টিসিজম্‌ ইন্‌ মহারাষ্ট্র বেলভালকাঁর রাণীড়ে পূঃ ২০৯ হইতে 
উদ্ধৃত ও অনুদিত । 


এ 


ভক্ত নাঁমদেব 

পরম প্রভুর জন্য, তাহার নামামৃতের জন্য ভক্ত নামদেব বিবাগী 
হইয়াছেন, ছাড়িয়াছেন তাঁহার সর্বস্ব । এই চরম দানের ফলেই যে. 
ঘটিয়াছে তাহার পরম প্রাপ্তি! তাই তাহার মধুর অভঙগুলিতে 
নিহিত রহিয়াছে বৈরাগ্য ও ত্যাগ ভিতিক্ষার প্রশত্তি। সর্বস্ব না! 
বিলাইয়। দিলে যে সর্ববয়ের প্রতি সত্যকার প্রেম উপজিত হয়না ; 
হয় না তাহার কৃপারসের বর্ষণ। সংসারকে না ছাড়িলে হয় না 
সংসারের সার গ্রহণ । নাঁমদেব তাই বলিতেছেন £ 

_ “হাতে নিয়ে মধুনিষ্যন্দী বীণা, কণ্ঠে নিয়ে প্রভুর নাম-সঙ্গীত” 
আমি দীড়াবো গিয়ে তার মন্দিরে । পানাহার করবো ত্যাগ, করবো 
সদা ভার অনুধ্যান। মনের পট থেকে মুছে যাবে পিতামাতা, পত্বী-: 
পুত্রের স্মৃতি, দেহবোধ যাবে নিশ্চিহ্ন হয়ে। ওগো নামের সমুদ্রে: 
নামদেব যাবে চিরতরে তলিয়ে 1-_অভঙ ৭৭1 

_ “ভাই, সংসারকে বজায় রেখে ঈশ্বরকে কি করে তুমি পাবে? 
তা যদি হতো, তা'লে সনক হতেন না সর্ববত্যাগী_ ঈশ্বর পাগল। 
গৃহস্থীতে থেকেই যদি প্রভু আমার হতেন লত্য শুক তাহলে বেরিয়ে 
যেতেন না৷ বনে। তাই দেখেই তে! নামদেব ছেড়েছে তার আত্ম- 
পরিজন-_-সব কিছু। কাঙালের মত কেবলি ছুটে চলেছে পরসপ্রত্থর 


পানে ।৮-অভঙ ৮৩। 


সরববত্যাগী মহাপুরুষ নামদেব। দৈন্য ও বৈষ্ণবীয়তার এক মূর্ত 
বিগ্রহ তিনি। তাই তো দলে দলে মারাঠী নরনারী তাহার কীর্ভন 
সভায় যোগ দেয়, তাহার দর্শন মানসে পদ্ধারপুরে ভীড় করে। এই 
ভক্ত দর্শনার্থীরা সং গৃহস্থ । সুস্থ, সুন্দর পরিবেশে, আত্মপরিজনে ঘেরা 
থাঁকিয়াই তাহারা ঈশ্বরের কৃপা লাভ করিতে চায়। নাঁমদেবের 
কাছে মিনতি জানায়, “প্রভু আপনার বাণী তো চরম ত্যাগের বাণী। 
সে ত্যাগের যোগ্যতা আমাদের কই? অভাগা, দুর্বল জীবের জন্য: 


আপনার কি ব্যবস্থা, তাই বলুন ।” 


ভারতের সাধক 


নামদেবের কতকগুলি জনপ্রিয় অভঙে এই ভক্তদের জন্য পথের 
নির্দেশ রহিয়াছে £ 

যাই থাক্‌ না তোমার বৃত্তি আর কর্ণ, প্রভুর দিকে লক্ষ্য 
রেখে সদাই থাকবে স্থির। দ্যাখো, বালক আকাশে ঘুড়ি গড়ায়, কিন্ত 
হাতে ধরা থাকে শক্ত ডুরি। চোখ ছুটে থাকে নিবদ্ধ ঘুড়ির দিকে, 
ডুরি নিয়ে ব্যস্ত হবার নেই তার প্রয়োজন । দেখবে এসো, গুজরাটের 
মেয়েদের। শিরে তাদের সাজানো আছে ঘড়ার পর ঘড়াঃ হাত 
দুলিয়ে হেটে চলেছে অবলীলায়, কিন্ত মন রয়েছে ঘড়ার ওপর । 
স্বৈরীণী নারীর মন বাস! বেঁধেছে তার নাগরের রূপে । তঙ্করের শুন্য 
দৃষ্টি সদাই পড়ে রয়েছে লোকের সোনাদানায়। কৃপণের লোভাতুর 
মন জড়িয়ে আছে তার বিত্ত সঞ্চয়কে। সব মানুষই এমনিভাবে, 
তার কর্মের জালে জড়িয়ে থেকেও অনুধ্যান করতে পারে প্রাণপ্রভুর 
চরণকমল ।”__অভঙ ৮৫। 

নামদেব সিদ্ধপুরুষ, পরম কৃপালু তিনি। তাই ভক্ত ও মুক্তিকামী 
মানুষের সঙ্গে আর্ত নরনারীর ভীড় সদাই তাহার দুয়ারে লাগিয়াই 
আছে। ইহাদের কেহ আসে রোগমুক্তির জন্য, কেহ চায় শোক-দগ্ধ 
হৃদয়ের ভ্বালার উপশম। দুঃখ দারিদ্র্য মোচনের জন্য কেহ জানায় 
আকুল প্রার্থনা। ভক্তি রসাত্মক অভঙের মধ্য দিয়া এই সব তাপিত 
জনগণের জন্য আসে নামদেবের বাণী ঃ 

_-মানু ভুলে যায়_তার এই ব্যাধির জ্বালা, সংসারের ছুঃখ 
দহন, স্ুষ্টি করেছে সে নিজে । তার পাপকর্ম্মই টেনে নামিয়েছে 
তাকে এই রোগশোক ছুঃখহর্দশার পক্ষে । ওগো, ভাবো একবার, 
খে তিক্ত ফলের বীজ করেছো! রোপণ, তাতে কি করে ফলবে মধুর 
রসাল ফল? আকন্দের কুঁড়ি থেকে হয় কি কখনো স্ুম্বাহু কদলী ? 
উদ্খলের দণ্ড দিয়ে কি তৈরী হয় ধন্ুকের বাণ? যতই চুর্ন কর 
পাথরের পিণ্ড, জল হবেনা নিন্কাশিত। ওগো ভাগ্য বিড়ম্বন! নিয়ে 
ক্রোধ ক'রে লাভ নেই, বরং ভাবে কৃতকর্মের কথ! ৷? অভঙ-৯২ 


-এ৮ 


ভক্ত নামদেব 


যে কোন সামাজিক দুর্নীতি ও ছু্ৃতির বিরুদ্ধে ভক্ত নামদেবের 
উগ্মার সীমা ছিলনা । স্বরচিত সঙ্গীতে তিনি গাহিয়া গিয়াছেন ঃ 

__পপরনারীর আকর্ষণে হয়োনা অন্ধ । নামদেব বলে_-এ আকর্ষণ 
আর লোভ, এগিয়ে আনবে তোমার নিশ্চিত বিনষ্টি। এই পাপেই 
ভন্মাস্ুর হয়েছিল ধ্বংস । এরই ফলে চন্দ্র পড়েছিল ক্ষয়রোগের কবলে, 
ইন্দ্রের দেহে হয়েছিল সহস্র গর্ত ।'_অভঙ ১০২। 

_ 'নামদেব বলছে সাধনকামী সব মান্থবকে_ শান্ত ও বীতরাগ 
আমরা তখনি হবো, যখন রূপসী নারীর নয়নবাণে আর হবোনা বিদ্ধ 
-আতবজ্ঞানের পথে চলার কথা তখনি আসবে, যখন দেখা যাবে__ 
ক্রোধ আর প্রেম দুই-ই হয়েছে তরোহিত, হয়েছি আমরা নিস্তরঙ্গ । 
অহংবোধ বিলুপ্তির কথা যাবে না মুখে আনা, যদি ভেতরকার সত্তাকে 
না কারে তুলি শুচিশুত্র, অনিন্দনীয় ।”-__অভঙ ১০৩ । 


সাধু সন্ত এবং যোগী মহাপুরুষদের সম্পর্কে নামদেব কতকগুলি 
জনপ্রিয় সঙ্গীত-পদ রচনা করিয়। গিয়াছেন। সাধনা ও সিদ্ধির প্রকৃত 
মূল্যায়ন ইহাতে পাই ঃ 

_ “নামদেব বলছে, শোন ভাইসব, আধ্যাত্মজীবনের রজক হচ্ছে 
'সাধু সন্তের দল। চৈতন্তোদয়ের সাবান তারা লাগায় মানুষের মন- 
বন্ধে, কাচে তা প্রশান্তি আর স্থৈধ্যের ধোগীপাটে, জ্ঞানের নির্মল 
ভ্রোতধারায় করে ধৌত। এমনি ক'রে পাপের কলঙ্ক-কালি করে 
তারা নিশ্চিহ্ন” 

_ পথিক সেই স্থানকে, যেখানে নেই কোন সাধুষস্তের পুত সঙ্গ । 
মেই বিত্তবিষয় আর পুত্র কন্ায় ধিক্‌, যার দ্বারা হয়না সাধুলেবা। 
ধিক্‌ নেই জীবনধারায়, যাতে নেই ভগবানের আরাধনা। ধিক্‌ মেই 
সঙ্গীতে আর বিদ্যায়, য! হয় না নিবেদিত প্রাণপ্রভুর নামে। ধিক্‌ সেই 
-মানব জীবনে, যা হয়নি কেন্দ্রীভূত শ্রীভগবানে ।'-_অভঙ ১০২। 

_ “প্রেম সাগরে ডুবেছেন বলে তিনিই করতে পারেন দাবী, মান 


৭৯ 


ভারতের সাধক 


আর অপমান ধার কাছে হয়েছে সমতুল। বন্ধু আর বৈরী দুই-ই 
ধার চোখে হয়েছে সমান, তিনিই তো পরমপ্রভুর প্রেমভাজন। স্বর্ণ 
আর কর্দম যিনি করেন সমজ্ঞান” তাকেই তে| বল! যায় সার্থক 
যোগী। সেই শুদ্ধাত্ম। মহাত্মাই ধরেন শোধনের মহাশক্তি। ওগো 
ত্ৰিলোক শুচি হয়ে ওঠে তার পুত চরণের স্পর্শে ।-_-অভঙ ১১৪। 

নামদেবের মতে, প্রকৃত সাধু তিনিই_হৃদয়ে ধাহার বাস করেন 
শ্রীনিবাস । এই প্রকৃত সাধু শুধু ভগবানকে বুকে ধরিয়া! রাখার 
শক্তিই অর্জন করেন না, অপরের বুকেও এই পরম বস্তু সংস্থাপন 
করিতে তিনি সমর্থ শক্তি আর করুণা_এই ছুইয়েরই এশ্বর্ধে 
সাধু থাকেন এশ্বধ্যবান। এ সম্পর্কে নিজের অভিজ্ঞতার কথাও তিনি, 
উল্লেখ করিয়াছেন £ 

_-ওরে ভাই, তিনিই তে! সার্থকনাম৷ সাধু, আশ্রিতকে যিনি 
করাতে পারেন ভগবং-দর্শন। কি ভাগ্যবান এই দীনাতিদীন ভক্ত- 
নামদেব! সে যে প্রত্যক্ষ করেছে তার শ্রীভগবানকে সাধুগোষ্ঠীর 
মাথার মণিরূপে 1» 


নামদেবের অভঙে, আর তাহার সাধন নির্দেশে ধ্বনিত হইয়াছে 
পরম আশ্বাসের বাণী। দীন ভক্তের জন্য, মুক্তিকামী মানব মাত্রেরই- 


জন্য, তিনি উচ্চে তুলিয়া ধরিয়াছেন ভগবানের করুণাঘন সত্তাকে । 
তাই তাহাকে বলিতে শুনি ঃ 

=_'ঈশ্বরোপলন্ধির শক্তি মহা কল্যাণময়, আর এ শক্তি হচ্ছে. 
শ্রীভগবানেরই দান। করুণাময় নিজে থেকেই যে এসেছেন এগিয়ে, 
যুগিয়েছেন ছুর্বল মানবকে তার উত্তরণের সামর্থ। নির্জন 
বনে গোমাত৷| প্রসব করে বাছুরকে, কিন্তু কে ঠেলে দেয় নবজাতককে 
তার মাতৃত্তন্থের দিকে? তুজন্র-শিশুকে কে শেখায় দংশন করার 
কৌশল? মোগরা পুম্প অবলীলায় সোজা হয়ে দাড়িয়ে থাকে তার 
লতার ওপর, কে তাঁকে বলে,_ওগো, বিতরণ কর তোমার বুকের. 


৯৮০ 


ভক্ত নামদেব 
সৌগন্ধ? মাকাল লতার শেকড়ে সেচন কর ছুগ্ধ আর মধু, কিন্তু ফল 
তার থাকবে তেমনি তিক্ত। ইক্ষুকে যতই কাটো খণ্ড খণ্ড করে, 
যতই করো চর্ববণ মধুর স্বাদ তার থাক্বে অব্যাহত। তাইতো 
নামদেব বলছে__এমনিভাবে সহজাত হয়ে রয়েছে মানুষের ঈশ্বর- 
লাভের শক্তি, এই শক্তিবলেই সে লাভ করবে তাঁর পরম প্রভুকে 
--অভঙ ১৩৫ । 


ক্রিরসের সমৃদ্ধি, আবেগধম্মিতা ও আন্তরিকতায় দাক্ষিণাত্যের 
ভক্তেদের অভঙ ভরলুর। সমকালীন ধর্ম্মান্দোলন ও সমাজ জীবনকে 
এগুলি গভীরভাবে নাড়া দিয়াছিল। এই সর্ববজনপ্রিয় কাব্যসঙ্গীতের 
সংবেদন ও সাধন-ইন্দিত বহু মানুষের হৃদয়ে জাগাইয়া তুলিয়াছিল 
অমৃতময় জীবনের আকাঙ্ক্ষা । 
মারাঠী অভঙ-রচয়িতাদের মধ্যে সর্বব প্রথমে প্রসিদ্ধি লাভ করেন 
জ্ঞানদেব। তারপর ভক্ত নামদেব। মনীষা ও জ্ঞানোজ্জলা বুদ্ধির দিক 
দিয়া জ্ঞানদেব উচ্চতর স্তরের হইলেও পদকর্তা হিসাবে নামদেবই 
হন বেশী জনপ্রিয় । অন্তরের আকুতি, আত্মনিবেদন ও প্রসাদগুণে 
তাঁহার অভঙসমূহ ভরপুর। অল্পকাল মধ্যে মারাঠার দিকে দিকে 
এগুলি ছড়াইয়! পড়ে । 
এই অমূল্য সঙ্গীতের ৮০টি পদ শিখদের স্ুপ্রসিদ্ধ গ্রন্থ-সাহিবে 
পরম সমাদরে স্থান পাইয়াছে। পরবর্তীকালে প্রকাশিত, গুজরাটের 
সর্ববজনশ্রদ্ধেয় সাধক নরসী মেহতার হরমালা গ্রন্থেও নামদেবের 
জীবন কাহিনী ও রচনার পরিচয় পাই। তুকারাম ছাড়া মহারাষ্ট্রের 
অভঙরচয়িতাদের মধ্যে নামদেবের সমকক্ষ আর কেহ ছিলেন না। 
দক্ষিণ ভারতের ভক্তিসাধনার ইতিহাসে ছুই নামদেবের আবির্ভাব 
ঘটিয়াছিল। ফলে আসল নামদেবের, অর্থাৎ, দরজী-তনয় মহাত্মা 
নামদেবের অভ্ড-পদের সঙ্কলন ছুরহ হইয়াছে। এ সম্পর্কে যুক্তি ও 


তথ্যাদি উপস্থাপিত করিয়া অধ্যাপক আর, ডি রাণাড়ে লিখিতেন £ 

ভারতের সাধক 


+মহাত্মা নামদেবের অভঙের প্রামাণিক সংগ্রহকাধ্য আজ অবধি 
সম্ভব হয় নাই। দরজী নামদেব ও ব্রাহ্মণ নামদেব এই দুই জনেরই 
অভঙ কালক্রমে মিশিয়া যাওয়ার ফলে এই কাজের সাফল্য সুদূর- 
পরাহত হইয়া রহিয়াছে । ছুই জনের অভঙ পৃথক করার একমাত্র 
চিন, ব্রাহ্মণ নামদেবের রচনার শেষে রহিয়াছে__বিষুহ্দাসনামা এই 
ভনিতা। এই নামেই প্রতি ক্ষেত্রে পদকর্ত। তাহার আত্মপরিচয় ঘোষণা 
করিয়াছেন। এই ব্রাহ্মণ বংশীয় নামদেব কিন্তু আমাদের আলোচ্য 
ভক্তিসিদ্ধ মহাপুরুষেরঃ আসল নামদেবের ছুই শত বৎসর পরে 
আবিভূ্তি হন। স্বভাবতই পূর্ববন্থুরী মহাত্মা নামদেবের অভঙ হইতে 
নিজের অভঙের পার্থক্য বজায় রাখার জন্য তিনি ব্যগ্র ছিলেন, তাই 
“বিষুদদীসনামা” ভণিতায় এগুলি চিহ্নিত করেন৷ 

“পুরবববন্তাঁ নামদেব অর্থাৎ আমাদের আলোচ্য মহাত্মা যদিই 
কখনো! নিজেকে ‘বিষ্ণুদাসনাম! বলিয়া অভিহিত করিয়া! থাকেন, তবে 
তাহ করিয়াছেন নিজেকে ভগবান বিষ্ণুর ভক্ত ও দাসরূপে পরিচিত 
করার জন্ত। আর পরবর্তীকালের ত্রাহ্মণনামদেব “বিষুদাসনামা” 
কথাটি ব্যবহার করিয়াছেন শুধু একট! উপাধি চিহ্নরূপে । উভয়ের 
মধ্যে আরো কয়েকটি পার্থক্যজ্ঞাপক বিশেষত্ব রহিয়াছে । ভাবের 
সমৃদ্ধি, ভাষার প্রাচীনত্ব এবং অন্যান্য বৈশিষ্ট্যের কথ! বিচার বিবেচন! 
করিয়া! দেখিলে আমাদের আসল নামদেবের প্রামানিক অভঙনমূহের 
সঙ্কলন হয়তো শীঘ্রই একদিন সম্ভব হইয়| উঠিবে ।»১ 

জ্ঞানদেবের তিরোধানের পর প্রায় অর্দ্ধ শতাব্দী কাল নামদেব 
পদ্ধারপুরের ভক্ত সমাজের নেতৃত্ব করেন। এই দীর্ঘ সময়ে বহু 
মুমুক্ষু নরনারী তাহার আশ্রয় লাভে ধন্য হয়। সমকালীন বিশিষ্ট 
সাধকেরাও এই মহাত্মার সান্নিধ্য লাভের 'জন্ত আসিতেন, লাভ 
করিতেন নান! মূল্যবান সাধন-নির্দেশ। 

১। হিস্টরী অব. ইণ্ডিয়ান ফিলসক্ষি ঃ বেলভালকর; রাণাড়ে ; ভল্যু_-৭, 


পৃঃ ১৮৭-১৮৮ ; 

ভক্ত নামদেব 

ভক্ত সম্বং ছিলেন বাগানের মালী । নিম্নশ্রেণীর ঘরে তাহার জন্ম । 
মীরাজের কাছে, অরণরীয়ে তাঁহার বাসস্থান। কাজ কর্মের তাহার 
অন্ত নাই__চাষ, জলসেচন, অনেক কিছু করিতে হয়। বাগানের 
সেবায় এতটুকও ত্রুটি হবার যো নাই। কিন্তু সারা দিনের এত 
কাজের সঙ্গে সদাই জড়ানো থাকে পরম প্রভুর মধুর ন্মৃতি। সমস্ত 
কিছুতেই ভক্তপ্রবর সম্বং দেখিতে পান তীহারই ছায়া। পরমানন্দে 
করেন ইষ্টের অনুধ্যান | 

সেদিন আপনমনে কাজ করিতেছেন, হঠাৎ দেখিলেন+ বাগানের 
সম্মুখ দিয়া জ্ঞানদেব ও নামদেব পদব্রজে কোথায় চলিয়াছেন। বড় 
অপ্রত্যাশিত ছুই মহাত্মার এই দর্শন । 

ভক্ত সন্বতের প্রাণে তখনি জাগিয়া উঠিল অভুতপূর্বব আনন্দের 
আবেশ । গভীর ইষ্টধ্যানে তিনি মগ্ন হইয়া পড়িলেন। এই দিন যে 
অতীন্দ্ৰিয় দর্শন ভাগ্যে ঘটে, তাহা তাহার সাধন জীবনকে রূপান্তরিত 
করে। উন্মোচন করে অধ্যাত্মলোকের সিংহদ্বার। 

ইহার পর হইতেই তিনি জ্ঞানদেব ও নামদেবের ভক্তিধর্ম্মের 
আন্দোলনের সহিত যুক্ত হইয়া পড়েন। 

অল্প বয়সেই জ্ঞানদেবের তিরোধান ঘটে, তাই তাহার সান্নিধ্য 
সম্বং বেশী দিন পান নাই। ফলে নামদেবের সাথেই গড়িয়া উঠে 
তাহার আত্মিক জীবনের গভীর যোগাযোগ । 

নামদেবের নামপ্রচারের ব্রত উদযাপনে সম্বৎ মালীর সহায়তা 
অনেক দিক দিয়া কার্যকরী হইয়াছিল । ১২৯৫ খৃষ্টাব্দে এই জনপ্রিয় 
সাধকের জীবনদীপ নিভিয়া যায়। 


মহারাষ্ট্রের সাধিক| এবং ভক্তি-রসাত্মক অভঙ-রচয়িত্রীদের মধ্যে 
জনাবাঈ এক বিশিষ্ট স্থান অধিকার করিয়াছিলেন। জ্ঞানদেবের 
ভগ্নী মুক্তাবাঈ ছাড়া আর কেহ সাধনা ও কবিত্বের ক্ষেত্রে এমন সাফল্য 
দ্রেখাইতে পারেন নাই। 


ভারতের সাধক 


প্রথম জীবনে এই জনাবাঈ নামদেবের পিতা দামাশেটের গৃহে 
পরিচারিকারপে নিযুক্ত হন। উত্তরকালে নামদেবের আশ্রয় তিনি লাভ 
করেন, সাধন জীবনে হন আপ্তকাম । 

তক্তিসাধনার মূল কথা আত্মনিবেদন। কিন্তু অহমিকা দূর না 
হইলে, দেহবুদ্ধি তিরোহিত না হইলে তো তাহা সম্ভব হয় না। চরম 
ত্যাগ তিতিক্ষা ও আত্মবিলুপ্তির মধ্য দিয়াই এই সাধনার ভিত্তি গড়িয়া 
তুলিতে হয়ঃ অন্য কোন পথ নাই। ভক্তকবি জনাবাঈ তাহার অভঙের 
মধ্য দিয়া এই তত্বটিকেই ফুটাইয়! তুলেন । 

তিনি গাহিয়াছেন,_-ভক্তির পথ নয়কো মোটেই সহজ, জ্বলন্ত 
অঙ্গারের কুণ্ড আর নদীর গভীর দুর্গম তলদেশের সাথেই চলে 
এ পথের তুলনা । এক মুঠো প্রাণঘাতী বিষ বা সুতীক্ষ তরবারির 
ঝক্বকে ফলার কথা ভাবো--আর জেনে রাখো, এমনিতর মারাত্মক 
পথ দিয়ে তোমায় ঢুকতে হবে ভক্তিলোকে !’ 

জনাবাঈর রসমধুর অভঙে নামদেবের সাধনজীবনের নানা তথ্য, 
তাহার অলৌকিক শক্তির নানা কাহিনী ছড়ানো আছে। 

নামদেবের কূপাতেই যে জনাবাঈর অধ্যাত্মিক জীবন সার্থকতায় 
ভরিয়া উঠিয়াছিল, তাহার রচিত এক অভঙের মধ্যে সেই স্বীকৃতি 
মিলে ঃ 

ভাগ্যের আমার সত্যই নেই সীমা, পেয়েছি আমি নামের চারণ, 
প্রভু নামদেবের পবিত্র সঙ্গ। আর এই সঙ্গের মাহাত্ম্যে পেয়েছি 
প্রভু বিঠঠলকে। বিয়ের আসরে বরের সাথে বসে বরযাত্রীদের লাভ 
হয় কত স্বাদ ভোগ্য, তেমনি নামদেবের অনুগামী হয়ে পেয়েছি আমি 
অধ্যাত্মজীবনের পরম ধন | 

গুরুর অলৌকিক শক্তির এক বিস্ময়কর কাহিনী ভক্ত জনাবাঈ 
পরিবেশন করিয়াছেন: 

সেবার পন্বারপুরে তুমুল বর্ষা শুরু হইয়াছে। নদীর ছুই তীর 
ভাসাইয়া ছুটিয়া আসিতেছে প্রচণ্ড বন্তা। গ্রামের লোকের আতঙ্কের, 

সীমা নাই। তবে কি উন্মত্ত নদী সারা পন্ধারপুরকেই ভাসাইয়া নিবে! 
নিশ্চিহ্ন হইয়া যাইবে বিঠৌবাজীর পবিত্র মন্দির ! . 

এ সঙ্কট সময়ে ভক্তপ্রবর নামদেব আগাইয়া আসিলেন, সকলকে 
অভয় দানে, করিলেন আশ্বস্ত ! বিঠঠলজীর মন্দির প্রাঙ্গণে, আর 
নদীর তীরে তীরে শুরু হইল আকাশভেদী নামসঙ্গীত । 

জনাবাঈ তাহার অভঙে লিখিয়াছেন,__স্ফীতকায়া৷ নদী ছুই তীরের 
বহু গ্রাম ধ্বংস করিয়া ফেলে, কিন্তু পন্ধারপুরের কাছে আসিয়া হঠাৎ 
ধারণ করে শান্তমূত্তি। সে এক অদ্ভুত দৃশ্য ! নামদেবের নামগানের 
মাহাত্ম্য সেদিন সারা পন্ধারপুর রক্ষা পায়। ' 

ভক্তিসিদ্ধ নামদেবের অলৌকিক শক্তির প্রকাশ সম্বন্ধে আরো! 
জনশ্রুতি প্রচলিত আছে। 


ভক্ত চোখা ছিলেন জাতিতে অস্পৃশ্য । সাংলির অন্তর্গত মঙ্গল- 
ভেদ! গ্রামে এই পুণ্যাত্ম! সাধক বাস করিতেন । জ্ঞানদেব ও নামদেব 
উভয়েরই তিনি পরম অন্তরঙ্গ । এক সময়ে ইহাদের সঙ্গীরপে 
ভারতের নানা ভীর্থেও পরিব্রীজন করিয়া আসেন। উত্তরজীবনে 
নামদেবের সহিত তাহার অধ্যাত্মজীবনের সম্বন্ধ ক্রমে আরো গভীর 
হইয়া উঠে। 

চোখার বৃত্তি ছিল রাজমিন্ত্রীগিরি। সারাদিন কঠোর পরিশ্রম 
করিয়া তিনি পরিবারের ভরণপোষণ করিতেন, আর তাহার এই 
কর্মজীবনের আড়ালে সদা বহিয়। চলিত ইষ্টনামের মধুংপ্রবাহ ৷ 
* মাঝে মাঝে চোখার ডাক পড়িত পন্ধারপুরের ভক্তসমাজে । ত্য 

বীর্তনের মধ্য দিয়া প্রভু বিঠঠলজীর মন্দির চত্বরে তিনি ভক্তি-রসের 
তরঙ্গ তুলিতেন। তারপর ফিরিয়া আসিতেন নিজ গ্রামে । 

হঠাৎ সেবার মঙ্গলভেদায় এক বড় দুর্ঘটনা ঘটিয়া যায়। কাজ 
করার সময় একটি দুর্গ প্রাকার ধ্বসিয়া পড়ে এবং উহার নীচে চাপা 
পড়িয়া চোখা ও তাঁহার একদল সহকর্মী প্রাণ হারান। বু চেষ্টা 

করিয়াও এই মৃতদেহগুলি উদ্ধার করা সম্ভব হয় নাই। ধ্বংসস্তূপ 
অপসারণের পর দেখা যায়, মৃতদেহগুলি ছিন্নভিন্ন ও গলিত হইয়। 
গিয়াছে। কোনটি কাহার বুঝিবার উপায় নাই। 

পন্ধারপুরের ভক্তসমাজ পরম ভাগবত চোখার দেহাস্থি পাইবার 
জন্য অতিমাত্রায় ব্যস্ত হইয়া উঠিলেন। তাহাদের ইচ্ছা, এ পবিত্র 
অস্থি পন্ধারপুরেই স্থাপন করিবেন। চোখার ধর্ম্মজীবনের স্মারকরূপে 
নিম্মিত হইবে এক রম্য সমাধি-মন্দির। কিন্তু মৃতদেহগুলির যেরূপ 


অবস্থা তাহাতে চোখার দেহাস্থিকে পৃথক করার কোনই উপায় নাই। 
এ এক মহাসম্কট । 


নিরুপায় হইয়া ভক্তের! নামদেবের শরণ নিলেন । 

তিনি আশ্বাস দিয়া কহিলেন, “চোখার অস্থি পন্ধারপুরে আন্তে 
চাও তোমরা, এতো! অতি উত্তম কথা । আচ্ছা, এগুলো বেছে নেবার 
উপায় আমি বলে দিচ্ছি। গলিত মৃতদেহের হাড়গুলো তুলে একটি 
একটি ক'রে তোমরা কানের কাছে ধরো । যে হাড়টির ভেতর নিরন্তর 
বাজতে শুনবে বিঠলজীর নাম-__জানবে, তা-ই হচ্ছে প্রভুর মহান 
সেবক, নামসিদ্ধ ভক্ত চোখার ৷” 

নামদেবের কথামত ভক্তেরা তাড়াতাড়ি মঙল্গলভেদায় উপস্থিত 
হন। কথিত আছে, এপন্থা অনুসরণ করিয়াই চোখার দেহাস্থি তাহারা 
চিনিয়া নিয়াছিলেন। 

অধ্যাপক আর, ডি, রাণাড়ে এ প্রসঙ্গে লিখিতেছেন £ “এ কাহিনী 
হইতে অনুমান করা যায় যে, ভক্ত চোখার নামপ্রেম তাহার অস্থি 
মজ্জায় প্রবিষ্ট হইয়াছিল। যদিও তাহার মরদেহে প্রাণের চিহ্নমাত্র 


ছিলনা, তবুও উহার পঞ্চভৌতিক উপকরণের মধ্যে নিহিত ছিল 


ভগবানের অস্তিত্বের সাক্ষ্য । চোখার এ দেহাস্থি সাড়ম্বরে ভক্তগণ 
পন্ধারপূরে নিয়া আসেন। বিঠঠল মন্দিরের প্রধান ছারের সম্মুখে, 
জ্ঞানদেবের দেহাস্থির পাশে, উহ! সমাহিত করা হয় ।» 

নামদেবের পবিত্র জীবনকাহিনীর এক বড় অংশ জুড়িয়! রহিয়াছে 

তাহার অলৌকিক বিভূতির প্রকাশ । বিশেষ করিয়া ভক্ত সাধিকা 
জনাবাঈর রচনায় ইহ! নানাভাবে কীন্তিত রহিয়াছে। কিন্ত নামদেবের 
সাধন জীবনের সব কিছু সিদ্ধি ও বিভূতিকে ছাপাইয়া উঠিয়াছে 
ভক্তির রসম্রোত। অপরূপ মহিমায় ফুটিয়া উঠিয়াছে তাহার বৈষ্ণবীয় 
দৈন্য ও*শরণধর্ম্ম। 

সেদিন গভীর রাত্রে বিঠঠলজীর মন্দির চত্বরে শ্ৃত্য কীৰ্ত্তন শেষ 
হইয়াছে। বিশ্রাম ও কৃত্যাদি সারিয়। নামদেব ভোজনে বসিলেন। 
সারা দিনের পর তিনি আহাধ্য গ্রহণ করেন মাত্র ছুই টুকরা! রুটি ও 
সামান্য একটু দধি। 

ভোজন পাত্রের সম্মুখে বসার সঙ্গে সঙ্গেই কোথা হইতে এক 
কুকুর আসিয়া উপস্থিত। মুহূর্ত মধ্যে নামদেরের রুটি ছুইথানি মুখে 
করিয়া উহ! ছুটিতে শুরু করিল ৷ 

নামদেব তো মহা বিব্রত ! দধির পাত্রটি হাতে নিয়! তখনি ধাবিত 
হইলেন পিছনে পিছনে। ভক্তিসিদ্ধ মহাপুর্র আজকাল সর্ববভূতে 
করেন ইষ্টদর্শন। কুকুরের আগমনে তাই উপলব্ধি করিয়াছেন কৃপালু, 
ইঞ্টদেবেরই আবির্ভাব ! 

গণ্ড বাহিয়। কেবলি ঝরিতেছে অশ্রুধারা। কুকুরটির পিছে পিছে 
ছুটিয়। বারবার তিনি মিনতি জানাইতেছেন, “প্রভু, কৃপা ক'রে একটু 
থামুন, স্থির হয়ে ভোজনে বন্থন। এশুক্নো| রুটি কি ক'রে আপনি 
গলাঁধঃকরণ করবেন? এই যে দেখুন, আমি নিয়ে এসেছি দই। 
এ দিয়ে ভিজিয়ে রুটি ভোজন করুন ৷” 

কিন্তু কে কাহার কথ! শোনে ? নামদেব যত মিনতি করিতেছেন? 
সারমেয় ততই প্রাণভয়ে দৌড়িয়া চলিয়াছে। 

এই প্রেম-মধুর দৃশ্ঠ দেখার জন্য পন্ধারপুরের রাজপথে সেদিন 
ভীড় জমিয়৷ গেল। 


বৈষ্ঃবীয় সাধনার সাফল্য নামদেবকে ভক্ত সমাজের বরণীয় 

করিয়া তোলে । ইষ্টনিষ্ঠ৷ ও শরণাগতির মধ্য দিয়া মহাবৈষ্ণব খুঁজিয়া 
পান প্রাণপ্রভুর জ্যোতির্ময় লোক, জীবন হর চির-ভান্বর ! 

ভক্তশ্রেষ্ঠ জ্ঞানদেব পরম স্মেহে একবার তাহাকে অভিহিত করেন 
বিশ্বের আলোকবন্তিকারূপে । মহাপুরুবের কথ| মিথ্যা হয় নাই_ 
বিশ্বের ভক্তজনের কল্যাণে যে আলোক নামদেব ছড়াইরা যান, তাহা! 
আজো তাহাকে স্মরণীয় করিয়া রাখিয়াছে। 

১৩৫০ খৃষ্টাব্দের এক সন্ধ্যায়, আশী বংসর বয়সে, এই মহাজীবনে 
চিরবিরতির যবনিকা নামিয়া আসে । 

নামমৃত্তি নামদেব ছিন্ন করেন প্রপঞ্চময় জগতের নাম-রূপময় 
সমস্ত কিছু বন্ধন। সহস্র সহস্র ভক্তের হৃদয়ে দেখা দেয় শোকের করুণ 
ছায়াপাত, নয়ন ছাপাইয়। নামে অশ্রুর বন্যা । 


টিটি চাটার sn And 


রাত্রির অন্ধকার তখনো অপস্থত হয় নাই, আকাশের দিগন্তে 
তুই চারিটি তারা জ্বল্‌ হ্বল্‌ করিতেছে। কাশীর পথ ঘাট একেবারে 
নীরব নির্জন । এমনি সময়ে বালক রামদন্ত ফুলের সাজি হাতে চুপি 
চুপি পথ চলিতেছে । 

সামনেই পঞ্চগঙ্গা মহল্লার প্রাচীরঘেরা মস্ত বড় বাগান । এই 
বাগানের ফুলের উপর রামদত্তের ভারি লোভ। ঝৌপেঝাড়ের বিচিত্র 
বর্ণের কত ফুল পাপড়ি মেলিয়া থরে থরে ফুটিয়া আছে। স্থুগন্ধী 
শ্রেণীর মধ্যে রহিয়াছে অজস্র কত বেল, যুঁই, মল্লিকা, মালভী। 
দেখলেই প্রাণ জুড়াইয়া যায়। 

কোন কোনদিন শেষরাত্রে, কোনদিন বা প্রত্যুষের ক্ষীণালোকে 
প্রাচীর ডিঙাইয়! সে ভিতরে প্রবেশ করে। ফুল তোলা শেষ হইলেই 
তাড়াতাড়ি সরিয়| পড়ে নিঃশব্দে । | 

রোজই গুরুদেবের ভোর বেলাকার পূজায় ফুল চাই প্রচুর। 
বালক রামদত্তই মহা উৎসাহে এ কাজ সম্পন্ন করে। কিন্তু গোপন 
পথে এই বাগানে আসা, ফুল সংগ্রহ করা__ইহাও কম বিপদের কথা 
নয়। আশ্রমিকেরা ইতিমধ্যেই কিভাবে যেন টের পাইয়াছে, সে 


প্রায়ই এখানকার ফুল তুলিয়া নেয়। স্ুযোগমত একবার তাহারা 


ধরিতে পারিলে সহজে ছাড়িয়া দিবে না। 

সাজি প্রায় ভরিয়া উঠিয়াছে। থাক্‌ আজ আর নয়। কে হঠাৎ 
দেখিয়| ফেলে, কি বিভ্রাট বাধাইয়! বসে, কে জানে ? 

ঘন ঝোপের আড়ালে গা ঢাকা দিয়া রামদত্ত প্রাচীরের দিকে 
আগাইয়া চলিয়াছে, এমন সময় কাণে আসিল গুরু গন্তীর কঠম্বর__ 
“কে হে ওখানে? কে ফুল চুরি করছো? দীড়াও 1» 

রামদত্ত থতমত খাইয়া যায়। তাই তো। একেবারে ফুলের সাজি 
সহ সে যে ধরা পড়িয়া গিয়াছে। অস্বীকার করিয়া কোন লাভ নাই। 
পলায়নের চেষ্টাও মূর্খতা ৷ , হৈ-চৈ শুনিতে পাইলে এই মুহূর্তে 
আশ্রমের ছেলের দল তাহাকে ঘিরিয়া ফেলিবে। প্রাণ নিয়া আর 
ঘরে ফেরার উপায় থাকিবে না। 

আবার আসে তীস্ষু প্রশ্নবাণ, “উত্তর দাও! এ আশ্রমের ফুল 
কেন তুমি চুরি করেছো ?” রর 

“চুরি? কক্ষণো নয়! দেবতার জন্য সংগ্রহ করেছি এ ফুল, 
নিজের জন্য নয়। একে চুরি বলে না,” খজু ভঙ্গীতে দাড়াইয়! দৃঢ়স্বরে 
বালক উত্তর দেয় । 

“চমৎকার যুক্তি! অপকাধ্যের সমর্থনে ভাল কথাই বলেছে৷। 
এদিকে এসে দাড়াও তে| হে একবার ৷? 

সম্মুখে আসিয়া দাড়াইতেই ভয় বিন্ময় ও সম্ভরমে রামদত্ত হতবাক্‌ 
হইয়া গেল। একি! এ যে স্বয়ং স্বামী রাঘবানন্দ মহারাজ তাহার সম্মুখে 
দণ্ডায়মান । সারা ভারতের এক শ্রেষ্ঠ মহাপুরুষ তিনি। রামানুজ সম্প্র- 
দায়ের অগ্রণী আচাধ্য । কাশীধামের সাধক সমাজে তাহার প্রভাব 
গ্রতিপন্তির সীমা নাই। কখনো তাহাকে মঠের বাহিরে, লোকলোচনের 
সম্মুখে আসিতে দেখা যায় না। মন্দিরের গর্ভগৃহে, আপন ধ্যানাসনে 
বসিয়াই বেশীর ভাগ সময় অতিবাহিত করেন। তিনি হঠাৎ আজ কেন 
এখানে ? আর এমনি দুর্ভাগ্য রামদত্তের, ফুল চয়ন করিয়া আসিয়া 
শেষটায় মহাত্বার কাছেই হাতে নাতে ধর! পড়িয়া গেল ! 

জটাজুটসমন্বিত বিশালকায় মৃত্তি সম্মুখে পথ আগুলিয়। রহিয়াছে । 
আর বালকের দৃষ্টি নির্লিমেধ, মুখে একটি কথাও যোগাইতেছে না। 
দাড়াইয়। আছে চিত্রাপিতের মত। 

সবেমাত্র প্রভাত হইয়াছে। অন্ধকারের মায়াজাল ছিড়িয়া 


দিগন্তে উদ্ভাসিত হইয়াছে স্ব্ণসুয্য। আলোকরশ্থি ছড়াইয়া পড়িতেছে. 


হেমকান্তি মহাপুরুষের অঙ্গে, তাত্রাভ জটাজালে। 

প্রদীপ্ত নয়ন দুইটির দিকে তাকাইতে রামদত্ত আত্মবিস্মৃত হয়, 
চরণতলে লুটাইয়া পড়ে । 

“ওঠ বৎস, ভয় নেই। এবার বল দেখি, কোথায় তুমি থাকো? 
কার আশ্রয়ে আছো? কি পাঠাভ্যাস করছে৷ ?” 

বালক মৃদুন্থরে একে. একে জ্ঞাপন করে তাহার সমস্ত সংবাদ ৷ 
শিক্ষাগুরুর কাছে আজকাল সে যে স্মৃতির পাঠ নিতেছে, একথাটিও 
গর্বেবর সহিত জানাইয়৷ দিতে ভুলে না। 

রাঘবানন্দ মহারাজ তাহার কথা শুনিতেছেন, আর একদৃষ্টে মুখের 
দিকে চাহিয়া আছেন। 

হঠাৎ রুক্ষত্বরে বলিয়া উঠিলেন, “ওহে, স্মৃতি আর তাঁর ভাগ্য 
টাকা তো তোতার মত খুব মুখস্ত ক'রে যাচ্ছো । তাতে কি ফল হলো? 
না-না। ওতে তোমার সত্যিকার কল্যাণ আসবে না। শোন, দিনরাত 
কেবল হরিনাম জপ কর, হরির ধ্যানে ডুবে থাকো । তোমার আচার্য্য 
আশ্রমে বসে বসে কি ক'রছেন? এদিকে তার কোন দৃষ্টি নেই কেন 

“আজ্ঞে, শান্ত্রপাঠ কিছুটা এগিয়ে গেলে তারপর সাধন পাবে! 
তার কাছে। এখনো সময় হয়নি কিন11৮__মাথা চুলকাইয়া সবিনয়ে 
বালক নিবেদন করে। 

“মূর্খ! সময় আর তোমার হবে কবে? এদিকে প্রদীপের তেল 
যে ফুরিয়ে এসেছে ।”__-কথা কয়টি বলিয়া ফেলিয়াই রাঘবানন্দের 
হুস আসিল। এ তিনি কি করিলেন? বালকের আসন্ন মৃত্যুর যে 
মৰ্ম্মন্তদ ছবি তাহার মনশ্চক্ষে ভাসিয়৷ উঠিয়াছে, এভাবে প্রকাশ্যে 
তাহ! বলিয়া ফেলা তে! সঙ্গত হয় নাই। 

মনে বড় পরিতাপ হইল। এবার সেহার্ড স্বরে কহিলেন, “বৎস, 
আর এখানে দেরী ক'রো৷ না। আশ্রমে ফিরে যাও। সবাই হয়তে৷ 
তোমার প্রতীক্ষায় রয়েছেন 1৮ 

 তীক্ষধী বালকের কাণে তখনে| বাজিতেছে রাঘবানন্দের গন্ভীর 
কম্বর-_-“প্রদীপের তেল যে ফুরিয়ে এসেছে!” 

তবে কি রামদত্তের জীবনাবসানের আর দেরী নাই? নির্দিষ্ট 
লগ্নে মৃত্যুর দূত তাহার শিয়রে আসিয়া দাড়াইবে ! নির্মম ক'রে নিবে 
তাহাকে হিনাইয়। ! হাসি-গান-আলো-আনন্দ ভর! এই পৃথিবী হইতে 
তাহাকে চিরতরে নিতে হইবে বিদায়? মাতাপিতা, আত্মপরিজন 
বন্ধু বান্ধব ছাড়িয়া কোথার কোন অনির্দেশ্ঠ লোকে সে যাইবে, তাহা! 
জানা নাই। অজ্ঞাত ভয়ে তাহার অন্তরাত্মা কাপিয়! উঠিল । 

রাঘবানন্দ শক্তিধর সাধক । কাশীর সবাই জানে, তিনি বাকৃসিদ্ধ 
মহাপুরুষ । রামদত্তের অকাল মৃত্যু সম্বন্ধে যে কথা তিনি উচ্চারণ 
করিলেন, তাহা তে। কখনো মিথ্য। হইবে না । 

সাহস সঞ্চয় করিয়া বালক কহিল, “প্রভু, সবাই জানে, আপনার 
শ্ৰীমুখ নিঃস্থত বাণী বিফল হ'বার নয়। আমায় আয়ু সম্বন্ধে আপনি 
দিব্যৃষ্টিতে যা দেখেছেন, তা স্পষ্ট ক'রে বলুল। আমার আর এড়িয়ে 
যাবেন না। কৃপা করুন।৮ 

প্রিয়দর্শন বালকের নয়নে অশ্রু, কে আন্তি। রাঘবানন্দের অন্তর 
গলিয়! গেল, ফুটিয়া উঠিল করুণাঘন রূপ । 

ন্নেহপূর্ণ স্বরে কহিলেন, “বৎস, তুমি নিশ্চিন্ত মনে আশ্রমে ফিরে 
বাও। আমি বলছি, তোনার কোন ভয় নেই। আর শোন, এখনি 
গিয়ে তোমার আচাধ্যকে সংবাদ দাও, আজই তিনি যেন আমার সঙ্গে 
একবার সাক্ষাৎ করেন ।৮ 

আন্ুপুবিক সকল কথা শুনিয়া, রামদত্তকে সঙ্গে নিয়া, শিক্ষাগুরু 
তখনি রাঘবানন্দজীর কাছে আসিয়া, উপস্থিত। কহিলেন, “মহারাজ, 
সব কথ! শুনে এখনি আপনার কাছে ছুটে এলাম। আপনি ঠিকই 
বলেছেন, রামদত্তের আয়ু ফুরিয়ে এসেছে। জ্যোতিষী বিদ্যায় আমার 
দীর্ঘ দিনের অভিজ্ঞতা আছে’ তার সাহায্যে আগে থেকেই আমি 
এ তথ্য আমি জেনেছিলাম কিন্তু এর প্রতিকার করার সাধ্য আমার কই? 
আপনার মত অলৌকিক শক্তি তো আমার নেই। রামদন্ত আমার 
পরম সেহভাজন ছাত্র, কৃপা কারে তার প্রাণ রক্ষা করুন। আমরা 

জানি, আপনি যোগ-বিভূতিসম্পন্ন মহাসাধক। ইচ্ছে করলেই যে কোন 
অঘটন অবলীলায় ঘটাতে পারেন৷” 

স্মিতহাস্তে রাঘবানন্দ কহিলেন, “আচার্য্য, আপনি এতে৷ ব্যাকুল 
হবেন না! এতো ক'রে অনুরোধও আপনাকে জানাতে হবে না। সত্যি 
কথা বলতে কি, রামদত্ত যে শেষরাত্রে এ বাগানে আসবে, আমার 
মনের মুকুরে আগে থেকেই তার ছায়া পড়েছিল। আমি আদিষ্ট 
হয়েছি তার প্রাণদানের জন্য । খণ্ডিত-প্রাক্তন এই বালককে আমি 
আবার স্থাপন করবো নূতন জীবনের পথে। তাছাড়া, আমি যে আরো 
জেনেছি, ঈশ্বর-নির্দিষ্ট এক মহান কর্ম্ম তাকে সম্পন্ন করতে হবে। 
জনকল্যাণের জন্যই তার বেঁচে থাকা দরকার» 

স্মার্ত আচার্য্য আনন্দে উৎফুল্ল হইয়া উঠিলেন। পরম উৎসাহে 
তখনি প্রিয় ছাত্র রামদত্তকে ঈঁপিয়া দিলেন রাঘবানন্দ স্বামীর হাতে। 
পরদিনই এক শুভলগ্নে বালকের সন্যাস দীক্ষা সম্পন্ন হইয়া গেল । 
গুরু নাম দিলেন_ রামানন্দ স্বামী । 

কাশীধামে জনশ্রুতি আছে, কয়েক দিনের মধ্যে রামানন্দের 
জীবনে সেই নির্ধারিত মৃত্যুলগ্ন'আসিয় যায়। গুরু তাহার অসামান্য 
যোগশক্তির বলে মৃত্যুর আঘাতকে প্রতিহত করেন। তারপর তাহার 
আশীর্ববাদে রামানন্দ লাভ করেন সুদীর্ঘ পরমায়ূ ও বিপুল কর্শ্মশক্তি ৷ 

রামানন্দী সম্প্রদায়ের মতে, তিনি ১১১ বৎসর কাল বীচিয়! বান, 
অগণিত মানুষের জীবনে বিস্তারিত করেন ভক্তিধর্ম্মের এশ্বর্য্য ৷ 

ভক্তিসাধনার এক শ্রেষ্ঠ সংবাহকরপে স্বামী রামানন্দ আত্মপ্রকাশ 
করেন, ভক্তি আন্দোলনকে তিনি স্থাপিত করেন উদ্দারতর ভিত্তি ও 
মানবতাবোধের উপর । রামানুজীয় ভক্তিতত্ব হইতে যে পরম সম্পদ 
তিনি আহরণ করেন, সমাজ জীবনের সর্বস্তরে অকৃপণ করে তাহ! 
ঢালিয়! দিয়! যান। 

এই শক্তিধর আচার্য্যের জীবন ও বাণীতে উদ দ্ধ হইয়া উঠে সারা, 
ভারতের লক্ষ লক্ষ রামাওয়ৎ সাধক । 


৯৩, 


ভারতের সাধক 


মধ্যযুগের অধিকাংশ ভক্তিবাদী ও মরমিয়া সাধুসন্ত রামানন্দের 
ভাবধারায় অবগাহন করিয়া ধন্য হন। কবির ছিলেন তাহার সাক্ষাৎ 
শিষ্য । আর ভক্ত কবি তুলসীদাস আবিভূতি হন রামানন্দেরই ভক্তি- 
ধর্মের এক শ্রেষ্ঠ উত্তরসাধকরূপে। নানক, দাদু এবং গৌড়ীয় বৈষ্ণব 
সাধকের! কেহই রামানন্দের সুদূরপ্রসারী প্রভাবকে অতিক্রম করিতে 
পারেন নাই। - 

দাক্ষিণাত্যের প্রেমভক্তির এঁতিহ্য বহু দিনের । আড়বার সাধক 
এবং বিশিষ্টাদ্বৈতবাদী যামুনাচাধ্য, রামানুজ প্রভৃতির মাধ্যমে এই 
ভক্তিরস আরো গাঢ় হয়। পরবর্তী কালে রামানন্দ এ রসম্রোতকে 
দক্ষিণ হইতে উত্তর ভারতে আনয়ন করেন। আপন ব্যক্তিত্ব ও 
সাধনাশক্তির বলে এই স্রোতকে প্রশস্ততর খাতে করেন সঞ্চালিত, 
দেশের দিকে দিকে ক্রমে তাহা ছড়াইয়! পড়ে। আজো তাহার সেই 
মহনীয় অবদান সারা ভারতের ধর্ম্মসংস্কৃতির ইতিহাসে স্মরণীয় হইয়া 
আছে। 

প্রয়াগের কাছে, মালকোটে ১২৯৯ খৃষ্টাব্দে রামানন্দ ভূমিষ্ঠ হন। 
পিতা পুণ্যসদন ছিলেন এক সুপণ্ডিত; শুদ্ধসত্ব, গৌরত্রাহ্ম।। মাতার 
নাম সুশীল! দেবী ।১ 

মালকোট পূর্বের শৈব ব্রাহ্মণদের বিখ্যাত কেন্দ্ররপে পরিচিত 
ছিল। আচাৰ্য্য রামানুজ একবার শিশ্তগণসহ পরিব্রাজন করিতে 
করিতে এই অঞ্চলে উপনীত হন। শক্তিধর আচার্য্য আপন মনীষ| ও 
সাধন-শক্তির বলে স্থানীয় ব্রাহ্মণদের স্বমতে আনয়ন করেন। তারপর 
সাড়ম্বরে এখানে এক বিষ্ণুবিগ্রহ স্থাপন করিয়া তিনি শ্রীর্গমে ফিরিয়। 
বান। রামানুজের পবিত্র স্মৃতি বিজড়িত এই গ্রামই স্বামী রামানন্দের 
জন্মভূমি | 


. ১। আর কে ভাগারকর £_বৈষ্ণবিজম. শৈবিজম খ্যাণ্ড আদার্‌ 
রিলিজিয়নস্_পৃঃ ৯৩৯৫ | 


৯৪ 


আচার্য্য রামানন্দ 

প্রিয়দর্শন শিশুকে কোলে পাইয়া জনক-জননীর আনন্দের সীমা 
নাই। ন্নেহভরে তাহার নাম রাখিলেন, রামদত্ত। 

অষ্টমবর্ষে উপনয়ন অনুষ্ঠানের পর হইতেই শুরু হয় রামদত্তের 
শান্তর অধ্যয়ন ৭ অতি অদ্ভূত তাহার মেধা ও প্রতিভা। শুধু চতুষ্পাঠীর 
পড়ুয়ারাই নয়, অধ্যাপক ও গ্রামের বড় বড় পণ্ডিতেরাও বালকের 
কৃতিত্ব দেখিয়া বিস্ময় মানেন । 

প্রবীণেরা বলেন, “পুণ্যসদন, তুমি সত্যই মহা ভাগ্যবান ৷ শ্রীবিষ্ণুর 
কঁপায় তাই এমন মহ! প্রতিভাধর বালককে পুত্ররূপে পেয়েছ । এর 
শিক্ষার যথাযোগ্য ব্যবস্থা করতে ত্রুটি করো না। এখানে ন! রেখে 
রামদত্তকে বরং পাঠিয়ে দাও বারাণদীতে। সেখানকার দিক্‌পাল 
পণ্ডিতদের কাছে থেকে সে সর্ববশাস্্র পারঙ্গম হয়ে উঠুক । এ গ্রামের 
মুখ উজ্জল হোক্‌ ৷”? 

পুণ্যসদনের ছুই চোখ আনন্দে প্রদীপ্ত হইয়া উঠে। উত্তর দেন 
“আপনাদের আশীর্ববাদ সফল হয়ে উঠুক। কিন্তু কোন্‌ প্রাণে এখনি 
এই কচি শিশুকে আমরা বারাণসীতে পাঠাবো? আরো কয়েকটা! 
বৎসর বরং যেতে দিন”; 

রামদত্তের বয়স তখন মাত্র বারো! বংসর। ইহারই মধ্যে ধর্ম্ম- 
শাস্ত্রের বহু দুরূহ পাঠ সে আয়ত্ত করিয়াছে, দেখাইতেছে অমানুষিক 
বিদ্যাবত্তা। পুণ্যসদন চিন্তা করিলেন, পুলুকে আর এই গ্রাম্য 
পরিবেশে রাখা ঠিক নয়। প্রতিভার সম্যক বিকাশের জন্য উন্নতর 
শিক্ষাক্ষেত্রে এবার তাহার যাওয়া প্রয়োজন । 

তখনকার দিনে বারাণসীধাম ছাড়। এমন স্থান আর কোথায়? 
ভারতের দিক দিগন্ত হইতে বিখ্যাত আচার্য্য ও শান্ত্রবিদ্‌ ব্রাহ্মণের 
এই পুণ্যধামে আসিয়া জড়ো হইতেছেন। অধ্যয়ন-অধ্যাপনা, বিচার 
বিতর্ক ও ধর্মমসভার অনুষ্ঠানে এ নগরী সদাই মুখর হইয়া রহিয়াছে। 
সুণ্যসদন পু্রকে এখনেই প্রেরণ করিলেন। 

শাস্ত্রের উচ্চতর পাঠ গ্রহণের জন্য রামদত্তকে ভর্ত্তি করা হয় এক 


a৫ 


ভারতের সাধক 


স্মার্ভ আচার্ধের চতুস্পাহীতে। এখানে বাস করার কালেই হঠাৎ 
সেদিন রাঁঘবানন্দজীর সহিত ঘটে তাহার এ নাটকীয় সাক্ষাং। সমর্থ 
গুরুর -আশীর্ববাদ শিরে ধারণ করিয়া শুরু হয় এই বালক-শিষ্তের 
নূতনতর সাধনজীবন। 


নবীন শিস্তের প্রতি রাঘবানন্দজীর স্নেহের অন্ত নাই। আন্তরিক 
যত্বে, মনের মত করিয়া তিনি তাহাকে গড়িয়া তুলিতে থাকেন। গুরু 
বুঝিয়া নিয়াছেন, রামানন্দ এক শুদ্ধস্ব আধার, বিরাট প্রতিশ্রুতি 
নিয়া তিনি আবিভূ্ত হইয়াছেন। তাই আগ্রহের সহিত বৈষ্ণবীয় 
শান্ত ও সাধনার নিগৃঢ় তত্ব একের পর এক তাহার নিকটে তিনি 
উদ্ঘাটিত করিতে থাকেন। শক্তিমান শিশ্যের জীবনপাত্র ভরিয়া 
তোলেন উদার দাক্ষিণ্যে ৷ 

গুরুর এই কৃপার ধার! ধারণ করিতে সাধক রামানন্দও কিন্তু কম 
যোগ্যতা দেখান নাই। একান্ত নিষ্ঠায়। দিনের পর দিন তিনি 
আগাইয়া চলেন আত্মিক সাধনার ছুরহ পথে । 

রাঘবানন্দ শ্রীবৈষ্ণব সম্প্রদায়ের দিকপাল আচার্য্য রামানুজের 
বিশিষ্ঠাদ্বৈতবাদের অন্যতম শ্রেষ্ঠ ব্যাখ্যাতা। দক্ষিণ দেশ হইতে 
চলিয়া আসিয়া কাশীধামে ভক্তিধর্ম্দের এক নব মধুচক্র তিনি রচনা. 
করিরা বসিয়াছেন। এই শিবধামে__বেদান্তী, শৈবপন্থী ও যোগীজন 
অধুুষিতি এই মহাতীৰ্থে_আনয়ন করিয়াছেন বৈষ্ঝবীয় সাধনার, 
ভাবপ্রবাহ। 

এবার রামানন্দকে পাইয়া রাঘবানন্দ স্বামীর অন্তরে মহ] উৎসাহ 
জাগিয়া উঠিয়াছে। এই ক্রুতিধর, শক্তিমান নবীন শিষ্যকে তিনি 
নিজের অভিলাষ অনুযায়ী গড়িয়া তুলিবেন। উত্তর ভারতের এক 
শ্রেষ্ঠ বৈষ্ণব আচাধ্যরূপে তাহাকে করিবেন প্রতিষ্ঠিত! রামানুজীয়, 
তত্ব ও ভাবধারা উত্তর ভারতের সর্বত্র বিস্তারিত করিতে রাঘবানন্দ- 
বড় ব্যগ্র হইয়াছিলেন। একাজ সম্পন্ন না হওয়া অবধি অন্তরে তাহার, 


৯৬ 


আচার্য্য রামানন্দ 


স্বস্তি নাই। এবার শিষ্য রামানন্দের মধ্যে অভীষ্ট পূরণের এক সুস্পষ্ট 
ইঙ্গিত তিনি দেখিতে পাইয়াছেন। 

দীর্ঘ দিন গত হইয়াছে। রামানন্দ এখন পূর্ণবয়স্ক যুবকণ গুরু 
দেবের কৃপায় সাধনার নানা উচ্চতর উপলব্ধি শক্তি বিভূতি, তিনি 
লাভ করিয়াছেন । বিশিষ্টাদ্বৈতবাদের এক মর্ম্মী ব্যাখ্যাত! হিসাবেও 
প্রসিদ্ধি কম হয় নাই। কাশীর সাধকসমাজে তিনি অজ্জন করিয়াছেন 
অসামান্য জনপ্রিয়তা । 

গুরু হঠাৎ সেদিন একান্তে রামানন্দকে ডাকিয়া কহিলেন, “বৎস, 
শ্রীবিষ্ণুর কৃপায় সাধন ভজনে তুমি অনেকটা এগিয়ে গিয়েছ। তোমার 
একান্তিকতা ও ভক্তিনিষ্ঠা দেখে আমি সন্তোষ লাভ করেছি। কিন্তু 
বস, মঠের অভ্যন্তরে বসে, বাধা ছকের নিশ্চিন্ত আরামে তো 
সাধকের প্রকৃত পরীক্ষা, হয় ন! 1৮ 

“প্রভু, তবে কৃপা ক'রে আদেশ করুন, কি আমায় করতে হবে ।৮ 

“এবার তোমায় পরিব্রাজনে বেরিয়ে পড়তে হবে । চলতে হবে 
অজানা বন্ধুর পথে । আশ্রমের নিভৃতি আর স্সিগ্ধ তরু-ছায়ায় বসে 
প্রভুজীর নাম জপ ছো, সাধন ক'রে যাচ্ছো! । ফলও ভালই পেয়েছো। 
কিন্তু বাইরে বেরিয়ে, হাঁচোট খেয়ে-_সে নামজপ, সে সাধন ঠিক 
থাকে কি না, তা যে পরখ ক'রে দেখতে হবে । তাছাড়া, বৎস, আদিষ্ট 
এশীকর্ম্ম রয়েছে তোমার জীবনে । আমি চাই, এই পরিব্রাজনের 
ভেতর দিয়ে সাধারণ মানুষের ঘনিষ্ঠ সংস্পর্শ এবার তুমি লাভ কর। 
তাদের অন্তরের অভাব ও দৈশ্যকে ভাল ক'রে জানতে শেখো। তাদের 
সুখ-দুঃখের ভাষা বুঝে নাও ।৮ 

গুরুদেবের আজ্ঞা রামানন্দ শিরোধার্য্য করিয়া নিলেন। অচিরে 
এক সাধু জমায়েতের সঙ্গে বাহির হইলেন তীর্থ পধ্যটনে ৷ 

কাশ্মীর হইতে কন্যাকুমারিকা, গুজরাট হইতে গঙ্গাসাগর তিনি 
এ সময়ে পরিভ্রমণ করেন। তীর্থ ও সাধুসঙ্গের জন্য ঘুরিয়া বেড়ান 
দেশের দিকে দিকে । 


ভাঃ সাঃ (৬) ৭ ১৪ 


ভারতের সাধক 


বদরীধামে উপনীত হইয়া! রামানন্দ দীর্ঘদিন শ্রীবিষ্ণুর ধ্যানে নিমগ্ন 
থাকেন। তারপর সেখান হইতে গঙ্গাধারার কুলে কুলে পূর্ববাঞ্চল 
অভিমুখে তিনি অগ্রসর হন। কথিত আছে, গঙ্গা নদীর মোহানায় 
গঙ্গাসাগর তীর্থে উপনীত হওয়ার পর রামানন্দ দিব্যভাবে আবিষ্ট 
হইয়া পড়েন। এই ভাবাবেশের মধ্যেই সেখানকার সাগর উপকূলে 
তিনি আবিষ্কার করেন কপিলমুনির প্রাচীন সাধনগীঠ। স্থানীয় 
জনসাধারণের সহায়তায় অচিরে সেখানে এক ক্ষুদ্র মন্দির প্রতিষ্ঠিত 
হয়। উত্তরকালে এই পুণ্যময় স্থানই হইয়া উঠে লক্ষ লক্ষ ভক্তের 
দর্শনীয় তীৰ্থস্থান৷ 


কয়েক বৎসর পরিব্রাজনের পর স্বামী রামানন্দ আশ্রমে ফিরিয়া 
আসিয়াছেন। গুরু রাঘবানন্দজীর আনন্দের অবধি নাই। রামানন্দ 
তাহার প্রিয়তম শিষ্য। প্রতিভার, শীস্ত্রবিদ্‌ ও উচ্চস্তরের সাধক- 
রূপেও তিনি পরিচিত হইয়া উঠিয়াছেন। এবার বৃদ্ধ বয়সে তাহারই 
হস্তে আশ্রমের ভার অর্পণ করিয়া গুরু মহারাজ নিশ্চিন্ত হইতে চান। 
রামানন্দ চরণ বন্দন! করিতেই সন্মেহে তিনি আলিঙ্গন দিলেন, জ্ঞাপন 
করিলেন আন্তরিক ন্নেহাশীব । 

স্সানত্পণ ও পুজাদির শেষে রামানন্দ মন্দিরের অলিন্দে আসিয়া 
বসিয়াছেন। গুরুর মন আজ বড় প্রসন্ন । সন্সেহে কহিলেন, “বৎস 
রামানন্দ, বহুদিন পরে তুমি মঠে ফিরে এসেছো । আমার ইচ্ছে, আজ 
শ্রীবিষ্ুর ভোগরাগের উত্তম আয়োজন হোক্‌, তোমার রন্ধিত ও 
নিবেদিত বস্তু আশ্রমিকের! সবাই মিলে প্রসাদ পাক্‌।” 

একে ইষ্টদেবের ভোগ রান্না, তদুপরি গুরুদেব সে প্রমাদ পাইবেন, 
রামানন্দ তো মহা পুলকিত। তখনি পাকশালায় যাওয়ার জন্য উঠিয়া 
ধ্াড়াইলেন ! 

রামান্ুজী সম্প্রদায়ে ভোগ রন্ধন কর! হয় অদ্ভূত নিষ্ঠা সহকারে । 
বাহিরের লোকের স্পর্শদোষ তো দূরের কথা, দৃষ্টিও পরু বস্তুর উপর 


৬৮ 

পড়িতে পারে নাঁ। বিন্দুমাত্র ত্রুটি ঘটিলে সব কিছু একেবারে নষ্ট 
করিয়া ফেলা হয়। ঠাকুরের ভোগ নিবেদনও এমনি নিষ্ঠার মধ্য দিয়া 
ভক্তেরা সম্পন্ন করেন। 

মঠের পাকশালাটি শ্রীমু্তির সেবার এক পবিত্র কেন্দ্র। আশ্রমের 
সকল সাধুই প্রাণপণে এ স্থানের শুচিত৷ রক্ষা করেন । 

কয়েকটি সতীর্থ রামানন্দকে তেমন স্ুচক্ষে দেখে না। গুরু তাহাকে 
অতিরিক্ত স্নেহ করেন-__ইহা৷ তাহাদের কাছে অসহা। তাছাড়া, গুরু 
যে মনে মনে রামানন্দকেই উত্তরাধিকারী মনোনীত করিয়াছেন, 
মোহন্তের গদি যে তাহারই হইবে__ইহাও এ বিরুদ্ধবাদীদের অজানা 
মাই। এবার তাহার! দলবদ্ধভাবে আগাইয়। আসে রামানন্দকে 
অপদস্ত করার জন্য । 

দলের মুখপাত্র সাধুটি করজোড়ে গুরুদেবকে নিবেদন করেন, 
“প্রভু, রামানন্দ মঠের ভোগশালায় প্রবেশ করার আগে আমরা 
গুটিকয়েক প্রশ্ন তাকে জিজ্ঞেস করতে চাই। আপনি কৃপা ক'রে এতে 
অনুমতি দিন” 

“বেশ তো, বল কি বলতে চাও তোমরা । উভয়পক্ষের কথ 
শোনবার জন্য আমি আগ্রহ বোধ করছি |» 

এবার বিরোধীদলের প্রশ্ন বর্ষিত হয় রামানন্দের উপর। “আচ্ছা! 
ভাই, আমাদের শ্রীসমপরদায়ের দৃষ্টিতে শ্ীবিফুর মহাপ্রসাদ অতি পবিত্র 
বস্তু, নয় কি?” 

“হা! সম্প্রদায়ের সবারই কাছে এটা সুবিদিত ৷» 

“ভোগ-প্রসাদ রাধতে, আর ইষ্টের কাছে তা নিবেদন করতে যে 
নিয়মনিষ্টা পালন করতে হয়, তাও নিশ্চয় তোমার জানা আছে ?* 

“নিশ্চয় |” 

“তুমি তো এ কয় বৎসর নান! তীর্থে, নানা জনপদে ঘুরে এলে ৷ 
পরিব্রাজক জীবনে বাস করতে হয়েছে কত অজানা গৃহে, মিশেছে! 
জাতিবর্ণ নির্বিশেষে কত লোকের সাথে। আচ্ছা ভাই, ভোগ- 


৯৯ 

রাগের শুচিতা কি তুমি সর্বত্র, সর্বব সময়ে ঠিক রাখতে পেরেছিলে ?" 
কোন স্পর্শদোষ, কোন দৃষ্টিদোষ কখনো কি ঘটেনি? গুরুদেবের' 
সামনে সত্য কথা বল।” 

“তা সত্যের খাতিরে বলতে হয়, সে সব দোষ ঘটেছে বইকি । 
অনেক ক্ষেত্রেই ঘটেছে। মঠের বাইরে সব সময় তো আচারগত 
নিয়মনিষ্ঠা রক্ষা করা সম্ভব নয়। তাছাড়া, ছোঁয়াছু'য়ি নিয়ে জীবন 
সাধনাকে এতো বিডম্বিত করে তোলাই বা কেন? অনেক দিন 
হলো আমি ভাবছি, আমাদের প্রেমভক্তির আদর্শ ও আচরণে 
ঘটেছে এক মৰ্ম্মান্তিক স্বতঃবিরোধ । এর অবসান ঘটলেই আমি 
খুশী হবো ৷? 

ক কউ ৬ বরে হলো 1৮ 

“বলতে চাই, প্রভু জগন্নাথকে ভজনা করবো, কিন্তু জগন্নাথধামে 
যেমন করে প্রসাদ বিতরণ করা হয়__নিরধিবচারে, ছোয়াছ'য়ির কোন 
দোষ ন! দেখে_-তা। করবো না, এ নীতিকে আমি মনে করি নিতান্ত 
অযৌক্তিক ৷” 

“সনে রেখে| রামানন্দ, জগন্নাথ যা পারেন, আমর! তা পারিনে 
_ পারা সম্ভব নয়, উচিতও নয়। তাই তো আচার্য্য রামান্ুজ সরে 
এলেন মহাধাম শ্রীক্ষেত্র থেকে |”? 

“আমি জগন্নাথক্ষেত্রের ধারাকেই সর্বত্র করবো প্রবন্তিত। 
আনবো সর্ব ভেদবিবাদহীন উদার বৈষ্ণবতা।” 

“কিন্ত তোমার এ কাজ তো এই মঠে থেকে, সম্প্রদায়ের ভেতরে 
থেকে হতে পারবে না, ভাই।” 

আচার্য্য রাঁঘবানন্দ নীরবে এতক্ষণ এ বাদানুবাদ শুনিতেছিলেন। 
এবার তাহাকে মুখ খুলিতে হইল । কহিলেন, “তোমাদের কথা সবই 
আমি শুন্লাম। বৎস রামানন্দ, তুমি কি. সত্যই তোমার এই 
বৈপ্লবিক মতকে আঁকড়ে ধরে থাকতে চাও? এজন্য চরম মূল্য দিতে. 
তুমি পশ্চাদ্‌্পদ নও?” 


১০০ 

দৃঢ় প্রশান্ত কণ্ঠে রামানন্দ উত্তর দেন, “গুরুদেব, যা বলেছি তা 
একান্তভাবে আমার মনের কথা । ভগবান বাসা বেধে আছেন ভক্তদের 
হৃদয়ে হৃদয়ে । ভগবানকে .ভালোবাস্বো, তার ভক্তকে বাস্বো না 
এ তো কখনো। হতে পারে না। ভক্ত সমাজকে বিভক্ত করার কথা 
কোন দিনই আমার চিন্তায় স্থান পায় না। প্রভু, এ মতবাদ অনেক 
আগে থেকেই আমার অন্তরে জেগেছিলো। পরিত্রাজনের এ কয়টি 
বৎসরে তা আরো দৃঢ় হয়েছে ।. মঠের বাইরে গিয়ে বৃহত্তর জগতকে 
মানব সমাজকে আমি নিবিড় করে দেখতে পেয়েছি। আর তাকে 
‘দেখেছি সমকালীন সমাজ, ধৰ্ম্ম ও ইতিহাসের আলোতে ৷» 

রাঘবানন্দ মহারাজ আপন মনে কিছুক্ষণ কি ভাবিয়া নিলেন। 
তারপর কহিলেন, “শোন তোমরা । আমি আমার চরম সিদ্ধান্ত স্থির 
‘করে ফেলেছি। এতকাল ধরে গুরুপরম্পরাক্রমে যে আদর্শ, যে 
আচার নিয়ম এ মণ্ডলীতে চলে আসছে, তার ব্যতিক্রম করার কোন 
সাধ্য আমার নেই। তা! পূর্ববব চলতে থাকবে। তবে একথাও 
স্বীকার করবো রামানন্দ যা বল্ছে তার পেছনে রয়েছে তার নিজের 
বিশ্বাস ও উপলব্ধ সত্য। ভক্তিপ্রেম সাধনার গভীরে প্রবেশ ক'রেই 
শে একথা বলতে পেরেছে। তাই আমি নিজে থেকেই তাকে মুক্তি : 
দিচ্ছি সম্প্রদায়ের গণ্ডী থেকে ।” 

নতজানু হইয়া রামানন্দ আচার্যের চরণধুলি গ্রহণ করিলেন। 
'বিরুদ্ধবাদী সতীর্ঘের দল চিত্রার্সিতের মত দণ্ডায়মান, কাহারো মুখে 
কোন কথা সরিতেছে না। 

প্রিয়তম শিশ্যুকে আশীষ জানাইয়! রাঘবানন্দ মহারাজ কহিলেন, 
“বৎস, তুমি তোমার উপলব্ধ সত্যকেই অবলম্বন করে থাকো । আমি 
অনুমতি দিচ্ছি, তুমি তোমার নিজন্ব পথ ধরে এগিয়ে যাও, প্রতিষ্ঠা 
করো নূতন মণ্ডলীর । নুতন যুগের নূতন ভাবধারার সাথে সামন্তস্ত 


লেখে প্রেমভক্তির ঝুণী তুমি শোনাও। আশীর্বাদ করি, অগণিত 
মান্ষের কল্যাণ হোক তোমার মাধ্যমে |» 


ভারতের সাধক 


গুরু ও গুরুত্রাতাদের কাছে বিদায় নিয়া সেই দিনই রামানন্দ" 
আশ্রম ত্যাগ করিয়া গেলেন । 

সেদিনকার আদর্শ সঙ্ঘাত ও রামানন্দ কর্তৃক মঠ ও মণ্ডলী 
পরিত্যাগ সার! উত্তর ভারতের ধর্ম্মদজীবনের ইতিহাসে এমন এক 
বিপ্লবের সুচনা করে যাহার তুলন। খুজিয়া পাওয়। কঠিন । “ এ বিপ্লবের 
প্রভাব শুধু রামানন্দের অন্ুবর্তী শিষ্যদের মধ্যেই সীমাবদ্ধ থাকে নাই, 
সারা ভারতের জনসমাজে তাহা ছড়াইয়া পড়ে। তাহার আদর্শ ও 
উদার মতবাদ জনগণের শিক্ষা দীক্ষা ও বিশ্বাসকে ক্রমে উজ্জীবিত 
করিয়া তোলে । 

গুরুর নির্দেশ রামানন্দ মানিয়। নেন। অচিরে রামাওয়ৎ নামে 
এক নূতন ভক্তিবাদী সম্প্রদায় তিনি গঠন করিয়া! তোলেন। তাহার 
নামানুসারে এই সম্প্রদায়ের লোকেরা রামানন্দী বলিয়াও অভিহিত 
হইতে থাকে ।১ 

সম্প্রদায়ের গণ্ডী চিরতরে ছিন্ন করিয়া স্বামী রামানন্দ বাহির হইয়! 
পড়িয়াছেন। এবার আর তাহার নিজস্ব মতবাদ প্রচারের পথে কোন 
বাধা নাই। শুধু কাশীতেই নয় ভারতের নান! তীর্থে ঘুরিয়! ঘুরিয়া 
এই নব ধর্মান্দোলনকে তিনি প্রাণবন্ত করিয়া তোলেন । 

সাধন সম্পর্কে রামানন্দ সর্ববাধিক জোর দেন ত্যাগ বৈরাগ্যের 
উপর, জাগতিক সমস্ত কিছু সুখ স্বাচ্ছন্দ্য পরিহার করিয়া নিজে 
হন সর্বত্যাগী সন্যাসী । এই বৈরাগ্য ও কৃচ্ছ,সাধনকে ভিত্তি করিয়াই 
তাঁহার অনুগামীদের মধ্যে আত্মপ্রকাশ করে চারি শ্রেণীর নাগা সাধু । 
উত্তর ভারতের ধৰ্ম্মীয় ও সামাজিক আন্দোলনে এই সাধুদের 
অবদানের গুরুত্ব অপরিসীম । 

রামানন্দ অসাধারণ শীল্তরবিদ্‌। তাই প্রথম হইতেই শাস্ত্রসাগর 
মন্থন করিয়া নিজের মতের পরিপোষক তথ্য ও যুক্তি সংগ্রহ করিতে 

১ জর্জ, এ, শ্রীয়ারসন £  এন্সাইক্লোপিডিয়া অব রিলিজিয়ন আ্যাণ্ড 
এখিক্স্_ভল্যু- ১, পৃঃ ৫৭৯ | 


১০২ 


আচার্য রামানন্দ 


থাকেন। একাজে একান্তভাবে নিয়োজিত করেন তাহার অসামান্ত 
প্রতিভা ও কর্ম্মশক্তি ৷ 

শান্্বাক্য উদ্ধৃত করিয়া নবীন আচার্য্য ঘোষণা! করেন,__যে ভক্ত 
ভগবানের শরণ নেয়, তাহার সেবায় আত্মনিয়োগ ক'রে, জাতিভেদ 
মানিয়া চলার প্রয়োজন তাহার নাই। আরো তিনি দেন নির্দেশ, 
যে তাহার সম্প্রদায়ের আদর্শ ও মতবাদ গ্রহণ করিবে, জীতিবর্ণ- 
নিবিবশেষে সে-ই লাভ করিবে একত্রে পান ভোজন করার অধিকার ; 
ভগবানের সেবাপুজা একই বিধি অনুযায়ী যাহারা সম্পন্ন করে, একই 
সামাজিক মৰ্য্যাদ তাহাদের ৷ 

শ্রীস-্প্রদায়ের শ্রেষ্ঠ আচার্য্য, রামান্ুজ সাধারণ ভক্তদের জন্য 
বহু কঠোর আচার-আচরণ ও নিয়ম-শৃঙ্থলার প্রবর্তন করিয়াছিলেন। 
রামানন্দ তাহার অনেক কিছু পরিবন্তিত করিলেন। ধর্ম্মদাধনার দুয়ার 
মানুষের জন্য করিয়া দিলেন উন্মুক্ত ।১ 

তাহার সেদিনকার পৌরুষদৃপ্ত কণ্ঠের ঘোষণা, জনমনে আনিয়া 
দেয় নূতন সাহস ও নূতন আশার আলোক-সন্কেত। 

ফলে অবজ্ঞীত, লাঞ্ছিত, সমাজের নীচেকার মানুষ জাগিয়া উঠে 
অপূর্বব আত্মপ্রত্যয়ের শক্তিতে। সে ভাবিতে শিখে, ঈশ্বরীয় কৃপা ও 
জ্ঞানের আলোকচ্ছটা মানুষকে আনিয়া দিবে সর্ববাজীন মুক্তি, 
সমাজ জীবনের বন্ধন ও নিস্পেষণ এড়াইয়া সে এবার বীচিবে। 


ভগবৎ-প্রেমে স্বামী রামানন্দের সর্ববসত্তা ছিল পরিপ্লীবিত। তেমনি 
ভগবানের স্থষ্ট জীবের প্রতি, সর্বব মানবের প্রতি তাহার প্রেম ও 
করুণার অবধি ছিল না। সকলেরই জন্য মুক্তির পথ, ভগবৎ-আরাধনার 
পথ তিনি সারা জীবন ভরিয়া দেখাইয়! গিয়াছেন। 
তাহার নির্দেশিত সাধনার অন্যতম অঙ্গ শ্রীভগবানের নাম জপ । 
_এই জপের উপর তিনি সদাই গুরুত্ব আরোপ করিতেন। বলিতেন__ 
১. ম্যাকলিফ £ হিষ্টরি অব শিখ, রিলিজিযন__ভল্যু ৬, পৃঃ ১০৮। 


ভারতের সাধক 


হে মুমুক্ষু ভগবানের নামমন্ত্র নিরন্তর জপ ক’র, তাহাতেই মিলিবে 
পরমা মুক্তি, সিদ্ধ হইবে সর্বব অভীষ্ট । 

সমাজ ও ধশ্াচরণের অনাবশ্যক আচার নিয়ম হইতে তাহার 
শিত্তেরা মুক্ত, তাই তীহারা সাধুসমাজে অভিহিত হইতেন ৩ বা 
সর্ববপাশমুক্ত সাধকরপে । 

নিরীশ্বরবাদী বা. ভগবংবিমুখ তাক্কিকদের দমনে স্বামী রামানন্দের 
উৎসাহের সীমা ছিল না। অপামান্ত শীস্রজ্ঞান, ব্যক্তিত্ব ও ধীশক্তি 
নিয়া সর্ববক্ষেত্রে ইহাদের তিনি পধুদর্ন্ত করিতেন। তাই দেখা যায়, 
মধ্যযুগে তাহার এবং তাহার শিষ্যদের প্রতাপে জৈন ও বৌদ্ধ প্রভৃতি 
ধর্মমসম্প্রদায়ের কর্ম্মপরিধি অনেকাংশে সঙ্কুচিত হইয়। উঠিয়াছিল। 

পর্ববতন বৈষ্ণব আচাধ্যগণ হইতে রামানন্দের পার্থক্য ও বৈশিষ্ট্য 
নির্ণয় করিতে গিয়া ডাঃ আর, জি, ভাগ্ডারকর লিখিয়াছেন, “হিন্দু 
সমাজের নিম্ন, অন্তাজ শ্রেণীর জন্য সহানুভূতি হইতেছে বৈষ্ণব ধর্মের 
অন্যতম বৈশিষ্ট্য এবং এই ধৰ্ম্ম আন্দোলনের গোড়া হইতেই সেটি 
চোখে পড়ে। কিন্তু প্রাচীন আচার্য্ের! ত্রাহ্মণেতর জাতি-বর্ণের 
মানুষকে সাধারণতঃ দাড় করাইয়া রাখিতেন মণ্ডলীর বহিরাজনে, 


তবে এই সব লোককে নূতন পরিস্থিতি ও ভাবধারার সুযোগ . 


সুবিধা অবশ্যই দান কর! হইত। রক্ষণশীল বেদপন্থীরা চাহিতেন, এই 
সব মানুষ তাহাদের নিজস্ব নীচু গণ্ডীর মধ্যে অবস্থিত থাকিয়াই 
ধর্মকর্ম অনুষ্ঠান করুক এবং জন্ম জন্মান্তরের অঞ্জিত পুণোর ফলে 
আবার ব্রাহ্মণের ঘরে জন্মগ্রহণ করুক-__তারপর তাহাদের সেই 
নবলব্ধ উন্নত জীবনে শুরু হোক মোক্ষের সাধনা । বৈষ্ঃবীয় পন্থা, ও 
আদর্শ অনুযায়ী যে কোন সাধারণ নিয় শ্রেণীর মানুষকে মোক্ষলাভের 
অধিকারী বলিয়া গণ্য করা হইত, কিন্তু রামান্ুজ প্রভৃতি ব্রাহ্মণ আচার্য্যের! 
বেদভিত্তিক ভক্তিসাধনার ব্যবস্থা দিতেন শুধু উচ্চবর্ণের সাধকের জন্যই । 
ব্রাহ্মণ ছাড়! অন্য জাতির জন্য ছিল ভিন্ন ব্যবস্থা ॥৯ 

১ ডাঃ আর, জি, ভাগারকর £ বৈষ্ণবিজম্‌ , শৈবিজম্‌ আযাণ্ড মাইনর 
রিলিজিয়াস নিস্টে মৃস্‌ £ পৃঃ ১৩০ । 


১০৪ 


আচাধ্য রামানন্দ 


রামানন্দ কিন্ত এ ব্যবস্থার আমূল সংস্কার করেন। ব্রাহ্মণ এবং 
নিম্নবর্ণের মধ্যে কোন পার্থক্যই তিনি রাখেন নাই । এমন কি, শুধু 
বিষ্ণুর উপাসক এবং সম্প্রদায়ভুক্ত হইলেই যে কোন লোক সবার 
সাথে পঙ্গতে বসিয়া আহারের অধিকার প্রাপ্ত হইত । 

রামানন্দের আর একটি সংস্কারমূলক অবদান_-তীহার নব 
ভক্তিবাদের প্রচারে সাধারণের চলতি ভাষার ব্যবহার। রাধাকৃষ্ণের 
রাগানুগ! ভজনের স্থলে রামসীতার শুচি-শুদ্ধ আরাধনার প্রবর্তনও 
তাহার আচার্য্য জীবনের এক বিশিষ্ট কীত্তি। 


রামানন্দের সাধন! ও দার্শনিক তত্বের মূল কথা-_ভগবৎ-প্রেম। 
পুরুষ বা নারী, ব্রাহ্মণ বা অন্ত্যজ, যে কোন ধরণের ভক্তই হোক্‌ না 
কেন, ভগবানের দৃষ্টিতে সকলেই সমান। রামানন্দী সম্প্রদায়ে তাই 
তাহাদের সমান অধিকার দেওয়। হয়'। 

ভগবানের ভক্তসমাজ মানেই এমন এক সর্ববজনীন ভ্রাতুসমাজ 
যেখানে ভেদ বিভেদের গণ্ডী রচনার প্রশ্ন আসে না। তাই সকলেরই 
জন্য তাহার রামাওয়ৎ সম্প্রদায়ের দুয়ার থাকে সদা উন্মুক্ত ।১ 

শ্রীবৈফবদের মত রামানন্দ শুধু ত্রাহ্মণদেরই আচার্যের পদে 
নিয়োজিত করেন নাই, অত্রাহ্ষণদেরও তিনি সাদর আহ্বান জানান 
প্রেমভক্তি-ধর্ম্মের প্রচারে । সেদিনকার সংরক্ষণশীল সমাজের সন্মুখে 
ধাড়াইয়া ধ্বনিত করেন উদার আশ্বাসের বাণী 

জাতি পাতি পুছই নহি কোই। 
হরিকো! ভজই সো হরিকে। হোই । 

__-ওরে ভাই, প্রশ্ন কারো না কাউকে জাতি নিয়ে, জানতে চেয়ো নী 
কোন্‌ পংক্তিতে বসে সে খায়। হরিকে যে করবে ভজন, সেই হয়ে 
যাবে হরির আত্মজন | 

১ কালক্রমে রামাওয়ৎদের মধ্যে এই উদীর সমাজবোধের অভাব ঘটে 
এবং জাতিগত ভেদবৈষম্য মাথা তুলিয়া দীড়ায়। 


ভারতের সাধক 


রামানন্দের উপাস্ত ও ইঞ্টদেব এই হরির স্বরূপ কি? কে তিনি? 
বিষ্ণুর অবতার, রামায়ণ মহাকাব্যের আদর্শ নায়ক, পূতচরিত 
রামচন্দ্রই রামানন্দের ইষ্ট। এই পরমপুরুষই রামাওয়ৎপন্থীদের 
সাধনার ধন। রামমন্ত্র আর রাম-ভজনের মধ্য দিয়াই সে যুগের 
অগণিত আশ্রিত ভক্ত ও সাধকের জীবনে আচার্য রামানন্দ" 
আনিয়াছিলেন অপূর্বব রূপান্তর 

আজিও রামাওয়ৎ সম্প্রদায়ে প্রচলিত প্রথার অনুকরণে উত্তর 
ভারতের জনসাধারণ “রাম রাম’ জয় রাম’ বা “সীয়া রাম” বলিয়া 
পরস্পরকে অভিবাদন জানায়, সৌজন্য প্রকাশ করে। 


রামানন্দের সংস্কারপন্থী মন, উদার সমাজবোধ ও গ্রীরামচন্দ্রের' 
উপাসনা প্রবর্তনের পিছনে দেশের সমকালীন ইতিহাসের প্রভাব, 
বেশ কিছুটা রহিয়াছে। 

চৌদ্দ শতকের অধিকাংশ কাল এই আচার্য জীবিত ছিলেন।' 
খিলজি বংশের শেষ স্থুলতানদের রাজত্ব তিনি দেখিয়াছেন, তুঘলক 
স্থলতানদের সকলেরই শাসনকালের অভিজ্ঞতা! তাহার জীবনে আছে। 
আলাউন্দীন যখন চিতোর আক্রমণ করেন, রামানন্দ স্বামী তখন 
যুবক মাত্র। আর মহম্মদ তুঘলকের পাগলামী ও অত্যাচার যখন 
জনসাধারণের মনে ত্রাসের সঞ্চার করিয়াছে তখন তিনি এক প্রবীণ 
ভক্ত সাধক, দেশের দিকে দিকে পরিব্রাজন করিয়া বেড়াইতেছেন। 
রামানন্দের যে দীর্ঘ আয়ুন্ধালের কথা শোন। যায় তাহাতে মনে হয়, 
তৈমুরের দিল্লী অধিকার ও নৃশংস হত্যালীলার কাহিনী তাহার কাছে 
অজানা ছিল না। 

গবেষক গ্রীয়ারসন বলেন, “ইহা কখনই বিশ্বাস করা যায় না যে, 
তৎকালীন ভারতের রাজনৈতিক ছুর্দৈব ও দুর্দিশ| স্বামী রামানন্দের 
উপর কোন প্রভাব বিস্তার করে নাই। পরম কৃপালু, মহিমান্বিত বীর 
যোদ্ধা রামচন্দ্রের উপাসনার তত্ব তিনি দেশের জনজীবনের সর্বস্তরে 


১০৬ 


আচার্য রামানন্দ 


বিস্তারিত করেন এবং সে সময়ে সর্বত্র উহ! যথেষ্ট সমর্থনও পায়__ 
ইহার কারণ বিদেশী শাসনের গ্লানি ও লাঞ্ছনা সাধারণ মানুষকে” 
এ মহাঁশক্তিধর উপাস্তের দিকে সহজেই আকৃষ্ট করিয়াছিল ।৯ 

রামানন্দ ও তাহার প্রধান শিষ্যদের প্রচারিত রামসীতা-তন্ব" 
এদেশের ধর্ম ও সমাজ জীবনের এক বৃহত্তর কল্যাণ সাধন করে? 
ত্যাগ বৈরাগ্য, শুচিতা ও সংযমের সঙ্গে তাহার নৃতনতর আন্দোলন 
সর্বব সমক্ষে তুলিয়া ধরে পৌরাণিক যুগের তেজবীধ্য, শক্তিমত্তা ও; 
আদর্শ চরিত্র । 

পরবর্তী কালে রাধাকৃষ্ণ যুগলভজনের ব্যপদেশে কোন কোন, 
ভক্তিবাদী উপদলের মধ্যে অবাঞ্ছিত আচার আচরণের প্রাদুর্ভাব দেখা 
দেয়। রামাওয়ৎ সিদ্ধ সাধকদের উচ্চতর তত্ব ও আদর্শের প্রচারে 
তাহাদের কদাচার সে সময়ে অনেকটা। কমিয়া আসে। 

রামানন্দের ধর্মীয় আদর্শ ও জীবনদর্শন প্রধানতঃ প্রচারিত হয়; 
হিন্দি ভাষার মাধ্যমে । তাহার ভক্ত শিষ্যদের রচনাও প্রকাশিত হয় 
হিন্দি-আশ্রিত নান! উপভাষায়। রামানন্দের নিজের লিখিত উপদেশ 
বা বাণী অতি যৎসামান্তই পাওয়া যায়। কিন্তু তাহার শিষ্য স্ুখানন্দ- 
এবং বিশেষ করিয়া অন্যতম উত্তরসাধক কবীরের অজস্র} রচনা 
হিন্দিতেই লিখিত। রামানন্দ ও তাহার শিষ্য প্রশিষ্যদের প্রভীবেই 
যে হিন্দি ভাষা এশ্বধ্যমণ্ডিত হয়, সাহিত্যিক ভাষায় পরিণত হয়, 
আজ আর তাহ! অস্বীকার করার উপায় নাই। 

হিন্দি সাহিত্যের অত্যুজ্জল রত্ন তুলসীদাস ছিলেন এক বিশিষ্ট 
রামাওয়ৎ সাধক। তাহার অধিকাংশ ভক্তিরসাশ্রিত কাব্য রামানন্দেরই 
শিক্ষার ফলশ্রুতিরপে আত্মপ্রকাশ করে। কাজেই রামানন্দের 
কাছে ভারতীর ভক্তসাধনা ও সাহিত্যের খণ যে কত তাহার পরিমাপ 
করা সহজ নয়। 


১। এনসাইক্লোপিডিয়া অব রিলিজিয়ন এণ্ড এথিক্স্‌__ভল্যু-১০, 


পৃঃ ৫৭০-৭১ | 


ভারতের সাধক 


আচাধ্যজীবন শুরু হওয়ার পর একে একে আসিতে থাকে 
-বঁমানন্দের অন্তরঙ্গ শিষ্যদল। ইহাদের মধ্যে রহিয়াছেন ব্রাহ্মণ ও 
অস্পৃশ্য, বিদ্বান ও নিরক্ষর, নারী ও পুরুষ-_সর্ববশ্রেণীর মানুষ । 
প্রধান শিষ্যদের মধ্যে উল্লেখযোগ্য _অনন্তানন্, সুখানন্দ, সুরেশ্বরাসন্ৰ, 
“নরহরিয়ানন্দ, যোগানন্দ, গালভানন্দ, পিপানন্দ, কবীর, ধনানন্ৰ, 
ভবানন্দ, সেনানন্দ, রইদাস, পদ্মাবতী ও সুরেশ্বরী । 

পদ্মাবতী আর সুরেশ্বরী এই দুইজন রামানন্দের নারী শিষ্যা! । 
তাহার পুরুষ শিষ্যদের মধ্যে কবীর মুদলমান, জোল! বংশীয়। ধনানন্দ 
জাতিতে জাঠ, রইদাস চর্ম্মকার, সেনানন্দ ক্ষৌরকার । 

আত্মিক সাধনার ক্ষেত্রে এই শিষ্যেরা উন্নত স্থান অধিকার করেন 
(এবং এক একটি বিশিষ্ট ভক্তমণ্ডলী ইহাদের কেন্দ্র করিয়া গড়িয়া 
উঠে। রামানন্দের এই সব সাক্ষাৎ শিষ্যদের জীবন ও বাণীর মধ্য দিয়া 
ভক্তিধর্ম্মের উচ্ছল রসস্রোত দেশের সর্বত্র ধীরে ধীরে ছডাইয়া 
পড়িতে থাকে । 


রামাওয়ৎ সম্প্রদায়ের অনন্তানন্দ এক বিশেষ মর্যাদাপূর্ণ স্থান অধিকার 
-করিয়াছিলেন। স্বামী রামানন্দের তিনি প্রথম শিষ্য । দীক্ষা গ্রহণের 
“পর হইতেই তাহার জীবনে আসে ভক্তিপ্রেমের জোয়ার। যোধপুর 
অঞ্চলে সাধন কুটার স্থাপন করিয়া এই ত্যাগী সাধক রাজ্যের সর্বত্র 
গুরুর সাধনতত্ব ও জীবনাদর্শ প্রচার করিয়া বেড়ান । 
জনশ্রুতি আছে, অনস্তানন্দ অলৌকিক শক্তির অধিকারী ছিলেন । 
তাহার অসামান্য যোগবিভূতির বলে সে-বার এক মৃত যজ্ঞডমুর বৃক্ষ 
ুগ্তরিত হইয়া উঠে। এই অদ্ভুত দৃশ্য দেখিয়া যোধপুরের মহারাজা 
বিস্ময়বিমূঢ় হন, শক্তিধর মহাত্মার চরণতলে তিনি শরণ নেন। 


ভক্ত কবি স্ুখানন্দের জীবনে রামানন্দের পবিত্র স্পর্শ উৎসারিত 
করে এঁশী প্রেমের অমৃত নির্ঝর। নুখানন্দের রচিত অজস্র সঙ্গীত, 


১০৮ 

গাথা ও স্তোত্ৰ পাঠ করিয়া হাজার হাজার নরনারীর জীবন উদ্দ্ধ' 
হইয়া উঠে। তাহার ভক্তিরসাপ্রুত রচনাসমূহ হিন্দি সাহিত্যের অমূল্য. 
সম্পদ হইয়া রহিয়াছে । 


০ 


ভক্ত কবীর যে নাটকীয় পরিস্থিতির মধ্য দিয়া আচার্য্য রামানন্দের ' 
আশ্রয় লাভ করেন, তাহ! স্ুবিদিত। রামানন্দের সাধনা ও বাণী এই. 
তরুণ মুসলমান জোলার জীবনে আনয়ন করে অপূর্ব রূপান্তর ৷ 
ভারতের অন্যতম শ্রেষ্ঠ মরমিয়া সাধকরপে কবীর দাস আত্মপ্রকাশ: 
করেন। উত্তর ভারতের জনজীবন ও সাহিত্য দীর্ঘদিন তাহার ব্যক্তিত্ব 
ও রূচনা দ্বার! উজ্জীবিত হয়। 


স্ুরেশ্বরানন্দ ও তাহার পত্নী সুরেশ্বরী উভয়েই ছিলেন স্বামী 
রামানন্দের অশেষ কৃপাভাজন। উত্তরকালে বহু সাধকের পথপ্রদর্শক- 
রূপে স্ুরেশ্বর খ্যাতি অর্জন করিয়াছিলেন। তাহার শক্তি-বিভূতির, 
নানা কাহিনী জনসমাজে প্রচলিত আছে। 

সে-বার জনকয়েক ভক্ত শিষ্যমহ তিনি তীর্থ পর্যটনে বাহির 
হইয়াছেন। দীর্ঘ পথ অতিক্রমের পর সবাই অতিশয় ক্লান্ত । নগরীর, 
উপকণ্ঠে সেদিনকার মত বিশ্রামের স্থান নির্ববাচন করা হয়। 

এমন সময় একটি স্থানীয় লোক সেখানে আসিয়া আলাপ জুড়িয়।' 
দেয়। আগন্তক সদালাগী। তাছাড়া, মালা তিলকধারী এই বৈষ্ণব 
সাধুদের দর্শন করিয়া সে মহা পুলকিত। কিছুক্ষণ কথাবার্তার পর 
সবিনয়ে প্রস্তাব করিল, “প্রভুরা যখন দয়া করে এখানে এসেছেন, 
এই অধমকে আপনাদের সেবায় একটু লাগতে দিন। কাছেই রয়েছে 
আমার খাবারের দৌকান। সেখান থেকে আপনাদের ভোজনের জন্য 
সামোসা, পুরী, তরকারী সব এক্ষুণি গরম গরম ভেজে এনে দিচ্ছি। 
সবাই সারাদিন হেঁটে শ্রান্ত হয়েছেন, আজ আর রান্নার ঝামেলা 
না-ই বা করলেন» ্ 


ভারতের সাধক 


লোকটির দৈন্ের সীমা নাই। বৈষ্ণব সেবার জন্য বারবার সে 
"অনুনয় করিতেছে, এড়ানো বড় কঠিন। অগত্যা তাহার আনীত 
'আহার্য্যই ইষ্টদেবকে ভোগ দেওয়া হইল। সকলে ভক্তিভরে সেই 
প্রসাদ গ্রহণ করিলেন। 
ভোজনের পর বেশ কিছুকাল কাটিয়া গিয়াছে। গুরু ৩ 
পাশের প্রকোষ্ঠে নিদ্রার আয়োজন করিতেছেন। এমন সময় শিষ্যেরা 
উত্তেজিত অবস্থায় সেখানে আসিয়া উপস্থিত । 
দলের মুখপাত্র নিবেদন করিলেন, “গুরুদেব, সর্বনাশ হয়েছে । 
-আমরা সবাই আজ এক পাপাত্মার কবলে পড়ে জাত ধর্ম খুইয়েছি। 
যে লোকটা এতো! যত্ন করে আমাদের ভোজন করালো, আসলে সে 
“হচ্ছে এক ঘোর পাষণ্ড । বৈষ্ণব সাধু দেখলেই, কপট ভক্ত সেজে সে 
তাদের ঠকায়। এইমাত্র সে বিদ্রপের সুরে বলে গেল”_আমাদের 
খাবারে সে মাংসের কুচি মিশিয়ে দিয়েছিল। আর তা এমনি 
_নিপুণভাবে দিয়েছিল যে, আমরা টের পাইনি ! এখন উপায় ?” 
সুরেশ্বরানন্দ কিন্তু নির্বিবকার। আত্মপ্রত্যয় ভরা কণ্ডে ভক্তদের 
‘কহিলেন, “বৎসগণ, তোমরা বৃথা এতো চিন্তিত হয়েছো । তোমরা 
য| ভোজন করেছো, তা কি ঠাকুরের প্রসাদ ক'রে খাওনি? সত্যকার 
ভক্তি ও বিশ্বাস কি তাহ'লে তোমাদের ছিল না ? 
সবাই একে অন্যের দিকে চাহিতেছেন, কাহারো মুখে কোন কথা 
ফুটিতেছে না। 
এবার সুরেশ্বরানন্দ কহিলেন, “বেশ তো, তাহ'লে তোমরা এক 
কাজ করো। যে যা খেয়েছে এখনি বমন ক'রে ফেলো । আমি বলছি, 
যে সব বস্তু তোমাদের পাকস্থলীতে গিয়েছে তা এবার পৃথক পৃথকভাবে 
বেরিয়ে আসবে” 
গুরুর সম্মুখে দীড়াইয়া একের পর এক শিষ্যেরা বমন করিলেন । 
. গলনালী দিয়! বাহির হইয়া আসিল আটা, ঘৃত, শাক সির সহিত 
ক্ষুদ্র ক্ষুদ্র মাংসখণ্ড। সকলের বিস্ময় ও ক্ষোভের সীমা রহিল না। 


2১১০ 


আচাধ্য রামানন্দ 

এবার গুরু স্থুরেশ্বরানন্দের পালা) তিনি কিন্তু মুখবিবর হইতে 
উদ্গীরণ করিলেন একরাশ তুলসীপত্র । 

এ দৃশ্য যেমনি অদ্ভুত তেমনি অবিশ্বীস্ত ! সকলে হতবাক হইয়া 
নিনিমেষে চাহিয়া আছেন। 

সুরেশ্বরানন্দ সহাস্তে কহিলেন, “তোমরা না জেনে যে অখাদ্ক 
খেয়েছিলে, তা শ্রীগুরুর কৃপায় নিধাশিত হয়ে গেল। আব আমার 
পাকস্থলী থেকে উঠেঁআসা তুলসীপত্রের কথা ভাবছো? বাবা, 
এতে আশ্চধ্য হবার সত্যই কিছু নেই। অন্তরে যদি কলুষ না থাকে, 
ইঞ্টদেবের ভোগ যদি সত্যকার ভক্তি নিয়ে নিবেদন করো, তবে তা 
এমনিতর পবিত্র বস্তুতেই রূপান্তরিত হতে পারে। আজকের এই 
হু্ৈবের ভেতর দিয়ে গুরুশক্তি এই তন্থুটিই আমাদের মনে গেঁথে 
দিয়ে গেল ৷”? 

রামাওয়ৎ মণ্ডলীতে স্বরেশ্বরানন্দ আরও এক কারণে স্মরণীয় হইয়া 
আছেন। এই মহাত্মার শিষ্য পরম্পরার মধ্য দিয়াই উত্তরকালে 
আত্মপ্রকাশ করেন অমর ভক্তকবি, তুলসীদাস । 


‘ রামানন্দের আর এক বিশিষ্ট শিষ্য গাংড়োনের রাজপুতবংশীয় 
রাজা পিপাজী। গুরু সকাশে মুমুক্ষু পিপার আগমনের কাহিনীটি 
বড় বিচিত্র ৷ 

যুদ্ধবিগ্রহ, রাজকাধ্য, আর বিলাসব্যসন নিয়াই বেশী সময় 
পিপাজীর দিন কাটে। কিন্তু তাহার এ রাজসিক জীবনের অন্তরালে 
প্রচ্ছন্ন রহিয়াছে এক গভীর সাত্বিক সংস্কার ৷ তাই সুযোগ ও সময় 
পাইলেই কুলদেবীর আরাধনায় তাহাকে নিবিষ্ট হইতে দেখা যায় । 

একদিন দেবী প্রত্যাদেশ দেন, “বৎস, কেন বৃথা এমন ক'রে নিজের 
সময় নষ্ট করছো। অগৌণে তুমি কাশীধামে চলে যাও। সেখানে 
রামানন্দ স্বামীর সাক্ষাৎ পাবে। তার কাছ থেকে দীক্ষা নাও, তাহলে 
এ জীবনেই লাভ করবে পরমা মুক্তি ৷» 


ভারতের সাধক 


পিপাজী তাড়াতাড়ি বারাণসীতে রামানন্দের আশ্রমে আসিয়া! 
উপস্থিত। করজোড়ে, দৈন্যভরে কহিলেন, “প্রভু, ভোগ বিলাস আর: 
রাজসিকতার মোহে এতদিন ছিলাম অন্ধ। এবার আমি দেবীর 
কৃপায় আলোকের সন্ধান পেয়েছি। তিনিই শরণ নিতে বলেছেন 
আপনার চরণে । এ অধমের ভার গ্রহণ করুন। দীক্ষ। দিয়ে আমায় 
নিয়ে চলুন অভীষ্ট সিদ্ধির পথে ৷» 

রামানন্দ তাহাকে পরীক্ষা করিতে চান। কহিলেন, “বৎস, নিছক 
ভাবাবেগে তে সত্যবস্ত লাভ হয় না ৷ মর্কট বৈরাগ্য ক'দিন তোমার 
থাকবে, তা কে বলবে? তাছাড়া, তুমি হচ্ছে। শীক্তবংশীয়। যুদ্ধ- 
বিগ্রহ নিয়েই সার! জীবন কাটিয়েছো, বিষ্ণুভক্তির রাজ্যে কি ক'রে 
তোমার মন টিকবে, বল? না, তোমায় আমি দীক্ষা। দেবো না» 

“প্রভু, আপনার কৃপা পেলে পুরানো জীবনের সমস্ত স্মৃতি নিশ্চয়: 
আমি মুছে ফেলতে পারবো । আপনার আদেশে প্রাণ অবধি বিসঙ্জন 
দিতে রাজি আছি। আমায় কৃপা করুন ৷” 

আশ্রমের আঙিনার একপাশে রহিয়াছে এক সুগভীর কুপ। 
সেদিকে অঙ্গুলি নির্দেশ করিয়া আচার্য্য বলিলেন, “আচ্ছা, দেখবো! 
তোমার কথার সত্যত! কতটুকু। এক্ষুণি এ কুয়োর ভেতরে লাফিয়ে 
পড়ে দেখি !” 

মুহূৰ্তমাত্ৰ বিলম্ব না৷ করিয়া ভক্ত পিপাজী সেইদিকে ছুটিয়! গেলেন । 
কূপের মধো ঝাঁপ দিবেন, ঠিক সে সময়ে রামানন্দের ইঙ্গিতে শিক্বেরা 
তাহাকে ধরিয়া ফেলিল। 

এবারে আচার্যের আননে ফুটিয়া উঠিল প্রসন্নমধুর হাসি। কহিলেন, 
“বৎস, তোমায় আমি দীক্ষা দেবো । কিন্তু তার আগে এক বৎসর 
এ আশ্রমে বাস ক'রে তোমায় করতে হবে কঠোর তপস্তা ৷” 

গুরুর এই পরীক্ষায় পিপাজী উত্তীর্ণ হন। দীক্ষান্তে তাহার নৃতন 
নামকরণ হয় পিপানন্দ। রাজ্য ও আত্মপরিজন ছাড়িয়া তিনি তপস্তার 
জন্য প্রবিষ্ট হন গহন অরণ্যে । 


১১২ 


আচাৰ্য্য রামানন্দ 


পিপাজীর প্রিয়তমা রাণী, সতা-সহচরী ছিলেন পরম ভক্তিমতী ৷ 
আচার্য্য রামানন্দের কৃপা তাঁহার উপরও পতিত হয়। গুরুর আজ্ঞা 
নিয়া স্বামীর সহিত তিনিও বানপ্রস্থে গমন করেন । 

ভক্তমাল ও অন্যান্ত ভক্তিগ্রন্থে রামানন্দের এই শিষ্য-দম্পতির 
ত্যাগবৈরাগ্য ও সিদ্ধ জীবনের নানা কাহিনী বর্ণিত রহিয়াছে। 


রামানন্দের প্রদত্ত মন্ত্র চর্্মকাঁর রইদাসের জীবনে ঘটায় অভাবনীয় 
রূপান্তর । বৈরাগ্যের কঠোরতম সাধনায় তিনি ব্রতী হন, এই সঙ্গে 
অবিরাম চলে ইষ্টমন্ত্রের জপ ও ইষ্টধ্যান। এই চর্্মকার সাধকের 
জীবনে যে অমৃত একদিন উপজিত হয়_ উচ্চ নীচ, ব্রাহ্মণ ক্ষত্রিয় 
শূদ্র__ সবাইকে তাহ! প্রেমভরে তিনি বিতরণ করিয়া যান। 

ভক্তপ্রবর নাভাদাসের রচনায় এই অন্ত্যজ সাধকের অলৌকিক 
বিভূতির এক কাহিনী পাওয়া যায় £ 

রইদাসের মন্ত্রশিষ্যা, রাণী ঝালি সে-বার এক বিরাট ভাগ্ারার 
অনুষ্ঠান করেন। এই উপলক্ষে গুরু রইদাসকেও তিনি পরম সমাদরে 
নিজ ভবনে আমন্ত্রণ করিয়া আনেন। 

কিন্তু গণ্ডগোল বাধে পঙ্গতে উপবেশন করার সময়। সিদ্ধপুরুষ 
হইলে কি হয়, রইদাস জাতিতে মুচি। বনু সাধু ও ভক্ত বৈষ্ণবই 
সেদিন তাহার সঙ্গে একত্রে বসিয়া ভোজন করিতে রাজী নন। রাণী 
ঝালি দেবী মহা জমস্তায় পড়িলেন। প্রাণ থাকিতে গুরুর অমর্যাদা 
হইতে দিবেন না, আবার দূরদূরান্ত হইতে যে সব সাধু ভাণ্ডারায় 
আসিয়াছেন উপবাসী অবস্থায় তাহার! ফিরিয়া গেলেও দুঃখের সীম! 
থাকিবে না। 

সজল নয়নে রাণী রইদাসকে তাহার এই সঙ্কটের কথা নিবেদন 
করিলেন। 

গুরু উত্তর দিলেন, “তোমাদের কোন ভয় নেই। মনে কোন দ্বিধা: 
ন! রেখে সব সাধুদের ভক্তিভরে অভ্যর্থনা কর, পঙ্গতে বসিয়ে দাও ॥ 


ভাঃ সাঃ (৬) ৮ ১১৩ 


ভারতের সাধক 


আমার জন্য ভেবো না। অভ্যাগত সাধু মহাত্মারা ভোজন করলেই 
আমার ভোজন হবে ।৮ 

নির্দেশ মত সবাইকে বসাইয়া দেওয়া হইল। সেদিন পঙ্গতের 
মধ্যে কিন্তু ঘটিতে দেখা গেল এক মহা অলৌকিক কাণ্ড। সাধুরা সবাই 
শ্রেণীবদ্ধভাবে ভোজন করিতেছেন। কিন্ত কি আশ্চর্য্য ! প্রত্যেকটি 
সারিতেই যে রহিয়াছে রইদাসের জীবন্ত মৃত্তি ! 

ভক্তকবি নাভাজীর মতে, রইদাসের ইষ্টদেবই সেদিনকার এই 
অঘটন ঘটান। চর্মাকার মহাসাধকের হৃদয়পুরে সদা তাহার অধিষ্ঠান, 
তাই তিনিই প্রাণপ্রিয় ভক্তের মধ্যাদাকে সর্বজন সমক্ষে এমন করিয়া 
তুলিয়। ধরেন ।১ 


বেদান্ত ও শৈবধৰ্ম্মের মহান গীঠ বারাণসীতে রামানন্দ স্বামী বহু 
বৎসর অবস্থান করেন। এই স্মুদীর্ঘকালের মধ্যে নিজের আশ্রমে 
তিনি গড়িয়া তোলেন ভক্তিধর্ম্মের এক সুদৃঢ় কেন্দ্র। ভারতের দিক্‌ 
দিগন্ত হইতে আসিয়া তাহার চারিপাশে জড় হইতে থাকে অগণিত 
ভক্তসাধক। 

গুরু রাঘবানন্দের আশীষ-বাণী আচার্য্য রামানন্দের জীবনে সফল 
হইয়া উঠিয়াছে। নবতর, উদারতর ভক্তিধর্ম্মের প্রবর্তকরূপে এখন 
তিনি সর্ববত্র সুপরিচিত । যোগসিদ্ধির ফলে বয়স তাহার অনায়াসে 
শতাধিক বর্ষ অতিক্রম করিয়া আসিরাছে। 

মহাবৈষবের সিদ্ধ জীবনে এখন হইতে অবিরাম শুধু বহিয়া চলে 
পুরুকৃপায় অমৃত-তরঙ্গ। দেখা দেয় এশীলীলার অজস্র প্রকাশ। সমগ্র 
অস্তিত্ব হইয়া উঠে ইঞ্টময়। সর্ববাতিশায়ী পরমপ্রতুর জ্যোতিঃসত্ত| 
ওতপ্রোত থাকে তাহার সর্ব সত্তায়। 

নানকপন্থীদের গ্রন্থদাহিব-এ স্বামী রামানন্দের রচিত যে গাথা 


১ নভাদাস £ ভক্তমাল (টীকা £ প্রিয়াদ্াস ; সম্পাদন £ ভগবান প্রসাদ ) 


১৯৪ 


আচাধ্য রামানন্দ 
সন্নিবিষ্ট রহিয়াছে, তাহাতে তাহার এ সময়কার আধ্যাত্মিক উপলব্ধির 
রূপটি ফুটিয়া উঠিতে দেখি । তিনি গাহিতেছেন £ 
কোথায় কোন্‌ দিকে আর করবো 
পরিব্রাজন ? 
করবো কোথায় যাওয়া-আসা ? 
আমি যে ভাস্ছি সদাই 
দিব্য আনন্দের রসআোতে 
আপন গোপনপুরে বসে । 
অন্তর আমার যেতে চায় না 
আর ইতস্তত, 
এবার স্থান ক'রে নিয়েছে সে 
আপন উৎস-স্থলে । 
মনে পড়ে বিগত দিনের কত স্মৃতি__ 
পুডিয়েছি সুগন্ধি কত ধূপ, 
ঘবেছি পবিত্ৰ চন্দন, 
লেপন ক'রেছি সার! অঙ্গে । 
তীৰ্থ আর মন্দিরের পানে 
ছুটেছি দেবতার আরাধনায় । 
তারপর আবিভূতি হয়েছেন 
আমার আলোক-দিশারী গুরু, 
অন্তরে দিয়েছেন হেলে দিব্যজ্যোতি । 
জেনেছি পরম সত্য জীবন প্রভুর 
অপার কপায়। ' 
জেনেছি__বেদ আর পুরাণের 
নেইকো! কোন মূল্য, 
যদি না থাকে তাতে শ্রীভগবানের 
মধুময় স্পর্শ । 


১১৫ 


ভারতের সাধক 


চিদানন্দময় হে আমার সদৃগুরু, 
তোমার চরণে ক'রেছি নিজেকে 
চিরতরে উৎসর্গ । 
সর্বৰ দ্বিধা সংশয়ের 
নিরসন করেছে৷ তুমি । 
রামানন্দ উপলব্ধি করেছে সেই 
পরমোজ্জল সত্যকে, 
সারা বিশ্বের অনুপরমাথুতে 
যিনি রয়েছেন ওতপ্রোত । 
এ সত্য উদ্ভাসিত হয়েছে মোর প্রাণে 
কৃপালু সদ্গুরুর অপার কৃপায় 
আর লক্ষ কোটি পাপের কালিমা 
গিয়েছে নিশ্চিহ্ন হয়ে। 
(গ্রন্থসাহিব )১ 
লোকচক্ষুর অন্তরালে রামানন্দ স্বামী ধীরে ধীরে নিজেকে এবার 
অপসারিত করিয়া নেন। তারপর একদিন, ১৪১০ খ্রীষ্টাব্দে ( সম্বৎ 
১৪৬৭) ১১১ বৎসর বয়সে তাহার মরজীবনের মঞ্চে নামিয়া আসে 
চির-ববনিক1। সমকালীন. ভারতের অন্যতম শ্রেষ্ঠ আচার্য্য, ভক্তি- 
ভাবগঙ্গার নব ভগীরথ প্রবিষ্ট হন নিত্যলীলার মধুময় লোকে । 


১ ম্যাকলিফ £ হিষ্টরী অব শিখ রিলিজিয়ন--( রামানন্দ ) ভলুাঃ ৬ 
পৃঃ ১*৬৯। 


5১৩ 


আপাদ ল্াধবেন্্রপুরী 


কৃষ্ণপ্রেমে' মাতোয়ারা, কৃষ্ণরসে রসায়িত মাধবেন্দ্র গোবদ্ধানে 
আসিয়। উপস্থিত হইয়াছেন। বড় মধুর, বড় রমণীয় এই গৌবদধন। 
এ যে তাহার ধ্যানের ধন শ্রীনন্দনন্দনের রম্য লীলা-ভূমি ! যে দিকে 
মাধবেন্দ্র নয়ন ফিরান সেদিকেই হয় তাহার কষ্্ষুত্তি! ভুবনভুলানে! 
রূপে নবকিশোর নটবর নয়ন সন্মুখে আসিয়! দাড়ান। ভক্তপ্রবর বার বার 
হন আপনা বিস্মৃত। 

দিনের পর দিন চলে অপরূপ অপ্রাকৃত লীলা । আর প্রাণপ্রিয় 
রাধা-মদনমোহনের বিরহ মিলনের রঙ্গ দেখিয়া তিনি আনন্দে অধীর 
হইয়া উঠেন । 

গিরি গোবদ্ধনের ধীর সমীরণ বহিয়া আসে । মাধবেন্দ্র উচ্চকিত 
হইয়া উঠেন। মনে ভাবেন, এ বুঝি ভাসিয়া আসে কৃষ্ণদেহের অপরূপ 
দিব্য গন্ধ । আমার কৃষ্ণ কই, কৃষ্ণ কই-_বলিয়া। প্রেমিক সাধক উন্মত্ত 
হইয়| উঠেন। 

মেঘ মেছুর আকাশ দেখিয়! ময়ূরীর হৃদয়ে জাগে পুলক শিহরণ, 
পেখম তুলিয়া মধুর ভঙ্গিমায় নৃত্য করে। মাধবেক্রের বুকে ঝলকিয়৷ 
উঠে শিখিপুচ্ছচড় নওল কিশোরের মধুর স্মৃতি। 

পুত পুঞ্জ কৃষ্ণমেঘ জাগাইয়া তোলে কৃষ্ণের বিরহ । আর্তি ও কান্নায় 
হৃদয় তাহার ফাটিয়া পড়ে, নয়নে ঝরে অবিরাম অক্রুধারা। 

বড় অদ্ভুত এই কৃষ্ণপাগল সন্যাসী! ব্রজবাসীরা অবাক হইয়া 
নিনিমেষে তাহার দিকে চাহিয়! থাকে৷ সাধু সন্তদের বিস্ময় বড় কম 
নয়।: সবাই জানেন, মাধবেন্দ্র দশনামী পুরী সম্প্রদায়ের অন্তভুক্ত। 
গুরুপরম্পরার মধ্য দিয়া তাহার সম্প্রদায়ে জ্ঞানতপস্যার ধারা বহিয়া 
চলিয়াছে। তবে সেখানে কি করিয়া উদ্গত হয় এমনতর রাগানুরাগা 


১১৭ 


ভারতের সাংক . 

ভক্তি? এমন প্রবল ভাবোচ্ছাসই বা কেন জাগিয়া উঠে? মহাপ্রেমের 
একি মহিমময় প্রকাশ ! কত খ্যাতনামা বৈষ্ণব আচাধ্য, কত ভক্তিসিদ্ধ 
মহাপুরুষই তো ব্রজমণ্ডলে উপস্থিত হন, কিন্তু কই, প্রেমের তরঙ্গে 
এমন উদ্বেল তে কেহ হন না? 2 এ 

কয়েক দিনের ভিতর এই প্রেমিক সন্যাসীকে কেন্দ্র করিয়। প্রকট 
হয় এক দৈবী লীলা । কথাটা অচিরে জানাজানিও হইয়া পড়ে। সার! 
অঞ্চলে চাঞ্চল্য পড়িয়া যায়। 


বিধম্মার আক্রমণ ও লুঠনে ব্রজমগ্ডলের অধিকাংশ তীর্থ এ সময়ে 
বিলুপ্ত হইয়াছে । কোনমতে জাগিয়া আছে শুধু গোবদ্ধন এবং আরো 
ছুই চারিটি প্রাচীন তীর্থ । 

সেদিন প্রত্যুষে গোবদ্ধন পরিক্রমা শেষ করিয়া মাধবেন্দ্র গোবিন্দ- 
কুণ্ডের তীরে আসিয়া বসিলেন। স্নান ও মধ্যাহ্নজপ শেষ হইয়া 
গেল। এবার ইষ্টকে ভোগ দিয়া প্রসাদ গ্রহণ করিবেন। 

ত্যাগত্রতী মহাবৈষ্ণব দীর্ঘকাল যাবৎ অযাচক বৃত্তি নিয়া আছেন! 
কৃষ্ণের কৃপায় যখন যে ভিক্ষা জোটে, তাহাতেই কাজ সমাধা করেন। 
কিন্তু আজ কিছু জুটিবে বলিয়া তে মনে হইতেছে না । খর-তাপদগ্ধ 
গ্রীষ্মের এই মধ্যাহ্ছে কাছাকাছি কোন জনমানব নাই। 


কুণ্ড-তীরে, বৃক্ষের ছায়ায় মাধবেন্দ্র চুপচাপ শয়ন করিয়া আছেন। 


.হঠাৎ এক গোপতনয় ছুগ্ধের ভাণ্ড হস্তে সম্মুখে আসিয়া উপস্থিত। 
অপরূপ প্রিয়দর্শন এই বালক । সুঠাম শ্যামদেহে লাবণ্যপ্রী টলমল 
করিতেছে । মাথায় ঘনকৃষ্ণ কুঞ্চিত কেশদাম, আয়ত নয়ন দুইটি যেন 
ইন্দ্রজালে ভরা । 

মধুর হাসিতে চারিদিক সচকিত করিয়া বালক কহিল, “ওগো, 
শুন্ছো ! এবার গা ঝাড়া দিয়ে উঠে পড়ো দিকিনি। এই দাখো, ভাঁড় 
ভরে দুধ নিয়ে এসেছি তোমার জন্য । নাও, চট ক'রে গলায় ঢেলে 
দাও। আচ্ছা, এমনতর উপবাস ক'রে কি লাভ ত বলতে পারে? 


১১৮ 


শ্রীপাদ মাধবেন্্রপুরী 
সামান্য যা কিছু খাবে, মেগে খেলেই তো পারো । গোয়ালাদের ঘরে 
দুধের তো অভাব নেই। তবে শুধু শুধু উপবাসী থাকবে কেন ?” 
সন্মোহিতের মত মাধবেন্দ্র এই বালকের দিকে নিনিমেষে চাহিয়া 
আছেন । চমক ভাঙ্গিতে প্রশ্ন শুরু করিলেন, “বাবা, কে তুমি? কোন্‌ 
গায়ে তোমার বাস? বলতো, কি কারে জানলে যে; আমি এখানে 
উপোষ ক'রে রয়েছি ? 

“আমি যে পাশের গাঁয়েতেই থাকি গো! তুমি বুঝি জানোনা, 
কেউ যদি অযাচকবৃত্তি নিয়ে থাকে_মেগে না খায়, আমিই তাকে 
যোগান দিই ছুধের। গোপবধুরা চান্‌ ক'রতে এসেছিল এই ঘাটে । 
তারাই যে আমায় জানালো তোমার উপবাসের কথা । ছুধও তারাই 
পাঠিয়ে দিলো । তুমি ভোজন শেষ কর। খানিক বাদে এসে আমি 
ভগাড়ুটি নিয়ে যাবো |» 

শ্রদ্ধাভরে ইঞ্টদেবকে এই দুগ্ধ নিবেদন করিয়া মাধবেন্্র তাহা 
পান করিয়া ফেলিলেন। 

বৃক্ষতলে বিশ্রাম করিতে করিতে বেল! গড়ীইয়। গেল। কিন্তু কই, 
সে গোপবালক তো আর ফিরিয়া আসিল না? ভাগুটি যে তখনো 
একপাশে পড়িয়া! রহিয়াছে। 

ক্রমে রাত্রি হয়। গোবদ্ধনের আকাশ ছাইয়া নামে ঘন অন্ধকার ৷ 
পুজা-কীর্তন ও জপের শেষে, মধ্যরাত্রে মাধবেন্দ্র আসন বিছাইয়া 
শয়ন করেন। শ্রান্ত দেহে অচিরে হন নিদ্রাভিভূত | 

রাত্রির শেষ যামে হঠাৎ তাহার নিদ্রা টুটিয়! যায়। নয়ন উন্মীলন ' 
করিতেই দেখেন এক অপরূপ দৃশ্য । দিব্য আলোকের ছটায় সারা 
বনভূমি উদ্ভাসিত হইয়া উঠিয়াছে, আর আলোকপুঞ্জের মধ্যস্থলে 
দণ্ডায়মান সেই গোপবালক ! 

' একি পরম বিন্ময়! কোন্‌ তাৎপধ্য এ অলৌকিক আবির্ভাবের ? 
মাধবেন্দ্র ধড়মড় করিয়া উঠিয়া বসেন। 

এবার মধুর হাসি ছড়াইয়া নওলকিশৌর কহেন, “মাধবেন্দ্র, তুমি 

এসে পড়েছো, ভালই হয়েছে৷ তুমি ছাড়া আর কাউকে দিয়ে যে 
আমার মুক্তি উদ্ধারকার্ধ্য সম্পন্ন হবে না। বহু দিন আগেকার 
কথা__গোবদ্ধন পাহাড়ের পাশে, এই গ্রামেরই এক প্রান্তে আমার 
পৌন্র, মহারাজ বজনাভ, স্থাপন করেছিলো আমার শিলা বিগ্রহ 
গোবন্ধনধারী প্রীগোপালমৃন্তি। সেই প্রাচীন বিগ্রহ আলো পড়ে 
রয়েছে লোকচক্ষুর অন্তরালে, ভূগর্ভের গভীরে । মুসলমানের আক্রমণের 
সময় পুজারীরা ত! লুকিয়ে রেখেছিলে। ৷ সেই থেকে শীত, গ্রীষ্ম, 
বর্ষ। সমানে মাথার উপর দিয়ে চলে যাচ্ছে । আমার এ মুন্তি তুমি উদ্ধার 
করে আনো। তোমার মত পরম ভক্তের সেবা অঙ্গীকার করবো 
বলেই যে আমি প্রতীক্ষা করে আছি। এ মূর্তি তুলে নিয়ে এসে 
প্রতিষ্ঠ। কর, অগণিত মানুষের কল্যাণ হবে।” 

দিব্য মৃত্তি আন্তহিত হন। সঙ্গে সঙ্গে শুরু হয় মাধবেন্দ্রের করুণ 
আত্তি আর ক্রন্দন | 

ভূতলে আছডাইয়া পড়িয়া! সাশ্রনয়নে বার বার কহিতে থাকেন, “হায় 
প্রভু! নিজ হাতে ভীড় বয়ে এনে করালে আমায় দুগ্ধ পান, কৃপা ক'রে 
দিলে দর্শন, করলে আমার সেব। অঙ্গীকার । তবুও এ অধম তোমায় 
চিন্তে পারলো ন৷। হে দয়াল, এ দুঃখ যে আমার রাখবার ঠাই নেই৷” 

কিছুক্ষণ বাদে প্রকৃতিস্থ হইলেন। ভাবিলেন, এমন করিলে তো 
প্রভুর আজ্ঞ। পালন কর! যাইবে না! নিজ মুখে তিনি দেবা গ্রহণ 
করিতে চাহিয়াছেন। বনমধ্যে কোথায় শ্রীবিগ্রহ প্রোথিত আছেন__ 
দয়া করিয়া তাহারও দিয়াছেন নির্দেশ । এখন মাধবেন্দ্রের সব চাইতে 
বড় কাজ এই মৃক্তির প্রতিষ্ঠা করা। 

তখনি গ্রামের লোকজন সবাইকে ডাকিয়া এই অলৌকিক বার্তা 
তিনি প্রচার করেন। 


সারা গ্রামে প্রবল উদ্দীপন! জাগিয়া উঠে। কোদাল কুঠার নিয়! শত 
শত নরনারী তাহার সঙ্গে আগাইয়া চলে। স্বপ্নে প্রাপ্ত নির্দেশমত 

মাধবেন্দ্র সবাইকে নিয়া দুর্গম অরণ্যস্থিত নির্দিষ্ট কুঞ্জে উপস্থিত 
হন। লতাগুল্মের দুর্ভেগ্ব জাল কাটিয়া ফেলার পর খনন শুরু হয় 
এবং ভূগর্ভ হইতে বাহির হয় মনোহর গোপাল-মুত্তি ! 
গ্রামবাসীদের আনন্দ আর উৎসাহের সীমা নাই। মাধবেন্দ্রও 
ভাবাবেশে প্রমন্ত হইয়া উঠিলেন। সেই দিনই সাড়ম্বরে সকলে মিলিয়া 
সম্পন্ন করিলেন শ্রীবিগ্রহের অভিষেক । 
মাধবেন্দ্রপুরীর খাদ্ধি ও সিদ্ধির এক অপূর্বব প্রকাশ এ সময়ে 
দেখা যায়। অন্তরে তাহার অভিলাষ জাগে, এই অভিষেক উৎসব 
উপলক্ষে অন্নকুট অনুষ্ঠিত হোক, দেওয়া! হোক বৈষ্ণব সাধুদের এক 
বৃহৎ ভাগ্ডারা। মহাবৈষ্ণবের এই অভিলাষ পূর্ণ হইতে দেরী হয় 
নাই। মথুরার ভক্ত শেঠদের মধ্যে তুমুল সাড়া পড়িয়া যায়__-ভারে 
ভারে আসিতে থাকে দধি, দুগ্ধ, আটা, চিনি, ঘৃত। কৃতীঞ্জলিপুটে 
সবাই আসিয়া মাধবেক্রের সম্মুখে উপস্থিত হন। মহাপুরুষের কৃপায় 
স্রীগোপাল প্রকট হইয়াছেন কাজেই তাহার নির্দেশ পালনে উৎসাহের 
অবধি নাই। 
মহা ধূমধামে অন্নকুট ও ভাণ্ডার! সমাপ্ত হয়। গোপাল প্রতিষ্ঠিত 
হন এক সুরম্য মন্দিরে । 
এই বিগ্রহের অভিষেক ও মন্দির প্রতিষ্ঠার সঙ্গে সঙ্গে মাধবেন্দ্র 
ব্রমণ্ডলে প্রসিদ্ধ হইয়া উঠেন। বৈষ্ণব সমাজে তাহার কথা নিয়া 
আলোড়ন পড়িয়| যায় । সকলেই বলাবলি করিতে থাকে, গোপাল 
নিজে ধাহার সেবা অঙ্গীকার করিয়াছেন, কান্থাকরঙ্গধারী সে বৈষ্ণব 
নিশ্চয়ই এক ভক্তিপিদ্ধ মহাপুরুষ ৷ 
গোবদ্ধনের সেদিনকার এই ভাগ্যবান মহাপুরুষ সম্বন্ধেই বৃন্দাবন- 
দাস তাহার চৈতন্যভাগবতে লিথিয়! গিয়াছেন__ 
“ভক্তিরসে আদি মাধবেন্দ্র স্ুত্রধার। 
গৌরচন্দ্র ইহ! কহিয়াছেন বার বার ৷” 
( চেঃ ভাঃ ১1৬৬১) 

বাংলার প্রেমভক্তির নিজন্ব সম্পদের অধিকারী হইয়! মাধবেজ্র 
আবিভূতি হন, এই সঙ্গে তাহার সাধনায় আসিয়া মিলে দাক্ষিণাত্যের 
আড়বারদের ভক্তিরস। রাধাকৃষ্ণলীলা-তত্বের এক শ্রেষ্ঠ ধারক ও 
বাহকরূপে তাহার প্রকাশ ঘটে। নিগুঢ় বৈষ্ণবীয় সাধনা পুষ্পিত ও 
ফলিত হইয়া উঠে তাহার মহাজীবনে । 

বাংলা, উড়িষ্যা, দাক্ষিণাত্য ও ব্রজমণ্ডলের নানা অঞ্চলে মাধবেজ্র 
প্রেমভক্তিনিষ্ঠ এক সাধকগোর্ঠী গড়িয়া তোলেন। জ্ঞানবাদী পুরী 
সন্প্রদায়কভুক্ত সন্ন্যাসী হইলে কি হয়, অন্তরে তাহার সদা স্ষুরিত হইতে 
থাকে কৃষ্ণ-প্রেমরস। ভাবপ্রমন্ত সাধক দিনের পর দিন জনচৈতন্যে 
তুলিয়া ধরেন ভাগবত-আশ্রিত প্রেমধর্মের । 

উত্তর ভারতে এসময়ে রামানন্দ-কবীরের যুগ চলিতেছে। ভক্তি ও 
গ্রপত্তির বাণী ছড়াইতেছে দেশের দিকে দিকে । এই ভক্তি আন্দোলনে 
মাধবেন্দ্র পুরী নৃতনতর রসস্রোত উৎসারিত করেন। উত্তরকালে এই 
জ্রোতধারা পুষ্টি লাভ করে বাংলার বৈষ্ণব সাধনায়। মহাপ্রভু শ্রীচেতন্যের 
প্রেমবমুনার বৃহত্তর খাতে এই সাধনা খুঁজিয়া পায় আপন চরিতার্থত৷ | 
লক্ষ লক্ষ ভক্ত ইহাতে অবগাহন করিয়া ধন্য হয় । 


্রীহট জেলার এক ক্ষুদ্র গ্রাম, পুর্ণিপাট । এই গ্রামে এক ধৰ্ম্মনিষ্ঠ 
ব্ৰাহ্মণ বংশে শ্রীপাদ মাধবেন্দ্রপুরী আবির্ভূত হন।৯ 


১ ইনি বানেন্দ্র ব্রাহ্মণ! কাশ্যপ গোত্র, শুদ্ধ শ্রোত্রেযী এবং করজা 
গ্রামীণ। খৃষ্টীয় পঞ্চদশ শতান্বীতে রচিত হরিচরিত নামক গ্রন্থে পাওয়া 
যায় যে, গ্রন্থকার চতুত্্জের পূর্বপুরুষ বূর্ণরেখ রাজা ধর্শপালের নিকট 
হইতে বরেক্তুমে করজা নামক গ্রাম প্রাপ্ত হইয়া ছলেন। সুতরাং করছা 
গ্রামীণ শ্রীপাদ মাধবেন্ও চতুর্ূজের গ্যায় স্বর্ণরেখ বিপ্রেরই এক বংশধর ৷ 
ইহ! ব্যতীত তাঁহার বংশ পরিচয় সম্বন্ধে আর বিশেষ কিছু এখনও জানিতে 
পারা যায় নাই। মাধবেন্দরপুরী £ ডক্টর হৃবীকেশ বেদান্ত শাত্রী--হিমাত্রি: 
৩২শে ফাস্তুন, ১৩৬৫। 

উপনয়ন -সংস্কীরের পর বালককে চতুস্পাঠিতে ভন্তি করিয়া দেওয়া 
হয়। অসাধারণ বীশক্তি। অবলীলায় একের পর এক ব্যাকরণ, 
কাব্য ও ধৰ্ম্মশাস্্র সে আয়ত্ত করিয়া ফেলে। দেখিয়া আচাধ্যদের 
বিস্ময়ের সীমা থাকে না। 

ক্রমে মাধবেন্দ্র যৌবনে পদার্পণ করেন। অধ্যাপনা ও শাস্ত্রপাঠের 
মধ্য দিয়া জীবনে তাহার জাগিয়! উঠে অধ্যাত্মজিজ্ঞাস!। 

ধর্ম্মপরায়ণ ব্রাহ্মণের ঘরে, সহজাত ভক্তি ও ধন্মননিষ্ঠা নিয়া তিনি 
জন্মগ্রহণ করেন। তারপর বয়োবৃদ্ধির সঙ্গে সঙ্গে জীবনে উদ্গত হইতে 
থাকে ভগবৎ-প্রেমের রসধারা । 

বেদ বেদাঙ্গের সাথে মাধবেন্দ্র ভাগবত ও অন্যান্য ভক্তি-শাস্ত্রেও 
পারঙ্গম হইয়া উঠেন। শুধু শ্রীহট্র অঞ্চলেই নয়, পূর্ববঙ্গের সর্বত্র 
প্রতিভার আলোক ছড়াইয়া পড়ে। কিন্তু এ আলোক যেন ঘ্বতের 
আলোক । সিগ্ধ-উজ্জল দীন্তি রহিয়াছে, অথচ নাই কোন নয়ন 
ধাঁধানো তীব্রতা । একবার যে ইহার সংস্পর্শে আসে, সে-ই মুগ্ধ 
হইয়া যায়। 

মাধবেন্দ্রের বয়স হইয়াছে, অধ্যাপনার কাজে খ্যাতি ও অর্থও বেশ 
মিলিতেছে। পিতা মাতা এবার তোড়জোড় করিয়া তাহার বিবাহ 
দেন। কিছুদিন পরে এক পুত্র সন্তানও ভূমিষ্ঠ হয়। 

পুজের জন্মের পর পত্নী হঠাৎ একদিন ইহলোক ত্যাগ করিয়া 
যান। মাধবেন্দ্রও সংসার জীবনে ধীরে ধীরে বীতস্পৃহ হইয়া পড়েন । 
কিছুদিন পরে গঙ্গাতীরে বাস করার জন্য কিশোর পুত্রকে নিয়া 
আগমন করেন পশ্চিমবঙ্গে । 


কুলিয়া ও কুমারহট্রের মধ্যবর্তী বিষ্ণুগ্রাম। এখানে আসিয়া 
মাধবেন্দ্র কুটির বাঁধেন, খুলিয়া বসেন নূতন চতুষ্পাঠী। 

নবাগত আচাধ্যের শাস্ত্জ্ঞান ও ভক্তিসাধনার খ্যাতি চারিদিকে 
ছড়াইয়া পড়িতে থাকে । অল্পকাল মধ্যে কুমারহট, কাঞ্চনপল্লী হইতে 

শুরু করিয়া কুলীনগ্রাম, শাস্তিপুর ও নবদ্বীপ অবধি তিনি সুপরিচিত 
হইয়। উঠেন। 

এই কুমারহট্টেই একদিন মাধবেন্দ্রের কুটিরের দ্বারে আসিয়া 
উপস্থিত হন এক মেধাবী তরুণ। মাধবেন্দ্রের কাছে শাল্তজ্ঞান, সাধন 
ও দীক্ষা! লাভ করিয়া এই শিক্ষার্থী ধন্য হন, উত্তরকালে প্রসিদ্ধ হইয়া 
উঠেন ঈশ্বরপুরী নামে। এই ইশ্বরপুরীই গয়াধামে শ্রীচৈত্কে 
গোপালমন্ত্র দান করেন, ঘটান তাহার জীবনে বিন্ময়কর রূপান্তর । 

অধ্যাপনা ও সাধনভজনের মধ্য দিয়া কয়েক বৎসর অতিবাহিত 
হইয়! যায়। সে-বার বিষ্ণুপুরে মাধবেন্দ্রের কাছে আসিয়া উপস্থিত 
হন নূতন ছাত্র, কমলাক্ষ । গ্রীহট্টের লাউড় পরগণার নবগ্রামে এই 
তরুণের বাস। মাধবেন্দ্রের সাধননিষ্ঠ। ও ভক্তিশান্ত্রের পাণ্ডিত্যের 
কথা লোকমুখে তিনি অনেক শুনিয়াছেন। এবার এই ভক্তিমান 
আচার্ষের আশ্রয় গ্রহণের জন্য স্বগ্রাম হইতে ছুটিয়া আসিয়াছেন। 
পরিণত জীবনে এই কমলাক্ষ আত্মপ্রকাশ করেন ভ্রীচৈতন্তের 
লীলাপার্ষদ গ্রীঅদ্বৈতরূপে। গৌড়ীয় বৈষ্ণবদের তিন প্রভুর এক প্র 
বলিয়! তিনি পুজিত হন। 

কমলাক্ষের চোখে মুখে অপূর্বব প্রতিভার দীপ্চি। প্রেমভক্তির 
রসে অন্তর রহিয়াছে সদা ভরপৃর। মাধবেন্দ্ মুহূর্তে বুঝিয়৷ নিলেন, 
এই তরুণ অনন্যসাধারণ, বিরাট প্রতিশ্রুতি রহিয়াছে তাহার মধ্যে । 
তাই ছুই হাত বাড়াইয়া৷ তখনি কমলাক্ষকে কোল দিলেন, পুল প্রতিম 
স্নেহে নিজগৃহে দিলেন আশ্রয় । 


কৃষ্ণপ্রেমের অন্তহীন পিপাসা মাধবেন্দ্রের হৃদয়ে জাগিয়া উঠিতে 
থাকে। নিষ্ঠাবান, পরম সাত্বিক যে সাধনজীবন একদিন শুরু হইয়াছিল, 
তাহাতে ঢল নামে রাগানুগা ভক্তিরসের। 

ভাগবতকে তিনি গ্রহণ করেন অধ্যাত্ম সাধনার প্রধান অবলম্বন 
রূপে । বাংলার যে ভাবকল্পনা ও প্রেমাবেগ ছিল তাহার সহজাত, সে 

আবেগ এবার উত্তাল হইয়। উঠে। জয়দেব, বিগ্ভাপতি ও চণ্ডিদাসের 
ভাবলোকে আচার্য্য নিরন্তর করেন অবগাহন, কোমলকান্ত পদাবলীর 
রসে হৃদয় দিনের পর দিন হয় রসায়িত। প্রেম-স্ুবমার অঞ্জন ছুই 
নয়নে মাথেয়া সাধক মাধবেন্দ্র সদাই বিভোর থাকেন রাধাকৃষ্ণ-লীলার 
অন্গধ্যানে। 

তবুও তাহার আশ মিটিতেছে কই? লোকমুখে শুনিয়াছেন, 
দক্ষিণদেশে ভাগবতধর্মের এক অপরূপ, মাধুষ্যময় বিকাশ ঘটিয়াছে। 
তামিল আড়বারদের প্রেমান্তি, সাধনা ও সিদ্ধি ভক্তি-ধর্ত্দের ইতিহাসে 
রচনা করিয়াছে নৃতনতর অধ্যায়। সেই নিগুঢ় সাধনার সহিত পরিচয় 
সাধনের জন্য তিনি ব্যাকুল হইয়া পড়িলেন। স্থির করিলেন, বিষয়- 
কূপে আর ডুূবিয়া থাকা নয়, এবার চিরতরে ঘর ছাড়িয়া বাহির 
হইয়া পড়িবেন। দক্ষিণ দেশের প্রেমিক সাধকদের সঙ্গে কিছুকাল 
বাস করার পর শুরু করিবেন সারা ভারত পরিব্রাজন। তীর্যে তীর্থে 
কুঞ্জে কুঞ্জে দীনহীন কাঙালের বেশে প্রেম পিপাসু সাধক মাধবেন্দ্ 
ঘুরিয়। বেড়াইবেন । 

সমস্তা মাতৃহীন কিশোর পুর বিষ্ণুদাসকে নিয়া । কাহার কাছে 
তাহাকে রাখিয়া যাইবেন ? 

প্রিয় ছাত্র কমলাক্ষ মাধবেন্দ্রের সেবায় সদা তংপর, যেমন তাহার 
গুরুনিষ্ঠা তেমনি দায়িত্ববোধ । বিষুণদাসের ভার তে! তাহারই উপর 
দেওয়া যায় ! অবশেষে সেই ব্যবস্থাই করিলেন, পুত্রকে তাহার কাছে 
রাখিয়া বাহির হইলেন ইঞ্টের সন্ধানে । 

বিদায় বেলায় কমলাক্ষকে ডাকিয়া কহিলেন, “বাবা, এবার থেকে 
শুরু হলো আমার নূতন জীবনের পালা। পরম প্রভুর হাতছানি এসে 
গিয়েছে। সংসার ছেড়ে, কান্থাকরঙ্গধারী হয়ে বেরিয়ে পড়বো, স্থির 
ক'রেছি। শ্রীভগবান তোমায় আমার কাছে টেনে এনে এক পরম 
স্যোগ এনে দিয়েছেন। বিষ্ণ্দাস অবোধ বালক, তার দেখাশুনা 
করবার ভার আজ থেকে তোমার ওপরই রইল। জীবনের স্বপ্ন যদি 

সফল করতে পারি, ইষ্টদেব শ্যামল কিশোরের দর্শন যদি মিলে, তবেই 
আমি দেশের দিকে ফিরবো”? 

একি হৃদয়ভেদী কথা গুরুদেবের? কমলাক্ষ একেবারে মুষড়িয়| 
পড়েন। নয়ন দুটি অশ্রুসজল হইয়া উঠে । 

নেহার কঠে মাধবেন্র বুঝান, “কমলাক্ষ, আমার মত দীনাতিদীন 
সাধকের জন্য তোমার চোখের এ জল শোভা পায় নাঃ বংস। য্‌দি 
কীদতেই হয় সার! বিশ্বের দুর্ভাগা মানুষের জন্য কীদো। আর কাদে 
তীর জন্যে, যিনি আবিভূর্ত না হলে কলিহত জীবের উদ্ধার হবে না, 
থামবে ন! তাদের কান্না আর অশ্রুজল 1৮ 

“কিন্ত প্রভু, তিনি কি সত্যই জন্ম পরিগ্রহ করবেন? এ সৌভাগ্য 
কি জীবের হবে ?”__ক্মলাক্ষের ছুই নয়নে আশার আলো! বিক্মিক্‌ 
করিয়া উঠে। 

যা বাবা, তার আসবার সময় হয়েছে! আমি যে দিব্য দৃষ্টিতে তা 
দেখতে পাচ্ছি। চরম পাপের পঙ্ধে মানুষ আজ ডুবে রয়েছে। দ্বেষ, 
হিংসায় পৃথিবী হয়ে উঠেছে কলুধিত। এই তে| তার আসবার সময় ! 
কিন্তু বংস, এ সৌভাগ্যকে ত্বরান্বিত ক'রতে হলে এগিয়ে আসতে হবে 
গুদ্বসত্ব সাধকদের, মানবপ্রেমিকদের। তাঁর আবির্ভাবের জন্য তিল 
তুলসী হাতে নিয়ে আমি ভারতের তীর্থে তীর্থে কাদতে চলেছি। তুমিও 
এমনি ক'রেই তাঁর জন্য কাদে । সম্ভাবিত কারে তোলো তার বহু 
বহু প্রতীক্ষিত মহাপ্রকাশ ৷ 

কমলাক্ষ ও বিষ্ণুদাসের কাছে বিদায় নিয়া মাধবেন্দ্ বাহির 
হইলেন তাঁহার পরমধন শ্রীনন্দনন্বনের সন্ধানে। 


কিছু দিন হইতেই সন্যাসদীক্ষার জন্য মাধবেন্্র বড় ব্যগ্র হইয়া 
পড়িয়াছেন। বার বার ভাবিতেছেন, কোন্‌ শক্তিমান মহাপুরুষের 
কাছে আশ্রয় নিবেন? এবার ঈশ্বরক্বপায় হঠাৎ সে সুযোগ মিলিয়। 
গেল। পরিত্রাজনের পথে পুরী সম্প্রদায়ের এক সন্যাসী জমায়েতের 

সঙ্গে তাহার দেখা । এই জমায়েতের নেতাকে দর্শন করিয়া তিনি 
মুগ্ধ হইলেন, শ্রদ্ধায় মন প্রাণ ভরিয়া উঠিল। একদিন শুভ লগ্নে এই 
মহাত্মার নিকট হইতেই নিলেন সন্যাসদীক্ষা | 

গুরুর সহিত কিছুদিন অতিবাহিত করার পর আবার তিনি 
বাহির হইয়া পড়েন পধ্যটনে। দাক্ষিণাত্যের নানা তীর্থে ঘুরিয়া তাহার 
দিন কাটিতে থাকে। 

পরমপ্রান্তির আশা নিয়া মাধবেন্দ্র ঘর ছাড়িয়াছেন, নিয়াছেন 
কৃচ্ছ-ব্রত ও সন্যাস । গৃহ, সমাজ, সমস্ত কিছুর স্মৃতি তিনি মুছিয়া 
ফেলিতে চান। কিন্তু কই, তাহা তো হয় না? শুভ লগ্ন তো আগাইয়া 
আসে না? কবে হইবে প্রভুর বহুবাঞ্ছিত দর্শন? কবে সর্ববসত্তায় 
জাগিয়া উঠিবে রসব্রন্দের পরম অনুভুতি? এই সৌভাগ্যোদয়ের 
প্রতীক্ষাতেই যে এতকাল তিনি বলিয়া আছেন। 

তাছাড়া, সন্ন্যাস নিবার পর হইতেই মাধবেন্দ্রের জীবনে দেখা 
দিয়াছে এক নূতন মানসসঙ্কট ৷ প্রেম্ধর্ম্মের -অন্তঃসলিল! ধারা তরুণ 
বয়স হইতে তাহার জীবনে বহিয়! চলিয়াছে। এ ধার! পুষ্ট হইয়াছে 
সাধনা, দিনচধ্যা ও ভক্তিশান্ত্র অধ্যয়নের মধ্য দিয়া। এতকাল ধরিয়া 
ভাগবতের উপদিষ্ট কৃষ্ণপ্রেম ছিল তাহার লক্ষ্য, আর শ্রীধর স্বামীর 
প্রেমরসাশ্রিত ব্যাখ্যান ছিল জীবনের পরম পাথেয়। কিন্তু জ্ঞানমাগীয় 
এই সন্যাস জীবনে তাহার সে লক্ষ্য, সে পাথেয় ঠিক থাকে কই? 
এখানকার শুদ্ধ পথে, বিচার বিশ্লেষণের মধ্যে, চির্বাঞ্ছিত রসলোকের 
সান তো৷ তিনি পাইতেছেন ন! ! 

জীবনের বহু পরিচিত সুরটি বারবার কি জানি কেন হারাইয়! 
যাইতেছে। অন্তবন্বময় মহাসম্কটে তিনি পতিত হইয়াছেন। 

দক্ষিণ দেশে পরিব্রাজন করিতে করিতে মাধবেক্্র সেবার উদীপি 
নঠে আসিয়া উপস্থিত হন। মধ্বাচার্ধোর উত্তরপাধকদের শ্রেষ্ঠ কেন্দ্র 


এই মঠ। দ্বৈতবাদী সাধনার ধারা এখানে প্রবল বেগে প্রবাহিত হইয়। 
চলিয়াছে। 


ভারতের সাধক 


উদীপি মঠের ধর্মনেতার নাম আচার্য্য লক্মীপতি। ভক্তিসিদ্ধ- 


মহাপুরুষ বলিয়া সাধক সমাজে তাহার সবিশেষ খ্যাতি রহিয়াছে। 
মাধবেন্দ্র- স্থির করিলেন, এই মহাত্মার কাছেই নিবেন সাধনার নূতন 
পাঠ। দ্বৈতবাদী সাধনার মধ্য দিয়া অগ্রসর হইবেন নিজের অভিষ্ট 
সিদ্ধির পথে। 


কিছুকালের জন্য মধ্ব সম্প্রদায়ে তিনি অবস্থান করেন, আচার্য্য 


লক্ষ্মীপতির নির্দেশ নিয়! নিমজ্জিত হন সাধনার গভীরে । ভক্তিসাধনা ও 
ভক্তিশান্তরের নিগৃঢ় তত্বসমূহ নিষ্ঠাভরে এ সময়ে তিনি আয়ত্ত করিতে 
থাকেন। 

পরবন্তীকীলে মাধবেন্দ্রের অধ্যাত্মজীবনে আসে আর এক নূতন 
প্রবাহ। নৈষ্ঠিক ভক্তিসাধনার স্থলে, কৃষ্ণপ্রেমের রসমধুর সাধনপথ 
চিরতরে তিনি বাছিয়া নেন। 

এই সময়ে তাহার জীবনের প্রধান আকর্ষণ হইয়া উঠে জয়দেবের 
গ্ীতগোবিন্দ আর বিন্বমঙ্গলের কৃষ্ণকর্ণীমূত। তাছাড়া, তামিল সাধক 
আড়বারদের প্রেমধর্ম্ম ও উহার নিগৃঢ় তন্বও তাহাকে বিশেষভাবে 
প্রভাবিত করিতে থাকে । 

কিছুদিনের মধ্যেই মাধবেন্দ্রের অভীষ্ট সিদ্ধ হয়। সাধন জীবনের 
স্রোত অচিরে আনিয়া মিলে কৃষ্ণপ্রেমের রসসাগরে । 

রাধাকুষ্ণের মিলন বিরহের রঙ্গে তরঙ্গিত হইতে থাকে সাধন 
সত্তা। যুগলভজনের মধ্য দিয়া প্রাপ্ত হন তাহার প্রাণপ্রভুকে । নওল 


কিশোর নন্দনন্দনের রসোজ্জল মৃত্তি হৃদয়ে অধিষ্ঠিত হয়, জীবন মঞ্চে 


এবার হইতে শুরু হয় এক নৃতনতর লীলা । 


রাগানুগা ভঙ্গনের যে স্তরে মাধবেন্্র আসিয়া! পৌছিয়াছেন' 


সেখানে মধ্ব-মঠের সঙ্গে আর বেশীদিন সম্পর্ক রাখা চলে না। বৈধী 


ভক্তি ও শাস্ত্রীয় তত্বের বিচার আজ তাহার কাছে নীরস, অর্থহীন; 


হইয়! গিয়াছে। কৃষ্ণপ্রেমরসে হইয়াছেন তিনি অধীর, উদ্বেল। 
এ অবস্থায় উদীপি মঠ বাধ্য হুইয়। তাহাকে ত্যাগ করিতে হয় । 

এই মধ্ব মঠ হইতে নিষ্রান্ত হইবার পর হইতেই মাধবেন্দরপুরীর 
আচাধ্যজীবন শুরু হইতে দেখা যায়। ভারতের প্রেমধর্ম্ম সাধনার 
ক্ষেত্রে এক প্রাণবন্ত উৎসরূপে তিনি আবিভূতি হন। এই উৎসের 
ধারা দেশের দিকে দিকে অচিরে ছড়াইয়া পড়ে । 

এই পুণ্যময় আোতধারা বাহিয়াই উত্তরকালে আত্মপ্রকাশ করে 
ভ্রীচৈতন্যের মহাভাবময়ী প্রেমগঙ্গা। 

মহাপ্রভু এবং স্বয়ং তাহার বিশিষ্ট অন্ুগামীরা মাধবেজ্দ্ের কাছে 
তাহাদের খণের কথা স্বীকার করিয়া গিয়াছেন। 

মধ্ব মতবাদ ও সাধন-পন্থা। হইতে সরিয়া আসিয়া মাধবেক্্র যে 
জীবনদর্শন প্রচার করেন, তাহার মধ্যে তাহার নিজস্ব সাধনা ও 
ব্যক্তিত্বের ছাপ সুস্পষ্ট ।৯ ভাগবতের লীলাবাদ ও আড়বারদের সাধন 
প্রণালীর সহিত বাংলার প্রেমসাধনা ও যুগল-ভজনের এক অপরূপ 
মিশ্রণ তিনি সম্পন্ন করেন । 

তাই দেখি, প্রেমভক্তির সাধনজগতে মাধবেন্দ্রপুরী এক নৃতনতর 
বাণী নিয়া আবিভূতি। তাহার ভাবময় জীবন ও বাণী আত্মপ্রকাশ 
করে বিধাতার এক মহা করুণারূপে। সন্যাসী, আচার্য্য ও গৃহস্থ সবাই 
মাধবেন্দ্র প্রবত্তিত এই প্রেমধর্ম্মের আশ্রয় গ্রহণ করিতে থাকেন। 

মাধবেন্দ্রের শিষ্যদের মধ্যে ভারতের দক্ষিণ অঞ্চলে পরমানন্দ পুরী, 


১. আসলে মাধব মতবাদ ও সাধ্যসাধন প্রণালীর সহিত গৌড়ীয় বৈষ্ণবের 
তেমন মিল নাই। এ জনই কব কর্ণপুর মাধব সম্প্রদায়ের গুরু প্রণালীর কথা 
লিখিয়াও মাধবেজ্রকে নবধর্ম্ম প্রবর্তক বলিয়া উল্লেখ করিয়াছিলেন। শ্রীজীব . 
গোস্বামী কিন্তু মাধব সম্প্রদায় ও মাধবেন্দ্রের সম্পর্ক সম্বন্ধে সুস্পষ্ট কিছু বলেন 
নাই, তবে গৌড়ীয় বৈফবদের তিনি আখ্যাত করিতে চাহিয়াছেন মাধব 
সম্প্রদায় নামে । বৈষ্ণব বন্দনার শেষে তিনি লিখিয়াছেন £__ 

এতদৈষঃব-বন্দনঃ স্থকরং 

সর্ববার্থ সিছিপ্রদং 
ভমন্মাধব-সম্প্রদায় গণনং 
শ্রকষ্ণ ভক্তিপ্রদম্‌॥ 


ভাঃ সাঃ (৬)১ হা. 


ভারতের সাধক 


পশ্চিমে শ্রীরক্গপুরী, আর পূর্ববদেশে অদ্বৈত ও পুগুরীক বিদ্যানিধি 
তাহার সাধনার ধারা বিস্তারিত করেন।১ 

তাহার গৌড়ীয় সন্যাসী শিষ্যদের মধ্যে প্রধান ঈশ্বরপুরী এবং 
কেশব ভারতী । এই ছুই প্রেমিক সন্ন্যাসীই শ্রীচৈতন্যকে দীক্ষা ও 
সন্ন্যাস দিয়া ইতিহাসখ্যাত হইয়াছেন । 

মাধবেন্দের গৃহস্থ বাঙালী শিষ্য, শ্রীঅদ্বৈত কীন্তিত হন মহাপ্রভুর 
এক প্রধান পার্ষদরূপে । অপর বিশিষ্ট শিষ্য হইতেছেন শ্রীবাস পণ্ডিত, 
তাহার প্রভাবে প্রাক্চৈতন্যযুগের নবদীপে একটি ক্ষুদ্র অথচ দৃঢ়মূল 
ভক্তসমাজ গড়িয়া উঠে। 

পু্বববাংলায় মাধবেন্দ্রের প্রতিনিধি ছিলেন পুণগুরীক বিগ্ানিধি, 
প্রেম্ধর্ম্মের বিস্তার সাধনে তাহার অবদানও বথেষ্ট। স্বয়ং মহাপ্রভু 
তাহাকে পিতার ন্যায় মর্ধ্যাদা দিতেন । এই পুণ্ডরীকের শিষ্য, পণ্ডিত 
গদাধর শ্রীচৈতন্যের অতি অন্তরঙ্গ ভক্ত। গদীধরের কাছে দীক্ষা নিবার 
পরই বল্পবাচার্ধয উত্তর ভারতে রাধাকৃষ্ণ উপাসনার বিস্তার সাধন 
করিতে সমর্থ হন। 

মাধবেন্দ্রপুরীর কৃপাপ্রাপ্ত সাধক, রাঘবেন্দ্র ছিলেন রায় রামানন্দের 
গুরু। শ্রীজীবের বৈষ্ণববন্দনায় দেখি, নিত্যানন্দের গুরু সঙ্্ষণপুরীও 
মহাপ্রেমিক মাধবেন্দ্রকে গুরুত্বে বরণ করিয়াছিলেন। 

মাধবেন্দ্রের খ্যাত ও অখ্যাত গৃহস্থ শিষ্য ও ভক্তের সংখ্যা নিতান্ত 
কম ছিল না। অনেকের মতে, নবদ্বীপের রত্বগর্ভ আচাৰ্য্য ( জগন্নাথ 
মিশ্রের ঘনিষ্ঠ সুহৃদ ), শুর্লান্থর ত্রন্মচারী, গঙ্গাদাস, হিরণ্য সদাশিব, 
জগদীশ প্রভৃতি ভক্তগণও এই স্বনামধন্য মহাপুরুষের নিকট হইতে 
প্রেমধন্ন লাভ করেন। 

মাধবেন্্র একবার স্বীয় শিষ্য শ্রীরঙ্গমপুরীসহ নবদ্বীপে আগমন 

১ মাধবেন্দ্রের অপরাপর শিষ্যদের মধ্যে রহিয়াছেন £__ব্রহ্মানন্দপুরী, 
ব্ৰহ্মানন্দ ভারতী, মৈথিল বিষ্ণুপুরী, রঘুপতি উপাধ্যায়, কষ্ণানন্দ, নৃসিংহ তীর্থ, 
স্থখানন্দ পুরী, রামচন্দ্র পুরী, রঘুনাথ পুরী, অনন্ত পুরী, গোপাল পুরী ইত্যাদি। 

করেন। কথিত আছে, এ সময়ে শ্রীচৈতন্যের পিতা জগন্নাথ মিশরের 
গৃহে তিনি আতিথ্য গ্রহণ করিয়াছিলেন । 


গোপালের সেবায় মাধবেন্দ্রপুরী ব্রলমণ্ডলে প্রায় ছুই বৎসর 
অতিবাহিত করেন। শ্্রীমুত্তি প্রকট হইবার পর হইতেই মহ! আড়ুম্বরে 
পৃজা ও ভোগ চলিতেছে__মথুরার শেঠেরা, বৃন্দাবনের সম্পন্ন গৃহস্থেরা 
সোৎসাহে ঠাকুরের সেবা পুজার ব্যবস্থাদি করিতেছেন। প্রীবিগ্রহ 
দর্শনের জন্য লোকের ভীড় লাগিয়াই আছে। অপার সস্তোষে মাধবেন্দ্র 
পুরীর দিন এ সময়ে কাঁটিতেছে। 

স্বগরাদেশের মধ্য দিয়! প্রভু নিজেই নিজের উদ্ধার সাধন করিয়াছেন । 
তাছাড়া, সেবা পুজা অঙ্গীকারের পর হইতে কাঙাল সন্ন্যাসী মাধবেন্দ্রকে 
একদিনের তরেও বিব্রত করেন নাই। কৃপাময় নিজেই অজস্র 
ভোগ-উপকরণ প্রতিদিন সংগ্রহ করাইয়া নিতেছেন। কোথা হইতে 
ভারে ভারে নানা বস্তু আসিতেছে, কে যৌগাইতেছে, কেহ জানে না। 
মাধবেন্দ্রেরও তাহ! নিয়া কোন উৎকণ্ঠা নাই। ভাবাবেশে আর 
প্রেমানন্দে সদাই তিনি মত্ত হইয়া আছেন। 

গোপাল সেদিন তাহাকে স্বপ্নে দর্শন দিলেন। এবার কিন্তু প্রভুর 
নুতন লীলারঙ্গ। ক্লান্ত স্বরে কহিলেন, “পুরী গৌসাই! বলি, খুব 
ঘট! ক'রে তে| আমার পুজো ক'রছে। ৷ কিন্তু এদিকে যে গ্রীষ্মের তাপে 
সারা দেহে দেখা দিয়েছে প্রবল স্বালা। প্রাণ বেরিয়ে যাচ্ছে। এ 
স্বালা কমাবার কি ব্যবস্থা করেছো ?” 

ত্রিতাপ জর্জরিত মানুষের যিনি পরমাশ্রয়, সর্বব জ্বালা যন্ত্রণার 
অবসান ঘটে শুধু বাহার নাম কীর্ভনে, সেই পরম প্রভুর মুখে একি 
অদ্ভুত অভিযোগের কথা ! বিস্ময় বিস্ফারিত নেত্রে মাধবেন্দ্র ঠাকুরের 
দিকে চাহিয়া রহিলেন। 

ঠাকুর সহজে ছাড়িবার পাত্র নন। করুণভাবে কহিলেন, “শোন 
পুরী মলয়জ চন্দন ন! হ’লে আমার দেহের এ স্থাল। জুড়াবে না। সে 

চন্দন তুমি পাবে নীলাচলে। এই দারুণ গ্রীষ্মে ভক্তেরা দারুত্রহ্ষ 
জপন্নাথবেদকে সেই চন্দনই মাখায়। তা-ই আমার চাই। কিন্ত 
একটা কথা । আর কাউকে যেন তা আনতে পাঠিয়ো না, তুমি নিজে 
গিয়ে সংগ্রহ কর। আমার সার! অঙ্গে মাখিয়ে তাপ দূর কর» 


এতো আব্দার নয়, এ যে প্রভুর আদেশ। অলজ্বনীয় আদেশ । 
এই স্বপ্ন দর্শনের পর দিনই প্রেমাবেশে মত্ত হইয়া মাধবেন্দ্রপুরী 
ভ্রজমগ্ডল ত্যাগ করিলেন। 

ব্দাবন ধাম হইতে নীলাচলের দিকে যাইতে হইলে তখনকার 
দিনে গৌড় হইয়াই যাইতে হইত । তাই তাড়াতাড়ি সেই পথেই তিনি 
পা বাঁড়ীইলেন। 


অদ্বৈত তখন শান্তিপুরে বাস করিতেছেন। মাধবেন্দ্রের এই 
প্রিয় ছাত্র এখন এক বিখ্যাত আচার্যরূপে সম্মানিত। ভক্তি-শান্তে 
তাহার অসামান্য অধিকার জনপ্রিয়তাও এ অঞ্চলে যথেষ্ট । মাধবেন্দ 
প্রথমেই গিয়| তাহার সহিত মিলিত হইলেন। উভয়ের সাক্ষাতে 
আনন্দের বান ডাকিয়া উঠিল । 

নাধবেন্দ্রের আগমনে শাস্তিপুরে সেদিন চাঞ্চল্য পড়িয়া গেল। 
এমন ভক্তিসিদ্ধ রূপ, এমন প্রেমাপ্তি এমন কৃষ্ণবিরহ ইতিপূর্বে 
অনেকেরই চোখে পড়ে নাই। গুরুর এই মহা পরিবর্তন দর্শনে 
অদ্বৈতের আনন্দের সীমা রহিল না। 

পুরী মহারাজের কাছে এক শুভলগ্নে অদ্বৈত দীক্ষ| গ্রহণ করিলেন। 
এই দীক্ষার মধ্য দিয়! এ দেশের ভক্তিধর্মের ক্ষেত্রে স্থচিত হয় এক 
বিরাট বনস্পরতির সম্ভাবনা । 

শাস্তিপুর ও নবদ্বীপে কয়েকদিন অতিবাহিত করার পর মাধবেন্দ্র 
উড়িষ্যার দিকে অগ্রসর হইয়া যান। কয়েকদিন নিরন্তর পদযাত্রা 
পর উপনীত হন রেমুনায়। 

নয়নমনোহর বিগ্রহ শ্রীগোগীনাথ রেমুনায় বিরাজমান । বড় জাগ্রত 
এই ঠাকুর! এখানে পৌছিতে না পৌছিতেই পুরী মহারাজ প্রেমানন্দে 
[বিহ্বল হইয়া পড়িলেন। মন্দিরে বসিয়! অশ্রান্তভাবে শুরু করিলেন 
সাম কীর্তন। এই পরম ভাগবতের আবির্ভাবে রেমুন গ্রামে সেদিন 
প্রেমের বন্যা! বহিয়া গেল। 

কীর্তন ও স্তবস্তুতির শেষে পুরীজী মন্দিরের জগমোহনে আসিয়া 
বসিয়াছেন। নয়ন ভরিয়া প্রভুকে দর্শন করিতেছেন, আর মাঝে মাঝে 
লক্ষ্য করিতেছেন তাহার সেবার অনুষ্ঠান। গোপীনাথের ভোগের 
বরাবরই বড় সমারোহ। রাজার ব্যবস্থা অনুযায়ী রোজই নির্দিষ্ট-করা 
বহু উপাদেয় ভোজনসামগ্রী নিবেদন করা হয়। 

পুরী মহারাজ গুজারীকে ডাকিয়া কহিলেন, “ভাই, গোগীনাথজীর 
সেবা পুজার এই আয়োজন দেখে, তোমাদের আস্তরিকতা দেখে, বড় 
মুগ্ধ হয়েছি আমি। নয়ন আর ফেরাতে পারছিনে। আচ্ছ। ভাই, দয়া 
করে আমায় বলতে পারো, প্রভুর ভোগে কোন্‌ কোন্‌ স্বস্বাদু বস্তু 
নিবেদন করা হয় ?” 

পূজারী সবিস্তারে সব বর্ণনা করিলেন ॥ তারপর স্মিতহাস্তে 
কহিলেন, “কিন্তু মহারাজ, প্রভু গোপীনাথের সকল ভোগের ওপরে 
হচ্ছে অম্ৃতকেলী ক্ষীর । এ একেবারে অমৃতোপম বস্তু । এখানকার 
ব্যবস্থামত রোজ ঠাকুরের সামনে সাজিয়ে দিতে হয় এই ক্ষীরপূর্ণ 
নয়টি হাড়ি। এমনতর ভোগ-প্রসাদ কিন্ত আর কোথাও দেখা যায় না। 
এ আমাদের গোগীনাথেরই নিজস্ব ৷» 

পুরী মহারাজের অন্তরে চকিতে খেলিয়! গেল চিন্তার ঝলক । এই 
অম্বতকেলী যদি এমনি অপুর্ব বস্ত, তবে শ্রীগোপালের ভোগেও 
তা কেন লাগানো হইবে না? মনে মনে কহিলেন, “আহা, এই অন্তুপম 
ক্ষীর-প্রসাদের আম্মাদ একবার যদি পেতাম, তাহলে বুঝতে পাঁরতাম 
_এ কি রকম বস্তু ৷ কিভাবে তৈরী হয়, তাও ধরা যেতো 2 

সঙ্গে সঙ্গেই লজ্জা হইল । অস্থুট স্বরে বলিয়া উঠিলেন, “জ্রাবিষ্ণু, 

শ্ৰীবিষ্ণু! ছিঃ ছিঃ। কি সব যা-তা আমার মনে আসছে আজ? এ ষে 
মহা পাপ ! এ তো! কিছুতেই সম্ভব নয়। সন্যাসী হবার পর অযাঁচক 
বৃত্তি নিয়েছি, অমৃতকেলী প্রসাদ কি ক'রে আমি চাইব? তবে হ্যা 
যদি অযাচিতভাবে মন্দিরের কর্তার! দিয়ে দেন, তবে হয়। কে জানে, 
প্রাণের আবাঙ্ঞা প্রভু পুর্ণ করবেন কিনা ?* 

ভোগরাগ শেষ হইয়া গেল। পুরী মহারাজ মন্দির হইতে বাহির 
হইয়া আসিলেন। হাটিতে হাটিতে উপনীত হইলেন গ্রামের প্রান্তস্থিত 
হাটে। 

রাতের অন্ধকার গাঢ় হইয়া উঠিয়াছে। কেনাবেচা শেষে হাটের 
মানুষ সব ঘরে ফিরিয়া গিয়াছে। মাধবেন্দ্র জনপরিত্যক্ত এক চালা 
ঘরে গিয়। বসিলেন। মন আজ বড় অনুতপ্ত । অযাজক সন্যাসী তিনি, 
অথচ যাল্রার ইচ্ছা উদয় হইয়াছে তাহার মনে। এ পাপ স্বালনের 
জন্য সারা রাত জাগিয়া করিবেন প্রভুর নাম গান । 

প্রহরের পর প্রহর চলিতে লাগিল তাহার মৃছুকঠের কীর্তন । 

এদিকে গোপীনাথ মন্দিরের পূজারী ঠাকুরকে শয়ান দিয়াছেন। 
নিজের কাজকর্ম্ম যাহা ছিল তাহাও সব শেষ হইয়াছে। এবার পার্শস্থ 
প্রকোষ্ঠে গিয়া তিনি নিশ্চিন্ত মনে শয়ন করিলেন । 

গভীর নিশুতি রাত। কোথাও কোন সাড়৷ শব্দ নাই। মন্দিরের 
চারিপাশের বনাঞ্চলে শুধু শোনা যায় বিল্লির একটানা! রব। 

হঠাৎ ঘুমন্ত পূজারীর কাণে পশে মূহ মধুর আহ্বান, “ওরে ওঠও 
ওঠ্‌। শিগন্ৰীর দুয়ার খোল্‌।» 

পূজারী ধড়মড় করিয়া শয্যায় উঠিয়া বসেন। একি! এ আবার 
কাহার কণঠন্বর ? জনমানবহীন এই অরণ্য অঞ্চলে কে এমন করিয়া 
তাহাকে ডাকে? 

সাবার কাণে আসে স্থধান্নি্ধ সে কণ্ঠন্বর--“ওরে, শোন্‌। আর 
দেরী করিসনে। গ্াখগে যা, আমার গীতবাসের আড়ালে গোপনে 
লুকোনো রয়েছে এক হাড়ি অমৃতকেলী ক্ষীর। এটা লুকিয়ে রেখেছি 

আমার প্রাণপ্রিয় ভক্ত মাধবেন্দ্রপুরীর জন্য । এই ক্ষীর প্রসাদ খাবার 
জন্য মনে তাঁর ভারি ইচ্ছে জেগেছিলো আজ, অথচ মুখ ফুটে সে কারুর 
কাছে চাইতে পারেনি। তার এই ইচ্ছা পূরণ না ক'রে কি আমি 
স্থির থাকতে পারি? তাইতো! তোদের চোখকে ফাকি দিয়ে, তার 
জন্য এই ক্ষীর আমি চুরি করেছি। পুরীগৌসাই এখন হাটের এক 
কোণে বসে আমার নাম গান করছে। তাকে খুঁজে বার কারে আমার 
এ প্রসাদ শিগগীর দিয়ে আয় ৷” 

স্বয়ং গোপীনাথ দিতেছেন এই নিন্দেশি! ভক্তবংসল ঠাকুরের 
একি অপরূপ লীলা, একি অদ্ভুত প্রেমরঙ্গ ! 

পুজারীর সারা দেহ রোমাঞ্চিত হইয়া উঠিয়াছে, আর ছুই চোখে 
নামিয়াছে পুলকাশ্রু। একটু প্রকৃতিস্থ হইয়াই তিনি ঠাকুরের শয়ন 
ঘরে ছুটিয়া যান। দেখেন, সত্যই তো, শ্রীবিগ্রহের পরিহিত বসনের 
আড়ালে প্রচ্ছন্ন রহিয়াছে এক ভাঁড় অম্ৃতকেলী । তাড়াতাড়ি এটি 
উঠাইয়া নিয়! তখনি তিনি হাটের দিকে ছুটিলেন। 

হাটের আনাচে কানাচে পুরী মহারাজকে তিনি খুঁজিয়া ফিরেন, 
উচ্চকণ্ঠে বার বার তাহার নাম ধরিয়া ডাকেন। 

অবশেষে সাক্ষাৎ মিলিল। প্রসাদের ভাণ্ড সম্মুখে রাখিয়া পূজারী 
কহিলেন, “মহারাজ, আপনার ভাগ্যের সত্যই সীমা নেই। এই 
দেখুন, স্বয়ং গোগীনাথজী আপনার জন্য এই অমৃতকেলী পাঠিয়েছেন। 
আপনি মুখ ফুটে ক্ষীর প্রসাদ চান্নি বটে, কিন্তু দয়াল ঠাকুর আপনার 
জন্য নিজেই এটি লুকিয়ে রেখেছিলেন । প্রিয় ভক্তের জন্য গোগীনাথ 
আজ হয়েছেন ক্ষীরচোরা ।» 

একি কৃপালীলা প্রাণপ্রভুর! মাধবেন্দ্রের হৃদয়ে উত্তাল হয় 
কষণপ্রেমের মহাপাথার। সন্বিৎ হারাইয়া তিনি ভূতলে পতিত হন, 
সারা দেহে ফুটিয়া উঠে সাত্বিক প্রেমবিকার । 

এ অলৌকিক প্রেমাবেশ দর্শন করাও যে এক বিরল সৌভাগ্য । 
পূজারী আনন্দে আত্মহারা হইয়া যান। অস্ফুটম্বরে বলিতে থাকেন, 

“পুরী মহারাজ, ধন্য আপনি। সার্থক আপনার প্রেমভক্তি, আর 
কৃষ্ণরসের সাধনা । আপনার জন্য প্রভু গোপীনাথকে কেন ক্ষীর চুরিতে 
নামতে হয়, এবার তা বুঝতে পেরেছি ।” 

মাধবেক্দ্র কিছুট! প্রকৃতিস্থ হইলে পূজারী সাষ্টাঙ্গ প্রণাম নিবেদন 
করিলেন। আগাইয়! দিলেন প্রভু গোপীনাথের প্রসাদের ভীড়। 

মহা বৈষ্ণবের প্রেমাবেশ একেবারে কাটে নাই। সার! দেহ ঘন 
ঘন কম্পিত হইতেছে, আর আয়ত নয়নে অবিরল ধারে ঝরিতেছে 
পুলকাশ্র। 

অন্দুট কণ্ঠে বার বার তিনি বলিতেছেন, “হে প্রাণনাথ, হে 
দীনদয়াল! অপার তোমার কৃপা, প্রভু ! এ অধমের জন্য তুমি নিজেই 
নিজের প্রসাদ চুরি করেছো৷ ! শুধু তাই নয়, আবার বাহক দিয়ে এই 
গভীর রাতে ত পাঠিয়েও দিয়েছে 1১, 

প্রসাদ ভোজন শেষ হইল । এবার ভাগুটি টুক্র! টুক্রা করিয়া 
মাধবেন্দ্র ভক্তিভরে বহির্ববাসে বাঁধিয়া নিলেন। এই মৃংভাণ্ডের পবিত্র 
কণাও যে তাহার কাছে মহাপ্রসাদ ! স্নান ও ভোগরাগের শেষে এক 
বিন্দু রোজ মুখে দেন আর দিব্য প্রেমে মাতোয়ারা হইয়া উঠেন। 
হাসিয়া কাঁদিয়া নাচিয়! গাহিয়া চারিদিকে উদ্বেলিত করেন কৃষ্ণপ্রেমের 
ভাবতরঙগ | 

রেমুনা হইতে মাধবেন্দ্র সেদিন নীলাচলে আসিয়া উপস্থিত হন। 
দীর্ঘ পরিব্রাজনের পর মিলে শ্রীজগন্নাথের দর্শন । হৃদয়ে প্রেমরসের 
বন্যা উথলিয়া উঠে, সারা দেহে দেখা দেয় অশ্রু-কম্প-পুলক সমন্বিত 
সাত্বিক প্রেমবিকার। ভক্তিপ্রেমের এই পরাকাষ্ঠা যে একবার দর্শন 
করে, বিস্ময়ের তাহার সীমা থাকে না। 

দিকে দিকে সংবাদ রটিয়া যায়, ভক্তিসিদ্ধ মহাপুরুষ মাধবেন্্ 
্রীক্ষেত্রে আসিয়াছেন। ভক্তেরা দলে দলে ছুটিয়া আসে, জগন্নাথের 
পাণ্ডা, রাজার অন্তর সবাই আসিয়া ভীড় করিয়া দাড়ায় । পুরী 
মহারাজ প্রেমাপ্ৃত কণ্ডে সবাইকে কহেন গ্রীগোপালের লীলারঙ্গের 

কথা, “ভাই সব, গোপাল আমার আবদার করেছেন জগন্নাথদেবের 
সতই চন্দন আর কর্পুর দেহে মাখবেন। আর এসব হওয়া চাই এই 
পবিত্ৰ ক্ষেত্রেরই বনজাত। তোমরা সবাই কৃপা ক'রে আমায় এগুলো 
যোগাড় কারে দাও । আমার মুখ রক্ষা কর।৮ 

বিশিষ্ট” ভক্তেরা, প্রতিষ্ঠাবান রাজকর্ম্মচারীরা, পুরীজীকে সাহায্য 
করিতে লাগিয়া যান। ভারে ভারে সংগৃহীত হইতে থাকে তাহার 
প্রান্থিত বস্তু । বাহকদের মাথায় প্রচুর চন্দন কাঠ ও কয়েক ভীড় 
সুবাসিত কর্পুর চাপাইয়া মাধবেন্্র বৃন্দাবনের পথে রওনা হন। 
কয়েকদিন চলার পর রেমুনার শ্রীমন্দিরে আসিয়া পৌছান ৷ 

গোগীনাথের সেবকদের কাছে এবার তাহার মহ! সম্মান । সবাই 
এই সিদ্ধ বৈষ্ণবের সেবা যত্নে রত হয়। মন্দির অঙ্গনে বহিয়া যায় দিব্য 
আনন্দের আত । 


পুজা ও নর্তবন কীর্তন শেষ হইয়া গেল। প্রসাদ গ্রহণের পর পুরী 
অহারাজ পরমানন্দে জগমোহনের এক কোণে শয়ন করিলেন । 

গভীর নিশীথে দেখিলেন এক অপূর্বব স্বপ্ন । জ্যোতির্দয় যুত্তিতে, 
ত্ৰিভঙ্গ বন্ধিম ঠামে, গোপাল তাহার সম্মুখে আসিয়। দাড়াইয়াছেন। 
আননে প্রসন্ন মধুর হাসি। 

প্রভু কহিলেন, “বৎস মাধবেন্দ্র, তোমায় আর দৌড়বণপ করে 
বেড়াতে হবে না। তোমার আনীত চন্দন আর কপূর বৃন্দাবনে আমার 
কাছে পৌছে গেছে ।» 

প্রসাধন-বস্তর ভেট নিয়া মাধবেক্দ্র কেবলমাত্র রেমুনা অবধি 
আসিয়া! পৌছিয়াছেন, বৃন্দাবন যে এখনো বহু দুরে। প্রভুর একি 
হেয়ালিপূর্ণ কথা ? 

গোপাল আবার কহিলেন, “সেকি গো ! এসব যে পেলাম, তা বুঝি 
তোমার বিশ্বাস হচ্ছে না? তবে বলছি, শোন । গোগীনাথের অঙ্গ আর 
আমার অঙ্গ একই। যে আমি বৃন্দাবনে রয়েছি, সেই আমিই যে 

রেমুনায়। তুমি গোগীনাথের দেহে কপূর চন্দন রোজ লেপন করো 
তবেই আমার দেহ শীতল হবে। দ্বিধা করোনা, আমি য| বলছি, সেই 
ব্যবস্থাই চলতে দাও ৷» 

ভোর হইতে না হইতেই পুরী মহারাজ মন্দিরের সেবক ও ভক্তদের 
ডাকাইয়া স্বপ্ন বৃত্তান্ত কহিলেন। স্বয়ং প্রভুর আজ্ঞা _আর সে আজ 
আসিয়াছে ভক্তিপ্রেমসিদ্ধ পুরী গৌসাইর মুখ দিয়া। সকলে তখনি 
সোল্লাসে একথা মানিয়া নিলেন! 

অতঃপর নিষ্ঠাবান সেবকদের দ্বারা প্রতিদিন চলিতে থাকে কপুর» 
চ্দন লেপন ! সে-বার সার গ্রীষ্মকাল মাধবেন্দ্র রেমুনায় প্রভুর সেবা 
দর্শন করেন। তারপর আবার নীলাচলে ফিরিয়া! যান ৷ 


ভক্তশিরোমণি মাধবেন্দ্রের অমৃতয় কাহিনী উত্তরকালে মহাপ্রভু 
শ্রীচৈতন্তের মুখে প্রায়ই শোনা যাইত। পুরী মহারাজের অপূর্ব 
প্রেমোন্মস্ততা ও অষ্টসান্বিক বিকারের কথা শুনিয়া ভক্তদের বিস্ময়ের 
সীমা থাকিত না। 
সন্যাস গ্রহণের পর মহাপ্রভু নীলাচলের পথে রেমুনায় আসিয়া 
উপস্থিত হন। এখানে অবস্থান করার কালে পুরী মহারাজের স্মৃতি ও 
গোপীনাথের লীলারঙ্গের কথ! তাহার স্মৃতিতে বার বার জাগিয়৷ উঠে! 
ভক্ত কবি কৃষ্ণদাস কবিরাজ শ্রদ্ধাভরে ইহার উল্লেখ করিয়াছেন__ 
প্রভু কহে নিত্যানন্দ করহ বিচার | 
পুরী সম ভাগ্যবান জগতে নাহি আর। 
ছুগ্ধদানচ্ছলে কৃষ্ণ যারে কূপা কৈল! । 
যার প্রেমে বশ হঞ প্রকট হইল! । 
সেবা অঙ্গীকার করি জগৎ তারিলা। 
যার লাগি গোপীনাথ ক্ষীর চুরি কৈলা। 
কর চন্দন যার অঙ্গে চড়াইল! 
(শ্রীচৈ-চঃ মধ্য-৪ } 

বৈধী ভক্তির পথ অনুসন্ধান করিয়া জীবন সাধনা মাধবেন্দ্র 
শুরু করেন, উত্তরজীবনে তাহাই তাহাকে টানিয়া নেয় রাগান্থুগা» 
প্রেমরসাশ্রিত ভক্তির চরম সাধনায়। ভাগবত-প্রচারিত প্রেমরসের 
সাধনায় তিনি নিমজ্জিত হন। জীবন তাঁহার অপরূপ মহিমায় সার্থক 
হইয়া উঠে । : 

মাধবেন্দ্রের প্রশিষ্য রায় রামানন্দের মুখে এই ভক্তি-ধর্ম্মের পূর্ণাজ 
পরিচয় চৈতন্থাদেব প্রাপ্ত হইয়াছিলেন। সেবার দক্ষিণদেশ হইতে 
পুরীধামে ফিরিয়া আসিয়া মহাপ্রভু সার্ববভৌমকে বলিয়াছিলেন, 
প্দাক্ষিণাত্যে গিয়ে নানা পথ নানা ধর্ম্মমতের সংস্পর্শে এলাম । কিন্ত 
দেখলাম, এদের ভেতর রায় রামানন্দের মতবাদই হচ্ছে শ্রেষ্ঠ ৷» 
( চৈতন্তচন্দ্ৰোদয়_কবি কর্ণপুর ) 

বল! বাহুল্য, রায় রামানন্দের মুখে যে সাধ্য-সাধন তত্ত্বের ব্যাখ্যা 
শুনিয়। মহাপ্রভু মুগ্ধ হন তাহ! মাধবেন্দ্রপুরীরই প্রবন্তিত প্রেমসাধনার 
পরম তন্ব। 

এই প্রেমসাধনায় সিদ্ধির সঙ্গে সঙ্গে মহাসাধক মাধবেক্দ্রের জীবনে 
নামিয়া আসে দিব্যলোকের আলোকসঙ্কেত। জীবের উদ্ধারের জন্য, 
পরমপ্রভুর অবতরণের জন্য যে অভীগ্পা এতকাল তিনি হৃদয়ে পোষণ 
করিয়াছেন, আজ তাহা! সফল হইয়া উঠে । মহাবৈষ্ণবের উপলব্ধিতে 
ধরা দেয় গোলকপতির আসন্ন আবির্ভাবের কথা । 

কিন্ত বার বার মনে জাগে সংশয়ের আলোড়ন, এ আবির্ভাব তিনি 
কি প্রত্যক্ষ করিয়া যাইতে পারিবেন? সে সৌভাগ্য কি সত্যই তাহার 
হইবে ? 

অবতারের আবির্ভাবকে ত্বরান্বিত করিতে হইবে । তাই মাধবেন্দ্র- 
পুরী আবার নূতন করিয়া! বসেন কঠোর তপস্তায়। ঝারিখণ্ডের গহন 
অরণ্যে দিনের পর দিন চলে তাঁহার ধ্যান ভজন ৷ 

এদিকে শ্রীপাদেরই নির্দেশে তাহার প্রিয়তম শিষ্য অদ্বৈত আচাৰ্য্য 
এ সময়ে শাস্তিপুরে বসিয়া অশ্র্জলে বুক ভাসাইতেছেন। তিল তুলসী 

নিবেদন করিয়া শ্রীভগবানের কাছে দিনের পর দিন জানাইতেছেন 
প্রাণের আকুল প্রার্থনা।__“কলুষহারী হে প্রভু, এবার এসো-_এসো, 
ভুভার লাঘবের জন্য তুমি অবতীর্ণ হও ৷» 

গৌড়ীয় বৈষ্ণব কবিদের মতে, আচার্য্য মাধবেন্দ্রপুরীর সঙ্কল্প সিন্ধ 
হইয়াছিল। নবদ্বীপে উপনীত হইয়া নবজাত গৌরুন্দরকে তিনি দর্শন 
করিয়া গিয়াছিলেন। 

মীধবেন্দ্ের চাওয়া পাওয়া সবই ফুরাইয়াছে, এবার তিনি পূর্ণ- 


মনক্কাম। মহাভাগবতের মরজীবনে এবার ধীরে ধীরে আগাইয়া 
আসিতেছে মহাপ্রয়াণের পালা। 


অন্তিম শয্যায় শায়িত হইয়াও শ্রীপাদ ভাবিতেছেন জীবনকল্যাণের 
ক্থা। সেদিন প্রিয় শিষ্য, মৈথিল পণ্ডিত পরমানন্দ পুরীকে ডাকিয়া 
কহিলেন, “বৎস, আমার বিদায়ের দিন এবার এসে পড়েছে। কিন্ত 
আমার জন্য তোমরা শোক ক'রো না। বরং আনন্দই ক'রতে পারো, 
কারণ, তোমরা যে মহা ভাগ্যবান। তোমরা পরমপ্রভুর আবির্ভাবের 
আলোকচ্ছট| দেখতে পেয়ে ধন্য হবে। আর বিধির বিধানে আমায় 
জলে যেতে হবে তার আগে ।» 

অপূর্বব ভাবাবেশের মধ্য দিয়া মহাপ্রেমিক মাধবেন্দ্রের শেষের 
দিনগুলি অতিবাহিত হয়। দিনের পর দিন শিস্কের! দর্শন করেন 
তাহার কৃষ্ণবিরহখিন মুদ্তি, আর বিস্ময়ে সবাই অভিভূত হন। 

সেদিন ককমধ্যে কৃষ্ণকীর্ত্তন অনুষ্ঠিত হইতেছে। তীব্র ভাবাবেশের 
ফলে শ্রীপাদের দেহে প্রকাশ পাইয়াছে সাত্বিক বিকারচিহ। বহুক্ষণ 
পরে তিনি অ্ধবাহ প্রাপ্ত হন। আকুলভাবে ক্রন্দন করিতে থাকেন, 
“কোথায় কৃষ্ণ কোথায় আমার প্রাণপ্রভু ! 
এ অভাজনের প্রাণ বাঁচাও 1» 


মিলন বিরহের এই তরঙ্গতঙ্গ, দয়িতের জন্য এই প্রেমান্তির মৰ্ম্ম 
বুঝিবে, এমন সাধ্য কাহার? কষ্ণরসের উত্তাল সাগরে মাধবেন্দ 

একবার ডুবিতেছেন, আবার ভাসিতেছেন। ভাসিয়া উঠিয়াই আবার. 
কাদিতেছেন তেমনি ডুবিবার জন্য । 

মিলনের পর বিরহ, বিরহের পর মিলন, প্রেম সাধনার এই চিরন্তন 
আবেগচঞ্চল দ্রোলা, প্রেমান্তির এই চিরদহন, ইহাই যে মহাপ্রেমিকের 
চির কাম্য। এ দহনম্বালা ছাড়া যে জীবন ছূববহ। কিন্ত কে এই 
প্রেমন্থালার স্বরূপ বুঝিবে ? কে হইবে তাহার ব্যথার ব্যথী ? 

সেরক ভক্ত ও সাধকগণ নীরবে নিনিমেষে এই বিরহ-লীল! 
দেখিতেছেন, আর বসিয়! বসিয়া আকাশ পাতাল ভাবিতেছেন। 

রামচন্দ্র পুরী মাধবেন্দ্রের অন্যতম শিষ্য । জ্ঞানমারার বৈধী ভক্তি 
সাধনার দিকেই তাহার বেশী আকর্ষণ। অন্তিম শয্যায় গুরুদেবের এই 
বিরহস্থালা দর্শন করিয়া রামচন্দ্র বড় চঞ্চল হইয়া উঠিলেন। 

অন্থযোগের সুরে কহিলেন, “প্রভু, কেন এমনি কারে কেঁদে কেঁদে 
আপনি আকুল হচ্ছেন, অসুস্থ শরীরকে আরো অন্থস্থ ক'রে তুলছেন ? 
আপনার মত ত্রন্মবিদের পক্ষে এ রোদন তো! শোভা পায় না! পূর্ণ 
বর্বানন্দ আপনি স্মরণ করুন, হৃদয়ের তাপ ছুঃখ সব দুরে যাবে, 
আপনি সুস্থ হ'য়ে উঠবেন ৷” 

শ্রীপাদ গর্জিয়া উঠিলেন, “ওরে, তুই মহাপাগী, কৃষ্ণপ্রেমের রীতি 
তুই কি বুঝবি? কৃষ্ণপ্রেম আর কৃষ্ণলীলার কি শেষ আছে রে? হৃদয়- 
মঞ্চে পরম প্রভুকে স্থাপন করেছি, আর বুডুক্ষু হ'য়ে আছি রসরাজের 
নব নব লীলার উদ্বোধন দেখার জন্য৷ আমি মরে যাচ্ছি আমার 
দহন স্বালায়। হৃদয় আমার স্থলে পুড়ে খাক্‌ হয়ে যাচ্ছে। আর তুই 
হতভাগা, এসেছিস এ সময়ে আমায় স্বালিয়ে মারতে! দুর হ, দূর হ। 
“তোর মত পাষণ্ডের মুখ দেখে যেন আমায় পরলোকে না যেতে হয়।” 

আত্মন্তরী শিষ্য রামচন্দ্র পুরীকে সেই দিনই নত শিরে গুরুসকাশ 
হইতে বিদায় নিতে হইল ৷ 


এ সময়ে গুরুসেবার ভার নিয়া রহিয়াছেন ঈশ্বরপুরী | দিনের 

পর দিন, রাতের পর রাত, ক্রান্তিহীন পরিচ্ধ্যায় তিনি রত থাকেন। 
কৃষ্ণনাম, কৃষ্ণলীলা গুরুকে শ্রবণ করান। সাধননিষ্ঠ,- সেবানিষ্ঠ এই 
শিল্তের জন্য মাধবেন্দ্রেরও স্নেহের অবধি নাই। সাত্বিক বিকার ও 
ভাবাবেশের ঘোর কাঁটিলেই অপার সন্তোষে তাহাকে জ্ঞাপন করেন 
আশীর্বাদ আর অভয়বাণী | 

মহাপ্রয়াণের আগের দিন। শ্রীপাদ সন্সেহে সেবক ভক্তকে নিকটে 
ডাকিলেন। কহিলেন, “বৎস, এবার আমার সময় হয়ে এসেছে। 
যাবার আগে সারা অন্তর দিয়ে আশীর্বাদ করছি, প্রকৃত কৃষ্ণপ্রেম 
তোমার হৃদয়ে উপজিত হোক, তুমি কৃষ্ণলাভ কর» 

গুরুর কৃপা-নিঃসুত প্রেমধারা সাধক ঈশ্বরপুরীকে পরিণত করে 
কৃষ্ণপ্রেমের অমৃত-সাঁয়রে। উত্তরকালে এই সায়রে অবগাহন করিয়াই 
“ধন্য হন প্রেমের ঠাকুর শশ্রীচৈতন্ত । 


লীলানাট্য এবার শেষ দৃশ্যে আসিয়া পড়িয়াছে। শিষ্য ও ভক্তের 
সজল নয়নে মাধবেন্দ্রের শব্য। ঘিরিয়া দণ্ডায়মান । 


মৃদু মধুর স্বরে মহাপুরুষের কণ্ঠ হইতে উচ্চারিত হইল তাহার 
স্বরচিত চিরপ্রিয় কৃষ্ণবিরহ-শ্লোক__ 


অয়ি দীনদয়ার্জ নাথ হে 
মথুরানাথ কদাবলোক্যসে । 
হৃদয়ং ত্বদালোককাতরং 
দয়িত ভ্রাম্যতি কিং করোম্যহম্‌ 
অর্থাৎ, হে দীনদয়াল, হে নাথ, হে মথুরানাথ ! কবে তুমি আমায় 
দেবে তোমার দর্শন? তুমি যে আমার চিরদয়িত- প্রাণের চেয়ে তুমি, 
প্রিয়তর। তোমার অদর্শনে হৃদয় আমার কাতর হয়েছে, ভরমময়ী 
দশায় আমি পতিত হয়েছি। এখন আমি কি করি? তুমি ছাড়া 
কোন উপায়ই যে আমার নেই ! 
কৃষপ্রেমতত্বের মহান অধিকারীদের কাছে মাধরেন্দ্রের এই শ্লোক 
-১৪২ 


শ্রীপাদ মাধবেন্্রপুরী 


বড় প্রিয়। স্বয়ং শ্রীচৈতন্তও তাহার এই চিরবিরহ-অঙ্গের শ্লোকটি 
আবৃত্তি করিতে করিতে প্রেমোন্সন্ত হইয়া পড়িতেন। অশ্রু-কম্প- 
স্তম্ত-বৈবর্ণ প্রভৃতি অষ্টসাত্বিক বিকার তাহার দেহে এ সময়ে প্রকটিত 
দেখিয়া ভক্তগণ বিস্ময়ে হতবাক্‌ হইতেন। 

মাধবেন্দ্রের এই শ্লোকের প্রশস্তি গাহিতে গিয়া দার্শনক-কবি 
কষ্ণদাস গোস্বামী লিখিয়াছেন-__ 

রত্বগণ মধ্যে যৈছে হয় কৌস্তুভ মনি। 

রসবাক্য মধ্যে তৈছে এই শ্লোক গনি । 

এই শ্লোক কহিয়াছেন রাধা ঠাকুরাণী। 

তার কৃপায় ক্ষুরিয়াছে মাধবেন্দ্রবাণী। 

কিবা গৌরচন্দ্র ইহ! করে আস্বাদন । 

ইহ! আম্মাদিতে অধিকারী নাহি চৌঠজন । 

( চৈচঃ মধ্য-৪ ) 
মাধুর্যযুত্তি কৃষ্ণের মাধুধধ্যরসের- শেষ নাই, রূপৈশ্বধ্যেরও নাই 

অন্ত। তেমনি তাহার প্রেমিক ভক্তেরও নাই রসতুঞ্জনের পরিসমাপ্তি । 
এ রস যত আস্বাদিত হয়, ততই হইতে থাকে অফুরন্ত ৷ 

অনানঠন্ত মাধুরধ্য-বিগ্রহের অনাদ্ন্ত আস্বাদন। তাইতো মহাপ্রেমিক 
মাধবেন্দ্রের এই কৃষ্ণান্তি | এমন বিরহ সন্তাপ আর হা-হুতাশ ! 

‘অয়ি দীনদয়ার্্নাথ” বলিয়া শ্রীপাদ সেদিন চিরতরে নয়ন ছুটি 
নিমীলিত করিলেন। ভারতের রাগানুগ। ভক্তসমাজের অন্যতম উজ্জল 
জ্যোতিষ্ক চিরতরে হইল অদৃশ্য ৷ 

মাধবেন্দ্রের বিপুল অবদানের স্বরূপ নির্ণয় করিতে গিয়া কবিরাজ 
গোস্বামী উন্তরকালে যাহা লিখিয়া গিয়াছেন, আজে! প্রেমভক্তিময় 
সাধকদের তাহা বিস্ময় জাগায় 

পৃথিবীতে রোপণ করি 

গেলা প্রেমাঙ্কুর | 
সেই প্রেমান্কুরের বৃক্ষ 

চৈতন্য ঠাকুর । 


১৪৩ 


ভক্ত লীজীবাবু 


কাজকর্ম্ম সব শেষ হইয়। গিয়াছে, কাছারি বাড়ী হইতে লাঁলাবাবু 
প্রাসাদ অভিমুখে কিরিয়৷ চলিয়াছেন। তাগ্তামের পিছনে রহিয়াছে, 
পাইক বরকন্দাজ ও ভৃত্যের দল । 
শীতের পড়ন্ত বেলা । মিষ্টি রোদ আর স্সিঞ্ধ ঝিরঝিরে হাওয়ায় 
শরীর জুড়াইয়া যায় । লালাবাবুর অন্তর প্রসন্নতায় ভরিয়া উঠে। 
মনে মনে ভাবেন, সায়ংকৃত্যের তে। এখনো। অনেক দেরী । এই অবসরে 
গম্গাতীরে খাঁনিকট। বেড়াইয়া গেলে মন্দ কি? আদেশমত বাহকের! 
সেই পথেই ধাবিত হইল । 
পৃতসলিল! সুরধুনী কুলু কুলু নাদে বহিয়া চলিয়াছে। জলতরঙ্গে 
ঝলসিয়। উঠিতেছে অস্তাচলোন্মুখ নুধ্যের গৈরিক আলোক । নদীবক্ষে 
সৃষ্ট হইয়াছে এক অপরূপ মায়াজাল, আর মুগ্ধ নয়নে এই নয়নাভিরাম 
দৃশ্যের দিকে লালাঁবাবু তাকাইয়। আছেন । দেখিয়া দেখিয়া আশ 
আর মিডিতেছেন না। 
ইঙ্গিত মত নদীতীরে এক গাছের ছায়ায় তাঞ্জাম নামানো হইল । 
হুকাবরদার সঙ্গেই রহিয়াছে, ছুটিয়া আপিয়। তখনি আলবোলার 
কন্কেতে তামাকু চড়াইয়া। দিয়া গেল । 
তাঞ্জামের রঙীন রেশমী ঝালর হাওয়ায় দোল খাইতেছে। মাঝে 
মাঝে কাণে আসিতেছে গঙ্গার মৃত্মধুর ছল্‌ ছলাৎ শব্দ । কিংখাবে 
মোড়া, নরম তাকিয়ায় হেলান দিয়! লালাবাবু ফরসীর নলটি মুখে 
পুরিয়া দিলেন। আলস্ত মন্থর এই শীতের সন্ধ্যাটি তাহার বড়: 
' রমদীয় লাগিতেছে। মুখ নিঃস্থত সুগন্ধী অন্থুরী তামাকুর ধোঁয়া কুণ্ডলী 
পাকাইয়। উর মিলাইয়। যাইতেছে । সেই সঙ্গে লালাবাবুর মনও, 
হইয়াছে উধাও । 


১৪৪ 


২ 


লালাবাবু 

হঠাৎ কাণে পশে বালিকাকণ্ঠের আওয়াজ, “বাবা, বেল! যে যায়! 
এবার ওঠো। দিন তে শেষ হয়ে এলো11% 

এ ব্যাকুল আহ্বান তিধ্যক গতিতে গিয়া বিদ্ধ হয় মন্দমমূলে ৷ 

বিদ্াংপৃষ্ঠের মত লালাবাবু চমকিয়! ওঠেন। বাণকুনির ফলে হাত 
হইতে ফর্সীর নল খসিয়া পড়ে। 

অন্তরে জাগে প্রশ্নের পর প্রশ্ন, সর্ববসত্তায় জাগে আলোড়ন । 
লালাবাবু দিশাহারা হইয়া যান। 

বেলা যায়! সত্যিই তো এ যাওয়াকে অস্বীকার করার উপায় 
নাই। পরম সত্যরূপে আজ ইহ! উদ্ভাসিত হইয়াছে তাহার মনশ্চক্ষে। 
গঙ্গার পরপারে, দিক্চক্রবালে ধূসর সন্ধ্যা এ ঘনাইয়া আসিতেছে। 
তেমনি তাহার জীবন প্রান্তেও যে ধীরে ধীরে নামিয়া আসিতেছে 
চিরবির্তির যবনিকা। নি 

জীবন-দেবতার কৃপার অবধি নাই, লালাবাবুর জীবন তিনি খাদ্ধির 
প্রাচুধ্যে ভরিয়া তুলিয়াছেন। ধর্ম, অর্থ, কাম, মোক্ষ সব কিছুরই 
সম্ভাবনার দ্বার তাহার কাছে ছিল উন্মুক্ত । কিন্তু সে সব সুযোগের 
সদ্যবহার তে! তিনি করেন নাই। আজ মর জীবনের প্রান্তসীমায় 
আসিয়। কি তাহার উত্তর দিবেন ? 

দেওয়ান গঙ্গাগোবিন্দ সিংহের পৌজ্র লালাবাবু। বৈভব ও মধ্যাদায় 
সার! পুর্ববভারতে তিনি অপ্রতিদন্ী। ইংরেজের গড়া, শ্রেষ্ঠ প্রাচ্য নগরী 
এই কলিকাতায় কাঁঞ্চন-কৌলিন্ের দিক দিয়া, জৌলুষ ও বিলাসের 
দিক দিয়া তাহার জুড়ি নাই। কিন্তু এই বিপুল ধনৈশ্বধ্য ও বিলাস- 
বাহুল্য সত্যকার কোন্‌ শান্তি, কোন্‌ আনন্দ তাহাকে আনিয়া দিয়াছে ? 

গৃহে প্রভু শ্রীগোবিন্দের মূত্তি প্রতিষ্ঠিত, সেবা পূজাও চলিয়া 


. আমিতেছে দীর্ঘদিন যাবং। এই ইষ্ট বিগ্রহের কপার আলোক- 


সক্ষেতও লালাবাবুর জীবনে কম আসে নাই। কিন্ত সে আলোকের 
স্পর্শে জীবনদীপ হ্বালাইয়া, নিতে পারিলেন কই ? বিষয়কীট হইয়াই 
শুধু দিন গোঙাইলেন। 


ভাঃ সাঃ (৬) ১০ ১৪৫, 


ভারতের সাধক 


চিন্ত। ভাবনার আলোড়নের সঙ্গে অন্তরে জাগিয়া উঠে দুর্দেম 
সন্বর্প। নাঃ_এ ভাবে দিন যাপন করিতে আর তিনি রাজী নন। 
এবার নিজেকে করিবেন ইঞ্টের চরণে উৎসর্গ। বিত্ত বিভব, যশ মান 
সব ছাড়িয়া, দেহসন্তোগ ও দেহবুদ্ধি ছাড়িয়া উপস্থিত হইবেন 
শ্রীবন্দাবনে। রাধ! গোবিন্দের মহাধামে বসিয়া শুরু হইবে তাহার চরম 
তপস্যা, জৈব জীবনকে দিবেন পূর্ণাুতি। ইষ্টসেবার মধ্য দিয়া অজ্জন 
করিবেন নিত্যলীল। আস্বাদনের পরম সৌভাগ্য । 

বেল! যায়__বেল। যায়! এ ধ্বনি কেবলি অন্ুরণিত হইতে থাকে 
লালাবাবুর সারা অন্তরসত্তায় । 

গঙ্গার কুল খেঁখিযা। এক ধীবরের কুটির । দ্বিপ্রহরে কর্্মক্লান্ত দেহে 
সেই যে সে নিদ্র। দিয়াছে এখনে। তাহা ভাঙ্গে নাই। এ দিকে বেল। 
গড়াইয়া যাইতেছে, কত কাজ রহিয়াছে অসমাপ্ত। কন্যা তাই ব্যগ্র 
হইয়! ডাকাডাকি শুরু করিয়াছে। 

সেই আকস্মিক আহ্বানেই এক মুহুর্তে টুটিয়া গেল লালাবাবুর 
মোহনিদ্বা। মহাভোগীর ঘটিল অপরূপ রপান্তর। আর বাবুশ্রেষ্ঠ 
লালাবাবু আত্মপ্রকাশ করিলেন মহাবৈষ্ণবরূপে । 


তাঁঞ্জাম ত্যাগ করিয়া তখনি তিনি ছুটিয়া গেলেন সেই ধীবর 
বালিকার কাছে। পুলকাশ্রুপুরিত নয়নে কহিলেন, “মা তোর এ খণ 
আমি কখনো! শোধ করতে পারবোনা । আমার বদ্ধনমুক্তি হয়েছে 
আজ তোর কথায় । সত্যিই তে! বেলা চলে যাচ্ছে । সেই সঙ্গে নিভে 
আস্ছে আমার জীবনের এক একট! বাতি। সাম্নে নেমে আসছে 
চির অন্ধকার। তোর মুখ দিয়ে রাধারাণীই আজ আমার ডাক দিয়েছেন 
বৃন্দাবনে যাবার জন্য। সেখানেই আমি যাচ্ছি। আশীর্বাদ করি, মা 
তুই চিরহুখী হ ৮. 

প্রাসাদে ফিরিতেই দেখা গেল লালাবাবুর এক নৃতনতর রূপ ৷ 
মহাপরাক্রান্ত ভূম্যধিকারী, ভোগপরতন্ত্র মহাবিলাী সেই লালাবাবু, 

আর নাই। সর্ববন্ধ ত্যাগ করিয়া, কাঙাল বেশে, ইষ্টধাম শ্রীবৃন্দাবনে 
যাইতে তিনি কৃতসঙ্কল্প ৷ 

পত্নী, পুজ ও আত্মপরিজনের অনুরোধ উপরোধ, কাতর ক্রন্দন 
সব কিছুই সেদিন হইল বার্থ। দৈন্থভরে লালাবাবু সবাইকে কহিলেন 
_-প্রাধারাণী ফুপা ক'রে ডাক দিয়েছেন আমায়। স্মরণ করিয়ে 
দিয়েছেন__বেলা গেল। জীবন-সৌধের দেউটি একটি একটি ক'রে 
আমার নিভে বাচ্ছে। এষে শ্ষ্টই দেখতে পাচ্ছি। আর তোমরা 
আমায় এই বিষয় কুপে পড়ে থাকতে বলোনা । এবার থেকে আমার 
জীবনের ব্রত হবে কচ্ছ,সাধন, রাধাকুষ্ণের সেবা, আর ভজন-পুজন। 
প্রাণপ্রভু বৃন্দাবনচন্দ্র আর রাই কিশোরীর দর্শন যেন পাই, অপ্রাকৃত 
বৃন্দাবনের লীলামাধুর্য যেন প্রাণ ভারে ভুঞ্জন করতে পারি__এই 
আনীর্ববাদই তোমরা আমায় কর।” 

সে রাত্রি কোনমতে কাটিয়া গেল। পরদিনই ভিখারীর বেশে তিনি 
গৃহত্যাগ করিলেন । পা বাডাইলেন ইষ্টধামের পথে। 


লালাবাবুর প্রকৃত নাম কৃষ্ণচন্দ্র সিংহ। অষ্টাদশ শতাব্দীর শেষ 
ভাগে, ইতিহাসখ্যাত পুরুষ গঞ্গাগোবিন্দ সিংহের বংশে, তাহার 
পৌন্ররণে এই মহাত্মা জন্মগ্রহণ করেন। খন্ধি ও সিন্ধির এক আপূরবৰ 
প্রকাশ দেখা যায় তাহার ভজনপরায়ণ জীবনে । 

লালাবাবুর পিত। প্রাণকৃষ্ণ সিংহ ছিলেন গঙ্গাগোবিন্দের পুজ ও 
একমাত্র উত্তরাধিকারী । গঙ্গাগোবিন্দের ভ্রাতা রাধাগোবিন্দও ছিলেন 
প্রচুর বিত্তের অধিকারী । নিঃসন্তান অবস্থায় তাহার লোকান্তর ঘটে, 
চিরবিদায়ের পূর্বে প্রিয় ভাতুপুত্র প্রাণকৃষ্ণকেই সর্বস্ব তিনি দান 
করিয়া যান। গঙ্গাগোবিন্দ ও রাধাগোবিন্দের মিলিত এই ধনৈশ্বর্য্য ও 
কৌলিহ্যের অধিকারী হইয়! প্রাণকৃ্ণ পূর্বব ভারতের এক শ্রেষ্ঠ ধনী ও 
প্রভাবশালী ব্যক্তিরূপে খ্যাত হন। পরবর্তীকালে লালাবাবু ওরফে 
কৃষ্ণচন্দ্ৰ সিংহ প্রাপ্ত হন এ এতিহ, আভিজাত্য ও বিপুল বিত্ত। 


ভারতের সাধক 

গঙ্গাগোবিন্দ সিংহ ছিলেন ইংরেজ গবর্ণর জেনারেল ওয়ারেন 
হেষ্টিখসের প্রিয় দেওয়ান । দীর্ঘকাল বাংল! বিহার উড়িষ্যার দেওয়ানী 
কাৰ্য্য তিনি অসাধারণ যোগ্যতার সহিত চালাইয়া যান। এই কর্মে 
নিযুক্ত থাকিয়া পত্তন করেন নিজ বংশের জন্য বিশাল জমিদারী, সঞ্চয় 
করেন অপরিমেয় ধনৈশ্বধধ্য । 

পৌজ কৃষ্ণচন্দ্র দেওয়ান গঙ্গাগোবিন্দের নয়নমণি। আদর করিয়া 
পিতামহ তাহাকে ডাকিতেন “লালা” বলিয়া। উত্তর জীবনে পিতা- 
মহের দত্ত এই আদরের ডাকনামেই তিনি সারা ভারতে পরিচিত 
হইয়া উঠেন । 

প্রাণপ্রিয় নাতি লালাবাবুর অন্নপ্রাশনের সময় গল্গীগোবিন্দ যে 
বিরাট আনন্দোসবের আয়োজন করেন বাংলার সামাজিক জীবনের 
ইতিহাসে তাহা স্মরণীয় হইয়! আছে। বাংলা বিহার ও উ্ভিষ্যার শ্রে্ঠ 
পণ্ডিত ও গণ্যমান্য ব্যক্তিরা সেদিনকার উৎসব অনুষ্ঠানে আমন্ত্রিত 
হন। আর দেওয়ান গঙ্গাগোবিন্দ প্রত্যেকের কাছে সাদরে প্রেরণ 
করেন সোনার পাতে খোদাইকরা নিমন্ত্রণলিপি। সে উৎসবের 
জাকজমকের কথা জনপ্রবাদে পরিণত হইয়াছে । 


আন্মানিক ১৭৭৫ খৃষ্টাব্দে লালাবাবু জন্মগ্রহণ করেন। বংশের 
একমাত্র দুলাল, অনিন্দ্যস্থন্দর এই শিশুর আবিরাবে কীথির সিংহ- 
ভবনে চাঞ্চল্য পড়িয়া যায় । পিতামহ, দেওয়ান গঙ্গাগোবিন্দ, আনন্দে 
উচ্ছুল হইয়া উঠেন। কিন্তু এ আনন্দ তাহার ভাগ্যে বেশী দিন স্থায়ী. 
হয় নাই। পৌন্রমুখ দর্শনের কয়েক বংসর পর তিনি ইহুলীলা! সংবরণ 
করেন। 

বালক লালা ক্রমে বড় হইতেছে, তাহার শক্ষার ব্যবস্থার জন্য 
পিতা প্রাণকৃষের যত্রের অবধি নাই। শুধু সংস্কৃত ও বাংল! ভাষাই: 
নয়__ইংরেজী, ফার্সী ও আরবী পড়ানোর জন্যও নিয়োজিত কর! হয়' 
অভিজ্ঞ ও সুপণ্ডিত শিক্ষকদের । এমনিতেই তাহার মেধা ও প্রতিভা 

অসামান্য । তদুপরি রহিয়াছে বিশিষ্ট শিক্ষকদের চেষ্টা যত্ব। অল্প 
সময়ের মধ্যে কয়েকটি ভাষা তিনি আয়ত্ত করিয়া ফেলেন । 

সংস্কৃত ও ফার্সীর পাঠই লালাবাবু বেশী গ্রহণ করিতে থাকেন, এই 
দুইটি ভাষায় তাহাকে অসাধারণ ব্যুৎপত্তি লাভ করিতে দেখা বায়। 
উত্তরকালে বিশিষ্ট ফাসীবিদ্‌ বলিয়া তিনি সম্মানিত হইতেন। 

সংস্কৃত শাল্ত্রগ্রন্থের মধ্যে শ্রীমদ্ভাগবত ছিল তাহার পরম প্রিয় । 
এই গ্রন্থের কোন শ্লোক সম্বন্ধে কেহ প্রশ্ন তুলিলে তিনি সোৎসাহে 
আগাইয়া আসিতেন। মনীষা ও ধীশক্তি বলে কঠিন কঠিন শ্লোকের 


নিহিতার্থ অনায়াসে করিতেন উদ্ঘাটন। শুনিয়া লোকের বিস্ময়ের 
অবধি থাকিত না । 


বালক কাল হইতেই তাহার চরিত্রে ফুটিয়া উঠে সত্যনিষ্ঠা ও 
ঈশ্বরভক্তি। গৃহের দেবমন্দিরে পুরাণ পাঠ হয়, ধর্্মসভা বসে, বুঝুন 
‘আর না বুঝুন, কি এক অজ্ঞাত আকর্ষণে তিনি সেখানে আসিয়৷ 
উপস্থিত হন। এক এক দিন হৃদয়ে জাগিয়া-উঠে ভাবের প্রবাহ, তন্ময় 
হইয়া ইষ্টবিগ্রহের সম্মুখে বসিয়া থাকেন। 

তাহার চরিত্রের আর এক বৈশিষ্ট্য-_পরোপকারের উৎসাহ । ধনী 
গৃহের একমাত্র সন্তান, হাতে মাঝে মাঝে বেশ কিছু অর্থ আসিয়া 
জমে। এই অর্থ তিনি অবলীলায় বিতরণ করিয়া দেন। দীন-দুঃখীর 
কাতরোক্তি একবার কাণে গেলে আর স্থির থাকিতে পারেন না। 

লালাবাবুর তখন কিশোর বরস। এসময়ে পিতার তহবিলের অর্থ 
দান করিতে গিয়া একবার তাহাকে বড় বিব্রত হইতে হয় । এই ঘটনার 
প্রভাব তাহার জীবনে-সুদূরপ্রসারী হইয়া উঠে । 

কন্চাদায়গ্রস্ত এক দরিদ্র ব্রাহ্মণ কিছুদিন যাবৎ প্রাসাদের দ্বারে 
ঘোরাঘুরি করিতেছেন। প্রাণকৃষ্ণ সিংহের দরবারে উপস্থিত হওয়ার 
কোন সুযোগ পাইতেছেন না। দেউডিতে ঢুকিতে গেলে দারোয়ান 
মারমুখী হইয়া হাকাইয়া দেয়। 

সেদিন হঠাৎ তাহার দিকে লালাবাবুর দৃষ্টি পড়ে। প্রশ্ন করিতেই 
্রাহ্মণটি দুঃখের কথা সবিস্তারে বর্ণনা করিতে থাকেন । ঃ 

কিশোর হৃদয় করুণায় গলিয়া যায়। লালাবাবু আশ্বাস দিয়া 
বলেন, “এই সামান্য ব্যাপার নিয়ে আপনি কেন এত ছুটাছুটি ক'রছেন ? 
কর্তার সঙ্গে সাক্ষাতের সুযোগ হচ্ছে না? বেশ তো, আমি নিজেই 
টাকার ব্যবস্থা ক'রে দিচ্ছি।» 

তখনি খাজাঞ্চিখানায় গিয়া নির্দেশ দিলেন, কন্যাদায়গ্রস্ত এই 
তরান্মণকে আজই যেন এক হাজার টাক! দিয়! দেওয়া হয়। 

বৃদ্ধ খাজাঞ্চি পড়েন মহ! বিপদে । কর্তার হুকুম ছাড়া এ টাক কি 
করিয়া তহবিল হইতে বাহির করিবেন ? এতে। কখনে। সম্ভব নয়। 

তখনি প্রাণকৃষ্ণের কক্ষে ছুটিয়া যান, সবিস্তারে সকল কথা তাহার 
কাছে বিবৃত করেন। 

প্রাণকৃষ্ণের মুখ গম্ভীর হইয়া উঠে। নীরবে বদিয়! কি যেন ভাবিতে 
থাকেন। তারপর বলেন, “গ্যাখো, লালা যখন কথ! দিয়েছে, টাকাটা 
দিয়ে দাও। এটা যে সদ্ব্যয় তাতে আমার কোন সন্দেহ নেই। কিন্ত 
সাবধান ! এমনতর ঘটন| আর যেন না ঘটে। লালাকে স্পষ্ট ভাষায় 
ব'লে দেবে, ভবিষ্যতে সে এ রকম অনুরোধ .আর যেন না করে। 
করলে--তা রক্ষ। করা হবে না। আরো বল্বে তাকে__আগে নিজের 
সামর্যে টাকা রোজগার করুক, জমিদারীর আয় বাড়াক, তারপর যেন, 
দানধ্যান করে। : সেইটেই মানায় ।৮ 

দরিদ্র ব্রান্মণটিকে তখনি টাকাট। দেওয়া হ্য়। সেই সঙ্গে খাজাঞ্চি 
মনিবপুভ্রকে তাহার পিতার কঠোর মন্তব্যটিও শুনাইয়| দেন। 

কথাগুলি তরুণ লালাবাবুর হৃদয়ে সেদিন শেলের মত বাঁজিল। 

প্রবলপ্রতাপ, কোটিপতি ভূম্যধিকারী গঞ্গাগোবিন্দ সিংহের তিনি 
পৌজ! একমাত্র উত্তরাধিকারী । লোকহিতের জন্য এই বিপুল সম্পত্তি 
হইতে এক পয়সা দান করার অধিকার তাহার নাই? একি অদ্ভুত, 
অযৌক্তিক কথা ! 


১৫০ 


লালাবাবু 

হৃদয়ে তখনি জাগিয়া উঠে দুৰ্জয় সঙ্কল্প ! বেশ, তবে তাই হোক্‌। 
নিজের উপার্জনের পথই তিনি বাছিয়া নিবেন। আর এখন হইতে 
পিতৃপিতামহের সঞ্চিত ধনের এক কপর্দকও গ্রহণ করিবেন না । 
প্রাসাদের ভোগ বিলাসের উপরও তাহার বিভৃষ্ণা আসিয়া গিয়াছে, 
এবার হইতে নিজের পায়েই দীড়াইবেন ৷ 

মাতার অশ্রুজল, পিতার করুণ যুখচ্ছবি সকলি সেদিন হয় ব্যর্থ। 
অনতিবিলম্বে লালাবাবু প্রাসাদ ত্যাগ করিয়া যান। উপস্থিত হন 
বৰ্দ্ধমান শহরে । 

ফাসীঁ ভাল জানেন, কাজেই ছোটখাট কাজ জুটাইতে দেরী হয় 
নাই ৷ বদ্ধমান কালেক্টরীর সেরেস্তাদার রূপে শুরু হয় লালাবাবুর 
নূতন কর্মাজীবন। কর্মে অসাধারণ দক্ষতা তিনি প্রদর্শন করেন, ফলে 
উত্তরোত্তর পদোন্নতি হইতে থাকে । 

এই সময়ে তিনি দার পরিগ্রহ করেন এবং যথা সময়ে একটি 
পুভ্রসন্তানও ভূমিষ্ঠ হয় । 

১৮০৩ খৃষ্টাব্দে উড়্িস্যা প্রদেশ ইংরেজ সরকারের অধিকারভূক্ত হয় । 
ইহার পর সেখানকার প্রধান জরীপের কাজে লালাবাবু নিয়োজিত 
হন। দক্ষতা ও কৃতিত্বের গুণে লাভ করেন সর্বেবাচ্চ দেওয়ানের পদ । 

সরকারী কার্যব্যপদেশে এ সময়ে লালাবাবুর সহিত উডিষ্যার 
বাজার পরিচয় সাধিত হয়। অচিরে একটি ঘটনার মধ্য দিয়! এ পরিচয় 
আরো ঘনিষ্ঠ হইয়া উঠে। 

পুরীর মন্দিরের দেয় বাৎসরিক রাজকর বেশ কিছুদিন যাবৎ বাকী 
পড়িতেছিল। রাজ সরকারের ভারপ্রাপ্ত কর্ম্মচারীটি তাই শ্রীমন্দির 
নীল'মে চড়ানোর ব্যবস্থা করে। সৌভাগ্যক্রমে নীলামের আগের দিন 
এ দুঃসংবাদ লালাবাবুর কাণে যায়। হৃদয়ে তাহার জাগিয় উঠে তীব্র 
অশান্তি) প্রভুর এই পবিত্র শ্রীমন্দির সর্ববজনের আরাধ্য, নিখিল 
ভারতের গৌরবের বস্তু । সরকারী আইনের বেড়াজালে পড়িয়া উহ! 

মর্যাদা হারাইবে ? এ ভাবে লাঞ্ছিত হইবে? 


১৫১ 


ভারতের সাধক 


কর্তব্য স্থির করিতে লালাবাবুর দেরী হয় নাই। নীলাম তখনি 
তিনি বন্ধ করিয়া দিলেন। সরকারী ব্যবস্থা রদ করার দায়িত্ব ও কুকি 
নিতে কোন দ্বিধাই সেদিন তাহার মনে আদিল না । 

এ গগ্ুগোলের ফলে মন্দিরের কর্তৃপক্ষ সজাগ হইয়া উঠেন, 
পরদিনই বাকী রাজকর তাহারা পরিশোধ করিয়| দেন। সকলে স্বস্তির 
নিঃশ্বাস ফেলিয়। বাঁচে । 

লালাবাবুর নামে চারিদিকে এবার ধন্য ধন্য পড়িয়া যায়। তাহার 
সংসাহস ও স্থুবিবেচনায় প্রভুর মন্দির অমধ্যাদার হাত হইতে রক্ষা 
পাইয়াছে, এজন্য পুরীর রাজাও বারবার কৃতজ্রত! জ্ঞাপন করিতে 
থাকেন। 

এই কাজের পুরস্কারম্বরূপ পুরী-রাজ নিজ জমিদারীর অন্ততুক্ত 
কিছুটা অঞ্চল তাহাকে অর্পণ করেন। আজ অবধি সেস্থান হইতে 
আনীত নি বৃক্ষের কাষ্ঠ দ্বারা দারুত্রন্ষ জগন্নাথের কলেবর পরিবর্তন 
করানো হয়। এই নবকলেবর-ধারণ উৎসব প্রতি বারো বৎসর অন্তর 
পুরীতে অনুষিত হইয়া আসিতেছে । 


জগন্নাথ বিগ্রহের দর্শন ও সান্নিধ্য লালাবাবুর অন্তরে বপন করে 
প্রেমভক্তির বীজ। প্রেমাবতার শ্রীচ্ৈন্যের লীলাস্থলের মাহাত্ম্য 
দিন দিন তাহার অন্তরে স্ররিত হইতে থাকে। ভক্তিশান্্র পাঠ ও 
নামকীর্তন শ্রবণের ফলে অন্তরের আকুতি বাড়িয়া যায় । 

এই সময়ে একবার তিনি তীর্থপধ্যটন মানসে বৃন্দাবনে উপনীত 
হন। শ্রীকুষ্ণের মোহন বিগ্রহ ও লীলাভূমি দর্শনে অন্তর অনাবিল 
আনন্দে ভরিয়া ওঠে। 

ব্রলমগ্ুলের গহন বনাঞ্চলে তিতিক্ষাবান ও ভজনপরায়ণ বহু 
বৈষ্ণব সাধকের বাস। তাহাদের ভজনগুক্ষা ও কুঠিয়াগুলিও এ সময়ে 
প্রায়ই তিনি দেখিয়া বেড়ান ৷ 

এক একদিন অন্তরে বহিয়া যায় বৈরাগ্যের উদাস হাওয়া । মনে 
১৫২ 


| মিহি 

জাগে প্রশ্ন__ভোগৈম্ধ্, বশ, মান, কোন কিছুই তো চিরস্থায়ী নয়। 
প্রকৃত শান্তির সন্ধান তো সে পথে নাই। তবে কেন সেই মায়াম্বগের 
পিছনে ছুটিয়! নিজেকে বিপধ্যস্ত করা ? 

অমৃতময় জীবনের হাতছানি মাঝে মাঝে স্বভাবভক্ত লালবাবুকে 
উন্মনা করিয়া তোলে। কিন্ত উপায় নাই। সংসারের দায়িত্ব, কর্তব্য 
তাহার অনেক। তাহা শেষ না করা অবধি কি করিয়া এখানে বাস 
করিবেন? আনন্দময় বৃন্বাবনধাম ছাড়িয়া কিছুদিনের মধ্যে লালাবাৰু 
উদ্ভিন্তায় ফিরিয়া আসেন, ভাসিয়া পড়েন কর্মজীবনের স্রোতে ৷ 


এ সময়ে হঠাৎ একদিন সংবাদ আসে, পিতৃদেব প্রাণকৃষ্ণ সিংহ 
পরলোকে গমন করিয়াছেন। পিতার এই বিয়োগ ব্যথা তাহার বুকে 
শেলের মত আসিয়া! বিধে। মনে পড়িয়া যায় দরিদ্র ব্রাহ্মণের কন্ঠার 
বিবাহে অর্থ দানের কথা । সেই তুচ্ছ ঘটনাকে কেন্দ্র করিয়া চিরতরে 
তিনি ঘর ছাড়িয়া আসেন। পিতা পরে অনুতপ্ত হইয়া কত কীদিয়াছেন, 
বারবার সেহপুত্তলি লালাকে অনুরোধ জানাইয়াছেন__একটি বার সে 
যেন দেখা দেয়। কিন্তু সে আশা তাহার পূর্ণ হয় নাই। অভিমানী 
পুক্র দূরেই সরিয়া রহিয়াছেন। i 

লালাবাবুর সে দুঃখ রাখিবার ঠাই নাই। পুরাতন দিনের কথা 
স্মরণে আসে আর নয়নে ঝরে অশ্রুধারা ৷ 

পিতার পারলৌকিক কাধ্যাদি সম্পন্ন করার জন্য এবার তিনি 
কলিকাতায় গিয়া! উপস্থিত হন। মহাসমারোহে দানসাগর শ্রাদ্ধাদি 
অনুষ্ঠিত হয়। 

পিতামহ ও পিতা যে বিরাট জমিদারী ও ধনসম্পত্তি রাখিয়া 
গিয়াছেন লালাবাবুই তাহার একমাত্র উত্তরাধিকারী। এ সব বিষয় 
আশয় ধক্ষা করিতে হইবে। তাছাড়া, সংসারের যে দায়িত্ব রহিয়াছে 
তাহাও কম নয়। তাই এখন হইতে লালাবাৰু উদ্ভত্তার বাস উঠাইয়া 
দেন, স্থায়ীভাবে কলিকাতাতেই অবস্থান করিতে থাকেন | 


ভারতের সাধক 

জীবন প্রবাহ এবার বহিয়। চলে যুগ্রাধারায়। বাহিরে তিনি প্রবল 
পরাক্রান্ত ভূম্যধিকারী, বৈষয়িক কাজকর্ম ও বিলাসব্যসনে থাকেন 
সদা ব্যস্ত। আর একদিকে বহিয়া চলে ভক্তির গ্রচ্ছনধারা। প্রায়ই 
দেখা যায় বিগ্রহ সেবা, পুরাণ, ভাগবত শ্রবণ ও দানধ্যানের মধ্য 
দিয়া জীবন তাহার চরিতার্থতা খুঁজিয়া ফিরে। 

এমনি সময়ে, সেদিনকার এক পরম লগ্নে ধীবর-কন্যার ব্যাকুল 
কণ্ঠস্বরে হয় তাহার চৈতন্যোদয়। আসক্তির ডোর অজানিতে কখন 
স্খলিত হইয়া পড়ে। কৃষ্ণনাম জপ করিতে করিতে লালাবাকু উপনীত 
হন কৃষ্ণধাম শ্রীববন্দাবনে | 


ভক্তের প্রিয় ধন এই বৃন্দাবনধাম। এই মহাতীর্থের রজ কৃষ্ণ 
চরণ স্পর্শে চির পবিত্র হইয়া আছে। দিব্য জীবনের স্মৃতি জড়াইয়! 
আছে এখানকার অরণ্যে পর্ববতে, বমুনাপুলিনে আর আকাশে বাতাসে ৷' 
শুধু তাহাই নয়, আজো রাধামাধবের অপ্রাকৃত লীলা! এখানে 
রহিয়াছে অব্যাহত। প্রাকৃত বৃন্দাবনের প্রতি অগুপরমাণুতে ওতপ্রোত 
রহিয়াছে অপ্রাকৃত চিরমধুর বৃন্দাবন । সেই দিব্য দর্শনই ষে মনে 
প্রাণে কামনা করেন লালাবাবু। 

ত্যাগতিতিক্ষা ও কৃচ্ছব্রতময় সাধনজীবন তিনি স্বেচ্ছায় বরণ 
করিয়া নিয়াছেন। সার! দিনের অধিকাংশ সময়ই তাহার কাটিয়া 
বায় ভজনে ও জপে। একবার কোন এক ফাকে বাহির হইয়া মাধুকরী 
সারিয়া নেন। ঝুলিতে সামান্য যাহ! কিছু সংগৃহীত হয়, তাই দিয়াই 
করেন উদরপুণ্ধি। 

কলিকাতার প্রাসাদে প্রায়ই তাহার কাঙাল জীবনের নানা সংবাদ 
পৌছে। পরী কাত্যায়নী দেবী কীদিয়া আকুল হন। পুজ নারায়ণচন্দ 
ও আত্মীয়ন্বজনদের মনোকষ্টের অবধি নাই। অনেকেই বৃন্দাবনে গিয়া 
তাহাকে বুঝান, “ধামে থেকে ইঞ্টদেবের সেবা-পূজায় সার! জীবন 
কাটিয়ে দিতে চান--বেশ তো, এ তো খুবই ভাল কথা । কিন্ত প্রভুর 

এই সেবার ব্যবস্থা, তো সুষ্ঠুভাবে করা দরকার ! সেদিকটা আপনি 
কেন ভাবছেন না ?* 

“আমি হচ্ছি কাঙাল মানুষ, প্রভুর সেবার উপযুক্ত ব্যবস্থা করার 
ক্ষমত। আঁমার কই? ভিক্ষান্ন যা জুটবে, ত! দিয়েই রোজ কোনমতে 
ছুটে! ভোগ প্রসাদ নিবেদন করবো 1৮__ভক্ত লালাবাবু করুণ নয়নে 
উত্তর দেন। j 

দেওয়ানজী চাপিয়! ধরেন, “তা কেন হবে হুজুর ? কৃপাময় প্রভু. 
কৃষ্ণচন্দ্র তে| নিজের ব্যবস্থা নিজেই আগে থেকে ক'রে রেখেছেন। 
আপনাদের তিন পুরুষ ধরে যে বিভ্তবৈভব সঞ্চিত হয়ে চলেছে, 
সে সবই যে পরম প্রভুর দান। কৃপা ক'রে নিজে থেকেই তিনি তীর 
সেবককে চিহ্নিত ক'রে দিয়েছেন। নিজের যোড়শৌপচার সেবার 
ব্যবস্থ। ক'রে রেখেছেন। সে ব্যবস্থা কেন আপনি বিপধ্যস্ত ক'রে 
দেবেন? ঈশ্বরের সেবকরূপে আপনি যে বিত্ত পেয়েছেন তা ইষ্ট-. 
সেবায় কেন লাগাবেন না?” 

লালাবাবু বেশ কিছুটা নরম হইলেন। ভাবিলেন, সত্যিই তো 
প্রভুর প্রদত্ত অর্থে তাহারই নিজ সেবা অনুষ্ঠিত হইবে, ইহাতে আপত্তি 
করার তো৷ কিছু থাকিতে পারে না। তাছাড়া, বৃন্দাবনে এই সব 
ভগ্ন মন্দির দেখিয়া, শ্রীবিগ্রহের পুজা ও ভোগরাগের দৈন্য দুর্দশা 
দেখিয়া প্রায়ই ধৈৰ্য্য ধরা কঠিন হয়। ছুই চোখ ছাপাইয়। অশ্রু 
ঝরিতে থাকে। পুল্র ও পত্নীর নিদ্দিষ্ট অংশ বাদ দিয়া তাহার নিজের 
ভাগে যে অর্থ পড়ে, তাহ। দিয়া তো অনায়াসে কৃষ্ণ-সেবার আয়োজন 
তিনি করিতে পারেন। তাছাড়া, বৃন্দাবনের সেবা-অন্ুষ্ঠানের উজ্জীবনও 
আর এক দিক দিয়া কাম্য । ইহার মাধ্যমে সার! দেশের ভক্তদের 
মধ্যে সেবাপুজার আগ্রহ বাড়িবে। জন-কল্যাণের দিক দিয় ইহা কম 
কথা নয়। এ কল্যাণকর কর্মে প্রভু কি তবে তাহাকেই নিয়োজিত 
করিতে চাঁন ? 

লালাবাবুকে রাজী হইতে হইল । তবে স্থির রহিল, নিজের অন্ন 

সংস্থানের জন্য রোজ করিবেন মাধুকরী । আর এষ্টেট হইতে আনীত 
প্রতিটি মুদ্রা ব্যয়িত হইবে প্রভুর সেবায়। শুধু মন্দির নির্মাণ ও 
বিগ্রহের সেবাপুজার ব্যবস্থাতেই নয়, ত্রজমগ্ডলের যেখানে বে পবিত্র 
সাধনপীঠ, কুণ্ড ও স্সানঘাট ধ্বংসপ্রাপ্ত হইয়াছে, রক্ষণাবেক্ষণের অভাবে 
নষ্ট হইতে বসিয়াছে, সেখানেই নিয়োজিত হইবে তাহার অর্থনভ্তভার । 


প্রভু কৃষ্চচন্দ্রের লীলাক্ষেত্র শ্রীবৃন্দাবনের উন্নয়ন ও সেবাকাধ্যের জন্য 
সর্বব অর্থ সামর্থ তিনি ঢালিয়া দিবেন । 


লালাবাবুর সঙ্কল্প, এই মহা ধামে ইঞ্টদেবের সুরম্য এক মন্দির 
নির্মাণ করিবেন। আর এমন গ্রীবিগ্রহ স্থাপন করিবেন যাহ! হইয়া 
উঠিবে মহা জাগ্রত। সেবাপুজার সঙ্গে প্রতিদিন এই মন্দিরে শত শত 
সাধু মহাত্মা ও দরিদ্র নরনারী পাইবে মহাপ্রসাদ। তাহার অন্নছত্র অন্ন 
যোগাইবে শত শত বুডুক্ষুর মুখে। 

অঙ্পকাল মধ্যে বাংলা-উ্ভিত্যার জমিদারী হইতে প্রায় পঁচিশ 
লক্ষ টাকা তাহার কাছে আসিয়া পৌছে। এই বিপুল অর্থের সম্ধায়ের 
জন্য রচিত হয় এক বিরাট পরিকল্পন|। ট 

পুরাণশাস্তর ও সিদ্ধ মহাত্মাদের বর্ণনা অন্ধ্যায়ী রাধাকৃষ্ণের 
লীলাবিজড়িত স্থানসমূহ লালাবাবু প্রথমে চিহ্নিত করিয়া নেন। 
তারপর এই সব পবিত্র তীর্থ নিজের আয়ত্তে রাখার জন্য ব্রজমগুলের 
চুয়াত্তরটি পরগণা একে একে তিনি ক্রুয় করেন। 

বৃন্দাবন হইতে শুরু করিয়া সেতুবন্ধ রামেশ্বর অবধি ঢোলসহর্ৎ 
করিয়| জানানে! হয়, প্রভুলীর দীন সেবক লালাবাবু শ্রীরাধাকৃষ্ণের 
লীলাপুত স্থান ও তংসন্নিহিত অঞ্চল ক্রয় করিতে ইচ্ছুক। যেকেহ 
এই সব জনি হস্তান্তর করিতে চান, তাহাকে উপযুক্ত মূল্য প্রদান করা 
হইবে। ৬২. 

বিক্রেতা জুটিতে দেরী হইল না এবং লালাবাবুর কর্ম্মচারিগণ 
লোৎসাহে প্রচুর জমিজমা ও সম্পত্তি ক্রয় করিতে লাগিলেন। এই 

জমিজমা ও তাহার অজ্ভিত আয়কে লাগানো হইল বিগ্রহ স্থাপন, 
মন্দির-ধর্ম্মশালা নিৰ্ম্মাণ ও দেবসেবার কাজে । 

লালাবাবুর জনপ্রিয়তা ও প্রতিপত্তি স্থানীয় একদল লোকের 
মনঃপুত হয় নাই। ঈধাযুক্ত হইয়া! লালাবাবুর বিরুদ্ধে লোককে 
তাহারা উত্তেজিত করিয়া তোলে । ছুনাঁম রটায়,_ছলে বলে কৌশলে 
তিনি বিপুল পরিমাণ ভুমি ব্রজমণ্ুলে সংগ্রহ করিতেছেন এবং অনেকে 
ন্যায্য মূল্য হইতে বঞ্চিত হইতেছে। 

একথ। লালাবাবুর কাণে যায়। তখনি তিনি আদেশ জারি করেন 
“আবার রামেশ্বর সেতুবন্ধ অবধি টোলসহরৎ করে সবাইকে জানিয়ে 
দাও, বারা লালাবাবুর কাছে জমিজমা বিক্রি করেছেন, তাদের যদি 
ধারণা হয়ে থাকে যে জমির উপযুক্ত মূল্য তীর! পাননি, তবে এখনি 
আগেকার সেই মূল্য নিয়ে লালাবাবু তা ফেরৎ দেবেন। এ সম্পর্কে 
কেউ যেন কোন দ্বিধা ব সঙ্কোচ না করেন।» 

এই বিজ্ঞপ্তির পরে লোকের সংশয় ও সন্দেহ দূর হয়। অতঃপর 
একটি বিক্রেতাও মূল্য ফেরৎ নিবার জন্য উপস্থিত হয় নাই। 


বন্দাবনে পৌছিয়া, গোড়ার দিকে লালাবাবু ভরতপুর প্রাসাদে 
আশ্রয় গ্রহণ করেন। ভরতপুরের মহারাজ! তাহার পুরাতন বন্ধ । 
তাহার গৃহত্যাগ এবং বৃন্দাবনে উপস্থিত হওয়ার সংবাদ পাইয়। 
মহারাজা সাগ্রহে তাহাকে আমন্ত্রণ জানান। নিজ প্রাসাদে বসবাস 
করিতে দেন। 

কিছুদিন পরের কথা । লালাবাবু এ সময়ে ইষ্ট বিগ্রহের জন্য এক 
বিরাট মন্দির নির্মাণে উদ্যোগী হইয়াছেন। জয়পুর অঞ্চল হইতে 
নুসযবান প্রস্তরাদি আনানো হইতেছে। কার্যব্পদেশে মাঝে মাঝে 
তাহাকে রাজপুতানায় যাইতে হয়, তাই স্থযোগ পাইলেই ভরতপুর- 
রাজের সঙ্গেও সাক্ষাৎ করিয়া আসেন। 

রাজা সাহেবের সঙ্গে এই ঘনিষ্ঠতা থাকার ফলে সে-বার এক 

বিপদের জালে তিনি জড়াইয়া৷ পড়েন। ইষ্ট-মন্দির নিন্মাণের প্রাকালে 
এ বিপদ উপস্থিত হয় ইঞ্টদেবেরই এক পরীক্ষারূপে। 

এ সময়ে রাজপুতানার রাজাদের সহিত ইংরেজদের একটি সন্ধি- 
চুক্তির কথাবার্তা চলিতেছিল। ভরতপুরের রাজা ছিলেন প্রস্তাবিত 
স্বাক্ষরকারীদের অন্যতম । কিন্তু কি এক কারণে সন্বিপত্রে স্বাক্ষর 
করিতে তিনি অসম্মত হন। ইংরেজ কর্তৃপক্ষ এ জন্য প্রস্তুত ছিলেন 
না, তাহারা মহাবিপদে পড়িয়। গেলেন। 

একদল ইংরেজ কর্মচারীর মনে এসময়ে এক সন্দেহ জাগিয়। উঠে । 
তাহাদের ধারণা হয়, ভরতপুর-রাজের পশ্চাদপসরণের মূলে রহিয়াছে 
তাহার বন্ধু লালাবাবুর কুমন্ত্রণা । 

ইষ্ট-ইণ্ডিয়। কোম্পানীর তরফ হইতে স্তর চার্লস মেটকাফ তখন 
দিল্লী দরবারের রেসিডেন্ট পদে অধিষ্ঠিত। সদ্ধিচুক্তি সম্পাদনের 
দায়িত্ব কর্তৃপক্ষ তাহার উপরই ন্যস্ত করিয়াছেন। পূর্বোক্ত কর্মচারীরা 
মেটকাফকে বুঝাইলেন, রাজা তো স্বাক্ষর দিতে রাজীই ছিলেন, 
কিন্ত লালাবাৰু তাহাকে বাধা দিয়াছেন । 

মেটকাফ তে! এ সংবাদে চটিয়া আগুন। আসল কথা জানার জন্য 
তখনি তিনি মথুরার জেলা৷ শাসককে নির্দেশ দিলেন। জেল! শাসক 
এক মহা উৎসাহী লোক। লালাবাবুকে বন্দী করিয়া তিনি তাহাকে 
দিল্লীতে চালান দিলেন। সেখানে বিচারের ব্যবস্থা হইল । 

সার! ব্রজমগ্ডলে এই গ্রেপ্তারের সংবাদ দাবাঁনলের মত ছড়াইয়া 
পড়ে। হাজার হাজার নরনারী সেদিন এই ত্যাগত্রতী বৈষ্ণবের 
অনুসরণ করিতে থাকে। 

দিল্লীতে প্রবেশ করার সময় দেখা গেল, জনত! বিরাট আকার 
ধারণ করিয়াছে। লালাবাবুর এই জনপ্রিয়তা ও ব্যক্তিত্বের প্রভাব 
দেখিয়া মেটকাক সাহেব সেদিন চিন্তিত হইয়া পড়িয়াছিলেন। 

অভিযোগ প্রমাণ করিতে হইবে, এদন্য সাক্ষ্য প্রমাণাদি চাই। 
লালাববুর আগেকার কাধ্যকলাপের সংবাদও সংগ্রহ করা আবশ্যক । 

“এ কাজের ভার স্যর চার্লস মেটকাফ অর্পণ করেন তাহার ফার্সি-লেখক, 
শান্তিপুরে দেবী প্রসাদ রায়ের উপর । J 

রায় মহাশয়ের তদন্তের ফলে প্রকাশ পায়, লালাবাবু ও তাহার 
পুর্ববপুরুষ চিরদিনই কোম্পানীর উপকার করিয়া আসিয়াছেন, সর্বদা 
সর্বক্ষেত্রে দিয়াছেন অকু্ সহযোগিতা । এবার মেটকাফের জ্ঞানচন্ষু 
উন্মীলিত হয়, অভিযোগ তিনি তাড়াতাড়ি প্রত্যাহার করিয়া নেন। 


লালাবাবুর ত্যাগ বৈরাগ্যের কথা শুনিয়া মেটকাফ খুব আকুষ্ট 
হইয়া পড়েন। একদিন নিজ ভবনে তাহাকে আমন্ত্রণ করিয়াও আনেন। 
কথা প্রসঙ্গে বলেন, “এতকাল দেওয়ানের পদে অধিষ্ঠিত থেকে আপনি 
কর্মাবুল জীবন যাপন করেছেন। সরকার ও সাধারণ মানুষের কত 
উপকার করেছেন। এবার কি সে সব ছেড়েছু'ড়ে দিয়ে একেবারে 
চুপচাপ বসে থাকতে পারবেন ?” 

লালাবাবু উত্তরে কহিলেন, “কই, কাজ তো৷ আমি একেবারে 
ছাড়িনি! নূতন চাকুরি নিয়েছি যে!” 

“সে কি? কার অধীনে ?” 

“সব চাইতে যে বড় মালিক তার» 

“তিনি আবার কে? সব কথা ভেঙ্গে বলুন তো» 

কৌতুকোজ্জল হাসি ছড়াইয়া লালাবাবু কহিলেন, “নূতন 
মালিকের নাম কৃষ্চচন্দ্র। আর আমার নিরন্তর কাজ-_তার নাম গান 
করা, জপ ও ভজনে নিরত থাক!» 

মেটকাফ জিজ্ঞান্থু দৃষ্টিতে তাকাতেই তাহার মুন্সী বুঝাইয়া 
দিলেন, লালাবাবুর এই নূতন মালিক হইতেছেন স্বয়ং ভগবান 
খুষ্টানেরা ধাহাকে পরমগিতা বলিয়া ধ্যান করেন। 

ইষ্ট ইণ্ডিয়া কোম্পানীর অধীনে লালাবাবু দীর্ঘদিন কাজ করিয়াছেন, 
বাংলা বিহার ও উড়িত্যায় দেওয়ানের পদে থাকিয়া দক্ষতার পরিচয়ও 
কম দেন নাই! ইংরেজ কর্তৃপক্ষ তাই খুনী হইয়া তাহাকে খেতাব 

দানের জন্য দিল্লীর দরবারে সুপারিশ জানান। সম্রাট লালাবাবুকে 
মহারাজা উপাধি দান করিতে চাহিলে তিনি তাহা সবিনয়ে 
প্রত্যাখ্যান করেন। $ 

অতঃপর লালাবাবু বৃন্দাবনে ফিরিয়া আসেন। তোড়জোড় করিয়া 
শুরু করেন ইষ্টদেবের মন্দির নির্মাণের কাজ। ধীরে ধীরে এই 
বিশাল মন্দির পূর্ণাঙ্গ হইয়| উঠে। গম্ভীর! গৃহে মহাসমারোহে স্থাপিত 
হয় মুরলীধর কৃষ্ণচন্দ্রমা-জীউর নয়নাভিরাম মুর্তি। 

মন্দিরের ব্যয় নির্ববাহের জন্য লালাবাবু ব্রজমগুলের জমিদারীর 
আয়ের একট! বড় অংশ নির্দিষ্ট করিয়া দেন। অতিথিশালায় প্রসাদ 
বিতরণের জন্য থাকে উদার ব্যবস্থা । সেখানে প্রতিদিন শত শত" 
লোকের জন্য অন্নের সংস্থান কর! হয়। সাধুসন্ত ও দরিদ্র জনগণ 
সেবানিষ্ঠ এই মহা বৈষ্ণবের গ্রশস্তিতে পঞ্চমুখ হইয়। উঠে। 
“লালাবাবুর অম্নের” প্রসিদ্ধি ছড়াইয়া পড়ে ব্রজমণ্ডলের সর্ববত্র। 

এত কিছু আড়ম্বরপূর্ণ সেবাপৃজার মধ্যে লালাবাবু কিন্তু দিন 
যাপন করেন কাঙাল বৈষ্বের মত। ইষ্ট বিগ্রহের ভোগ নিবেদিত 
হওয়ার পর দিনান্তে যংসামান্য অন্প্রসাদ মুখে তুলিয়া দেন। তারপর 
সারাদিন চলে ঠাকুরের নামকীর্তন আর ভজন গান। 

ভক্ত লালাবাবুর অন্তরের বড় আশা-_ঠাহার স্থাপিত শ্রীবিগ্রহ 
অচিরে জাগ্রত হইয়৷ উঠুন। কৃপা! তাহার ছড়াইয়া পড়ক জাতিবর্ণ 
নিবিবশেষে সর্ব মানবের উপর। এজন্য দিনের পর দিন মন্দিরে 
বসিয়া ঠাকুরের কাছে নিবেদন করেন সকাতর প্রার্থনা গণ্ড বাহিয়া! 
বরিতে থাকে অশ্রধারা। 


এক একদিন কীদিয়া বড় আকুল হন। অশ্ররুদ্ধ কঠে বলিতে. 
থাকেন, “হে ঠাকুর, তোমার প্রীবিগ্রহে তুমি নিত্য জাগ্রত, নিত্য 
লীলাপর, তা জানি। কিন্তু এই লীল! এ অধমকে একটিবার দেখাও । 
এ অন্ধ অভাজনকে কর চক্ুত্সান। কৃপাময়, সর্বজনের সমক্ষে তুমি 

জাগ্রত হয়ে ওঠো । তোমার কৃপার ধার! বিস্তারিত হোক দিকে দিকে। 
আর আমি ত দর্শন ক'রে ধন্য হই।» 

লালাবাবুর এই ক্রন্দন ও আকুল আবেদনে ঠাকুর সাড়া দেন। 
অচিরে তাহার প্রাণপ্রিয় কৃষ্ণচন্দ্রম৷ বিগ্রহের মধ্য দিয়া স্ফুরিত 
হয় প্রভুর দিব্য লীলা। এ লীলা যেমনি অলৌকিক, তেমনি অপূর্ব 
করুণারসে পরিপূর্ণ 

মাঘ মাস ৷ বুন্দাবনে তীব্র শীত পড়িয়াছে। সকালবেলা হইতেই 
ষোড়শোপচারে সেদিন ঠাকুরের সেবা পুজা অন্তুষ্ঠিত হইতেছে। 
মন্দিরের এককোণে দীড়াইয়া, প্রাণ ভরিয়া লালাবাবু দর্শন করিতেছেন 
_ নয়নলোভন শ্রীমূত্তি। ভাবাবেশে সারা! দেহ তাহার কণ্টকিত। গণ্ড 
বাহিয়া৷ ঝরিতেছে নয়নবারি। 

একটু প্রকৃতিস্থ হইয়া! উঠিতেই অন্তরে তাহার এক অদ্ভুত চিন্তা 
খেলিয়া গেল। নিষ্ঠাভরে মন্ত্রাদি পাঠ করিয়া পূজারী তো বিগ্রহের 
প্রাণ প্রতিষ্ঠ। করিয়াছেন। একবার তবে পরীক্ষা করিয়াই দেখা যাকু 
না, সত্য সত্যই ঠাকুরের দেহে প্রাণ সঞ্চারিত হইয়াছে কিন! । 

তখনি ভোগরাগের উপকরণ হইতে একতাল মাখন তুলিয়। 
নিলেন। পুজারীর হাতে দিয়া কহিলেন, “এই মাখনটুকু শ্রীমৃত্তির 
মস্তকের তালুর উপর বসিয়ে দিন তো। আমার কৃষ্ণচন্দ্র! প্রাণবন্ত 
হয়ে উঠেছেন কিনা, আমার সেবা পূজা সার্থক হয়েছে কিনা, আজ তা 
পরখ. করে দেখতে চাই |» 

পুজারী চমকিয়া৷ উঠেন। লালাবাবু কি প্রকৃতিস্থ, না৷ ভাবের 
ঘোরে এই প্রস্তাব করিতেছেন? সসক্কোচে কহিলেন, “আপনার আদেশ 
নিশ্চয়ই পালন করবো । কিন্তু এ ধরণের পরীক্ষা কেউ করেছে বলে 
জানিনে। শুনিওনি কখনও ৷» 

“পূজারী ঠাকুর, বিগ্রহ বদি চৈতন্যময় হয়েই থাকেন তরে ভার 
জড় দেহেও কেন থাক্বেনা সে চৈতন্যের চিহ্ন? কেন থাকবেনা সে 
দেহে উত্তাপ ও প্রাণের স্পন্দন ?”-_প্রতিপ্রশ্ন করেন লালাবাবু। 

পূজারী বুঝিলেন, আর বাক্যব্যয় করা বৃথা । মাখনের তালটি 
তখনি তিনি বিগ্রহের শিরে স্থাপিত করিলেন। পুজা অর্চনা পুর্বববৎ 
চলিতে লাগিল। 

কিছুক্ষণ পরেই সর্বজন সমক্ষে উদ্ঘাটিত হইল এক বিস্ময়কর 
দৃশ্য ! দেখা গেল, ঠাকুরের মস্তকস্থিত মাখনপিগ ধীরে ধীরে গলিয়া 
ঝরিয়া পড়িতেছে। সারা দেহ হইতেছে মাখনলিপ্ত ৷ 

উপস্থিত সকলেই বুঝিলেন, এই দুঃসহ শীতে স্বাভাবিকভাবে 
মাখন গলিতে থাকিবে, এমন সম্ভাবনা নাই। নিশ্চয় কোন অলৌকিক 
কারণে বিগ্রহের ত্রহ্মতালু উষ্ণ হইয়াছে, নতুবা এমনতর কাণ্ড কখনো! - 
ঘটিতে পারে ন! । : 


মন্দিরের পূজারী ও সেবকগণ এ দৃশ্য দেখিয়া আনন্দে জয়ধ্বনি 
করিয়া উঠিলেন। 


লালাবাবুর সার! দেহ মন দিব্য আনন্দের রসে উদ্বেল। ভাবাবেশে 
কাপিতে কাপিতে মন্দিরের মেঝেতে মৃচ্ছিত হইয়া পড়িলেন। 


আর এক দিনকার কথা । সেদিন লালাবাবুর মাথায় আবার এক 
বৃতন ঝৌক চাপিয়া গেল। শ্রীমূণ্ডির মস্তকের তালুতে যদি উত্তাপ 
সঞ্চারিত হয়, তবে নাসিকাতেই বা নিশ্বাস বহিবেনা কেন? একবার 
দেখাই যাক্না ব্যাপারটা কি দাড়ায়। 

নির্দেশ মত মন্দিরের সেবকেরা তখনি কিছুটা তুলা সংগ্রহ করিয়া 
আনিল। লালাবাবু পৃজারীকে কহিলেন, “আপনি এবার দয়! ক'রে 
ক্রীবিগ্রহের নাসিকার নীচে এই তুলাপিণ্ড কিছুকাল ধরে রাখুন । 
শ্বাস-প্রশ্বাস বইছে কিনা» তা প্রত্যক্ষ ক'রতে চাই 1» 

শ্মিতহান্তে পূজারী মন্তব্য করেন, “সেদিন শ্রীমূত্তির বরহ্মতালুতে 
মাখনপিগু গলিয়ে তবে ছেড়েছেন। দেখছি, এখনো আপনার অন্তরের 
কৌতুহল নিবৃত্ত হয়নি ।» 

“এ অধম দার্ঘদিন যাপন করেছে বিষয় কীড়া হ'য়ে। সংশয় তাই 

এখনো কাটেনি । আসেনি প্রভুর পদে স্থির বিশ্বাস । তাই বারবার 
জাগে অলৌকিক এঁখব্য্য দর্শনের কৌতুহল । যেটুকু কৌতুহল এখনো 
অবশিষ্ট আছে, তা ক্রমে নিবৃত্ত হয়ে যাক্‌। আপনি দেখুন» নিশ্বাস 
সত্যই বইছে কিনা |» 

তুলাখণ্ড নাসিকার নীচে আগাইয়া দিতেই দেখা গেল, প্রস্তর- 
বিগ্রহের নাসারন্ধ, হইতে নির্গত হইতেছে জীবদেহেরই মত নিশ্বাস। 
হস্তধূত তুলা ঘন ঘন কম্পিত হইতেছে । 

ঠাকুরের এই কৃপালীলা দর্শনে লালাবাবুর উল্লাসের সীমা 
রহিল না। প্রেমপ্রমন্ত হইয়া মন্দিরের নাট্যশালায় বারবার গড়াগড়ি 
দিতে লাগিলেন। 


বৃন্দাবনে বপিয়া ভজনানন্দে আর ধ্যান জপে লালাবাবুর দিন 
কাটিতেছে। ইষ্টদেব একদিন স্বপ্নে তাহাকে দর্শন দিলেন। কহিলেন, 
“লালা, তোমার সেবা অঙ্গীকার করার পর থেকে আমি আনন্দেই 
আছি। বিরাট মন্দির, পুজা-ভোগরাগের সুব্যবস্থা, অন্নছত্র সবই 
তো রয়েছে। আরো রয়েছে তোমার দৈন্য ও ভক্তি। কিন্তু এতো 
কিছুর পরেও আমার যে আরো চাই। আমায় আরো কিছু ভিক্ষা 
দাও তুমি 1৮ ৃ 

লালাবাবু চমকিয়া' উঠলেন। বিশ্ব ব্রহ্মাণ্ডের যিনি প্রভু, তাহার 
শ্রীমুখে এ আবার কি কথা? উত্তর দিলেন, “প্রভু, আর যাই বল, 
ভিক্ষার কথা তোমার মুখে সাজেনা। আমায় ভীড়িওন! । আসল 
কথাটি কি, মুখ ফুটে বল ৷? 

“কেন গো» তুমি কি জানোনা আমি জাত-ভিখারী ? নিত্য আমি 
যে জীবের দোরে দোরে প্রেম ভিক্ষা ক'রে বেড়াই? কিন্তু যাক সে 
কথা। আমার জন্য এবার তোমায় আর একট! নূতন মন্দির গড়তে 
হবে 

“নৃতন মন্দির? প্রভু, যে পঁচিশ লাখ তোমার সেবার জন্য দেশ 

থেকে আনিয়েছি, তা সবই যে নিঃশেষ হয়ে গিয়েছে। সর্ববন্থ দিয়ে 
দিয়েছি। আবার আর এক মন্দির তুলবো কি ক'রে ?” { 

“লালা, যে মন্দিরের কথা আমি বল্‌ছি তা যে গড়ে উঠে সাধকের, 
দেবার পালা শেষ হবার পরে ।৮ 
_ লালাবাবু ভাবিতেছেন, এ আবার কি প্রহেলিকাময় কথা? 

ঠাকুর হাসিয়া বলিলেন, “লালা, সর্ববন্থ দান করলে তবেই তো 
আপনা হতে গড়ে ওঠে ভক্তহদয়ের শ্রীসন্দির | সেই মন্দিরই যে আমার 
পরমপ্রিয় স্থান। এবার তোমার হৃদয় বেদীতে আমার জন্য তৈরী কর 
চিরস্থায়ী প্রেমের মন্দির। এবার এই ভিক্ষাটি চেয়ে নেবার জন্যেই 
যে আমি দাড়িয়ে আছি।» 

কৃপাময় ! নিজেই তবে বলে দাও, এ অধমের হৃদয়পুরে কি: 
ক'রে কোরবো৷ তোমায় চির-অবিঠিত।৮ 

“তুমি তাড়াতাড়ি গোবর্দনে চলে যাও । সেখানকার মহাপবিভ্র 
ভূমি আর নিজ্জনতা হবে তোমার শেষ পধ্যায়ের ভজনের পক্ষে: 
অনুকুল, এগিয়ে আসবে পরম প্রাপ্তি ।» 

মধুর বৃন্দাবন ছাড়িয়া, ইষ্টবিগ্রহ কৃষচন্দ্রমাকে ছাড়িয়া গোবর্দানে' 
যাইতে হইবে। লালাবাবুর হৃদয়ে কান্না গুমরিয়া উঠে। ঠাকুরকে 
নিবেদন করেন, “প্রভু, কৃপা ক'রে আমার স্থাপিত এই শ্রীমৃগ্তিতে 
তুমি জাগ্রত হয়ে উঠেছো। এ ছেড়ে কোথায় আমি যাবো, বলতো ?” 

“এ আবার কি কথা গো? আমার লীলা-বিলাস কি শুধু তোমার 
স্থাপিত এই বিগ্রহেই নিবদ্ধ। এ লীলা যে রপায়িত সর্বব বিগ্রহে, 
জলে স্থলে অন্তরীক্ষে। তাছাড়া, ভাবো দেখি, যে সব লীলাতীর্থ 
আবিষ্কৃত হয়েছে শ্রীচৈতন্যের মহাঁভাবের আলোতে, যে সব তীর্থ 
জাগ্রত হয়ে উঠেছে রূপ সনাতন প্রভৃতি মহাবৈষ্বের সাধনায়__তা! 
আরো কত বেশী জাগ্রত! তুমি আগে ব্রজমগ্ুলের সবগুলো তীর্থে 
পরিব্রাজন কর, তারপর গোবর্ধনে গিয়ে ডুবে যাও আপন তপস্তার, 
গভীরে ।৮ 

লালাবাবু আর বিলম্ব করেন নাই । একে একে ব্রজমণ্ডলের সমস্ত 
তীৰ্থ দর্শনের পর তিনি গোবদ্ধনে আসিয়া উপস্থিত হন। এখন হইতে 
নিত্যকার প্রধান কর্ন হয় গিরিগোবদ্ধনের পরিক্রমা । তারপর সারাদিন 
স্বত্তিকা গোফার্‌ অভ্যন্তরে বসিয়া ভজন ও জপধ্যান চলে। সারাদিনে 
একবার মাধুকরীতে বহির্গত হন। দরিদ্র ব্রজমায়ীরা যৎসামান্ত- ভিক্ষা 
যাহা দেয় তাহাতেই দিন চলিয়া যায়। , 

ভজন ও কচ্ছ,সাধনের যে মহিমা এ সময়ে. লালাবাবুর জীবনে 
ফুটিয়া উঠে তাহা দেখিয়! শুধু স্থানীয় গৃহস্থেরাই নয়, বৈষ্ণব সাধকদের 
অনেকেও বিস্ময় মানেন । 


গোবদ্ধনে তখন ঘোর বর্ষা নামিয়াছে। সেদিন সকাল বেলায় 
গিরি প্রদক্ষিণ করার পর হইতেই লালাবাবুর অন্তরে অভিলাষ 
জাগিয়াছে, শ্রীবিগ্রহের বৈকালিক ভোগপ্রসাদ তাহাকে পাইতে 
হইবে। তবে মাধুকরীতে বাহির হওয়ার আর কি প্রয়োজন? বরং 
সারাদিন কাটাইয়া দিবেন নাম-জপ আর ভজনানন্দে। 

পরিক্রমা সমাপ্তির পর .মন্দির-পৃজারীকে জানাইয়। গেলেন, রাত্রে 
প্রভুজীর প্রসাদ তাহার নিকট যেন পাঠাইয়া! দেওয়া হয় । 

এদিকে মন্দিরের আরতি ও ভোগ রাগের পর দেখা দিল মহা 
দুর্য্যোগ । প্রচণ্ড ঝড় বৃষ্টিতে কাহারো বাহির হওয়ার উপায় নাই। 
পুজারী পড়িলেন মহ! বিপদে। ভক্ত লালাবাবু সেই কখন হইতে 
ভোগপ্রসাদের প্রতীক্ষায় বসিয়া আছেন। কিন্তু এই ঝড়জলে কে উহা! 
তাহার ভজন-গোফায় পৌছাইয়! দিবে? 

গভীর রাত্রিতে প্রকৃতি অনেকটা শান্ত হইয়া আসিল। পূজারী 
আর দেরী না করিয়া ঠাকুর ঘরে প্রবেশ করিলেন। প্রসাদ নিয়া 
“এখনি তাহাকে লালাবাবুর কাছে ছুটিতে হইবে--ঠাকুরের মহাভক্ত 
সারাদিনই যে রহিয়াছেন অনাহারে । 

কিন্তু কি আশ্চধ্য কাণ্ড ! ভোগ নিবেদন করিয়! প্রদাদান্সের থালা : 

বিগ্রহের সম্মুখে রাখা হইয়াছিল, তাহাতো নাই ! কে উহা অপসারিত 
করিল? রাত্রে পূজারী একলাই এ মন্দিরে থাকেন। এই দুর্য্যোগে 
আর কোন লোকই তো নির্জন গিরিশিখরে উপস্থিত হয় নাই! 

অগত্যা ঠাকুরের গ্রসাদী ফলমূল পূজারী একটা নূতন মাটির ভাণ্ডে 
সাজাইয়া৷ নিলেন। ব্যগ্রভাবে উপস্থিত হইলেন ভজনগোফায়। 

বিস্ময়ভরা কণ্ঠে লালাবুবু কহিলেন, “সে কি পুজারী ঠাকুর ! 
এই তো আমায় দিয়ে ৫ প্রভুজীর থালাভন্তি ভোগ প্রসাদ। 
আবার এসব সাজিয়ে এনেছেন কার জন্য ?” 

“এ আপনি কি বলছেন, লালাজী ? আপনার জন্য প্রসাদ নিয়ে 
আসবো বলে সেই সন্ধ্যে থেকে বসে আছি। কিন্ত কি করবো বলুন, 
এই ঝড়জলে যে এতক্ষণ বার হতে পারিনি ।» 

গোফার এক কোণে অঙ্গুলি নির্দেশ করিয়৷ লালাবাবু কহিলেন, 
“দেখুন, এ যে ঠাকুরের প্রসাদী থালা এখনো পড়ে আছে। আপনি 
নিজ হাতে এগুলো দিয়ে গেলেন, বলে গেলেন তাড়াতাড়ি ভোজন 
সমাধা করার কথা । আমি কি পাগল হয়েছি যে, সব কিছু এরই মধ্যে 
বিস্মৃত হবো ৷” লি, 

পূজারী করজোড়ে কহিলেন, “প্রভুজীর নামে শপথ ক'রে 
বলছি, এর আগে মন্দির থেকে আজ আমি বাইরে আসিনি। তাছাড়া 

প্রসাদান্নের থালা! খুঁজে না পেয়ে বাধ্য হয়ে এই মাটির ভীড়ে 
এগুলো সাজিয়ে এনেছি। এখন দেখছি, মন্দিরের থালা অলৌকিকভাবে 
আগে থাকতেই আপনার কাছে এসে গিয়েছে।* 

একথা শোনার সঙ্গে সঙ্গে ভক্তপ্রবর লালাবাবুর সারা দেহে 
ফুটিয়া উঠে সান্বিক প্রেমবিকার | হতচেতন হইয়া তিনি ভূমিতে লুটাইয়া 
পড়েন। 

কিছুকাল পরে সম্ধিং ফিরিয়া পান।  অশ্রকুদ্ধকঠে বলিতে 
থাকেন “হায় প্রভু! অধমকে কি এমনি ক'রে ছলনা করতে হয় ? 
_ পুজারীর রূপ ধরে এসে, নিজে আমায় এই ভোগ-প্রসাদ বিতরণ করে 

গেলে, আর মোহাচ্ছন্ন অন্ধ, আমি একটুও চিনতে পারলাম না 
কৃপাময় এবার নিজরূপে একবারে আবির্ভূত হও । দেখা দিয়ে ছুর্ভাগার 
জন্ম সার্থক কর» 


গুরুকরণের ইচ্ছ! লালাবাবুর মনে বহুদিন যাবৎ জাগ্রত হইয়াছে ৷ 
এজন্য ব্রলমণ্ডলের বিশিষ্ট সাধুদের কাছে ঘৌরাঘুরিও কম করেন 
নাই। কিন্তু বারবারই তাহাকে শুনিতে হইয়াছে সেই একই কথ 
সময়মত সদ্গুরুর আবির্ভাব তাহার জীবনে ঘটিবে, এজন্য তাষথা ব্যস্ত 
হওয়ার প্রয়োজন নাই। 

গোবদ্ধনের এবারকার কঠোর তপস্যার কালে সদ্গুরুর আশ্রয় 
গ্রহণের জন্য লালাবাবু আরো ব্যগ্র ইইয়া উঠিলেন। 

সাধক মহলে মথুরার কৃষ্ণদাস, বাবাজীর তখন খুব গ্রসিদ্ধি। 
ভক্তমালের বাংল! অনুবাদ করিয়া বহু পূবে বৈষ্ণব জনসমাজে তিনি 
সুপরিচিত রহিয়াছেন। তছুপরি রহিয়াছে আধ্যাত্মিক জীবনের, 
এশ্বধ্য। নিগুঢ় বৈষ্ণবীয় সাধনায় তিনি সিদ্ধ হইয়াছেন । দেশ বিদেশের 
বহু সাধক এই মহাত্মার আশ্রয়ে থাকিয়া লাভ করিতেছেন প্রেমভক্তি- 
রসের আম্বাদন। 

সে-বার কৃষ্ণদাস বাবাজী গিরি-গোবদ্ধন পরিক্রমা করিতে 
আসিয়াছেন। লালাবাবু তাহার সম্মুখে গিয়। সাষ্টাঙ্গে প্রণিপাত 
করিলেন। দৈন্থভরে কহিলেন, “প্রভু, আমার অন্তরাত্মা। থেকে কেবলি 
উঠছে করুন আপ্তি__গুককরণের জন্য জেগেছে দুর্বার আকাজ্ষা ॥ 
আর বহুদিন যাবং আপনাকেই মনে মনে বরণ ক'রছি সদ্গুরুরূপে । 
এবার আমায় আশ্রয় দিয়ে কৃতার্থ করুন ৷? 

কষ্ণদাস সম্মত হইলেন। কহিলেন, “উত্তম কথা, আমি তোমায় 
দীক্ষা দেবো। কিন্ত তোমায় আরে! কিছুকাল কঠোর সাধন ভজন 
করতে হবে! বিষয়ী জীবনের সুক্ষ সংস্কার এখনে! সামান্য কিছুটা 
রয়ে গিয়েছে। তার বৈরাগ্যের অনলে তা পুড়িয়ে ফেলতে থাকো 

ভারতের সাধক 


শুভ লগ্ন উপস্থিত হলে, আমি নিজেই উপস্থিত হবো, তোমায় দীক্ষা 
দেবো। আমার কাছে বারবার ছুটে আসতে হবে না ।৮ | 
এবার জীবন পণ করিয়া লালাবাবু শুরু করেন তাহার নৃতনতর 
সাধনা। কৌপীন আর কাস্থাকরঙ্গ সম্বল করিয়! ব্রজের এক একটি 
"তীৰ্থে উপস্থিত হন, অল্প কিছুদিন অবস্থান করার পরই আবার করেন 
স্থান পরিবর্তন। দিনের পর দিন, চরম ত্যাগ তিতিক্ষা ও দৈন্যের 
মধ্য দিয়া বহিয়৷ চলে তাহার অধ্যাত্্সাধনা । বাসনার সুক্ষ অঙ্কুর একটি 
একটি করিয়া বিনষ্ট হইতে থাকে । 
কয়েক বৎসর অতিবাহিত হইয়। গেল, কিন্তু তবুও গুরুকপা লাভের 


পরম সৌভাগ্য লালাবাবুর হইল না। অন্তরের আন্ত তাহার পৌছিল 
চরমে 


সে-বার লালাবাবু কিছুদিনের জন্য বৃন্দাবনে আসিয়াছেন। দিন 
রাতের বেশীর ভাগ সময় তাহার জপধ্যানে অতিবাহিত হয়। কখনো 
বা ইষটবিগ্রহ কৃষন্ত্রমাজিউর ইবনমোহন মৃত্তি দর্শন করিয়া ঘণ্টার 
পর ঘণ্টা থাকেন ভাবাবিষ্ট। দিনান্তে অল্পক্ষণের জন্য গাত্রোথান করেন, 
শহরের পথে পথে করেন মাধুকরী । সামান্য ভিক্ষা যাহা মিলে 
. তাহাতেই কোনমতে হয় জীবন ধারণ। 
সেদিন বারবারই তাহার মনে পড়িতেছে পৃজ্যপাদ কৃষ্ণ্দাস 


বাবাজীর কথা। লালাবাবুকে তিনি অশ্বাস দিয়া 


£ য়াছিলেন, উপযুক্ত 
সময়ে নিজেই তাহার সকাশে আবিভূ্তি হইবেন। কিন্ত আজে| সে 


সৌভাগ্য লালাবাবুর হয় নাই, গুরুকপার সঞ্জীবনী সুধা হইতে বঞ্চিত 
রহিয়াছেন। 


স্তরে তাই শুরু হয় আত্মবিশ্লেষণ। নিজ জীবনের কোন্‌ দোষ 


ত্রটি, কোন্‌ সংস্কার বা মায়িক বন্ধন এজন্য দায়ী, বারবার তাহা 
অনুসন্ধান করিতে থাকেন। 


হঠাৎ লালাবাবুর মনে পড়িয়া যায়, বৃন্দাবনের কত কুণ্জে, কত 

_অন্দিরেই তো তিনি মাধুকরী করিতে যান। কিন্তু কই, শেঠের মন্দিরের 
দিকে তো কখনো পা বাড়ান নাই? মঠ মন্দির নিৰ্ম্মাণ, বিগ্রহসেবাঃ 
দানধ্যান প্রভৃতির দিক দিয়া শেঠেরা লালাবাবুর প্রবল প্রতিদ্বন্বী ৷ 
জমিদারীর স্বত্বস্বামীত্ব নিয়াও উভয় পক্ষে সংঘাত কম বাধে নাই। 
মনাস্তরও অনেকবার ঘটিয়াছে। পূর্বেবকার সে জীবন লালাবাবু ত্যাগ 
করিয়াছেন, এখন তিনি ডোরকৌপীন পরিহিত এক কাঙাল বৈষ্ণব । 
কিন্ত আগেকার দিনের সে দ্বেষ ও বিতৃষ্ণ/ কি একেবারে নিশ্চিহ্ন 
হইয়াছে? এখনও সুল্লাকারে রহিয়া যায় নাই? তাহাই বদি না 
হইবে, তবে কেন আজ অবধি শেঠের মন্দিরে ভিক্ষাপাত্র হাতে তিনি 
উপস্থিত হইতে পারেন নাই? 

এই চিন্তা খেলিয়া যাওয়ার সঙ্গে সঙ্গে লালাবাবু শেঠের মন্দির 
অভিমুখে রওনা হইলেন। 

মন্দিরে সেদিন রহিয়াছে অজস্র ভিখারীর ভীড়। প্রাঙ্গণে দীডাইয়া, 
খঞ্জনি বাজাইয়া লালাবাবু মৃছত্বরে শুরু করিলেন কৃষ্ণনাম গান। 
কনককান্তি, দীর্ঘদেহ এই বৈষ্ণবকে বুন্দাবনের অনেকেই চিনে । 
তাড়াতাড়ি কর্তৃপক্ষের কাছে এ সংবাদ প্রেরিত হয়। প্রাক্তন প্রতাপ- 
শালী ভূম্বামী লালাবাবু সর্বব্যাগী কাঙালের বেশে তাহাদের দুয়ারে 
বাড়ানো । এক মুষ্টি ভিক্ষার জন্ত করিতেছেন মাধুকরী । এ যে 
শেঠদের কল্পনারও অতীত । মন্দির চত্বরে সেদিন মহা আলোড়ন 
পড়িয়া গেল। 

বৃদ্ধ শেঠজী স্বয়ং ভিক্ষাদানের জন্য আগাইয়া আসিলেন। হাতে: 
তাহার এক ভোজ্য পাত্র। চাল, ডাল ও ফল মূলের সহিত তাহাতে 
সাজানো একশত একটি ব্বর্মুদ্রা ৷ র 

সসন্্রমে মাথা নোয়াইয়া শেঠ কহেন, “বাবুজী, আপনার 
পদস্পর্শে আজ এ দীনের কুটির পবিত্র হলো। কৃপ। ক'রে, এ থালাটি 
প্রহণ করুন, আমরা কৃতার্থ হই |» 

লালাবাবু উত্তর দেন, “আমি মাধুকরী ক’রতে এসেছিলাম শেঠজী । 

কৃষ্ণনাম শোনানো হয়েছে__এবার চাই এক মুষ্টি তগুল ভিক্ষা। কিন্ত 
যা আপনি সাজিয়ে এনেছেন তাকে তো ভিক্ষা বলা যায় না» 

“আপনি ঠিকই ধরেছেন, আপনাকে ভিক্ষে দেবো, সে সাধ্য 
আমার কই? এ হচ্ছে নজরান! | রাজা লালাবাবু আজ রাজভিথিরি, 
হয়ে আমাদের হারিয়ে দিয়েছেন। তাই এ নজরান] ৷» 

“তা হয়না শেঠজী | বৈষ্ণবকে যে চিরকাঙাল হয়েই থাকতে হয়।' 
আপনার এ স্বর্থথালা তো আমি স্পর্শ করতে পারবো ন!। তা থেকে- 
এক মুষ্টি চাল আমার ঝুলিতে ঢেলে দিন। তাতেই আজকের জন্য 
উদরপৃত্তি হয়ে যাবে। আর একট! ভিক্ষা আমায় দিন। জানিত ও 
অজানিতভাবে যদি কখনে। কৌন আঘাত বা মনোস্তাপ আপনাদের দিয়ে 
থাকি, সে জন্য আমায় মার্জনা, করুন । সবাই মিলে আশীর্বাদ করুন, 

“এই অভাজনের হৃদয়ে প্রকৃত কৃষ্ণভক্তির যেন উদয় হয় ।» 

পুলকাঞ্চিত দেহে ছুই বাহু বাড়াইয়া ভক্ত লালাবাবু তাহার 
চিরপ্রতিদন্দী শেঠকে আলিঙ্গন দেন। ছুই নয়ন বাহিয়া ঝরিতে থাকে: 
প্রেমাশ্রুর ধারা । এই ভাবাবেগ ও প্রেমোচ্ছা'স সেদিন চতুর্দিকে 
দণ্ডায়মান নরনারীর মধ্যেও সংক্রামিত। 

শেঠের মন্দির হইতে লালাবাবু ধীর পদে বাহির হইয়৷ আসেন। 
সন্নিহিত গলিপথ দিয়া অগ্রসর হন নিজের ভজন কুটিরের দিকে ৷ 
এ সময়ে সম্মুখে আবিভূ্ত হন মহাবৈষ্ণব কৃষ্ণদাস বাবাজী । 

বাবাজী মহারাজের চোখে মুখে এক অপরূপ প্রসন্নতার দীন্তি। 
লালাবাবু ভক্তিভরে প্রণাম করিয়! উঠিতেই সন্সেহে তিনি তাহাকে: 
আলিঙ্গনাবদ্ধ করিলেন। কহিলেন, “লালা, এবার সময় হয়েছে। 
গাখো আমিও তাই এসে গিয়েছি। প্রতিদন্বী ধনকুবের, শেঠজীর 
কাছে এতদিন তুমি মাধুকরী করতে যাওনি। অন্তরের গোপন গভীরে 
জেগে ছিল সুক্ম অহমিকা। আজ ত! উৎপাটিত হয়েছে। ক্ষেত্র 
তোমার প্রস্তত, এবার দীক্ষাবীজ রোপণের পথে আর কোন অন্তরায় 
নেই, বংস ৷” ৰ 

কয়েকদিনের মধ্যেই এক শুভ লগ্ন দেখিয়! কৃষ্ণদাস বাবাজী” 
তাহাকে দীক্ষ। দিলেন। নবদীক্ষিত শিস্কের সাধনজীবন এবার হইতে 
বহিয়! চলিল গভীরতর খাদে । 

নিগুঢ় বৈষ্ণব সাধনের পন্থাদি প্রদর্শন করার পর গুরু কহিলেন, 
“বৎস, এবার তোমায় করতে হবে সর্ববন্ব পণ । চরম কৃচ্ছ, অবলম্বন 
ক'রে সাধনায় ব্রতী হতে হবে। আবার তুমি গিরিগোবদ্ধনের সাধন- 
গোফায় গিয়ে বাস কর। সেখানে বসেই হবে তোমার ইষ্টদর্শন ও. 
পরম প্রান্তি। অভীষ্ট সিদ্ধ না হওয়া অবধি ভজন গোফার নিভূতিতেই 
করবে জীবন যাপন। আর ততদিন কোন মানুষের মুখ তুমি দর্শন 
করতে পারবেনা |» 

গোবর্ধানে লালাবাৰু এ সময় হইতে যে কঠোর তপস্যায় ব্রতী হন, 


তাহা৷ দেখিয়া বৈষ্ণব সাধক ও স্থানীয় জনসাধারণের বিস্ময়ের সীমা 
থাকেনা । 


কয়েক বৎসরের মধ্যে তপস্যা তাহার সার্থক হইয়া উঠে। ইষ্ট: 
বিগ্রহের দর্শন ও লীলারস ভূঞ্জনে হন পুর্ণমনস্কীম। ব্রজমগ্ডলের 
অন্যতম বৈষ্ণব মহাপুরুষরূপে লালাবাবু অর্জন করেন চিরপ্রসিদ্ধি। 


এই সময়ে মিদ্ধিয়ার অধিপতি পারেখজী একবার বৃন্দাবনে তীর্থ 
করিতে আসেন । বিশিষ্ট তীর্থ ও লীলাস্থলসমূহ দর্শন করিতে করিতে 
পারেখজীর অন্তরে অধ্যাত্বজীবন যাপনের প্রবল আকাজ্কা! জাগিয়া" : 
উঠে। ব্ৰ্যগ্র হইয়। ভাবিতে থাকেন, ব্রজমগ্ডলের কোন্‌ মহাত্মার কাছে 
আশ্রয় মাগিবেন ? কাহার কাছে দীক্ষা! গ্রহণ করিয়া হইবেন কৃতাৰ্থ ?- 
লোকপরম্পরায় শুনিলেন ভক্তিসিদ্ধ মহাপুরুষ লালাবাবুর সুখ্যাতি ।, 
তাই সদলবলে সেদিন গোবর্ধনে গিয়া উপস্থিত হইলেন । 

_লালাবাবুর নিভৃত তপস্যার পর্যায় কিছুদিন যাবৎ শেষ হইয়াছে । 
এ সময়ে সেচ্ছামত মাঝে মাঝে ছুই একটি সাধনকামী মানুষের সঙ্গে 
তিনি সাক্ষাৎ করিতে থাকেন। ভজনের নির্দেশও কিছু কিছু দেন 


4 ১৭১. 


ভারতের সাধক 


পারেখজীর আবেদনের উত্তরে কহিলেন, “মহারাজ, দীক্ষাদান 
সম্পর্কে আমি আমার গুরুজীর অনুস্থত পন্থাই অনুসরণ ক'রে থাকি। 

তা মেনে নিয়েই আপনাকে আমার কাছে আসতে হবে।» 

“সে পন্থাটি কি, কৃপা ক'রে একটু খুলে বলুন ৷” 

“গুরু শুধু তখনি আমায় দীক্ষা দিয়েছিলেন, যখন আমি বিষয় 
এবং বিষয়ের অভিমান ছুই-ই ত্যাগ ক'রে, তার চরণে আত্মসমর্পন 
করতে পেরেছি। শ্রীভগবানকে পেতে হলে তাকে ধরতে হবে দু'হাতে 
আগলে । এক হাতে সংসারকে আকড়ে থাকবো, আর এক হাতে 
করবো ভগবানের চরণ স্পর্শ, তা কখনো হয় না» 

“প্রভু, আপনি তা হ’লে কি আমায় করতে বলেন?” 

“মহারাজ, কৃষ্ণসাগরে ঝাপ দিতে হলে আপনাকে ছুই কুলের 
বন্ধন একেবারে কাটাতে হবে_ সর্বত্যারগী, কৌগীনবন্ত হয়ে আসতে 
‘হবে এই গোবর্ধনের গোফায়। তা কি পারবেন ?” 

সিন্ধিয়া অধিপতি করযোড়ে কহিলেন, “আপনার কথা যথার্থ । 
এখন বুঝেছি_এমন কৃচ্াসাধন, এমন ত্যাগবৈরাগ্যের পথ আমাদের 
মত সাধারণ মানুষের জন্য নয়। এজন্য চাই পূর্ববজন্মের সাধন! আর 
‘বিপুল সুকৃতি” 


অতঃপর ভক্তিভরে লালাবাবুর চরণ বন্দনা! করিয়া তিনি গোবদ্ধন 
ত্যাগ করেন। 


লালাবাবুর বৈরাগ্য, সাধনা ও সিদ্ধির খ্যাতি তখন সারা 
ত্ৰজমণ্ডলে ছড়াইয়। পড়িয়াছে। বৃন্দাবন-ধামে ফে-ভক্তই উপস্থিত হয়, 
গোবর্ধনের গোফাবাসী এই মহাত্মাকে দর্শনের জন্য ব্যাকুল হইয়া 
* পড়ে । ফলে ভীড় কেবলি বৃদ্ধি পাইতে থাকে। 
এই খ্যাতির বিড়ঘবনা লালাবাবুর কাছে অসহ ৷ মনে মনে সেদিন 
সঙ্কল্প করিলেন, এবার গোবর্ধন ছাড়িয়া কোন নিভৃত অরণ্যে প্রবেশ 
“করিবেন, বাকী জীবন কাটাইয়া দিবেন ভনানন্দে। 


৭২, 


লালাবাবু 


 গিরিগোবদ্ধনের পথে প্রান্তরে রাত্রির গাঢ় অন্ধকার ঘনাইয়াঁ 

আসিতেছে । এ সুযোগে, লোকের অজ্ঞাতসারে লালাবাবু স্থান ত্যাগ 
করিয়া চলিয়াছেন। এমন সময় গোফায় অনতিদূরে সংঘটিত হয় এক 
মৰ্ম্মান্তিক দুর্ঘটনা । গোয়ালিয়র হইতে আগত একদল যাত্রী অশ্বারোহণে- 
তাহাকে দর্শন করিতে যাইতেছে। হঠাৎ তাহাদের এক অশ্ব ক্ষুর 
দিয়া লালাবাবুর পা মাড়াইয়া দেয়। অল্পকাল মধ্যে এই আঘাত.. 
পরিণত হয় এক ছুশ্চিকিৎস্ত্য ক্ষতে । | 

ভক্ত ও সেবকদের দুশ্চিন্তার অবধি নাই। ব্যস্ত সমস্ত হইয়া! 
লালাবাবুকে তাহারা বুন্দাবনের মন্দিরে স্থানান্তরিত করেন। দীর্ঘদিন 
চলে এই ছুঃসহ রোগভোগের পাল! । 

ভক্তের! প্রশ্ন করেন, “প্রভু, আপনার প্রাণপ্রিয় বিগ্রহ শ্রীকৃষ্ণ-- 
চন্দ্রমার সান্নিধ্যে আপনাকে এনে রাখা হয়েছে। তবুও কেন চলছে: 
এই অসহনীয় রোগ যন্ত্রণা? এই দুঃখের দহন ?” 

পরম ভাগবৎ লালাবাবুর রোগপাণ্ডর আনন মুহূর্তে উজ্জল হইয়া 
উঠে। শ্মিতহাস্যে উত্তর দেন, “তোমরা । তো আমার প্রভুজীর দেওয়া 
এই দেহ_রোগই দেখছে৷। দেখনি তার দেওয়া দিব্য অমৃতের আলো । 
সে আলোকে যে সদা ঝলমল ক'রছে আমার. হৃদয়মঞ্চ। কৃষ্ণচন্দ্র আর 
রাধারাণীর মধুর লীলাবিলাস চলছে সেখানে অবিরাম । কোন্‌ পাল্লা 
ভারী বলতো-_ছুঃখের না আনন্দের ?”, 

ভক্ত ও সেবকেরা৷ নীরব হন, হার মানেন সিদ্ধ বৈষ্ণবের কাছে। 

লালাবাবুর মরজীবন ধীরে ধীরে এবার আসিয়া পড়ে চিরবিরতির 
সীমানায়। ইঙ্গিত বুঝিয়া৷ ভক্তের!" তাড়াতাড়ি যমুনার তীরে তাহাকে 


' বহন করিয়া আনেন। যুগল-লীলার অনন্ত বৈচিত্র দর্শন করিতে 


করিতে তিনি ত্যাগ করেন শেষ নিঃশ্বাস। 


সারা ব্রজমণ্ডল এই অদ্ভুতকম্মা। মহাপুরুষের শোকে সেদিন মুহামান 
হয়। সাধকের! বলাবলি করেন,_বৈষ্ণব-আকাশের এক উজ্জল 
নক্ষত্র আজ স্থলিত হইয়া গেল। 


১৭৩, 


ভারতের সাধক 


আর সাধারণ মানুষ মাথায় কর হানি করে মৰ্ম্মান্তিক বিলাপ । 
কারণ, তাহারা জানে__লালাবাবু ছিলেন ব্রজের মানুষের ছুঃখদৈন্যময় 
“জীবনের পরমাশ্রয়, তিনি ছিলেন তাহাদের-_সত্যকার রাজধি ! 


১৭৪ 


থাকিয়া সর্বদা দেখাশুনা করেন। 


দিবেন। কিন্তু মহারাজ 


বহু সাধ্য সাধনার পর এক সময়ে হঠাৎ বলিয়া বসিলেন, 


পওহান্ী বাবা 


জ্যেষ্ঠ ভ্রাতা গাজীপুরে গুরুতর গীড়ায় শব্যাশীয়ী আছেন__এই 
সংবাদ পাইরা অযোধ্যা তেওয়ারী মহা ব্যগ্র হইয়া! উঠেন, তাড়াতাড়ি 
সেখানে ছূটিয়া যান। 

শহরের উপকণ্ঠে, কুর্থা গায়ে, গঙ্গাতীরের এক আশ্রমে ভ্রাতা 
'লছমীনারায়ণ বসবাস করিতেছেন। অন্ধ শতাব্দী আগে একদিন 


জৌনপুর জেলার প্রেমাপুর হইতে কুর্থার এই নিভৃত অরণ্যে আসিয়া 
তিনি উপস্থিত হন। তারপর দীর্ঘদিন চলে নিভৃত তপস্যা । 


সাধনা ও 
সিদ্ধির মধ্য দিয়া ধীরে ধীরে তিনি অর্জন করেন এ অঞ্চলের নরনারীর 
অপরিসীম শ্রদ্ধা। 

ভ্রাতা এক স্বনামধন্য সিদ্ধ মহাপুরুষ, তাই তাহার প্রতি 


অযোধ্যাজীর ভক্তি বিশ্বাস অপরিসীম । 
অঞ্চলে আসিয়া তাহাকে দর্শন করিয়া যান। 

বৃদ্ধ লছমীনারায়ণ এখন একেবারে 
সম্প্রতি অন্ধ হইয়া গিয়াছে। 


সুযোগ পাইলেই গাজীপুর 


চলচ্ছক্তিহীন, চোখ দুইটিও 
একটি তরুণ ত্রহ্মচাচীর শিষ্য কাছে 

কিন্তু আশ্রমের কাজের চাপ নিতান্ত ' 
কম নয়। পুজা অর্চনা, 


ভোগরাগ ও অতিথি সংকারের কাজে ভোর 
হইতে রাত্রি পর্য্যন্ত অবিরত তাহাকে খাটিতে হয়। ফলে গুরুজীর 


সেবার কাজ তেমন ষ্ুভাবে সম্পন্ন হইতেছে না | 


অযোধ্যা তেওয়ারী এবার প্রস্তাব করিলেন, 


বৃদ্ধ মহারাজের সেব। 
শুশ্রধার জন্য নিজের জো্ঠ 


পুত্র গঙ্গাকে এ আশ্রমে পাঠীইয়া 


কিছুতেই রাজী হইতে চাহেন না। তারপর 


“বেশ তো 


১৭৫ 


ভারতের সাধক 


যদি নিতান্তই কাউকে পাঠাতে চাও, তবে পাঠিয়ে দাও তোমার ছোট 
ছেলে হরভজনকে ৷” * 
“সেকি! সে যে দশ বৎসরের বালক মাত্র। আপনার সেবা, 
আশ্রমের কাজ__এত সব এই ছেলে কি ক'রে পারবে ?? 
প্রবীণ তপস্বীর মুখে ফুটিয়া ওঠে মৃতু হাসি। বলেন, “না অযোধ্যা, 
যা ভাবছে তা নয়। তোমার এ ছেলেই পারবে আমার সকল ভার 
নিতে । সেবা মানে শুধু এই দেহেরই সেবা তা ভাবছো কেন ? বালক 
হরভজন পরম শুদ্ধ আধার। শুধু আমাদের বংশেরই নয়, সারা! 
দেশের মুখ উজ্জল করবে মে । আমার এবং আমার এই আশ্রম”. 
দুয়েরই জন্য তাঁকে দরকার । মনে দ্বিধা, না রেখে তুমি প্রেমপুরে 
ফিরে যাও, তাকে সঙ্গে কারে নিয়ে এসো 1” 
কথা তে দিয়া আসিলেন। কিন্তু এখন বালক, হরভজনের মাকে 
কি করিয়া সম্মত করান যায়? কনিষ্ঠ পুক্র তাহার অঞ্চলের নিধি । 
দেখিতেও সে লুগৌর, সুঠাম এক দণ্ড তাহাকে না দেখিলে মা অস্থির, 
হইয়া পড়েন। বালকও সারাদিনই ঘুরে মায়ের পিছে পিছে। যত. 
কিছু আদর, আবদার, চলে শুধু মায়েরই সঙ্গে । 
শৈশবে, বসন্ত রোগে হরভজনের দক্ষিণ চক্ষুটি হঠাৎ একদিন নষ্ট: 
হইয়া যায়। একি দুৰ্দেব নামিয়া আনিল এই শিশুর জীবনে?" 
পিতামাত। সেদিন মুষড়িয়া পড়েন । 
সে-বার গাজীপুরে অগ্রজের কাছে এই ছুঃসংবাদটি অযোধ্যাজী 
নিবেদন করেন। প্রবীণ সাধক আশ্বান দেন, “অযোধ্যা, এজন্য তোমরা 
কেউ দুঃখ করো না। জান তো, পাঞ্জাব কেশরী রণজিত সিং-এরও 
ডান চোখ ছিল না। দেখে নিয়ো, উত্তরকালে তোমাদের এই পুর হবে 
আর এক ধরণের রাজা! দেশের লোকের কাছ থেকে পাবে অসীম 
সন্মান ৷” 
লছনীনারায়ণের নূতন প্রস্তাবের কথা৷ জননী শুনিলেন, মাথায় 
তাহার আকাশ ভাঙ্গিয়া পড়িল । 


১৭৬ 


পওহারী বাবা 


এই কচি বয়সে তাহাকে সাধু পিতৃব্যের সেবায় লাগানো হইবে? 
আশ্রমের সকল দায়িত্ব: থাকিবে তাহার উপর? গৃহে সে যে সবার 
আদরের ছুলাল। কি করিয়া এত সব কাজ করিতে পারিবে? আর - 
পিতামাতাকে ছাড়িয়া আশ্রমের নিভূতবাসেই বা কি করিয়া 292 
এ কেমন নিষ্ঠুর প্রস্তাব? 

জননী ডুক্রিয়া কীদিয়া উঠেন। কোনমতেই মন তাহার সায় 
দিতে চায় না। 

কিন্তু অযোধ্য। তেওয়ারী অনন্যোপায়। বুদ্ধ তপস্বী লছমীনারায়ণ 
শুধু জোষ্ঠ ভ্রাতাই নন, গুরুর মতই তাহাকে তিনি শ্রদ্ধাভক্তি করেন। 
এ্রহিক ও পারত্রিক সমস্ত কিছু সমস্তার সমাধানে তাহারই নির্দেশ 
শিরোধাধ্য করিয়া নেন। তাছাড়া, অন্তরে একথা তিনি ঠিকই বুৰিয়! 
নিয়াছেন, বৃদ্ধ পিতৃব্যের সেবা উপলক্ষ করিয়া বালকের সম্মুখে 
খুলিয়া যাইতেছে এক নূতন জীবনের দ্বার। নাঃ কোন দিক দিয়াই 
এ সিদ্ধান্ত আর ফিরাইবাঁর উপায় নাই । 

শেষ অবধি সাধু লছমীনারায়ণের কথা অমান্ত কর! হরভজনের 
মাতার সাহসে কুলায় নাই। আঁচলে নয়ন মুছিয়া কোলের ছেলেটিকে 
সেদিন তিনি বিদায় দেন। 

চিরতরে গৃহত্যাগ করিয়া অযোধ্যা তেওয়ারীর পুত্র প্রবেশ করে 
কুর্থার সাধন-আশ্রমে | 

উত্তরকালে, সেখানকার ত্যাগ 'তিতিক্ষাময় পথে তাহার উত্তরণ - 
ঘটে এক মহাপুরুষরূপে। ইনিই ভারতবিশ্রুত পওহারী বাবা । 


জৌনপুর জেলার একটি ক্ষুদ্র গ্রাম প্রেমাপুর। ভক্তিমান ও নৈষ্ঠিক 
বৈষ্ণব বলিয়া, এই গ্রামের তেওয়ারীদের সেকালে খুব সুনাম ছিল। এই 
বংশে ১৮৪০ খৃষ্টাব্দে পওহারীবাবা ভূমিষ্ঠ হন। পিতার তিনি দ্বিতীয়, 
সন্তান। 

দশ বৎসর বয়সে জননীর স্েহ সান্নিধ্য হইতে তিনি বিচ্ছিন্ন হন । 

ভারতের সাধক 


তারপর পিতৃব্যের আশ্রয়ে আনিয়া স্থায়ীভাবে বসবাস শুরু করেন। 
মাঝখানে পিতা আযোধ্যা তেওয়ারী শুধু একবার তাহাকে গৃহে নিয়া 
গিয়াছিলেন। তখন ছিল বালকের উপনয়ন পর্বব। অতঃপর আবার 
তাহাকে আশ্রমে ফিরাইয়! দেওয়া হয়। 

নূতন ত্রহ্মচারীর বেশে হরভজনকে বড় সুন্দর দেখায়। মুণ্ডিতশির, 
গৈরিক পরিহিত, গলে বিলম্বিত বজ্ঞনত্র । ফাক পাইলেই বিচরণ 
করেন আশ্রম সন্নিহিত অরণ্যে। জাহবীর কুলে কুলে আপন মনে 
ভন গাহিয়া বেড়ান। কখনো বা চাহিয়! চাহিয়া দেখেন স্রোতশ্বিনীর 
অপরূপ তরঙ্গলীল! ৷ 

বালকের সার! অঙ্গে লাবণ্যের শ্রী। চোখে মুখে জড়ানো স্বপ্নালু 
ভাবময়তা। যেন এ লৌকিক জগতেরই কেউ নয়। গ্রামের লোক 
বলাবলি করে, _এ বালক-সাধু, এ যুগের ঞ্রুব। 

সেবার উদ্দেশ্যে হরভজনকে আনানো হইলেও লছমীনারায়ণ তাহার 
শিক্ষার সুবন্দোবস্ত করিতে ভুল করেন নাই। আশ্রমের দৈনন্দিন 
কাজের সঙ্গে সুযোগ করিয়া দেন তাহার ধ্যানভঙ্গন ও শাস্ত্রপাঠের । 

লছমীনারায়ণ নিজে শুদ্ধাচারী কঠোরতপা সাধক । রামানুজী 
সম্প্রদায়ের এক সিদ্ধ বৈষ্ণবাচার্য্যের কাছে তিনি দীক্ষা নিয়াছেন। 

ক ভ্ৰফচর্য্য ও তপস্তার *ধ্য দিয়া হইয়াছেন আগ্তকাম। নিজের 


পরীক্ষিত এই সাধন পথেই বালক হরভজন যাহাতে অগ্রসর হয়, চরম 
সার্থকতা খু'জিয়া পায়, ইহাই তিনি চান। 


লছমীনারায়ণ বং 
অস্তভূক্ত। রামানজীদের প্রধান দুইটি শাখার নাম__বড়গল ও 


সেদিন শ্রীরঙ্গমে এক পুজা মহোৎসব 
অনুষ্ঠিত হইতেছে। রাজপথ লোকে লোকারণ্য। অদম্য উৎসাহ আর 


পওহারী বাবা 


উদ্দীপনা ভক্ত নরনারীর চোখে মুখে । রঙ্গনাথজীর রথ চলিয়াছে এক 
বিরাট শোভাবাত্রাসহ । 
ভক্তেরা ব্যগ্রভাবে অপেক্ষমান।  প্রভুজীর দর্শন লাভের: পর 
ভক্তিভরে প্রণাম জানাইয়। তাহারা ঘরে ফিরিবে। 
রাস্তার পাশেই পড়ে এক সুপ্রসিদ্ধ বৈষ্ণব মঠ। এখানকার প্রধান 
আচাধ্যও এসময়ে ভক্তজন পরিবৃত হইয়! দীড়াইয়া আছেন। বাদ্যভাণ্ড 
সহকারে রথ সম্মুখে আসিয়া পড়িয়াছে। আচার্য্য তাকাইয়। দেখিলেন, 
তাহার এক বিশিষ্ট শিষ্য শশব্যস্তে ভীড় ঠেলিয়া আগাইয়! চলিয়াছেন। 
কিন্তু একি! প্রবীণ শিল্ের ললাটস্থিত ত্রিপুণ্ত.ক চিহ্ন তখনো যে 
রহিয়াছে অসমাপ্ত । 
আচার্যের ক্রোধের সীমা রহিল না। শুদ্ধাচারী রামানুজী ৪ 
‘পক্ষে এ যে অমার্জনীয় অপরাধ ! 
ভ্রকুঞ্চিত করিয়া কহিলেন “প্রভুর সেবকের চিহ্ন ধারণ করতে 
. যার এতো! শৈথিল্য, বৈষ্ণব ব'লে পরিচয় দেওয়া তার সাজে না। এই 
ত্রিপুণ্ডক যথাযথভাবে ‘অঙ্কিত না ক'রে ইষ্টদেবের অর্চনা আজ কি 
ক'রে করলে? এর উত্তরে কি বল্বার আছে, বল ?” 
শিষ্য যুক্তকরে নিবেদন করিলেন» “আচাধ্যবর, রঙ্গনাথজীর 
পুজোর আয়োজন নিয়েই তে| এতক্ষণ ব্যস্ত ছিলাম। ললাটে তিলক 
এঁকে আসনে বসতে যাবো, এসময়ে কাণে গেল শোভাযাত্রার এই 
'সোরগোল। ভাবলাম, ধার জন্য এত আয়োজন, ভাগ্যগুণে তিনি 
নিজেই এসে পড়েছেন রথারঢ় হয়ে। তবে আর পুজো অনুষ্ঠানের 
কি দরকার? তাই তে! অধীর হয়ে ছুটে এলাম |” 
একটু পরেই অপর প্রধান শিষ্য যীরপদে আসিয়া উপস্থিত। 
ততক্ষণে রথ ও শোভাযাত্রা চলিয়া গিয়াছে । 
আচার্য্য রোবে ফাটিয়া পড়িলেন। কহিলেন, “মঠের ভেতরে, 
“মোহান্তের মত গদীয়ান হয়ে বসে আছে|, আর এদিকে প্রভু রঙ্গনাথজী 
গলে গেলেন দ্বারের পাশ দিয়ে। একবারটি তার চরণে প্রণাম 

ভারতের সাধক 


নিবেদনেরও প্রয়োজন বোধ করলে না ! ভক্তিমার্গের সাধন নিয়ে উত্তম 
আচরণই তোমরা শিখছে| ৷” | 

“আচাধ্যবর, আপনিই তে! ব'লে দিয়েছেন, উপাস্তের কৃপালাভ 
হয় উপাসনা ছ্বারা। সেই উপাসনায়ই এতক্ষণ মগ্ন ছিলাম, উপাস্তকে 
দেখবার জন্য ছুটে আসা আর সম্ভব হয়নি। তাতে যদি কোন অপরা: 
হয়ে থাকে, নিজগুণে আমায় মাৰ্জ্জনা করুন|» এ 

আগার্যের চোখে মুখে ফুটিয়া উঠে অপার প্রসন্নতা। এই ছুই 
শিশ্তকেই সানন্দে দেন আলিঙ্গন ৷ 

কথিত আছে, আচাধ্যের ইচ্ছান্ুসারে এই ছুই বিশিষ্ট শিষ্যকে 
চিহ্নিত কর! হয়__বড়গল ও তুইঙ্গল নামে । পরবর্তীকালে রামানুজীদের 
এই ছুই শ্রেণীর পার্থক্য সুচিত হইতে দেখ৷ যায় তিলকের বৈশিষ্ট্য 
দ্বারা। এক শ্রেণীর সাধকেরা ললাটে আকেন ত্রিশুলাকৃতি তিলকের 
রেখা। অপর শ্রেণীর তিলকসজ্জা থাকে সার! নাসিকা জুড়িয়া । 


ভক্তিসিদ্ধ মহাপুরুষ, পওহারীবাব! ছিলেন প্রথমোক্ত বড়গল, 
শাখার অন্তভূক্ত। 


দার্শনিক মতবাদের দিক দিয়া বড়গল রামান্থুজীরা! বিশিষ্টাদ্বৈতবাদী ॥ 
ভক্তি সাধনার পদ্ধতি ইহাদের বড় কঠোর । শাশ্বচচ্চা একৈকনিষ্ঠা» 
শুদ্বাচারের উপর ইহার! 'অত্যন্ত বেশী গুরুত্ব দেন। পিতৃব্য লছমী- 
নারায়ণজীর অভিভাবকত্বে পওহারীবাবার জীবনধারা সম্প্রদায়ের এঁ' 
চিরাচরিত পথটি বাহিয়াই চলিতে থাকে। 

শেষ রাত্রে শহ্যাত্যাগ করিয়া! বালক ব্রহ্মচারী গঙ্গাক্সান সমাপন 
করেন, তারপর চলে পূজা অর্চনা ও শান্ত অধ্যয়ন । প্রাত্যহিক কৃত্যাদির 
শেষে তাহাকে ভোগ রীধিতে হয়। ইঞ্টদেবের ভোগপ্রসাদ নিবেদন 
করার পর তাহা পরিবেশন করেন বৃদ্ধ পিতৃব্য ও তাহার মন্ত্রশিত্যকে ৷ 
সর্ববশেষে নিজে আহাধ্য গ্রহণ করেন। 


আশ্রমের কাজকর্মের সঙ্গে হরভজনের শিক্ষাও আগাইয়া চলে 1 


১৮০ 


পওহারী বাবা 

কপিতৃব্যের স্ুব্যবস্থায় নিতে থাকেন সংস্কৃত সাহিত্য, ধর্মশান্ত্র ও 
'জ্যোতিবিগ্ভার পাঠ। k 

কৈশোরে পা দিতে না দিতেই হরভজন চিহ্নিত হইয়া উঠেন এক 
প্রতিভাধর শিক্ষার্থীরপে । গাজীপুরের বেচন পণ্ডিত ও পিতৃব্য 
লছমীনারায়ণজী তাহার প্রথম জীবনের শিক্ষাগুরু। তা’ছাড়া, মাঝে 
মাঝে আশ্রমে আগত অন্যান্য পরিব্রাজক আচার্য্যদের কাছেও তিনি 
শান্তরের উচ্চতর পাঠ নিতে থাকেন। অচিরে বহু ছুরহ ধর্ম্মতত্ব তাহার 
আয়ত্তে আপিয়৷ যায়। 


হরভজনের বয়স তখন ষোল বৎসর। এসময়ে সেদিন তাহার 
জীবনে নামিয়া আসে প্রচণ্ড আঘাত। অল্প কিছুদিন রোগ ভোগের পর 
লছমীনারায়ণ পরলোকে গমন করেন। পিতৃব্য তাহার অভিভাবক ও 
খর্ম্মজীবনের পথদরশশক। যে মমতা, স্নেহ ও ঘনিষ্ঠতার মধ্য দিয়া এ কয়টি 
বৎসর তিনি তাহাকে ঘিরিয়া রাখিয়াছিলেন তাহা কখনো ভুলিবার নয়। 
তাহার প্রয়াণে হরভজন বড় মৃষড়িয়া পড়েন। 

সমাধি দানের পর মহা আড়ুম্বরে ভাণ্ডার! সম্পন্ন হয়। এসব 
কাজকণ্ম শেষ হইয়া গেলে হরভজনের জীবনে আসে নির্বে্দ। কোন 
কিছুতেই মন তাহার আর বসিতে চায় না। শিক্ষক ও দীক্ষাগুরু পিতৃব্য 
তাঁহার তরুণ জীবনের 'অনেকথানি জুড়িয়া ছিলেন। এবার তাহার 
বিহনে সবই যেন শূন্য বোধ হয়। এ পরিবেশ আর ভাল না লাগায় 
ভাবিলেন, কিছুদিনের জন্য একবার তীর্থ পর্যাটন করিয়া আসিবেন। 

পিতৃব্যের এক সন্ত্রশিষ্য থাকেন আশ্রমে । তাহার উপর সেবা-পুজীর 
ভার দিয়া তরুণ সাধক একদিন পথে বাহির হইয়া পড়েন। প্রধান 
প্রধান সকল তীর্থই তিনি দর্শন করেন। পরিত্রাজনের অভিজ্ঞতার 
সঙ্গে প্রাপ্ত হন বহু সাধু মহাত্মার তপস্তাপৃত জীবনের সান্নিধ্য । 

ঘুরিতে ঘুরিতে সেবার দ্বারকায় আসিয়াছেন। র্ণছোড়জী বিগ্রহ 
দর্শনের পর হরভজন শির্নার পাহাড়স্থিত তীর্থগুলি দেখিতে গেলেন । 


১৮১ 


ভারতের সাধক 
মন বড় ব্যাকুল। এত তীর্থ, এত বিগ্রহ এবং সাধুসন্ত দর্শন করিলেন” 
কিন্তু কই, সত্যকার পথপ্রদর্শক তো আজো তাহার ভাগ্যে জুটিল না !- 
সদ্গুরুর আশ্রয় লাভের জন্য, নূতন আলো ও নূতন পথের জন্য তিনি 
অধীর হইয়া উঠিলেন। 
একদিন লোকমুখে শুনিলেন, কয়েক মাইল ব্যবধানে অরণ্যময় 
পর্ববতের এক গুহায় একজন শক্তিধর বৃদ্ধ যোগী বাস করেন । আপন 
তপস্তার গভীরে তিনি সদ! মগ্ন, লোকচক্ষুর অন্তরালে আত্মগোপন 
করিয়া থাকিতেই বেশী অভ্যস্ত। তাই সহসা কেহ তাহার সম্মুখে যাইতে 
সাহসী হয় না । 
মহাত্মার কথ! শোনামাত্র, কি জানি কেন, হরভজনের প্রাণ চঞ্চল 
হইয়া উঠিল। স্থির করিলেন, যে করিয়াই হোক, তাহার চরণতলে, 
আশ্রয় নিবেন, মাগিবেন মন্ত্রদীক্ষা। 
পরদিন প্রত্যুবে, সঙ্গীদের কাহাকেও কিছু না জানাইয়া, একাকী 
সেই পর্ববত গুহায় উপস্থিত হইলেন । 
ভাগ্যক্রমে গুহার দ্বারপথেই মিলিল মহাত্মার দর্শন। দৃঢসমুন্নত 
মহিমময় মৃত্তি। শিরে দীর্ঘ জটাজাল। একেবারে দিগন্বর। আয়ত 
নয়ন ছুইটিতে দিব্যলোকের প্রশাস্তি। দর্শনমাত্রেই শ্রদ্ধাভরে হরভজন 
চরণতলে লুটাইয়া পড়িলেন। ব্যাকুলকঠে কহিলেন, “বাবা, আমি 
নিতান্ত অধম, তদুপরি নিরাশ্রয়। মূর্খ আমি, তাই ভেলা বেয়ে দুস্তর 
সাগর পার হবার চেষ্টা ক’রছি। আমায় আপনি কৃপা করুন, আপনার 
চরণতলে রেখে যোগদীক্ষা দিন» 
যোগী কিছুক্ষণ নিষ্পলক নেত্ৰে তাহার দিকে তাকাইয়া রহিলেন। 
তারপর আশীর্বাদ জানাইয়| মৃদ্ন্থরে কহিলেন, “বেটা, কেঁও তুম বেকার 
ইয়ে জঙ্গলমে ঢু'ড় রহে হো? যাও, গঙ্গা কিনারমে ব্যয়ঠ যাও। ওহি 
তুমহারা আস্থান হায়।»_ অর্থাৎ, বাবা, কেন শুধুগুধু এই জঙ্গলে ঘুরে 
মরহো। যাও, গঙ্গাতীরে আসন নিয়ে বসে পড়ো, সেখানেই তোমার 
সাধনার স্থান । i 


১৮২ 


পওহারী বাবা 


হরভজন অসহায় বালকের মত কীদিয়া ফেলিলেন। “না বাবা, 
কুপা না করলে এখান থেকে এক পা-ও আমি নড়ছিনে। আমরণ 
অনশন ক'রে আপনার সামনেই প্রাণ বিসঙ্জন দেব» 

যোগীবর কিছুটা নরম হইলেন। এবার যাহা, কহিলেন তাহার 
মর্দ_€বেটা দীক্ষা আমি সহজে কাউকে দিই না। তাছাড়া, তোমার 
গুরু রয়েছেন অন্থত্র। তবে তোমার ব্যাকুলত! দেখে আমি প্রসন্ন 
হয়েছি! আমি তোমায় কিছু যোগসাধন দেবো, তাতে তোমার প্রকৃত 
কল্যাণ হবে)” 

মহাত্মার পদতলে বসিয়া! হরভজন কয়েকটি নিগুঢ় যোগসাধন গ্রহণ 
করিলেন। কয়েকদিন এখানে অতিবাহিত করার পর পাহাড় হইতে 
যখন নীচে অবতরণ করিলেন তখন তিনি এক নূতন মানুষ । 

মহাযোগীর কৃপায় সাধনজগতের অজানা তত্বের আস্বাদ তিনি 
পাইয়াছেন, মিলিয়াছে অতীন্দ্রিয় লোকের আলোক সন্ধান । অনান্বাদিত 
অনুভূতিতে মনপ্রাণ ভরিয়। উঠিয়াছে। 

আরো কয়েকটি বিখ্যাত তীর্থ পরিভ্রমণ করিয়া হরভজন দেশে 
ফিরিয়া আসিলেন। চেহারায় ও আচরণে এ সময়ে তাহার মধ্যে 
আসিয়াছে বিরাট পরিবর্তন। তপঃসিদ্ধ এই নবীন সাধককে দেখার 
জন্য সেদিন কুর্থার লোক ভাঙ্গিয়া পড়িল। 


গাজীপুর ও কুর্থা অঞ্চলে সাধু লছমীনারায়ণের আশ্রমের খুব সুনাম 
ও প্রতিষ্ঠা ছিল। এখন হইতে ইহার পরিচালনার ভার পড়িল 
হরভজনের উপর । 

শুধু দেব-বিগ্রহের সেবাপুজা ও অতিথিদের অভ্যর্থনাই নয়, শত শত 
গ্রামবাসীর ধর্ম্মজীবনের অভিভাবকত্বও এই আশ্রমের পরিচালককে 
করিতে হয়। হরভজন যে এ গুরু দায়িত্ব পালন করিতে পারিবেন» 
এ বিষয়ে কাহারে! সন্দেহ রহিল না । 

ভক্ত ও মুযুক্ষুদের দৃষ্টি স্বভাবতই তাহার প্রতি নিবদ্ধ হয়। 


১৮৩, 


ভারতের সাধক 
এরই বল সমস্তার সমাধানের জন্য লোকে তাহার 
নিকট আসিতে থাকে। 

গির্নারের যোগীর পুণাসঙ্গ ও সাধন নির্দেশ পাইবাঁর পর হইতেই 
ইভজনের সম্মুখে খুলিয়া গিয়াছে এক আলোকময় রাজ্য, সাধনজীবনে 
যুক্ত হইয়াছে এক নৃতনতর ধারা। আশৈশব তিনি রীমানুজপন্থী 
বৈষবসাধনা অনুসরণ করিয়া আসিয়াছেন। গ্রহণ করিয়াছেন শাস্ত্রনিষ্ঠা, 


“এই সময় একদিন অপরাকে তিনি স্বহস্তে ডাল রুটি তত 
করিয়া জোষ্ঠতাত-শিযোর জন্ত পরিবেশন করি 
উঃ 


বলদ পানের পরে এক পোয়া ছুগ্ধ পান করিতেন 1» 


যোগশক্তির স্তরগুলি অতিক্রম করিতে থাকিলেও 
পওহারীবাবার বীয় দৈন্য ও নিরভিমান 
অ 
দেখা যায় নাই । সাধনার বা রা 


পওহারী বাবা 


পক্ষপাতী । যেখানে যে প্রবীণ ও সমর্থ সাধকের সন্ধান পাইতেন 
তাঁহারই নিকট হইতে অপার নিষ্ঠায় সংগ্রহ করিতেন অধ্যাত্ম-জীবনের 
পরম পাথেয়। 

তাই দেখ! যায়, শুধু সাধু লহুমীনারায়ণ ও গির্নারের যোগীর 
পদপ্রান্তে বসিয়াই তিনি ক্ষান্ত হন নাই, আকুল হৃদয়ে বারবার ছুটিয়া 
গিয়াছেন অপরাপর শক্তিধর মহাত্মাদের সমীপে । ইহাদের মধ্যে 
{বিশিষ্ট হইতেছেন গাজীপুরের সন্নিহিত মোহনা-ওল গ্রামের গুহাবাসী 
“এক মহাত্মা এবং কাশীর খ্যাতনাম! যোগী নিরঞ্রন-স্বামী । 

পওহারীবাবার সাধনজীবনের কিছুটা মূল্যবান তথ্য আমরা স্বামী 
‘বিবেকানন্দের রচনায় পাই। তিনি লিখিয়াছেন__ 

“ইতিমধ্যে এই মহাত্মার বিশেষত্সমূহ দিন দিন অধিকতর পরিস্ফুট 
হইতে লাগিল! বারাণসীর সন্নিকটবাসী তাহার গুরুর মত তিনিও, . 
ভূমিতে একটি গর্ত খনন করিয়া তন্মধ্যে প্রবেশ করিয়া অনেক ঘণ্টা ধরিয়া 
“তথায় বাস করিতে লাগিলেন। তারপর তিনি আহার সম্বন্ধে অতি 

. ভয়ানক কঠোর সংযম আরম্ভ করিলেন। সারাদিন তিনি নিজের ছোট 
আশ্রমটিতে কার্ধ্য করিতেন__তদীয় পরম প্রেমাস্পদ প্রভু রামচন্দ্রে 
পুজা করিতেন, উত্তম খাদ্য রন্ধন করিয়া (কথিত আছে, তিনি রন্ধন 
“বিদ্যায় অসাধারণ পটু ছিলেন ) ঠাকুরের ভোগ দিতেন, তাহার পর সেই 
প্রসাদ বন্ধুবান্ধবগণ ও দরিদ্রদের মধ্যে বণ্টন করিয়! দিতেন এবং অনেক 
রাত্রি পর্য্যন্ত তাহাদের সেবা করিতেন। তাহারা সকলে যখন শয়ন 
করিত, তখন এই যুবক গোপনে সন্তরণ দ্বারা গঙ্গা পার হইয়া 
উহার অপর তীরে যাইতেন। তথায় সাধন ভজনে সারারাত কাটাইয়া 
উবার পূর্বেই ফিরিয়া! আসিয়া বন্ধুর্গকে জাগাইতেন এবং পুনর্ববার সেই 
'নিত্যকাধ্য আরম্ভ করিতেন, আমরা যাহাকে ভারতে “অপরের সেবা বা 
পুজা” বলিয়। থাকি ।” 

পওহারীবাবা কঠোরতপা শক্তিমান সাধক। কিন্ত তাহার চোখে 
সুখে সদাই মাখানো থাকিত অপূর্বব দৈন্য ও মধুর ভাবময়তা | দর্শনার্থা 


২৮৫ 


ভারতের সাধক 


নরনারীর দৃষ্টি সমক্ষে নিজেকে সদাই তিনি তুলিয়া ধরিতেন সেবানিষ্ঠ 
ভক্তরূপে। নিজেকে সদাই উল্লেখ করিতেন দাস’ বলিয়া । 

তাহার বৈষ্ণবীয় আদর্শ, জীবপ্রেম ও সেবাব্রতের নানা মনোরম 
কাহিনী রহিয়াছে। 

সে-বার প্রয়াগের মাঘমেলায় বাবাজী মহারাজ তীর্থ স্নান করিতে 
চলিয়াছেন। সঙ্গে ্বগ্রামবাসী একদল ব্রাহ্মণ ও রাজপুত । 

জীর্থদেবতা ও ভী্ঘযা্রী এই ছুয়েরই সেবাকার্ধযে ছিল তাহার অপার, 
নিষ্ঠা। পথ চলিতে চলিতে আগে হইতেই সঙ্গীদের কাছে জানিয়া 
রাখিতেন, যাত্রাপথের কোন্‌ অবধি গিয়া সকলে সেদিন বিশ্রাম নিবেন। 
তারপর দেখা যাইত, অন্তের অলক্ষ্যে, এক সুযোগে হঠাৎ কোথায় 
সরিয়া পড়িয়াছেন। ভ্রুতপদে কণ্টকময় বন-বাঁদাড় ভাঙ্গিয়া সোজ। পথ . 
দিয়া তিনি ধাবিত হইতেন। যে কোন প্রকারে সঙ্গীদের আগে গিয়া 
নির্দিষ্ট স্থানে তাঁহার পৌঁছান চাই। সঙ্গীরা তো বিশ্রাম ঘাটিতে গিয়া 
অবাক! পওহারী বাবা তাহাদের অনেক আগেই সেখানে উপস্থিত 
হইয়াছেন। সকলের জন্য রন্ধন করিতে হইবে, তাহার যোগাড়ের জন্' 
মহাব্যস্ত। গোময় দিয়া সার! জায়গাটা লেপন করিয়াছেন। উন্ুন 
পাতা অনেক আগেই শেষ হইয়াছে। সঙ্গীরা সেখানে পৌছানোর পর 


সুখে বন্তরধণ্ড বাঁধিয়া! শুচিভাবে রান্ন। করিতে বসিলেন। সবাইকে ভোজন. 
করাইয়া তবে তাহার স্বস্তি। 


এদিকে পওহারী বাবার নিজের আহারে 
সন্ভুত। দলের প্রত্যেকটি লোকের ভোজনের পর তিনি স্নান সমাপন 
করিয়া আমিতেন। এসময়ে তাহার আহাধ্যের প্রধান উপকরণ মাত্র 
তিন চারিটি বিবপত্র। মাঝে মাঝে আরও একটি খাদ্য তাহাকে গ্রহণ 
করিতে দেখা যাইত। হাতের তেলোতে যৎসামান্ত উষ্ণ ঘৃত ঢালিয়া 
নিয়া উহাতে তিনি একটা বিশেষ দ্রব্য মিশ্রিত করিতেন। এই দ্রব্যটি 
পাইয়াছিলেন গির্নারের প্রাচীন যোগীর নিকট। তিনি বলিতেন, এই 


মিশ্র বস্তুটি গলাধ্করণ করার পর সেদিনকার মত ক্ষুধা তৃষ্ণার কোন, 


র ব্যবস্থা কিন্ত বড় 


১৮৬ 


পওহারী বাবা 


চিহ্ন আর থাকিতন1। দিনের পর দিন এমনি সেবানিষ্ঠা ও আত্মত্যাগের” 
মধ্য দিয়া বহিয়া চলিত পওহারী বাবার দিনচর্য্যা ও আত্মিক সাধনা । 


কুর্থার আশ্রমে সেবার এক মৃত্তিকাগুহ৷ নিৰ্ম্মাণ করার পর বাবাজী 
মহারাজ কঠোরতর ভজন সাধনে রত হন। বহিরঙ্গ জীবনের জাল: 
গুটাইয়া আনিয়া ধীরে ধীরে নিমজ্জিত হন সাধনার গভীর্তর স্তরে । 
সমকালীন সাধন জীবনের চিত্রটি শ্রীগগনচন্দ্র রায়ের লেখা হইতে 
আমরা পাই__ 

“গুহা নিন্মিত হইলে পওহারীবাবা প্রথমে এক ঘণ্টা, পরে দিবস, 
শেষে সপ্তাহ অবধি গুহার মধ্যে থাকিতে আরম্ভ করেন। পূজা-অর্চচনা 
আহার পান কিছুই করিতেন না। সাধন পূর্ণ হইলে যখন কুটিরের 
দ্বার উন্মুক্ত করিয়া বাহিরে আসিতেন, তাহার উজ্জল গৌরবর্ণ দেহ 
হইতে যেন এক অপুর্ব জ্যোতি বাহির হইত। স্পষ্ট উন্নত দেহে 
তিনি অসীম বল ধারণ করিতেন । 

“তিনি উপনয়ন উপলক্ষে শৈশবকালে একবার মাত্র মস্তক মুগ্ডন 
করেন, তাহার পর কখনও মস্তক মুণ্ডন করেন নাই। ঘন মেঘের ন্যায় 
কু্বর্ণ সুদীর্ঘ কেশরাশি পুষ্ঠদেশ আচ্ছাদিত করিয়৷ থাকিত। পূর্ণ 
যৌবনে ঘন শ্বশ্রু শোভিত সুন্দর মুখ-মণ্ডলের শোভা ও গান্ভীর্য্ 
শতগুণে বন্ধিত হইয়া অপূর্বব শোভার বিকাশ হইয়াছিল । 

“পওহারীবাবা সাধারণ সন্যাসী ব্রহ্মচারী দিগের ন্যায় অঙ্গে ভস্ম বা 
ধূলি লেপন করিতেন না, কিন্বা মস্তকে জটাভারও ধারণ করেন নাই। 
অতি শুদ্ধ ও পরিষ্কার পরিচ্ছন্ন থাকিতেন, মস্তকে সুবাসিত তৈল 
সিঞ্চন করিয়া কেশ-কন্কতী ছারা কেশরাশি পরিচ্ছন্ন করতঃ মস্তকের 
সন্মুখভাগে চূড়ার আকারে নিবদ্ধ করিতেন। দীর্ঘ কেশরাশি পরিচ্ছন্ন 
রাখিবার অভিপ্রায়ে দধি ও মরিচ গুঁড়া দিয়া মধ্যে মধ্যে ধুইয়া 
ফেলিতেন। 

“পরিধানে কৌগীন ও তদুপরি মলিদার ঝুলা ( আলখাল্ল ) চরণ 


১৮৭০ 


ভারতের সাধক 


অবধি আবৃত করিয়া থাকিত, লোকে কেবল মুখখানি দেখিতে পাইত। 
“দৈবাৎ হস্ত বা স্বন্ধদেশ হইতে আলখাল্া! একটু সরিয়া পড়িলে তপ্ত 
স্বর্ণের ন্যায় দেহকান্তি প্রকাশ পাইত।৮ 


পুজা অৰ্চ্চন! যোগ তপ সব কিছুই পওযারীবাবা নিষ্ঠাতরে করিয়া 
চিলিয়াছেন। সাধনলোকের দিব্য অনুভূতি ও আনন্দ লাভ করিয়াছেন 
বারবার। কিন্তু তবুও মন তাহার ভরিয়া উঠে কই? পরম প্রাপ্তির 
জন্য হৃদয়ে জাগে তীব্র আকুতি। দীক্ষা গ্রহণ করিয়া চরম সাধনার 
মহাসমুদ্রে তিনি নিমজ্জিত হইয়া যাইতে চান। অভীষ্ট সাধনের এ 
'আকাজ্কা ক্রমে ছুমিবার হইয়। উঠে । 

কিন্তু কোথায় সেই মহাসমর্থ গুরু যাহার আশ্রয়ে এ জীবন সার্থক 
হইয়া উঠিবে? কে দিবে তাহার সন্ধান? 

হঠাৎ মনে পড়ে গিনণারের মহাত্মার কথা। নিগুঢ় যোগসাধনার 
নির্দেশ দিয়া একবার তিনি অপার কৃপা করিয়াছেন । আবার তাহার 
“চরণ ধরিয়া পড়িলে, কীদাকাটি করিলে, তিনি কি কৃপা করিয়া তাহাকে 
‘দীক্ষা দিবেন না? 

সস্তরে অদম্য আশা নিয়া পওহারীবাবা আশ্রম ত্যাগ করিলেন। 
লক্ষ্যস্থল গিনণরেয় পাহাড। 

ঘুরিতে ঘুরিতে অযোধ্যায় আসিয়া যাহ! শুনিলেন তাহাতে ছুই 
চোখে দেখিলেন অন্ধকার। গিনণরের মহাত্মা আর ইহজগতে নাই, 
সম্প্রতি মরলীলা সংবরণ করিয়াছেন । 

এবার তবে উপায়? ছূর্াগাক্রমে উদ্দেশ্য সাধনের পথে বাধা 
পড়িয়া গেল। কিন্তু তিনিও ঠিক করিয়াছেন, সঙ্কল্প সিদ্ধ না হওয়া 
অবধি আশ্রমে আর ফিরিয়। যাইবেন ন! |, মহা দুশ্চিন্তায় তাহার দিন 
কাটিতে লাগিল । 


অযোধ্যায় থাকিতেই হঠাৎ একদিন তিনি শুনিলেন, রামানুজী 
'সম্প্রদায়ের কোন উচ্চকোটি সাধক গঙ্গাতীরের এক আশ্রমে নিভৃতে 

পওহারী বাবা 
তপস্তারত রহিয়াছেন। অন্তস্তল হইতে কে যেন বলিয়া উঠিল-__“ওরে" 
ইনিই তোর পরিত্রাতা, তোর বহু আকাজ্কিত দীক্ষাগুরু। ইহারই- 
চরণে শরণ গ্রহণ কর্‌ 

সেদিন্‌ প্রত্যুষে এই নবাগত সাধুর ভজন-গোফায় গিয়া তিনি 
উপস্থিত হইলেন, সকাতরে চাহিলেন পরমাশ্রয়। 

এ কঠোরতপা৷ বৈষ্ণব তাপসের কাছে পওহারীবাবা দীক্ষা গ্রহণ 
করেন। কিছুদিন তাহার পবিত্র সান্নিধ্যে দিন যাপন করিয়া ফিরিয়া 
আসেন কুর্থা-গাজীপুরের আশ্রমে ৷ কৃচ্ছ_ত্রত ও ছুশ্চর তপস্তার মধ্য 
দিয়া বহিয়া চলে তাহার শেষ পধ্যায়ের সাধনা । 

দীক্ষাদাতা মহাত্মার নাম কখনো জান! যায় নাই, গুরুর পরিচয়- 
পওহারী বাবা চিরদিন গোপন রাখিয়া গিয়াছেন । 


পিতৃব্যের আদর্শে পওহারী বাবা অনুপ্রাণিত । তাই কৈশোর কাল; 
হইতেই অতিথি ও সাধুদের সেবায় তিনি অভ্যস্ত হইয়া উঠিয়াছেন। 
এবার নিজের আশ্রমে সেবাব্রতকে পূর্ণাঙ্গ করার কাজে আত্মনিয়োগ 
করিলেন। স্থানীয় অধিবাসীরা এ কাজে তাহার সহায়ক হইয়া উঠিল। 

বাবাজীর প্রতি সকলেরই শ্রদ্ধা অপরিসীম। গৃহস্থের লাঙল 
প্রতি পাঁচ সের করিয়া শস্ত তাহার আশ্রমে পাঠাইয়া দেয়। জমিদার, 
ব্যবসায়ীরা যে টাকাকড়ি ও আটা চিনি ঘৃত ইত্যাদি ভেট দেয় তাহার 
পরিমাণও প্রচুর । 

অতিথি অভ্যাগতের সেবা ছাড়া বড় বড় ভাণ্ডারার ব্যবস্থাও 
পওহারীবাবা করিতেন। শত শত দীন দরিদ্র ও সাধু সন্যাসীকে- 
এসময়ে তৃপ্তিসহকারে ভোজন করানো হইত। 

আঘথিক দিক দিয়া এই গুরু দায়িত্বের ভার বহন করা বড় সহজ কথা! 
নয়। তাই বুঝি একাজে প্রকৃতি দেবী আগাইয়া আসেন তাহার. 
দাক্ষিণ্য নিয়া । মহাবৈষ্ণবকে: সঙ্কল্প উদ্যাপনের জন্য ব্যস্ত হইতে 
দেখিয়! দেবী জাহ্নবী পাশে আসিয়া দাড়ান। | 


১৮৯৭ 


ভারতের সাধক 


আশ্রমের সম্মুখেই প্রসারিত এক হীয়সা বন, এ বন আশ্রমেরই 
অন্তভূত্ত। উহার গা খেঁবিরা বহিয়া চলিয়াছে জাহৃবীর খরআোত। 
হঠাৎ একদিন লক্ষ্য করা গেল, নদী গতিপথ পরিবর্তন করিতেছে । 
অল্পকাল মধ্যে সেখানে এক প্রকাণ্ড চড়া পড়িয়া গেল। আইন 
অনুসারে এই ভূমি আশ্রমের। জল হইতে সদ্য উদিত হওয়ায় প্রচুর 
শস্য এস্থানে উৎপন্ন হইতে থাকে। আশ্রমের সদাব্রত ও ভাণ্ারায় 
প্রতি বংসর যে বিপুল পরিমাণ খাদ্যশস্যের প্রয়োজন হইত, তাহার 
অনেকটা! যেন আপনা হইতেই এভাবে আসিয়া যায় । 

আশ্রমের দৈনন্দিন কাজ-কর্ম্ম বহুবিধ, দারিত্বভারও কম নয়। 
কিছুদিন পর হইতে পওহাঁরী বাবা এ সব কাজের ভার বাঁটিয়া দিতে 
থাকেন নবীন ভক্তদের উপর। নিজের অন্তন্মুখীন ভাব দিন দিন 
বাড়িয়া বায়। এখন হইতে কুটিরের অভ্যন্তরেই বেশীর ভাগ সময় 
তিনি কাটাইতে থাকেন। 

গ্রামাঞ্চলের গৃহস্থেরা ভক্তিভরে তাহার জন্য ভেট নিয়া আসে। 
দর্শন অনেক সময়ই হয়তো মিলে না। উৎকৃষ্ট দ্রব্যের উপর রামনাম 
লেখা কাগজ আটিয়া তাহার স্বস্থানে ফিরিয়া! ষায়। এই রামনামের 


পত্র গায়ে আট! ন! থাকিলে বাবাজী কখনো এই সব ভেট স্পর্শ 
করিতেন না। 


দীর্ঘকাল স্র্ধ্যালোকবিহীন কুটিরে ও ধ্যানগুহায় পওহারী বাব! 
অতিবাহিত করেন। ফলে দেহটি তাহার পুষ্পের মত কোমল হইয়া 
উঠে। রং হয় তুষার-শুভ্র। এ অবস্থায় একবার মাঘ মেলা উপলক্ষে 
তিনি প্রয়াগে যান, ত্রিবেণীর নিকট বালুচরে এক এক পর্ণকুটির বাঁধিয়া 
কিছুদিন অবস্থান করেন। 

এতদিন পরে সূর্য্যতাপ ও বায়ুর সংস্পর্শে আসার ফলে বাবাজীর : 
দেহের চর্ স্থানে স্থানে উঠিয়া যায়। প্রবল জ্বরে তিনি শয্যাশীয়ী 
“হইয়া পড়েন। এই সঙ্গে দেখা দেয় আর এক বড় উপসর্গ, স্বরভঙ্গ । 
সকলে চিকিৎসার জন্য মহাব্যস্ত। কিন্তু বাবাকে নিয়। হইয়াছে বিপদ, 

পওহাঁরী বাবা 


কাহারে! কথায় তিনি কর্ণপাত করিতে চাহেন না, বধ খাইতেও 
একেবারে অনিচ্ছক। 
প্রয়াগের কয়েকটি শাস্্রবিদ্‌ ব্রাহ্মণ তাহাকে বড় ভক্তি করেন। 
রোগের কোন, উপশম হইতেছে না দেখিয়া একদিন তাহারা খুব চাপিয়া 
ধরিলেন। বাবাকে এবার গুঘধ ও পথ্য গ্রহণ করিতেই হইবে। 
এ ধরণের স্বরভঙ্গ রোগ দীর্ঘস্থায়ী হইলে যে গলক্ষত রোগের আশঙ্ক। 
রহিয়াছে ! 
তাহারা সকাতরে অনুরোধ জানাইতে লাগিলেন, “মহারাজ, 
দেহের প্রতি আপনার নিজের কোন মমতা নেই, একথা ঠিক। কিন্তু 
আমাদের জন্য তো আপনার বাঁচার প্রয়োজন আছে। আপনাকে 
গুষধপথ্য খেতেই হবে ৮ 
সনির্ববন্ধ অনুরোধ এড়ানো গেলনা । বাবাজী কহিলেন, “আচ্ছা, 
বেশতে।, আপনারা এ দাসকে কি ওষধ দেবেন__দিন 1৮ 
নিজের সম্বন্ধে কিছু বলিতে. গেলে ‘দাস’ বলিয়াই সর্ববদা তিনি 
উল্লেখ করিতেন। 
বৈগ্যের ব্যবস্থামত তখনি ওধধ প্রস্তুত করিয়া আনা হইল। 
বাবাজী সহাস্যে কহিলেন, “বাঁবা-সকল, ওষধ তো আপনারা দিচ্ছেন, 
কিন্তু এ দাসকে কি পথ্য কিছু দেওয়া হবেনা ? 
পণ্ডিত ভক্তদের আনন্দের সীমা নাই। যুক্তকরে নিবেদন করিলেন” 
“মহারাজ, আপনি নিজে মুখ ফুটে খেতে চাইছেন, এ যে আমাদের ' 
পরম সৌভাগ্য । একটু সবুর করুন। এখনি আমরা সব কিছুর ব্যবস্থা 
করছি।» 
. কয়েকজন তখনি সোতসাহে গৃহের দিকে ছুটিয়া গেলেন.। থালা 
ভন্তি উৎকৃষ্ট পেঁড়া, বরফি আনিয়া জড়ো করা হইল । 
বাবাজী যংসামান্য দ্ধ ও বিশ্বপত্র খাইয়াই বৎসরের পর বৎসর 
কাটাইয়া দেন, আজ পথ্য উপলক্ষ করিয়া অন্যান্য দ্রব্যও ভোজন 
করিতে চাহিয়াছেন। পেঁড়া যাহা আন! হইয়াছে, পরিমাণে প্রচুর 

সকলেই এবার কৌতুহলভরে কৃচ্ছ,ব্রতী সাধকের. এই নূতন কাণ্ড 
দেখিতেছেন। 

বাবাজী কিন্তু ওধধ পথ্য কিছুই তখন গ্রহণ করিলেন না। 
দুইটি ভাণ্ডে সযত্বে এগুলি রাখিয়া! কহিলেন, “বাবা-সকল, এই দাসের, 
প্রতি আপনাদের দয়ার অন্ত নেই। ভাবছি, এগুলো আমি রাত্রি, 
বেলাতেই ব্যবহার করবো । এখন কিছুক্ষণ এমনিভাবেই থাক্‌ ৷” 
এ কথার পর তিনি কাধ্যান্তরে ব্যাপৃত হইয়৷ পড়িলেন। 

ভক্ত ব্রাহ্মণদের কেহ কেহ কিছুটা সন্দিগ্ধ হইয়া উঠিয়াছেন। 
বাবাজী তাহাদের সম্মুখে নিছক একট! অভিনয় করিতেছেন না তো? 
সত্য সত্যই এগুলি ভোজন করিবেন, না ফেলিয়। দিবেন, কে জানে? 
পরামর্শের পর ঠিক হইল, তাহার উপর লক্ষ্য রাখা হইবে । 

তখন নিশীথ রাত। আশ্রমিকদের সবাই নিদ্রামগ্ন । এমন সময় 
পওহারী বাব! চুপি চুপি ওুষধ ও পথ্যের ভাণ্ড হাতে নিয়! গঙ্গাতটের 
দিকে আগাইয়া গেলেন। কয়েকজন পণ্ডিত ভক্ত তখনি অলক্ষিতে 
তাঁহার পিছু নিয়াছেন। সবিশ্ময়ে তাহার! দেখিলেন, ভাণ্ড ছুইটি.. 
গঙ্গাগর্ভে বিস্জ্জন দিয়া বাবাজী স্থান সমাপন করিলেন, তারপর, 
নিজ পর্ণ কুটিরে গিয়া! বসিলেন ধ্যানাসনে ৷ ! 

পরদিন ভোর বেলায়, ভক্তের তাহাকে খুব চাপিয়। ধরিলেন ।- 
অস্থযোগের স্বরে কহিলেন, “বাবা, আমর! কাল রাতে স্বচক্ষে দেখেছি, 
আপনি গুষধ পথ্য কিছুই খাননি। আমরা! এত দৌড়ঝণাীপ করে বৈদ্য, 
আনালাম, গুধধ পথ্য সংগ্রহ করলাম, আর আপনি অবলীলায় তা 
গঙ্গায় ফেলে দিলেন? যদি এটাই মনে ছিল, তবে এমন করে শুধু 
শুধু গরীবদের পয়সা নষ্ট করালেন কেন? ওবধ কিছুতেই খাবো না 
একথা বললেই তো সব চুকে যেত ?” | 


পওহারীবাব। সবিনয়ে উত্তর দিলেন, “বাবা সকল, শুধু শুধু, 
আপনার! দাসের প্রতি এত বিষুখ হচ্ছেন। এ দাস কিন্ত সত্যই কোন 


অপরাধ করেননি। রোগের জন্য ধষধ পথ্য আপনারা যা দিয়েছিলেন 
১৯২ 

দাস তা রোগকে দিয়ে দিয়েছে। এই দেখুন, দাসের এই দেহে রোগের 
চিহ্নমাত্র নেই৷” 

আশ্চাধ্য হইয়া সকলে দেখিলেন, তাইতো, সত্য সত্যই যে 
মহারাজের রোগ একেবারে নিরাময় হইয়া গিয়াছে ! স্বরভঙ্গ সারিয়া 
গিয়াছে, ভরের উত্তাপ একটুও নাই। সারা গায়ে রক্তবর্ণের যে. 
ক্ষীতি, ফোস্কা ছিল, তাহাও মিলাইয়া গিয়াছে। 

এই অলৌকিক শক্তির পরিচয় প্রত্যক্ষ করিয়া উপস্থিত ভক্তদের 


আর বাক্ক্ষুত্তি হইল না । 


আশ্রমে যে কত রকমের অতিথি অভ্যাগত আসিয়া উপস্থিত হয় 
তাহার ইয়ত্তা নাই। সেবার এক উন্মাদ পরিব্রাজক এখানে আশ্রয় 
গ্রহণ করে। বাবাজী আজকাল প্রায়ই মৌনী। আশ্রমের এক কোণে, 
নিজের কুটিরে বসিয়া একমনে ধ্যানজপে নিবিষ্ট থাকেন। আবার 
কখনো কখনে। দেখা যায়, আগন্তক ভক্তদের উপর কৃপা হইয়াছে, দ্বার 
খুলিয়া বাহিরে আসিয়া সন্সেহে কত কথাবার্তা বলিতেছেন। সেদিন 
কয়েকজন নবাগত ভক্তের সম্মুখে বসিয়া তিনি ধন্মপ্রসঙ্গে রত আছেন» 
এমন সময় এ উন্মাদ সাধুটি কি জানি কেন, তাহার দিকে ছুটিয়া 
আসে। শুরু করে জঘন্য গালাগালি ও চীৎকার । উত্তেজিত অবস্থায় 
একটা কাঠের গু'ড়ি হাতে নিয়ে পওহারী বাবাকে জে মারিতে যাইবে, 
এমন সময়ে ভক্তেরা তাহাকে ধরিয়া ফেলে। টানিতে টানিতে নিয়া 
যায় আশ্রমের এক প্রান্তে । 

বাবার গায়ে হাত দিতে যায়! এতবড় ছুঃদাহস! হোক্‌ না 
পাগল, আজ আচ্ছা শিক্ষণ দিয়া তাহাকে ছাড়া হইবে। 

সকলে একেবারে মারমুখী । প্রচুর উত্তম মধ্যম দিয়া উন্মাদকে 
আশ্রম হইতে বাহির করার জন্য তাহার! উদ্ভত। 

মহাপুরুষের মুখে কিন্তু ফুটিয়া উঠে করুণার আভা । কহেন, “ওকে 
প্রহার ক'রে বা আশ্রমের বাইরে ঠেলে দিলে কি লাভ হবে, বল তে? 

রোগতো। ওর থেকেই গেল। আহা বেচারা! আচ্ছা ওকে একটিবার 
আমার সামনে দাড় করিয়ে দাও তো”? 

ধরাধরি করিয়া উন্মাদকে উপস্থিত করা হইল, স্থিরনেত্রে তাহার 
চোখের দিকে বাবাজী মহারাজ তাকাইয়! রহিলেন। কিছুক্ষণ পরেই 
লক্ষ্য করা গেল পাগল সাধুটির অদ্ভুত রূপান্তর । পূর্বেকার অর্থহীন 
দৃষ্টি আর নাই, হুঙ্কার ও প্রলাপোক্তিও কমিয়া আসিল। পরদিন 
হইতেই তাহার রোগের কোন চিহ্ন দেখ যায় নাই। 


পওহারীবাবার নিরভিমানতা: ও বৈষ্ণবীয় দৈন্য সম্বন্ধে নানা 
কাহিনী প্রচলিত আছে। সে-বার আশ্রমে গুরুধাম অযোধ্যা হইতে 
এক ভেকধারী বৈষ্ণব সাধু আসিয়া উপস্থিত। গুরুর আখড়ার এক 
প্রবীণ সাধক ইনি। বাবাজী তাই বিশেষভাবে তাহাকে নান] সম্মান 
'দেখাইতে লাগিলেন। 

সাধুটি কিন্তু বড় আত্মন্তরি। তাছাড়া, পৎহারী বাবার দৈন্য ও 
বিনীত ভাব দেখিয়া তাহার মনে ছুষ্বুদ্ধি জাগিয়া উঠে। সারা আশ্রমে 
তিনি মহ। উপদ্রব শুরু করিয়! দেন। 

প্রথমেই জানাইয়া দেন, রোজ তাহার আফিম সেবনের অভ্যাস । 
তবে আফিমের জন্য কোন চিন্তা নাই, ঝুলিতে এ বস্তু যথেষ্ট পরিমাণে 
রহিয়াছে । কিন্তু তাঁহার জন্য প্রচুর পরিমাণ দুগ্ধ ও মিষ্টান্নের যোগাড় 
রাখা চাই । 


নিতান্ত বশংবদের মত পওহারীবাবা তখনই এ সম্পর্কে উপযুক্ত 
নির্দেশাদি সবাইকে দিয়া দিলেন। 

কিছুদিন পরে সাধুটি কহিলেন, “দ্যাখো বাবাজী, আমি স্থির ক'রে 
ফেলেছি, পিগীরই চার ধাম দর্শন ক'রতে বেরুবো। তোমার এই ' 
আশ্রম থেকেই শুরু হবে আমার পরিব্রাজন। এজন্য যে টাকা লাগবে 
অবিলম্বে তুমি তার বন্দোবস্ত কারে দাও |» 


বাবাজী করজোড়ে কহিলেন, “প্রভু, আপনার এ আদেশ দাসের 
১৯৪ 


পওহারী বাবা 


'শিরোধাধ্য ॥ চেষ্টা আমি যথাসাধ্যই ক'রবো, কিন্তু ফলাফল নির্ভর 
ক'রছে আপনার কৃপাদৃষ্টির উপর ৷” 

প্রচুর অর্থের প্রয়োজন, কিন্তু আশ্রমের নিজস্ব সঙ্গতি বলিতে 
তখন কিছুই নাই। তাড়াতাড়ি গ্রামাঞ্চলের কয়েকটি ভক্তের কাছে 
খবর পাঠানো হইল। নগদ টাকাকড়ি কিছুই সংগৃহীত হইল না। 
পাওয়া গেল শুধু একথান বস্ত্র । 

 ভেকধারী সাধুটির ক্রোধের সীমা রহিল না। নানাভাবে নিজের 

উদ্মা তিনি প্রকাশ করিতে লাগিলেন । 

ইতিমধ্যে আশ্রমের সবাই এই কপট বৈষ্ণবের স্বরূপ বুঝিয়! 
নিয়াছে। কেহ কেহ তাহাকে পরোক্ষে গালিগালাজ ও টিটকারী দিতেও 
'ছাড়িতেছে না। 

নবাগত সাধুটি অতি চত্ুর। প্রকাশ্যে এ আশ্রমিকদের তিনি কিছু 
বলিলেন না, মনের রোষ মনেই চাপিয়া রাখিলেন। 

কয়েকদিন অতিবাহিত হইলে একদিন পওহারী বাবাকে নিভৃতে 
ডাকিয়া নিলেন। আশ্রমিক বা ভক্তেরা নিকটে কেহ নাই, এ তাহার 
পক্ষে এক ন্ুবর্ণ স্বযোগ । ভ্রকুটি-কুটিল চোখে তাকাইয়া কহিলেন, 
“বাবাজী, প্রথমটায় তোমায় ভালো! ' মানুষই ভেবেছিলাম । এখন 
দেখছি, তা তুমি মোটেই নও। দেশশুদ্ধ লোক তোমায় ভক্তি শ্রদ্ধ! 
করে, এই আশ্রম ও সদাব্রত এমন সুষ্ঠুভাবে চালিয়ে যাচ্ছো, অথচ 
বলতে চাও যে, হাতে কোন টাকা নেই? দেখছি, তুমি কপটী, ঘোর 


“মিথ্যাবাদী । তোমার কাছে সঞ্চিত বহু টাকা যে রয়েছে তাতে আমার 


‘কোন সন্দেহ নেই ৷” 

পওহারী বাবা সবিনয়ে উত্তর দিলেন, “প্রভু, সত্যিই এ দাসের 
কাছে টাকাকড়ি কিছু নেই। ভক্ত গৃহস্থের আপন! থেকে যা কিছু 
শস্য ঠাকুরকে এনে দেয়, তাই দিয়েই নির্ববাহ হয় আশ্রমের কাজ । 
খাকবার মধ্যে এখানে আছে শুধু ঠাকুরের একপ্রস্থ সোনার অলঙ্কার । 
এএ দিয়ে যদি প্রয়োজন মিটে তে! সবটা আপনি নিয়ে যান ।” 

“না বাবাজী, তা দিয়ে আমার কাজ নেই। চতুরতা৷ রেখে এবার 
খুলে বল দেখি, তোমার নিজের হাতে কত টাকা জমেছে? আর তা 
থেকে কি আমায় দিতে পার ?” 

“প্রভু, এ দাস যে বড়ো কাঙাল, একেবারে কপর্দকহীন 1৮ 

সাধু ক্রোধে গজ্জিয়া উঠিলেন, “তবে শুধু শুধু টং কারে এই 
আশ্রম সাজিয়ে বসে আছে! কেন? ভণ্ড কোথাকার ?” 

“তাহলে এ দাস কি ক'রবে, আজ্ঞা করুন 1৮ 

«আশ্রম, সদাত্রত আর এত কিছু আডম্বর দিয়ে তোমার মভ 
কাঁডালের কি কাজ? দীন বৈষ্ণব হয়েই যদি থাকৃতে চাও, তবে বৃথা 
বোঝ! বাঁড়িয়ে লাভ কি? ' এখান থেকে সরে পড়ে৷ তুমি। আজই: 
এ আদেশ পালন ক’রবে।” 

এ আদেশ তামিল করিতে বিন্দুমাত্র দেরী হয় নাই। নীরবে 
ইষ্টবিগ্রহের সন্মুখে তখনি সাষ্টাঙ্গ প্রণাম জানাইয়া পওহারী বাবা 
রাজপথে নামিয়। আদিলেন। একটিবারের জন্যও প্রাণপ্রিয় আশ্রমের 
দিকে ফিরিয়া তাকাইলেন না। 

পরদিন ভোরবেলায় দেখা গেল, ভজন কুটিরের দ্বারে তাল! বন্ধ। 
চাবির গোছা৷ সামনেই ধুলায় পড়িয়া আছে, বাবাজীর কোন সন্ধান: 
পাওয়া যাইতেছে না । 

ভক্তের! মহা উৎকন্টিত হইয়া উঠিলেন। তাইতো, বাবাজীর তো 
কোথাও যাইবার কথা নয়। কাহাকেও কিছু বলিয়াও যান নাই। 

কয়েক ঘণ্টার মধ্যে সংবাদ রটিয়া যায়, পওহারী বাবা আশ্রম, 
ত্যাগ করিয়। অনির্দেশ্যভাবে রাত্রে কোথায় চলিয়৷ গিয়াছেন। দলে 
দলে লোক ছুটিতে থাকে আশ্রমের দিকে, বহিরাঙ্গন লোকে লোকারণ্য 
হইয়া যায় । 

বাবাজী এ অঞ্চলের গ্রামবাসীদের দুদ্দিনের ভরসা, ইহ-পরকালের- 
পরমাশ্রয়। তাহার অদর্শনে সকলেই ঘনিষ্ঠ আত্মীয়ের বিয়োগ ব্যথা, 
বোধ করিতেছে । জনতার উপর নামিয়া আসিয়াছে করুণ বিষাদের, 

ছায়া । সকলেরই মুখে এক কথা__বাবাজী আমাদের ছেড়ে কোথায় 
লে গেলেন? তার চরণে আমরা কোন্‌ অপরাধ ক'রেছি ?? 

আশেপাশের গ্রামে ও বনে জঙ্গলে অনুসন্ধান করিয়া কোন 
ফলোদয় হইল না। 

কয়েকটি ভক্তের হঠাৎ সন্দেহ জাগিল, অযোধ্যার সাধুটি তে| এই 
কাণ্ডের সাথে জড়িত নাই? লোকটি অতি দাম্ভিক ও অসং। তাহার 
বাক্যবাণে অতিষ্ঠ হইয়! কি বাবাজী আশ্রম ছাড়িলেন ? 

ভেকধারী সাধুটি আগে হইতেই ভীত হইয়! উঠিয়াছিল। এবার 
গতিক স্ুবিধার নয় দেখিয়া সবার অলক্ষ্যে আশ্রমের পিছন দিক 
দিয়া সে সরিয়া পড়ে। দ্রুত পশ্চাদ্ধাবন করিয়াও আর তাহাকে 
ধরা যায় নাই। 


এদিকে আশ্রম ত্যাগ করিয়া পওহারী বাবা শ্রীক্ষেত্রের দিকে 
আগাইয়া চলিয়াছেন। স্থির করিয়াছেন, প্রভু জগন্নাথের দর্শনাস্তে 
তীৰ্থে তীৰ্থে ঘুরিয়া বাকী জীবনটা কাটাইয়া দিবেন। 

কিন্তু গন্তব্য স্থলে যাওয়া আর তাহার ঘটিয়া উঠে নাই। পথে 
গুরুতর গীড়ায় আক্রান্ত হইয়া পড়েন। অবশেষে মুশিদাবাদ জেলার 
ব্রহ্মপুর গ্রামে আসিয়া বেশ কিছুদিন তাহাকে অবস্থান করিতে হয়। 

রোগমুক্তির পর এক ভক্ত পওহারী বাবার জন্য নদীতীরে একটি 
সাধনকুটির নির্মাণ করিয়া! দেন। বাবাজী পরমানন্দে এখানে সাধন 
ভজনে রত হইয়া পড়েন । 

প্রায় এক বৎসর কাল এ ভাবে অতিবাহিত হয়। এই অঞ্চলে বাম 
করার ফলে বাবাজী বাংলাভাষায় পারদর্শী হন। এ সময়ে চৈতন্ত- 
চরিতামৃত ও অন্যান্ বাংলা ভক্তিগ্রন্থ তাহার বড় প্রিয় হইয়া ওঠে। 

বাবাজীর অন্তরঙ্গ ভক্তের এতদিন তাহার জন্য ভারতের বিভিন্ন 
তীৰ্থে অনুসন্ধান চালাইতেছিলেন। হঠাৎ একদিন জানিতে পারা গেল, 
আুশিদাবাদ অঞ্চলে তিনি আত্মগোপন করিয়া আছেন। এসংবাদে 

ভক্তদের আনন্দের অবধি রহিল না, বহু সাধ্যসাধনার পর বাবাজীকে 
তাহার! গাজীপুরে কিরাইয়া আনিলেন। 


আশ্রমে ফিরিয়া আসার পর হইতে পওহারী বাবা আরও বেশী 
অন্তন্ম্বীন হইয় পড়েন। ভজন কুটির বা ভিতরকার আঙিনা ছাড়া 
অন্য কোথাও বড় একটা! অবস্থান করেন না। শুধু বিশেষ বিশেষ 
পুণ্যদিনে দুয়ার খুলিয়া তিনি বাহির হন, শত শত ভক্ত এই দিনটির 
জন্য উন্মুখ হইয়া থাকে। বাবাজীর দর্শনের জন্য আশ্রমের দ্বারদেশে 
ভীড় লাগিয়া যায়। 

কিছুদিনের মধ্যেই দেখা গেল, তিনি আর লোকলোচনের সন্মুখে 
মোটেই আসিতেছেন ন|। ধীরে ধীরে নিমজ্জিত হইয়! পড়িতেছেন 
নিস্তরঙ্গ অধ্যাত্ম-জীবনের গভীরে। 

এ সময়ে দীর্ঘদিন জনসাধারণ আর তাহার সাক্ষাৎ বা কোন 
সংবাদাদি পায় নাই। আশ্রমিক ভক্তদের কথায় কর্ণপাত না করিয়া 
লোকে ভাবিতে থাকে__হয় বাবাজী লীলা সম্বরণ করিয়াছেন, অথবা! 
তিনি আর এ আশ্রমে নাই। 

রুদ্ধদ্বারের অন্তরালে, মৃত্তিকা গোফার অভ্যন্তরে এ সময়ে বাবাজী 
একাদিক্রমে চার বৎসর অতিবাহিত করেন। তবে মাঝে মাঝে 


ক্ুপাপরবশ হইয়া ভিতর হইতেই অন্তরঙ্গ ভক্ত বা আগন্তক সাধকদের 
- লাথে কথাবার্তা বলিতেন। 


কয় বৎসর গুহাবাসের পর মহারাজ সেদিন দুয়ার খুলিয়া অঙ্গনে 
আসিয়া দাড়ান। সারা গাজীপুর অঞ্চলে আনন্দের বান ডাকিয়। উঠে। 


দর্শনের আকাজ্কায় অধীর হইয়া আশ্রম দুয়ারে জড়ে| হয় সহস্র সহস্র’ 


আবালবৃদ্ধ নরনারী । 


বাবাজী এ সময়ে ইচ্ছা প্রকাশ করেন, দেশ দেশান্তর হইতে. 
উচ্চকোটি সাধু মহাত্মাদের আমন্ত্রণ করিয়া আনা হোক এবং তাহার, 


আশ্রমে অনুষ্ঠিত হোক সমারোহপূর্ণ ভাণ্ডারা। 

ভক্তেরা সবাই মহ! উৎসাহী । মাস ছয়েকের মধ্যে আয়োজন 
সম্পূর্ণ হইয়া উঠে। রাজা ও জমিদার, কৃষাণ.ও' শ্রমজীবী সকলেই 
হাত লাগায় এই বিরাট কাজে। ভাণ্ডারার সঙ্গে শুরু হয় যজ্ঞ ও 
দানব্রত। "দূর দৃরান্ত হইতে সহস্র সহস্র সাধু সন্ত ও পুণ্যকামী দর্শক 
এখানে সমবেত হন। কুর্থা গ্রামে দেখা যায় এক অভুতপূর্বব দৃশ্ঠ । 

এই অনুষ্ঠানের মাধ্যমে পওহারীবাঁবা উত্তর ভারতের সর্ববশ্রেণীর 
সাধকদের মধ্যে পরিচিতি লাভ- করেন ৷ 


গাজীপুর অঞ্চলে সেবার চোরের খুব উপদ্রব। একদিন গভীর 
রাত্রে পওহারীবাবার আশ্রমেও একদল চোর প্রবেশ করে। দেওয়ালে 
সি'দ কাটিয়া! সবেমাত্র তাহার! ঠাকুর ঘরে পা দিয়াছে, থালাবাঁসন 
ঝুলিতে. পুরিতেছে, এমন সময় ভজন-গুহা ছাড়িয়া বাবাজী সেখানে 
আসিয়া উপস্থিত 

তাহাকে সন্মুখে দেখিয়া তে! ছুষ্টদের চক্ষুস্থির। দূর হইতে এই 
সর্ববজনমান্য মহাপুরুষকে ভয় ভক্তি তাহারাও যথেষ্ট করে। ভীত, 
লজ্জিত হইয়া তাড়াতাড়ি তাহারা বাসনপত্রগুলি নামাইয়! রাখিল। 
তারপর হুড়মুড় করিয়া ছুটিল দরজার দিকে । 

বাবাজী কিন্তু তস্করদের পলায়নের সুযোগ না৷ দিয়া তৎক্ষণাৎ 
দ্বার রুদ্ধ করিয়া দিলেন। যুক্তকরে, মধুর কণ্ঠে কহিলেন, “বাবা- 
সকল কৃপা ক'রে যদি এ কুটিরে এসেই পড়েছেন, এ দাস কিছুতেই 
. আপনাদের আজ নিরাশ হয়ে ফিরতে দেবে না। যা কিছু তৈজসপত্র . 
আছে, আপনারা ইচ্ছেমত নিয়ে যান। নইলে বুঝবো, এ দাসের 
কোন গুরুতর অপরাধ আছে, তাই সে আপনাদের সন্তুষ্টি বিধান করতে 
পারলোনা ৷? J / 

চোরেরা কিংকর্তব্যবিমূঢ় হইয়া গিয়াছে। বাবাজীর নির্দেশ 
অমান্ত করার সাহস তাহাদের নাই। আবার এই দেবপ্রতিম পুরুষের 
সম্মুখে, তাহার আশ্রমের দ্রব্যাদিই বা কিরূপে সরাইবে ? 

পওহারীবাবাও কিছুতেই আজ আমাদের ছাড়িবেন না, বারবার 
সকাতরে কত অনুনয় জানাইতেছেন । 

চোরের দল“আরো ভয় পাইয়া গেল। ভাবিল, তাইতো, শেষটায় 
বাবাজীর কণ্ঠম্বরে আশ্রমের লোকজন যদি জাগিয়! উঠে” তবে আর 

কাহারে! রক্ষা থাকিবেনা। 

অগত্যা তাড়াতাড়ি তাহারা ঘরের দ্রব্যাদি সব কুড়াইয়| নেয় 
এবং বাবাজীও সানন্দে দরজা ছাড়িয়! দেন । 

আশ্রমের বাহিরে আপিয়াই তক্করেরা৷ মাথার বোঝ। নামাইয্বা 
ফেলে। তারপর উদ্ধশ্বাসে পলায়ন করে অরণ্যের দিকে । এমন 
বিপদে জীবনে আর কখনে। তাহারা পড়ে নাই। 

এদিকে ব্যস্তসমস্ত হইয়া বাবাজীও ছুটিয়াছেন তাহাদের পিছে । 
কাতরকণ্ঠে কেবলি বলিতেছেন, “বাবা-সকল, এ দাসকে এমন অপরাধী 
ক'রে যাবেন না» আপনারা একবারটি ফিরে আনুন । দয়া ক'রে এসব 
সঙ্গে নিয়ে যান।» 

কিন্তু কে কাহার কথা শুনে? তন্করেরা ছুটিতে ছুটিতে তাঁহার 
দৃষ্টির বাহিরে চলিয়া! গেল। 


আর একদিনের কথা। কুটিরের এক প্রান্তে বসিয়া পওহারীবাবা 
ভজন করিতেছেন। হঠাৎ কোথা হইতে একটি ইছুর লাফাইয়া 
আসিয়া তাহার কীধের উপর বসে। এটিকে কোলে নামাইয়া আনিয়া! 
. সযতনে নিজদের লম্বা আলখাল্ল| দিয়া তিনি টাকিয়া দেন। সঙ্গে সঙ্গেই 
ফৌস ফৌস শব্দে আগাইয়া আসে এক ক্রুদ্ধ বিষধর সাপ। মুহুর্ত 
মধ্যে কণা উচাইয়া বাবাজী মহারাজকে উহা৷ দংশন করিয়া! বসে। 
সাপটি এ ইছুরের পশ্চাদ্ধাবন করিতেছিল। বাবাজী সেটিকে 
বস্তান্তরালে আশ্রয় দিয়াছেন তাই সে ক্ষিপ্ত হইয়া তাহাকে দংশন 
করিয়া ফেলিয়াছে। 

ছোবল খাওয়ার সঙ্গে সঙ্গেই পওহারীবাবা অচেতন হইয়া কক্ষ- 
EE 

মধ্যে ঢলিয়া পড়েন। মুমূর্ষু বাবাজীকে নিয়া আশ্রমে মহা সোরগোল 
পড়িয়া যায় । 

ওঝার চিকিৎসা, হোম পুজা সব কিছুই করা গেল, কিন্তু কোন 
ফল হইল না। ভক্তের! প্রাণপণে তাহার সেবা শুশ্রুঘ। করিতেছেন 
‘বটে, কিন্তু বাবাজী যে প্রাণে বাঁচিবেন এ ভরসা তাহাদের কাহারে! 
_ আই। 

দুইদিন জ্ঞানশুন্য অবস্থায় থাকার পর দেখা গেল এক অলৌকিক 
দৃশ্য! আপন! হইতেই ধীরে ধীরে তিনি নয়ন উন্মীলন করিলেন। 
সকলে সবিম্ময়ে লক্ষ্য করিলেন, বিষক্রিয়ার কোন চিহ্ছই তাহার 
দেহে নাই। পূর্বেকার মতই তিনি স্বাভাবিক ও সুস্থ মানুষটি । 
“মনে হয় যেন গভীর ঘুম হইতে এইমাত্র জাগিয়া উঠিয়াছেন। 

' ভক্তের এসম্পর্কে প্রশ্ন করিলে বাবাজী সবিনয়ে কহিয়াছিলেন, 
“সাপ-বাবার সত্যিই কোন দোষ নেই, এ দাস ইছুর-বাবাকে আশ্রয় 
দিতে গিয়েছিলো, তাইতো তিনি ক্রুদ্ধ হয়েছিলেন। তাছাড়া, ইনি 
তে আমার অশুভ কামনা নিয়ে আসেননি। এসেছিলেন পাহুন- 
বাঁবারপে__এক প্রিয় কুটুন্বেরই মত এসেছিলেন দীর্ঘদিন পরে। 
এ দাস এ দুদিন তার সেবা করেছে দেহের ভোগ দিয়ে। এবার তিনি 
স্বস্থানে চলে গিয়েছেন” 

ভক্তেরা অবাক বিস্ময়ে নির্নিমেষে, এই অদ্ভুতকর্ম্মা মহাত্মার দিকে 
ভাহিয়া রহিলেন। 


পওহারীবাব। ছিলেন একাধারে সিদ্ধ যোগী ও প্রেমিক মহাপুরুষ । 
সাধারণভাবে তাঁহার দেহে কোন ব্যাধির প্রকোপ দেখা যাইত না । 
'তবে কখনো কখনো কৃপাপরবশ হইয়া আশ্রিতদের রোগ তিনি নিজ 
দেহে আকর্ষণ করিয়া নিতেন এবং কিছুদিন তাহা নিবিবকার চিত্তে 
ভোগ করিতেন। 

এ সময়ে রোগের কথা উল্লেখ করিয়া বাবাজী কহিতেন, “এবার 

এই দাসকে কিছুকালের জন্য গুহার ভেতরে ঢুকতে হবে_ _পাহুন- 
বাবার ডাক এসে গিয়েছে!” 

দেহরোগকে প্রিয় কুটুম্ব জ্ঞানে সেবা করা ছিল তাহার অন্যতম 
ব্রত। এ সম্পর্কে তাহাকে বলিতে শুন! যাইত, “গৃহস্থাশ্রমীরা কুটু্বের 
সেবা যত্ন ক'রে ধন্য হয়। এই ব্যাধিও হচ্ছে তেমনি এক পাহুন বাঁ: 
কুটুম্ব বিশেব। এ কুটুম্বের সেবা ক'রলে শ্রীভবান সন্তষ্ট হন৷” f 

যোগশক্তি ও বৈষবীয় প্রেমৈশ্্য এই দুইয়েরই এক অপূর্ব 
মিলন ঘটিয়াছিল পওহারীবাবার সাধনজীবনে। তাই দেখা যায়, 
বিশিষ্টাদ্বৈতবাদী বৈষ্ণব সাধকরূপে তিনি পরিচিত থাকিলেও বিভিন্ন 
শ্রেনীর সাধক ও দর্শনার্থী তাহার আশ্রমে ভীড় করিত। তৎকালীন 
সমাজ ও ধর্মজীবনের বহু বিশিষ্ট নেতাই তাহার দর্শন ও উপদ্রেশ 
লাভের জন্য গাজীপুরে উপস্থিত হইতেন। ইহাদের মধ্যে ছিলেন 
কেশবচন্দ্র সেন, প্রতাপ মজুমদার, পণ্ডিত আদিত্যরাম, শিবনাথশাস্ত্রী, 
স্বামী বিবেকানন্দ প্রভৃতি দল ও মত নির্বিবশেষে সকল জিজ্ঞাস, 


মুযুক্ধু ও অধ্যাত্মরসপিপান্দু মানুষের হৃদয়েই পওহারীবাবা সিঞ্চন করিতেন 
তাহার কল্যাণবারি | 


স্বামী বিবেকানন্দের সাধনজীবনের গোড়ার দিকে পওহারীবাবার 
প্রভাব কিছুট। পতিত হইয়াছিল। এই মহাত্মার নিকট তাহার খণের' 
কথা স্বামীজী অকু্ঠভাবে স্বীকার করিয়া গিয়াছেন। 

১৮৯০ খৃষ্টাব্দের শীতকাল । এ সময়ে একদিন কাশী হইতে রওনা 
হইয়া বিবেকানন্দ গাজীপুরে পৌছিলেন। আগমনের প্রধান উদ্দেশ, 
বহুখ্যাত পওহারীবাবার দর্শন | 

উত্তর ভারতের সাধক সমাজে এই মহাত্মার তখন প্রচুর খ্যাতি । 
কিন্তু শুধু সাধুদর্শনের কৌতুহল নিয়াই স্বামীজী এখানে আসেন নাই” 
এই শক্তিধর মহাপুরুষের চরণতলে বসিয়া অমৃতময় জীবন লাভ কর 
যায় কিনা, তাহাও তিনি পরীক্ষা করিয়া দেখিতে চান। 

শ্রীরামকৃষ্ণের তিরোধানের পর হইতেই স্বামীজীর হৃদয়ে" 
ভ্বলিতেছে দুঃসহ বিরহের অনল । তাছাড়া, সাধন জীবনের স্থিতিও 
তখন অবধি অজ্জিত হয় নাই। চঞ্চল হইয়া উত্তর ভারতের মঠ মন্দির, 
তীর্থসমূহে বারবার এ সময়ে তিনি ঘুরিয়া বেড়াইতেছিলেন। পওহারী- 
. বাবাকে দর্শনের সঙ্গে সঙ্গেই স্বামীজীর অন্তরে জাগিয়া উঠিল দিব্য 
আনন্দের তরঙ্গ। মহাপুরুষের অসামান্য ব্যক্তিত, তাহার চরিত্রের: 
অন্ুপম মাধুরী ও সাধনৈশ্বধ্য এই নবীন সাধকের প্রাণমন কাড়িয়া 
নিল। 
গাজীপুরে দশ বার দিন অবস্থানের পরই এখানকার অভিজ্ঞতা 
সম্পর্কে কাশীর প্রমদাদাস বাবুকে স্বামীজী লিখিতেছেন ঃ বহু 
ভাগ্যফলে বাবাজীর সাক্ষাৎ হইয়াছে। ইনি অতি মহাপুরুষ বিচিত্র 
ব্যাপার এবং এই নাস্তিকতার দিনে ভক্তি এবং যোগের অত্যাশ্চর্ধ্য 
ক্ষমতার নিদর্শন। আমি ইহার শরণাগত হইয়াছি। আমাকে আশ্বাসও- ' 
দিয়াছেন, যাহা সকলের ভাগ্যে ঘটে না|» 
দক্ষিণেশ্বরের মহাসাধক শ্রীরামকৃষ্ণের কথা পওহারী বাবা আগে: 
হইতেই জানিতেন। এবার তাহার প্রধান শিষ্যাকে নিকটে পাইয়া তিনি 
পরম পুলকিত হইয়া,উঠিলেন। শুদ্ধসত্ব, তেজোদৃপ্ত, নবীন সাধক স্বামী 
বিবেকানন্দের পক্ষে বাবাজীর স্মেহ অধিকার করিতে দেরী হয় নাই। 
অল্লকাল মধ্যে উভয়ের মধ্যে এক অন্তরঙ্গ সম্পর্ক গড়িয়া উঠে । 
পওহারী বাবার মৃত্তিকা-গুহার সম্মুখে গিয়া স্বামীজী প্রায়ই 
উপবেশন করিতেন। সাধনা সম্পর্কিত নানা সমস্তার সমাধান এই 
বহুদশী মহাপুরুষের নিকট হইতে তিনি জানিয়া নিতেন। 
এক একদিন স্বামীজীর হৃদয়ে জাগিয়া উঠিত প্রবল আলোড়ন। 
তাইতো, প্রভু রামকৃষ্ণের এতো কৃপা, এতো স্নেহ তিনি লাভ 
করিয়াছেন। কিন্তু কই, অধ্যাত্মজীবনের পরম সম্পদ তো আজ অবধি 
তাহার করায়ত্ত হইল না? কোথায় মোক্ষপথ? কে দিবে তাহার 
পথ-সন্ধান ? 

অধ্যাত্মজীবনের স্থিতি হওয়ার আগেই গুরুর পরমাশ্রয় স্বামীজী 
হারাইয়াছেন। এবার কোথায় কাহার কাছে দিগ দর্শন মিলিবে, সেই 
চিন্তায়ই তিনি অধীর হইয়া! উঠিয়াছেন। 

আশার আলোক এক একবার অন্তরে ঝলকিয়া উঠে। উচ্চকিত 
হইয়া উঠেন_-তবে কি অবস্থান্তরের মধ্য দিয়া ঠাকুরই তাহাকে . 
গাজীপুরের এই মহাত্মার পদপ্রান্তে আনিয়া ফেলিয়াছেন? 

বড় দুর্ববার আকর্ষণ পওহারী বাবার। ভক্তি, যোগসামর্ধ্য আর 
জ্ঞানের অপরূপ সমন্বয় এই মহাপুরুষের সাধনায়। স্বামীজীর হৃদয়ে 
তীব্র আকাঙ্কা জাগিল, পওহারী বাবার চরণতলে বপিয়াই শুরু 
করিবেন তিনি মোক্ষসাধনা। বিশেষ করিয়া বাবাজীর কাছ হইতে 
নিগুঢ় যোগ সাধন গ্রহণ করিয়া হইবেন কৃতার্থ। 

প্রার্থনা নিবেদন করার সঙ্গে সঙ্গেই বাবাজী তাহার ভার নিতে 
' লম্মত হইলেন। কিছুদিন পরে যোগদীক্ষার নির্দিষ্ট দিন সমাগত হইল । 

্বামীজীর অন্যতম চরিতকার শ্রীসত্যেন্রনাথ মজুমদার এ সময়কার 
‘এক চিত্র দিয়াছেন,_ 

“গভীর নিশীথে স্বামীজী পওহারী বাবার গুহায় যাইবার জন্ত 
প্রস্তুত হইলেন। শ্রীরামকৃষ্ণ না পওহারী বাবা? এই কথা মনে 
উদয় হইবামাত্র তাহার হৃদয় দমিয়া গেল। বিহবল হৃদয়ে সংশয়- 
দন্বালোড়িত চিত্তে বিবেকানন্দ ভূমিতলে বসিয়া পড়িলেন। শ্ত্রীরাম- 
কৃষ্ণের অসীম কৃপা, গভীর ভালবাসা, সঙ্গেহ ব্যবহার, পর্যায়ক্রমে 
উদিত হইয়া তাহার ব্যথিত চিত্ত আত্মধিকারে ভরিয়া! উঠিল ! 

“সহসা তাহার অন্ধকারময় কক্ষ দিব্যালোকে উদ্ভাসিত হইয়| 
উঠিল। স্বামীজী অশ্রুসজল নেত্র তুলিয়া দেখিলেন, তাঁহার জীবনের 
আদর্শ দক্ষিণেশ্বরের সেই অদ্ভুত দেব-মানব সম্মুখে দাড়াইয়া ! তাহার 
উজ্জল আয়ত নেত্রঘয়ে স্নেহসকরুণ-ব্যথিত ভংসন!। বিবেকানন্দের 
বাকৃ্‌ক্ধুত্তি হইল না, প্রহরকাল প্রস্তরমুপ্তির মত ভূমিতলে বসিয়া ৃ্‌ 
রহিলেন। প্রভাতে শ্রীরামকৃষ্ণের এই অদ্ভুত দর্শন তিনি মস্তিষ্ধের 

দৌববল্য বলিয়া উড়াইয়া দিতে চেষ্টা করিয়া আগামী রজনীতে পুনরায় 
পওহারীবাবার নিকট যাইবার সঙ্কল্প করিলেন। সেদিনেও সেই 
পূর্ববদৃষ্ট জ্যোতির্য় মৃত্তি তেমনিভাবে তাহার সম্মুখে দাভ়াইয়া ৷ 
এইরূপে সপ্তবিংশতি দিবস অতিবাহিত হইলে পর, একদিন মর্ম 
বেদনায় ভুম্যবনুষ্ঠিত হইয়া আর্তন্বরে বলিয়া উঠিলেন, না আমি আর 
কাহারও নিকট গমন করিব না। হে রামকৃষ্ণ ! তুমিই আমার একমাত্র 
আরাধ্য» আমি তোমার ক্রীতদাস! আমার এ আত্মহারা দৌর্ববল্যের 
অপরাধ ক্ষমা করো, প্রভো !” 

শেষ পর্যন্ত এই যোগদীক্ষা গ্রহণ করা ঘটিয়৷ উঠে নাই, কিন্ত 
পওহারীবাবার পুণ্যময় সঙ্গ ও তাহার জ্ঞানগর্ভ উপদেশ তরুণ সাধক. 
বিবেকানন্দের জীবনে সেদিন এক বিরাট প্রভাব বিস্তার করে। 
অশান্ত হৃদয়ে আনয়ন করে শান্তির প্রলেপ ৷ 

স্বামীজীর একনিষ্ঠা শিষ্যা, নিবেদিতা এ সম্পর্কে লিখিয়াছেন, 
“ইনিই সেই সাধু ধাহাকে স্বামীজী চিরকাল শ্রীরামকৃষ্ণের নীচেই” 
আসন দিতেন। তথায় (গাজীপুরে) তিনি যে অমুল্যধন লাভ 
করিলেন, তাহা অপর সকলের সহিত একত্রে সম্তোগ করার জন্য তিনি 
ছুই মাস পরেই ফিরিয়া আসিলেন।” 


সাধন ভজনের নিষ্ঠার উপরই বাবাজী সর্ববাধিক গুরুত্ব আরোপ 
করিতেন। বলিতেন, “যন্‌ সাধন তন্‌ সিদ্ধি”__অর্থাং সিদ্ধি আর 
সিদ্ধির উপায়, এ দুই-ই সমান আদরের | শেষ বয়স অবধি তাহার, 
নিজ জীবনে এই তত্ব প্রতিফলিত হইতে দেখা গিয়াছে। 

ভক্তি-সাধনা ও যোগসিদ্ধির উচ্চ চূড়ায় আরোহিত বাবাজীর 
দিনচধ্যায়, ইষ্ট বিগ্রহের সেবা পূজায়, এক দিনের তরেও কোন ত্রুটি 
বা শৈথিল্য কেহ কখনো দেখে নাই। ইষ্টদেব রামচন্দ্রজীর পূজায় 
তাহার যে অপার নিষ্ঠা ছিল, তাত্রকুণড মার্জ্জনের মত নগণ্য কাজেও. 
সেই নিষ্ঠা ফুটিয়া উঠিত। 


ভারতের সাধক 
কুর্থার আশ্রমে দৃরদূরান্ত হইতে উপনীত হয় অগণিত মুমুক্ু 
-সাধক ও পুণ্যকামী দর্শনার্থী। আর বাবাজী থাকেন সাধনগুহার 
অভ্যন্তরে, গৃহপ্রাচীরের অন্তরালে উপবিষ্ট । সেখান হইতে মধুর কণ্ঠে 
সবাইকে উপদেশ বর্ষণ করেন। বলিতে থাকেন, “বাবা, তোমরা ষোল 
আন৷ বিশ্বাস করো গ্রীভগবানকে ৷ সব কিছুতে নির্ভর ক’রো তার 
ওপর, স্থির শান্ত হয়ে বসে থাকে| । মাজ্জীরী যেমন আপন স্মেহে তার 
শিশুকে টেনে নিয়ে যায়, তেমনি তিনিও নিয়ে যাবেন সবাইকে তার 
“নিরাপদ আশ্রয়ে ৷» 
সর্বব পাশ নাশ ন! হইলে সর্বময় প্রভুর দর্শন কখনো। মিলে না_ 
এই পরম তব্টি বাবাজী বারবার ভক্তদের সম্মুখে তুলিয়! ধরেন । 
ভাবগদগদ কণ্ঠে বলেন, “হৃদয়প্রভু ভগবান যে হচ্ছেন অকিঞ্চনের 
.ধন। তাদের কাছেই তিনি ধর! দেন, তুচ্ছতম জাগতিক বস্তুটি 
অধিকার করার ইচ্ছাকেও যার! দিয়েছে বিসর্জন। যারা নিজের 
আত্মাকে পর্য্যন্ত আমার বলে ভাবতে চায় না, চায় না এই বিশ্বপ্রপঞ্চের 
কোন কিছু-__তারাই প্রভুর পরমাত্মীয়।৮ 
আত্মত্যাগের উপমা৷ দিতে গিয়া পওহারী বাবা ভরতের কথা 
-টানিয়। আনিতেন। কহিতেন, “এ দাস লক্ষণের চাইতে ভরতের 
প্রেমভক্তিকে আরো! বড় বলে মনে করে। রামজী বনে যাচ্ছেন, 
লক্ষণ বলে বস্লেন__দাদাকে ছাড়া তিনি প্রাণে বাচবেন না। তিনিও 
বনবাসী হলেন। ভরতকে রাম আদেশ দিলেন, “তুমি আমার হয়ে 
‘রাজ্য পালন করতে থাকো” ভরত তখনি তা করলেন শিরোধাধ্য । 
বল্পেন__“বেশ, মহারাজ, তাই হবে। আপনার বিচ্ছেদে যদি আমার 
প্রাণও যায়, তবুও আমি এই কর্তব্য সাধনই করবো । আমার নিজের 
ইচ্ছেকে বিসর্জন দিয়ে আপনার ইচ্ছে অনুযায়ীই চালিয়ে যাবে৷ এই 
রাজত্ব । সকলের কটুক্তি সয়েই তা করবৌ।£ ভরতের এই ত্যাগই 
তে হচ্ছে আসল আত্মত্যাগ । তার সাধন ছিল উচ্চতম স্তরের_প্রভুর, 
ইচ্ছান্ুসারে নিজের সব ইচ্ছা তিনি দিয়েছিলেন বিপজ্জন।৮ 

পওহারী বাবা 


পওহারী বাবাকে একবার প্রশ্ন কর! হয়, “বাবাজী মহারাজ, 
আপনি ঈশ্বরপ্রাপ্ত মহাপুরুষ__যোগবিভূতিসম্পন্ন বিরাট সাধক। অথচ 


আপনি কেন রঘুনাথজীর পূজার খুঁটিনাটি নিয়ে, হোমকর্ম্ম ইত্যাদি 


নিয়ে, এত ব্যস্ত হয়ে পড়েন? আপনি সর্ববকর্থ্ের অতীত-_-আপনার 
কেন নবীন সাধকদের মত আচরণ 1» 

বাবাজী শান্ত্বরে উত্তর দিলেন, “সব সাধকই নিজের কল্যাণের 
জন্য কর্ম করবে, এট! আপনারা ধরে নিচ্ছেন কেন? একজন কি 
অপর কারুর জন্য কর্ম্ম উদ্যাপন করতে পারে না ?” 

নিরভিমানতার মূলকে পওহারী বাবা এমন করিয়াই উংপাটন 
করিয়াছিলেন যে, কাহাকেও সাক্ষাংভাবে উপদেশ দিতে বা শিষ্যত্বে 
বরণ করিতে সহজে তিনি রাজী হইতেন না। আচাধ্যের পদ বা 
মধ্যাদাকে সতর্কভাবে এড়াইয়া চল! ছিল তাহার চিরদিনের অভ্যাস। 
তবে কখনো কখনো কথা বা আলোচন! প্রসঙ্গে তাহার হৃদয়দার উন্মুক্ত 
হইয়া যাইত, আর আশেপাশে ছড়াইয়া পড়িত সাধনসমুজ্জল জীবনের 
‘রত্বরাজী । 

স্বামী বিবেকানন্দ একবার প্রশ্ন করেন, “বাবাজী, সাধন! ও সিদ্ধির 


“এই বিপুল এশ্বধ্য নিয়ে আপনি কেন জগতের কাছ থেকে এমন কারে 


লুকিয়ে থাকবেন? কৃপা ক'রে আপনি গুহ! থেকে বেরিয়ে আনুন, 
মানব সমাজে ছড়িয়ে দিন আপনার অমূল্য অবদান ।* 
বাবাজীর আননে খেলিয়া যায় চকিত হাসির ঝলক। স্বামীজীকে 


তিনি এক হাস্যরসাত্মক গল্প শুনাইয়। দেন__ 


একবার একটি দুষ্ট লোক গহিত কাজ করিতে গিয়া ধরা পড়ে। 
গ্রামের সবাই মিলিয়া জোর করিয়া তাহার কাণ কাটিয়৷ দেয়। 
লোকটির তো মহা বিপদ! এই কাটা কাণ নিয়! কোন্‌ লজ্জায় সে 
লোকালয়ে চলাফেরা করিবে? অবশেষে সে স্থির করিল, জনসমাজে 


আর থাকা নয়, এবার বসবাস করিবে কোন নিভৃত স্থানে । 


ব্যা্ত চম্মের আসন বিছাইয়া লোকটি বনের ধারে বসিয়। থাকে। 

আর কাহাকেও দেখিলে» চোখ বুজিয়া ধ্যান জপের ভান করে ও 
বল! বাহুল্য, এই মৌনী, কাণকাটা সাধুর খ্যাতি ছড়াইয়া পড়িতে দেরী 
হয় নাই। দূর দূরাস্ত হইতে দর্শনার্থীরা এই নির্জন বনে আসিয়। জড়ো 
হইতে থাকে । 

কয়েক বৎসর পরে এক ভক্ত যুবক সেখানে আসিয়া উপস্থিত হয় ! 
মৌনী মহাত্মার আশ্রয়ে থাকিয়া সে সাধন ভগ্ন করিতে চায় 
কোনমতেই এই উংসাহীকে নিরস্ত করা গেল না। 

কাণকাটা সাধু এবার তাহার মৌন ভঙ্গ করে। যৃদৃন্বরে যুবকটিকে 
বলে, “বৎস, কাল ভোরবেলায় অভীষ্ট তোমার পূর্ণ হবে. একখান! 
ধারালো ক্ষুর নিয়ে এখানে উপস্থিত হ'য়ো ৮ 

নির্দেখ মত যুবকটি পরদিন আসিয়! উপস্থিত । কাল বিলম্ব না 
করিয়া সাধু তাহাকে বনের এক নিভৃত কোণে নিয়! বায়। ধারালো? 
এক ক্ষুর দিয়! চকিতে ছেদন করে তাহার নাসিকা। তারপর সান্বনার 
সুরে কহিতে থাকে, “ওহে এই পন্থা অনুসরণ করেই আমি এই 
আশ্রমে দীক্ষিত হয়েছি। আজ তোমায় যেমন ক'রে দীন্ষণ দিলাম, 
তেমনি ক'রে তুমিও এবার হতে আর সবাইকে দীক্ষা দাও 1? 

যুবকটি ততক্ষণে লজ্জায় ক্ষোভে মাটিতে মিশিয়া গিয়াছে। চূড়ান্ত 
বোকামী সে করিয়াছে। কিন্তু এখন উপায়? কাহারো কাছে এই' 
নাস। কর্তনের কথ। খুলিয়। বল।রও যো নাই। 

কিছুদিন আত্মগোপন করিয়া থাকার পর সেও অপর সাধন” 
কামীদের এমনিভাবে দীক্ষা দিতে থাকে। অচিরে গড়িয়া উঠে একতুর 
বিস্তারী নাককাটা সাধুসন্প্রদায় -_ 

গল্প শেষ হয়। বাবাজী হাসিয়া স্বামীজীকে কহেন, “বাবা, এ 
দ্রীসকেও কি এমনিতর এক সম্প্রদায়ের প্রবর্তক হয়ে বসতে হবে (0 

স্বামীজী অনুযোগ দিয়া বলেন, “বাবাজী মহারাজ, ভগবৎ কৃপায় 
আপনি এমন বিরাট এশী শক্তির, এশী প্রেমের অধিকারী । তকে 
কেন প্রকাশ্যে জীবের কল্যাণে আপনি অবতীর্ণ হবেন না?” ; 

শাস্ত, দৃঢ় কণ্ঠে পওহারীবাবা উত্তর দেন, “বাবা কি তবে একথাটা 
ভাবতে পারেন না যে, শরীর-নিরপেক্ষ হয়েও একটা মন তার 
চারদিককার অগণিত মানব-মনকে প্রভাবিত করতে পারে? দেখতে 
পারে সত্যকার কল্যাণের পথ ?” 


১৩০৫ সনের 'চ্যৈষ্ঠমাস। রাত্রি সবে শেষ হইয়াছে। প্রত্যুষের 
আকাশ গাত্রে ধীরে ধীরে ফুটিয়া উঠিতেছে উদয়াচলের রক্তিম আভা । 
ভক্ত ও সেবকেরা গ্রাতঃক্লানের জন্য তোড়জোড় করিতেছেন। হঠাৎ 
দেখা গেল, আশ্রমের ভিতরকার যে প্রকোষ্ঠ প্রাচীর দিয়া ঘিরিয়া 
বাবাজী নিজেকে আড়াল করিয়। রাখিয়াছেন, তাহা হইতে প্রচুর ধূম 
নির্গত হইতেছে। 

সকলে মহ ব্যস্ত হইয়া পড়িলেন। অসতর্কতার ফলে ঘরে আগুন 
লাগে নাই তো ! 

ছুই একটি ভক্ত রাত্রি থাকিতেই শয্যা ত্যাগ করিয়াছেন । তাহারা 
কহিলেন, যে ঘর হইতে ধূম নির্গত হইতেছে তাহার পাশেই বাবাজীর 
ঠাকুর ঘর। সেখানকার চন্দন-ঘষা এবং পূজার আয়োজনের শব্দ 
তাহাদের কাণে আসিয়াছে। মনে হইতেছে, বাবাজী মহারাজ আজ 
বিশেষ কোন সঞ্কল্লিত পূজার অনুষ্ঠানে ব্যস্ত । আর সে কাজ শুরু 
হইয়াছে রাত্রি হইতে। তবে তিনি, যে নিরাপদে আছেন তাহাতে 
সন্দেহ নাই। j 

দেখিতে দেখিতে ধূমরাশি চারিদিকে ব্যাপ্ত হইয়া পড়ে। 
আশ্রসিকেরা আঙিনায় জড়ো! হইয়াছেন । গ্রাম হইতে বহু ভক্ত ছুটিয়া 
আসিয়াছে। সবারই চোখে মুখে আতঙ্কের ছায়া । বাবাজীর হোমের 
ধোয়া এ তো নয়। নিশ্চয়ই ভিতরে অগ্নিকাণ্ড শুরু হইয়াছে। 

পওহারীবাবার আদেশ ব্যতীত আশ্রমের অভ্যন্তরে কাহারো! 
. প্রবেশ করার যো নাই। কিন্তু বাবাজীর সেবক ও ভ্রাতুগ্পুত্র বদরী- 
প্রসাদ আর বেশীক্ষণ স্থির থাকিতে পাঁরিলেন না। পার্খস্থ গৃহের 

ভারতের সাধক 


ছাদে উঠিয়া তিনি নীচের দিকে দৃষ্টি নিক্ষেস করিলেন। সঙ্গে সঙ্গে 
অজানা আশঙ্কায় তাহার হৃদয় কীপিয়া উঠিল। একি! সার! পুজার 
গৃহই যে দাউ দাউ করিয়া জ্বলিয়া উঠিয়াছে। 

কিন্তু এ সময়ে বাবাজী মহারাজ কোথায়? তাহাকে তো দেখা 
যাইতেছে না! অগ্নিকুণ্ডের মধ্যে বিপন্ন হন নাই তো? 

বদরী প্রসাদ চীৎকার করিয়া কহিলেন, “মহারাজ আপনি কোথায় ? 
নিরাপদে আছেন তো? কৃপ। করে আমাদের একবার ভেতরে ঢুকতে 
আজ্ঞা দিন। এ আগুন এখনি নিভিয়ে ফেল্ছি।” 

কিন্তু বাবাজীর কোন সাড়াশব্দই নাই। বদরীপ্রসাদ উদ্ভ্রান্ত 
অবস্থায় বহির্বাটির আলিসার সম্মুখে পায়চারী করিতেছেন। কি 
করিবেন ভাবিয়া পাইতেছেন না। 

এমন সময়ে ভীত চকিত নেত্রে দেখিলেন, পওহারীবাবা ধীর 
পদক্ষেপে অঙনে আসিয়া দীড়াইয়াছেন। সগ্তন্নাত মহাপুরুষের দীর্ঘ 
কেশরাশি সারা পৃষ্ঠদেশে আলুলায়িত। যে আলখাল্লা দ্বারা দেহ সর্বব 
সময়ে আবৃত থাকে তাহা আজ উন্মোচন করিয়া কাধে ফেলিয়াছেন। 
কোমরে ছড়ানো রহিয়াছে কুশরজ্জুতে বাঁধা এক ফালি কৌগীন। 
অগ্নির আভায় উদ্ভাসিত হইয়া উঠিয়াছে বাবাজী মহারাজের মৃত্তি। 
সুঠাম, সমুন্নত দেহখানি ঘতে বিলেপিত হইয়া চক্চক্‌ করিতেছে। 
নির্বাক, নিষ্পন্দ হইয়া তিনি দাড়াইয়| আছেন। 
মহিমময় তাহার এ মৃত্তি। 

কমণ্ডলু হাতে নিয়া বাবাজী ধীরপদে অগ্নির লেলিহান শিখার 
নিকটে আসিয়া দীড়াইলেন। আকাশের দিকে কিছুক্ষণের জন্য 
করিলেন দৃষ্টিপাত। সন্মুখে আগাইতে যাইবেন এমন সময় সেবক 
বদনীপ্রসাদ দূর হইতে আকুলম্বরে কীদিয়া উঠলেন । 

একবারের জন্য তাহার দিকে দৃষ্টিপাত করিয়া বাবাজী অবলীলায় 
প্রবেশ করিলেন সেই দ্বলন্ত কক্ষে। 


সকলেই ব্যাকুলভাবে আগাইয়া আসিয়া দেখিলেন সে মর্মান্তিক 


বড় রহস্তাময়ঃ বড় 

পওহারী বাবা 


দৃশ্ঠ। কাহারো আর বাক্‌ক্ষুত্তি হইল না। প্রত্যক্ষদশীদের মুখে এই 
দৃশ্যের কথা শুনিয়! ভক্ত গগনচন্দ্র রায় লিখিয়াছেন__ 

“পঙ্হারী বাবা হোমকুণ্ডের সম্মুখে কম্বলের আসনে উত্তর মুখ 
হইয়া পদ্মাস্নযোগে মগ্ন আছেন ও তাঁহার পবিত্র দেহ অগ্রিশিখায় দগ্ধ 
হইতেছে। হস্তের অবলম্বন “আশা” কাণ্ঠের যোগদণ্ড, নিকটে স্থাপিত 
রহিয়াছে। চতুর্দিকে ঘুতের কলস ভাণ্ড, কর্পূর, ধূপধুনা এবং নানাবিধ 
হোমের দ্রব্য সকল সজ্জিত রহিয়াছে । ভক্ত ভূগুনাথ এই দৃশ্য 
দেখিবামাত্র অধীর হইয়া উচ্চৈঃস্বরে কীদিয়া উঠিলেন। তখন আরও 
অন্যান্য লোক সকল সেখানে গিয়।৷ উপস্থিত হইলেন। দেখিতে দেখিতে 
অহাযোগীর ব্রহ্মরন্ধ, বিদীর্ণ হইয়া গেল। পুরাকালের শরভঙ্গ খষি 
প্রভৃতির ন্যায় সাধনান্তে অভীষ্ট বস্তু লাভ করিয়। স্বকৃত হোমাগ্নিতে দেহ 
বিস্জনপূর্বক মহাযোগী মহাধামে চলিয়া গেলেন ।” 

মহাখত্বিকের জীবনযন্দ্র অনেকদিন আগেই পরিসমাপ্ত হইয়াছে । 
আত্মজ্ঞানের আগুনে সর্ববসংস্কার হইয়াছে ভন্মীভূত। এবার তাই 
নিজেই মরদেহটি নিজের রচিত হোমকুণ্ডে নিক্ষেপ করিলেন। 
জীবনলীলার উপর টানিয়। দিলেন চিরবিরতির যবনিকা। 

গাজীপুর অঞ্চলের সহস্র সহস্র মানুষ হারাইল তাহাদের এক 
পরমাশ্রয়কে। অগণিত ভক্ত ও সাধকের অন্তরে নামিয়া আসিল 
“শোকের কৃষ্ণছায়!। 

নান! তীর্থ ভ্রমণ করিতে করিতে ব্রহ্মচারী বেণীপ্রসাদ সে-বার 
রামেশ্বরে আসিয়। পৌছিয়াছেন। মন্দির-চত্বরে পা দিয়াই হৃদয় তাহার 
আনন্দে উৎফুল্ল হইয়া উঠিল । ভারতের শৈব সাধকদের এক মহাতীর্থ 
এই রামেশ্বর। দ্বাদশ জ্যোভিলিল্গের অন্যতম । দেবাদিদেবের ' এই 
পুণ্যময় প্রতীক দর্শনের ইচ্ছা বেণীমাধবের বহুদিন যাবৎ রহিয়াছে সে 
ইচ্ছা, এবার পূর্ণ হইল । 

আরে! মহা আনন্দের কথা-_ প্রভু রামেশ্বরের মন্দির ঘিরিয়া আজ 
সমারোহের অন্ত নাই। বিশেষ পুণ্যযোগ উপলক্ষে এক বৃহৎ মেলা, 
এখানে অনুষ্টিত হইতেছে। দূর দুরান্ত হইতে আসিয়াছে পুণ্যার্থী 
হাজার হাজার নরনারী। হাঁসি, আনন্দ, নাচ গানে চারিদিক ভরপুর! 
মাঝে মাঝে গগন কীপাইয়া জনসংঘ হইতে উিত হইতেছে রামেশ্বর 
মহাদেওজীর জয়ধ্বনি 

বৌপ্রসাদের মনপ্রাণ ভরিয়া উঠিয়াছে। ধুলা পায়ে তাড়াতাড়ি 
সোপান বাহিয়! উঠিয়া দেবদর্শন করিলেন। তারপর স্বান-ত্পণ শেবে 
মন্দিরের জগমোহনে গিয়। ঝসিলেন বিশ্রামের জন্য । 

ক্ষুধার উদ্রেক খুবই হইয়াছে, গতকাল হইতে এক টুকরা ফল বা 
একমুষ্টি অন্ন জোটে নাই। অযাচববৃত্তি অবলম্বন করিয়া আছেন, তাই 
কাহারো কাছে খাষ্য চাহিবেন না। যাহা করেন বাবা রামেশ্বর__এই 


ভাবিয়া দেয়ালে হেলান দিয়া বসিকেন। দেহ বড় শ্রান্ত, নয়ন শীত্রই; 
মুদিয়া আসিল। 


“বেনীপ্রসাদ, বেটা কাহে চুপচাপ ব্যয়ঠে ছয়ে হো? বহুৎ ভুখ লাগি: 
হায় না ?--শোনা গেল পাশের অলিন্দ হইতে 5স্ভীর কণ্ঠের আওয়াজ। 


থতমত খাইয়া! বৌপ্রসাদ নয়ন মেলিলেন। তাই তো, এ বিদেশ 

যোগী ত্রিপুরলিঙ্গ 
বিভূই-এ তাহার নাম ধরিয়া এমন করিয়া কে ডাকিল! ক্ষুধার্ত 
কিনা, সে কথাই বা এমন স্সেহভরে কে জিজ্ঞাসা করিতেছে ? 

এবার সম্মুখে আসিয়া দাড়ান এক বিরাটাকার উলঙ্গ সন্যাসী ৷ 
মানুষ নয়, এ যেন মৈনাক পর্ববত! বেশীপ্রসাদ বিস্ময় বিযূঢ় হইয়া 
চাহিয়া আছেন, মুখে একটি কথাও সরিতেছে না। 

সন্্যাসীর চোখে মুখে প্রসন্নতার ছাপ। কমগুলুতে হাত দিয়া! দুইটি 
সুপক্ক বেল বাহির করিয়া দিলেন। কহিলেন, “বেটা, ইহ্‌ ফল তো! 
পহলে খা লো।” 

ক্ষুধার তীব্রতা অস্বীকার করার উপায় নাই। তাছাড়া, এই 
ভীমাকায় সন্যাসীর প্রদত্ত বস্তু প্রত্যাখ্যান করার সাহসই বা কই ? 
বৌপ্রসাদ অঞ্জলি পাঁতিয়৷ ফল দুইটি গ্রহণ করিলেন। ভোজন শেষে 
শুরু হইল অন্তরঙ্গ আলাপ । সে আলাপের মর্ম এইরূপ £ 

“বেটা, তুমি আমায় চিনতে পারোনি, কিন্ত আমি তোমায় ঠিকই 
চিনেছি। আমি যে এই তীর্থে তোমার জন্যই এ ক'দিন অপেক্ষা 
ক'রছি। কাল তোমায় দীক্ষা দিয়ে তবে আমার ছুটি ৷” 

“কিন্তু বাবা, আপনাকে যে আমি চিনতে পারছিনে। কৃপা ক'রে 
আপনার পরিচয় দিয়ে এ অধমের কৌতুহল নিবৃত্ত করুন ।* 

“বেণীপ্রসাদ, কনৌজে তোমার বাড়ী কিন! ?» 

“আজ্ঞে, হ্যা ।” 

“তোমার পিতা জীবেশ্বর তেওয়ারীর কাছ থেকে হিমালয়-তরাই'র 
এক মহাত্মা তোমায় নিয়ে গিয়েছিলেন এতকাল তিনিই ছিলেন 
তোমার শিক্ষাগুরু। তাই নয় ?” 

“মহারাজ অন্তধ্যামী ! যা বলছেন তা ঠিক” 

“বিঠৌরে দেহত্যাগ করার সময় সেই মহাত্মা কি বলে যান নি, 

* তুমি রামেশ্বর তীর্থে পাবে তোমার দীক্ষাগুরুর সন্ধান, লাভ করবে 
ঈন্সিত দীক্ষা ?? 

বেণীপ্রদাদের সব মনে পড়িল । সন্যাসীর কথা বর্ণে বর্ণে সত্য । 

রামেশ্বরেই তো তাহার দীক্ষালাভের কথা। এ যে তিনি এতদিন 
ভুলিয়াই ছিলেন। কিন্তু কে এই ভীমভৈরবকান্তি সন্যাসী ! এত কথা 
ইনি কি. করিয়া জানিলেন? ইনি যে মহাশক্তিধরঃ তাহাতে সন্দেহ 
নাই। কিন্ত, ইনিই কি তাহার চিহ্নিত গুরু? ইহারই কাছে নিতে 
হইবে দীক্ষাবীজ? ইহাই কি ঈশ্বরের নির্দেশ? 
সন্যাসী এতক্ষণ দাড়াইয়া দাড়াইয়া মৃতু মধুর হাসিতেছিলেন। 
এবার কহিলেন, “বাচ্চা, তোমার শিক্ষাগুরু মহাত্মাজী আমায় সনির্ববন্ধ 
অনুরোধ জানিয়ে গিয়েছেন তোমায় আশ্রয় দেবার জন্য । কাল 
প্রত্যুষে রয়েছে অতি শুভ লগ্ন । সমুদ্রে স্নান ক'রে তুমি তৈরী থেকে! ॥ 
আমি তোমায় দীক্ষা দেবে |» 
পরদিন একদল প্রবীণ সন্যাসীর সমক্ষে বেণীপ্রসাদের দীক্ষা সম্পন্ন 
হইয়া গেল। সুগৌর সুঠাম তনু, তেজদীপ্ত এই তরুণ ব্রন্মচারীকে ঘে 
একবার দেখে, সে-ই বোধ করে অপূর্ব আকর্ষণ। অচিরেই তিনি 
মেলাপ্রাঙ্গণে পরিচিত হয়ে উঠেন! 
নবদীক্ষিত সন্্যাসীর নাম হইল ত্রিপুরলিঙ্গ স্বামী । 
পরদিন দীক্ষাদাতা সন্যাসী বেণীপ্রসাদকে এক নিভৃত স্থানে নিয়া 
গেলেন। প্রশান্ত স্বরে কহিলেন, “বেটা, এবার থেকে কিন্তু শুরু হলে! 
তোমার নূতন জীবন। যে বীজ তোমার সাধনসন্তায় রোপিত হ'লে, 
কালে তা হয়ে উঠবে মহীরুহ। একান্ত নিষ্ঠায় এই বীজ জপ ক'রে 
যাবে৷ যে নিগুঢ় সাধনপ্রণালী দেওয়া! হোল তা.মনপ্রাণ দিয়ে করবে 
অন্ুদরণ। আশীর্ববাদ ক'রছি, তুমি আত্মকাম হও |” 
রামেশ্বরের সেদিনকার এই ভীমকায় সন্যাসী হইতেছেন ভারত- 
বিশ্রুত মহাযোগী ত্রৈলক্গত্বামী। উত্তরকালে কাশীধামের সচল বিশ্বনাথ 
নামে যিনি পরিচিত হইয়া! উঠেন । 
রামেশ্বরের সেদিনকার মেলাক্ষেত্রে, বেণীপ্রসাদের কাছে স্বাসীজী 
নিজেই কৃপা করিয়া আসিয়! উপস্থিত হন। তরুণ সাধকের জীবনে 
এই মহাসন্যামী আবিভূতি হন এক চলমান এঁশী আশীর্ববাদরপে। 

যোগী ত্রিপুরলিঙ্দ . 
নব দীক্ষিত এই বেণীপ্রসাদ উত্তরকালে পরিচিত হন যোগী 
ত্রিপুরলিঙ্গ স্বামী নামে । ঢাকার উপকণ্ঠে, স্বামীবাগে অধিষ্ঠিত হইয়া 
এই মহাত্মা অৰ্ধ শতাব্দীরও উপর তাহার কৃপারশ্মি বিস্তারিত করেন, 
লীলাময় জীবনে প্রদর্শন করেন যোগবিভূতির অজস্র ইন্দ্রজাল। 
শত শত নরনারী তাহার কল্যাণ স্পর্শে উজ্জীবিত হইয়া উঠে, প্রাপ্ত 
হয় অধ্যাত্মলোকের দিগদর্শন | 


কনৌজের জীবেশ্বর তেওয়ারী ছিলেন এক মহা ভাগ্যবান ব্যক্তি । 
শীস্্রবিদ্‌ ও সাধননিষ্ঠ ব্রাহ্মণ বলিয়া তাহার খ্যাতি ছিল। বহু রাজ৷ 
মহারাজা তাহাকে গুরুর মত মান্য করিতেন। ইহাদের দান ও 
পৃষ্ঠপোষকতায় তেওয়ারীজীর সমৃদ্ধি দিনের পর দিন বাড়িয়া চলে। 
কয়েক লক্ষ টাকার ভূমসম্পন্তির তিনি অধিকারী হন। 

ভগবৎ-সাধনা, সামাজিক মর্যাদা ও বৈষয়িক সমৃদ্ধি, কোন দিক 
দিয়াই জীবেশ্বর তেওয়ারীর জীবনে অভাব কিছু নাই। লক্ষীমন্ত এই 
মানুষটির গৃহে পূজা অর্চনা, দানধ্যান সর্বদা লাগিয়াই আছে। কখনো 
কোন পুণ্যযোগ উপস্থিত হইলেই তেওরীজীর উৎসাহের সীমা 
থাকে না, পত্নী শিউ-পিয়ারীকে সঙ্গে নিয়া তীর্থধর্ম করিতে বাহির 
হইয়া! পড়েন। 

সেবার তীর্থরাজ প্রয়াগে মাঘমেলার উৎসব চলিয়াছে। কল্পবাস ও 
স্নান তর্পণ উপলক্ষে তেওয়ারী দম্পতি সেখানে গিয়া উপস্থিত ৷ 
হরিপিয়ারী তখন আসন্নপ্রসবা। কিন্ত তাহা হইলে কি হয়, পুণ্যের 
লোভ তাহার বড় প্রবল। এ সুযোগ তিনি ছাড়িতে রাজী নন। 

স্বামী স্ত্রী উভয়ে মিলিয়া স্থির করিলেন, ত্রিবেণী সঙ্গমে তাহার! 
একমাস কাটাইয়া আসিবেন। 

জপ তপ, স্নান তর্পণে পরম আনন্দে দিন কাঁটিতেছে। চারিদিকে 
সাধু সন্যাসী ও পুণ্যার্থার ভীড়। প্রতি জমায়েতে চলিয়াছে ভাগারার 
উৎসব হুল্লোড়। 

রোজকার পুজা পাঠ শেষ হইলেই জীবেশ্বর তেওয়ারী সাধুদের 
জমায়েত ও আখড়ায় মনের আনন্দে ঘুরিয়া বেড়ান। সেদিন হঠাৎ 
ঝুঁসির তটে এক পূর্ববপরিচিত মহাত্মার সাথে তাহার দেখা। ইনি 
এক বিশিষ্ট যোগী। বন্ুপূর্বেব, কি জানি কেন জীবেশ্বা তেওনারীর 
উপর তাহার কৃপাঘৃষ্টি পড়িয়াছিল। তাই এতদিনের ব্যবধানেও আজ 


অবধি তিনি তাহাকে ভুলিতে পারেন নাই । 


বিশ বংসর আগেকার কথা। কনৌজের প্রাসাদোপম ভবনে 
জীবেশ্বর একদিন বসিয়া আছেন। বয়স্তদের সঙ্গে চলিতেছে নান! রঙ্গ 
রসিকতা । এমন সময় জটাজুটধারী, তেজঃপুঞ্জকলেবর এই যোগী 
সেখানে আসিয়। উপস্থিত । দর্শনমাত্রেই মনে হইল, ইনি এক উচ্চ 
স্তরের মহাতআ। | 

জীবেশ্বর সসম্মানে তাহার অভ্যর্থনা করিলেন। বিশ্রাম ও স্সান- 
তর্পণের পর পুরী মালপোয়া সহযোগে তাহাকে পরিতোষপূর্ববক 
ভোজন করানো হইল । 

যোগীবরের নিয়ম আছে, কোথাও তিনি রাত্রিবাস করেন না। 
সেইদিনই সন্ধ্যায় সবাইকে আশীষ জানাইলেন, তারপর প্রস্তুত 
হইলেন স্থান ত্যাগের জন্য । 

বিদায়ক্ষণে তেওয়ারীজী যুক্তকরে কহিলেন, “বাবা, আমার পরম 
সৌভাগ্য, আপনার মত মহাত্মার সেবার সুযোগ পেলাম। কিন্ত মনে 
আমার অভিলাষ জেগেছে, আপনাকে বড় রকমের কিছু ভেট 
দিই। শিউঞির কৃপায় বিভ্তবিবয়ের আমার অভাব নেই। আপনি 
এ থেকে কিছু গ্রহণ ক'রে আমায় কৃতার্থ করুন। আমার ইচ্ছে, 
আপনার সেবার জন্য একটা আশ্রম তৈরী ক'রে দিই। এজন্য জমি- 
জমা, টাকাকড়ি যা প্রয়োজন, হুকুম করুন ৷? 

যোগী হাসিয়া কহিলেন, “তেওয়ারী, বেটা, পরমাত্মা তোমার 
মঙ্গল করুন। ধনের প্রকৃত সদ্যবহার তুমি ক'রতে চাও, এতো ভাল 

যোগী ত্রিপুরলিদ 
কথা কিন্তু বেটা, আশ্রম বানিয়ে একটা বড় সংসারের ঝামেলা আমি 
কেন পোহাতে যাবো, বলতো? তবে হ্যা, তোমার কাছ থেকে দান 
আমি কিছু নেব। কিন্তু যখন তা চাইবো, দেবে তো ?৮ 

“বাবা, শিউজীর নামে শপথ ক'রে বলছি, আপনাকে আমার 
অদেয় কিছুই নেই। কি আপনি চান, দয়া কারে বলুন» 

“এখন নয় বেটা, সময় এলে আমার ভিক্ষের কথা আমি জানাবে । 
‘পরে তোমায় আমায় আবার সাক্ষাৎ হবে। তখন জানাবো আমার 
ইচ্ছা । আর সে ইচ্ছা পুরণ করার মত শক্তিও পরমাত্মা তোমায় 
দেবেন ৷» 

অতঃপর বনপথের ঘনায়মান অন্ধকারে যোগী ধীরে ধীরে অদৃশ্য 
হইয়া গেলেন। 

ইতিমধ্যে দীর্ঘ দিন কাটিরা গিয়াছে । তেওয়ারীজীর ভাগ্যে 
-মহাত্মার দর্শন লাভ আর হয় নাই। এতদিন পরে আজ হঠাৎ ত্রিবেণী 
সঙ্গমে তাহার সাক্ষাৎ পাইয়া পণ্ডিতের আনন্দের সীমা রহিল না। 
সোৎসাহে তাহাকে নিজের আবাসে নিয়া আসিলেন। পাছ্যঅধ্য দিয়া, 
সন্ত্রীক ভক্তিভরে করিলেন অভ্যর্থনা । 

যোগীবরের চোখমুখে ফুটিয়া উঠিল প্রসন্নতার দীপ্তি। আশীর্বাদ 
-জ্ঞাপনের পর কহিলেন, “বেটা, দেখতে পাচ্ছি, তোমরা মঙ্গলমত 
আছো, বেশ আনন্দেও রয়েছে” 

যোগী একবার হরপিয়ারীর দিকে তীকাইলেন। তারপর স্মিত 
হাস্তে কহিলেন “জীবেশ্বর, তোমায় একটা সুখবর আমি আজ দেবো । 
আমার মাঈজী পূর্ণগর্ভা। এই তীর্থরাজ প্রয়াগেই পরমাত্মার কৃপায় 
তিনি এক সুলক্ষণযুক্ত পুত্র প্রসব করবেন। এ পুজ্র হবে অসামান্য 
যোগবিভূতিসম্পন্ন মহাপুরুষ । আগামী পরশু মৌনী অমাবস্তার স্নান। 
এ দিনই মাঈজীর কোল জুড়ে আসবে সেই শিশু ৷” 

্বামী-্ত্রী উভয়ে আনন্দে অভিভূত হইয়া পড়িলেন। সাষ্টাঙ্গ প্রণত 
হুইলেন মহাত্মার চরণতলে । 

অতঃপর মহাত্মা যাহা বলিলেন, তাহা শুনিয়া পণ্ডিত জীবেশ্বর ও 
হরপিয়ারী চমকিয়া উঠিলেন। 

প্রশান্ত স্বরে তিনি কহিলেন, “বেটা তোমার বোধহয় মনে আছে, 
বহু বংসর আগে কনৌজে যখন আমাদের সাক্ষাৎ হয়, তখন তুমি 
আমায় ধনরত্র ভেট দিতে চেয়েছিলে। একটা আশ্রম‘ বানিয়ে দিতে, 
উৎসাহ দেখিয়েছিলে ।” 

তেওয়ারী যুক্তকরে কহিলেন, “হ্যা মহারাজ, আমি সে সব কথা! 
আজে ভুলিনি” 

“আমি তখন বলেছিলাম, তোমার এ ভেট আমি পরে নেব ॥। 
এবার সময় হয়েছে, বেটা। তোমার নবজাত পুত্রকে আমি ভেটরূপে 
গ্রহণ করতেচাই। এই জন্যই প্রয়াগতীর্ঘে আমার আগমন । আশা! 
করি তোমার মত ধর্ম্মনিষ্ পণ্ডিত ব্রাহ্মণ তার কথার খেলাপ করবে 
না। এই পুত্র তুমি আমার কাছে উৎসর্গ করবে। একে আমি গড়ে 
তুলবো আমার যোগসাধনার উত্তরাধিকারীরপে ৷” 

সন্যাসী চলিয়া গেলেন। পণ্ডিত জীবেশ্বর ও হরপিয়ারীর মন৷ 
বার বার ছুলিতে লাগিল আশঙ্কায় ও নিরানন্দে। 

উভয়ে শিবজীর আরাধনা করিয়াছেন, শিবকল্প পুত্র কামনা 
করিয়াছেন। ভগবৎ কৃপায় এবার যদিই বা সে আশা পূর্ণ হইতে 
যাইতেছে, ভাগ্য তাহাতে বাদ সাধিতে চায়। এমন সন্তান লাভ 
করিয়াও তাহাকে ধরিয়া রাখিতে পারিবেন না? এ ছুখ যে কোথাও, 
রাখার ঠাই নাই। 

সন্ন্যাসীর কথা বারবার তাহাদের মনে আলোড়ন তুলিতে থাকে, 
কোন সাস্তুনাই খুজিয়া পান না। 


শুভ লগ্নে হরপিয়ারী দেবী মৌনী অমাবস্যার দিন এক অনিন্যানুন্দর 


শিশুপুত্র প্রসব করেন। ইহার অব্যবহিত পরেই মহাত্মা কয়েকটি, 
শিশ্তুসহ সেখানে আসিয়া উপস্থিত হন। 


২১৮ 

নবজাতককে কাছে আনা হইলে মহাত্মা জীবেশ্বরকে কহিলেন,. 
“বেটা, গীতার সেই .পুণ্যশ্রোকটি স্মরণ কর-_শুচিনাং শ্রীমতাং গেহে 
যোগত্রষ্টাভিজায়তে। এ শিশু পুর্ববজীবনে ছিল এক বিশিষ্ট যোগী । 
তোমার ঘরে সে জন্ম নিয়েছে বটে, কিন্তু ভোগৈশবর্য্যের মোহে কোন 
দিনই জড়িয়ে পড়বে না। গৃহস্থাশ্রমে এ শিশুকে রাখতে যেয়োনা, 
তাতে এর কল্যাণ হবে না৷ । আর শোন, বেটা। তোমার কাছ থেকে 
আজ আমি এই শিশুকেই দান হিসাবে নিতে এসেছি । আমার হাতে 
একে সঁপে দাও । পূর্ব প্রতিশ্রুতি পালন কর ।” 

একদিকে সত্য পালন, ধর্ম্মরক্ষা । অপর দিকে" পুক্রন্সেহ। পত্বীর, 
অশ্রুসজল নয়নের দিকে তাকাইঘ়া তিনি আরো বিপদে পড়িলেন। 
কিন্ত উপায় কি? অগ্নিশিখাতুল্য এই সন্যাসীকে প্রত্যাখ্যান করার 
মত সাহস তাহার নাই। তাছাড়া, সারা জীবন একনিষ্ঠভাবে যে খর্ম্মকে 
আকড়াইয়। ধরিয়া আছেন, আজ সে ধর্ম হইতে কি করিয়া বিচ্যুত. 
হইবেন? 

নিজের মনকে তিনি দৃঢ় করিলেন, পত্নীর কোল হইতে শিশু পুত্রকে 
টানিয়া নিয়া, স্থাপন করিলেন সন্ন্যাসীর অঙ্কে 

এক দৃষ্টে শিশুর দিকে কিছুক্ষণ তাকাইয়! থাকিয়া মহাত্মা তাহাকে 
আশীর্বাদ করিলেন । জঙ্গী সন্ন্যাসী শিষ্যদের ক হইতে ধ্বনিত হইল 
পরমাত্মার মহিমাস্চক স্তবগাথা । 

কিছুক্ষণ পরে মহাপুরুষ এই শিশুকে পণ্ডিতের কাছে ফিরাইয়া 
_দিলেন। কহিলেন, “আজ থেকে এর ওপর তোমাদের কোন অধিকারই- 
রইল না। সন্যাসজীবনের জন্য, সর্ববত্যাগী যোশীজীবনের জন্য, চিরতরে 
এ শিশু চিহ্নিত হ'য়ে থাকলো । তবে আজ তোমাদের কাছেই একে 
আমি গচ্ছিত রেখে গেলাম । সময় হলেই বৈদিক সংস্কারাদি ক'রে 
একে আমার কাছে নিয়ে যাবো । 

সন্্যাসীর! প্রস্থান করিলেন। জীবেশ্বর ও হরপিয়ারী কা 
দাড়াইয়| রহিলেন চিত্রাপিতের মত। 


২১৯৯, 

প্রয়াগ সঙ্গমের উৎসব ও ধর্ম্ানুষ্ঠান সব শেষ হইয়া গেল। এবার 
"পণ্ডিত জীবেশ্বরকে কনৌজে ফিরিতে হইবে । তখনকার দিনে গোশকট 
ছাড়া অন্য কোন ভাল যানবাহন ছিল না। মালপত্র ও লোকলক্কর নিয়া 
‘সুইটি গাড়ীতে তিনি রওনা হইলেন। ৃ 

ছুই ধারে গহন বন, মধ্য দিয়া চলিয়াছে অপরিসর দীর্ঘ পথ। 
'গোঁশকট ধীরে ধীরে আগাইয়া চলিয়াছে । 

রাত্রির অন্ধকার ক্রমে ঘনাইয়া আসিল। শিশুটিকে কোলে নিয়া 
হরপিয়ারী দেবী নিদ্রায় ঢলিয়া পড়িলেন। তেওয়ারীজীর চোখে কিন্ত 
"ঘুম নাই। এই বনপথে চোর ডাকাতের বড় ভয়, তাই তাহাকে সারা 
'রাতই জাগিয়। থাকিতে হইবে । 

মাঝে মাঝে তাহার কাণে আসিতেছে গাড়োয়ান, বরকন্দাজদের 
কথাবার্তা। কেহ বলিতেছে, “রাত্রে কিন্তু এ পথে চল! বড় কঠিন, 
ছধর্ধ ডাকাতেরা বনের ঝোপঝাড় হতে কখন যে ঝাঁপিয়ে পড়ে 
ঠিক নেই৷» কেহবা আস্ফালন করিতেছে, “রেখে দে তোর কথা ! 
কত ডাকাত দেখেছি, লাঠির চোটে ঢি'ট্‌ করেছি কত ব্যাটাকে। 
ভয় কি রে? রোহিলখণ্ডিয়াদের চাইতে কনৌজবালা কি 
কমজোর ? 

কিছুক্ষণ পথ চলার পরই হঠাৎ শোনা গেল হা-রে-রে-রে বিকট 
চীৎকার । নিমেবমধ্যে লাঠিবল্লমধারী ডাকাতের! পণ্ডিতের গাড়ী 
ঘিরিয়া ফেলিল। 

রোহিলখণ্ডয়াদের হটাইবে বলিয়া যে ভৃত্য ও বরকন্দাজেরা, 
বাহ্বান্ফোট করিতেছিল তাহারা বীরত্ব প্রকাশের আর সুযোগ পায় 
নাই। গাড়ীর মৃতু ঝাঁকুনির ফলে অনেকেই তন্দ্রায় ঢুলিতেছিল, 
'অতকিত আক্রমণে আর লাঠিসোটা ধরার অবসর পায় নাই। ফলে 
মুহুর্তে তাহারা ধরাশায়ী হইল। 

ডাকাত সার্দারকে ডাকিয়া! জীবেশ্বর কহিলেন “গ্যাখো, মারামারি 
খত্তাধস্তির কোন দরকার নেই।, আমাদের কাছে ৷ কিছু টাকাকড়ি 


ৰ২* 

আছে, এখুনি তা দিয়ে দিচ্ছি। কিন্তু বাবা, আছে অতি যৎসামান্তাই ৷ 
প্রয়াগতীর্থে একমাস বাস ক'রেছি সব যে প্রায় খরচ হয়ে গিয়েছে, 
যা আছে__এই যে, নিয়ে যাও ৷» 

টাকাকড়ির বটুয়া সর্দারের হাতে তুলিয়া দিয়া পণ্ডিত আবার: 
কহিলেন, “বাবা, তোমাদের কাছে আমার একটা অনুরোধ । সঙ্গে 
রয়েছে একটি নবজাত শিশু । তার জন্য পথে হয়তো! কিছু কেনাকাটার 
দরকার হতে পারে। সম্ভব হলে, এজন্য হু’ চারটে টাকা আমায়, 
তোমরা দিয়ে যেও ৷» 

“কই, দেখি তোমার বাচ্চাকে?” দস্থ্যস্দার আগাইয়! যায়। 
পর্দা সরাইয়া মশালের আলো ফেলিতেই চোখে পড়ে এক সুগৌর, 
সুঠাম শিশু। দেখিলে নয়ন ফিরানো যায় না। 

ডাকাতসার্দারের মন ভিজিয়া যায়। সঙ্গীদের দিকে ফিরিয়া বলিতে 
থাকে “ওরে, এ বামুন বড় ধান্মিক। আর চেয়ে দ্যাখ. এই শিশুর. 
দিকে। এ যেন এক দেবশিশু। নাঃ-_বামুনের কোন লোকসান করা 
ঠিক হবে না। তোরা সবাই যা৷ কিছু নিয়েছিস্, সব ফিরিয়ে দে। 
দুরের পথ ওদের যেতে হবে, এ বাচ্চাটার যেন কোন রকম অন্থুবিধা, 
না হয়।” 

তেওয়ারীজী ও তাহার সঙ্গীরা এতক্ষণে হাফ ছাড়িয়া বাচিলেন। 
যাওয়ার সময় এক ডাকাত সহাস্তে কহিয়া গেল, “ওরে, তোদের, 
ভাগ্য দেখছি খুব ভাল। এই বাচ্চাটাকে দেখেই, কি জানি কেন, f 
সর্দার হঠাৎ বদলে গিয়েছে। নইলে কেউ প্রাণ নিয়ে ঘরে ফিরতে 
পারতিস্‌ নে। বাচ্চাটা সত্যিই পয়মন্ত ।* 

কয়েক দিন পর কনৌজে ফিরিয়া আসিয়! সকলে স্বস্তির নিশ্বাস 
ফেলিলেন। 


জীবেশ্বর তেওয়ারীর প্রথম ছুই পুত্রের নাম_জীবনারায়ণ ও. 
জীবরাম। নবজাত কনিষ্ঠ পুত্রের নাম রাখা হইল বেণীপ্রসাদ। 


২২১ 


ভারতের সাধক 


শুভক্ষণে তাঁহার জন্ম। বাশি নক্ষত্রের বিচার করিয়া দেখা গেল 
শক্তিধর পুরুষ বলিয়া সে খ্যাত হইবে। যদি গৃহে থাকে ও বৈষয়িক 
কর্মে লিপ্ত হয়, তবে সে বিপুল বিত্ত বিভবের অধিকারী হইবে । আর 
অধ্যাত্মজীবন গ্রহণ করিলে অর্জন করিবে অপরমেয় যোগসিদ্ধি। 
অসামান্য মহাপুরুষ বলিয়া সে গণ্য হইবে । j 
পুজের বয়স পাঁচ বৎসর হইলে তেওয়ারীজী তাহার বিদ্যারস্ত 
করাইলেন। বৈদিক সংস্কার করাইয়া যথাসময়ে বেণীপ্রসাদের 
উপনয়নও দেওয়া হইল । | - 
বেদ পুরাণে ব্যুৎপত্তি তেওয়ারী বংশের বড় বৈশিষ্ট্য । তাই 
গৌড় হইতেই ছেলেদের অধ্যয়নের উপর জীবেশ্বর জোর দেন। কিন্তু 
বালক বেনীপ্রসাদকে নিয়াই যত গোল। বইপত্র নিয়া এক দণ্ডও 
দে বসতে চায় না । সারাদিন ঘুরিয়৷ বেড়ায় বন-জঙ্গলে আর নদীর 
তীরে তীরে। 
এই সময়ে সেদিন তেওয়ারীজীর গৃহে আপিয়া দর্শন দেন পূর্বৰ 
পরিচিত সেই যোগীবর। সেই যে তাহার সহিত সাক্ষাৎ ঘটিয়াছিল, 
তারপর দশ বৎসর কাটিয়। গিয়াছে। মহাপুরুবের আর কোন সংবাদ 
এযাবৎ পাওয়া যায় নাই। দর্শনমাত্র স্বামী স্ত্রী তাহাকে অভ্যর্থন। 
করিলেন। পাগ্ অর্ঘ্য ভক্তিভরে দিলেন । 
মনে মনে উভয়েই কিন্তু প্রমাদ গণিতেছেন। তীর্ঘরাজ প্রয়াগে 
বসিয়। যে প্রতিশ্র্মতি যোগীবরকে দেওয়া হইয়াছিল, এবার তাহাই 
তিনি উত্থাপন করিয়া ন! বসেন। 
বালককে ন্নেহাশীষ জানাইয়া মহাত্মা জীবেশ্বরকে কহিলেনঃ 
“পুলের লেখাপড়া কিরূপ চল্ছে বল? তুমি নিজে পণ্ডিত, নিশ্চয়ই 
তার বিদ্যাভ্যাসের কোন ক্রটি হতে দাওনি ৮ 
“না মহারাজ, এ ছেলেকে নিয়ে আমি মহীসম্কটে পড়েছি, গ্রন্থের 
পাত৷ সে খুলতেই চায় না। সময় নষ্ট ক'রে হেলায় খেলায় ।” 
যোগীর আননে ফুটিয়। উঠে মৃদু মধুর হাস্ত। কহেন, গতেওয়ারী। 


২২২ 


যোগী ব্রিপুরলিঙ্গ 


"পুত্রকে এ পরিবেশে রেখে তুমি মানুষ করতে পারবে না। এখানকার 
সান্গুব সে কিন্তু মোটেই নয়। আমি স্থির করেছি, এবার বেশীপ্রসাদকে 
নিয়ে যাবো আমার আশ্রমে । প্রকৃতির কোলে বেড়িয়ে__অরণ্য, 
পাহাড়, উপত্যকায় ঘুরে ঘুরে লাভ ক'রবে সে আত্মপরিচয়। পণ্ডিত, 
তোমার ভয় নেই, লৌকিক জীবনে যে শান্্রবিগ্ার প্রয়োজন, আমার 
কাছে থেকে তাও সে অজ্জন ক'রতে পারবে 1৮ 
জীবেশ্বর ও হরপিয়ারী বজ্রাহতের মত নিশ্চল হইয়া রহিলেন। 
একি মর্মাভেদী কথা তাহারা শুনিতেছেন ! 
যোগার মুখভাব কঠোর হইয়া উঠিল। কহিলেন, “জীবেশ্বর তুমি 
ব্রাহ্মণ সন্তান, ধৰ্ণ্নিষ্ঠ আচার্য্য । যে প্রতিজ্ঞা আমার কাছে করেছিলে, 
তা কি আজ বিস্মৃত হলে, বৎস ?” { 
তেওয়ারীজী মুহূর্তে মন শক্ত করিয়া ফেলিলেন। ধর্ম্মপালন তাহার 
জীবনের প্রধান ত্রত। না প্রতিজ্ঞা ভঙ্গ কোনমতেই ইনি করিবেন 
না। কহিলেন, প্রভু, “আপনার ইচ্ছাই তবে পূর্ণ হোক। এ পুত্র আজ 
থেকে আপনারই হোল ৷” 
যোগীবর বেণীপ্রসাদকে নিকটে ডাকিলেন। স্মেহভরে কহিলেন, 
“বেটা, আমার সাথে যাবে তো তুমি? যেখানে আমরা যাচ্ছি, সে 
‘এক অপরূপ জায়গা ৷ স্বেচ্ছামত তুমি বেড়াবে বনে জঙ্গলে, উধাও হবে 
প্রান্তরে পাহাড়ে, দেখবে রঙ-বেরঙের পাখী আর বনের হরিণ। 
পর্ণকুটিরে আমরা বাস করবো আর গাইবো ভগবানের নাম৷” 
বলিতে বলিতে প্রসন্ন মধুর হাসিতে মহাত্মার আনন উজ্জল হইয়া 
উঠিল। বালকের ণিরে স্থাপন করিলেন তাহার কল্যাণ হস্ত তারপর 
-ক্ষণপরে নয়ন ছুটি মুদিলেন। 
কি ইন্দ্রজাল আছে এই যোগীর স্পর্শে কে জানে। চঞ্চল বালক 
“বেণীপ্রসাদ মুহূর্তে নিশ্চল হইয়া যায়। অন্তরসত্বায় জাগিয়া উঠে পূৰ্ব্ব 
জন্মাঞ্জিত সাত্বিক: সংস্কার । ভাবাবিষ্ট অবস্থায় যোগীবরের দিকে 
এনিনিমেষে সে চাহিয়া থাকে। 


২২৩ 


ভারতের সাধক 

স্বাভাবিক অবস্থা ফিরিয়া আসিলে যোগীবরের চরণে লুটাইয়ট 
পড়ে। নিবেদন করে, “প্রভু, আপনার আশ্রমেই আমি যাবো, কৃপা 
ক'রে আজই আমায় নিয়ে চলুন ৷”? 

অতঃপর বালক জননীর কাছে ছুটিয়া বায়, নান! প্রবোধবাকো' 
তাহাকে শান্ত করিতে থাকে । 

পিতার সত্যরক্ষার জন্য পুজও কৃতসঙ্কক্প। তাই যে সন্ধ্যাসীর 
অনুসরণের জন্য সে ব্যাকুল হইয়াছে। হরপিয়ারীর আপত্তি করার 
আর কোন উপায় রহিলন।। সাশ্রনয়নে বিধির নির্ববন্ধকে তিনি মাথঠ 
পাতিয়া নিলেন। 

তেওয়ারী-ভবন অন্ধকার করিয়া, সবাইকে কাঁদায় রাখিয়া বালক: 
বেনীপ্রসাদ সেইদিনই যোগীবরের আশ্রমে চলিয়া গেল । 


বড় রমণীয় এ আশ্রম। চারিদিকে পাহাড়ে পাহাড়ে সবুজের 
ঢেউ। কুটিরের সম্মুখ দিয়া বহিয়া চলিয়াছে কলনাদিনী স্রোতস্বিনী 1 
ভোর হইতে না হইতেই রোজ পাখীর কাকলিতে ধ্বনিত হয় পরম 
. প্রভুর বন্দনা গান। মুগ্ধ কুরঙ্গের মত বেশীপ্রসাদ এ গান কান 
পাঁতিয়। শোনে, এ স্বীয় দৃণ্তপটের দিকে চাহিয়া থাকে। মন কোথায় 
উধাও হইয়া যায়। 
এই বৃদ্ধ যোগীর স্নেহ ভালবাস! যেমনি মধুর, তেমনি অপাধিব ৮ 
চঞ্চল বেণীগ্রসাদকে এক দৃঢ় বন্ধনে বাঁধিয়া ফেলে ৷ 
প্রাতঃক্সানের পর যোগীবরের সেবা পরিচর্যা কিছুটা তাহাকে ৷ 
করিতে হয়। তারপরই শুরু হয় ছুটাছুটি। প্রাণবন্ত চঞ্চল বালক 
কখনো বনের পশুপাখীর মধ্যে করে বিচরণ কখনো বা পাহাড়ীদের 
সাথে তীরধন্ু নিয়! খেলায় মত্ত হয়। 
প্রকৃতির কোলে, সহজ আনন্দময় পরিবেশে, বেদীপ্রসাদ বাড়িয়া 
উঠিতে থাকে। ধীরে ধীরে শুরু হয় যোগীবরের অধীনে তাঁহার লি 
ও সাধনা। শাস্ত্র পাঠের সাথে প্রাপ্ত হয় মহাত্মার সাধন উপদেশ ? 
২২৪ 


যোগী ত্রিপুরলি্গ 


যোগ-অভ্যাসের মধ্য দিয়া ধীরে ধীরে তাহার আত্মিক জীবনের উন্মেষ 
ঘটিতে থাকে । 

আশ্রমের এই নিভৃত জীবনের বেণীপ্রসাদের প্রায় এগারো! বৎসর 
অতিবাহিত হয়। 

অসামান্য মেধা এই তরুণের । একবার যাহা কিছু সে কাণে শুনে, 
স্মৃতিপটে অক্ষয় হইয়া থাকে। উদ্ভাবনী বুদ্ধি ও বিচার বিশ্লেবণও 
তাহার বিশ্ময়কর। অনায়াসে যে কোন শাস্ত্রবিদ্‌কে সে পরাস্ত করিতে 
পারে। পুজ্রপ্রতিম ছাত্রের এই কৃতিত্ব দর্শনে যোগী মহ! পুলকিত 
হইয়া উঠেন । 

বেণীপ্রসাদ অনেকদিন দেশ ছাড়া । মহাত্মার স্েহচ্ছায়ায় বসিয়া 
পরম আনন্দে তাহার দিন কাটিতেছে, কিন্ত এক একদিন সে বড় 
উন্মন হইয়া উঠে। মনে পড়ে পিতামাতা ও আত্মপরিজনের কথা, 
খেলার সাথীদের মধুর স্মৃতি মাঝে মাঝে মনের কোণে উকি দেয়। 
কনৌজের আবাল্য পরিচিত ঘরবাড়ী, পথঘাটের ছবি, মন উতল 
করিয়। তোলে । 

সেদিন সন্ধ্যার অন্ধকারে আশ্রমের বারান্দায় বসিয়া দেশের কথাই 
সে ভাবিতেছিল। মন ক্রমে ভারাক্রান্ত হইয়া উঠিল। 

এ ভাবাস্তর যোগীবরের দৃষ্টিকে ফাকি দিতে পারে নাই। সন্গেহে 
বালককে কাছে ডাকিয়া কহিলেন “বেটা, আমি ভাবছিলাম, দু'এক 
দিনের ভিতরই তোমায় নিয়ে কনৌজে যাবো । অবশ্য, তুমি যদি 
ইচ্ছে কর আজও আমরা রওন! হতে পারি। আমার দিক দিয়ে প্রস্তুত 
হতে কোন অন্ুবিধা নেই, দণ্ড কমণ্ডলু হাতে উঠিয়ে নিলেই হ’ল। 
কি বল, আজই যাবে?” 

বেণীপ্রসাদ সানন্দে ঘাড় নাড়িলেন। সেই দিনই উভয়ে পদব্রজে 
রওনা হইলেন কনৌজের পথে । 


এতদিন পরে পুত্রকে ফিরিয়া পাইয়া জীবেশ্বর ও হরপিয়ারীর 


ভাঃ সাঃ (৬) ১৫ ২২৫ 


ভারতের সাধক 
আনন্দের অবধি নাই। বারবার মহাস্মার কাছে তাঁহার! কৃতজ্ঞতা 
জীনাইতে লাগিলেন। 
আরে! আশ্বাসের কথ! শোনা গেল মহাত্মার মুখে । প্রসন্নমধুর 
কঠে তিনি কহিলেন, “জীবেশ্বর, তোমার পুজের ত্রহ্মচর্ধাত্রত 
উদ্‌যাপিত হয়েছে। এবার তাকে গার্হস্থ্য আশ্রমে প্রবেশ করতে 
হবে । তুমি মনোমত পাত্রীর সন্ধান কর, তার বিবাহ দাও ।” 
ইহার চাইতে সুসংবাদ আর কি হইতে পারে? পণ্ডিত দম্পতি 
আনন্দে অভিভূত হইয়া পড়িলেন 
একটু থামিয়। যোগী আবার কহিলেন, “আমার সেই পুরোনো 
কথাট। কিন্ত তোমরা! দুজনেই স্মরণ রেখো । বৌশীপ্রসাদের জীবন 
সংসারধর্শ্ম পালনের জন্য নয় । আরো! বৃহত্তর দায়িত্ব নিয়ে এশীকর্ন্মের 
ভার নিয়ে সে এসেছে। কিছুদিন তাকে সংসার করতে হবে, তবেই 
ক্ষয় হবে প্রারন্ধের ভোগ । তারপর যথাসময়ে এসে আবার আমি 
তাকে নিয়ে যাবো । যোগ সাধনার পথে প্রাপ্ত হবে সে পরমাক্মার 
সাক্ষাকার। জীবেশ্বর! তুমি শাস্্রবিদ, ধর্ণনিষ্ঠ, সর্বেবাপরি পিতা 
হিসাবে বৌপ্রদাদের প্রকৃত কল্যাণকামী। এ ভরসাতেই তাকে আমি 
তোমার গৃহে রেখে যাচ্ছি ।» 
মহাত্মা সেই দিনই কনৌঞ্জ ত্যাগ করিলেন। যাওয়ার সময় 
বৌপ্রসাদকে বলিয়া ' গেলেন, “বেটা, আমি কয়েক বৎসর হিমালয়ে 
পরিব্রাজন করবো । আমার সঙ্গে শিগ্যীর তোমার সাক্ষাৎ হবে না। 
এবার কিছুদিন তুমি গৃহস্থাশ্রমে বাম কর, তারপর সময় হলে আমি 
তোমায় আহ্বান জানাবো |” 
বেশীপ্রসাদের নয়ন অশ্রুদজল হইয়া উঠে। যুক্তকরে মহাত্মা 
মিনতি জানান, “প্রভু কৃপা ক'রে আমায় যদি আশ্রয় দিয়েছেনই” 
আবার ত! থেকে বঞ্চিত করছেন কেন? আবার আমায় আশ্রমে 
ফিরে যেতে দিন, নয়তো! আপনার সঙ্গে নিয়ে নিন» 
নানাভাবে তাহাকে প্রবোধ দিয়! যোগী স্থানত্যাগ করিলেন। 

বৎসর খানেকের মধ্যে বেণীপ্রদাদের বিবাহ হইয়া গেল। পত্নী 
শঙ্গাদেবীর বয়স তখন এগারো বংসর। দেখিতে যেমন স্ুপ্রী তেমনি 
সুলক্ষণা । তদুপরি আপন সরল স্বভাবে অল্পকালের মধ্যে সকলেরই 
অন তিনি জয় করিয়া নিলেন। 

বৎসরের পর বংসর গড়াইয়া৷ যায়। পিতা, মাতা, ভাই বন্ধুদের 
মধ্যে বৌীপ্রসাদের দিন ভালই কাটিতে থাকে। পত্নীর রূপগুণের 
তুলনা নাই, স্বামীর জীবনকে তিনি মধুময় করিয়া তুলিলেন। 

কয়েক বৎসর পরের কথা। হঠাৎ সেদিন পণ্ডিত জীবেশ্বরের গৃহে 
শোনা গেল নারীকণ্ঠের আনন্দ কলরব ও হুলুধ্বনি। বেনীপ্রসাদের 
স্ত্রীর কোলে আবির্ভূত হইয়াছে এক অনিন্দ্যনুন্দর শিশু। 

পৌন্রমুখ দর্শন করিয়া জীবেশ্বর আনন্দে উৎফুল্ল হইলেন। ধনী ও 
গণ্যমান্য লোক বলিয়া সে অঞ্চলে তিনি সুপরিচিত। তাই পদমর্যাদা 
অনুযায়ী উৎসব আড়ম্বর না করিলে চলিবে কেন? পুজা-অর্চনা, 
মাঙ্গলিক অনুষ্ঠানের সঙ্গে পণ্ডিত ভবনে দেখা গেল নৃত্যগীত ও 
পান ভোজনের সমারোহ । 

বেণীপ্রসাদ কেন যেন এই উৎসবে উৎসাহের সহিত যোগ দিতে 
পারিতেছেন না। মন তাহার কেবলই উধাও হয় সেই শান্তিময় নিভৃত 
আশ্রমে । গহন অরণ্য আর তরঙ্গায়িত পাহাড়ের চূড়া হাতছানি দেয় 
বারবার। মনে পড়ে কল্যাণকামী যোগীবরের কথা। কৃপা করিয়া! 
তিনি আশ্রয় দিয়াছেন, দিয়াছেন নিগৃঢ় সাধন । সর্বেবাপরি এই মহামুক্ত 
পুরুষ তাহাকে বাঁধিয়াছেন মমত্ব ও প্রেমের বন্ধনে । সে স্বর্গীয় জীবনের 
স্মৃতি, সে প্রেম-মধুর আম্বাদ একটি দিনের তরেও বেণীপ্রসাদ ভুলিতে 
পারেন নাই। ও 

আজ কেবলই তাহার মনে জাগে প্রশ্নের পর প্রশ্ন_তিনি কি 
দিব্য জীবনের পথ হইতে বিচ্যুত হইয়াছেন? সংসারের মোহপাশ কি 
আষ্টেপৃষ্ঠে তাহাকে বাধিয়া ফেলিতেছে? নবজাত পুক্র কি তাহার এক 
'নুতনতর বন্ধন ? 


২২৭ 


ভারতের সাধক 


'.. অলীক, প্রপঞ্চময় সংসারজীবন নিয়া তিনি আনন্দে মাতিয়াছেন” 
গড়িতেছেন একের পর এক মায়া-সৌধ। কোথায় ইহার শেষ? 
কোথায় পরম মুক্তি ? কে বলিয়া দিবে সন্ধান ! 

্রন্মবিদ্‌ মহাত্মার অপার করুণা তিনি পাইয়াছিলেন। নিজ দোষে 
তাহা হারাইয়। বসিয়াছেন। অযথা নিপতিত রহিয়াছেন এই বিষয়কুপে । 
নাঃ! *এ অসহনীয় অবস্থার অবসান তাহাকে ঘটাইতেই হইবে । ঘর- 
সংসার ছাড়িয়। বাহির হইয়! পড়িবেন, খুঁজিবেন যোগীবরকে । নিবেন 
তাহার একান্ত শরণ । 

কিন্তু তাই বাকি করির। হয় ? মহাত্। যে নিজেই নির্দেশ দিয়া 
গিয়াছেন__প্রারন্ধ খণ্ডন না হওয়া অবধি বেণীপ্রসাঁদকে সংসারের 
ভোগ ভূগিতেই হইবে। তাহার ইজিত ছাড়া তো এক পা নড়িবার 
উপায় নাই । তবে উপায়? 

মর্মান্তিক দহনে বেদীপ্রসাদ পুড়িয়া মরিতেছেন, কাতরভাবে 
প্রার্থনা জানাইতেছেন, “হে প্রভূ, এ সঙ্কটে আমায় উদ্ধার কর। দাও 
তোঁমার আলোক সন্কেত। বাঁচাও আমার প্রাণ ।” 

সেই দিনই গভীর রাত্রে বেনীপ্রসাদ এক স্বপ্ন দেখিলেন, পাইলেন 
প্রত্যাদেশ। এ প্রত্যাদেশেরই মধ্য দিয়া তাহার জীবনে দেখা দিল 
নূতন পট পরিবর্তন । J 


জ্যোভির্শয়, দিব্য মৃত্তি তাহার সম্মুখে দণ্ডায়মান! বেণীপ্রদাদ 
শিহরিয়। উঠিলেন। একি? ইনি যে তাহারই সেই পরমারাধ্য যোগী, 
তাহার শিক্ষা-গুরু ! 

গিয়রে দাড়াইয়া মহাত্মা কহিতেছেন, “বেণীপ্রসাদ, বেটা, আর 
কতকাল এই তাম ঘুমে কাটাবে? ভোগবিলাসময় জীবনের আস্মাঁদ 
তো৷ কতই পেলে, কিন্তু তাতে কি প্রকৃত শান্তি এসেছে? অমৃত কি 
লাভ ক'রতে পেরেছে৷? সাবধান ! পুত্রমুখ দর্শন করার পর আরো 
কিন্তু জড়িয়ে পড়বে মায়ার বন্ধনে। ওঠো, জাগো । এবার বন্ধন কেটে 

বেরিয়ে এসো । অমূল্য সময় নষ্ট হয়ে যাচ্ছে, আর এক মুহূর্ত দেরী 
করোনা, বেটা!” 

কথা কয়টি বলার পরই স্বপ্ণে দৃষ্ট এই মূর্তি ধীরে ধীরে কোথায় 
মিলাইয়া যায়। 

বারবার বেনীপ্রসাদের মানসপটে ভাসিয়া উঠে যোগীবরের প্রশান্ত 
যুত্তি। কাণে বাজে সেই দৃপ্ত ক্স্বর। সেই তপোবন আর আশ্রমের 
স্মৃতি কেবলি তাহাকে হাতছানি দিয়া ডাকে । 

রাত্রির এই স্বপ্ন বেনীপ্রদাদের নংসার-জীবনকেও করিয়। তুলিয়াছে 
এক স্বপ্ন বিশেষ । দৃষ্টিসমক্ষে সব কিছুই হইয়া পড়িয়াছে অলীক, 
শৃন্যগর্ভ। মুমুক্ষার আকুতি হৃদয়ে তুলিয়াছে হাহ্যুকীর। 

প্রভাত হইতে না হইতেই বেীপ্রসাদ পিতার কাছে গিয়া উপস্থিত 
হন। করজোড়ে বর্ণনা করেন স্বপ্ন বৃত্তান্ত । আরো! কহেন, “বাবাঃ এই 
্বগ্রাদেশকে আমি গ্রহণ ক'রেছি মহাত্মার নির্দেশরপে ৷ নিজের দিক 
দিয়ে, মনে আমার কোন দন্দ্ব নেই। আমি আজই গৃহত্যাগ করবৌ। 
মহাত্বার সন্ধানে যাবো তার আশ্রমে । ঘরসংসার করা আর আমায় 
দিয়ে চলবে ন1। বিদায় নেবার আগে আপনার চরণধূলি আমায় 
একবার দিন 1” 

একি মর্মান্তিক কথা পুত্রের! বিষাদখিক্ন পিতা চিত্রীপিতের মত 
দ্াড়াইয়া আছেন। জননী শুনিয়াছেন সব কথা । আর্তস্বরে কেবলি 
কাদিতেছেন, আর নয়নজলে বক্ষ ভাসিয়। যাইতেছে। 

পুত্রের সংকল্প কিন্তু টলিবার নয়। কহেন, “আমি ঘর ছেড়ে আজ 
যে আশ্রয়ে যাচ্ছি, তা তোমাদের অজানা নয়। যোগীবরের স্নেহ আর 
আনীর্ববাদ থাকবে আমার রক্ষা কবচ হ'য়ে। ভগবানের কৃপা সতত : 
ঝরবে মাথায় । তবে জামার জন্য তোমরা কেন কেঁদে ভাসাচ্ছো৷ ?” 

জনক জননীর মুখে কোন কথা সরিতেছে ন|। নিশ্চল হইয়া 
তাহার! দীড়াইয়া আছেন । 

উভয়ের চরণে প্রণাম করিয়! বেণী প্রসাদ কহিলেন, “আজ আমার 

মহা৷ শুভদিন। ঈশ্বরভজনের পথে, মুক্তির পথে, আমি পা বাড়াবে । 
গোপনে, সবার অলক্ষ্যে আমি যেতে চাইনে। তোমাদের আশীর্বাদ 
আর কল্যাণ কামনা নিয়েই যাবো! । . শান্ত মনে আমায় বিদায় দাও ৷” 
অতঃপর আসিলেন পত্নীর কক্ষে । গঙ্জাদেবীর কাণে এই দুঃসংবাদ 
পৌছিতে দেরী হয় নাই। রুদ্ধ কান্নায় বুক তাহার ফাটিয়া যাইতেছে । 
বেণীপ্রসাদ কহিলেন, “গঙ্গা, সবই তুমি শুনেছে! । তুমি আমার 
ধর্মপত্থী আদর্শ স্ত্রী। আমার এ ধর্ম্মজীবনের পথে তুমি আন্তরিক 
সাহায্য দেবে, চরম ত্যাগ স্বীকার ক’রবে, তা জানি। আমার এই 
ঘর সংসার, আর এই সন্তানের ভার আজ থেকে তোমার উপর ন্যস্ত 
রইলে।। আমার কল্যাণের কথা ভেবে আমায় যেতে দাও, সঙ্কল্প সিদ্ধ. 
করতে দাও ।” 
শোকাচ্ছন্ন! গল্গাদেবী মুচ্ছিতা হইয়া পড়েন, আত্মপরিজনের মায়া 
কাটাইয়া বেণীপ্রসাদ একবস্ত্রে আপিয়। দাড়ান রাজপথে । পিছনে 
পড়িয়া থাকে জনক জননীর দীর্ঘশ্বাস, আর পত্নীর হৃদয়ভেদী কান্না ও 
অশ্রুজল ! 
ঘোগীবরের সহিত সাক্ষাতের জন্য বেণীপ্রসাদ অধীর । দ্রতপদে 
প্রান্তরের পর প্রান্তর অতিক্রম করিয়া চলিয়াছেন। বেল! ক্রমে 
বাড়িয়া উঠিল। হীটিয়| হাটিয়া ক্লান্ত হইয়া পড়িয়াছেন। পথের ধারে 
একটি অশ্বখ গাছের ছায়ায় বিশ্রাম করিতে বদিলেন। তারপর কখন 
যে ঘুমাইয়! পড়িলেন, হুস নাই। 
হঠাৎ কাহার আহ্বানে বেণীপ্রসাদ জাগিয়া উঠিলেন। নয়ন 
মেলিতেই তাহার সারা অঙ্গে খেলিয়! গেল বিস্ময় আর আনন্দের ঢেউ। 
একি! যাহার উদ্দেশে আজ ছুটিয়া বাহির হইয়াছেন, তিনিই যে 
সশরীরে সন্মুখে উপস্থিত। 
প্রণত শিষ্যকে যোগী আশীর্ব্বাদ জানাইলেন, কহিলেন “বেটা, 
তোমার ব্ৰহ্মানন্দ লাভ হোক্‌। ভালই হয়েছে, তুমি ঘর ছেড়ে এবার 
বেরিয়ে পড়েছে ৷ কিছুদিন হ’লে! আমার অন্তরেও জেগেছিলো 

তোমার সঙ্গে সাক্ষাৎ করার ইচ্ছা । গ্যাখো, পরমাত্মার কৃপায় তা 
কেমন. পুরণ হয়ে গেলো ।” 

যোগীররের কমগুলুতে ছিল একটি কন্দমূল। খোসা ছাড়াইয়া 
বেনীপ্রসাদকে তখনি খাইতে দিলেন। তাহার ক্ষুধা মিটিবার পর 
উভয়ে বনপথ দিয়! আগাইয়া চলিলেন। 

এ আশ্রমে বৌপ্রসাদ বেশ কিছুদিন অবস্থান করেন। মহাত্মার 
কৃপায় নিগৃঢ় যোগসাধনার কয়েকটি বিশেষ পদ্ধতি তাহার আয়ত্ত হয়। 
প্রবীণ মহাপুরুষের কৃপায় উচ্চতর তত্বসমূহ ধীরে ধীরে অন্তরসতায় 
উদ্ভাসিত হইয়া উঠে । 

এখানে পরমানন্দে কিছুকাল অতিবাহিত করার পর মহাত্মার 
সঙ্গে শুরু করেন তিনি তীর্থপর্ধযটন। 


নানা তীর্থ দর্শন করার পর উভয়ে সেদিন কানপুরের কাছে 
বিঠৌরে আসিয়া উপস্থিত হইয়াছেন ৷ পুতসলিল! গঙ্গা সমুখ দিয়া 
তর্‌ তরু করিয়া বহিয়া চলিয়াছে। স্থানটি বড় রমণীয়, পরিবেশও 
শান্তিপূর্ণ । আশেপাশে রহিয়াছে একদল সাধুর আস্তানা। 

নদীতীরে, এক বিব্ববৃক্ষের তলে মহাত্মা তাহার দণ্ড কমণ্ডলু 
নামাইয়। রাখিলেন। বিশ্রামের পর বেণীপ্রসাদকে কহিলেন, “বেটা 
তোমায় একটা কথা বলছি, মন দিয়ে শোন। সংসারে অনেক ঘুরে 
বেডিয়েছি। বয়সও আমার ঢের হয়েছে। এ দেহের ভার আর বইবার 
ইচ্ছে নেই। এবার আমি এই মরদেহ ত্যাগ ক'রে যাবো । তোমায় 
আমার যা দেবার ছিল তার বীজ রোপণ করে গেলাম । এখন থেকে 
নিজেই তুমি অভীষ্ট সাধনের পথে এগুতে পারবে । আমার অদর্শনে 
শুধু শুধু কাতর হয়োনা, বেটা। স্মরণ রাখবে আমি তোমার সাথেই 
সর্ববদা আছি।” 

বেনীপ্রসাদ বড় মুষড়িয়। পড়িলেন। একি মর্ম্মভেদী কথা তাহার 
আশ্রয়দাতার মুখে ! যাহার জন্য ঘর সংসার, আত্মপরিজন সব কিছু 

ছাড়িয়া আসিয়াছেন তিনিই বদি অন্তহিত হন, তবে কোন্‌ অবলম্বন নিয়া 
আর বাঁচিয়। থাকিবেন ? 
" কীদিতে কীদিতে গুরুদেবের চরণে তিনি লুটাইয়া পড়িলেন। 
মহাত্মা প্রশান্ত স্বরে প্রবোধ দিয়া কহিলেন, “বেটা, তুমি অধীর 
হয়োনা। ভয় নেই। যিনি তোমার অধ্যাত্ম জীবনের ভার নিতে পারেন, 
ব্রন্মসাক্ষীৎ করাতে পারেন; এমন মহাসমর্থ গুরু শীঘ্রই সিলবে। 
তিনিই দেবেন তোমায় সন্যাস দীক্ষা। চৈতন্তময় মন্ত্র প্রাপ্ত হবে তার 
কাছে। নিগুঢ় যোগনাধন দিয়ে এগিয়ে নেবেন তিনি পরম প্রাপ্তির 
দিকে। দাক্ষিণাত্যে, রামেশ্বর ভীর্থে হবে তোমার সে সৌভাগ্যোদয়। 
তা ছাড়া, উন্তরখাণ্ডের এক মহাযোগীও হবেন তোমার অভীষ্ট লিদ্ধির 
প্রধান সহায়। শোক ত্যাগ কর, বেটা । আমার শেষকৃত্যের উদ্যোগ 
আয়োজন কর, এখানকার সাধু মহাপুরুষদের জানাও আমার আসন্ন 
বিদায়ের কথা।৮ 
বেণীপ্রসাদ তখনি ছুটিরা বাহির হন সাধুদের আস্তানার দিকে। 
এ সংবাদ শোনামাত্র একদল প্রবীণ তাপস সেখানে আদপিয়! উপস্থিত 
হন। মহাত্বার শযা। সকলে ঘিরিয়। দাড়ান । 
 সম্সেহে বেণীপ্রসাদকে কাছে ডাকিয়া যোগীবর তাহার শিরে হস্ত 
স্থাপন করেন, দেন আন্তরিক আশীর্বাদ। অতঃপর আসনে বনিয়া 
ধীরে ধীরে নিমজ্জিত হন মহাসমাধিতে । সমবেত সাধুদের বেদমন্ত 
ধ্বনির মধ্যে পরিত্যাগ করেন মরদেহ । 
তরুণ সাধক বৌপ্রসাদ শোকে মুহামান হইয়া পড়েন, ছুই নয়নে 
অশ্রর বাঁধ ভাঙ্গিয়! যায়। কয়েকদিন পরে তিনি কিছুটা! বৈধ্য ধারণ 
করেন এবং মহাত্মার নির্দেশ স্মরণ করিয়! বাহির হইয়া পড়েন দক্ষিণ 
ভারতের পথে। 
এই পর্যটনের কালেই রামেশ্বর তীর্থে তিনি দর্শন পান ঘোগীবর 
ব্ৈলিঙ্ম্বামীর। শক্তিধর এই মহাত্মার কাছে দীক্ষা নিবার কলে জীবনে 
ঘটে মহা রূপাস্তর। তাহার সনযাস-নাম হয়-_তরিপুরলি্গ স্বামী । 

ত্রৈলিঙ্স্বামী শিবকল্প মহাযোগী ৷ স্বেচ্ছায়, স্বতন্ত্র পুরুষ ৷ নির্দিষ্ট 
কোন আশ্রম বা মণ্ডলী গঠন করা বা তথায় অবস্থান করার ইচ্ছা 
তাহার কোন কালেই নাই। মুক্ত-বিহঙ্গের মত যত্রতত্র ঘুরিয়া৷ বেড়ান” 
তুই এক নিন কোথাও কাটানোর পরই আবার হন ভ্রাম্যমাণ। ছুই 
তিন দিনের মধ্যেই তিনি রামেশ্বর ত্যাগ করেন। বিদায়ের কালে 
ত্রিপুরলি্গকে কহেন, “বেটা, অব. তুম পরিব্রাজন করতে রহো। চিন্তা 
মং করো । আখেরমে সব মিল যায়গা 1? 

গুরুর আজ্ঞ। শিরোধাধ্য করিয়া ত্রিপুরলিঙ্গ দক্ষিণের অন্যান্য 
তীৰ্থগুলি দর্শনে বাহিরে হইয়া পড়েন । 

প্রথমে যান কিন্ধান্ধ্যা ও পম্প! সরোবরের দিকে । এখান হইতে 
পুণা, সাতারা, মুন্বাজী হইয়া নর্ম্মদা তীরে ত্রাম্ঘকেশ্বরে আনিয়া 
উপস্থিত হন। সাধনার পক্ষে নর্দদার তীর বড় উপযোগী__-এখানে 
তিনি কিছুদিন নিভৃতে অবস্থান করেন এবং ধ্যানজপে নিমগ্ন হইয়া 
পড়েন । 

গুরুকপায় দিব্য অনুভূতি হৃদয়ে জাগিতেছে, লাভ করিতেছেন 
কত অলৌকিক অভিজ্ঞতা । কিন্তু মন তাহার তৃপ্ত হইতেছে কই? 
প্রকৃত শান্তিতে, প্রকৃত আনন্দে জীবন তো ভরিয়া উঠিতেছে না? 
পরমাত্মার পূর্ণ কৃপা জীবনে মিলে নাই, এখনো যে তিনি হন নাই 
আপ্তকাম। 

সেদিন পরিত্রাজনের পথে নর্ম্মদ৷। তীরের এক জঙ্গলাকীর্ স্থানে 
আনিয়া উপস্থিত হইয়াছেন। দেখিলেন, বহু দরিদ্র নরনারী, বহু 
সাধু সন্যাসী সেখানে ভীড় করিয়াছে। ব্যাপার কি? ত্রিপুরলিঙ্গ 
বড় কৌতুহলী হইয়৷ উঠিলেন। 

প্রশ্নের উত্তরে এক সাধু কহিলেন, “বাবা, আমর! সবাই এখানে 
মধ্যাহ্ন ভোজনের জন্য সমবেত হয়েছি! সময় প্রায় হয়ে এসেছে, 
ভোজদ্রব্য সব এখনি এসে পড়বে । তুমি ইচ্ছে করলে এই পঙ্গতে 


' বসে পড়তে পারো ৷” 

সাধুর কথা শেষ হইতে ন! হইতে দেখা গেল এক অপূর্ব দৃশ্ঠ ॥ 
বনান্তরাল হইতে একদল বাহক সারি বাঁধিয়া আগাইয়া আসিতেছে, 
কাধে তাহাদের ঝুড়িভন্তি নানা জাতীয় খাবার ৷ 

জিজ্ঞাসাবাদ করিয়া ত্রিপুরলিঙ্গ জানিলেন, জ্যোতিম্থামী নামে 
যোগবিভূতিসম্পন্ন এক মহাত্মা এ খাচ্সন্তার রোজ এখানে প্রেরণ 
করেন। ভারে ভারে পুরি, হালুয়া, মালপোয়৷ প্রভৃতি আসে, আর 
সবাই তৃপ্তি সহকারে তাহা ভোজন করে। 

পরম আশ্চর্যের কথা, এই যোগী মহাপুরুষ এসব যোগাড় করেন 
তাহার অসামান্য সিদ্ধাইর বলে। নর্মাদা তীরে একটি বটবৃঞ্ষ তলে 
সর্বত্যাগী সন্যাসী চুপচাপ বসিয়া থাকেন। তাহার সম্বলের মধ্যে শুধু 
একটি বড় ভিক্ষার ঝুলি আর একটি চিমূটা। বৃক্ষশীখায় ঝুলিটি 
ঝোলানো! থাকে। চিমটা দিয়া উহা স্পর্শ করার সঙ্গে সঙ্গে প্রার্থীর! 
যে কোন সুস্বাদু খাগ্ খাইতে চার, উহার অভ্যন্তরে আসিয়! তাহা! 
জড়ো হয়। যোগী পরম আনন্দে এসব বিতরণ করেন। 

খদ্ধিসিদ্ধির এই লীলার মধ্য দিয়া মহাত্মার আকাঙ্কিত সাধুসেবা, 
দরিদ্র ভোজন রোজ অনুষ্ঠিত হয়। বালকের! খেল! নিয়! যেমন 
উৎসাহ বোধ করে অলৌকিক শক্তিতে সঙ্ঘটিত এই ভাণ্ডার! নিয়াও 
ইহাকে তেমনি মাতিয়া উঠিতে দেখা যায়। 

কৌতুহলী ত্রিপুরলিঙ্গ তখনি অদ্ুতকর্মা৷ জ্যোতিত্বামীকে দর্শন 
করিতে গেলেন। 

দিব্যকাস্তি, স্থগৌরতন্ত মহাপুরুষ প্রসন্ন মধুর হানি ছড়াইয়! 
.বৃ্ষতলে বসিয়াছেন। দেহটি অতি প্রাচীন, একেবারে লোলচর্দা। 
ড্রু ও চোখের পাত! ঝুলিয়া পড়িয়াছে। মস্তকের দীর্ঘ জটাজাল 
সু্টিত হইতেছে ভূতলে ব্রিপুরলিঙ্গ শরদ্ধাভরে সাষ্টাঙ্গ চরণতলে পতিত 
হইলেন। _ 

নহাত্মার প্রকৃত বয়ন কত তাহা কিন্তু কেহই বলিতে পারে না। 
এখানকার অতিবৃদ্ধ সাধুরাও ছোটবেলা হইতে এইরকম চেহারাই 

দেখিয়া -আসিতেছেন। তাহার সুপ্রাচীন দেহের তটপ্রান্তে আসিয়া 
কালপ্রবাহ যেন স্তব্ধ হইয়া দড়াইয়া আছে। এ বয়সেও দৃষ্টিশক্তি 
এতটুকু ক্ষুপ্ন হয় নাই। পদব্রজে চলাফেরাতেও শ্রান্তির লক্ষণ কিছু 
প্রকাশ পায় না। 

বসিয়া বসিয়া ত্রিপুরলিঙ্গ যোগীবরকে নিরীক্ষণ করিতেছেন আর 
ভাবিতেছেন, যোগাভ্যাস দ্বারা এমনি খদ্ধি সিদ্ধিই তাহাকে লাভ 
করিতে হইবে। যত দীর্ঘ তপস্তাই লাগুক্‌, এই জন্মে এই দেহেই- 
তাহাকে লাভ করিতে হইবে । নহিলে এই জীবন ধারণ বৃথা । 

মনে আসিয়াছে আলোড়ন। নীরবে বসিয়া নিজের অধ্যাত্ম- 
সাধনার কথা, অভীষ্ট দিদ্ধির কথা৷ তিনি ভাবিতেছেন আর আক্ষেপ 
করিতেছেন। এমন সময় জ্যোতিম্বামী মধুর কণ্ঠে কহিলেন, “বাচ্চা, 
তুমি এখানে কয়েকটা! দিন থেকে যাও। জানতো, নর্মদা মাঈর 
কোল হচ্চে পরম শান্তির স্থান ৷” 

সঙ্গে সঙ্গে তিনি ঝোলার মধ্যে হাত পুরিয়৷ দিলেন। বাহির 
হইয়া আসিল একগাদা গরম পুরী আর মালপোয়া। স্মিত হাসন্তে 
ত্রিপুরলিঙ্গকে কহিলেন, “যাও” এবার নর্মদাজীর তীরে বসে এগুলো 


. ভোজন করে এসো” 


এতগুলি টাটকা খাবার এ ঝোলা হইতে কি করিয়। বাহির হইল 
ত্রিপুরলিঙ্গ সে রহস্য ভেদ করিতে পারিলেন না । 

আগাইয়া গিয়া তিনি জ্যোতিম্বামীর চরণ ধেঁসিয়া বসিলেন। 
মনে প্রবল অনুসন্ধিৎস। । মহাত্মার ঝোলায় কি করিয়া বহু বিচিত্র 
খাগ্চ আসে, কোথা হইতে আসে, এসব সিদ্ধাইর গোপন তত্ব না জানিয়া 
আজ তিনি ছাড়িবেন না। 

অন্তৰ্য্যামী জ্যোতিম্বামী তাহার মনোগত অভিলাষ বুবিলেন। 
কহিলেন, “বাচ্চা, এসব বিভূতি বা অলৌকিক কাৰ্য্য দেখে কিন্ত- 
আশ্চর্য্য হবার কিছু নেই। স্থষ্টির সুক্ষ স্তরে যে মহাশক্তি নিহিত 
রয়েছে, তা থেকে মানুষ আহরণ ক’রতে পারে অপরিমেয় শক্তি। এই 

তন্বে বিশ্বাস জন্মাবার জন্তেই তো কোন কোন যোগী বিভূতিলীলা 
দেখিয়ে থাকেন। কারুর আবার বালন্লভ খেয়ালীপনাও থাকে । 
তবে, এতে সত্যকার বস্তু কিছু নেই» 

্রিপুরলিঙ্গ বুঝিলেন, এই প্রাচীন যোগী মহাশক্তিধর_ সবর । 
সনের যে কোন গুড় গোপন কথা ইনি মুহুর্তে টানিয়! বাহির করিতে 
পারেন। তবে ইহার কাছেই সাহায্য চাওয়া যাক না কেন? 

যুক্তকরে কহিলেন, “বাবা কুপা করে বলে দিন, কোন্‌ পথ ধরে 
আমি চলবো, কি ভাবে হবে অভীষ্ট সিদ্ধ। আপনার মত মহাপুরুষের 
কৃপাই যে আমার পরম পাথেয় ৷» 

“শোন বেটা আসল কথা হচ্ছে নিজে প্রস্তুত হও । ঘে সাধন 
পেয়েছে একাগ্রমনে তার অনুষ্ঠান কর। এগিয়ে চল একনিষ্ঠ ও 
ত্যাগ তিতিক্ষার পথে। সঙ্কল্প তোমার অচিরে পূর্ণ হবে। সঙ্গে সঙ্গে 
আপনিই প্রকাশিত হয়ে উঠবে সত্যের আলো, তখন কিছুই আর 
থাকবে না অজ্ঞাত। নিজের ভেতরেই সারা বিশ্বের তত্ব তুমি খুঁজে 
পাবে। লাভ করবে অমৃতময় জীবন।” 

যেগীবরের সান্নিধ্যে বিয়া, তাহার তত্বোজ্জলা বাণী শুনিয়! 
প্রিপুরলিঙ্গের প্রাণমন ভরিয়! উঠিল। করজোড়ে কহিলেন, “বাবা, 
আমার বড় ইচ্ছে, আপনার পুণ্যসঙ্গ লাভ ক'রে ধন্ত হই, কিছুদিন 
আপনার বৃপাদৃষ্টির সম্মুখে বসে সাধন ভজন করি 1” 

এ প্রার্থনায় জ্যোতিষ্বামী রাজী হইলেন। মেবকদের ডাকিয়া 
বলিলেন, “নর্শদাজীর তীরে, এ ছোট পাহাড়ের গায়ে যে সাধনগুহা 
আছে, তাতে এর থাকবার বন্দোবস্ত ক'রে দাও। দেশ দেশীন্তরে বেটা 
অনেক ঘুরেছে। এবার কিছুদিন এই পবিত্র স্থানে চুপচাপ বসে 
তিপস্তা। করুক |» 


পাহাড়ের নিভৃত গুহায় প্রবেশ করিয়া ত্রিপুরলিঙ্গ সানন্দে আসন 
পাতিয়া বসিলেন। 


জ্যোতিস্বামীর কাছে যোগসাধনার উপদেশ নিয় একনিষ্ভাবে 

যে।গী ত্রিপুরলিহ্ন 
তাহাই অনুষ্ঠান করিতে লাগিলেন । এ সময়ে োগীবর প্রায়ই তাহার 
ধ্যানগুহায় আসিয়া উপস্থিত হইতেন। যোগক্রিয়ায নূতন নুতন পদ্ধতি 
দিতেন শিক্ষ। | 

একদিন গভীর রাত্রে নিভৃতে জ্যোতিষ্থামী তাহাকে কহিলেন, 
“বৎস ত্রিপুৰুলিঙ্, যোগ সাধনার তোমার নিষ্ঠা, তোমার ধ্যানত্নয়তা 
দেখে আমি বড় খুসী হয়েছি। আমি জানি, দুইটি শ্রেষ্ঠ মহাত্মা থেকে 
তুমি সাধনার নির্দেশ ও বীজমন্ত্র পেয়েছে! । ব্রহ্মঙ্ঞানের কল ফলাতে 
হলে চাই সদ্গুরুপ্রদত্ত বীজ, আর চাই একৈকনিষ্ঠ সাধনা । তা 
তোমার রয়েছে। তুমি ভাগ্যবান সাধক। কিন্তু বেটা, অধ্যাত্ব- 
জীবনকে তাড়াতাড়ি ফুটিয়ে তুলতে হলে বিরজা হোম করা দরকার । 
আমি তোমায় তা সম্পন্ন করাবো। কাল প্রত্যুবে নর্ম্মদাজীর জলে 
স্নান ত্পণ শেষ ক'রে তুমি আমার আসনের কাছে যেয়ো | সব কিছু 
উপকরণ প্রস্তুত থাকবে৷” 

এ দিনকার অনুষ্ঠান ও দিব্য অনুভূতির কথ। ত্রিপুরলিঙ্গ মাঝে 
মাঝে তাহার অন্তরঙ্গ শিশ্যদের কাছে বর্ণনা করিতেন। ঢাকা স্বামীবাঁগ 
আশ্রমের মোহান্ত, নরেশানন্দ সরশ্বতীজীর লেখায় আমরা তাহার এক 
চিত্র পাই ঃ 

“ত্রিপুরলিঙ্গের নিকট সমস্ত ব্যাপার যেন স্বপ্নবৎ বোধ হইতে 
লাগিল। প্রভাতে স্নান করিয়া স্বামীজীর আদেশ মত তিনি তাহার 
নিকট উপস্থিত হইলেন। স্বামীজী একজন ভক্তকে হৌমদ্রব্যাদি 
আনিতে বলিলেন। যথা সময়ে হোম আরম্ভ হইল। সমস্ত দিবসব্যাগী 
হোম ক্রিয়া চলিল। রাত্রে তিনি ব্রিপুরলিঙ্গকে বিরজার অন্যান্য ক্রিয়ার 
উপদেশ দিলেন এবং বিরজা হোম আরম্ভ হইল। ভোর হইবার অল্প 
আগে তিনি পূৰ্ণাহুতি দিলেন। হোমকুণ্ড হইতে তখন এক অপূর্ব দিব্য 
জ্যোতির্ময় শিখ! প্রদীপ্ত হইয়া উঠিল। দেখিলে চক্ষু যেন ঝলসিয়া যায় ৮ 

“ত্রিপুরলিদ্দের চক্ষু মুদিত হইয়া আদিল_-এ সময়ে কিভাবে 
তিনি ছিলেন তাহার কিছুই মনে নাই। কেবল মনে পড়ে, চক্ষু মুদিবার 

পর নিজের ভিতরে এক উদ্দীপ্ত তেজ অনুভব করিলেন ও সঙ্গে সঙ্গে 
যেন এক অভূতপূর্ব মহানন্দ রসে মগ্ন হইয়া পড়িলেন। বহুক্ষণ 
এইভাবে কাটিয়া গেলে পরে যখন তাহার হু'স হইল তখন ভিতরে 
বাহিরে সর্বত্রই তিনি এক আনন্দ রাজ্যের অস্তিত্ব অনুভব করিতে 
লাগিলেন। তিনি মহাত্মাকে প্রণাম করিলেন। মহাত্মা তাহাকে 
'আশীর্ববাদ করিয়া স্নেহভরে বলিলেন, “বস, যাহ! কিছু প্রত্যক্ষ করিলে 
সেই আত্মজ্যোতির তত্বানুন্ধান করিয়া তাহাতে স্থিতপ্রজ্ঞ হও, শোক 
"দুঃখের অতীত হও 1৮৯ 


স্বামীজীর স্সেহচ্ছায়ার আরো ছুই তিন দিন অবস্থান করিয়া 
ত্রিগুরলিঙ্গ উত্তরাখণ্ড অভিমুখে রওনা হইলেন। পরে ও'কারনাথ, 
উজ্জয়িনী ও মহাকালেশ্বর দর্শনাদি করিয়া পৌছিলেন কানপুরে । 
শিক্ষাগুরু যোগীর পবিত্র সমাধিস্থান কাছেই বিঠৌরে অবস্থিত। 
ত্রিপুরলিঙ্গ ব্যাকুল হইয়া সেখানে ছুটির গেলেন। এই ভূমির প্রতিকণ। 
তাহার কাছে পরম পবিত্র । বারবার এই ভূমিতে লুটাইয়। তিনি প্রণাম 
নিবেদন করিতে থাকেন 
পরম কারুনিক ঘোগীবরের কত পুণ্যস্থৃতি জাগিয়া উঠে তাহার 
স্মৃতিপটে | হৃদয়ে গুমরিয়। উঠে দুঃসহ ব্যথা । খাহার উপর নির্ভর 
করিয়া সাধনার পথে নামিয়াছেন, আজ কোথায় তিনি আত্মগোপন 
.করিয়। রহিলেন? প্রাণপ্রিয় ছাত্র, যাহাকে তিনি অপত্যন্সেহে নিজ 
হাতে গন্ভিয়া তুলিয়াছেন, সত্যই কি তাহার সহিত ঘটিয়াছে চির বিচ্ছেদ? 
রিপুরলিঙ্গ কান্নার ভাঙ্গিয়া পড়েন। সমাধি স্থানের পাশে কিছুক্ষণ 
-পড়িয়। থাকেন অর্ধবাহ্য অবস্থায়। 
হঠাৎ কাণে তাঁহার আসে উদাত্ত ক্ম্বর_-“বেশী ! বেটা, কেন 
এমন হতাশ হ'য়ে পড়ছে? স্থির হও। ভয় কি তোমার? আমি ঘষে. 
_সঙ্গে সঙ্গেই বরাবর রয়েছি ।” 
১। স্বামীজীর কথা_ স্বামী নরেশীনন্দ সরস্বতী পৃঃ ৩৭-৩৮ | 

একি। এ যে পরমারাধ্য যোগীবরেরই কণ্ঠস্বর । সেই পরিচিত 
স্সেহমাখা আহ্বান । এ যে কোনদিনই ভুলিবার নয়। 

ত্রিপুরলিঙ্গ ধড়মড় করিয়া উঠিয়া বসেন। হ্বদয়ে জাগিয়! উঠে 
অপার আনন্দ । - সাধনায় আসে দৃঢ় প্রত্যয় । তবে তো মরদেহ 
ত্যাগের পরও বোগীবর তাহার সাথে রহিয়াছেন, সদা জাগ্রত দৃষ্টি 
দিয়! তাহাকে ঘিরিয়া রাখিয়াছেন! এই করুণার যোগ্যপাত্র ত্রিপুর- 
লিঙ্গকে হইতে হইবে । 


বিঠৌর হইতে সেদিন তিনি উন্তরাপথের দিকে চলিয়াছেন, হঠাৎ 
এক বাল্যবন্ধুর সঙ্গে দেখা। বন্ধুটির বাড়ী এবং ত্রিপুরলিঙ্গের শ্বশুর- 
বাড়ী একই গ্রামে। এতদিন পরে গৃহত্যাগী বেনীগ্রসাদকে পাইয়া 
তাহার আনন্দের সীমা নাই । কহিলেন, “ভাই বেশী, একটিবার চলো, 
তোমার স্ত্রী পুভ্রকে দেখা দিয়ে এসো। তারা এখন তোমার শ্বশুর 
বাড়ীতেই আছে। আজ ‘তোমায় এত অনুরোধ করার আরো একটা 
বিশেষ কারণ আছে। আগামী কাল তোমার ছেলের উপনয়ন হবে। 
এ অঞ্চলে যখন এসেই পড়েছো, একটিবার তাদের দেখা দিয়ে যাও। 
তারপর যেথায় ইচ্ছে চলে যেয়ো । কেউ তে| আর তোমায় আটকে 
রাখছে না”? 

বন্ধুটি কিছুতেই ছাড়িবেন না, একরকম জোর করিয়া ধরিয়া 
তাহাকে শ্বশুরালয়ে উপস্থিত করিলেন । 

পুভ্রের উপনয়ন সংস্কারের উৎসব। কিন্তু গঙ্গাদেবীর অন্তরে সুখ 
নাই। বারবার সাশ্রুনয়নে ভাবিতেছেন স্বামীর কথা। সংসার 
ছাড়িয়! তিনি সন্যাসী হইয়াছেন, জীবনে আর যে কখনো সাক্ষাৎ 
হইবে তাহা মনে হয় না। আজ এমন শুভ দিন, এদিনে পুজ তাহার 
পিতার আশীষ হইতে বঞ্চিত হইল । এ ছুঃখ যে রাখিবার ঠাই নাই। 

এমন সময় হঠাৎ প্রচারিত হয় ব্রিপুরলিঙ্গের আগনন বার্তা । 
চারিদিকে আনন্দ কোলাহল পড়িয়া যায়। আচলে চোখের জল 

মুছিয়। গন্দাদেবী গৃহদেবতার কাছে কৃতজ্ঞচিন্তে বারবার মাথা ঠেকান ৷ 
কম্প্রকণ্ঠে বলিতে থাকেন, “হে অন্তধ্যামী, হে দয়াল ঠাকুর, তুমি 
দুঃখিনীর প্রার্থনা শুনেছো, প্রভু 1৮ 4 
সবাই কৌতুহলী হইয়া! ত্ৰিপুরলিঙ্গকে ঘিরিয়! বসিয়াছে। কিন্ত 
গঙ্গাদেবীকে সেখানে দেখ! গেল না। স্বামী সন্যাস-আশ্রম গ্রহণ 
করিয়ীছেন। ধর্ম্পপত্থী হইয়া এই পবিত্র আশ্রম হইতে কি করিয়া 
তাহাকে বিচ্যুত করিবেন? তাই মনের আবেগ মনে চাপিয়! 
গৃহকৌণেই বসিয়া রহিলেন। 
উপবীত অনুষ্ঠান ও উৎসব শেষ হওয়ার পর ব্রিপুরলিঙ্গ স্ত্রীকে 
নিকটে ডাঁকিলেন। শান্তস্বরে কুশলবার্তাদি জিজ্ঞাসা করার পর 
তাহাকে কিছু উপদেশ দিলেন। কহিলেন, “দ্যাখো, আনি গৃহস্থাশ্রম 
চিরতরে ছেড়ে গিয়েছি। বিরজা হোম ক'রে নিয়েছি সন্যাস। তাই 
ব্ক্তিজীবনে আর আমি তোমাদের কেউ নই | তবে এট! সদাই মনে 
রেখে, তোমাদের কল্যাণ কামন! আমি ঠিকই করছি-_কিস্ত তা করছি 
সর্ববজীবের কল্যাণের সাথে জড়িয়ে । আলাদা করে নয়। 
পত্বীর বক্ষে ছুলিয়। উঠিয়াছে শোকের পাথার-_ছুই গণ্ড বাহিয়া 
অশ্রধারা ঝরিতেছে। আর ত্রিপুরলিঙ্গ তাহার দিকে তাকাইয়! 
আছেন নৈবব্যক্তিক ভাবে। 
ক্ষণপরে আবার তিনি কহিলেন, “গঙ্গা, আমার সময় বেশী নেই”, 
এখনি উঠতে হবে। তবে যাবার আগে তোমায় বলে যাচ্ছি_ এই 
সংসারের মায়ায় নিজেকে বেশী জড়িও না। যত জড়াঁবে ততই পাবে 
দুঃখের আঘাত। সদাই পরম প্রভুর দিকে দৃষ্টি নিবদ্ধ রেখো, মায়ার 
বন্ধন ধীরে আলগা হয়ে আদবে। পাবে পরম যুক্তি। 
শোকবিধুরা গঙ্গাদেবী মাটিতে লুটাইয়া কীদিতে থাকেন। 
ত্রিপুরলি্গ আর দেরী করেন নাই, তখনি স্থানত্যাগ করিলেন ৷ 
আত্মীয় কুটুম্বদের অনুরোধ ও অশ্র্জল কোন কিছুতেই তাহাকে 
টলাইতে পারিল না। 

বাল্যবন্ধুটি বহুদূর অবধি সঙ্গে আসিলেন, পথে আসিতে আসিতে 
কত বুঝাইলেন, “ভাই, যদি এতদিন পরে এলেই, কেন আরো কয়েকটা! 
দিন এখানে কাটিয়ে যাও না? তোমার সন্ন্যাস ধৰ্ম্ম থেকে কেউ তোমায় 
চ্যুত করতে চায় না। শুধু আমাদের অনুরোধ, দিনকতক তোমার 
স্ত্রী ও পুত্রকে সান্নিধ্যে থাকার সুযোগ দাও। 


কথাবার্তা বলিতে বলিতে উভয়ে অনেক দূর আসিয়া পড়িয়াছেন। 
হঠাৎ ত্রিপুরলিঙ্গ বলিয়া বসিলেন, “ভাই তুমি আমার পরিবারের 
সত্যকার শুভানুধ্যায়ী তাছাড়া, তুমি চিরদিনই ধীর স্থির মান্ুষ। একটা 
কথা তোমায় গোপনে জানাচ্ছি, কাউকে যেন বলো না। দেখলাম, 
আমার পুজ্রের আয়ু আর বেশী নেই, সপ্তাহ খানেকের মধ্যেই তার 
মৃত্যু ঘটবে। প্রাক্তন খণ্ডিত হয়ে এসেছে, তা আর এড়ানে। যাবে 
না। এখন ভেবে বল তো, এ অবস্থায় আমার এখানে থাকা কি 
সঙ্গত? আমার স্ত্রী গঙ্গাকে আমি কিছু খুলে বলিনি, কিন্ত সংসারের 
অনিত্যতার কথা তাকে বিশ্যে করে বুঝিয়ে এসেছি। কিন্তু তুমি 
ভাই আর আমার সঙ্গে এসো না, এবার ঘরে ফিরে যাও । বিদায় ।* 

ত্রিপুরলিঙ্গের মুখের কথা সাতদিনের ভিতরেই ফলিয়া যায়। 
আকম্মিকভাবে, এক মারাত্মক ব্যাধিতে ভুগিয়া, তাহার পুজের 
লোকান্তর ঘটে । 


পথ চলিতে চলিতে ত্রিপুরলিঙ্গ হিমালয়ে আসিয়া পৌছিয়াছেন 
মুক্তিসাধনার মহাপীঠ এই নগাধিরাজ। যুগে যুগে ইহার গুহায় 
মুক্তিকামী সাধকের দল আগিয়! আশ্রয় নেয়, হয় আপগ্তকাম। তারপর 
আবার তাহাদেরই কৃপায় পবিত্র গঙ্গাধারা নামিয়া আসে 'সংসারী 
মানুষের জীবনক্ষেত্রে । 

এ অঞ্চলে পদাপুণ করার পরই ত্রিপুরলিঙ্গের হৃদয়ে এক নৃতন 
উদ্দীপনা জাগিয়া উঠে। এখানকার অরণ্যে, পর্ববতে আত্মগোপন 
করিয়া আছেন কত শক্তিধর যোগী, কত মহাজ্ঞানী তাপস। ইহাদের 

সানিধ্য লাভের জন্য তিনি ব্যাকুল হইয়া উঠেন। দিনের পর দিন 
দুর্গম পার্বত্য পথের মধ্য দ্িয়৷ আগাইয়া চলেন। 
আশেপাশে লোকজনের বসতি তেমন নাই। কোন কোন দিন 
খাওয়া হয়তো৷ জুটে, আবার এক এক দিন অনাহারেই কাটিয়া যায়। 
ক্ষুধায় কাতর হইলে এক একদিন পাকা গুলোড বা ডুমুর ভোজন করিয়া 
আত্মরক্ষা করেন। 
্রস্তরাকীর্ণ অন্র্ববর অঞ্চল দিয়া আগাইয়! চলিয়াছেন, সেখানে 
কোন আহাধ্যই মিলে না। অনন্তোপায় হইয়া ঘুঁটের ছাই ঝারণার 
জলে গুলিয়া পান করেন। আবার অনশন, অর্দাশনের পর যদি 
কখনো পাহাড়িয়। বস্তিতে আসিয়া উপস্থিত হন, কেউ সাধুবাবাকে 
ভেড়ীর দুধ দোহন করিয়া দেয়, কেউ বা করায় ভূরিভোজন। ; 
দীর্ঘ চড়াই উৎরাইর পথ চলিয়৷ ত্রিপুরলিঙ্গ সেদিন তিববতের এক 
ক্ষুদ্র গ্রামে আসিয়া পৌঁছিয়াছেন। দেহ বড় শ্রান্ত, এক বৃক্ষতলে 
ঝুলিটি নামাইয়| আসন বিছাইয়া বসিলেন। 
বেলা ক্রমে গড়াইয়া আপিতেছে। আগুনের জন্য বড় ব্যন্ত হইয়া 
পড়িলেন। সূর্য্য অস্ত যাওয়ার পরই এ অঞ্চলে প্রচণ্ড শীত পড়ে, 
সার! রাত ধুনী না স্বালাইয়! উপায় নাই। 
কাছেই এক গৃহস্থ বাড়ী। ব্রিপুরলিক্গ সেখানে আগুন চাহিতে 
গেলেন। অল্পবয়স্ক! একটি ব্রাহ্মণ কুমারী বারান্দায় বসিয়া কাজ বর্ধন 
করিতেছে। তাহাকে ডাকিয়া কহিলেন, “ওগো» তোমাদের ঘর থেকে 
একটু আগুন আমায় দেবে?” 
কি আশ্চর্য! আগুন দেওয়া দূরের কথা, মেয়েটি মহা বিরক্ত 
হইয়া তাহাকে তিরস্কার করিতে লাগিল। এই পাহাড়ী অঞ্চলের ভাষা 
সানা নাই। তাই বুঝিতেছেন না, আগুন চাহিয়া কি অপরাধ তিনি 
করিলেন। 


| 
এমন সময় হঠাৎ গৃহকত্রা সেখানে আপিয়া উপস্থিত । 
্রিপুরলিদ্কে তিনি ব্যাপার! বুঝাইয়া দিলেন--তাঁহার কন্ঠ! 


২৪২ 


যোগী ত্রিপুরলি্গ 

বলিতেছে”_ প্রকৃত সাধু ও প্রকৃত ব্ৰাহ্মণ ধারা, তারা কেন অগ্নি 
সংগ্রহের জন্য গৃহস্থের দ্বারে দ্বারে ঘুরবেন? ইচ্ছা করলেই তো তারা 
অগ্নি দেবতাকে আবাহন করতে পারেন ।» J 

মার্জনা "চাহিয়া মহিলাটি কহিলেন, “বাবা, আপনি এ অবোধ 
বালিকার কথায় যেন রুষ্ট হবেন না, একটু দাড়ান, আমি ওকে আগুন 
দিতে বলছি ।”? 

কয়েক টুকরা কাঠ মেয়েটির হাতে গু'জিয় দিয়া জননী কহিলেন, 
“দাও, এবার সাধুবাবাকে আগুন দিয়ে দাও। ছিঃ এমন ক'রে কি 
মহাত্মাদের গাল দিতে আছে?” 

কাষ্ঠখণ্ড কয়টি মাটিতে সাজাইয়া! কুমারীটি মন্ত্রোচ্চারণ করিল, 
দেবতাকে আবাহন জানাইয়া ফুংকার দিতেই দপ. করিয়া জ্বলিয়া উঠিল 
অগ্নিশিখা ৷ 

একটি ধাতুপাত্রে এ আগুন তুলিয়া রাখিয়া বালিকা তাহার নিজ 
কাজে চলিয়া গেল। 

এই কাণ্ড দেখিয়। ত্রিপুরালিঙ্গ তো বিম্ময়বিমূঢ় হইয়া গিয়াছেন। 
সঙ্গে সঙ্গে মনে জাগিয়াছে তীব্র কৌতুহল । এমন অলৌকিক শক্তি 
মেয়েটি কোথায় পাইয়াছে? কোন্‌ সাধন বলে লাভ করিয়াছে? 

এ রহস্য তাহাকে ভেদ করিতেই হইবে। ব্যগ্রভাবে জিজ্ঞাসা 
করিলেন, গৃহস্বামী কোথায় ? 

জানা গেল, তিনি কাজে বাহির হইয়া গিয়াছেন, ফিরিতে কিছুটা! 
বিলম্ব হইবে। 

ত্রিপুরলিঙ্গ অঙুনেই বসিয়া রহিলেন, ব্রাহ্মণের সহিত সাক্ষাৎ না 
করিয়া স্থানত্যাগ করিবেন না । 

কিছুক্ষণ বাদে ব্রাহ্মণ ফিরিয়া আসিলেন। দেখিতে সুপুরুষ, 
গৌরকান্তি। দেহের উপরিভাগ অনাবৃত। গলদেশে ঝুলিতেছে শুভ্র 
উপবীত। কাঁধে এক কোদালি, চাষের কাজ শেষ করিয়া আসিতেছেন, 
হাটু অবধি দুই পা ধূল! কাদায় আচ্ছন্ন হইয়| গিয়াছে। 


ভারতের সাধক 


হস্ত পদ প্রক্ষালনের পর ব্রাহ্মণ ত্রিপুরলিঙ্গের কাছে আগাইয়া 
আসিলেন। করজোডে কহিলেন, “মহাত্মন, কৃপা ক'রে আপনি দীনের. 
কুটিরে অতিথি হয়েছেন। কিন্তু আমার দুর্ভাগ্য, এতক্ষণ আপনাকে 
বসিয়ে রাখতে হলোৌ। আমায় মার্জনা করুন। আজ এখানেই অন্ন 
গ্রহণ ক'রে আমাদের কৃতার্থ করুন।৮ 

“আচাধ্য, আপনি ব্যস্ত হবেন না। আমি ইচ্ছে করেই এতক্ষণ 
অপেক্ষা করছি। আপনার কন্যা এখানে যে অলৌকিক কাণ্ড দেখালো, 
আশ্চর্য্য হয়ে সেই কথাই শুধু ভাবছি। এর রহস্ত দয়! ক'রে আমায় 
বলুন ৷” 

স্ত্রীর কাছে সব কথা৷ শুনিয়া নিয়া ব্রাহ্মণ সহাস্তে বলিয়া উঠিলেন, 
“মহাত্মন, এতো অতি সহজ কথা । সত্যকার অগ্নিহোত্রী ব্রাহ্মণ যে হয়, 
তার গৃহে অগ্নি যে এমনি সহজভাবেই মন্ত্র সাহায্যে স্থলে ওঠ ৷ 
এতে আশ্চর্য্য হবার কিছু নেই ।» 

“কিন্তু আমি কেবল ভাবছি, এই বালিকা কি ক’রে অগ্নিকে এমন 
বশে এনেছে ।? 

“এ শক্তি আমরা অর্জন করেছি পুরুধানুক্রমে, আর দেবপুভ। 
অতিথি-সেবাতেই তা নিয়োগ করছি। তাই এ শক্তির ক্ষয় কখনে! 
হয় না। আপনাদের সমতল ভূমে এ ‘অগ্নি আবাহনের বিদ্যা একবার 
শিখলে লোকে তখনি তা নিজ স্বার্থের জন্য ব্যবহার করে। ফলে শক্তি 
তারা হারিয়ে ফেলে। বাবা, বেদমন্ত্রের শক্তি আবহমানকাল ধরে 
অব্যাহতই রয়েছে। শুধু মানুষ নিজে গেছে বদলে, তাই তো সে একে 
অস্বাভাবিক মনে করে। এ সব কথা যাক্‌। আপনি এবার দয়া ক'রে, 
হাত পা ধুয়ে ভোজনে বস্থুন। সন্যাসী অতিথি অভুক্ত থাকতে তো 
আমরা খেতে পারিনে 1৮ 

“না, বাবা, আমি অপরের তৈরী[ন্ন গ্রহণ করিনে |” 

“বেশ তো, অগ্নি শুদ্ধ করে আপনি এ অন্ন ভোজন করুন। তা 
হলে তো আর আপত্তির কারণ থাকতে পারে না” 

২৪৪ 


যোগী ত্রিপুরলিঙ্গ 


ব্রাহ্মণপত্বী তখনি অন্ন ব্যঞ্জন নিয়া আসিলেন। পাঁনপাত্র হইতে 
অক অঞ্জলি জল নিয়া ব্রাহ্মণ মাটিতে ছিটাইয়া দিলেন, অস্ফুটন্বরে 
উচ্চারণ করিলেন অগ্নির আবাহন মন্ত্র। সঙ্গে সঙ্গে মৃত্তিকা হইতে 
দপ্‌, করিয়া জ্বলিয়া উঠিল নীলাভ অগ্রিশিখা। এই অগ্নিতে আহার্য্য- 
পূর্ণ থালাটি তুলিয়া ধরিলে ধীরে ধীরে উহা গরম হইয়া উঠিল। 
একি অদ্ভুত দৃশ্য ! ত্রিপুরলিঙ্গের বিস্ময়ের সীমা রহিল না। সানন্দে 
এ অন্নব্যগ্জন তিনি পরিতোষ সহকারে আহার করিলেন। 

খাওয়া দাওয়ার পর উভয়ের মধ্যে ঘনিষ্ঠ আলাপ পরিচয়াদি 
হুইল। ব্রিপুরলিঙ্গকে সঙ্গে নিয়া ব্রাহ্মণ তাহার পাঠকক্ষে ঢুকিলেন, 
পেটিকা হইতে বাহির করিলেন বহু ছু্রাপ্য শাস্তরগ্রন্থ। তন্ত্র ও 
জ্যোতিষীর অমূল্য সংগ্রহ এখানে রহিয়াছে। এ সব গ্রন্থের তত্বরাজী 
ব্রাহ্মণের অধিগত। ইহাদের প্রয়োগেও তিনি পারঙ্গম ৷ 

ত্রিপুরলিঙ্গের দিকে চাহিয়া ব্রাহ্মণ সঙ্গেহে কহিলেন, বাবা, 
তোমার হয়ত নিগৃঢ় বিদ্যা শেখবার কৌতুহল জেগেছে। গুরুক্পায় 
অনেক কিছু আমার আয়ত্তাধীন। আমি তোমায় শেখাতেও পারি। 
কিন্তু এক সর্তে। এখানে তোমায় স্থায়ীভাবে বাস করতে হবে। 
আমি বলি কি? তুমি আমার কন্ঠার পাণিগ্রহণ কর, এখানেই থেকে 
যাও। যে সব অলৌকিক শক্তি আমি অর্জন করেছি, ত তোমার 
ভেতর সঞ্চারিত করে দেবো । এই যে গ্রন্থরাজী দেখছে, এসব 
আজকাল ছুশ্রাপ্য । এই গ্রন্থভাগ্তারও আমি তোমায় দিয়ে যাবো ৷” 

বিবাহ? এ ব্ৰাহ্মণ বলে কি? ব্রিপুরলিঙ্গের কৌতুহল ও 
গুপ্রবিগ্ঠা আহরণের ইচ্ছা মুহুর্তে অন্তহিত হইল। নিজ জীবনের 
উদ্দেশ্য, মুক্তি কামনায় তাহার সর্ববস্ষপণ, শক্তিধর মহাত্মাদের অযাচিত 
কৃপা, নিজের সাধননিষ্ঠা, সব কিছু অকপটে ব্রাহ্মণের কাছে তিনি 
বিরৃত করিলেন । 

সব শুনিয়া ব্রাহ্মণ কহিলেন, “না বাবা, তা হলে তোমায় এখানে 
আটকে রেখে আমি অধৰ্ম্মে পতিত হতে চাইনে। কন্যার বিবাহের যে 


২৪৫ 


ভারতের সাধক 


প্রস্তাব আমি করেছি, তা মোহগ্রস্ত হয়েই করেছি। আমায় তুমি মাপ 
কার। তোমার সাধন জীবনে গুরুকুপা ফলিত হয়ে উঠুক, অভীষ্ট 
তোমার সিদ্ধ হোক্‌। তবে এখানে কিছুদিন যদি থাকো, কয়েকটি 
নিগৃঢ় বিদ্যা আমি তোমায় শিখিয়ে দেবো 1» 

এই শক্তিধর ব্রাহ্মণের গৃহে কয়েক দিন অতিবাহিত করিয়া 
ত্রিপুরলিঙ্গ আবার যাত্রা শুরু করিলেন । 

দৃষ্টি তাঁহার এবার প্রসারিত হিমবন্তের চিরতৃবারময় অঞ্চলের 
দিকে। রজতগিরিসন্নিভ অভ্রভেদী গিরিচুড়া সেখানে অপরূপ মহিমায় 
দণ্ডায়মান । ধ্যানমূত্তি মহেশ্বরের মৌন আহ্বান ত্রিপুরলিজের হৃদয়ে 
তরন্দের পর তরঙ্গ তুলিয়া দেয়। দ্রতপদে সন্মুখের দিকে তিনি 
আগাইয়া। চলেন ৷ 


এবার তিনি শিবভূমির অভিযাত্রী। কখনো পাহাঁড়ের চূড়ায় 
চূড়ায়, কখনো নিঝরিণীর তীরে, কখনো বা জংলা পাকদণ্ডির পথে 
আগাইয়! চলিয়াছেন। অন্তরে আকাঙ্া, যাত্রাপথে ভাগ্যক্রমে 
যদি কোন শক্তিধর যোগীর সাক্ষাৎ মিলে, তবে তাহার চরণতলে 
আশ্রয় নিবেন। সাধন জীবনকে করিবেন চরিতার্থ । 

সে দিন প্রত্যুষ হইতেই পর্যটন. শুরু হইয়াছে। চড়াই উত্রাই 
অতিক্রম করিয়। ত্রিপুরলিঙ্গের দেহ অবসন্ন । ক্ষুধা-তৃষ্ণায়ও কাতর 
কম হন নাই। কিন্তু এখানে এ সময়ে আহার্ধয বা পানীয় কি করিয়। 
মিলিবে? 

পথের ছুইধারে প্রস্তরাকীর্ণ রুক্ষ পাহাড়ের সারি, বন-জঙ্গল 
থাকিলে তবুও হয়তো ফলমূল কিছু জোটানে| যাইত। কাছাকাছি 
কোথাও কোন লোকালয় বা সাধু সন্ন্যাসীর আশ্রম নাই। তবে আশ্রয় 
মিলিবার সম্তাবনা কই? বনু নিয়ে তিন চার মাইল দূরে এক পার্বত্য 
নদীর শীর্ণ রেখা লক্ষ্য করা যায়। কিন্ত দেহের যে অবস্থা, তাহাতে 
সেখানে নামিযা গিয়া জল সংগ্রহ করা একেবারে অসম্ভব । 

গুরুর নাম ঘন ঘন স্মরণ করিতেছেন ত্রিপুরলিঙ্গ। অবসন্ন দেহকে 
টানিয়া নিয়! কোনমতে পথ চলিতেছেন, এমন সময় হঠাৎ কাণে পশিল. 
অপরিচিত কণ্ঠস্বর । 

“বেটা ত্রিপুরলিঙ্গ, এ পথ দিয়ে কোথায় তুমি চলেছো ? একটু 
অপেক্ষা করো । আমি নীচে নেমে আসছি” __ পাহাড়ের কোলে 
দীড়াইয়া জটাজুটমণ্ডিত এক বর্ষীয়ান যোগী উদাত্ত স্বরে তাহাকে 
ডাকিয়া কহিলেন । 

মহাত্মা সম্মুখে আসিয়া দাড়াইতেই ত্রিপুরলিঙ্গের চোখে সুখে 
ফুটিয়া উঠিল অপার বিস্ময় । মনে মনে ভাবিতে লাগিলেন, ইহাকে 
কোনদিন দর্শন করিয়াছেন বলিয়া তো মনে পড়ে নাঁ। তবে কি করিয়া 
ইনি তাহার নাম জানিলেন? কেনই বাঁ এ সময়ে যোগীবরের 
আবির্ভাব? সঙ্কট ত্রাণের জন্য? 

প্রসনোজ্জল হাঁসি ছড়াইয়া যোগী কহিলেন, “বৎস, আমিই তোমায় 
ডেকেছি। ডেকেছি তার কারণও আছে। তুমি যে আমার দর্শন 
লাভের জন্য ব্যাকুল হয়ে উঠেছিলে ৷» 

এসে কি! দর্শন করতে চেয়েছি__মাপনাকে ?” অক্ষুটম্বরে বলিয়া 
উঠেন ত্রিপুরলিঙ্গ । 

যা, বৎস ঠিক তাই। তোমার অন্তস্তলে তীব্র আকাজ্্া উদ্গত 
হয়েছে আমার সঙ্গে সাক্ষাতের জন্য । তবে তা তোমার সচেতন মনের 
কাছে ধরা পড়েনি। আচ্ছা, বলতো, এ অনির্দেশ্ঠ যাত্রায় কেন তুমি 
বেরিয়েছো ? দিনের পর দিন হিমালয়ের দূর দুর্গম প্রদেশে কেনই র৷ 
এগিয়ে চলেছে? এখনো তা তোমার কাছে স্পষ্ট হয়ে ধরা দেয়নি । 
আসলে এই অভিযাত্রার পেছনে রয়েছে তোমার পূর্ববজন্মের সংস্কার ৷ 
আর রয়েছে এক গৃঢ় এশী ইঙ্গিত। পরে এ কথা বুঝতে পারবে 

সন্মোহিতের মত ব্রিপুরলিঙ্গজী তাহার চরণে পতিত হইলেন, 
নিবেদন করিলেন সম্রদ্ধ প্রণাম । 

যোগী কহিলেন, “বৎস, তোমার পরিচয় আমি সবই জানি। আমি 

কে, তা জানতে উংস্থক হয়েছো? শোন তবে। আমার লৌকিক 
পরিচয় বলতে কিছু নেই। অপর যে পরিচয় আছে তা ক্রমশঃ তুমি 
উপলব্ধি করতে পারবে। তবে আমার একটা ডাক নাম আছে বৈ কি। 
এ অঞ্চলে সবাই আমায় বলে- _লামাস্বামী।” 

ত্রিপুরলিঙ্গের হৃদয়ে জাগিয়া৷ উঠিয়াছে এক অনা স্বাদিতপূৰ্বৰ 
রসানুভূতি। অন্তরাত্ম। হইতে কে যেন বার বার ডাকিয়া কহিতেছে, 
“ওরে, এ মহাত্মা যে তোর এক সত্যকার আপন জন। এরই 
পরমাশ্রয় তুই গ্রহণ কর্‌ ৷”? 

সাশ্রয়নে তিনি নিবেদন করিলেন, - প্রভু, আমি নিতান্ত 
অসহায় _শিক্ষাুরুর সঙ্গচ্যুত হবার পর নোঙরহীন নৌকার মত 
ভেসে বেড়াচ্ছিলাম। এবাব কৃতসঙ্কল্প হয়ে এই শিবভূমিতে এসেছি 
হয় সিদ্ধিলাভ করবো, নতুবা করবো শরীরপাত।” 

“বৎস, তুমি ক্ষুধা তৃষ্ণায় কাতর। আগে খেয়ে দেয়ে সুস্থ হও। 
বিশ্রাম ক'র। বিস্তারিত কথা পরে হবে। এসো, নিকটেই আমার 
আবাস স্থান ।” 

যোগী পথ দেখাইয়া চলিলেন। উভয়ে উপনীত হইলেন পর্ববত- 
শৃঙ্গের পণ্চাৎদিকে এক প্রস্তর-গুহায় । 

গুহার কাছে আসিরা দাড়াইতেই ত্রিপুরলিঙ্গের বিস্ময়ের অবধি 
রহিল না। দেখিলেন অদূরে নিম্ন ভূমিতে প্রসারিত রহিয়াছে তরুরাজী 
শোভিত এক শ্যামল ক্ষেত্র। এর তাহার পাশ দিয়া কুলুকুলু নাদে 
বহিয়! চলিয়াছে, একটি পার্বত্য ঝরণা। চারিদিকে অভভেদী রুক্ষ 
পর্ববতখৃঙ্গের বেষ্টনী । মধ্যস্থলে বিরাজিত সবুজ তৃণলতামণ্ডিত সুরম্য 
বনডুমি। এ দৃশ্য সত্যই অভাবনীয়। 

যোগীবর স্মিতহাস্তে কহিলেন, “বৎস, এমনতর বহু শ্যামল ভুমি 
লোকচক্ষুর অন্তরালে রয়ে গিয়েছে। হিমালয়ের ভাজে ভাঁজে, অতি 
ছর্গম স্থানে এগুলো শুকানে । সমতলের মানুষ তে! দূরের কথা, 
অনেক পর্বতচারীও কোন সন্ধান জানে না।” 

যোগী ত্রিপুরলিঙ্ 

ত্রিপুরলিঙ্গকে বিশ্রাম করিতে বলিয়া যোগীবর এ বনে প্রবেশ 
স্করিলেন। ফিরিয়া আসিলে দেখা গেল, হাতে রহিয়াছে এক ভাঁড় 
ন্থপেয় জল এবং দুইটি পক ফল। 

ফল দুইটি ভোজন করার সঙ্গে. সঙ্গে ব্রিপুরলিগের শ্রান্তি ও 
'অবসন্নতা দূর হইয়া গেল। 

“বৎস, এখন কিছুকাল তোমার বিশ্রাম প্রয়োজন। আমি একটু 
কার্য্যান্তরে যাচ্ছি, ফিরে এসে তোমায় ডাকবো 1,,___বলিয়া মহাত্মা 
অন্তহিত হইলেন। 

এক সুবৃহৎ পাষাঁণবেদীর উপর দেহ প্রসারিত করিয়া ব্রিপুরলিঙ্গ 
অল্পক্ষণের মধ্যেই নিদ্রিত হইয়া পড়িলেন। 

নিদ্রা ভাঙ্গিতেই দেখিলেন এক অপরূপ দৃশ্য । যোগীবর গুহার 
কোণে পন্মাসনে বসিয়া আছেন। ধুনীর আগুনের আভায় গৌরদেহ 
হইয়াছে কাঞ্চনাভ। আয়ত নয়ন দুটি ভ্বল্‌ জ্বল্‌ করিতেছে । 

যোগীবর তাহাকে নিকটে আহ্বান করিলেন। গম্ভীর স্বরে 
কহিলেন, “ত্রিপুরলিঙ্গ, তোমায় এখানে দু'এক বংসর অবস্থান করতে 
হবে। আমি তোমায় যোগ সাধনার নিগৃঢ় ক্রিয়াদি শিক্ষা দেবো। 
কিন্ত বংস, তার আগে তোমার অন্তস্তল থেকে অপসারিত করতে 
হবে যোগবিভূতি বা সিদ্ধাই অর্জনের আকাজ্ষা। মনে রেখো 
এ আকাজ্ষা হচ্ছে সাধন-পথের বড় অন্তরায় । নিক্রিয় নিরিবিকল্প 
নিরঞ্জন যে পরমাত্মা, তার দিকেই নিবন্ধ রাখবে একাগ্র দৃষ্টি। যে 
সাধন এখানে পাবে ত! অভ্যাস করবে অনন্যকর্ম্মা হয়ে । আশীর্বাদ 
করি, তুমি জয়যুক্ত হও” 

মহাত্মার চরণে প্রণিপাত জানাইয়া ত্রিপুরলিঙ্গ তাহার কাছে 
আত্মসমর্পণ করেন। এখন হইতে কঠোর যোগসাধনার মধ্য দিয়া 
তাঁহার অধ্যাত্মজীবন আগাইয়া চলে । 

দেড় বৎসর এ পাহাড়ে তিনি অতিবাহিত করেন, যোগীবরের . 
'আশীর্ববাদে হন আপ্তকাম। 

এখানকার সাধনায় যে চরম দিব্যান্থুভূতি তিনি লাভ করেন, সে 
প্রসঙ্গে স্বামীজীর শিষ্য নরেশানন্দজী লিখিয়াছেন, “পাহাড়ের গায়ে 
এক বৃক্ষমূলে ত্রিপুরলিঙ্গ বপিয়া আছেন, ভাবতন্ময়তায় একেবারে 
মগ্ন ক্রমে ক্রমে তাহার বাহাজ্ঞান লোপ পাইয়। গেল। এই ভাবে 
কতক্ষণ তিনি ছিলেন তাহা তাহার বোধ ছিল না। .কিন্তু যখন 
চেতন! কিরিয়া আদিল তখন তিনি সমস্তই মধুময় বোধ করিতে 
লাগিলেন। কাহার মধুর স্পর্শে হৃদয়তন্ত্রী যেন সুমধুর তানে বাজিয়। 
উঠিল। মনের সকল রুদ্ধ দুয়ার খুলিয়া গেল-_ভাহার মনে হইতে 
লাগিল জগংটা যেন এক আনন্দে পূর্ণ ও চৈতন্তময়। সে আনন্দের 
শেষ নাই-বৃক্ষলতা, পাহাড় পর্বত, আকাশ, বায়ু, জলস্থল 
সকলই যেন কি এক আনন্দে পূ্ণ_সে আনন্দের ছটায় চারিদিক 
উদ্ভাসিত । কি এক অপূর্বব ও মধুর স্তরতানসমন্বিত সঙ্গীত উত্থিত হইয়। 
অনস্তাভিমুখে কোথায় যেন ভাসিয়া চলিয়াছে তাহার আর শেষ 
নাই। ব্রিপুরলিঙ্গ আরো অন্ুভব করিলেন, গ্রহ নক্ষত্র প্রভৃতি অনন্ত 
ভ্যোতিফমণ্ডল কি এক মধুর উজ্জল প্রভায় উদ্ভাসিত হইয়া অমৃত 
আন্মাদনের জন্য অনন্তের পথে পথে ছুটিয়া চলিয়াছে। তারপর 'অব্যক্তং 
অচিন্ত্যং অনির্বচনীয়ং’ অবস্থা । এইরূপ স্থির নিশ্চল নিষ্পন্দভাবে। 
বহুক্ষণ অতীত হইয়! গেল।”+১ 

গুহায় ফিরিয়া আসার সঙ্গে সঙ্গে মহাত্মা ম্মিতহাস্তে তাহাকে 
কহিলেন, “বৎস ত্রিপুরলিঙ্গ, তোমার সাধনার সাফল্যে আমি মহা: 
আনন্দিত হয়েছি। যে দিব্য অনুভূতির স্বাদ আজ গ্রহণ করলে, খুব. 
কম সাধকই এত শীঘ্র তার অধিকারী হয়। পরমাত্ম! তোমার প্রতি 
ইপ্রপ্ন। তোমার অভীষ্ট অনেকাংশে সিদ্ধ হয়েছে। এবার তুমি 
সমতল ভূমিতে নেমে যাও। সেখানে গিয়ে নির্ধারিত এশী বর্ম 
উদযাপন ক'র। আন্তরিক আশীর্বাদ জানাই, অচিরে তোমার পরম- 
প্রাপ্তি ঘটুক। ্রহ্মলাভ হোক্‌ ৷” 


১ উই 
১ স্বামীজীর কথা : নরেশানন্দ সরস্বতী 5 পৃঃ ৫৪-৫৫| 
২৫০ 


যোগী ত্রিপুরলিঙ্গ 

কয়েক দিন অতিবাহিত হইবার পর এঁ পর্ববতগুহায় এক বর্ষীয়ান, 
বিশিষ্ট যোগীর আগমন ঘটে। ইহার নাম প্রজ্ঞানন্দ স্বামী । মহাত্মার, 
নিকট হইতে নিগৃঢ় যোগসাধনা ইনি গ্রহণ করিয়াছেন, দীর্ঘদিন তাহা 
অভ্যাস করিয়াও চলিয়াছেন। সাধারণতঃ হিমালয়ের নিয়ভূমিতে 
নাতিশীতোষ অঞ্চলেই প্রজ্ঞানন্দ অবস্থান করেন। কিন্তু মাঝে মাঝে 
তাহাকে এই পর্ববতশীর্ষে উঠিয়া আসিতে হয়। মহাত্মার কাছে উচ্চতর 
যোগক্রিয়ার নির্দেশাদি নিয়া আবার স্বস্থানে ফিরিয়া যান। 

ব্রিপুরলিক্ষের সহিত মহাত্মা তাহার এই কৃতী শিষ্যের পরিচয় 
সাধন করিয়া দ্রিলেন। কহিলেন, “বৎস ত্রিপুরলিঙ্গ, তুমি স্বনামধন্য 
যোগী ত্রেলঙ্গ মহারাজের কাছে দীক্ষা পেয়েছো। যোগসাধনার নানা 
স্তর ক্রমান্বয়ে অতিক্রম করে চলেছো। যোগীদের শক্তি-বিভূতির সাথে 
তোমার কিছুটা চাক্ষুষ পরিচয় থাকা দরকার। প্রজ্ঞানন্দ এ বিষয়ে 
তোমার সাহায্য করতে পারবে । 

নরেশানন্দ সরস্বতী লিখিয়াছেন-__“লামা্বামী প্রজ্ঞানন্দকে কি 
ইঙ্গিত করিলেন। সঙ্গে সঙ্গে প্রজ্ঞানন্দ সুক্ষ্ম শরীরে ভ্রমণ ও পরকায়া 
প্রবেশ প্রণালীর নিয়ম ও যৌগিক ক্রিয়াপদ্ধতিগুলি ব্রিপুরলিঙ্গকে 
যথাযথ দেখাইয়া দিলেন। ইহ! দেখিয়া তিনি উপলব্ধি করিলেন, 
যোগীগণের পক্ষে সুক্মদেহে গমনাগমন, পরকায়া প্রবেশ বা যে কোনও 
তত্ব অবলম্বন করিয়া বহুদিন, এমন কি প্রলয়কাল পর্য্যন্ত, সংস্কারময় 
দেহ রাখা সম্ভব হয়। ব্রিপুরলিঙ্গের অষ্টাঙ্গ যোগ সম্বন্ধে অভিজ্ঞতা ও 
সত্যস্কল্প সম্পর্কে জ্ঞান থাকার তত্বগুলি অনুধাবন বা আয়ত্ত করিতে 
বিলম্ব হইল না» 

পরমানন্দে আরে কিছুদিন এখানে অবস্থান করার পর মহাত্মা 
লামাস্বামীর কাছে ত্রিপুরলিঙ্গ বিদায় গ্রহণ করিলেন। এবার তাহার 
পরিভ্রাজনের লদ্মস্থল-_পুর্বব ভারতের তীর্ঘসমূহ। 


হিমালয়ের বনপথ দিয়া ত্রিপুরলিঙ্গ অগ্রসর হইয়া! চলেন।. পথে" 


২৫১৮ 


ভারতের সাধক 
‘নেপালের পশুপতিনাথে কিছুদিন অবস্থানের পর সিকিম ভূটান হইয়া 
"পদার্পণ করেন আসামে । 
এখানে কামাখ্যা ও পরশুরামকুণ্ড দর্শন করিয়া উপস্থিত হন 
জয়ন্তীয়া পাহাড়ে। পাহাড়ের কোলে, গহন বনের অভ্যন্তরে চোখে 
পড়িল এক প্রাচীন শিবমন্দির । খরবেগে পাশ দিয়া বহিয়৷ চলিয়াছে 
এক পার্বত্য ঝরণ| | এখানকার নির্জনতা, প্রাকৃতিক শোভা ও পবিত্র 
পরিবেশ দেখিয়! ত্রিপুরলিঙ্গ যুগ্ধ হইলেন। স্থির করিলেন, এই মন্দিরে 
কিছুকাল ধ্যান ভজনে কাটাইবেন । 
মন্দিরের বারান্দায় সবেমাত্র আসন পাতিয়! বসিয়াছেন, এমন 
সময় নিকটস্থ গ্রামের একটি লোক সেখানে আসিয়া উপস্থিত। আজ 
তাহার মানৎ ছিল, তাই শিবের মাথায় এক ভাঁড় দুধ চড়াইতে 
আসিয়াছে। কাজকর্দদ শেষ হইয়া যায়। লোকটি ত্রিপুরলিঙ্গের চরণে 
প্রণতি জানাইয়া প্রশ্ন করে, “সাধুবাবা বুঝি আজই এসেছেন এ 
মন্দিরে? সন্ধ্যে হয়ে আসছে। এবার তাড়াতাড়ি চলুন আমাদের 
গাঁয়ে । সেখানেই আপনার সেবার বন্দোবস্ত করা যাবে» 
“তাতো হয় না ভাই। কিছুদিন এখানে থাকব বলেই ভেবেছি।” 
-ত্রিপুরলিঙ্গ উত্তর দেন। 
বিস্ময়ে লোকটির নয়ন বিস্ফারিত হইয়া উঠে। মন্তব্য করে, 
“বাবা, এ মন্দিরে আজ অবধি কেউ রাত্রিবাস করতে পারেনি । নিজের 
নগল চানতো আজই এ জায়গা ত্যাগ ক'রে যান। অনেক সাধুই এ 
মন্দিরে প্রাণ হারিয়েছেন।» 
সহান্তে ত্রিপুরলিঙ্গ জানাইয়| দেন, যে স্বল্প তিনি করিয়াছেন, 
তাহা সিদ্ধ না হওয়া অবধি এই দেবস্থান হইতে এক পা নড়িবার 
ইচ্ছা তাহার নাই। 
“দেখ ছি, এ বিদেশী সাধুর মৃত্যু আজ ঘনিয়ে এসেছে।”_ আপন 
মনে বক্‌ বক্‌ করিতে করিতে লোকটি বনপথ ধরিয়া গ্রামের দিকে 
অদৃশ্য হইয়া যায়। 


-২৫২ 


যোগী ত্রিপুরলিঙ্ 


রাত্রি ক্রমে গভীর হয়, বনভূমি এক স্ুগন্ভীর নিস্তব্ধতায় ভরিয়া, 
উঠে। মন্দিরের অন্তঃগ্রকোষ্ঠে প্রবেশ করিয়া ত্রিপুরলিঙ্গ শিবের 
আরাধনায় উপবিষ্ট হন। ডুবিয়া যান ধ্যানের গভীরে । 

বাহজ্ঞান্‌ কিরিয়া আসিলে দেখেন এক অলৌকিক দৃশ্ঠ। সারা 
গর্ভমন্দির শুভ্র জ্যোতিতে উদ্ভাসিত হইয়া উঠিয়াছে। জটাজুটসমন্বিত, 
তেজংপুপ্তকায় এক দিব্য পুরুষ তাহার সম্মুখে দণ্ডায়মান। নয়নদয় 
আগ্রিগোলকের মত জ্বলিতেছে, আর নিষ্পলক দৃষ্টিতে ব্রিপুরলিঙ্গের 
দিকে তিনি চাহিয়া আছেন। 

সাহস সঞ্চয় করিয়া! ত্রিপুরলিঙ্গ নিবেদন করিলেন, “প্রভু, আমি. 
পরিব্রাজক সন্যাসী। এই মন্দিরে আশ্রয় গ্রহণ করে শিবারোধনায় 
রত হয়েছিলাম। আমার পরম সৌভাগ্য, আপনার দর্শন এখানে 
পেলাম। কৃপা করে বলুন, আপনি কে ?” 

গম্ভীর স্বরে দিব্য পুরুষ উত্তর দেন, “বৎস, আমার পরিচয় শুনে 
তোমার কোন লাভ নেই। তা এখন থাক। আজ আমি আবিভূরতি 
হয়েছি তোমারই মঙ্গলার্থী হয়ে। তোমার পরিচয় আমি জানি, 
তোমার গুরুদেবের কথাও অবগত আছি। বৎস, আমি আদিষ্ট হয়েছি 
তোমায় একটি সাধন নির্দেশ দেবার জন্য । তুমি তা গ্রহণ ক'রে 
পরমপ্রাপ্তির পথে এগিয়ে যাও। হ্যা, আর একটা কথা। কাল, 
প্রত্যুষেই তুমি এই মন্দির ত্যাগ করবে। এতে অন্তথা না হয়» 

ত্রিপুরলিঙ্গকে নিগুঢ় সাধনতন্ব দান করিয়া দিব্যপুরুষ মুহর্ভমধ্য 
সেখান হইতে অন্তৰ্ধান করিলেন। ত্রিপুরলি্গ এই দিব্যপুরুষের 
পরিচয় উদ্ঘাটন করিতে সমর্থ হইয়াছিলেন। উত্তরকালে এই প্রসঙ্গে 
তিনি বলিতেন--“এ সব দিব্যপুরুব সাধকদের হিতের জন্তই ভপঃসিদ্ধ 
তীৰ্থে আবির্ভূত হন ৷” 

পরদিনই ত্রিপুরলিঙ্গ এই মন্দির ত্যাগ করিয়া যান। তারপর. 
জয়ন্তীয়া পাহাড় হইতে অবতরণ করিয়া পদত্রজে তিনি যাত্রা 
করেন বাংলাদেশ অভিমুখে । 


২৫৩ ” 


ভারতের সাধক 
এখন হইতে ঢাকা নগরীই হয় যোগী ত্রিপুরলিঙ্গের লীলাভূমি । 
শহরের উপান্তে বেগুনবাড়ী নামক গ্রাম। এই গ্রামেরই গ। ধেবিয়া 
আগাইয়! চলিয়াছে গহন বনাঞ্চল। শাল পলাশ আম জামের অগণিত 
বৃক্ষ ছড়ানে। চারিদিকে । লাল মাটি আর কীকরের সাথে জড়াইয়া 
আছে অজস্র সবুজ ঝোপবাড়। নিভৃত তপস্তার উপযোগী এ স্থান 
ত্রিপুরলিঙ্গের বড় ভাল লাগিল। স্থির করিলেন, কিছুদিন এখানে 
অতিবাহিত করিবেন । 
সম্মুখস্থ এক বটবৃক্ষের নীচে তিনি আসন বিছাইয়া, বসিলেন, 
ধুনী প্রন্থলিত করার অনতিকাল মধ্যেই হইলেন ধ্যানস্থ । তারপর 
বাহ্যজ্ঞান রহিল ন।। 
কয়েক ঘণ্টা অতিক্রান্ত হইয়। গিয়াছে। হঠাৎ অদূরে বনমধ্যে 
শোনা গেল তুমুল সোরগোল। নয়ন উন্নীলন করিতেই ত্রিপুরলিঙ্গ 
দেখিলেন এক অত্যাশ্চর্য্য দৃশ্য! তাহার পাশে, কয়েক হাত দূরেই 
একটি বৃহদাকার বাঘ নিশ্চিন্ত আরামে শয়ন করিয়া আছে। ত্রিপুরলিঙ্গ 
যেন তাহার এক অতি আপনার জন, তাহার সানিধ্যে থাকিয়া সে 
বিশ্রামন্খ উপভোগ করিতে চায়। 
একটু পরেই অদূরে উপস্থিত হয় হস্তীপৃষ্ঠে আরোহিত একদল 
শিকারী । সকলেরই হাতে দূর পাল্লার রাইফেল। খ্যানাসনে উপবিষ্ট 
সাধু ও হিংস্র ব্যান্তের এই অপরূপ মিলন দৃশ্য দেখিয়া তাহারা তো 
একেবারে হতবাক্‌ । 
হাতীর হাওদাঁয় উপবিষ্ট আছেন এক সুদর্শন মধ্যবয়স্ক পুরুষ । 
তাঁহারই ইঙ্গিতে শিকারীদলের কেহ এতক্ষণ বাঘটিকে লক্ষ্য করিয়া 
গুলী ছুঁড়ে নাই। বিন্ময়বিক্ফারিত নয়নে সকলেই তাকাইয়া 
আছেন। ভাবিতেছেন, এ হিংস্র বাঘ কোন্‌ ইন্দ্রজাল বলে সাধুর 
কাছে পোষ মানিয়াছে? নিজের প্রতাপ ভুলিয়া কেন হইয়াছে শান্ত ও 
নিবিবকার? 
সকলেই চুপচাপ । কাহারো মুখে একটি কথাও সরিতেছে না ! 
-২৫৪ 

বনমধ্যে শিকারীদের তাড়া খাইবার পর বাঘটি এখানে চলিয়া আসে 
এতক্ষণ সাধুর সন্মুখে নিরিবিলিতে বেশ বিশ্রাম করিতেছিল। এবার 
জনসমাগমে বিরক্ত হইয়া উঠিয়া বসে। তারপর হঠাৎ ত্রিপুরলিঙ্গের 
পিছন দিয়া বনান্তরালে অদৃশ্য হইয়া যায় । 

শিকারী দলে এবার গুঞ্জনধ্বনি উঠিল। সুদর্শন পুরুষটি হস্তীপৃষ্ঠ 
"হইতে ভূমিতে অবতরণ করিলেন। ত্রিপুরলিঙ্গের কাছে আসিয়া 
জানাইলেন সশ্রদ্ধ সেলাম । কহিলেন, “সাধুজী, আপনি সত্যই ধন্য । 
খোদাতালার দোয়া! আপনি পেয়েছেন। নইলে হিংস্র বাঘ আপনার 
কাছে এসে পোষ কুকুরের মত হয়ে যাবে কেন? কিন্তু, আপনি এই 
বিজন বনে কেন বসে আছেন? চলুন শহরে, আমার গরীব-খানায়। 

সেখানে আপনার বসবাস ও ভোজনের সব ব্যবস্থা আমি সানন্দে 
কারে দেবো”? 

ত্রিপুরলিঙ্গের আনন ম্মিতহান্তে উজ্জল হইয়া উঠে। মৃহুত্বরে 
কহেন, “আমায় আপনার গৃহে নিয়ে গিয়ে কি লাভ হবে, বলুন তো ?? 

“আমার কিপমৎ ভাল। আপনার মত কেরামৎসম্পন্ন মহাত্মার 
দর্শন পেয়েছি। এ কিসমৎ যে সবাইকে বেঁটে দিতে ইচ্ছে করছে। 
-তাই চাইছি, সবাই আপনার দর্শন পাক্‌ ৷” 

“আপনি কেরামৎ অর্থাৎ যোগ বিভূতিকে এতে| বড় করে দেখছেন 
কেন? বনের বাঘ কেন তার হিংসা ভুলে গেল, তাই ভেবে আশ্চর্য্য 
হচ্ছেন? কিন্তু এতো অতি সহজ কথা । পরমাত্মার ধ্যানে আমি সদ! 
তন্ময় থাকি, পরমাত্মা সারা বিশ্বে ওতপ্রোত, তাই বিশ্বের সব কিছুকেই 
আপন বলে ভালবাসি আন্তরিকভাবে । বাঘও তাই আমার অতি 
.আপন__পরমাত্মায়। সে আমার কাছে এসে স্বাভাবিক প্রেমের 
আকর্ষণেই বাঁধা পড়েছিলো । এ অতি সহজ কথা, এতে ইন্দ্রজীলের 
(কিছু নেই ৷” 

আগন্তক মৃতু হাসিলেন। কহিলেন, “সাধুজী, আমর! অজ্ঞ, তত্বের 
-কথা কিছুই জানিনে। কিন্তু এটুকু অবশ্যই বুঝি--সব কিছুর: ভেতর 

আল্লাহ তাঁলাকে দেখা, নিজের অহমিকাকে বিলুপ্ত করে দিয়ে সক 
কিছুকে আপন বলে উপলব্ধি করা ও ভালবাসা, এতো সাধারণ 
মানুষের পক্ষে সম্ভব নয়। শুধু সিদ্ধ পুরুষেরাই পারেন এটা ।” 

একজন সঙ্গী আগাইয়া আসিয়া কহিলেন “সাধুজী, ইনি হচ্ছেন: 
ঢাকার স্বনামধন্য নবাব, আবদুল গনি সাহেব। শুধু ধনী গ্রতাপশালী 
জমিদারই নন, সং ও ধর্ম্মনিষ্ঠ বলেও এ অঞ্চলে ইনি সুপরিচিত | 
আপনি এঁর আতিথ্য গ্রহণ করলে, এ শহরের হিন্দু মুসলমান" 
জনসাধারণ আপনার সান্নিধ্য পাবে, উপকৃত হবে। আপনি কৃপা ক'রে 
এ আমন্ত্রণ গ্রহণ করুন ৷” 

ত্রিপুরলিঙ্গ উত্তরে কহিলেন, “এ স্থানটি ধ্যান ভজনের পক্ষে বড় 
উপযোগী । আমি এখানে আরো কয়েকট। দিন কাটিয়ে যেতে চাই 1. 
পরে আপনাদের এ অনুরোধ রাখবো |” " 

ইহার কিছুদিন পরে গনিমিঞ সাহেবের ব্যবস্থা অনুযায়ী 
ত্রিপুরলিঙ্গ কুরমীটোলা৷ এবং শাহবাগে অবস্থান করেন। সে সময়ে 
অল্পদিনের মধ্যে গ্রামাঞ্চলের হিন্দু ও মুসলমান উভয় সম্প্রদায়ে তিনি 
খুব জনপ্রিয় হইয়া, ওঠেন। তাহার জীবনে যোগবিভূতির নানা প্রকাশও. 
ঘটিতে থাকে। 

দারিদ্র ও শোকতাঁপে জর্জ্জর নরনারী প্রায়ই তাহার,কাছে ভীড় 
করিত। মাঁগিত আশীর্ববাদ ও আশ্রয়। ন্ুুগৌরনুঠামতন্ এ মহাত্মাকে 
মুদলমান ভক্তের ডাকিত র্ধন-শাহ- ফকীর নামে । হিন্দুর! বলিত. 
সিদ্ধাই ঠাকুর। ৰ 

ভক্তিনা নামে এক বৃদ্ধা হিন্দৃস্থানী রমণী এ সময়ে ত্রিপুরলিঙ্গের 
মহ! ভক্ত হইয়া পড়ে। প্রায়ই সে শাহ.বাগে তাহাকে দর্শন করিতে, 
আসিত, ভিক্ষার জন্য আনিত কলমূল। সদা নিষ্পৃহ ও নিলি, 
ত্রিপুরলিঙ্গজী তাহার দেওয়া খাদ্য আনন্দের সহিত গ্রহণ করিতেন। . 

শহরের বাজারে ভক্তিনার একটি ক্ষুদ্র ডালের দোকান ছিল। 
বৃদ্ধার একান্ত অনুরোধ এড়াইতে না পারিয়! ত্রিপুরলিঙ্গজী 1 

এ দোকানে আসিয়া অবস্থান করিতে থাকেন। কিছু দিন চলে এই 
নিভৃত বাস । দেখা যায়, তিন রাতের প্রায় সময়ই কম্বল মুড়ি দিয়া 
এই ডালওয়ালীর দোকানে, চৌপাইর উপর তিনি শায়িত রহিরাছেন। 
কতিপয় ঘনিষ্ঠ ভক্ত ছাড়া অপর কেহ এই শক্তিধর মহাত্মাকে চিনিতনা, 
তাহার মাহাত্ব্যও জানিতনা। 

এ আঁত্মগোপনের পালা বেশী দিন স্থায়ী হয় নাই। অচিরে সিদ্ধ 
যোগীর বিভূতি ও কুপার কাহিনী ছড়াইয়া পড়ে। 


বনগ্রামের আকুবাবু ছিলেন ঢাকার এক প্রাচীন জমিদার বংশের 
সন্তান। বিপুল বিত্ত বিষয়ের তিনি অধিকারী। এই সময়ে আকুবাবু, 
মারাত্মক ব্যাধিতে আক্রান্ত হন! সর্বপ্রকার চিকিৎসাই চলিতে থাকে, 
কিন্ত কোন ফল হয় না। শেষটায় সঙ্কট চরমে উঠে, শহরের প্রবীণ 
চিকিৎসকেরাও হাল ছাড়িয়া দেন। 

এ অবস্থায় আকুবাবুর এক ভ্রাতা কি করিয়া ত্রিপুরলিঙ্গজীর 
শক্তি বিভূতির কথা অবগত হন। ভালওয়ালী ভক্তিনার দোকানে 
আসিয়া তিনি কীদিয়া পড়েন। বারবার মিনতি জানাইয়া চাহেন 
ভ্রাতার প্রাণভিক্ষা | 

যোগীবরের হৃদয় করুণায় বিগলিত হয়। বলেন; “ছ্যাখো, শিবজীর 
কৃপায় সব কিছু সম্ভব হতে পারে। তিনি আশুতোষ, একটু স্তব 
স্তুতিতেই হন মহ! তুষ্ট। তোমরা শিবের ভজন! কর, বিন্বপত্র,তার 
শিরে চড়াও!” 

আকুবাবুর ভ্রাতা এবার চরণ ধরিয়া পড়েন। অশ্রুসজল চক্ষে 
বলেন, “মহারাজ, আমরা হীন বুদ্ধিবিষয়ী। আমাদের ভজনে কোন 
কাজ হবে না, পাষাণলিঙ্গ থেকে কৃপাবারি কখনোই ঝরবেনা। 

“কিন্তু, বেটা, আমি কি করতে পারি ?” 

“আপনি সব পারেন, মহারাজ । আপনি হচ্ছেন যোগসিদ্ধ, শিবকল্প 
মহাপুরুষ । ঈশ্বরীয় কৃপা আপনার মত শক্তিধর মহাপুরুষেরাই শুধু, 

নামাতে পারেন। আমরা জীবন্ত শিবরূপে আপনাকে কাছে পেয়েছি, 
আপনার কাছেই কৃপাভিক্ষা চাইছি। এ কৃপা না পেলে আমি এখান 
থেকে নড়বো না।» 
যোগীবর তাহার আসন হইতে উখিত হন! কমগুলুর জলের মধ্যে 
তিনটি বিপত্র ডুবাইয়া নিয়া আর্ত ভক্তকে কহেন, “যাও, এখনি এ 
পত্র তিনটি বেটে, তিনবার রোগীকে খাইয়ে দাও। আর শিয়রে বসে 
শোনাও শিবস্তুতি । ভয় নেই, সে সুস্থ হয়ে উঠবে” 
আকুবাবুর প্রাণ রক্ষা হয়, শুধু তাহাই নয়, পুনরায় হৃতম্াস্থ্য 
প্রাপ্ত হইয়া দীর্ঘদিন কর্ম্মক্ষমও থাকেন। 
রৌগমুক্তির পর হইতে আকুবাবু ত্রিপুরলিঙ্জীর মহা ভক্ত হইয়া 
উঠেন। তাহার করাতিটোলার বিস্তৃত বাগিচায়, শহরের অন্যান্য 
ভক্তের সহযোগিতায় যোগীবরের জন্য প্রতিষ্ঠিত হয় এক মনোরম 
আশ্রম । 
স্বামী শ্রিপুরলিঙ্ঈজীর আস্তানা__তাই এ আশ্রমের নাম দেওয়া 
হয়, স্বামীবাগ। পরবর্তীকালে সমগ্র পল্লীটিই স্বামীবাগ নামে পরিচিত 
হইয়া উঠে। এই সময় হইতে ঢাকার স্বামীজী বলিতে জনসাধারণ 
ত্রিপুরলিঙ্গ মহারাজকেই বুঝিত। | 
এবার হইতে শুরু হয় আচার্য জীবন। ধনী দরিদ্র, পতিত মুখ 
সকলেই দলে দলে আসিতে থাকে তাহার সমীপে । কেহ আসে শোক- 
তাপ ছর্দৈব নিবারণের জন্য, কেহ বা আসে অধ্যাত্বজীবনের জিজ্ঞাসা 
নিয়া। কৃপালু স্বামীজীর যোগশক্তি, বি্তাবন্তা ও স্নেহপ্রেম সদাই 
নিয়োজিত থাকে দুঃখীর দুঃখ মোচনে, আর্তের ত্রাণকর্মে। স্বামীবাগ 
আশ্রম ভক্তমমাগমে সরগরম হইয়া উঠে। 
বার এক ভক্ত ত্রিপুরলিঙ্গজীকে প্রশ্ন করেন, “মহারাজ, 
আপনি আমাদের কাছে আবিভূতি হয়েছেন ভগবানের আশীষরূপে । 
আমাদের আধ্যাত্মিক সমস্যার সমাধান আপনি করবেন, ঈশ্বরলাভের 
.পিদনির্দেশ দেবেন, এই হচ্ছে কাম্য। কিন্ত আপনি এতে। লোকের: 

রোগ শোকের ভার নিয়ে ভীড় জমিয়ে বসেছেন কেন, তা কিন্ত আমি 
বুঝতে পারছিনে |” 

স্বামীজী হাসিয়া বলেন, “বেটা, আমার গুরুদেবের আদেশ, _যে 
ক'টা দিন এই শরীর থাকবে, সে কণ্টা দিন লোকমঙ্গলের কাজে যেন 
ব্যয় করি। কিন্ত আসল লোকমঙগল হচ্ছে ভবরোগের ব্যাধি সারানো । 
দেখছে! তে, সে ব্যাধির কথা নিয়ে শতকরা ছুটো লোকও আসেন! 
_আসে রোগশোক আর মামলা-মকন্দম। নিয়ে |» 

“তবে আপনি এদের নিয়ে এতো ঝামেলা পোহাচ্ছেন কেন ?” 

“কেন, জানে|? মানবীয় দুঃখ ছুর্দশ। মোচনের ভেতর দিয়ে এরা 
আমার কাছে আসে। তারপর কারুর কারুর মনে হয়তে৷ জেগে ওঠে 
ভববন্ধন মোচনের কথা? তাছাড়া, জানতো, এই শরীরটা শ্রীগুরুর 
আশীর্ববাদপুত। তাই এ শরীরের সান্নিধ্যে মাঝে মাঝে এসে বাস 
করলে মঙ্গল তে! লোকের কিছুট। হয়ই ৷” 

স্বামীজীর এই কৃপালীলা, তাহার লোকমঙ্গলের এই কর্মধারা 
ভক্তদের ব্যক্তিজীবনের গণ্ডী ছাড়াইয়া সমাজ ও রাষ্ট্রজীবনেও বিস্তৃত 
হইতে দেখ। যাইত। অথচ আপন সিদ্ধজীবনের নিভৃত মর্মকোষে 
তিনি সদাই থাকিতেন নিলিপ্ত উদাসীন । 

ভক্ত ও অনুরাগীদের প্রতি কৃপাপরবশ হইয়া তাহাদের রাজ- 
নৈতিক মুক্তি আন্দোলনেও ত্রিপুরলিঙ্গলী পরোক্ষে কম সাহায্য 
করেন নাই। এ প্রসঙ্গে খ্যাতনাম! বিপ্লবীনেত। শ্রীপ্রতুলচন্দ্র গান্ছুলী 
লিখিয়াছেন__ 

“সমিতির (বিপ্লবী ) প্রধান সভ্য এবং ঢাকার অন্যতম শ্ৰেষ্ঠ 


_ উকিল আনন্দ পাকড়াশী মহাশয় ছিলেন স্বামীজীর শিষ্য । ক্রমে ঢাকার 


অনেক শিক্ষিত ভদ্রলোক স্বামীজীর শিষ্য হন। পুলিনবাবু। অনেক 
সময় স্বামীজীর সঙ্গে সমিতির বিষয়ে আলোচন! করতেন ও তার 
পরামর্শ চাইতেন। স্বামীজীর আশ্রম ছিল সমিতির একটা প্রধান 

আড্ডা এবং তিনি সমিতির কাজের নানা সুবিধা ক'রে দিয়েছিলেন । 
আশ্রম এবং নিকটবর্তী জমিতে কয়েকবার আমাদের কৃত্রিম যুদ্ধের, 
মহড়া হয়েছে। বৃটিশ সরকার যখন সমিতি ধ্বংস করতে উদ্যত হয় 
এবং ধর পাকড় আরম্ভ ক'রে, তখনও তিনি ভীত হননি »১ 

বল! বাহুল্য, এই ধরণেন কাজে স্থামীজী প্রত্যক্ষভাবে নিজেকে 

. কখনো জড়িত করেন নাই। অসহায় মানুষকে রোগশোক, দারিদ্র, 

দু্দ্দৈব হইতে রক্ষার জন্য তাহার করুণ! যেমন নামিয়া আসিত, তেমনি 
বিদেশী শাসনের লাঞ্ছনা ও অত্যাচার দমনেও দেখা যাইত তাহার 
সমর্থন।২ তিনি প্রায়ই বলিতেন-_যে দাসত্ব মানুষের মনুত্যত্বকে পন্থ 
করিয়! দেয়, তাহার অবসান ঘটানে। অবশ্য প্রয়োজন । 


বহিরঙ্গ জীবনের অন্তরালে সিদ্ধ যোগী সদাই থাকিতেন আপন 
. তপস্যায় সমাহিত। আত্মিক জীবনের অন্তঃসলিলা ধারা নিরন্তর 
সেখানে বহিয়া চলিত। অধিকারী সাধকের! তাহা হইতে সঞ্চয় করিয়া 
নিত প্রাণশক্তি। কেহ আসিত সাত্বিক সংস্কারজাত স্বাভাবিক টানে, 
কেহ বা আসিত অলৌকিক শক্তির আকর্ষণে । 

নারিন্দিয়ার পুরন্দর ঘোষের জীবনে এই মহাপুরুষের বিভূতিলীলা 
সে-বার অপূর্বব রূপান্তর আনিয়। দিয়াছিল। ঘোষ মহাশয় ছিলেন 
এক দুর্দান্ত ধরণের মানুষ । ব্যবসায় কর্মে টাকা রোজগার করিতেন 
প্রচুর, বিত্তবিষয়ও ছিল যথেষ্ট । তেমনি এই অর্থের অপব্যয়েও তিনি 
ছিলেন সিদ্বহস্ত। এমন কোন পাপকার্য ব| অপরাধ ছিল না যাহা 


১ প্রবাসী, বৈশাখ, ১৩৬৮--বিপ্রবীর জীবন দর্শন_-পুঃ ৯৩-১৪ 

. ২ স্বাদেশিকতা ও মুক্তি-আন্দোলনে অনুরূপ সহায়তা দান অন্তান্ত বিশিষ্ট * 
যোগীদের বেলায় দেখা শিল্পাছে। ইহাদের মধ্যে আছেন অরবিন্দের সাহায্যকারী 
যোগী গর্দোনাথ আশ্রমের স্বামী ব্ৰহ্মানন্দ ও ছাড়োডির সাখড়িয়াবাব, যতন 


যুধাজ্দীর আশীর্ক্দাদক ভোলাগিরি মহারাজ, সতীশ মুখোপাধ্যায়ের গুরু বিজয়” 
গোস্বামী ইত্যাদি । 

তাহার দ্বারা অনুষ্ঠিত হইত না। এই পাষণ্ডীর জীবনে হঠাৎ সেদিন 
পতিত হয় ত্রিপুরলিঙ্গজীর কৃপারশ্রি | 

কাজকর্ম উপলক্ষে পুরন্দর ঘোষকে মাঝে মাঝে মেঘনা নদীর পথে 
যাতায়াত করিতে হয়। সেদিন বর্ষার রাতে নৌকাঘোগে তিনি ভৈরব- 
বাজারে চলিয়াছেন। হঠাৎ পথিমধ্যে শুরু হইল ঝড়ের তাণ্ডব। 
প্রাণপণ চেষ্টা করিয়াও মাঝিরা নৌকা! বাঁচাইতে পারিল না, নদীর 
মাঝখানে নিমজ্জিত হইয়া গেল । 

মাঝি মাল্লারা আগেই ঝাঁপ দিয়াছে। অগাধ জলে পুরন্দর ঘোষ 
'ছিট্কিয়৷ পড়িলেন। শুরু হইল তাহার আত্মরক্ষার প্রাণপণ প্রয়াস । 
অন্ধকারে কোথায় সীতরাইয়া উঠিবেন? কোন কিছু দৃষ্টিগোচর হয় না, 
তীর কোন্দিকে বুঝিবার উপায় নাই। চারিদিকে কেবল ঢেউ আর 
ঢেউ। ঝটিকাতাড়িত হইয়া উন্মত্তের মত বারবার তাহা ছুটিয়া 
আসিতেছে, করিতেছে তাহাকে বিপধ্যস্ত । 

দেহ শ্রীন্ত, অবসন্ন । এ অবস্থায় বেশীক্ষণ যুঝিয়া উঠা সম্ভব নয়। 
পুরন্দর বুঝিলেন, আজ আর প্রাণ বাঁচানো যাইবে না। ভগবানের 
নাম স্মরণ করিয়। নদীবক্ষে হাত পা এলাইয়া দিলেন । 

ুহূর্তমধ্যে ঘটিল এক অলৌকিক কাণ্ড। চকিত দষ্টিতে পুরন্দর 
'দেখিলেন, অদূরে নদীবক্ষে দণ্ডায়মান এক অনিন্যকান্তি, শিবকল্প 
পুরুষ। ব্যগ্রস্বরে তিনি কহিতেছেন, “ওরে, একেবারে যেন গা ছেড়ে 
দিস্নে, তলিয়ে যাবি। এগিয়ে যা, ছ পা সামনেই মাটি। সেখানে. 
উঠে দাড়া । কোন ভয় নেই, আমি তো রয়েছি ৷” 

পুরন্দর নব বলে উজ্জীবিত হইয়া উঠিলেন। সামনের দিকে একটু 
ঝুঁকিতেই পায়ে ঠেকিল মৃত্তিকা । তরঙ্গ-বিদ্ষু, অন্ধকারাচ্ছন্ন নদী 
গর্ভে ডুবিবার ঠিক পূর্বব মুহূর্তে কে দিল এই নির্দেশ? কোন্‌ দিব্যপুরুষ 
অলৌকিকভাবে হইলেন আবিভূ্ত ? কে তাহার এই প্রাণদাতা? 

একটু স্থির হইতেই পুরন্দর ঘোষের মনে পড়িল__এ মুত্তি তাহার 
পরিচিত। ঢাকার স্বামীবাগের যোগী ত্রিপুরলিঙ্গের সহিত এ মুর্তির 

সাদৃশ্য রহিয়াছে । তাহার নারিন্দিয়া ভবনের দ্বিতল হইতে মাঝে 
মাঝে তিনি মহাত্মাকে যাতায়াত করিতে দেখিয়াছেন। লোকমুখে 
তাহার অজস্র খ্যাতিও শুনা আছে। কিন্তু সাধু সন্তদের প্রতি চিরদিনই 
নিজে বিরপ। তাই আশ্রমে গিয়। যোগীবরকে কোনদিন দর্শন করেন 
নাই। এবার নিঃসন্দেহে বুঝিলেন, তিনি সত্যই এক যোগবিভূতিসম্পনর 
বিরাট মহাপুরুষ । 


ঝড় জল থামিয়া গেল। বহুকষ্টে নদীমধ্যস্থ চড়া হইতে সশীতরাইয়া! 
পুরন্দর ঘোষ তীরে উঠিলেন । 


টাকায় পৌছিয়াই সরাসরি চলিয়া! গেলেন স্বামীজীর আশ্রমে ৷ 


সাষ্টাক্গ প্রণিপাত করিয়া কহিলেন, “মহারাজ, আমি মহ! পাষণ্ডী, 
নরাধম। তবু আমার উপর আপনার কি অহেতুকী করুণা! সেদিন 
মেঘনার বুকে, ঝড় বাদলের মধ্যে আপনাকে চিনতে আমার ভুল 
হয়নি। আপনার আবির্ভাব আমি যে স্বচক্ষে দেখেছি ৷” 

ত্রিপুরলিঙ্গ মুচকি হাসিলেন। মৃদুষ্বরে কহিলেন, “বেটা, তুমি 
এতো কাছে, এই নারিন্দায় রয়েছে, আর আমার সঙ্গে একটিবারও 
দেখা করছো না? সেই জন্যেই তো৷ নিজে থেকে এগিয়ে গেলাম, 
ঝড়জলের ভেতরেই তোমার সাথে দেখা ক'রে এলাম ।৮ 


“মহারাজ, একটা কথা আমার ঠিক বোধগম্য হচ্ছে না। আমার 
মত ছূর্ভাগার জীবন আপনি বাঁচালেন কেন ?” 


“হয়তো বড় কিছু সৌভাগ্য তোমার জীবনে আস্বে ব'লে ৷» 

“কৃপা ক'রে সব খুলে বলুন ৷” 

“শোন পুরন্দর। মৃত্যুর হাত থেকে রক্ষ! পেয়ে তুমি আবার 
্ক্কারজনক জীবন যাপন করবে__পুতিগন্ধময় কূপে ডুবে থাকবে, 
এজন্ত তোমায় বাঁচানো হয়নি। এর পেছনে গৃঢ় এশী উদ্দেশ্য রয়েছে। 
আমি তারই সহায়কমাত্র ৷” 

“সে উ্দেশ্যটি কি, ত| একটু জানতে ইচ্ছে হয়, মহারাজ ৷”? 

“তোমার ভেতরে প্রচ্ছন্ন রয়েছে প্রবল সাত্বিক সংস্কার__য৷ 
২৬২ 


- পড়েন। 


যোগী ত্রিপুরলিদ 


তৌমার ভ্রান্ত, সায়াচ্ছর, পাবণী জীবনের নীচে চাপা পড়ে আছে। 
প্রাণে বেঁচে উঠেছো। এবার ভোগ আর দুর্ভোগ দুই-ই ছেড়ে, শুরু 
কর ত্যাগের জীবন। বেটা, ঈশ্বরপ্রাপ্তির যোগ তোমার জীবনে রয়েছে, 
তাযে ফলতেই হবে৷” 

বাক্য তে! নয়, চৈতন্তময় মন্ত্রবিশেষ। মহাপুরুষের কথা কয়টি 
পুরন্দর ঘোষের জীবনের তন্ত্রীতে তন্ত্রীতে নূতন স্থরবঙ্কার তুলিয়৷ দিল। 
সারা দেহ হইয়া উঠিল পুলকাঞ্চিত। ভাবাবেশে প্রমত্ত হইয়া তিনি 
টলিতে লাগিলেন। 

কিছুক্ষণ পরে, খানিকটা প্রক্ৃতিস্থ হইয়। করজোড়ে কহিলেন, 
“মহারাজ, যে জীবনকে আপনি রক্ষা করেছেন, তাঁর উদ্ধারের ভারও 
আজ আপনাকে নিতে হবে। আর আমি ঘরে ফিরে যাচ্ছিনে। বিষয় 
আমার কাছে বিষ হয়ে গিয়েছে। আপনার আশ্রয়ে থেকে এবার শুরু 
করবো প্রাণপাত সাধনা । আপনি আমায় দীক্ষা দিন৷» " 

“তোমার জীবন আমি রক্ষা করেছি, উদ্দীপনাও জাগিয়ে তুলেছি ৷ 
পরমাত্মার সে আদেশ আমার উপর ছিল। কিন্ত বেটা, আমি তোমার 
গুরু নই । তিনি রয়েছেন তীর্থরাজ প্রয়াগধামে। তুমি সেখানে গিয়ে 
তপস্তা। কর, অভীষ্ট তোমার সিদ্ধ হবে।” 

তীব্ৰ বৈরাগ্যের অনল জ্বলিয়া উঠিয়াছে পুরন্দর ঘোষের জীবনে। 

স্বামীজীর এ কথা শুনার পর আর তিনি বিলম্ব করেন নাই। সেই 
রাত্রেই গৃহ-পরিবার, বিস্ত-বিষয় সব কিছু অবলীলায় ত্যাগ করেন, 
উপনীত হন প্রয়াগধামে। সেখানে ত্রিপুরলিঙ্গজীর কথিত গুরুর দর্শন 
অল্লকাল মধ্যে মিলিয়া যায়। পরমপ্রাপ্তির সাধনায় তিনি ব্রতী হইয়া 


রহ্মবিদ্‌ মহাপুরুষদের সত্যকার পরিচয় ও মাহীত্য নি্ণীত হয় 
ব্ৰহ্মজ্ঞদেরই স্বীকৃতির মাধ্যমে । ত্রিপুরলিঙ্জজীর পরিচয়ও বহুতর সিদ্ধ 
মহাত্মার কথায় ও আচরণে উদ্ঘাটিত হইতে দেখা গিয়াছে। 

সে-বার স্বামীজী মহারাজের মাহাত্মজ্ঞাপক এক মনোরম দৃশ্যপট: 


২৬৩, 


ভারতের সাধক 

উন্মোচিত হয় উত্তর ভারতের অন্যতম শ্রেষ্ যোগী, ভোলাগিরিজীর 
আগমনে । 

রিপুরলিঙ্গজী কুপাপরবশ হইয়া এক সময়ে তাহার স্বামীবাগ 
আশ্রমে কয়েকটি অনাথা তরুণীকে আশ্রয় প্রদান করেন। তাছাড়া, 
যে সব মহিলাভক্ত এখানে নিয়ত আসেন তাহাদের সংখ্যাও নিতান্ত 
কম নয়। এজন্য একদল দুষ্ট লোক স্বামীজীর বিরুদ্ধে নানা কুৎসা 
রটনা করিতে থাকে ! 

সে-বার ভোলাগিরি মহারাজ হরিদ্বার হইতে ঢাকায় আসিয়াছেন । 
শহরে তাহার শিশ্য, ভক্ত ও গুণগ্রাহীর সংখ্যা প্রচুর। চারিদিকে 
এই যোগসিদ্ধ মহাপুরুষকে নিয়! হৈ-চৈ পড়িয়া! গিয়াছে। দর্শন প্রার্থী 
জনতার স্রোত চলিয়াছে অবিরাম ৷ 

কর্মব্যস্ত গিরিজী সেদিন তাহার বিশিষ্ট শিশ্য, ডাঃ নৃপেন বোসকে 
ডাকিয়া কহিলেন, “নৃপেন, এ শহরে এসে একবার যদি স্বামীবাগে 
না যাই, ব্রিপুরলিঙ্গ মহারাজকে দর্শন না করি, তা হলে বড় অন্যায় 
হবে। কাল ভোরেই একবার যেতে চাই। তোমাকেও কিন্তু আমার 
সঙ্গে যেতে হবে|” 

ডাঃ নৃপেন বোস শহরের অন্যতম শ্রেষ্ঠ সার্জন, জনসাধারণের মধ্যে 
তাহার প্রতাপ প্রতিপত্তি খুব। কিছুদিন আগে কোন কুচক্রী লোক 
তাহার কাছে স্বামীজী সম্পর্কে জঘন্ত নিন্দাবাদ করিয়াছে। ভাঃ বোস 
ভিতরের ব্যাপার কিছু জানেন না, কিন্ত লোকটির কথায় কিছুটা! 
প্রভাবিত হইয়া পড়িয়াছেন। আজকাল মাঝে মাঝে স্বামীজী সম্পর্কে 
বিরূপ মন্তব্য করেন। চরিত্র নিয়া কটাক্ষ করিতেও ছাড়েন না । 

স্বামীজীর আশ্রমে যাওয়ার জন্য ডাঃ বোসের মোটেই ইচ্ছা নাই।.. 
কিন্তু কি করিবেন, গুরু মহারাজের আজ্ঞা-_বাধ্য হইয়! তাহাকে সঙ্গে 
যাইতে হইল। 

ভোলাগিরি মহারাজ আসিয়াছেন, স্বামীবাগ আশ্রমে সোরগোল 
পড়িয়া গেল। ব্রিপুরলিঙগজী সানন্দে আগাইয়! আসিয়া তাহার মাননীয় 


২৬৪ 


যোগী ত্রিপুরলিঙ্ 


- অতিথিকে সম্বর্ধনা জ্ঞাপন করিলেন। ছুই মহাপুরুবের মিলনে উথ্িত 


হইল দিব্য আনন্দের তরঙ্গ । 
সম্ভাষণ ও কুশল প্রশ্নের পর ধর্ম্ম প্রসঙ্গের আলোচনা! কিছুক্ষণ 


চলিল । অতঃপর ভোলাগিরি মহারাজ ডাঃ বোসের দিকে চকিতে 
একবার তাকাইয়া নিলেন। ইঙ্গিত করিলেন ত্রিপুরলিঙ্গজীকে সাষ্টাঙ্গ 
প্রণাম করার জন্য ৷” 

ডাঃ বোস প্রণাম করিয়া উঠিয়া দাড়ানোর সঙ্গে সঙ্গে গিরিমহারাজ 
সহাস্তে স্বমীজীকে কহিলেন, “মহারাজ, আপ. এক দফে নাঙ্গা হো 
যাইয়ে তো।” 

সমবেত ভক্ত ও শিশ্যের তো অবাক। ্রন্মবিদ্‌ ভোলাগিরিজীর 
মাথায় এ আবার কোন্‌ খেয়াল চাপিয়াছে? কে বুঝিবে তাহার 
'এ অদ্ভুত আবদারের তাৎপধ্য ? 

“থা! হা, মহারাজ, অভি মায় হুকুম মান্‌ রহ হু'।”__বলিয়াই 
স্বামী ব্রিপুরলিঙ্গ পরনের বহির্বাস ও কৌগীন খুলিয়া ফেলিলেন। . 
সর্বব সমক্ষে উদ্ঘাটিত হইল মহাপুরুষের উলঙ্গ মৃত্তি। 

ডাঃ নৃপেন বোস সবিম্ময়ে লক্ষ্য করিলেন, বিরাটকায় স্বামীজীর 
পুরুবাঙ্গটি দেখিতে দেখিতে একেবারে সদ্যোজাত শিশুর লিঙ্গের মত 
ক্ষুদ্র হইয়! গেল । 

এই এন্দ্রজালিক দৃশ্যের সন্মুখে সকলে চিত্রাপিতের মত বসিয়া 
আছেন।. কাহারো! মুখে কথা সরিতেছে না। আর এদিকে ডাঃ বোস 
সনে মনে আপনাকে দিতেছেন ধিকার। ছি ছি, এই শক্তিধর যোগীর 
“চরিত্রের উপর কটাক্ষ করিয়া কি মহাপাপই ন! করিয়াছেন। 

ক্ষণপরেই ত্রিপুরলিঙ্গ মহারাজ বালকের মত হো-হো! করিয়া 
হাসিয়া উঠিলেন। সে অট্রহাসির রবে সার! আশ্রম উচ্চকিত হইয়া 
উঠিল। সঙ্গে সঙ্গে ডাঃ বোসের দৃষ্টিগোচর হইল আর এক নূতন 
বিস্ময়কর দৃশ্য । স্বামীজীর পুরুষাঙ্গটি এবার ধীরে ধীরে স্বাভাবিক 


'আয়তনকে কয়েক গুণ ছাড়াইয়া চলিয়া গেল। 
ণঁ ২৬৫ 


ভারতের সাধক 


এবার বহির্বাস পরিধান করিয়া ত্রিপুরলিঙ্গজী শান্ত হইয়া 
বসিলেন। ভোলাগিরি মহারাজ শিশ্যের দিকে হানিলেন অর্থপূর্ণ দৃষ্টি ৷ 
তারপর কহিলেন, “নৃপেন, অওর একদফে মহাত্মাজীকা প্রণাম দো। . 
অভি হমলোগ ঘর চ'লে ৷” 


ডাঃ বোসের অন্তরে এবার হ্থলিয়া উঠিয়াছে অনুশোচনার আগুন । 
ভাঁবিতেছেন, তিনি মহা পাষণ্ডী। নতুবা এমন মহাপুরুষকে তিনি বৃথা 
কেন সন্দেহ করিবেন? কম্পিত দেহে আবার তিনি লুটাইয়া পড়িলেন 
স্বামীজীর চরণতলে | . 

ফিরিবার পথে গাড়ীতে বসিয়া ভোলাগিরিজী শিষ্তকে যাহা 
বলিলেন তাহার মৰ্ম্ম এই-_দ্যাখো৷ তোমরা! নিতান্ত মুখ অল্পবুদ্ধি ৷ 
অতীব্দ্িয় লোকের, সুন্ম জগতের কোন তত্বই জানোনা। তবে সাধু- 
মহাপুরুষদের অন্তজ্জীবনের রহস্ত ও তাদের মাহাত্য কি ক'রে 
বুঝবে! তাদের শক্তি বিভূতির পরিমাপ করার সামর্থাই বা 
তোমাদের মত অজ্ঞানদের কোথায় ? বাহ্দৃষ্টি দিয়ে কখনে! সাধুদের 
বিচার করতে যেয়ো না। মনে রেখো, তাতে নিজের অকল্যাণই 
ডেকে আনা হয়।” 

ভোলাগিরি ও ব্রিপুরলিঙ্গের এই নাটকীয় সাক্ষাৎ সেদিন শুধু, 
নিন্দুক ও ভ্রান্তবুদ্ধি মানুষদের সংশোধন করে নাই, স্বামীজীর 
শিষ্য ও ভক্তদের মধ্যেও জাগায় উদ্দীপনা ও গুরুমহিমা উপলব্ধি 
করার প্রেরণা । গিরি মহারাজের সেদিনকার এঁ লীলারঙ্গের মধ্য দিয়া 
স্বামীজীর যোগশক্তির মাহাত্ম্য নূতন করিয়া প্রচারিত হয়, জনমনে 
তিনি পরিগ্রহ করেন পরমস্রদ্ধার আসন। | 

দেড় শত বৎসরেরও অধিককাল এই শক্তিধর যোগী তাহার 
মরদেহে অবস্থান করেন! এই সুদীর্ঘ জীবনে তাহার করুণার ধার 
উৎসারিত হয় অজস্র ধারায়, অপরূপ বর্ণ সমারোহের মধ্য দিয়া। শত 
শত আর্ত আশ্ররার্থা ও মুমুক্ষু সেই করুণার প্রবাহে অবগাহন করে, 
জীবন-সাধনায় হয় কৃতকৃতার্থ। 


২৬৬ 


হংল্বাবী গব্ধুত 


সেদিন শিবরাত্রি। আশ্রমে সারা দিনই চলিয়াছে ধ্যানভজন আর 
শাস্ত্গ্রন্থের পারায়ণ ৷ রাত্রি গভীর হইয়াছে, এই মাত্র ব্রহ্মসূত্রের 
পাঠ ও ব্যাখ্যা শেষ হইয়া গেল! স্বামী অন্ুভবদেব এবার সাধনকুটিরে 
গিয়া ধ্যানে বসিবেন। ৃ 

এমন সময় একটি বালক তাহার সম্মুখে আগাইয়া আসিল; 
নিবেদন করিল সাষ্টাঙ্গ প্রণিপাত। 

অপূর্ব দর্শন এই বালক। যেন আগুনের ফুল্ুকি। অন্ুভবদেব 
প্রসন্ন হইয়। উঠিলেন। মধুর কঠে কহিলেন, “বেটা, অনেক রাত হয়ে; 

. গিয়েছে। চারদিকে ঘুরঘুট্টী অন্ধকার । এখনে! কেন তুমি ঘরে ফিরে 

যাওনি? জানো তো, আশ্রমের আশেপাশে যে জঙ্গল রয়েছে তাতে 

মাঝে মাঝে বাঘ দেখা যায় । আচ্ছা বলতো, তোমার ঘর কোথায়? 
আমি বরং কাউকে তোমার সঙ্গে দিচ্ছি ।» 

“মহারাজ, তার দরকার নেই! আমি যে চিরদিনের জন্য ঘর 
ছেড়ে চলে এসেছি। আপনার আশ্রমেই থেকে যেতে চাই ।» বালক, 
ব্যগ্রকণে উত্তর দেয়। 

মহাত্বা ক্ৰকুঞ্চিত করিলেন। “ঘর ছেড়ে বেরিয়েছে ! তবে কি: 
মা বাপের সঙ্গে ঝগড়া করেছো, বেটা? না পাঠকার্য তোমার ভালো 
লাগছে না? কি হয়েছে খুলে বল তো ৷” 

“মহারাজ, সে সব কিছুই নয়। কোন ঝগড়াঝাটি ক'রে আমি ঘর: 
ছাড়িনি। আমি এসেছি আমার মনের সঙ্কল্প নিয়ে। আমি সাধু হবো; 
শিউজীর চরণে চিরতরে উৎসর্গ করবো জীবন। আপনি আমায় কৃপা 
করুন, আশ্রয় দিন।৮ 

নিষ্পলক নেত্রে স্বামী অনুভবদেব এই বালকের দিকে কিছুক্ষণ' 

২৬খ” 


ভারতের সাধক 


-তাকাইয়া: রহিলেন। বুঝিলেন, পুর্ববজন্মের সাত্বিক সংস্কার তাহার 
প্রবল। আর সে সংস্কাই আজ তাহাকে টানিয়া আনিয়াছে ঘরের 
বাহিরে, দিয়াছে আত্মিক প্রেরণা! সহজে এ বালককে থামানো 
যাইবে না। 

স্মিতহাস্তে মহাত্মা প্রশ্ন করিলেন, “বেটা, তোমার বয়ন কত ?” 

“বারো বৎসর ৮ 

“এই কচি বয়সে, সন্যাসী হবার কথা কেন তুমি ভাবলে, বলতো ? 
“গৃহের আরাম, মা বাপের স্নেহ-আদর, সঙ্গীদের খেলাধুলার আসর» 
সব:ছেড়ে কেন এ পথে পা বাড়াচ্ছে? তাছাড়া, বেট! তোমার ধারণ! 
নেই, আমি গুরু হিসেবে কত কঠোর হতে পারি ৷» 

“মহারাজ, আমি সামান্য বালক । আপনার মহিমা কি বুঝবে ? 
তবে আপনার কথা আমি অনেক শুনেছি। সম্প্রতি আমাদের ঘরে 
অতিথি হয়েছিলেন এক প্রবীণ সন্যাসী । কথা প্রসঙ্গে বারবার তিনি 
বলেছেন, 'অমৃতসরের বেদান্তী-সাধু অন্ুভবদেবের তুলনা নেই। সারা 
পাঞ্জাবের তিনি গৌরবের বস্তু’ সন্ন্যাসীর কথ! শুনে আপনার নাম 
চিরতরে আমার মনে গাঁথা হয়ে গেল। তারপর একবস্ত্রে পদব্রজে 
বেরিয়ে পড়েছি আপনার আশ্রয়ের জন্য ডি 

“দ্যাখো বেটা, সাধুর জীবনের লক্ষ্য শুধু একটি, তা হচ্ছে ঈশ্বর 
প্রাণ্থি। আর এই লক্ষ্য সাধনের জন্য সর্বব সুখ বিসৰ্জ্জন দিতে হয়। 
দেহবোধ, অহংবোধ নিৰ্ম্মল করতে হয়। তপস্তার তাপে দেহ মন, 
নিজের সব কিছু গলিয়ে ফেললে তবে মেশাযায় সেই পরম রসের 
সাথে। তুমি বালক, এখন এতো কথা বুঝবে না। কিন্তু আসল কথা 
_দহের সর্ব আরাম ছাড়তে হবে বদি সত্যকার সাধু হতে চাও। 
‘তা কি পারবে?” 

গৃহত্যাগী বালককে এড়ানো সম্ভব হয় নাই। জীবনের সব কিছু 
জলাঞ্জলি দিয়া পরম স্থখ, পরম শান্তির অন্বেষণে সে আশ্রমজীবন 

গ্রহণ করে। পরম কৃচ্ছ,সাধনা, স্বাধ্যায় ও যোগতপের মধ্য দিয়া 


২৬৮ 


হংসবাবা অবধূত 

তাহার উত্তরণ ঘটে এক মহাবেদান্তী সন্াসীরপে ৷ হংসদেব অবধৃত 
নামে সারা ভারতের অধ্যাত্মসমাজে তিনি পরিচিত হন। সীওতাল- 
পরগণার যশিডিস্থিত কৈলাস পাহাড়ে স্থাপিত হয় এ সিদ্ধ মহাত্বার 
আশ্রম। শত শত মুমুক্ষু তাহার আশ্রয় লাভে ধন্য হয়। 

উনবিংশ শতাব্দীর মধ্যভাগে, সিপাহী যুদ্ধের প্রায় সমকালে 
" পাঞ্জাবের এক ক্ষুদ্র গ্রামে হংসবাবা আবিভূতি হন। বিশিষ্ট ব্রাহ্মণ 
বংশে তাহার জন্ম। পিতা মাতা উভয়েই ছিলেন সাত্বিক প্রকৃতির।- 
আধিক অবস্থা তেমন ভাল না হইলেও অতিথি ও সাধু সঙ্জনের 
সেবায় হংসবাবার পিতা মাতার প্রচুর উৎসাহ ছিল। গৃহে প্রায়ই 
সাধুসন্তের আগমন করিতেন। তাহাদের সান্নিধ্যে বসিয়া বালক 
হংসদেব একমনে শুনিতেন তীর্ঘভ্রমণের বহু বিচিত্র কথা, প্রাচীন 
সাধকদের মহিমা ও সিদ্ধাইর কথা । মন তাঁহার অঞ্জনা কল্পলোকের 
আকাশে ডানা মেলিয়া উড়িয়া বেড়াইত। 

তখনকার দিনে এই সব পরিক্রমাকারী সাধুর মধ্য দিয়া সমাজের 
স্তরে স্তরে সঞ্চারিত হইত অপার কল্যাণ। গ্রামবাসীরাও ছিল সরল, 
ভক্তিপরায়ণ ও অতিথিবংসল। সাধু সজ্জন গ্রামে আসিলেই, যে 
যাহার সাধ্যমত আহার্য্য ও সেবার ব্যবস্থা নিয়া আগাইয়৷ আসিত। 

উত্তরকালে হংসবাবা কথাপ্রসঙ্গে বলিতেন, “গ্যাখো, আগেকার . 
দিনে আমাদের গ্রামজীবন এখনকার মত এতো আত্মকেন্দ্রিক ছিল না। 
দেশে প্রচুর খাদ্য ছিল। তার চাইতেও বেশী ছিল প্রাণের প্রাচ্য । 
সাধুসেবা ও পরোপকারবৃত্তির স্থান ছিল সর্ববোপরি। পাঞ্জাবের প্রতি 
গায়েই ছিল এক স্গন্দর নিয়ম। গাঁয়ের গৃহস্থেরা নিজেদের দৈনিক 
প্রয়োজনের অতিরিক্ত তিনখান! ক'রে রুটি তৈরী ক'রতো। প্রথমখান৷ 
সাধু সেবায়, দ্বিতীয়খানা অতিথি অভ্যাগতের জন্য এবং তৃতীয়খানা 
ধর্মশালায় আগত ব্যক্তিদের জন্য থাকতো নির্দিষ্ট। এই পরিবেশে 
আমরা ছোটবেলায় বদ্ধিত হয়েছি। কাজেই সান্বিকতা স্বাভাবিক: 
ভাবেই কিছুটা সংক্রামিত হয়েছিল বালককাল থেকে ৷” 

২৬৯, 


- ভারতের সাধক 


গ্রামের কেন্দরসথলে, বৃহ এক বটবৃক্ষের নীচে মাঝে মাঝে ছাউনী 
গড়িত নাগা সন্ন্যাসীদের । কি এক অজানা আকর্ষণে হংসদেব এই 
উলঙ্গ, সংসার-বিরক্ত সাধুদের কাছে ছুটিয়া আসিতেন। সোৎসাহে 
লাগিয়া যাইতেন তাহাদের গঞ্জিকা ও চরস যোগাডের কাজে। 
গ্রামের ' বাড়ী হইতে ঝুড়িভন্তি রুটি তরকারী হালুয়া! চাহিয়া 
আনিয়। পরিতোষ সহকারে তাহাদের ভোজন করাইতেন। সর্ববত্যাগী, 
'ঈশ্বর-পথিক এই সাধকদের দিকে চাহিয়া চাহিয়া বালক হংসদেব 
বিস্মৃত হইতেন তাঁহার ঘর-বাড়ী আত্মীয় স্বজন ও খেলাধুলার প্রিয় 
সঙ্গীদের | 
এমনি সময়ে সেবার এক সন্যাসীর “কাছে তিনি শুনিতে পান 
অমৃতসরের ত্র্মবিদ্‌ মহাপুরুষ অন্ুভবদেবের কথা । পরদিনই সবার 
অলক্ষ্যে তাহার সন্ধানে বাহির হইয়া পড়েন। তারপর দীর্ঘ এই পথ 
অতিক্রম করিয়া উপস্থিত হন এই আশ্রমে । ভাগ্যবলে 'লাভ করেন 
মহাত্মার চরণাশ্রয় । 
নবাগত বালককে অন্ুভবদেব তাঁহার আশ্রমে ভ্তি করিয়া 
নিলেন। এখানকার কাজকর্মের দায়িত্ব অনেক। বিগ্রহের পুজা 
অর্চন অতিথি অভ্যাগতের সেবা তে। আছেই, তদুপরি রহিয়াছে বহু 
, আশ্রমিকের আহাধ্য তৈরীর কাজ । আশ্রমে গরু মহিষ থাকে কয়েক 
শত, এগুলির তন্বাবধানও কম কষ্টকর নয়। 
ব্ৰাহ্ম, মুহূর্ত হইতে শুরু হয় নূতন ব্রক্মচারীর নিত্যকার কাঁজ- 
কর্ম । ধ্যান জপ, স্বাধ্যায়ের শেষে সে বাহির হইয়| পড়ে গোচারণে । 
ফিরিয়া আসিয়াই লাগিতে হয় বহু লোকের রুই, পরিবেশন ও 
থালা বাসন পরিষ্কারের কাজে । রাত্রে সাধন ভজন ও আশ্রমের কাজ 
শেষ করিয়া যখন সে শয়ন করিতে যায়, শরীর এলাইয়া পড়ে 
চরম অবসন্নতায়। এমনি করিয়া চলিতে থাকে তাহার নূতন জীবনের 
দিনচধ্য। | 
কয়েক বৎসর অতীত হওয়ার পর আচার্য্য এ নবীন ব্রহ্মগরীকে 


৭০ 


হংসবাবা অবধৃত 


কহিলেন, “বৎস, আশ্রমের কাজে তুমি এতদিন যে প্রাণপাত পরিশ্রম 
করেছো» তাতে আমি সন্তোব লাভ করেছি। এবার থেকে তোমায় 
বেদান্তের পাঠগ্রহণ করতে হবে। পণ্ডিত কালা সিং হচ্ছেন এই 
অঞ্চলের বেদান্তীদের অগ্রগণ্য, আমার অত্যন্ত অনুগত ব্যক্তি । আমি 
তাকে অনুরোধ জানিয়ে পত্র দিচ্ছি, তিনি তোমায় জ্ঞানশাস্ত্রের 
উচ্চতর পাঠ দেবেন। তুমি তাকে শিক্ষাগ্ুরুর পদে বরণ কর, 
জ্ঞানমাগাঁয় সাধনার ভিত্তিকে আরো দৃঢ় ক'রে তোল ৷” 

এই স্বনামধন্য পণ্ডিতের কাছে হংসবাবা কয়েক বৎসর পাঠ গ্রহণ 
করেন। অসাধারণ ধীশক্তি ও প্রতিভাবলে আয়ত্ত করেন বেদান্তের 
জটিল তত্ত্বসমূহ ৷ 


ইতিমধ্যে হঠাৎ একদিন মহাত্মা অন্থভবদেবের তিরোধান ঘটে। 
‘মবীন ব্রন্মচারীর বুকে শোকের এ আঘাত বাজে শেলের মত । অধীর 
হইয়া! ভাবিতে থাকেন, আত্মিক জীবনের যে সাধনাকে একান্তভাবে 
আকড়াইয়া আছেন আজ কে তাহার পথনির্দেশ দিবে? মুমুক্ষার 
আগুন বুকে জ্বলিয়া উঠিয়াছে, কে তাহাতে ঢালিবে অমৃত বারি? 
উন্মাদের মত নানা মঠে, মন্দিরে ও তীর্থস্থানে দিনের পর দিন তিনি 
ঘুরিয়! বেড়াইতে থাকেন। 
তারপর সেদিন এক নির্ববাণী আখড়ায় হীরানন্দ অবধূতের দর্শন 
মিলে। এ মহাত্মার কৃপায় লাভ করেন সন্ন্যাসদীক্ষা । সন্ন্যাস-নাম 
হয় হংসদেব অবধৃত, কিন্তু উত্তর জীবনে জনসমাজে প্রখ্যাত 
হইয়া উঠেন হংসবাবা নামে । 
মহাত্মা হীরানন্দ এক প্রসিদ্ধ আত্মজ্ঞানী সাধক, ত্যাগ বৈরাগোর 
মূর্ত বিগ্রহ। নবীন শিষ্য হংসবাবাকে তিনি কহিলেন “বেটা, খুব 
আনন্দের কথা, এতকাল নিষ্ঠাভরে ব্রহ্মচর্য্য পালন করেছো, এগিয়ে 
এসেছে নিবৃত্তিমার্গের পথে । এবার বারো বংসরের জন্য তুমি 
“পরিত্রাজনে বহির্গত হও। কিন্তু এই সময়ে ছুটি ব্রত তোমায় পালন 

করতে হবে । কখনো গৃহস্থ ভবনে রাত্রিবাস করবে না» আর থাকবে 
অধাচক বৃত্তি নিয়ে। কোন অবস্থাতেই কারো কাছে ভিক্ষা চেয়োনা,. 
পরমাত্মার কৃপায় আপন! হতে যা আহাধ্য আসবে, তাই দিয়েই 
করবে দিন গুজরান |” 

“আপনার আজ্ঞা শিরোধাধ্য । এ আজ্ঞা আমি গ্রাণপণে পালন 
করতে চেষ্টা করবো 1৮ 

“বেটা, সদাই স্মরণ রেখো, তোমার পরমপ্রান্তি নির্ভর করছে 
বৈরাগ্য সাধনের উপর। চরম কৃচ্ছ. ব্রত অবলম্বন ক'রে থাকো, আর 
দেহবুদ্ধি বিলুপ্ত করার জন্য কর সর্ববন্থ পণ। আশীষ জানাই, তোমার 
এতদিনের সাধনা জয়যুক্ত হোক, আত্মজ্ঞান উদ্ভাসিত হয়ে উঠুক হৃদয় 
কন্বরে |? - ক 

গুরুর বাক্য হৎসবাবার হৃদয়ে শ্রথিত হইয়া যায়। পরিব্রাজক- 
জীবনে-নির্দেশগুলি তিনি পালন করেন অপার নিষ্ঠায়। কৌগীনবস্ত, 
তিতিক্ষাবান এই সন্ন্যাসী হাতে এসময়ে একটি কমগুলুও দেখা যায় 
নাই। যে মাটির পাত্রে জল পান করিতেন পরদিন আর সেটিকে, 
ব্যবহার করিতে দেখা যাইতনা । 

হিমালয়ের উচ্চতর প্রদেশে অনেক বার তাহাকে প্রচণ্ড শীতে 
কাটাইতে হইয়াছে । এ সময়কার কৃচ্ছ,সাধনার প্রসঙ্গে বলিতেন__ 
“গুরু আমার বড় কৃপালু ছিলেন। দেহবোধ বিনষ্ট করার জন্য চরম 
পরীক্ষা মধ্যে আমায় নিয়ে গিয়েছেন । কৃপাবলে বারবার করেছেন 
উত্তীর্ণ নানা বিপধ্যয়ের হাত থেকে। কৌগীনসম্থল হয়ে উত্তরাখণ্ডে- 
কত ঘুরেছি। এক একদিন হিমপ্রবাহ তীত্র হয়ে উঠতো, বাইরে 
অবস্থান করা অসম্ভব হতো। তখন সাধনার উৎসাহ প্রচণ্ড, কোন 
কিছুর দিকেই ভ্রাক্ষেপ মাত্র নেই। কোন কোন দিন এমনও হয়েছে 
_ বৃক্ষতলে পত্রস্তপের ওপর শয়ন ক'রে আছি, আর শিয়রে মাটির: 
ভাণ্ডে যে পানীয় জল রাখা হয়েছিল রাত্রের শৈত্যে তা একেবারে 
বরফ হয়ে গিয়েছে। কিন্ত এ শৈত্য আমার নিদ্রার ব্যাঘাত ঘটাতে, 

হতসবাবা অবধৃত 
পারেনি । মাসের পর মাস বরফান পাহাড়ে বাস করার ফলে গাত্রচর্্ম 
হয়ে গিয়েছিল পুরু ও বিবর্ণ। সমতলের লোক হঠাৎ আমায় দেখলে 
স্বাভাবিক মানুষ ব'লে ভাবতে পারতো না 1৮ - 
গুরুর আজ্ঞায় হংসবাবা বারো বৎসর বৈরাগ্যময় পরি 
জীবন যাপন করেন। অযাচিতভাবে যখন যেটুকু ভিক্ষার মিলিত 
তাহা দিয়াই করিতেন জীবন ধারণ। বৎসরের পর বংসর একটি দিনও 
রন্ধন করেন নাই, আহাধ্য প্রস্তুত করিয়াও ভোজন করেন নাই । 
হিরিহর” বলিয়া ধ্বনি দিয়া হংসবাবা গৃহীদের দ্বারে প্রতিদিন 
একবার উপস্থিত হইতেন। কখনো মিলিত ভোজ্যদ্রব্য কখনো বা 
ভৎসন| বা গ্লেযোক্তি। কিন্ত এই তিতিক্ষাবান সন্যাসীর কাছে 
নিন্দাস্তুতি ছু-ই ছিল সমান। জাগতিক কোন আচার আচরণের 
দিকেই তিনি দৃক্পাত করিতেন না । বিশ্বের সকল কিছুই তাঁহার 
দৃষ্টিতে ছিল বিনাশশীল প্রপঞ্চ বা মায়া । 


অরণ্যে, পর্বতে পরিত্রাজনের সময় তাহাকে বারবার হিংস্র জন্তর 
সম্মুখে পড়িতে হইয়াছে। কিন্তু তপঃনিষ্ঠ সাধক অলৌকিক ভাবে 
প্রতিবারই প্রাণে বাচিয়া গিয়াছেন। 

সেবার তিনি কুমায়ুনে নন্দাদেবী পাহাড়ে পৰ্য্যটন করিতেছেন। 
অরণ্যের মধ্যে দেখিলেন এক পরিত্যক্ত পর্ণকুটির। বোধহয় কোন 
সাধু ইহা নির্মাণ করিয়াছেন এবং কিছুদিন এখানে বাস করিয়া 
গিয়াছেন। পরমানন্দে এই কুটিরে হংসবাবা দীর্ঘদিন অবস্থান করেন, 
উুবিয়া থাকেন নিরন্তর ধ্যানে। 

মাঘের হাড়কাপানো৷ শীতে হংসবাবা অর্ধ উলঙ্গ অবস্থায় ধ্যানাবিষ্ট 
থাকিতেন। গ্রীগ্ের অনলবর্ধী রৌদ্রকর, বর্ষার ঝাড় তাণ্ডব, মাথার 
উপর দিয়া কখন চলিয়া যাইত, সেদিকে তাহার হু'স ছিলনা । সর্ব 
অবস্থায়ই তিনি থাকিতেন নিরাসক্ত ও সদা প্রসূতি । 

এ সময়কার বৈরাগ্যময় জীবন ও তপস্তার প্রসঙ্গে উত্তরকালে 

তাহার কাছে অনেক গল্প শুনা যাইত। কহিতেন, “তখন ছিল মামার 
__গুজর্‌ গেই গুজরান্ঃ কেয়া ঝোপ.রি কেয়। ময়দান__এই অবস্থা । 
বাত প্রায়ই আমার কাটতে! নক্ষত্রখচিত মহাকাশের উদার সাশ্রয়ে। 
বৃক্ষতলে শুকনো পাতার শয্যায় শুয়ে কত যে রাত যাপন করতে 
হয়েছে তার ঠিক নেই। হিংস্র জীবজন্তর উপদ্রব বেশী যেখানে, 
সেখানে রাত কাটাতাম বৃক্ষ শাখায়। নীচে হ্বলতে! খড়কুটোর ধূনি 


দিনের পর দিন, এমনিভাবে গুরুনিদ্দিষ্ট সাধন ও ত্রন্ষাভ্যাস আমায় 
অনুষ্ঠান করতে হতো” 


আনমুদ্র হিমাচলের প্রায় সবগুলি প্রধান তীর্থ হংসবাবা তিনবার 
প্রদক্ষিণ করিয়| বেড়ান । একবার পর্যটন করিতে করিতে ভারতের 
বাহিরে আফ গানিস্থানে তিনি গমন করেন। কাবুল হইতে কিছু দুরে 
একটি নির্জন পার্বত্য অঞ্চল তাহার মনকে বড় আকৃষ্ট করে। এখানে 
প্রায় দেড় বংসর তিনি ধ্যান ভজনে অতিবাহিত করেন । 

এই হিন্দু যোগীর খ্যাতি অচিরে চারিদিকে ছড়াইয়া পড়ে। দুর 
দূর গ্রামাঞ্চল হইতে আফগানরা তাঁহার দর্শনের জন্য আসিতে থাকে। 
আখ রোট, বাদাম, কিসমিস প্রভৃতি তাহার! শ্রদ্ধার সহিত হংসনাবাকে 
ভেট দিত। আর তাহার কপার ধারা ঝরিয়৷ পড়িত দুঃখক্লি্ট গ্রাম্য 


জনসাধারণের কল্যাণ সাধনে । কেহ যোগীর কাছে পাইত রোগমুক্তির 
'আশীর্ববাদ, কেহ বা দুঃখ শোকের সান্তনা | 


থাকায় হংসবাবার সাধন ভজনে বিদ্ধ উপস্থিত 
“সেখান হইতে সরিয়। পড়েন। 


দীর্ঘপথ অতিক্রম করার পর আবার তিনি আসিয়া উপস্থিত হন 
হিমালয়ে। নাগাধিরাজ হিমালয় ও পবিত্র নর্মদার তীর বরাবরই ছিলি 


হিসবাবার পরম গ্রির। এই দুই স্থানে ঠাহাকে দীর্ঘদিন গভীর তপনস্যায় 
বত থাকিতে দেখ। গিয়াছে। 


কিন্ত জনসমাগম বাড়িতে 
হয়। তাই হঠাৎ একদিন 


সে-বার কিছুদিন উত্তরপ্রদেশের তরাই অঞ্চলে তিনি 


পরিব্রাজন 

হংসবাবা অবধৃত 

করিতেছেন। এ স্থানে ব্যান্রের বড় উপদ্রব । সেদিন ধ্যানভজনের 
শেষে হংসবাবা জানাল! খুলিয়াছেন, দেখেন কুটিরের অঙ্গনে একটা 
নরখাদক বাঘ উপবিষ্ট । মানুষের গন্ধ সে পাইয়াছে, তাই নিঃশব্দে 
অপেক্ষ। করিয়া আছে, কখন তাহার শিকার ঘরের বাহিরে আসিয়া 
দাড়াইবে। 

গৃহের জানালায় একটি নিরস্ত্র সাধু, আর বাহিরে লুদ্ধনেত্র হিংঅ 
ব্যাত্ত। সে এক অদ্ভুত দৃশ্য । 

হংসবাঁবা ভাবিলেন, যে পরমাত্মার ধ্যান তাহার নিজের ভিতর 
করিয়া চলিয়াছেন, তাহারই অন্ুকম্পন চলিয়াছে এ ব্যান্তের প্রাণ- 
শক্তিতে । তবে দুইয়ের ভিতরে তফাৎ কোথায়? মনে এই চিন্তা খেলিয়! 
যাওয়ার সঙ্গে সঙ্গে কুটিরের দুয়ার খুলিয়া দিলেন। সম্মুখে তাহার 
দৃপ্ত ভঙ্গীতে উপবিষ্ট ব্যাত্পুক্গব, চোখ ছুইটি ভাটার মত ভ্বল্‌ স্বল্‌ 
করিতেছে । 

হংসবাবা আগাইয়। গিয়া -করজোড়ে কহিলেন, “মহাত্মন, আমার ও 
আপনার ভেতর তো সত্যকার কোন পার্থক্য নেই। একই পরমাত্ম! 
স্পন্দিত হচ্ছেন ছুই ভিন্ন দেহে। তবে কেন আমাদের মধ্যে বৈরিত। 
থাকবে ?” 

মানবীয় ভাষায় উচ্চারিত এই উচ্চ দার্শনিক তত ব্যাত্র উপলব্ধি 
করিল কিনা, কে ঝলিবে? কিন্তু দেখা গেল, নর মাংসের লোভ ত্যাগ 
করিয়। তৎক্ষণাৎ উহ! এক শান্তশিষ্ট গৃহপালিত পশুর মত সেস্থান ত্যাগ 
করিয়া গেল। 

আর একবারের কথা । একটি ক্ষুদ্র সন্যাসী জমায়েতের সঙ্গে 
হংসবাব। মধ্য প্রদেশের অরণ্যাঞ্চলে পথ চলিতেছেন। হঠাৎ দেখা দিল 
এক বৃহদাকার ব্যা্র। বনভূমি কম্পিত করিয়া বারবার উহা গজন 
করিতেছে, আর রোধকঘ।়িত নোত্রে তাকাইতেছে। 

এ সময়ে দলের একটি বৃদ্ধ স্যামী অকুতোতয়ে বাঘটির সঙ্গ 
গিয়া দাড়াইলেন। কহিলেন, “বাপুহে, তুমি শান্ত হও। এই নন 

_ভোমীর ভোজনের জন্য আমি নিজেকে উৎসর্গ করছি। আমি বৃদ্ধ 


হয়েছি, আর কণ্টা দিনই বা বাঁচবো? আমায় গ্রহণ ক'রে আমার এই 
সঙ্গীদের তুমি ছেড়ে দাও ৷» 

কি জানি কেন ব্যান্রটি এই সহজলভ্য শিকার গ্রহণ করে নাই। 
ক্রুদ্ধ গৰ্জ্জন তাহার ধীরে ধীরে থামিয়া যায়। কিছুক্ষণ একদৃষ্টে প্রাচীন 
সন্যাসীটির দিকে তাকাইয়। থাকার পর নতমস্তকে বনের আড়ালে 
আন্তহিত হয়। 

খরশ্বরীয় কুপা ও আত্মসমর্পণের দীপ্িতে হংসবাঁবার পরিব্রাজক 
জীবনের এই ঘটনাগুলি সমুজ্জল। 

সে-বার তিনি খঘুরিতে ঘুরিতে কয়েকটি সন্যাসী সঙ্গীসহ কামাখ্য। 
পাহাড়ে আসিয়াছেন। সারাদিন দীর্ঘ পথ চলিতে হইয়াছে, তদুপরি এই 
পাহাড়ের চড়াই । সবারই দেহ একেবারে অবসন্ন । রাত্রে দেবী দর্শন 
করিয়া আসিয়াই কিঞ্চিৎ ফলমূল তাহারা, ভোজন করিলেন| তারপর 
গ! এলাইয়। দিলেন বৃক্ষতলে । 

এই দিনকার এক কৌতুহলোদ্দীপক ঘটন। হংসবাব| ভক্তদের কাছে 
সরসভাবে বর্ণনা করিয়াছেন__ 

“আমর! শয়ন করতে না করতেই এক হিংস্র বাঘ সেখানে এসে 
উপস্থিত। তখন এ অঞ্চলে বাঘের বড় উৎপাত ছিল। আগুন ন! 
ন্থালিয়ে কেউ বাইরে শুতে পারতো না! আমার সঙ্গীর! সবাই ছিল 
পথশ্রমে কাতর । আগুন হ্বালীনোর তর সনি, কম্বল জড়িয়ে সবাই 
শুয়ে পড়েছে । এমন সময় একটা বাঘ গন্তীরভাবে আমাদের শয্যার 
পাশে হাটু গেড়ে বসে পড়েছে । চুপচাপ এদিক ওদিক তাকিয়ে বিজ্ঞের 
মত সে কি যেন দেখছে। 

“সঙ্গীদের একজনের হঠাৎ চোখে পড়লে! এই ব্যান্র পুঙ্গবের 
উপর। উচ্চ স্বরে সে বলে উঠলো দলের প্রধান সন্যাসীকে লক্ষ্য 
ক'রে, মহারাজ, একদফে উঠ, যাইয়ে । দেখিয়ে__শের আয়া । একদম 
জমায়েতমে ঘুস্‌ গিয়া ৷” 

«প্রবীণ সন্যাসীটি ততক্ষণে কম্বল মুড়ি দিয়ে নিদ্রান্ুখ উপভোগের 
আয়োজন করেছেন। শায়িত অবস্থায়ই তিনি কৌতুক ক'রে বললেন, 
«আনে দে ভাই, উনকো সাথ বাংচিৎ করনেকে ফুরসৎ নহি হায়। 
অভি জমায়েতমে হি উন্‌কো ভত্তি কর লো” 

“দলপতি সন্ন্যাসী নিশ্চিন্ত আরামে পাশ ফিরে শুয়ে রইলেন। 
আমরাও সবাই রয়েছি চিত্রার্সিতের মত। হঠাৎ বাঘটির স্থবুদ্ধির উদয় 
হ'ল কেন, কে জানে? এক লাফে সামনের একটা খাদ পেরিয়ে সে 
অদৃশ্য হয়ে গেল। আমাদের ভেতর কারুর কোন চাঞ্চল্য দেখা 
যায়নি এই নরখাদক বাঘের আবির্ভাবে। ক্ষণপরে সবাই নাক 
ডাকিয়ে অভিভূত হলেন নিদ্রায় ৷” 

«পরিব্রাজন কালে গুরুশক্তি ও আত্মসমর্পন যোগ এমনি করেই 
বরাবর আমাদের রক্ষা করেছে, এনে দিয়েছে আত্মিক জীবনে নূতন 
প্রেরণা । আর পরমাত্মার অলৌকিক শক্তির উপর বিশ্বাস আমাদের 


দিনের পর দিন অটুট হয়ে উঠেছে” 


হিমালয়ের নিম্নভূমিতে সেবার হংসবাবা পর্যটন করিতেছেন । 
এসময়ে একটি উচ্চপদস্থ সরকারী কর্মচারী তাঁহার ভক্ত হইয়া পড়েন। 
বনে জঙ্গলে, রোদে বৃষ্টিতে বাবা ঘুরিতেছেন, আচ্ছাদনের অভাবে 
কতই না তাঁহার কষ্ট হইতেছে__একথা ভাবিয়া! ভক্তটি কহিলেন, 
মহারাজ, আমি আপনার জন্য একটি ছোট সরকারী তাবুর ব্যবস্থা 
করেছি। যতদিন এই অঞ্চলে পরিব্রাজন করবেন, এটি আপনি ব্যবহার 
করুন। এখান থেকে যাবার সময় এটা ফেরৎ দিলেই চলবে ।” 

“না বাবা, আমি জংলী লোক ইচ্ছেমত বন বাদাড়ে, যেখানে 
সেখানে দিন কাটাই। এ সরকারী তাবু হারিয়ে শেষটায় কি বিপদে 
পড়বো? এ দিয়ে আমার কাজ নেই ।” উত্তর দেন হংসবাবা । 

“সেজন্য আপনার চিন্তা নেই মহারাজ। আমি আমার অধীনস্থ 
এক চৌকিদাঁরকে দিচ্ছি আপনার সঙ্গে । সব সময় সে আপনার সঙ্গে 

থাকবে, এই তাবুর রক্ষণাবেক্ষণ করবে । আপনাকে আমার এ সেবার 
ব্যবস্থা অঙ্গীকার করতেই হবে। নইলে কাজকর্ম ছেড়ে আমাকেই 
চলতে হবে আপনার সঙ্গে ৷” 

এই নিরববন্ধাতিশয্য এড়ানো যায় নাই। হংসবাবাকে এ সরকারী 
তাবুটি বাধ্য হইয়া নিতে হয়। চৌকিদারও সঙ্গে চলে। 

বাবা রাত্রে কাহাকেও নিজ শয়নকক্ষে কখনে। থাকিতে দেন না। 
কারণ মধ্যযামে নানা যোগক্রিয়া তাহাকে করিতে হয়। এবার এই 
সরকারী পাহারাদারকে নিয়া তিনি মহা! বিপদে পড়িলেন। লোকটি 
রাত্রে কিছুতেই তাবুর বাহিরে থাকিতে রাজী নয়, কারণ, সে জানে__এই 
অরণ্য হিংস্র পশুতে ভরা. । 

অগত্য। হংসবাবাকে শয়ন ব্যবস্থা। পাপ্টাইতে হইল । এখন হইতে 
চৌকিদারকেই শয়ন করিতে দিতেন তীবুর ভিতরে, আর নিজে থাকিতেন 
পূর্বববৎ বৃক্ষতলে ৷ 

এঁ অঞ্চলের পরিব্রাজন শেষ করিয়া যখন তিনি ভক্ত সরকারী 
কর্মচারীটির কাছে ফিরিয়া আসেন, তখন কিন্তু তাহাকে এ বিষয়ে 
কিছু জানিতে দেন নাই। কারণ, আসল কথা৷ ফাস করিলে তাবু-রক্ষক 
লোকটির আর রক্ষা থাকিত না। মানবীয় প্রেমের এই প্রকাশ বরাবরই 
হংসবাবার জীবনে দেখা গিয়াছে। 

একাদিক্ৰমে বারো৷ বৎসর হংসবাবা পরিব্রাজন করিয়। বেড়ান ॥ 
সেই সঙ্গে উদ্যাপন করেন চরম কৃচ্ছ,ব্রত ও বৈরাগ্যময় তপস্তা।। 

অতঃপর স্বামী হীরানন্দ অবধূতের সকাশে তিনি ফিরিয়া আসেন । 
এবার গুরুর পুণ্যময় সান্নিধ্যে থাকিয়া! সমাপ্ত করেন ব্রহ্ম-অভ্যাসের 
সাধনা, পরমাত্মবোধ স্ফুরিত হইয়া উঠে তাহার সাধনসত্তায়। 


স্বামী হীরানন্দ কহিলেন, “বৎস, তুমি আপ্তকাম হয়েছো । হয়েছো 
স্বপাশযুক্ত অবধৃত। এবার পাশবদ্ধ জীবের কল্যাণে তোমায় কিছু 
কাজ করতে হবে। শুরু করতে হবে আচার্য্য জীবন ॥” 


গুরুর চরণে প্রণতি জানাইয়া হংসবাবা বাহির হইয়া পড়িলেন॥ 
২৭৮ 


হংসবাবা অবধৃত 

তারপর কয়েক বৎসর নানা স্থানে পধ্যটন করিয়া সাওতাল পরগণার 
যশিডিতে আসিয়া স্থাপন করেন তাহার সাধন-আশ্রম। 

দূরে দিকচক্রবালে মাথা উচাইয়। আছে ত্রিকুট, তপোবন -ও 
দিগরিয়া পাহাড়ের চুড়ার পর চুড়া। আরো দূরে, আকাশের 
বুকে তরঙ্জিয়া উঠিয়াছে পরেশনাথ পর্ববতমালার অস্ফুট রেখাচিত্র । এই 
পটভূমিকায়, যশিডির এক প্রান্তে, ক্ষুদ্র পাহাড়ের শৃঙ্গে স্থাপিত হয় 
হংসবাবার এ আশ্রম। এখানকার নিভৃত পরিবেশে বসিয়া জ্ঞানতপন্ধী 
তাহার সাধন জীবনের কল্যাণধার! বিস্তারিত করিতে থাকেন। ভক্তরা 
শ্রদ্ধাভরে আশ্রমটির নাম দেয়_ কৈলাস । 

বৎসরের কয়েক মাস হংসবাবা এই আশ্রমে অবস্থান করিতেন, 
আর বাকী সময় কাটাইতেন নর্ম্মদার তীরে নিভৃত পর্ণকুটিরে । 

গোড়ার দিকে আশ্রমে একটি কীচা ঘর ছাড়া আর কিছু ছিল না। 
বাবা কাহারও সাথে এক কুটিরে রাত্রিবাস করিতেন না”_কখনো 
কোন সন্যাসী বা অতিথি অভ্যাগত আসিলে নিজের কুটিরটিই তাহাকে 
ছাড়িয়া দিতেন। পরমানন্দে রাত কাটাইতেন প্রাঙ্গণে । 

রান্নাঘর তৈরী করার মত স্থচ্ছলতা তখনো এ আশ্রমের হয় নাই। 
তাই বাবার রন্তুই হইত উন্মুক্ত স্থানে। এক এক দিন ঝড় বাদলের 
তাণ্ডবে উন্ুনে আগুন হ্বালানো যাইত না। রান্ন| সেদিন বন্ধ থাকিত, 
বাব৷ দিন কাটাইতেন উপবাসী থাকিয়!। 

একবার বর্ষার সময় আশ্রমের কুটিরের চাল দিয়া জল পড়িতে 
থাকে, ঘরের তৈজ্রমগত্র সব একেবারে ভিজিয়া যায়। সারা রাজ 
একটি ছাতা মাথায় দিয়া হংসবাব৷ নিরুদেগে বনিয়া থাকেন / কি 
এভাবেই প্রভাত হয়। 

পরদিন এক মহিলা ভক্ত আসিয়া অনুযোগ 
এ আপনার কি কাণ্ড বলুন তো। দারা রাত আপনি বসে কাটালেন ! 
এতো সব ধনী ভক্ত আপনার কাছে আসা-যাওয়া করে, তাদের একটু 


|) 
ই তো আশ্রমের জন্য এখনি একটা পাকা বাড়ী উঠতে পারে 
২৭৯ 


দেন, “আচ্ছা বাবা, 


ভারতের সাধক 
তাহলে আপনাকে আর দিনের পর দিন এতো কষ্ট করতে হয় না ৮ 
মহাপুরুষ উত্তরে বলেন, “কেন মাঈ, আমি বেশ আনন্দেই তো 
রাতটা! জেগে কাটিয়েছি। বৃষ্টি বাদলে আমার কি করতে পেরেছে? 
আমার শরীরের হয়তো একটু কষ্ট হয়েছে, কিন্ত আমি তো আর 
শরীর নই ?” 
ইহার পর আর কি কথা চলিতে পারে? ভক্ত মহিলাটি নিরুত্তর 
ইইয়া আত্মঙ্ঞানী মহাতাপসের দিকে চাহিয়া থাকেন। ঢু 
আশ্রমের দুরবস্থ। বেশী দিন থাকে নাই । কয়েক বৎসরের মধ্যেই 
ভক্তদের আগ্রহাতিশয্যে একটি দৌতল। কুঠি ও পাকা ইদার। এই 
পাহাড়ে নিম্মিত হয় । 


কৈলাস পাহাড়ে আগে সাপের খুব প্রাদুর্ভাব ছিল। সে-বার এক 
ব্রহ্মচারী হংসবাবার আশ্রমে অবস্থান করিতেছেন। সাধন ভজনে 
তাহার বড় নিষ্ঠা, অল্পকাল মধ্যেই তিনি বাবার প্রিয় হইয়া উঠেন। 

রোজ শেষ রাত্রে ব্রহ্মচারী শয্যা ত্যাগ করেন। স্থান তর্গনাদি 
সারিয়। জপ তপ ও ধ্যানে বসেন। সেদিন রাত থাকিতেই এক মাইল 
দূরস্থিত কুতুনিয়| নদীতে তিনি সান করিতে যাইতেছেন। পাহাড় 


হইতে অর্ধপথে নামিয়া আসিয়াছেন, এমন সময় কাণে বাজিল 
হসবাবার স্ুগস্তীর কণন্বর, “ব্রহ্মচারী, হু'নিয়ার I” 


ব্রহ্মচারী তৎক্ষণাৎ থমকিয়া দাড়াইলেন। মাটির নীচের দিকে চোখ 
পড়িতেই দেখিলেন, প্রকাণ্ড এক বিবধর সাপ তাহার সম্মুখে ফণা 
বিস্তার করিয়া রহিয়াছে। সরোষে করিতেছে ফোম ফৌস শব্দ । 

হস্তস্থিত দণ্ড উঠাইয়া সাপের মাথায় সজোরে আঘাত করিতে 


যাইবেন, এমন সময় আবার শোনা গেল নেপথ্যের নিষেধবাণী, 
“ডিস্ক মং মারো 1৮ 


হাতের দণ্ড হাতেই রহিয়া গেল। 
হইয়া দাঁড়াইয়া রহিলেন। 


৯৮০, 


ব্রহ্মচারী পাথরের মত নিশ্চল 
ক্ষণপরে সবিম্ময়ে লক্ষ্য করিলেন সর্পের সে 


আখমে 


হংসবাবা অবধৃত 


উত্তেজনা আর “নাই, ফণা নামাইয়া ধীরে ধীরে উহ! পাশের এক খাদে 
অবৃষ্ত হইয়া গেল । 

পাহাড়ের জঙ্গলাকীর্ণ রাস্তায় দিনের বেলায়ও সাপ লোকের 
নজরে পড়ে না। অথচ দূরে পর্ববতশৃঙ্গে. বসিয়া কি করিয়া হংসবাবা 
উহা লক্ষ্য করিলেন, তাহা বিশ্ময়কর। পরদিন এ সম্পর্কে তাহাকে 
প্রশ্ন কর। হইলে সংক্ষেপে উত্তর দিলেন, “হম্‌ কেয়া জানে? ইয়ে সব 
পরমাত্মাকো ইচ্ছা |” 

এমনি সহজ নির্লিপ্তিতির সহিত হংসবাব| মহারাজ তাহার অলৌকিক 
বিভৃতির এশ্বধ্য বহন করিয়া চলিতেন। 

এক ভক্ত সেদিন তাহাকে জিজ্ঞাসা করে, “আচ্ছা বাবা, এই 
জংলা জায়গায়, এতো সাপ বাঘের মধ্যে আপনি কি কারে বাম করেন? 
আপনার কি ভয় ক'রে না? 

সহান্তে মহাপুরুষ উত্তর দেন, “বেটা সাপ বাঘ আর সাধুব-এরাই 


বনের আসল অধিবাসী, কাজেই আমার দিক থেকে ভয় করার তে 
কিছু নেই 1১ 


কৈলাস পাহাড়ের আশ্রমে হংসবাবাকে ঘিরিয়! ধীরে ধীরে গড়িয়া 
উঠ ভক্ত শিলার একটি বৃহৎ মণ্ডলী । ক্রমে ভীড় জমিতে থাকে 
সাধিবাধি লীড়িত আত মানবের। হংসবাবা নিজে আয়ুর্বেদ শাস্ত্রে 
রি Lo ছিলেন। তছুপরি ছিল তাহার যোগশক্তির প্রভাব । কাজেই 
উহার আশ্রমে রোগীরা দলে দলে আসিয়া উপস্থিত হইত। দৈহিক 
সির হাত হইতে তাহাদের অনেকে লাভ করিত মুক্তি। নিজ 
গিয় বাসয়া এই কল্যাণব্রত হংসবাবা দীর্ঘদিন উদ্যাপন করিয়া: 
মাছেন। 
বস স্তি, আনন্দময় এই মহাপুরুষের চারিপাশে সদা বিস্তারিত 
পাকের ১ আশ্বাস ও আনন্দ । তাঁহার শ্রীযুখের ‘হরিহর’ ধ্বনি 
বনে বুলাইয়া দিত শান্তি ও অৃতের প্রলেপ । আগন্তকেরা 


২৮১ 


ভারতের সাধক 
প্রণাম নিবেদন করিলে তিনি বলিয়া উঠিতেন “হরিহ্র'। ভক্তদের 
প্রাণে এই ধ্বনি জাগাইয়৷ তুলিত উদ্দীপনা । 

কাহারো কোন আনন্দের সংবাদ ঘোবণা করিতে হইলে বাবা! 
বলিতেন_-িহ- হরিহরমে মসগুল হো গিয়া। কাহারো মৃত্যু হইলে 
তাহার মুখে শুনা যাইত_-“উপকো হরিহর হো গিয়া 

হংসবাবার খন্ধি সিদ্ধির এক বিশেষ প্রকাশ দেখ যাইত তাহার 
কুস্তমেলার আখড়ায়। মেলা প্রাঙ্গণে নির্ববাণী সাধুর গৈরিক বাণ্ডা' 
উড়াইয়| স্বমহিমায় তিনি অধিচিত থাকিতেন। দলে দলে আসিয়া! 
জুটিত তাহার বাঙ্গালী, গুজরাটি ও মারাঠি শিষ্যোরা। 


আর আসিত. 
বহু জানিত ও অজানিত সাধু সন্ন্যাসী অভ্যাগত। নিত্য সেখানে 
দেওয়া হইত ভাণ্ডার । দিয়তাং ভ্জ্যতাং__চলিত দিনের পর দিন। 


সাধু-স্্যাসীরা আখড়ায় ভিক্ষা করিতে আসিলেই মহাপুরুষ 
আগাইয়া আসিতেন। “আও মেরে নারায়ণ' ‘আও মেরে প্রাণ" বলিয়া, 
পরম সমাদরে তাহাদিগকে আহ্বান জানাইতেন। প্রতি বেলায় পাত. 
পড়িত হাজার হাজার মানুষের ৷ কোথা হইতে টাকা কড়ি আসিত, 
এত লোকের আটা ময়দা, ঘি, চিনি যোগাড় হইত, কি করিয়া সুশৃঙ্খল 
ভাবে সমাধা হইত এ বিরাট দায়িত্বপূর্ণ কাজ, তাহা! সকলেরই কাছে ছিল 
বিস্ময়কর । 

কোন কোন ভক্ত মন্তব্য করিতেন, “বাবা, আপনি কোন সঞ্চয়ই 
কখনো রাখেন না, অথচ আপনার আখড়ায় এত লোকের ভাণ্ডার? 
দেওয়া হচ্ছে কি ক'রে, তা ভেবে পাইনে। এ নিশ্চয়ই সম্ভব হচ্ছে 
আপনার যোগ বিভূতির গুণে। 

হংসবাবা সহাস্তে উত্তর দিতেন, “গ্যাখেঃ এখানকার সবই হচ্ছে 
পরমাত্মার ইচ্ছায়। 

সঙ্গে সঙ্গে মহাপুরুষ আবৃত্তি করিতেন তাহার প্রিয় দোহ! = 

সীঞি সবক দেত, হ্যায়, পোখিত হায় দিন রয়েন্‌। 


লোক নাম মের কহে তাতে নীচে নয়েন। 
২৮২ 


হংসবাবা অবধূত 


অর্থাৎ, পরমেশ্বরই সবাইকে করেছেন পোষণ, অথচ লোকে করছে- 
রটনা যে, আমিই হচ্ছি দাতা । এজন্য নয়ন আমার লজ্জানত। 

হরিদ্বার, নাসিক, প্রয়াগ প্রভৃতি কুন্তন্নানের সময় হংসবাবার 
আখড়ায় বহু প্রবীণ ও শক্তিধর সম্যাসীদের আগমন ঘটিত। হংসবাবা 
অবধৃতকে ইহারা সকলেই বিশেষ অন্ত্রমের চোখে দেখিতেন, দিতেন 
ব্রহ্মবিদের যোগ্য মধ্যাদা । 


হংসবাঁবার ঘশিডি পাহাড়ের আশ্রমটি ছিল জনজীবনের কোলাহল 
হইতে দুরে । নিস্তরঙ্গ মহাজীবনের ধারা নিঃশব্দে সদাই এই নিভৃত 
আশ্রমে থাকিত বহমান। 

প্রতি সন্ধ্যায় এই পুণাস্থানে দেখ। যাইত এক মিলন দৃশ্য । যুযুক্ষ 
ভক্তেরা এখানে আগিয়া সমবেত হইতেছে, বাবার শ্রীমুখ নিঃস্থত 
বাণী শ্রবণ করিয়া হইতেছে কতার্থ। ভক্তদের আত্মিক কল্যাণের জন্য 
বাবারও ব্যগ্রতার সীমা নাই। মহাজ্ঞানী তাপস অপূর্বব কৌশলে 
ব্যাখ্যা করেন জটিল তবরাজী। বেদান্তের মর্ম্মবাণীকে সহজগ্রাহ্ 
করিয়া তোলেন কত মনোরম আখ্যায়িকার মধ্য দিয়া। 

সন্ধ্যার অস্তরাগ ছড়াইয়া পড়ে আকাশের গায়ে, পাহাড়ের চুড়ায় 
চূড়ায়। হংসবাবার গৌরকান্তি, অনিন্দ্নুন্দর মুদ্তি রঞ্জিত হইয়া উঠে 
এই অপরূপ রাগে । ভক্তের! একের পরে এক প্রণাম নিবেদন করেন, 
আর সঙ্গে সঙ্গে আত্মজ্ঞানী সাধকের কণ্ঠে উচ্চারিত হয় উদ্দীপনাময়ী: 
বাণী. 

শিবোইহম, শুদ্ধোহহম, নিরঞ্জনোহম, নিবিকারোইহম । 

সারা কৈলাস পাহাড়ের পরিমণ্ডলে ছড়াইয়া পড়ে শিবকল্প এই 
মহাপুরুষের ব্বনিতরঙ্গ। মুগ্ধ বিস্ময়ে, নি্িমিষে ভক্ত ও দর্শনার্থীরা 
তাহার দিকে চাহিয়া থাকে । 

ত্রিতাপক্লি্ট জীবনের নানা প্রশ্ন, নানা সমস্যার কথা তাহারা 
তাহাকে নিবেদন করে। জ্ঞানমূ্তি মহাসাধকের এক একটি জ্ঞানগর্ভ 


২৮৩. 


ভারতের সাধক 


বাক্যে, এক একটি কাহিনী ও দোহার বর্ণনায় তাহাদের সর্বৰ সংশয় 
দূর হইয়া যাঁয়। 


এক জিজ্ঞাস ভক্ত সে-বার প্রশ্ন করেন, «বাবা, আমাদের বাঁচবার 
পথ, মুক্তির পথ কি-_তা কৃপা ক'রে বুঝিয়ে দিন।» 

্রশীন্তকণ্ঠে মহাপুরুষ উত্তর দেন, “্যাখে, মানুষের ইন্দ্রিয়ের 
বেগ বড় প্রবল। বিচার আর সংযম ছাড়। তাঁকে দমন করা কখনে। 
সম্ভব নয়। মনুয্যেতর প্রাণীর দিকে লক্ষ্য করলে দেখবে, পতঙ্গ, কুর্‌ঙ্গ, 
মাতঙ্গ, ভূঙ্গ ও মীন এর প্রত্যেকেই এক একটি ইন্দ্রিয়ের বশ। এর 
ফলে তারা বরণ করে মৃত্যুকে । পতঙ্গের বিনষ্টির কারণ, তার চক্ষু । 
আগুনের রঙে মোহিত হয়ে সে তাতে' ঝাঁপ দেয়। কুরঙ্গের 
ক্ণেন্দ্িয় তাকে টেনে নেয় বংশীধ্বনির দিকে, তারপর সে হত হয় 
ব্যাধের বাণে। হাতী স্পর্শেক্দরিয়ের দুর্বলতায় এগিয়ে যায় হস্তিনীর 
দিকে, কাদের ভেতর। মংস্ত রসনার লোভে পড়ে প্রাণ দেয়-_ 
মংস্তুশিকারীর বড়শীতে। এ সব জীবের বিনষ্টি আসে এক একটি 
ইন্ডরিয়ের অসংযমে। তবে ভেবে ্ভাখো তো, পঞ্চেব্দররযুক্ত মানুষের 
বিপদ কত বেশী। পাঁচ দিক থেকে টানাটানি করে তাকে নিয়ে যাচ্ছে 
বিনাশের দিকে । তবে বিপদমুক্তির পথও রয়েছে। ভগবান তাকে 
দিয়েছেন বিচারশ্তি, দিয়েছেন সংযম ।৮ 

এক ভক্ত সেদিন নিবেদন করে, “মহারাজ, আমর! সংসারী লোক, 
দিনরাত নানা ঝঞ্চাট আমাদের পোহাতে হয়। মুক্তির জন্য সাধন 
ভজন করবো, তার সময় কোথায়? সংসারের ঝামেলা না মিটলে, 
একটু গুছিয়ে ন| বসতে পারলে কি করে ভগবানকে ডাকি ?” 


“আচ্ছা বাবা, সমুদ্রে যে সমান করতে যায় সে কি কখনে| কুলে 


বসে অপেক্ষা ক'রে, আর ভাবে_ সমুদ্র আগে তরঙ্গশূন্া হোক্‌, 
তারপর স্নান করতে নামবে? সংসারের কোলাহল আগে থামুক 
তারপর সাধন ভজন শুরু করবো__এ যদি ভেবে থাকো, তবে এ জীবনে 
-২৮৪ 


হৎসবাবা অবধৃত 

মুক্তির প্রয়াস কোনদিনই আর ক'রা হয়ে উঠবেনা। কাজেই যে 
যতটুকু পারো, এই মুহূর্ত থেকে কাজ শুরু করে দাও ৷” 

হংসবাবা সেদিন ভক্ত ও শিষ্যদের নিয়া ইষ্টগোষ্ঠী করিতেছেন। 
প্রসঙ্গক্রমে কর্ম্ম ও প্রারন্ধ তত্বের কথা উঠিল। তিনি কহিলেন, 
“কৰ্ম্ম হচ্ছে তিন প্রকার__সঞ্চিত, প্রারন্ধ ও ক্রিয়মাণ। সঞ্চিত 
কর্মের মানে_-জীব জন্মে জন্মে যে কর্দ্দ ক'রে এসেছে তাঁর সমষ্টি, 
অর্থাৎ যে কর্মফল জীবের ভোগের নিমিত্ত জমা আছে। আর 
প্রারন্ধের মানে হচ্ছে_এ সঞ্চিত কর্মের ভেতর যে অংশ জীবের 
বর্তমান জীবনকালে এ দেহে ভোগ করতে হবে, তাই ৷” 

বাবা বলিতে চাহেন-__“প্রারন্ধভোগের জন্যই জীব দেহধারণ 
করেছে, জন্ম নিয়েছে। সঞ্চিত কর্ম্ম থেকে যে অংশ জীবের ভোগের 
নিমিত্ত উপস্থিত হয়, তাই হচ্ছে প্রার্দ। এই প্রারন্ধ অনেক সময় 
সম্পদ বা বিপদরূপে দেখা দেয় ।” 

তারপর এই তন্টি প্রাঞ্জল করিতে গিয়া কহেন, “যদি কোন- 
ভাণ্ডার ঘরে বহু দ্রব্য সঞ্চিত রাখা হয় এবং প্রয়োজনমত সঞ্চিত দ্রব্য 
থেকে কিছু নিয়ে ব্যবহার করা যায়, তাহলে যে জিনিষটি ভোগের 
নিমিত্ত এলো সেটিকে প্রারন্ধ বলা যেতে পারে। আর এ ভাগ্ডারের 
সঞ্চিত দ্রব্যগুলি হলো সঞ্চিত কৰ্ম্মফল । এই প্রারন্ধ বড়ো বলবান।” 

“তবে কি এই প্রারন্ধের হাত থেকে আমাদের পরিত্রাণ নেই, 
বাবা??? 2 

“প্রত্যেক ব্যক্তিকে তার কর্মফল ভোগ করতে হবে, একথা 
ঠিকই। কিন্তু মধ্যাহ্নের খর তাপে ক্লিষ্ট হয়ে কোন পথিক যেমন 
মাথায় ছাতার আবরণ টেনে দেয়__আরাম করে, তেমনি যদি কেউ 
ভগবানের চরণে শরণ নেয়, তবে কঠোর প্রারন্ধের দণ্ডও কিছুটা লঘু, 
হয়ে যায়|? 

“পক্রয়মাণ কর্মের মানে কি, বাবা ?” 

“জীব যে সকল কৰ্ম্ম তার বর্তমান জীবনে করে যাচ্ছে, তাই তার 

ভারতের সাধক 
'ক্রিয়মান কর্শ্ম। আগেই বলেছি, প্রারন্ধ অত্যন্ত বলবান্‌ কিন্ত যদি 
কেউ একান্তভাবে ভগবৎ চরণে শরণ গ্রহণ করে, তবে সে প্রারন্ধের 
প্রকোপ তার এ কর্ম্মানুসারে মৃতু হয়ে আসে । তেমনি জীবের সঞ্চিত 
কর্মফল ক্রিয়মান কর্মদ্ধারা লঘু করা যায়। প্রারন্ধ হচ্ছে পূর্বব পূর্ব 
‘জন্মের কর্মের ফল। এ জন্মের সংক্্ম ও পুরুবকার দ্বারা তার কিছু 
কিছু পরিবর্তন সাধন কর যায় বৈকি ।”? 


“আচ্ছা বাবা, এ জীবনের ক্রিয়মাণ কর্মের ফল কিরূপে বিনষ্ট 
করা যাবে?” 


“জ্ঞান দ্বারা। ‘জ্ঞানাগ্নিঃ সর্ববকর্মানি ভন্মনাৎ কুরুতে তথা? ।» 


জীবের কর্ম ও প্রীরন্ধ সম্পর্কে আর একদিন মহাপুরুষ ভক্তদের 
"কহিলেন, “প্রত্যেক কর্ম্ম হতে ছুই প্রকার ফল উৎপন্ন হয় এবং তা 
হ’তেই স্থষ্ট হয় আমাদের ভাগ্য। নীচ কর্ম থেকে হয় নীচ বাসনার 
সথষ্টি, আর উচ্চ কর্ম্ম ও সাধুসঙ্গ থেকে জমে উচ্চ বাসনা । এই বাসনা 
হতেই প্রারন্ধ সুচিত হয় এবং কর্মফল অনুযায়ী ভাগ্য পরজন্মে গঠিত 
হয়। প্রারন্ধ কখনো ভোগ ব্যতীত ক্ষয় হয় না। *গ্রারদ্ধ__কর্তণাং 
ভোগাদেব ক্ষয়ঃ। যেমন ধনু হতে শর নিক্ষিপ্ত হ'লে তাকে ফিরিয়ে 


'আনা সম্ভব নয়, তেমনি পূর্ববজন্মে অঞ্জিত প্রারন্ধ যেভাবে এজন্মে সূচিত 
হয়েছে তারও কোন পরিবর্তন কর! যায় না___:১ 


“যাগ যন্ঞ শাস্তি স্বস্ত্যয়নেও কি ভাগ্য বদলানো যায় না?” 
“না বেটা, ত। হয়ন।। যে কুকুর হয়ে জন্মেছে সে কুকুরই থাকবে__ 
এ জন্মে মানুষ হ'বার সম্ভাবনা তার নেই। তবে কোন কোন কুকুর ধনীর 
অন্ধে ঘুরে বেড়ায়, পরম সুখে ও আদরে লালিত হয়। আবার অপর 
"কুকুর খেতে না পেয়ে হয় কঙ্কালসার, দ্বারে দ্বারে পায় লাঞ্ছন। ৷” 
তবে লোকে শাস্তি স্বস্ত্যয়ন করে কেন?” 
“যাগ যজ্ঞের দ্বারা ক্রিয়মাণ পাপ নাশ হয়, যেমন কোন ব্যক্তি 
"গুরু ভোজনের পর অসুখে পড়ে, তারপর চিকিৎসকের ' ওষধে হয় 

হংসবাবা অবধৃত 
রোগমুক্ত তেমনি, ভগবানের নামের দ্বারা ক্রিয়মাণ পাপ নাশ পায়__ 
উত্তম বাসনার স্থষ্টি হয়। প্রারন্ধের ফলও কিছু মৃছ হয়। সদাই মনে 
রাখবে, বাসনাই বন্ধনের হেতু ও সকল দুঃখের মূল । বাসনা নাশ হলে 
আর জন্ম নিতে হয় না৷” 

“বাবা, জীব তো ক্লেশ পায় তার তৃষ্ণা থেকে । কিন্তু তার এ তৃষ্ণা! 
যায় কিভাবে ?” 

“বস্তু বিচার দ্বারা-_বৈরাগ্যের দ্বারা ৷” 

জ্ঞানযোগী সাধক প্রায়ই বলিতেন, “মানুষের ভেতরে চিরবিরাজিত 
রয়েছেন সচ্চিদানন্দ। সর্বব আনন্দের তিনি উৎস। এ উৎসকে খু'জে 
বার করতে হবে। কিন্ত কি উপায়ে? অবিদ্যার মোহ এড়িয়ে, 
স্থিরভাবে বিচার ক'রে খুঁজতে হবে সেই উৎস্‌-পথ ৷” 

বিচারবুদ্ধির প্রয়োগের কথা বুঝাইতে গিয়া হংসবাবা একটি 
"সুন্দর আখ্যায়িকার অবতারণা করিতেন 

“সরোবরে স্নান করতে গিয়ে এক মহিলা তার রত্বহার ভুলে ফেলে 
যান। একটি কাক তা ঠোঁট দিয়ে তুলে নেয়, ঘাটের উপরিস্থিত এক 
বৃক্ষে গিয়ে বসে। কিন্তু কিছুক্ষণ হারটি নাড়াচাড়া করেই সে বুঝতে 
পারে, এটি ভোজনযোগ্য কোন বস্তু নয়। তাই বৃক্ষশাখায় এটিকে 
ঝুলিয়ে রেখে সে উড়ে যায়।” 

“এর পরই এক স্সানার্থা ঘাটে এসে উপস্থিত । জলের ওপর সে 
দেখতে পায় রত্বহারের প্রতিচ্ছবি । ভাবে--জলের তলেই বুঝি তা 
রয়েছে। খোঁজাখুঁজি সে অনেক ক'রে। কিন্তু হার কোথায় মিলবে ? 
শুধু জলই ঘোলা হয় আর ঘাটের জল কর্দমাক্ত হয়ে ওঠে। শেষটায় 
“লোকটি হতাশ হয়ে চলে যায়।” 

এরপর আসে আর এক স্সানার্থী। তারও চোখে পড়ে এ চকচকে 
হারের প্রতিফলন। ধীর মস্তিষ্কে নানা বিচার বিবেচনা ক'রে, লোকটি 
বুঝতে পারে, জলের ভেতরে তে! হার নেই, রয়েছে তার প্রতিবিদ্ব। 
বে আসল বন্তটিস্ুকোথায়? বৃক্ষের দিকে তীক্ষ দৃষ্টিতে লক্ষ্য করে 

ভারতের সাধক 


দেখতে পায়, তার শাখায় সেই রত্রহার ঝুলছে। অমূল্য বস্তুটি লাভ 
করার সৌভাগ্য তারই হলো । এমনি ধীর বিচারবুদ্ধি দিয়ে পরমাত্মাকে 
লাভ করতে হয়৷” 

একটি মুমুক্ষু শিষ্য সে-বার সখেদে হংসবাবাকে বলেন, “বাবা, 
সংসারের এত মায়া, মোহ ও কর্মের জালে আমাদের আবদ্ধ থাকতে 
হয়, তাই ভগবানের দিকে মন সহজে ফেরানো যায় নাঁ। কৃপা ক'রে 
এর উপায় বলুন” 

“দ্যাখো, বদ্ধ জীবের মন তে প্রবৃত্তির দিকে ধাবিত হবেই । এর 
প্রতিকার করতে হবে মনের জন্য আর একটি বিকল্প খাত তৈরী করে। 
সেই খাত দিয়ে চালনা .ক'র তোমার ভগবৎমুখীন মনের প্রবাহকে। 
নুতন খাতে চালিত এই প্রবাহ তোমার বিষয়মুখী মনকে ক্রমে 
নিস্তেজ করে আনবে। ক্রমে হবে অন্তমুখী। পরমাত্মার প্রতিও 
সহজে নিবিষ্ট হতে পারবে। ধীরে ধীরে এই পথটি ধরে সাধন করে 
চলো। এই হচ্ছে সাধকের ত্রন্মাভ্যাস বা আত্মধ্যান__ 

সতত ব্রহ্ম অভ্যাস্সে মল বিক্ষেপকো নাশ 
জ্ঞানদৃঢ় নির্বাসন জীবনুক্তি গ্রতিভাস |” 
বাবা আরো বলিলেন, “সদাই বলবৎ রাখবে এই অভ্যাস। এর 


ফলে মনের মল নাশ হবে, মনবাসনাশৃন্ত হবে। এই পথেই যে জীব 
লাভ.ক'রে জীবন্মুক্তি পরাজ্ঞান।» 


কৈলাস পাহাড়ের শীর্ষে এই জ্ঞানমৃত্তি সাধকের পদতলে আসিয়া 
সমবেত হইত দেশ-বিদেশের অধ্যাত্মরসপিপাক্থ মানুষ৷ পূর্বৰ ও পশ্চিম 
ভারতের ধনী ব্ক্তিরাও আমিত দলে দলে। ইহাদের কেহ আসিত 
হসবাবার অধ্যাতবপার প্রার্থী হইয়া, কেহ আসিত আর্ত ভক্তরপে 
অনেকে সাগ্রহে প্রস্তাব দিত-_“বাবা, আপনি অনুমতি দিন, আমরা এই 
কৈলাস পাহাড়ে এক বিশাল মঠ নির্মাণ ক'রে তুলি। আপনার এই. 


শান স্থানার গাঢ় তুলি জানগাধনার বি কেজুরপে ৮ ৫ 
| ' নং বৈরাগী মানুষ, i 
মহাগধিৰ দ্মিতহামো ৮০০ 

হংসবাবা অবধূত 
উলঙ্গ হয়ে একান্তে বসে থাকি এই নির্জন পাহাডচ্ডায়। আর প্রায়ই 
পালিয়ে গিয়ে আশ্রয় নিই নর্্মদার কলে। মঠমন্দির দিয়ে আমি কি 
করবো? আর অর্থে তো আমার কোন প্রয়োজনই নেই বাবা। 
আমি যে শাহেনশাহ. হয়েই বসে আছি। জানতো সেই দোহা 
চা গেয়ি, চিন্ত! গেয়ি, মন্মে নেহি প্রবাহ । 
থিস্‌ মনমে, সন্তোষ হ্যায় উয়ো শাহেন-শীহ, 
--প্যার কোন চাওয়া নেই, চিন্তা নেই__অস্তরে ধার বিরাজিত 
করছে চির-সন্তোষ, তিনি যে সত্যই এক শাহেনশাহ._রাজাধিরাজ।” 
এই শাহেনশাহ্‌ রূপেই ভাহাকে অধিষ্ঠিত দেখা যাইত যশিডির 
পাহাড়ে, নর্মদা সৈকতে, আর কুস্তমেলার জনারণ্যময় প্রান্তরে | 
দীর্ঘ জীবনের শধ্যাত্মলীলার শেষ অস্কে আসিয়া জ্ঞানতাপস 
তাহার মহাজীবনের যবনিকা টানিয়া দেন। ১৩৬৭ সালের ৪ঠ! বৈশাখ 
(ইং ১৯৬০ ) আগত হয় এই মৰ্ম্মান্তিক দিন। সহস্র সহস্ৰ ভক্তকে 
শোকসাগরে ভাসাইয়া যশিডির আশ্রমে বসিয়৷ তিনি নিমগ্ন হন চির- 
সমাধির মহাঁপারাবারে ৷ 

